॥ श्री गोवर्धननाथो विजयते ॥ 


ही -$(तूतीय) 


)| बसन्त तथा धमार के पद | बसनन्‍त तथा धमार के पद ( 


(बसन्त , धमार , डोल, छोरी, रस्तीया ) 


अखण्ड भूमण्डलाचार्य वर्य जगद्‌गुरु श्रीमन्महाप्रभु श्रीमद्‌ वल्लभाचार्यजी 


“४ प्रकाशक ::- 


वैष्णव मित्र मंडल सार्वजनिक न्यास, इन्दोौर 


अतुक्रमणिका 2) 
अनुक्रमणिका 
बसंत बहार के पद &* राग मालकौंस & राग बसंत 
पौषवदि अमावस्या से महासुदि ४ तक. २७, आवन कही गये ... ३... समर समरो चित विरधित | 


* राग बिलावल 

१... आज फीबानिक पर हो लाल हों... १ 
(बसंत पंचमी के दिन मंगला में) 

&* रोग भालकौंस 

२... लहेकन लागि बसंत बहार ... 

३... चल बन देख सवानी 

४... लहेकन लागीरी बसंत बहार 

५. फूल्योरी सघन बनता में 

६. 

७. 

दे 


बोलत स्याम मनोहर बैठे 
आज कोमल अंगतें .. 


... बालापन गयों अब आयो जोबन 
९... ललित बालापन गयोरी 
'.. सघन वन फूल्योरी .. 
५१, सघन वन छायो 
१२. नईरी ऋतुकों आगम भयो . 
१३. ससक ससक रही अपने 


१६. बसंत आगम सुंदर नंद नंदन. 
कानह तिहारे राज 
१८. मोटो कहुं प्रानपिया. 
१९, मदन मत मतवारो ही कीनो 
.. सुधर बना संग जागी .... 
२१. बसंतऋतु आई फूलन फूले, 
२२. बिचाता अबलन को सुख दीजैं.. 
# शाग गौरी 
२३. बेनुमाई बाजे श्री बंसीवट......... ष् 
(महासुदि ४ के दिन संध्या आरती) ४ 
%& राग मालकौंस 
२४. लहेंगा हों छबि देति ... 
२५. सारी हरी री चून कै पहेरी चोली. 
२६. शिशिर ऋतुको आगम, 

न्न्ष 
५ 

२८. भोरेभोरे कान तुमेरो .. 
२९. आयी आयी हो आगम ऋतु .. 
* शंग ललित 

३०, आज अति शोभित मदनगोपाल .. ६ 
<* राग मालकौंस 

३१. सुन्दरवदन देखो आज ........... 
३२. सुन्दर नंदनंदन जो पारऊँ 
३३. प्रीतम को कछु दोष ... 


& राग ईमने 
३४. आलीरी करश्वृंगार .... पर 
(महासुद ४ शयन दर्शन) 


<* राग बिहाग 
३५. सुनिरीतू क्यों भई हे नचीती ..... ७ 
<* राग बसंत 

३६. सुधर बना संग जागी 


श्री दामोदरदासजी की बधाई 
(पोढवाने) 
% शा सारंग 
१... आज बधायो मंगलचार ........... छ 
(श्री दामों दरदासजी की बधाई 
महासूद ४) 

२... प्रगटे भक्त शिरोमणी राय .......... ७ 
राग माला-शयन दर्शन 
(पांच राग की राग माला) 

# राग ईमन 

१. . ईमन मैरो कह्यो काहेकी ........... ८ 

श्री गुसांईजी तथा श्री जयदेवजी 
की अष्टपदी 

# एाग बसंत 


१... हरिरिह व्रजयुवती शतसंगे ........ ८ 
२... ललित लव॑गलता परिशीलन ..... ८ 


ड 

५. गे 

६... बिलसती हरिरिह सरस होलका १० 
बसंत पंचमी के पद 

<* राग बसंत 


१... आई ऋतु-बसंत की गोपिन 
(सखी) ..... 
२. आई बसंतऋतु अनुपनूत ... 
(अधिवासन होवे जब) 
३... आज सुभगदिन बसंत पंचमी ... ११ 
४... प्रथम समाज आज वृंदावन 
५... आज मदन महोत्सव राधा 
६... श्रीपंचमी परम मंगलदिन. 
७, 
८, 


प्रथम बसंतपंचमी पूजन ... 
,.. परम पुनीत बसंतपंचभी 
९. बनठन आई सकल वृजललना . १३ 
१०. बसंत पंचमी मदन प्रगट भयो ... १३ 
११. आयो ऋतुराज साजि पंचमी 
१२. आई हैं हम नंद के द्वारे . 
१३. यह देखि पंचमी ऋतु वसंत 
१४. आई आज दसंत प॑चमी खेलन . १४ 
१५. आज घलोरी वृंदावन बिहरत ... १४ 
१६. मनमोहन संग ललना .. 
१७, आवो वसंत वध्चावों कजकी नार, १५ 
१८. कुचगडु बाजो वनमोर ...... 
१९. जोवनमोररोमावली.............. 
२०. आज वसंत सबे मिलि सजनी 
२१. गावत वसंत चली वनेवीर .. 
२२. गावत्त चली वसंत वधावन 
२३. केसरी छींट रुचिर बंदनरज 
स्याम सुभगतन सोमित छीटे .. 
छिरकत छींट छबीली राधे 
२६. सब अंग छींटे लागी नीको बन्यो १७ 
लाल रंग भीने वागे खेलत .. 


अनुक्रमणिका 


'.. छींट छबीली तन सुख सारी .. 
३१. चटकीली चोली पहरें वीचबीच .. १८ 
(चोहा की चोली घरे जब) 

३२. लालगुपाल गुलाल हमारी 
३३. ऋतु वसंत के आगम आली 
३४. नींकी आजु बसंत पंचमी .. 
३५. राघा गिरिधर बिहरति 
३६. आज पंचमी शुभदिन नीको 
३७. आवोशीआवो सब मिली ........ १९ 
३८. फिर बसन्‍्त ऋतु आई 
बसंत जगायवे के पद 
महासुद ६ से फाल्युन सुद १५ 
< दाग बसंत 
३. जागिहो लाल, गुपाल, २० 
२. प्रातसमै गिरिघरनलाल: २० 
% शाग विभास 
३... खिलावन आवेंगी व्रजनारी ..... २० 
४... जागि कहाँ जनुनी सौ मोहन ... २० 


(होरी दांडा के दिन खास) 
५, जागो कृष्ण खेलो रंग होरी 
६... भारे भये मेरे लाल होरी ... 
बसंत कलेऊ के पद 


महासुद ६ से फाल्गुन सुद १५ 


२... फरौ कलेऊमदनगोपाल 
३... करौ कलेऊ बलराम कृष्ण तुम ... 
# राग बिभास 

१. करिहोकलेऊबलराम कृष्ण ... 
२. जगोलाल बसंत बधावन .. 

बसंत-मंगला के पद 
महासुद ६ से महासुद १५ तक 

& राग बसंत 

4... श्रीगिरिधरलाल की बानिक...... २३ 
२... खेलत बसंत निस पिय संग ..... २३ 


* राग बसंत 
सांची कहो मनमोहन मोसो ..... २३ 
दैखियत लाल लाल दूग डोरे.... २३ 
आज कछु देखियत ओरही ..... 
तेरे नैन उनीदे तीन प्रहर जागे .. २४ 
सहज प्रीति गोपाले भावे 
ऋतुवसंत स्याघ घर आयो 
एक बोल बोलो नंद न॑दन 
'.. कैसरिसो भीज्यो वागों .. 
श्रीगोवर्धन की सिखर चारु 
'.. ऐसे रीझे भीझे आए री लाल 
खेलति सरस बसंत श्याम, 
सखी व्रज फूले विविघ बसंत .... 
बसंत पालने के पद 
महासुद ६ से फागुन सुद १५ तक 
& राग बसंत 
१. जसोदानहीं वरजे अपनोबाल .. २५ 
२... अतिसुंदर मणि जटित पालनो . २६ 
३3... देख सखिरी पलना झूलत ...... २६ 
४. ललित त्रिभंगी लाडिलो ललना . २७ 
थ्‌ 
६. 
छ. 


जसोदा नहीं बरजे अपनो कान्ह २७ 
रतन खधित को पालनों 
बरजों जसोदाजी काना 
शजभोग खेल के पद 


म्रहासुद ६ से महासुद १४ 


२७ 


4 
्ै 


राजा अनंग मंत्री गुपाल 
खेलत गुपाल नव सखिन संग .. 
देखो वृंदावन श्रीकमल नेन 
खेलत बसंत गिरिघरन चंद 
देखो वृंदावन को जसवितान 
श्री वृंदावन खेलत गुपाल: 
देखो वृंदावन को भूमि भागु 
देखो राघा माघो सरसजोर . 
खेलत वर्सत बलमद्र देव 
'... वृन्दावन बिहरति बसंत 
|... नवल बसंत बीच वृन्दावन .. 
कालिंदी के तीर मनोहर 
गोवर्धन की शिखर पं ठाडो 
वृन्दावन रहे सीघाय बिहरत .... ३. 


7" ड़ कह इनइजएइत फकै 


बसंत राजभोग खेल के पद 
(शेहरा के पद) 

ओर राग सब भये बाराती 
गोपीजन वल्लभ जयमुकुंद .. 
देखो रसिकलाल वागों .... 
वंदो पद पंकज नंदलाल . 
खेलत वसंत श्रीनंदलाल 
खैलत वसंत गिरिघरनलाल .. 
खेलें फागु जमुनातट नंदकुमार . ३६ 

... हरिजुके आवन की बलिहारी .... ३६ 

संध्या आरती 

फूल के सिंगार की सारी .. 

(खेल में फूल के श्रृंगार होवे जब) 

विविध बसंत बनाएँ ....... 

(केसरी वस्त्र घरे जब) 

३. चलरीनवल निकुंज .. 

(पितलाल वस्त्र घरे जब) 
* दाग हिंडोल 
4... न॑दनंदन नवल नागर किसोर ... ३७ 
टिपारे के पद 
% राग हिंडोल 


4... नृत्यत गावति बजावति .. 
२... सब मिलगावत राग हिंडोल 

चक। 


३६ 


्र 


* राग बसंत 
खेलत बसंत वरवि्डलेश 
वंदों पद पंकज दिद्ठलेश .. 
खेलत बसंत वर विद्वलेश. 
खेलत बसंत वल्लभ कुमार .. 
आज बसंत वघायो है 
कैसरी उपरना ओढैं.... 


कह ही ढ़ कड़ी डा एए 


श्री वल्लभ प्रभु करना सागर 
(संगला) ... 525 
श्री वल्लभ कुलमंडल जन रंजन ४१ 


४१ 


कि 
हे 


अमुक्रमणिका शा 
<* राग बसंत * राग बसंत % शाग बसंत 
११. श्रीवल्लभबिनसब जगफीकौ ,४१ १९. प्यारे हो कान्हर जो तुम ४९ ५८. नवल कसंत नवल ,.. ५८ 
१२. श्रीवल्लभ करुणा करके मोहे २०. रहो रहो विहारीजू मेरी आंखिन ४९५९. नव वसंत आगम नवनागरी ..... ५९ 
(आश्रय) २१. खेलत पिय प्यारी सोंघेंभरि भरि ४९ ६०. नव वसंत आगमनी को लागत .. ५९ 
१३. कोऊ रसिक नहीं या रसको .. २२. चलिदेखन जैथे नंदलाल . ६१. पिय देखो वन छवि निहारि ,.... ५९ 
& शाग साएंग २३. फागुसंग बडि भागि ग्वालनि ६२. आयो आयो पिय वह ऋतु वसंत ५९ 
२४. चलो बिपिन देखिये गुपाल ६३. देखी प्यारी कुंज बिहारी ......... 
१४. खेलत वल्‍लमफाग ४२ २५. मुख मुसकिनि मनयसी ६४. तेरी नवल तरुनता नववसंत्त ... ६० 
१५. लालखेलत फाग ४२ २६. बनसपति फूली बसंत मास ६५. फूले फूलेरी चली देखन जैये ,... ६० 
१६. खेले प्रभु बैठे महाराज. ४२ २७. पियप्यारीखेलें यमुनातीर ६६. कुसुमित कुंज विविध वृंदावन ... ६० 
+ शाग गोरी २८. प्यारी राघा कुंज कुसुम संकलै ६७. 
१७, श्रीवल्लमकुल मंडन प्रगटे ..... ४२. १ रितु पलटी मोपे रह्यो न जाय ... ६८, 
१८. प्रथम सीस चरन धर वंदो ३०. नवकुंज कुंज कूजत बिहंग 5 
श्रीविद्ठलनाथ .... (रास की भावना) ७०. 
७१. 
३१. बनफूले द्रुम कोकिला बोली 
2 या ३२... खेलत बसंत आये मोहन ७४२. ब्रिंदावन खेलति हरि जुवति 
१९, वलल्‍लभलाल रसालके ३३. एतो झक झोरति सांचें .. ७३. 42 5 
् हे आल 0 
बसंत के पद ३५. ऋतु बसंत कुसुमित नवबकुल ४ पहन खेल बन 
महासुद ६ से महासुद १४ तक ३६. मोह्यो सन आज सखीरी ........ 5 क्र 
३७. आज सांवरो घोष गलिन में कर मज आ आल, 
दे ३८. कबफी हों खेलत मोहिसों ७८. घन बन हुम फूलै सुपुख .. 
१... रिंगन फरत कान्ह आंगन में ..... ४३ ३३. से रीझे भीजे आयेरी . ७९. आज गिरिराज सब साजि साजें 
२. देखतवनव्रजनाथ आज अति, ४४... खेलत वसंतगगोकुल के नायक .. ५४.“ रकम कस व 
3... भोहनवदन विलोकात अलियन ४५ ५१. उड़त वंदन नव अबीर बह ...... ५४.८: अमन बन कलर अर मोक 
४... लालन संग खेलन फाग चली ... ४५. ४२..नंद नंदन दृषभान नृप नंदिनी ... ५५ हा कद ले कम 
५... जुवतिन संग खेलत फाग हरी ४३. देखरी देख ऋतुराज आगमन ..५५ धर] बूंदावन बिहरति ग्रज जुब्ती 
६. ४४. ऋतु वसंत दूंदावन विहरत ..... ५५ हा देखो नवल कनें गकबंध 
छ. ४५, ऋतु वसंत तरु लसंत .. ८३ 
दर ४६, लाल ललित ललितादिक .. कस 
९. ४७, ऋतु वसंत वृंदावन फूलेद्दुम . कक 
१०, मदनगुपाल लाल सब सुख ४८. खेले खेल कान्हर व्रियन. ८९. 
११, विहरतवन सरस वसंत स्याम ४९. कहां आईरी तरकि अबहीजु, ९०. 
१२. खेलतवनसरस बसंतलाल .... ४७.0 222 2377 2 ९१. 
१३. जुवति बृंदसंग स्याम मनोहर रा कमित पा मन कर है 
कि पक अल ५३. ऋतु वसंत मुकलित वन ९४ 
हक 33454 2:26 न ५४. आयो आयोरी यह ऋतु वसंत .. ९५. 
जी कप राम ५५... आज मंदनमोहन बने ... ९६. फिर बसंत ऋतु आई सजनी. 
१७. सजिसेन पलानो मदनराय ५६. चलोरी वृंदावन वसंत आयो. ९७. कोकिल बोली बन-बन फूले 
१८. रतनजटित पिचकाई करलियें.. ४९.५७, नवल वसंत नवल वृंदावन .. ९८. खेलत बसंत ब्रजराज ... 


श््ग्ा अमुक्रमणिका 
& शाग बसंत # शाग बिभास 
९९. खेलनि आई हम मोहन तुम संग ६८. १३. हो तो होरी नंदलालसो 
१००. खेलति नंद महरिको ............ ६८. १४. चौकिपरी गोरी होरी में ७६ 
१०१. चतुर नारि नागर महान ६९ १५. आजतोछविलो लाल छ्९ 
१०२. जद॒पतिजल क्रीडत जुवति...... ६९... 5: अनोखे होरी पेलन लागे छ्छ 
१०३. दौऊनवललाल खेलति बसंत . ७०... "*- होरी खेलति है व्रज नंद ......... ७७ 
(रासकी मावना) १८. होरी के मदमाते आए एज 
१९. मोहन प्रात हि खेलति होरी ..... ७७ 
१०४. विविध बसन्त बनाएँ चली 6 स्वाजभंगअंजे गे हो बह 
१०५. दूंदावन क्रीडति नंद नंदन .. २१. मदन मोहन कुंवर वृषभानु 
१०६. बनिबनि खेलनि चलि कमल ... ७० चमार के पद - मंगला 
१०७. बन उपवन ऋतुराज देखि .. 
१०८. बन्यौ छबीलौ स्याम सखि .. # राग - रामकली 
१०९. रंग रंगीलो नंदकौ लाल .. १. हो होहोरीखेलेनंदकी .,........ 
११०, हो हो होरी! हलघर आवै रू 2 ७८ 
घमार के पद मंगलावर्शन ५... कहीकीनकर 
काल, पद ५. रंगहोरंगहो ... 
% राग ६. हॉहरिसंग होरी खेलोगी 
१... पीतांबर काजर कहां लग्यो ७... स्यथामसंग खेलेरी होरी .. 
२.  मेरो नवरंग बिहारी ... ८... अहो हरि होरी में जब जो गये 
३... राधावर खेलत होरी & राग मालकौस 
हे तर: ९. खेलनआई घमार ... 
है. ब्रज + 
६... नेह लग्यो मेरो स्याम सुंदर सो .. ७३ 22022 मोहन खेलत होरी 
७... मोहिसबविधिएंगनरंगी,....... ७३ 0 आआमिआाक 2420 2 
११. मदनगुपाल लालसों रसभरि 
23/0७ के पद राग-भेरव_ १२. रविजातट कुंजन में गिश्धिर 
*% राग मैरव १३. होरी खेलि आए कहां सौं 
९... भोरभयेनंदलाल संगलिये ,..... ७४ १४. हो हो होरी खेलति गिरिधारी 
२... रातफाग खेलि प्रात आए लाल , ७४ 
३... प्रातसमै नंदलाल खेलति हो हो ७४ 
४... पिछवारे तैं छान ऊडावै होरी कौ७४ 
५... पीतभष्यारी कै संग... प्‌ 
६... लालनसंगराची हो... /५ १८. आज़ुओोर ही नंदपौरि .... 
७... अपने पिया संग खेलौ होरी ५ ५ सग ललित 
८... एसुनिसजनी फागुन में ५ 
५ अलनललपकफुया- ० ९ दुकान 
१०. प्रातकाल न॑दलाल कुंजन /६ २१. खेलति फाग बने गुपाल अति 
११. बूंदावन बंसीबट के तट *६ २२. होरीखेलीए चितचाई .... 
१२. होरीके दिननमें तू जो नदेली ..७६ २३, मोहन खेलत आये फाण ........ 


पंचम राग 
&* राग पंचम 
5! देखो। 
२. हों हो होरी खेलन जैये 
$ शाग सुघराई 
१. 
२. फगुवा के मिसि छलबल 
३... होरी खेलति नंददुलारों 

घमार पांडे के पद 

*% राग बिलावल 
१. नंदगांव को पांडे ब्रज 
& शाग काफी 


२. भाई बरसानेते नंदगाम 
३... माई समध्यानेतें बराहमन आयो 
४. प्रोहितवृषभानु कौ हों आयौ .... ८८ 


होरी ढांडा के पद - महासुदि १५ 


$ राग सोर्ठ बिलावल 
१... होरी खेलिये सुंदरलाल (अभ्यंग की 
धमार) 


# राग बिलावल 

२. आनंदराय खेले फाग 
३. घोष नूपति सुत गाईये .. 
४... व॑दो मुनसाई नंदके 
५... श्रीलक्ष्मण कुल गाईये .. 


८... ऋतुवसंत सुख खेलिये 

९... गोपन के आनंद व्रज फाग . 

+ राग विहाग 

१०. रंगन रंग हो होरी खेले लाडिलो , ९५ 
गारी की धमार 

& राग बिलावल 

१... रस सरस बनो बरसानॉजू ....... ९७ 


<* राग बिलावल 

२. सुंदर स्याम सुजान सिरोमनि ... ९८ 
३... मोहन वृषभानके आएजू ........ ९९ 

& राग घनाश्री 

४... छेलछबिली समघिन हों ......... ९९ 

५, रहसिंघरसमधिन आई ....... १०१ 

<* राग काफी 

६... तुन्नआवोरी तुम आवो ........ १०१ 

& राग सारंग 

७. भेरिबाजै भरुवा नॉचै ......... 

(होरी के दिन) 

<* राग नट 

८. गारी हरिदेत दिवावत .... 

& राग बिहाग 

९. नवरंगीलाल बिहारी हो ........ क्०२ 

&* पाग साएंग 

१०. मोहन होहो होहो होरी 

& राग मरी 

११. तुजिन बोलेरी देन देवा .. 

# राग बिलावल 

१२. नंदगाम को पांडे व्रज ..... 

<* शग काफी 

१३. माई बरसाने ते नंदगाम ....... १०४ 

१४. माई समध्यानतें ब्राह्मम आयो १०६ 

& राग धमार 

१५. प्रोहित वृषभानु कौ हो ......... १०६ 
फागण सुद १५-होली उत्सव 

& राग गोरी 

१... सब दिन तुम ब्रज में रहो हरि . १०७ 

२... ढोटादोऊराय के लाल ...... १०८ 

& एाग घनाश्री 

३... होरीकरंगीले लाल ............ १०९ 

& एाग साएंग 

४... भेरिवाजैभरुवानॉचै ......... १०९ 


अनुक्रमणिका 


<* शाग बिहागरो 

५.  रंगनरंग हो हो होरी......... 
धमार के पद 

*& राग बिलावल 


>*१०९ 


१, नंदसुबन व्रजभावते ... 

२. गोपीहो नंदरायघर 

३... बरसाने की गोपी ... 

४... परिवार प्रथम कुंवर .... ११३ 
५. . नंदगाम की गोपी बरसानैं चलि ११३ 
६... फंगुवा मौंगन आई <अवा 
७... स्वालिनी फगुवा मांगनि आई . ११५ 
* राग बिलावल 

८... परिवां प्रान समान राघा जु .... ११५ 
९... नंदराय लला व्रजराय लला ... ११६ 


१०. ११७ 
ब१. ११८ 
१२. ११८ 
१३. .. ११९ 
१४. होरी खेले मोहना रंगभीने ..... ११९ 
१५. आगमसुनि ऋतुराज को ...... ११९ 
१६. द्रजनारी व्रजराज गोपगृह ..... १२१ 


१७. नागरी निपुन छबीली 


(चोकडो) ... "१२१ 
१८. हरि संग होरी खेलनि आई .... १२४ 
१९. चलि चलि री सखी >रे४ 
२०. फागुन मास ब्रज सुंदरि >१२५ 
२१. तुम येगि क्यों न आदौ >परष 


२२. मेरी आंखिन भरी गुलाल ..... १२६ 
२३. होरी खेलति है ब्रज नंद लडैती १२६ 
२४. आली री भरति मोहन जित ... १२६ 


रेप. १२६ 
२६. १२६ 
२७. १२७ 
२८. >१२७ 
२९ १२७ 
३०. १२७ 
<* शाय टोडी 


३१. दोऊ खेलत ब्रज में होरी हो ... १२७ 


एफ 

घमार फेंटा के पद 

% शाग सारंग 

१. खेलैं होरी मनमोहनों ......... 

* शग काफी 

२... मेरे लाल छबीले मन हीं ..... १२८ 

<* राग बिलावल 

३... मोहे और कछु न सुहाई ........ १२८ 
धघमार दुमाला के पद 

<* राग काफी 

१... एरी सखी खेलति गिरिघरलाल १२९ 
घमार कुल्हे के पद 

% राग काफी 

१. होरीखेलै मोहना ... 

चुनरी के पद 
&* राग काफी 
१. .चूनरी मेरी भीजे हो लाल ...... [२९ 
(गुलाल की चोली) 

२.  स्याम रंगीली चूनरी 
घमार शेहरा के पद 

४ राग विभास 


१... मदन-मोहन कुंवर वृषभानु ... १३० 
% राग टोडी 

२. माईरी नीकें दुलहे .... 
* शाग घनाश्री 

३... हो मेरी आली भानुसुता कै ती२१३१ 
* दाग सारंग 

४... नंदकिशोर किशोरी की जोरी .. १३१ 
493१ 
बझ्र 


० १३० 


& हाग सारंग 
१. माधोचांचरखेलही 
२.  अहो श्रीगुपाल ग्वालिनी 


दर अनुक्रमणिका 

* राग नट * शग आसावरी 

४... बहोरिडफ बाजन लागे हेली . १३३ धुनि सुनि श्याम सुंदर खेले 
& शांग गौड़ मल्हार भयौ मदन परंचड ..... 


५. गुलालकी घूँधर में मुकुट ...... 
६... छल छबीला मोहता (री) ..... १३४ 


$ शाग गोरी 


७... नवल कन्हाई हो प्यारे 
(दान की भावना) की 

८... मदनमोहन गहवर वन खेलत 
(दान फी भावना) ... १३५ 


घमाए के पद राग टाडी 


# राग टोडी 

4. हो हो होरी खेले नंदकी नवरंगी १३८ 

२. तुमछकेछेलसे .. 

३... कांकरीन मारि लंगर 

४... मेरे नन लगेब्रजपालसों ....... १३९ 

५. . नीको बन्यों गोकुल गाम 

६... हाँ हो हरी चले फाग खेलन 

७... देखो ब्रज की वीयिनि वीधिनि १४० 

८. मनमेरेकी इच्छा पूजी ........ १४१ 
धमार के पद-राग आसावरी 

# राग आसावरी 

१. घनिष्ननिनंद जसोमलि ...... १४१ 

२. यागोकुलकेचोहटे .. 

३. बरसानेतें सजिचली 

४. रूप अनुपम मोहनी रंग राधे ... १४३ 

५... धनि धनि शुम घड़ी धनि आज १४३ 


... बरसाने की नवल नारि मिलि . १४६ 
०... जमुना तट खेलत गोपी हो ... १४६ 


& दाग धनाश्री 
9१. जभुना तट धूम मची है री ..... १४६ 
*% राग आसावरी 


१२. डक बाजन लागे हेली 
१३. बरसाने तैं वृषभानु पुरा 
१४. बरसानै तैं कुंवरि राधिका ...... १४८ 


धमार के पद-राग सोहनी 
% हाग सोहनी 
१... सांवरो शी आज खेलै होरी ..... 


हु. 
७. 
८. जमुना तट क्रीडति नंद नंदन १४५ 
९. 
है 


१. नंदनंदन नवलनाणर ,........ 
घमार के पद-राग सिंघुडो 

% राग सिंचुओों 

१... झुम सब आई गोपी लपट रही १४९ 


२.  अरेकारेप्यारे रतनाएें भरा ... १४९ 
३. अरे कुमलाने आनन मोहना .. १४९ 


धमार के पद-राग धनाश्री 
<+ शाग धनाश्री 
१... हरिसंग खेलन जाय॑ अरी...... १४९ 
राधा कुंवरि रसिक मनिसों हो . १५० 


हो हो होरी बोलि ही 
... एक दिनाब्रजनारि .. 


'. इक समै घनस्याम कै 
|... खेलनि आँई हम मोहन 
'.. खेले नगर अजोध्या 


)... मिलि दियौ है सखी ..... 


.. ब्रजमें होरी खेलति सांवरो. 
+.. सलौनें श्री गोरै गात सुंदर .. 


.... इंगभरी डारघोरे अबीर. 


व्रजनायक गोपकुमार सब 
रसिक सिरोमनि खेले होरी 
होहो होरी होहो होरी ... 


।.. बादयों अति आनंद खेलत ... १५९ 
अपने पिय संग खेलो .... 

..... खेलति रुघा फाग गिरिघर 
होरी खेले सावरो मनमोहन ... १६० 
खेलोगी चांचरी माई अपुने .... १६१ 
पेशी अंखियन जिन डारो. 


सखी री रसिया नंदकुमार 
(दान की भावना) .. 


(रामचंद्रजी के होरीखेल) .. 


श्री राधा नवलकिसोर .. 
आँखीन में जिन डारो डारो 


होरी खेलत ब्रज-खोरिनि' 
हो हो होरी खेलै लाल .. 
हॉ बलि जाऊँ लाडिलि 
हो हो होरी राधा खेलति. 
गोपकुंवर लिए संग होरी ....... 


अनुक्रमणिका 


जा 


& शग धनाश्री 
४८. इत माधौ उत राधिका 
४९. कान्ह कुँवर खेलनि चले 


१७३ 
» १७३ 


५०. फगुवा दैहो ला... ०0४ 
घमार के पद-राग जेतश्री 
+ दाग जेतश्री 
१... खेलत फाय संग मिलि दोऊ .. १७७ 
२. खेलत बलि मनमोहना ........ 
३... रसिक फाग खेले नवनागरी ,.. 
४... नंदकुंवर खेलत राधासंग ...... १७८ 
५... ऋतु बसंत के आग माहो ...... १७९ 
६... फागुखेलै राधा गोरी ........... १७९ 
धमार के पद 
शिवरात्री के दिन 
** शग ललित 
१. भोरही आयो मेरे द्वार .. १८० 
% शग काफी 
२. वाघ॑बर ओढ़ें सांवरो बल 
३... मोहन मुनि हे आये हो .. 
$ राग साएंग 


४... होरी खेले में भेख धरिके 
५... होरी खेलै सांवरों मनमोहन 
धमाए के पद-राग काफी 

&* राग काफी 

१... एशीसखी निकसे मोहनलाल .१८२ 
२... एरीसखी निकसी बृषभान ,... १८२ 
3... खेलति स्याम सुजान सखा ... १८३ 
(गोकुल राजकुमार की ढब) 
श्री गोकुल राजकुमार लाल रंग १८४ 
श्री दृषभान कुंवरि महारंग ...., १८४ 


मनमोहन ललना मन हों हो १८७ 
सलोनी स्याम मन हरयों ....... १८८ 
०... मोहन की मुरली मन हर्यो .. 
११. गोकुल की जीवनि मन हों ... १८९ 


* राग काफी 


4२. 
१३. 
मु 
१५. 
१६. 


.... निकस कुंवर खेलन चले. 


)... वालिम तोहों खेलोंगी 


/.. आयो फागुन मास कहें सब 


*. न नदीया होरी खेलन दे. 


|... मेरों प्यारो रंग रंगीलो 


... स्स होरी खेले सांवरो 
. तुमें द्रजराज दुहाई ... 


.... होरी खेले नवल लाल .... 


श्री राघा नागरि मन हर्यों हो ... १९० 
मोहन के खेलत रंग रहो 
खेलत मोहन रंग रहो. 
खेलत जाके रंग रहो 
याव्रज में होरी रंग बदयों 
तुम चलो सबे मिलि जाय 


मिल खेले फाग वनमें . 
अरी तेरे नैन सलोने 


गुजरी मदमाती डोले 
हो हो हो हो होरी खेलें लाल 


र॑ग हों हो होरियाँ 
हो हो होरी बोले. 
बोलें सब हो हो होरी 
मेरे अंग संग लाग्यो सांवरो .... १९८ 
ओरन सो खेले धमार 


वाई दिन वारी आई हैं वृजनारी १९९ 
श्री वल्लभ मेरे मन बसे हो .... 

चलोरी होरी खेले नंद के. 
एसे होरी खेले सांवरो 
खेलत गोकुल म्वालिनी : 
दूंदावन चंद लाल रंग भरे हो... २०१ 
बन्यों खेलत फागसुंदर नंदको २०२ 
होरी खेले स्याम संग नवल .,.. २०२ 
निर्तत दोऊ गति लिये हो ..... २०२ 
आज हरिब्रज युवतिन पकरे .. २०३ 


मेरो प्यारो रंगन भीनों 


० २०४ 


माई नये खिलर आज में देखे . २०४ 
माई नंद के नंदन मोहि ... 
लालन खेलत हें हो होरी 


नंद गामते बन ठन के चले 


'. अरी वह नंदमहर को छोहरा .. २०६ 


# राग काफी 
५१. गोपकुमार लियेसंग ........... २०६ 
५२. विलोको नागरी राघा प्यारी हो २०७ 
५३. रंग भीनी जोरी होरी खेलें हो ., २०८ 
५४. मोहन परयोरी मेरे गोंहन . 
५५. श्री दुंदावन चंद खेलें. 
५६. बरसाने की सीम खेलतः 
५७. होरी खेलै लाल, ढफ बाजै 
५८. अहो वृषभानु सुता नंदलाल, 
५९. अहो मेरी बौरी बीर गई है .. 
(६०... एरंगीला रंग डारि कै कित 
६१. कान्ह कुंवर खेलनि चले 
६२. गिरिघरलाल लड़ाइये हो .. 
* शाग टोडी 

६३. ग्वाल हंसे मुख हेरिकै 
<* शाग काफी 

६४. जमुना के तट खेलति हरि .... 
६५. जमुना के तट ठाढौ सांवरों ... 
६६. तेरे नैननि में हैं जु ठगोरी .. 
६७. नंद के नंदन के आली धर 
६८. नंदनंदन वृषभानु-किसोरी ... 
६९. नवरंगी दुल्हे गाइये हो सखी . 
७०. नंदके लाल नवल नागर .. 
७१. नभरौरेनभरौरे लंगरवा .. 
७२. नवरंगी केसर हम बोई हो... 
७३. पकड़े वजजन गिरिघारी .. 
७४. बरजो नमाने आज री. 
व्रजवासी सबै आनंद भरे ,. 
७६. बन्यौ खेलत फागु सुंदर 
७७. बेसर कौ मोती जग मोहो 
9८. बरसाने की नागरि .. धर 
७९. मन हरि लीन्हौ नंद-कुटोना .. 
८०. मोहन मूरति माई ... 
८१. महामोहन ढोटा सांवरौ हो ... 
८२. मन हर्यों री बिहारी की देखि ,, २२२ 
८३. मोहि होरी खेलन कौ चाव री... 
८४. मोहन! गये आजु ? 
८५. याखेलौरंगफागुरी 
८६. राघा माछौ संग-खेली .. 
८७. राधा-मोहन रंग भरे हैं... 
८८. रंगगुलाल के नैना राते 


जा अनुक्रमणिका 
* सगे काफी & शाग सारंग & दाग सारंग 
८९, रंग भीनी होरी हो खेलौंगी ..... २२४. १९. कांकरी कान्ह मोहि मारे ....... ५८. श्यामढुठौना कौन कौ जाके .. 
९०. लालन! प्रगट भए गुन आजु ..२२४ २०. स्यामा नकवेंसर अति बनी ५९. सुंदर, सुभग, तरनि-तनया ... 
९१. सांवरासुं में खेलुँ न होरी .. २१. चलरी सिंघ पोरि चाचरमची ६० हो प्यारी होरी खेले रस भरे ... 
१९२. सांवरे कौ मैं रंग सो भरौगी. २२. तुकबकी खिलवारि होरी ६१. होरी खेलत जमुना कैं तट .. 
९३. होरिखेलति ब्रज कुंजन २५.२३. सुन चली सकल ब्रजनार धर. होरी खेलन जैऐ अरी जहां , 
९४. हो मेरी आली री हो मेरी आली २२६ २४... खेले चाधर नरनारि माई ६३. हों हरि संग होरी खेलीगी 
९५. 'करैं. २५. कुंवरदोऊराजतनवल किशोर र४२.. ४५ होरी खेलति मदन गुपाला .. 
९६. २६... करतारी देदे नाचेही, बोलें सब २४३..*-. ही हो होरी हो हो होरी... 
एछ. २७. खेलत ग्वालि गोपाल लालसो, २४४. 22200 2802 
के २८. चलरी होरी खेले श्रीगिरिवरधर २४४. हो प्यारी होरी खेले , 
ड ६८. खेलनि आई नंद दरबार 
९९, आजु रस खेलति फायु २९. माई मेरो मन मोह्रो सांवऐ .... २४५ 
६९. खेलति कुंवर रसिक गिरिवरघर २६७ 
१००. मनमोहन रिझ्वार री ३०. उत सांवरोबह रंगनरंगीलो ... २४५. ७०, खेलति नंद महरि कौ ढोटा ...२६७ 
।.. खेलेंपिय राघा गोरी ........... २४६. ७३. 
१०१, या हीं तै पिय तेरो नाम हे ७१. होरी खेलति मोहन ..... 
.. (गीली होरी खेले रंग. ३२. अहोखेलतहोरी प्यारो लाल २४६ ७२, आजुमाई खेलति फागु हरी... २६८ 
३३. 0 नय रम ७३. राधा माघौव खेलैं होरी ........ 
३४. राजत हैं वृषभान किशोरी .. 
३५. चंगमृद॑ग बांसुरीबाजत & सन नौड सारंग 
३६. तारी दे गारी गावही ३... माई नये खिलार आजु ........ २६९ 
घमार के पद-राग सारंग.._ ३७. नयनन में जिन डारो गुलाल घमार के पद-राग नट 
% राग साएंग & राग मट 
१.  स्याम छबीले मन हर्यों ........ १... खेलतगिरिघरनलाल 
२. ललनातुम मेरे मन अति २. युवतीयूथ संग फाग 
३... ते मोहन को मन हयों और ३... होरी कोहे अवसरजिन कोऊ़ २७० 
४... सुरंगी होरी खेले सांवरो ....... ४... होरी हो हरि खेलति ..... 
5 ५... खेलत स्याम ग्वालिनि संग 
हा या ४४. अहोरसमोरनमोरेलाल .....२५० ६,  प्रगदबो ऋतुराज, लाज छोडी २७१ 
, ४५. अहोखेलतिबसंतपियप्यारी २५३ ७... प्रफुलित रुचिर तरनि तनया . २७१ 
कि 20:22 26 “२५३ ८. खेलतगिरिधरपिय............ 
रा के रत लत . 000 
हे ४९. जानि ऋतुराज सब सुख .. % शग पूर्षी 
पर हॉक्यों जाऊंरी दचि वेचन.... २३७ ५०, तैंप्यारी चित हर लियौ. १,  नंदलाल वृषभान कुंवरि ....... रण 
१३. होंसनायक खिलवार होरी की २३७ 8 ता 8 धमार के पद-राग मारू 
१४. छांडो छांडों हमारी वाट रे महक * तातें ...- २५६ ५, राग मारू 
१५, होरी खेले नंदलाल .. हु बरस कि 
ण द् ५४. याहिंलैंपियतेरो नामघयों २५७... एसेनंदको नंदबोले ..... 
के री ५५. रंगीलीहोरीखेलैरंगसौ....... २५७ २: खेले नंद को नंदन होरी 
कह ही अब कप २३८ ५६. ललरनोंनवकिसोरनागर हरि, २५३ ३. और अबीर फुलेल अस्गजा 
१८. लालतुमबरसाने क्यों नआवो२३९ ५५, सुंदरी हो हो होरी रंगभरी .....२६०.. ४... सूर-सुता के तीर होली खेलै ... २७०५ 


अनुक्रमणिका 


घमार के पद-राग मालव 


<* राग मालव 
१. हो हो होरी बोलै ... २७६ 
२... खेलति होरी सांवरो ढोटा ..... २७६ 
३.  होहो हो होरी बोलें नंदकुंवर .. २७६ 
&* शाग मालग्री 
४... रसिक फागु खेलै नवल नागरि २७७ 
घमार के पद-राग सोरठ 
मेरे बोले योल न बोलेरी ........ २७७ 
हों किहिं मिस पनघट जाऊंरी २७७ 
मेरे नंदनंदन पाछे परथो हेली . २७८ 
हों फैसे यमुना जल जाऊंरी .. २७८ 
मेरौं चित लियौ चितघोर 
ललनॉलाल तुम संगे खेलौगी २७९ 
घमाए के पद-राग गौड मल्हार 
& दाग गौड मल्हार 
अब मुख-मुख मांडोगी गहि .. 
कान्हर खेलिये हो बादयों 
मोहन मो गोहन छांडीये 
एक ग्वालिनी आये रंग भरी .... 


की ही हद इम हे ० 


२८० 
एगरजत धाय धाय रस बूंदन . २८१ 
घमार के पद - राग गौरी 


ही डे इन स्‍्ण रे 


& राग गौरी 

१... परिवाप्रथम कुँवर को देखन 
(फागण सुद १) 

२... परिवा प्रथमाहि होरी खेलन 
(फागण सुद १) ल्‍ 

३... अरीचल नवल किशोरी गोरी 

४... एचल जाए जहां हरि ..... 

५... मारग छांड अब देहु.. 

६... कमल नयन के कौतुक , 

छ, 

८ 

३. 

है| 


गोकुल सकल ग्वालिनी 
हो हो हो हो होरी बोलें . 
हो हो हो हो हो होरी .. 
माईरी रंगीलो मोहना कुंमर .. 


हे 


& शाग गौरी 


'.. ग्वालिन जोबन गर्व गहेली .... 


).. खेलत फाग गोवर्धन धारी 


... राधा मोहन खेलत होरी 


'.. नवरंग गिरिधर खेलत होरी के 
|... यह गुजरि जोबन मदमाती ... 


'... प्रथम यथा मति श्री प्रणमु, 


मुरली अघर घरे नंद नंदन 
ललना खेलत फाग बन्यों 
हो हो होरी वेणु मध्य गावे 
खेलत मदन मौहन पिय होरी . 
सबदच्रज कुल के 
मनमोहना रस मत्त पियारे 
श्री गोकुलराय कुमार .. 
खेलत हैं हरि हो हो होरी .. 


गोरी गोरी गुजरिया गोरी सी 


गोकुल गाम सुहावनो .. 
खेलत फाय कहत हो होरी 
खेलत फाग कुंवर गिरिधारी ... 
हो हो होरी रंग बढावे .., 


होरी खेलन को चलें... 


गौरी गौरी गुजरिया .... 
निकसगाम के गवेंडे ॥ एकत्र ... 
मॉरग छांड अब दैहु कमल .... 
होरी अब हो हो हो हो होरी. 
हरि संग खेलत सब फाग . 
मोहन जान न देहों 

होरी खेले गोरी गिरिघर संग. 
राधा बनी रंग भरी रंग होरी .... 
राधा रसिक ऊकुंज विहारी .. 
हो हो हो हो होरी बोले 

मानो ब्रजते करिणी चली .. 
मोय गारी दई, होरी खेली 
खेल फागु बनयो ललना ... 
घरघर तै सुनि ग्वालि 
चकित भई हरि की चतुराई .... 
चलौ सकल मिलि खेलिये ..... 
जमुना तट नंद नंदन, बिहरत ३०८ 
देखत श्री वृंदावन मोहन ,..... ३०८ 
"३०९ 


<« राग गौरी 

|... बोलि मदनगुपालजु 
!.. सकल सखी मिलि आद्रहु .. 
होरी खेलति डोलति 
होरी खेलनि को चले. 


धमार के पद-राग गोरी 


५६. प्रथम ही होरी खेल ही . 

५७. बोलत मदन गोपाल लाल ..... ३१३ 

५८. ठगतजुबतीजन कान्ह 

५९. ठाढ़ी हो ब्रज-खोरी ढोटा .... ३१५ 
धमार के पद-राग श्री हठी 

% राग श्री हठी 


३... अ्जज जुबती नागरि राघा पै..... ३१५ 
२... आजु सखी तेरे आवैंगे, हरि... ३१५ 
३... स्याम, संग खैलन चलि स्यामा३१६ 
है 
५. 


हरि-संग खेलन फागु चली री ३१६ 


खेलति फागु फिरति ३१६ 
घमार प॑थजी लाल के पद 
% राग गौरी 


१. नागरनंदादा मैनुदैदै ........ ३१७ 

* राग काफी 

२... एरंगीलारंगडारिकै........... 

# राग बिहाग 

३... होरी दे ख्याल बिच .. 

४... होरी खेलत कुमर कन्हाई...... 
धमार के पद-राग हमीर 

<* राग हमीर 

१.  होरि खेलति है नंदलाल 


३१८ 
२... खेलन आये हरिनंदगामते रंग ३१८ 
घमार के पद-राग कल्याण 

बसंत बहार के पद (पौषवदि अमावस्या से महासुदि ४ तक) 


६ छुक राग बिलावल ल्‍छ) वसंत पंचमी के दिन मंगला में बिलावल ॥ 
चोताल ॥ आज की बानिक पर हो लाल हों बलि बलि गई बिगलित कच 
सुबन पाग ढरकि रहि वाम भाग अंग अंग अलसही ॥ १॥ अरून नैंन झपक 
जात कछु जैंभात वार वार पीक कपोल छही ॥ धनि सुहाग भाग जाकों 
“सूर' के प्रभु सँग सब निस बितई ॥२॥ 

२ की राग मालकौंस एड) लहेकन लागी बसंतबहार सखि त्यों त्यों 
बनवारी लाग्यो बहेकन ॥ फूले पलास नखनाहार केसे तेसें कानन लाग्यो 
महेकन ॥१॥ कोकिल मोर शुक सार सहंस खंजन मीन भ्रमर अखियाँ 
देख अति ललकन ॥ नंददास प्रभु प्यारी अगवानी गिरिधर पियकों देखत 
भयो श्रमकन ॥२॥ 

३ | राग मालकौंस ड्) चल बन देख सयानी यमुना तट ठाडो छेल 
गुमानी ॥ फूले कदंब नाहर पलास द्वुम त्रिविध पवन सुखसानी ॥१॥ बहुरंग 
कुसुम पराग बहक रघह्यो अलि लपटे गुंजत मृदुबानी ॥ कीर कपोत कोकिला 
ध्वनि सुन ऋतु बसंत लहेकानी ॥२॥ सुन सखी वचन मिल उठी पिय सों 
नवनिकुंज की रानी ॥ बीनन चले दोऊ कुसुम कलियन ब्रज कुंजन ऋतुमानी 
॥३॥ 

४ (| राग मालकौंस (डर) लहेकन लागीरी बसंत बहार मानो बनवारी 
लाग्यो बहकन || ना जानो जब कहा करेंगे लागे हे पलास द्रुम डहकन 
॥ १॥ मदनभर केकीडूक काढत बरुणवरण द्वुम पुष्पलागे महेकन ॥ आनंद 
घन तुम कित हो बिरम रहे इत कोकिला लागे कुह्ुकन ॥२॥ 

५ छू राग मालकौंस (ष्झ! फूल्योरी सघन बनता में कोकिला करत 
गान ॥ चलरी बेग वृषभान नंदिनी छाड कठिन मनमान ॥ १॥ नव ऋतुराज 
आयो नेरे मिल कीजे मधुपान ॥ सूरदास मदनमोहन प्रियको माइये रिझाइये 
सुनाइये मीठी मधुरी तान ॥२॥ 


२ बसंत बहार के पद 0] राग भैरव 


६ हक राग मालकौंस 9) बोलत स्याम मनोहर बैठे कदंब खंड ओर 
कदंबकी छैयां॥ कुसुमित द्रम अलि गुंजत सखी कोकिला कल कूजत तहियां 
॥१॥ सुनत वृतिका के बचन माधुरी भयो हे हुलास जाके मन महियां ॥ 
कुमनदास ब्रज कुंवरि मिलन चली रसिक कुवर गिरिधरन पैंयां ॥२॥ 
७ एक राग मालकौंस (७) आज कोमल अंगतें ब्रज सुंदरी रसिक गोपाल 
लाले भाई ॥ सकल शृंगार सज मृगनयनी अब सर जान आप चलि आई 
॥१॥ लहेंगा लाल झूमक की सारी कसुंभी पीत वरुणी पिय अतिहि 
रंगाई ॥ कुमनदास प्रभु गोवरधनधर अपुनी जान हँस कंठ लगाई ॥२॥ 
८ एकल राग मालकौंस $.) बालापन गयो अब आयो जोबन रोम रोम 
प्रफुल्लित तन ॥ मदन नृपति की फोज आवत सखि भयो हुलास युवतिन 
मन ॥ १॥ ठोर ठोर फूले द्रम कानन कोकिल लागे कुलाहल करन ॥ कामीजन 
उर दाह करन को सेना सज आये लरन ॥२॥ भरो चलो प्यारी अपने 
प्रीतमको धरो आयुध आभरण ॥ समर संग्राम जीतेंगे सूर प्रभु चाहत तिहारी 
शरण ॥३॥ 

९ (कक राग मालकौंस (ड्) ललित बालापन गयोरी अब आयो जोबन 
कामिनीके मन फूलें ॥ पिय संग हास बिलास रंणन खेलेंगे यमुना कूलें 
॥१॥ यह अवसर नीकों सुन सजनी ओर अवसर नाही समतूलें ॥ प्रीत 
करो सरखिब्र स्याम सुंदरसों सूर रसिक समूलें ॥२॥ 

१० एक राग मालकौंस 5) सघन वन फूल्योरी कुसुमन फूली सब 
बनराई ॥ फूली ब्रज युवतीजन फूले सुंदर वर रति आई ॥१॥ जानपंचमी 
मिलाप करन वृषभान सुता बन आई ॥ रसिक प्रीतम पिय अति रसमाते 
डोलत कुंजन माई ॥२॥ 

११ (ही राग भैरव #छ्ु) सघन वन छायो प्रफुल्लित द्रुमवेलि भयो हुलास 
ब्रजजन मन ॥ ठोरठोर कोकिल कल कूजत करत गुंजार मधुपणन ॥१॥ 
भयो प्रकट आज ऋतुराज वासकियो सुनियत बृंदावन ॥ रसिक प्रीतम पियसों 

रसबिलसों आन अर्पों सखि तन मन धन ॥२॥ 


१२ कै राग मालकौंस ईँड्) नईरी ऋतुको आगम भयो सजनी जबतें 
बिदा भयो हेमंत । विरहनिके भागिनतें सजनी आवत चल्यो हे बसन्‍्त ॥१॥ 
तन सीहाय त्रीय चले भर भाव चल्यो ताहीको कंत ॥ चतन्नभुज प्रभु पिय 
तारी बजावत या जाडेको आयो अन्त ॥१२॥ 

१३ (है राग मालकौंस (8) ससक ससक रही अपने भवन में चार मासको 
कीयो बिहार | नंद सुवन ब्रजराज सांबरो मोह्यो परम चतुर ब्रजनार ॥१॥ 
कब आवेंगे मेरे घरमें बिधनासों मांगु अचरा पसार । कुंभनदास प्रभु 
गोवर्धनधर जाडो चलयो दोउ कर झार ॥२॥ 

१४ (राग मालकौंस हैँ) मदन मतवारो । नागर नवल प्रेम रस बस 
ब्हे कीनो नंद दुलारो ॥१॥ गये हो तुम भवन पराये हमसों नित करत 
तुम ठारो । सोय रही गृह भवन अकेली सीत दहत तनवारों ॥२॥ आज 
कियो कर जोर मीलन हित पायो हे प्रीतम प्यारो | परमानंद प्रभु या जाडेको 
दीजिये देस निकारो ॥३॥ 

१५ (| राग मालकौंस एड) मदन मत कीनोरी मतवारो | आवत नींद 
निशंक करन सब भर जोबन अति भरो ॥१॥ तेसिय सीत परत सखी हम 
पर कांपत है तन सारो | सोवा सेज देवकके साजसें अलसत अंग उघारो 
॥२॥ कब आवें मेरे गृह वह प्रीतम प्रान हमारो । परमानंदप्रभु या जाडेको 
कीजे मुंह अब कारो ॥३॥ 

१६ (कक राग मालकौंस () बसंत आगम सुंदर नंद नंदन जो पाउं । 
कुंवर कपट बनाय जतनसों नीके गिरधरलाल लडाउं ॥ १॥ अति प्रफुल्लित 
मन हरखत आनंद अपने पियसों उरन मिलाउं । परमानंदप्रभु या जाडे को 
देस निकास कराउं ॥२॥ 

१७ (है राग मालकौंस (द्अ) कानह तिहारे राज बसंत हो सब मुख चेन 
दिखाई देत नहीं कर वा छिन ॥ नंद समीप मंगल मित अंत न होत जु 

जान वीतत वरज निसदिन ॥ १॥ भूर भाग्य निज जन घर ब्रजवासी कहावत 
नारीन धन्य ॥ परमानंद या सुखके कारन सदा बसंत रहत बृंदावन ॥२॥ 
१८ (कै राग मालकौंस (छ्) मोहो कहूं प्रानप्रिया मेरो प्यारो ॥ हों तलपतहूं 
उन बिन सजनी आयो न नंदकुमारो ॥ १॥ सिथिल कियों तन सारो सखीरी 
मण जावत भयो भवन उजारो ॥ रहे अनत जाय कहुं आजहू सोतन के 
रस सारो ॥२॥ हमको जोग बिधाता दीयो उनकों भोग दियो सारो ॥ 
सूरदासप्रभु या जाडे को दीजे देसनिकारो ॥३॥ 

१९ (हक राग मालकौंस (3) मदन मत मतवारो ही कीनो ॥ मधुव्रत होय 
गिरिधरन जबही जब वदन कमल रस भीनो ॥१॥ जाके कारन सुनरी सजनी 
जब आरज पथ छीनो ॥ मया करी सोई तुमने कीनी ज्यों कुंदनमें मीनो 
॥२॥ वेसी प्रीत हती मेरे उनसों प्रान प्रकटकर दीनो || बेर बेर हमने रस 
जान्यो उन सोतन रस बीन्यो ॥३॥ कहा बिरहिनी सीत लग्यो अति सो 
मन जात न दीनो ॥ द्वारकेश प्रभु या जाडेको देसनिकारो दीनो ॥४॥ 

२० (कल राग मालकौंस हैंड] सुघर बना संग जागी मनमोहनसों 
अनुरागी ॥ उरसों उर लपटाय प्रीतमसों अधर सुधा पीवन लागी ॥१॥ 
आलिंगन रसक्रीड़ा पियके प्रेमरस पाणी || हेमंत मनाय लाई कुंभनप्रभुसों 
अब आई क्रतु बसंत सुहागी ॥२॥ 

२१ (|| राग मालकौंस () बसंत ऋतु आईं फूलन फूले सब मिल आवोरी 
बधाई ॥ काम नृपति रतिपति आवत है चहुंदिस कामिनी भोंह सों चोंप 
चढ़ाई ॥१॥ भँवर गुंजारत कोकिल गावत लेत सप्त स्वर तान गाई ॥ 
हरिबल्लभप्रभु को बसंत ऋतु लायो भरि भरि आंकोरी मन भाई ॥२॥ 
२२ (है राग मालकौंस (हम) बिधाता अबलन को सुख दीजैं ॥ बेरी भयो 
मनोज अज्ज-अद्भ सीत लगे तन छीजैं ॥१॥ केधों प्रीतम पर घर जे हे 
ए दुश्ख तुम सुनि लीजैं ॥ “सूरवास' प्रभु या जाडे को अब ही बिंदा करि 
दीजें ॥र॥ 

२३ (कै राग गौरी ईछ) बेनु माई बाजे श्री बंसीबट।। सदा बसनन्‍्त रहित 

वृन्दावन पुलिन पविन्न सुभग जमुना तट ॥१॥ क्रीट मुकुट मक्राकृत कुंडल 
मुखारविन्द भँवर मानो लट ॥ दसनन कुंद कली छबि राजति भ्राजति कनक 
समाज पीत पट ॥२॥ सुर मुनि ध्यान धरति नहिं पावत, करति बिनोद 
सँग बालक भट || दास अनन्य भजन रस कारन 'हित हरिबंस' प्रणट 
लीला नट ॥३॥ 

२४ (कै राग मालकौंस (छु) लहेंगा हर्‌यौ छबि देति | चुरी हरी तेरे 
बांह बिराजति सोहत बंगरी सेत ॥१॥ हरी अंगीयां उर राज रही हें तातें 
भयो स्याम सँँग हेत “चतुरभुज' प्रभु तें मन हर्‌यौ प्यारी तातें बट संकेत 
॥२॥ 

२५ (की! राग मालकौंस #छु) सारी हरी री चून कै पहेरी चोली हरी सब 
सोंधे भरी ॥ चूरी हरी अरु पोह्ोंची हरी री हाथन में मेंहदी गेहरी ॥९॥ 
पोत हरी मुख जोत खरी खरी जोबन जोत जडाब जरी ॥ नव कुंज हरी 
ब्रज भोमि हरी देखि सखी मेरी सुथरी ॥२॥ 

२६ (| राग मालकौंस (डर) शिशिर ऋतुको आगम भयो प्यारी बिदा 
भयो हेमन्त ॥ विरहिनके भागिनतें आली आवत चल्यो वसन्त ॥ १॥ जाहि 
दूतिके भवन बसे हो भाँवरि लीने कन्त ॥ कुंभनदास प्रभु या जाडेको आय 
गयो है अन्त ॥२॥ 

२७ कक राग मालकौंस एड) आवन कही गये अजहु न आये पिय सब 
निस बिति मोहे गीन गीन तारे ॥ दिपक ज्योती मलिन भई है किन दूतीयन 
वीरमाये प्यारे ॥१॥ नभचर बोले बगर सब खोले फूले कमल मधुप 
गुंजारे ॥ धोंधी के प्रभु तुम बहु नायक आये निपट बसंत सबारे ॥२॥ 
२८ (कै राग मालकौंस (ड्) भोरे भोरे कान तुमेरो कह्मो भान आथमे 
गो भान मैं आप चली आऊंगी ॥ तुमतो चतुर नर छांड दे हमारो कर 
तुमको तो नाही डर मैं लाजन मर जाऊंगी ॥१॥ तुमको तो चहिए भोग 
भोगको नांही संजोग देखेंगे नगर लोक अब न आऊंगी ॥ रसिक के स्वामी 
श्याम धरंगी तुम्हारो ध्यान अब आयो बसंत मैं तुमको रिझाऊंगी ॥२॥ 

२९ (कली राग मालकौंस (७) आयी आयी हो आगम ऋतु शिशिर की 
हेमंत बिदा भई जानी नवेल पिय किनकर || कर शुंगार पिय दरस करन 
व्हे मोद भरी मदभरी रस भरी गति गयंद स्थूल चरन ॥१॥ अंग अंग 
फूली वसंत मानो नख शिख सजी पटभूषण भरण ॥ माधो प्रभु दंपति सुख 
निरखत हसन दसन लागे फूल जरन ॥२॥ 

३० (कक राग ललित ७) 7) किरिट धरे जब [] आज अति शोभित 
मदनगोपाल ॥ किरिट मुगट छबी अधिक बिराजत उर वैजंयती माल ॥१॥ 
ठाडे सिंघ के द्वार राधे संग बेनु बजाय रसाल || कमल लिये कर परमानंद 
प्रभु बलि बलि गई ब्रजबाल ॥श॥ 

३१ (ए_ए राग मालकौंस 8) सुंदर वदन देखो आज ॥ किरिट मुकुट 
सोहावनो मन भामतो श्री ब्रजराज ॥१॥ लियो मन उत्कर्ष मुरली रही 
अधर पर गाज पलक ओट न चाह चित लखी महा मनोहर साज ॥२॥ 
गोपीजन तन प्राण वारति रह्मो मनमथ लाज ॥ सुर सुत यह नंदकी श्री 
वलल्‍लभकुल की सीर ताज ॥३॥ 

३२ (| राग मालकौंस () सुंदर नंदनंदन जो पाऊं ॥ अंग संग लाज 
मदन मनोहर या जाडे को देश निकारो दिवाऊं ॥९१॥ मृगमद अगर कपुर 
कुंमकुंम मिले अरगजा देर चढाबु ॥ विविध सुगंध सुमन बसंत सखी सघन 
निकुंज में शयन बिछावु ॥२॥ राग रागिनी ऊरप सुस्वरूप सरस मधुरे 
गाऊं ॥ कृष्णदास प्रभु गोवर्धनधर रसिक शिरोमणि सुविधि रिझाऊँ ॥३॥ 
३३ (है राग मालकौंस 8) प्रीतमको कछु दोष नहिरि यह तो शीत 
बेरी हमारो ॥ प्रीतमको मग जोवन कारण राखन नहष्हि देत बदन उघारो 
॥१॥ शीतल पवन अकेली जानके पठवत आलस करन संघारो ॥ ब्रतको 
तजी आक्रत निंद्रासों मिलि ठगत रे ठगारो ॥२॥ कहुंगी जनाय जाय आज 
मिले मोहे प्रीतम प्यारो ॥ चत्रभुज प्रभु नेह ट्रोली जाड़ेकी कीजे मुंह कारो 
॥३॥ 

३४ (है राग ईमन एुँड्र) आलीरी कर शुंगार सायंकाल चली ब्रज बाल 
पिय दरशवे कों मत्त द्विद गेन ॥ मानों शिशुमार चक्र उदय होत गगन 
मध्य श्रुव नक्षत्र की परिक्रमा देन ॥१॥ मानों वसंत ऋतु आई अंग-अंग 
छबि छाई दंपति समाज मोवे कही न परत बेन ॥ “मुरारीदास' प्रभु प्यारी 
चित्र विचित्र गति सेवक निरखि पिया छबि अद्भुत ऐसी को कर रची 
मेन ॥श॥ा 
३५ (| राग बिहाग (्बु) सुनि री तू क्‍यों भई हे नचीती करि कै मान 
मनमोहन सौं अबार ॥ यह समयो हसन को ं नांही ब्रज पर धायो मनमथ 
संभार ॥१॥ सुक पिक चात्रक हंस मोर मृग मधुकर मधूरी करति रार ॥ 
आयो बसंत कंत भज भामिनि लायो रतिपति पंचसर लार ॥२॥ वे जब 
तिय आई लगेंगे तब ही भजेगी भवन बिसार ॥ “दार्सा तबे जाड़ो उठि 
भाज्यो अब आवेंगी बसंत बहार ॥३॥ 
३६ (छह राग बसंत (ँ,ु) सुघर बना संग जागी मोहन सौं अनुरागी ॥ 
उर सौं उर लपटाई नैन सौं नैन अधर-अधर सो बड़भागी ॥१॥ आलिंगन 
चुँबन रस क्रीड़त पीय के प्रेम रस पागी ॥ हेमंत मनाई लई “कुंभनदास' 
प्रभु सो अब आँई ऋतु बसंत सुहागी ॥२॥ 

१ (की राग सारंग (श्र) आज बधायो मंगल चार ॥ माघमास शुक्ल 
चोथ हे हस्त नक्षत्र रविवार ॥१॥ प्रेमसुधा सागर रस प्रगट्यो आनंद 
बाढ्यो अपार ॥ दास रसिकजन जाय बलिहारी सरवस दियो वार ॥श॥ 
२ कक! राग सारंग ह) प्रगटे भक्त शिरोमणी राय ॥ माघमास शुक्ल 
चोथ अधिक लोक निधि आई ॥१॥ दैवी जीवके भाग्य उदय भये जिन 
यह दर्शन पाई ॥ करि करुणा प्रभु भूतल आये पुष्टिपथ प्रगटाई ॥२॥ महा 
महोत्सव होत पुर घर घर फूले अंग न समाई ॥ रसिकदास चित एही 
चहत है चरनकमल मन लाई ॥३॥ 


८ श्रीगुसांईजी तथा श्रीजयदेवजी की अष्टपदी (.] राग बसंत 
रागमाला - शयन दर्शन (पांच राग की रागमाला) 


8 (ुककी राग-ईमन ईछु) ईमन मान मेरो कह्यो काहेकी प्यारे प्यारी तु ॥ 
प्रथमही भरी जुन गाईए यही ते सुघराई होतु ॥|१॥ मालकौंस की तान 
ले ले राखत रूप बिहाग ॥ द्वारकेस प्रभु बसंत खिलावत याही ते बढत 
सुहाग ॥२॥ 

श्रीगुसांईजी तथा श्रीजयदेवजी की अष्टपदी 


१ (कै राग बसंत (घर) हरिरिह ब्रजयुवती शतसंगे | विलसति करिणी 
गण बृत वारण वर इव रति पति मान भंगे ॥ध्रु०॥ विश्रम संभ्रम लोल 
विलोचन सूचित संचित भाव ॥ कापि दृगंचल कुबलय निकरै रंचतितं 
कलरावं ॥१॥ स्मित रुचि रुचि रतरानन कमल मुदीक्ष्य हरे रतिकंदं ॥ 
चुंबति कापि नितंबवती करतल धृत चिबुकममंदं ।।२॥ उद्भट भावविभावित 
चापल मोहन निधुवन शाली रमयति कामपिपीन घनस्तन विलुलित नव 
बनमाली ॥३॥ निज परिरंभ कृतेनुद्गतरम भिवीक्ष्य हरिं सबिलासं ॥ 
कामपिकापि बलाद करोद्ग्रेकुतु केन सहासं ॥४॥ कामपिनीवी बंध विमोकस 
संभ्रम लज्नित नयनां ॥ रमयति संप्रति सुमुख्रि बलादपि करतल धृत निज 
बसनां ॥५॥ पिय परिरंभ विपुल पुलकावलि द्विगुणित सुभग शरीरा ॥ 
उद्गायति सखि कापि सम॑ हरिणा रति रणधीरा ॥६॥ विश्रम संभ्रम गलदं 
चलमलयांचित मंगमुदारं ॥ पश्यति सस्मित मति विस्मित मनसा सुदृशः 
सविकारं ॥७॥ चलति कयापि समंस कर ग्रह मल सत रंस बिलासं ॥ 
राधे तब पूरय तु मनोरथ मुदित मिदं हरिरासं ॥८॥ 

२ (छक राग बसंत $8) ललित लवंग लता परिशीलन कोमल मलय 
समीरे ॥| मधुकरनिकर करंबित कोकिल कूजित कुंज कुटीरे ॥१॥ विहरति 
हरिरिह सरसवसंते ॥ नृत्यति युवति जने न सम॑ सरित्र विरहि जनस्य दुरंते 
॥ध्रु०॥ उन्‍्मद मदन मनोरथ पथिक वधूजनजनित विलापे ॥ अलिकुल संकुल 
कुसुम समूह निराकुल बकुल कलापे ॥ २॥ मृगमद सौरभरभस वशं वदनवदल 
मालत माले ॥ युवजन हृदय विदारण मनसिजनखरुूचि किंशुक जाले ॥३॥ 


श्रीगुसांईजी “तथा श्रीजयदेवजी की अष्टपदी /] राग बसंत ९, 
मदन महीपति कनक दंड रुचि केसर कुसुम विकासे || मिलित शिलीमुख 
पाटपिटल कृत स्मरतृण बिलासे ॥४॥ विगलित लज्जित जगदव लोकन 
तरुण करुण कृतहासे ॥ विरहि निकृंतन कुंत मुखाकृति केतकिदंतुरिताशे 
॥५॥ माधविका परिमल ललिते वनमालिक याति सुगंधौ ॥| मुनिमनसामपि 
मोहन कारिणि तरुणा कारण बंधौ ॥६॥ स्फुरदति मुक्तलता परिरंभण 
मुकुलित पुलकितचूते ॥ वृंदावन विपिने परिसर परिणत यमुनाजल अति 
पूते ॥७॥ श्रीजयदेव भणितमिदमुदयति हरिचरण स्मृतिसारं ॥ सरस वसंत 
समय वनवर्णनमनुगत मदन विकार ॥८॥ 

३ (राग बसंत () समर समरो चित विरचित वेशा || गलित कुसुमदल 
विलुलित केशा ॥ १॥ कापिचपला मधुरिपुणा ॥ विलसति युवति रधिक गुणा 
॥ध्रु०॥ हरि परिरंभण वलित बिकारा ॥ कुच कलशो परितरलित हारा ॥२॥ 
विचलदलक ललिताननचंद्रा ॥ तद्धर पानरभसकृत तंद्रा ॥ ३|| चंचल कुंडल 
ललित कपोला ॥ मुखरित रशनजघन गति लोला ॥|४॥ दयित विलोकित 
लज्नित हसिता ॥ बहुविध कूजित रति रसरसिता ॥५॥ विपुलपुलक पृथु 
वेपथुभंगा ॥ श्वसित निमीलित विकसेद नंगा ॥६॥ श्रमणल कणभर सुभग 
शरीरा ॥ परिपतितोर सिर तिरणघीरा ॥७॥ श्रीजयदेव भणित हरि रमितं 
कलि कलुषं जनयतु परिशमितं ॥८॥ 

४ (राग बसंत ईड्र) विरचित चादु वचन रचन॑ चरण रचित 
प्रणिपातं ॥ संप्रति मंजुल वंजुल सीमनि केलि शयन मनुयातं ॥ १॥ मुम्धेमधु 
मथनमनु गतमनुसर राधिके ॥|ध्रु०॥ घनजघन स्तन भार भरेदर मंथर चरण 
बिहारं ॥ मुखरित मणि मंजीर मुपैडिविधेहििमराल विकारं ॥२॥ शुणुरमणीय 
तरंतरुणी जनमोहन मधुरिपुरावं ॥ कुसुम शरासन शासन वंदिनिपिक निकरे 
भजभावं ॥३॥ अनिल तरल किसलयनि करेणकरेण लतानि कुरंबं ॥ प्रेरण 
मिवकर भोरु करोति गतिं प्रतिमुंच विलंबं ॥७॥ स्फुरित मनंगत रंग वशादिव 
सूचित हरि परिरंभं ॥ पृच्छ मनोहर हार विमल जल धारम मुंकुचकुंभं ॥५॥ 
अधिगत मखिल सखी भिरिदंतवव पुरपिरतिरण सज्नं ॥ चंडिरसित रशनार 
वरडिंडिममभि सरसरसम लज्नं ॥६॥| समर शर सुभग नखेनकरेण सखी 


३० श्रीगुसांईजी तथा श्रीजयदेवजी की अष्टपदी () राग बसंत 

मवलंब्य सलिंल ॥ चलवलय क्वणितैरव बोधय हरि मपि निजगति शीलं 
॥७॥ श्रीजयदेव भणित मधुरी कृत हारमुदासित वाम॑ ॥ हरि विनिहित मनसा 
मधितिष्ठतु कंठ तटीमभिरामं ॥८॥ 

५ (कै राग बसंत डर अवलोकच्य सखि मंजुल कुंजे | रमयति गोकुल 
रमणी रिह गोकुल पति रलि कोकिल पुंजे ॥धु०॥ माधविका लतिकारति 
कारिणि रागिणि रुचिर बसंते ॥ त्रिविध पवन कृत विरह विधूजन मदन 
नृपति सामंते ॥१॥ किंशुक कुसुम समीकृत दयिताधर रसपान विनोदे ॥ 
मधुप समाहत बकुल मुकुल मधुविकसित सरसामोदे ॥ २॥ नवनव मंजु रसाल 
मंजरी बोधित युवजनमदने ॥ दयिता रदन समझ्चुति मुकुलित कुंद चिरस्मित 
बदने ॥|३॥ युवतीजन मानस गतिमान महागज मदमृगराजे ॥ कोकिल कुल 
कूजित विरहानलता पित पथिक समाजे ॥४॥ वितत पराग कुसुम संबंधि 
सदागति वासित गहने ॥ कुसुमित किंशुक कै तव विस्तृत विरहिद हनवन 
दहने ॥५॥ पलल्‍लव कुसुम समेत विपिन विस्मारित युवजन मेहे ॥ मदन 
दहन दीप न विद्रावित विरहि दीन जनदेंहे ॥६॥ जगति समान शीततदितर 
विरचित निज रुचिराकारे ॥ वनिताजन संयोग सेविजन जनिता नंद सुभारे 
॥७॥ इतिहितकारि वचन मतिमानिनिमान यगोकुलवासे ॥| कुरुरतिमतिशय 
करुणारस वतिबितरमतिं हरिंदासे ॥८॥ 

६ (री राग बसंत ईघ्झ। बिलसति हरिरिह सरस होलका समये रमणी 
संगे॥ गूढ़ भाव समुदय संवर्धित हृदय समुदित नंगे ॥|१॥| संजोजयति दशा 
दशमादौं हृदि भावयति विलासं ॥ निस्त्रप वचन शतेन विरचति युवतिजन 
परिहासं ॥२॥ स्पृशति कपोलौ पाणियुगेन करोति कुमकुमालेपं ॥ निज रमण 
लघुताकरणे विदधाति समय संक्षेप ॥३॥| ताल मृदंग बिबिध वादिल्र 
सुघोषानंदित घोषं ॥ सपदि वशीकुरुते निज गोकुलमखिलं रसपोष॑ ॥४॥ 
सरस वेणुनादेन हृदयमति तुनते निर्मलभाव॑ ॥ मुरलिक्यानुकरोति कदापि 
मधुरतर कोकिलरावं ॥|५॥ नृत्यति मनसिज रतिभर भावेन मधुर वदखिल 
समक्ष ॥ सदसि ददाति महारसमपि हरिपद्युगल भावलक्ष ॥६॥ उड्जापयति 
सरस कुंकुम रेणुयुत रागं ॥ सित सौरभयुत रेणु मिश्रणावेदि रूप विभाग 


बसंत पंचमी के पद (0 राग बसंत 8१ 
॥७॥ चंदननीरसेक सरसाकृत युवति युवजन देह ॥ निज सुकुमार तनोरनुरूपं 
कुरुते विस्मृत गे ॥८॥| अति रभसेन कदाचिदुपर्यपि पतति युवति शत 
यूथे ॥ दस विध रति पथि मदन मनोरथ समुचित रुचिर वरूधे ॥९%॥ श्री 
बललभ पद युग कृपयेव हृदा पश्यति 'हरिदासे' ॥ तब पूरयतु चिंतितं सकल 
सखि सामयिक विलासे ॥१०॥ 

बसंत पंचमी के पद 

१ (हर राग बसंत (श्र) ॥ साखी ॥ आई ऋतु-बसंत की गोपीन किये 
सिंगार ॥ कुमकुम बरनी राधिका सो निरखति नंदकुमार ॥|१॥ आई क्रतु- 
बसंत की मौरे सब बनराई ॥ एकु न फूल केतकी औ फूली बनजाई ॥२॥ 
श्री गिरिराजधरनधीर लाड़िलौ ललन-बर गाइए ॥ श्री नवनीत प्रिय लाडिलौ 
ललन-बर गाइए श्री मदन मोहन पिय लाडिलौ ललन-बर गाइए ॥ ३॥ कुंज 
कुंज क्रीड़ा करैं, राजत रूप-नरेस ॥ रसिक, रसीलौ, रसभर्‌यौ, राजत 
श्रीमथुरेस ॥४॥ श्रीगिरीसजधरनधीर लाडिलौ ललन बर गाइए ॥ 
२ (कर! राग बसंत ईथ्) आई बसंतक्रतु अनुपनूत कंतमोरे | बोलत वन 
कोकिला मानों कुहुकुड्डु रस ढोरे ॥|१॥॥ फूली वन राई जाई कुंद कुसम 
घोरे ॥ मदरस के माते मधुप फिरत दोरेदोरे ॥२॥ हम तुम मिलि खेलेंलाल 
कुंज भवन चौरे ॥ गोबिंद प्रभु नंदसुवन खेलें इकठौरे ॥|३॥ 
३ (कै राग बसंत हब) आज सुभगदिन वसंतपंचमी जसुमति करति 
बधाई | विविध सुंगध उवटिकें लालकों ताते नीर न्हवाई ॥१॥ बांधीपाण 
बनाय सेतरंग आभूषन पहराई ॥ तनक सीसपर मोर चंद्रिका दिसदाहिनी 
ढरकाई ॥२॥ ग्रहग्रहतें ब्रजसुंदरि सबमिलि नंदपोरिपे आई ॥ अंबमोरके 
पुष्पमंजुरी कनिककलश बनाई ॥|३॥ चोवाचंदन अगरकुंकुमा केसरि रंग 
मिलाई ॥ प्रमुदित छिरकत प्रान पियाकों अबीर गुलाल उड़ाई ॥४॥ बाजत 
ताल मृदंग झांझ डफ गावत गीत सुहाई ॥ तन मन धन नोछावरि कीनों 
आनंद उर न समाई ॥५॥ अश्रीमिरिवरधर तुम चिरजीवो भक्तन के 
सुखदाई ॥ श्रीवललभ पदरज प्रतापतें हरीदास बलिजाई ॥६॥ 

9 (कली राग बसंत ईथ्झ) प्रथथ समाज आज बृंदावन विंहरतलाल 
विहारी ॥ पांचे नवल वसंत वृंदावन उमगि चलीं ब्रजनारी ॥|१॥ मंगलकलश 
लियें ब्रजसुंदरि मधि वृषभान दुलारी ॥ फलदलजुर नवनूतमंजुरी कनिक 
कलश सोभारी ॥२॥ गाबतगीत बजावत वाजे मेनसेन अनुहारी || दरसपरस 
मनमोद बढावत राजतछबि भरभारी ॥३॥ उडत गुलाल अबीर कुंकुमा 
भरिकेसरि पिचकारी ॥ छिरकत फिरत छबीले गातन रूप अनूप अपारी 
॥४॥ विविध बिलास हास रस भीने इत प्रीतम उतप्यारी ॥ हित हरिवंस 
निरस्त्रि मुख सोभा अखियां टरत न टारी ॥५॥ 

५ छूकर राग बसंत (8) आज मदन महोत्सव राधा ॥ मदन गोपाल बसंत 
खेलतहें नागर रूप अगाधा ॥ १॥ निधिबुधवार पंचमी मंगल ऋतुकुसमाकर 
आई ॥ जगतबिमोहन मकरध्वजकी जहांतहां फिरीदुहाई ॥२॥ मनमथ 
राजसिंघासन बैठे तिलकपिता महदीनों ॥ छत्नचँवर तृणीर संखधुनि बिकट 
चाप करलीनों ॥३॥ चलोसखी तहां देखनजैये हरि उपजावत प्रीति ॥ 
परमानंददास को ठाकुर जानतहें सबरीति ॥४॥ 

६ (ही राग बसंत एँद्) श्रीपंचमी परम मंगलदिन मदन महोच्छव 
आज ॥ बसंत बनाय चली ब्रजसुंदरि ले पूजाको साज ॥९॥ कनिक कलश 
जलपूर पढत रतिकाम मंत्र रसमूल ॥ तापरधरी रसाल मंजुरी आबृत 
पीतदुकूल ॥२॥ चोवाचंदन अगरकुंकुमा नव केसरि घनसार । धूपदीप 
नानानिरांजन विविध भांति उपहार ॥ ३॥ बाजतताल मृदंग मुरलिका वीनापटह 
उपंण ॥ गाबत राग वसंत्त मधुरसुर उपजत तान त्तरंग ॥४॥ छिरकतअति 
अनुरागमुदित गोपीजन मदनगुपाल ॥ मानोंसुभग कनिक दलीमधि सोभित 
तरून तमाल ॥५॥ यह विधि चली रति राज वधावन सकलघोष 
आनंद ॥ हरि जीवन प्रभु गोवर्धनधर जयजय गोकुलचंद ॥६॥ 


७ (कली राग बसंत हुँद्ु) प्रथम वसंतपंचमी पूजन कनकलश कामिनी 
ऊरफूले । आयो मदन महिप सैनले अंबडार पे कोयल झूले ॥ ठोरठोर 
द्रमबेलीफूली कालिंदी के कूले ॥ चत्रभुज प्रभु गिरीधर संग बिहरत 


बसंत पंचमी के पद (] राग बसंत १३ 
स्थामास्यथाम समतूले ॥२॥ 
८ एक्क| राग बसंत पु) परम पुनीत वसंतपंचमी मुरत शुभ दिन 
साजेहो ॥ गोपीग्वाल मुदित मनमांडि खेलत बनवृजराजे हो ॥।१॥ ब्रह्मादिक 
सनकादिक नारद सुरविमान चढआये हो ॥ अष्टसिद्धी नवनिधिह ठाडी लेकर 
कुसुम बधाये हो ॥२॥ फूल्यो वृंदावन फूल्यो गोवर्धन फूल्यो जमुना 
तीर ॥ रामदासप्रभु गिरीधर फूले नखशिख शोभा स्याम शरीर ॥३॥ 
९ कक राग बसंत (घर) बनठन आई सकल वृजललना खेलनकोजु 
बसंत ॥ श्रीपंचमी परम महोत्सव परम मनोहर गोकुलकंत ॥|१॥ शुभदिन 
सुभग सरोज प्रफुल्लित गुंजत भंवर सुबास || खेल मच्यो नंद आर्गन अद्भुत 
ब्रजजन नंदकुमर सुखरास ॥२॥ केसर की चमची मनि वोकमें केसकुसुम 
सुरंग ॥ अबीर गुलाल उडावति गाक्‍त प्रणट्यो अंगअनंग ॥३॥ 
नीजकरसोंकरदेत पियनकोशोभा कहा कहि आवे ॥ सुरदास प्रभु सब सुख 
क्रिडत ब्रजजन अंगलगावे ॥४॥ 
१० (कक राग बसंत ँह) बसंत पंचमी मदन प्रगटभयो सब तन मन 
आनंद ॥ ठोर ठोर फूले पलास द्रुम औरमोर मकरंद ॥|१॥ विविध भांत 
फूल्यो बृंदावन कुसुम समूह सुगंध ॥| कोकिल मधुप करत गुंजारव गावत 
गीत प्रबंध ॥ २॥ सारस हंस सरोवर के तट बोलत सरस अमंद ॥ नानापहप 
परागन के भरी आवत पवन सुगंध ॥ ३॥ वैनु बजाय करीमन मोहित गोपीनको 
नंदनंद ॥ मिलधाई वृषभानु सुतापै परीप्रेमके फंद ॥४॥ गोवर्धनगिरि कुंज 
सदनमें करत विहार सुछंद ॥ दास निरखि बलिबलि शोभाषै स्यामा 
गोकुलचंद ॥५॥ 
8१ (है राग बसंत 8) आयो ऋतुराज साजि पंचमी बसंत आज मोरे 
छुम अति अनूप अंबरहे फूली ॥ वेली लपटी तमाल सेतपीत कुसमलाल 
उडबत सब स्याम भाम भमरहे झूली ॥१॥ रजनी अति भई स्वछ सरिता 
सब विमलपच्छ उंडगन पति अति अकास बरखत रस मूली ॥ जती सती 
सिद्धसाध जिततित उठि भगे समाधि विमन जडित पसीभये मुनिमनगति 

भूली ॥२॥ जुबति जूथकरत केलि स्याम सुखद सिंधुझओलि लाज लीक दई 
पेलि परसिपगन मूली ॥ बाजत आवज उपंग बांसुरी मृदंग चंग यह सुख 
सब छीतनिरखि इच्छा अनुकूली ॥३॥ 

१२ (छह राग बसंत (७) आई हैं हम नंदके द्वारें ॥ खेलन फाण वसंत 
पंचमी सुख समाज विचारें ॥९१॥ कोऊ ले अगर कुंकुमा केसरि काहूके 
मुखपर डारें।। कोऊ अबीर गुलाल उडाबें आनंद तनन संभारें ॥ २॥ मोहनकों 
गोपी निरखत सब नीकेवदन निहारें ॥ चितवनिमें सबही बसकीनी नागर 
नंददुलारें ॥३॥ ताल मृदंग मुरली डफबाजें झांझनकी झनकारें || सूरदास 
प्रभु रीझि मगनभये गोपवधू तनवारें ॥४॥ 

१३ कक राग बसंत ईड्ट) यह देखित्र पंचमी ऋतुवसंत ॥ जहां द्रमअरू 
बेली सबफलतं ॥९॥ तहां पठई ललिता करिविचार ॥ नवकुंजनमें 
करिहोंबिहार ॥२॥ लेआई सब सिंगारसाज ॥ हरिदोरिमिले मानों मदनराज 
॥३॥ नवकेसरि चोवा अंगराग ॥ खेलत गुपाल वढ्यो अनुराग ॥४॥ 
कुलकोकिल कलरब सुखसमाज ॥ अलिगुंजन पुंजनकुंजगाज ॥५॥ रतिकुंभ 
लईठाडी निहारी ॥ मधिराजत सरस सबवेरवारि ॥६॥ सखी ताल मृदंग 
बजायगाय ॥ तहां द्वारिकेश बलिहारी जाय ॥७॥ 

१४ एक राग बसंत एक) आई आज वसंत पंचमी खेलन चलोगोपाल ॥ 
संगसखा लेहो मनमोहन हमलेहें व्रजवाल ।|१॥ चोवाचंदन ओर अरगजा 
कैसरि माटभराई || अबीर गुलाल की झोरी भरिभरि लेहोहाथ पिचकाई 
॥२॥ छिरकत हंसत चलत वृंदावन करत कुलाहल देतहें गारी ॥ ग्वालन 
संग लिये नंदनंदन सखियन संग श्रीराधा प्यारी ॥३॥ एकनाचत एकधाय 
मिलावत एक मृदंग एकताल बजावत ॥ यह सुखदेखि सुरलोक आनंदित 
स्यामदास बलिहारी जाबत ॥४॥ 

१५ (कक राग बसंत (छू) आज चलोरी वृंदावन बिहरत वसंत पंचमी पंचम 
गावत ॥ साजिले हुगडुवा भरि चंदन हरखि आनंद मृदंग बजावत ॥१॥ 
कुसमित द्रमवेली आछी छबि कूजत कोकिल कीरमानों हम हि बुलावत ॥ 

कल्यान के प्रभु गिरिधरके परस्पर ये अखियां अतिही सुख पावत ॥२॥ 
१६ (छह राग बसंत $छु) मनमोहन संग ललना विहरत वसंत सरस 
ऋतुआई ॥ लेलेछरी कुंवरि राधिका कमलनेन पैंधाई ॥ १॥ द्वादसवन रतनारे 
देखियत चहुंदिस केसू फूले ॥ मोरेअंव ओर द्वुमवेली मधुकर परिमल भूले 
॥२॥ सिसिर क्रतुमें अति गयो सीत सब रविउत्तर दिस आयो ॥ प्रेम उमगि 
कोकिला बोली विरहनि विरहज गायो ॥३॥ ताल मृदंग बांसुरी वीना डफ 
गावत मधुरी वानी ॥ देत परस्पर गारि मुदित व्हे तरुनीबालसयानी ॥४॥ 
सुरपुर नरपुर नागलोक जलथलक्रीडा रस पावे ॥ प्रथमबसंत पंचमी लीला 
सूरदास गुनगावे ॥५॥ 
१७ की राग बसंत #ँड) आवबो वसंत वधावो ब्रजकी नारि॥ सखी सिंघपोरि 
ठाड़े मुरारि ॥भ्रु०॥ नौतन सारी कसूंभी पहरिकें नवसत अभरनसजियें ॥ 
नवनवसुख मोहन संग विलसत नवल कान्ह पियभजियें ॥१॥ राधा चंद्रभगा 
चंद्रावलि ललिता भाम सुसीले ॥| संजावली कनिकघट शिरपर अंबमोर जब 
लीले ॥२॥ चोवा चंदन अगरकुंकुमा उडत गुलाल अबीरे ॥ खेलत फाग 
भाग बड गोपी छिरकत स्याम शरीरे ॥३॥ वीनावेन झांझ डफ बाजे मृदंग 
उपंगन ताल ॥ कृष्णदास प्रभु मिरिधरनागर रसिक कुंवर गोपाल ॥४॥ 
१८ (| राग बसंत ्र) कुचणड़ बाजो वनमोर कंचुकीवसन ढांपिले 
राख्योवसंत ॥| गुनमंदिर अरुरूपबगीचा तामें बैठीडे मुखलसंत ॥१॥ 
कोटिकाम लावन्य विहारीजू जाहिदेखेंते दुखनसंत ॥ ऐसे रसिक हरीदास 
के स्वामी ताहि भरन आई प्रभु हसंत ॥२॥ 
१९ (है राग बसंत ) जोवनमोर रोमावली सुफल फली कंचुकीवसंत 
ढांपिलेचली वसंत पूजन ॥ वरनवरन कुसुम प्रफुल्लित अंबमोर ठौरठौर 
लागेरी कोकिला कूजन || १॥ विविध सुगंध संभारि अरगजा गावत ऋतुराज 
राग सहित ब्रजवधूवन ।। सूरदास मदनमोहन प्यारी ओर पियसहित चाहत 
कुसल सदां दोझजन ॥श॥ 
२० (कै राग बसंत () आजवसंत सबे मिलि सजनी पूजो मोहनमति ॥ 

हरद दूब दधि अक्षत लेकें गावो सौभगगीत ॥|१॥ चोवाचंदन अगरकुंकुमा 
पोहोपसेत अरुपति ॥ घरघरते वानिक वनिआए आप आपुनी रीति ॥२॥ 
मोहन कोमुख निरखिकें करिहों ब्रजकीजीत || खेलत हंसत परमसुख उपज्यो 
गयोडे द्योस निसबीति ॥३॥ खेल परस्पर बढ्यो अति रंगसों रीझे मोहन 
मीत ॥ कृष्ण जीवन प्रभु सुख सागरमें छांडो नहीं पसीत ॥४॥ 

२१ छूक्ञी राग बसंत ईश्र) गावत वसंत चलीवनेवीर वागे ॥ बल्‍लभ रीझाँयवे 
को मिली अनुरागे ॥१॥ एकतो पहरावे वागो एकसोंधोलावे ॥ एकतो वंदन 
छिरके एक अबीर उडावे ॥२॥ एकतो पान खवाबे एक दरपन दिखावे ॥ 
एकतो पंखाकरे एक चमर ढुरावे ॥३॥ आरती करिकेंसव किये मनभाये ॥ 
वृंदावन चंद बहुभांति रिझाये ॥७॥ 

२२ (कल राग बसंत #) गावत चली वसंत वधावन नंदराय दरबार ॥ 
वानिक वनिठनि चोखमोखसों ब्रजजन सब इकसार ॥१॥ अंगिया लाल 
लसत तनसारी झूमक नवउरहार ॥ वेनीग्रथित रुरत नितंबपर कहाकहूं 
बडेडवार ॥२॥ म्रगमद आड वडेरी अखियां आंजीअंजनपूरि ॥ प्रफुलित 
बदन हंसत दुलरावत माहेन जीवनमूरि ॥ ३॥ पणजेहरि के हरि कटि किंकिनि 
रह्यो विथिकि सुनिमार ॥ घोषघोष प्रति गलिन गलिन प्रति विछुबनके झनकार 
॥9॥ कंचन कुंभसीस परलीने मदन सिंधुतें भरिकें | ढांपेपीत वसन जतनन 
रचिमोर मंजुरी भ्रिकें ॥५॥ अबीर गुलाल अरगजा सोंधो विधिनजात 
विस्तारी ॥ मेनसेन जोनारदेनकों कमलनकमल निथारी ॥६॥ पोहोंची जाय 
सिंघ पोरीजव विपुल जुवति समुदाई ॥ निजमंदिरतें निकसिजसोदा सनमुख 
आगेंआई ॥७॥ भईभीर भीतरे भवनन में जहां ब्रजराज किसोर ॥ भरत 
भावते प्रान पियाकों घेरिफेरि चहुंओर ॥|८॥ ब्रजरानी जब मुरिमुसिक्यानी 
पकरन भई जवकरकी ॥ लेसंग सखी लखी कछुबतियां मिसही मिस 
उतसरकी ॥९॥ कुमकुम रंगसों भरि पिचकारी छिरकें जे सुकुमारी ॥ वरजत 
छीटें जात द्रजनमें धनि वे पोंछनहारी ॥ १ ०॥| चंदन वंदन चोवा मथिकें नीलकंज 
लपटावे ॥ अलक सिथल ओर पाग सिथल अति पुनि वे बांधि बंधावे ॥ १॥ 
भरत निसंक भरे अकवारी भुजनवीच भुजमेलें ॥ उनमद ग्वाल वदत नहीं 

काहू झेलखेल रसरेलें ॥ १ २॥ कियो रणमगो ललित त्रिभंगी भयो ग्वालिनी 
मनभायो ॥ टकझकमें झुकि एकही विरियां लालन कंठ लगायो ॥१३॥ 
ताल मृदंग लीयें श्रीदामा पोहोंचे आय सहाई || हलधर सुवल तोक मधुमंगल 
अपनी भीर बुलाई ॥१४॥ खेल मच्यो मनिखचित चोक में कविपे कहा 
कहि जावे ॥ चतुर्भुज प्रभु भिरिधरनलाल छबि देखेंही बनिआवे ॥१५॥ 
२३ (| राय बसंत ईप्) केसरी छींट रुचिर बंदनरज स्याम सुभग तन 
सोहें || बिचबिच चोवा लपटानों उपमाकों कहि कोहें ॥१॥ यह सुख नव 
वसंत के ओसर राधानागरि जोहें ॥ चन्नभुजप्रभु गिरिधरन लालछबि कोटिक 
मन्मथ मोहें ॥२॥ 

२४ (# राग बसंत (8) स्याम सुभगतन सोभित छींटें नीकीलागी चंदन 
की ॥ मंडित सुरंग अबीर कुंकुमा ओर सुदेस रजबंदन की ॥ १॥ कुम्हनदास 
मदन तनमन बलिहारकीयो नंदनंदन की ॥ गिरिधरलाल रची विधिमानो 
युवतिजन मनफंदनकी ॥२॥ 

२५ (३ राग बसंत (8) छिरकत छींटछबीली राधे चंदन भरिभरि बोरीरे ॥ 
अबीर गुलाल बिविधरंग सोंधो लोचन परिगईरोरी ॥|१॥ सर्व सब सकियो 
रसिक कुमारी प्रेमफंद हिंडोरी ॥| सूर प्रभु भिरिधरनलाल को ं देरही प्रेम 
अकोरी ॥२॥ 

२६ (७ राग बसंत ईु,्) सब अंग छींटे लागी नीको बन्यों बान ॥ गोरा 
अगर अगरजा छिरकत खेलत गोपीकान्ह । १॥| हाथन भरें कनिक पिचकाई 
भरिभरि दंतसुजान ॥ सुरनर मुनिजन कौतिकभूले जयजय जदुकुल भान 
॥२॥ ताल पखावज वेनुबांसुरी राग राभिनी तान॥ विमलानंद दासवलिवंदित 
नहीं उपमाकों आन ॥३॥ 

२७ (राग बसंत 8) लाल रंग भीने वागे खेलत हेंरीलालन लाहको 
सिरपेच बांधे || केसरि आड अगर चंदन की पिचकाई भरिभरि सांधें ॥१॥ 
एक गावत एक तालदेत एक रवाव बजाबत कांधे ॥ सुघरराय को प्रभु 
रसबस करिलीनों धाधिलंग धूंधे धांधें ॥२॥ 

२८ (कै राग बसंत थ्र) अरून अबीर जिन डारोहो ललना दूखत आंखि 
हमारी ॥ काल्हि गुलाल परचो आंखिनमें अजहू नभई पियसारी ॥१॥ सब 
सखियन मिलि मतोमत्योहे अबकीबेर देहूं गारी ॥ हाहा खात तेरे पैयां 
परतिह्ूं अबहोंचेरी तिहारी ॥२॥ हिलिमिलि खेलो हो पिय हमसों मानों 
सीख हमारी ॥ धोंधीके प्रभु तुम बहुनायक निसदिन रहत हंकारी ॥३॥ 
२५ (कै राग बसंत (|) अबजिन मोहिभरो नंदनंद हों व्याकुल भईभारी ॥ 
कहत ही कह्ठत क्यो नहीं मानत देखे नये खिलारी ॥१॥ काल्डि गुलाल 
परच्यो आंखिनमें अजहून भई पियसारी ॥ परमानंद नंद के आंगन खेलत 
ब्रजकीनारी ॥२॥ 

३० (क़लै राग बसंत #) छींट छबीली तन सुख सारी प्यारी पहरे सोहे 
नवल लाल रस रूप छबीलो निरखत मनमथ मोहे ॥१॥ केलिकला रस 
कुंज भवन में क्रीडत अतिसुख होहे ॥| हरिदास के स्वामी स्यामा कुंज विहारी 
उपमा को कहियेकोहे ॥२॥ 

३६ (हुए राग बसंत (|) चटकीली चोली पहरें बीचबीच चोवा लपटानो ॥ 
परम प्रिय लागत प्यारी कों अपने प्रीतम को बानो ॥१॥ देखत सोभा 
अंगअंगकी मनसिज मनहिल जानो ॥ सुघरराय प्रभु प्यारी की छबि निरखत 
मोह्यो मोवर्धनरानो ॥२॥ 

३२ (कक राग बसंत (8) लालगुपाल गुलाल हमारी आंखिन में जिन 
डारोजू ॥ बदन चंद्रमा नैन चकोरी इन अंतरजिन पारोजू ॥१॥ गाओ राग 
बसंत परस्पर अटपटे खेल निवारोजू। कुंकुम रंगसों भरि पिचकारी तकिनेनन 
जिनमारोजू ॥२॥ वंकविलोचन दुःख के मोचन भरिकें दृष्टि निहारोजू ॥ 
नागरी नायक सब सुखदायक कृष्णदास कोंतारोजू ॥३॥ 

३३ (हक राग बसंत (8) ऋतुवसंत के आगम आली प्रचुरमदन को जोर ॥ 
कैसें धरें कुलबधू धीरज खेलत नंदकिशोर ॥१॥ तेसीये गिरि गोवर्धन 
पर नूत मंजुरी मोरी ॥ सुनसुन चलीं लालगभिरिधरपे बनबन नवल किशोरी 

॥२॥ जायमिली अनुराग भरी रस फाग श्यामसों खेली ॥ ब्रजपति श्यामत 
मालहिं लपटी मानों कंचनबेली ॥३॥ 
३४ (| राग बसंत #ँथ्ु) नीकी आजु बसंत पंचमी खेलति कुंजविहारी ॥ 
संग सखी रंग भीनी लीनी श्रीव्रषभानु दुलारी ॥९॥ बूका बंदन केसर 
चंदन छिरकति पियकौं प्यारी ॥ अरस परस दोऊ भरति भरावति रंग बढ्यौं 
अति भारी ॥२॥ बाजत ताल मृदंग मुरज ढफ बिच बिच बेनु उचारी ॥ 
कुंज कुंज में केलि करौ मिलि ललितादिक बलिहारी ॥३॥ 
३५ (कक राग बसंत ई.) राधा गिरिधर बिहरति कुंजन आँईं हो बसंत 
पंचमी ॥ बन बन द्वुम प्रति कोकिला कूजत मीठे वचन अमी ॥१॥ गावत 
तान तरँग अगनित गति मृदंग सौं राग जमी ॥ इहि समै हिलमिल “गोबिंद” 
प्रभु सौं सब ही भाँति रमी ॥र॥ 
३६ (| राग बसंत (.) आज पंचमी शुभदिन नीको काम जनम दिन 
आयो ॥ रुक्‍्मनि कौंस्ब चंद्रमा प्रगट्यों सब जादौं मन भायौं ॥१॥ बाजत 
ताल पखावज आवज उड़ति अबीर गुलाल ॥ फूले दान देति जादौं पति 
मागन भए निहाल ॥ २।। हरखि देवता कुसमन बरखति फूलि सब बन राई ॥ 
परमानंद, मोद अति बाढ्यों जग सबके सुखदाई ॥३॥ 
३७ (की राग बसंत हु) आवो री आवो सब मिली गावो री बसंत राग 
बधावो री कलश ले सब भाम ॥ मौर बांधि दुल्हे राज बैठ्यौ घर सिंघासन 
प्रफुलित भये तब रूप लाल सुन्दर स्याम ॥९१॥ छिरक्‍यो री नवल लाल 
चोवा मृगमद गुलाल सोंधो ले परसो री मुदित भयो काम ॥ बजाओ री 
अनेक बाजे सुर मंडल बीना नाद मदन मोहन वृन्दावन वृज धाम ॥२॥ 
३८ (कह राग बसंत (ज्ु) फिर बसन्‍त ऋतु आई सजनी ब्रिंदाबन सुखदाई ॥ 
चली ज॑ँह तँह बंसीबट श्री नंदकुमार कन्हाई ॥१॥ कोकिल कीर मराल 
मंडली रंग-भोमि मन भाई ॥ ठोर-ठोर बेली द्वुम फूले अबीर गुलाल सोंधाई 
॥२॥ कहा बरनों कुंजन की सोभा कान्ह कुंवर मिलि खेलें | करत बिहार 
चले जमुना तट अंस-अंस भुज मेलें ॥३॥ नीलांबर पीतांबर सोह़े चंदन 

बंदन अति घोरी ॥ कही न जात दुहुन की सोभा स्यामा स्याम की जोरी 
॥४॥ मंद सुगंध चलयों मलयानिल सीत पवन सुखरासी ॥ “मान दास! 
बलि यह गिरिधर प्रभु ब्रिंदा बीपिन बिलासी ॥५॥ 

बसंत जगायवे के पद महासुद ६से फाल्गुन सुद १५ 


१ छह राग बसंत ईघछ) जागि हो लाल, गुपाल, गिरिवरधरन, सरस ऋतुराज 
बसंत आयो ॥ फूले द्रमवेली, फल, फूल, बौरे, अंब, मधुप, कोकिला कीर 
सैन लायौ ॥१॥ जावौ खेलन, सबै ग्वाल टेरत द्वार, खाऊ भोजन मधु, 
घृत, मिलायौ ।| सखी-जूथन लीयैं आई है राधिका मच्यौ गहगडराग रंग 
छायौ ॥२॥ सुनति मृदु-बचन, उठे चौंक नंदलाल, कर लीयैं पिचकाई सुबल 
बुलायौ ॥ निररिब मुख, हरखि हियैं, वारि तन मन प्रान, सूर येहि मिसहि 
गिरिधर जगायौ ॥३॥ 

२ (कक! राग बसंत ई.छ) प्रात समैं गिरिधरनलाल कौ करति प्रबोध जसोदा 
मैया ॥ जागौ लाल, चिरैया बोलीं, सुंदर मेरे कुँवर कन्हैया ॥|१॥ हलधर 
संग लैहौ मनमोहन, खेलन जाउ ब्रिन्दाबन धाम ॥ क्रतु बसंत प्रफुलित 
अति देखियत सुंदर हे कालिंदी ठाम ॥२॥ जननि-बचन सुनति मनमोहन, 
आनँद उर न समाई ॥ 'कृष्णदास' प्रभु बेगि उठे जब, जननि-जसोदा कंठ 
लगाई ॥३॥ 

३ (| राग बिभास एड) खिलावन आवेंगी व्रजनारी ॥ जागो लाल चिरैयां 
बोलीं कहे जसुमति महतारी ॥१॥ ओट्यो दूधपान करि मोहन वेगि करो 
स्नान गुपाल ॥ करिशृंगार नवल बानिक बनि फेंटन भरो गुलाल ॥ बलदाऊले 
संग सखा सबखेलो अपनेद्वार ॥ कुंकुम चंदनचोवा छिरको घसि मृगमद 
घनसार ॥३॥ लेकनहेर सुनोमेरेमोहन गावत आवेंगारी ॥ ब्रजपति तबही 
चौंकि उठिबैठे कितमेरी पिचकारी ॥३॥ 

४ (करी राग बिभास (७) जागि कह्यौ जनुनी सौं मोहन ॥ आजु कहा 
मोहे बेनि जगायों सों कारज सब कहिए सोहन ॥ तब जसुमति कह्मों आजु 
पूरन दिन पून्यों सुख की रासी ॥ डांडो रोपन नंद जाईंगे सँग लीए ब्रज 

वासी ॥२॥ ऊत वृषभानु इतेई तैं नंदराई होड परेणी भारी ॥ इत प्यारो 
उत प्यारी कों दल को जीते को हारी ॥३॥ ताते बिच मोहन बलदाऊ 
सौं कही लीजे ॥ और गोप लेऊ रखबारी गोपी सब बस कीजे ॥४॥ यह 
सुनि रबकि उठै गिरिवरधर तव मैया पय पान पिवावै || देखो आज खेलि 
होरी कों माखन मोहि खवाबै ॥|५॥ तब जसुमती गुपाल लाल को ऊबट 
नहवायो प्रीत ॥ करि सिंगार परम रूचिकारी ब्रजवासीन के मीत ॥६॥ 
यह सब बात जानि ब्रज वनिता चली सींमारि सिंगारी ॥ मन हरखित 
सोभित सुंदरि कोटी काम बलिहारी ॥७॥ सब मिलि इक ठौर व्है आई 
जसुमति ग्रह कें द्वार ॥ भीतर जाई लाल मुख निरखति हरखें लोचन चार 
॥८॥ सेन समै सब भेद कह्यौ तब मुसिकाई मोहन मन हर लियो ॥ “रसिक' 
प्रीतम जानति अंतर गति मन भायों सब कियों ॥९%॥ 
५ छू] राग बिभास (2) जागो कृष्ण खेलो रंग होरी ॥| अबीर गुलाल 
लियो भरि झोरी ॥ ब्रज नव वधू खेलन कों निकसी घोषराई जु की पोरी 
॥१॥ कछु खाओ और सुगंध फैंट भरि करो रगमगो राम तुम जोरी ॥ 
संग सखा खेलन को जैहो “दास” निरस्बि बोलत मुख होरी ॥२॥ 
६ (है! राग बिभास .इ) भारे भये मेरे लाल होरी खेलो गोप बाल उठो 
गुपाल लाल दुहो धोरी गैया ॥ उस्नोदक अभ्यंग स्नान करि हो कलेउ 
कान्ह सजो बिबिधि बान कहति मैया ॥ १॥ केसर के कलस भरौ पिचकारी 
कर धरो अबीर गलाल लेह्ू रे संग बल भैया ॥ इंडुरी पिंडरी वारु आरति 
मंगल वारू राई लोन उतारूं बार डारुं 'सूर” बल जैया ॥२॥ 

बसंत कलेऊ के पद (माघसुद ६ से फाल्गुन सुद १५) 

१ एके राग बसंत (घख्ु) करौ कलेऊ कहति जसौदा, सुंदर मेरे 
गिरिधरलाल ॥ दूध, दही, पकवान, मिठाई, माखन, मिसिरी, परम-रसाल 
॥१॥ पाछैं खेलनि जाऊ लड़ैते, संग लेहु सब ब्रज के बाल ॥ चोवा, चंदन, 
अगर, कुंमकुमा, फैंटन भरौ अबीर गुलाल ॥२॥ कीयौ कलेऊ मन कौ 
भायौ, हलधर संग सकल मिलि ग्वाल ॥ कीयौ बिचार फागुन खेलनिकौ, 

“परमानँद' प्रभु नैन-बिसाल ॥३॥ 

२ (की राग बसंत (्) करो कलेऊ मदन गोपाल ॥ मधु, मेवा, पकवान, 
मिठाई, भरि-भरि राखे कंचनथाल ॥ १॥ माँखन, मिसिरी, सच्च-जम्यौ-दघि, 
औंट्यो दूध, अरू सरस मलाई ॥ आप हु खाओ ग्वालन सैंग लैकैं, पाछें 
खेलौ सघन-बन जाई ॥२॥ करत कलेऊ रामकृष्ण दोऊ, औरहु संग लये 
सब ग्वाल ॥ करहि बात फागु-खेलनि की, 'कृष्णदास” मनमोहन लाल 
॥३॥ 

३ (कक राग बसंत $छु) करी कलेऊ बलराम कृष्ण तुम मिल ब्रजकी नारी 
सिमीट सब आई ॥ चोबा चंदन अगर कुंमकुमा साज कामकी सब सज 
लाई ॥१॥ कछु खायो कछु धरनी गीरायो उमंग आनंद उर आनंद उर 
न समाय ॥ सूर स्याम होरी रस पागे उठे अचवन करि बीरा खाय ॥२॥ 
४ (कक राग बिभास $ई) करि हो कलेऊ बलराम कृष्ण तुम मिल ब्रज 
की नारि सिमिट सब आई ॥ चोवा चंदन अगर कुँमकुमा साज फाग कौं 
सब लाई ॥१॥ कछू खायो कछू धरनि गिरायो उमँंगे आनंद उर न समाई ॥ 
“सूर स्याम” होरी रस पागे उठे अचवन करि बीरा खाई ॥शा 

५ एक राग बिभास (ह) जागोलाल बसंत बधावन आवेगी ब्रजनार ॥ 
उठ हो लाल तुम करहो कलेऊ खेलनको होत अवार ॥१॥ माखन मिश्री 
दघ्थि मलाई भर भर राखे कंचन थार ॥ इतनी सुनत तुरत उठै बैठे जसोमती 
बदन निहार ॥२॥ दोऊ भैया करत कलेऊ पाछे मैया करत सिंगार ॥ फगुवा 
में मेवा धर राखे ओर धरे मोतियन के हार ॥३॥ इतने में ब्रजबाल सबे 
मिल आई नंदजुके द्वार ॥ करत कुलाहल सुनत ही आतुर आए नंदकुमार 
॥४॥ केसर अगर स्यामापर डारत हँसत दे दे करतार ॥| मिसही मिस 
अंक भरत स्यामको फगुवा दे दे नंदकुमार ॥५॥ फगुवा दिये आनंद मन 
मानत यह होरी को बड़ो त्योहार ॥ देत असीस सबें ब्रजवनिता हरिदास 
बलिहार ॥६॥ 


बसंत-मंगला के पद (7 राग बसंत २३ 
बसंत- मंगला के पद (महासुद ६ से महासुद १५ तक) 


१ (छगी राग बसंत हब) श्रीमिरिधरलाल की बानिक ऊपर आज सखी 
तृन टूटेरी || चोवा चंदन अगर कुंकुमा पिचकाइन रंगछूटेरी ॥१॥ लालके 
नैन रणमगे देखियत अंगअनंगन लूठेरी ॥ कृष्णदास धनि धन्य राधिका 
अधर सुधारस घाँटेरी ॥२॥ 

२ छक्के राग बसंत (श्र) खेलत बसंत निस पिय संग जागी ॥ सखी बूंद 
जोकुल की सीमा गिरिधर पिय पदरज अनुरागी ॥१॥ नवल निकुंज में 
गुंजत मधुप पिक विविध सुगंध छींट तन लागी ॥ कृष्णदास स्वामिनी 
जुबवति जूथ चुडामनि रिझवत प्रान पति राधा बडभागी ॥२॥ 

३ हक राग बसंत #छ्छी) सांची कहो मनमोहन मोसो तो खेलों तुम संग 
होरी ॥ आजु कि रैन कहाँ रहे मोहन कहां करी बरजोरी ॥|१॥ मुख पर 
पीक पीठिपर कंकन हियें हार बिन डोरी ॥ जियमें ओर ऊपर कछु औरे 
चाल चलत कछु ओरी ॥२॥ मोहि बतावत मोहन नागर कहा मोहि जानत 
भोरी ॥ भोर भये आये हों मोहन बात कहत कछु जोरी ॥३॥ सूरदास 
प्रभु एसी न कीजे आय मिलो कहा चोरी | मनमानें त्यों कत नंदसुत अब 
आई है होरी ॥9॥ 

४ (कै राग बसंत एड) देखियत लाल लाल दृण डोरे ॥ काके संग खेले 
बसंत करि निहोरे ॥ १॥ सजलताई प्रगट मानों कुंकम रस बोरे ॥ अरुनताई 
भई गुलाल बंदन सित छोरे ॥२॥ अंजन छबि लागत मानों चोवा छबि 
चोरे ॥ वरुनी मानों नूतन पल्‍लव अधर भये सिधोरे ॥३॥ कबह्दू रस मत्त 
नाचत दोऊ कठाक्षन कोरे ॥ गान सुरति भई मानों विविध तान तोरे ॥४॥ 
देखियत अति सिथिल ताई मांझु झकझोरे ॥ काडेकूं कहत कछु जाने मन 
मोरे ॥५॥ सनमुख व्हे कबहूँ मुख फेरिजात लजोरे ॥ रसिक प्रीतम मेरे 
तुम आए काके भोरे ॥६॥ 

५ छक| राग बसंत $ड) आज कछू देखियत ओरही बानिक प्यारी तिलक 
आधे मोती मरणजीमंण || रसिक कुंवर संग अखारे जागी सजनी अधर 


२४ बसंत-मंगला के पद ८] राग बसंत 

सुखे निस बजावत उपंग ॥१॥ नवनिकुंज रंग मंडपमें नृत्यभूमि साजि सेज 
सुरंग ॥ तापर बिबिध कलकूजित सखीसुनत श्रवण वन थकित कुरंग ॥२॥ 
कृष्णदास प्रभु नटवरनागर रचत नयन रति पतिक्रतभंग ॥ मोहनलाल 
गोबर्धनधारी तोहि मिलन चलि नृत्यक अनंग ॥३॥ 

६ (हक राग बसंत ईड्) तेरे नैन उनींदे तीन प्रहर जागे काहे कों सोवत 
अब पाछली निसा॥ कछू अलसात़त बीच श्रम लागत श्रमितन जाय अधिक 
रिसा ॥१॥ गिरिधर पियके बदन सुधारस पान करत नहीं जानत तृसा ॥ 
एत्तेकहत होयजिन प्रणटित रतिरसरिपु रवि इंद्रदिसा ॥२॥ तुबमुखजोति 
निरखत उडपति मगन होत निरखि जलद खिसा ॥ कृष्णदास बलिबलि 
वैभवकी नवनिकुंजग्रह मिलत निसा ॥३॥ 

७ (कक राग बसंत (थ्ब) सहज प्रीति गोपाले भावे । मुख देखें सुखहोय 
सखीरी प्रीतम नैनसों नैन मिलावे ॥|१॥ सहज प्रीति कमल ओर भानें सहज 
प्रीति कुमोदनी ओर चंदे ॥ सहज प्रीति कोकिला वसंते सहज प्रीती राधा 
नंदनंदे ॥२॥ सहज प्रीति चात्रक ओर स्वांते सहज प्रीति धरनी जल धारे ॥ 
मन क्रम वचन दास परमानंद सहज प्रीति कृष्णअवतारे ॥३॥ 

८ (| राग बसंत ईँडु) ऋतुबसंत स्थाम घर आयो तन मन धन सब 
बारों॥ लेगुलाल ऊपरअंगन छिरकों पलकनिसो मगझारों ॥१॥ चोवाचंदन 
ओर अरगजा सब सखीयन पै डारों ॥ उडति गुलाल लालभयेबादर भरि 
पिचकारी मारों ॥२॥ खेलोंगी मेंचतुर पियासों आय बसंत संवारों ॥ सूरदास 
अनहि तनके मुख सबभूषण भरिडारों ॥३॥ 

९ (करी राग बसंत घर) एक बोल बोलो नंदनंदन तोखेलों तुम संग ॥ 
परसो जिन काहूकों प्यारे आन अंगनाअंग ॥१॥ बरजतिहों वीरी काहूकी 
जसुमति सुत जिनलेहु ॥ परिरंभन आलिंगन चुंबन नैन सेन जिनदेहु ॥२॥ 
मेरे खेल वीच कोऊ भामिनी आयलाल को ं भरिहे ॥ प्राननाथहों कहे देतिहों 
मोपे सहीन परिषे ॥ ३॥ प्रभु मोहि भरो भरोंडों प्रभु कों खेलो कुंज बिहारी ॥ 
अग्रस्वामीसों कहत स्वामिनी रंग उपजेगो भारी ॥४॥ 


बसंत पालने के पद (7 राग बसंत र५ 
१० हैक राग बसंत #छु) केसरिसों भीज्योवाणो भरचोड़े गुलाल ॥ कहूंकहूं 
कृष्णागर सोहेतन मोहे मन अतिही सुंदरवर बने नंदलाल ॥ १॥| सरस फुलेल 
अरणजा भीने कच ढरकि रही जो पाग अर्धभाल || जगतराय के प्रभु मुखहितं 
बोलछवि उरसि वनी सोह़े सुमन माल ॥२॥ 
११ (छह राग बसंत 8) श्रीगोवर्धन की सिखर चारुपर फूली नवमाधुरी 
जाई ॥ मुकलित फलदल सघन मंजुरी सुमन सुसोभा बह्ोतभाई ॥१॥ 
कुसमित कुंज पुंज द्वुमवेली निर्झर झरत अनेक ठांई ॥ छीतस्वामि व्रजजुबति 
जूथमें विहरत हैं गोकुलके राई ॥२॥ 
१२ (की राग बसंत ६.9) ऐसे रीझे भीझे आए री लाल गावत हे धमारि ॥ 
होंजु गई री भोर ब्रिंदाबनन भरि लिए अकवारि ॥| १॥ सुधरी अलक बदनपर 
बिथुरी निज करसों अली आप सकोरी ॥ हरिदास के स्वामी स्यामा कुंज 
बिहारी मिली हे विरह हिरदैरी ॥२॥ 
१३ एक राग बसंत ईप्ग) खेलति सरस बसंत स्याम बृषभानु के आँए 
देखें री ॥ चलौं सिरावन नैन सखी री जनम सुफल करि लेखें री ॥१॥ 
सौंधे भीने केस साँवरो मदन मनोहर भेखैं री ॥ कृपावंत रस नैन चूहचूड़े 
कछुक उठत मुख रेखें री ॥२॥ ब्रज बनिता बनि बनि आँई सब स्यामसुँदर 
मुख पेखैं री | कहि भगवान हित राम राई प्यारी राधाकौ भाग बिसेखें 
री ॥३॥ 
१४ (कै राग बसंत छ्) सखी ब्रज फूले विविध बसंत ॥ फूले मोर, 
कमुद, सरसी अरू, फूले अलि, जल जंत ॥१॥ फूले द्रूम बेली फूले द्विज 
गावत गुनवंत् ॥ 'ब्रजाधीस' जन फुले लखि अति सुख फूले मिलि हरि 
कंत ॥२॥ 

बसंत पालने के पद (महासुद ६ से फाल्गुन सुद १५ तक) 


१ (है? राग बसंत ६) जसोदा नहीं वरजे अपनोबाल ॥ अपनो बाल 
रसिया गोपाल ॥ध्रु०॥| स्नान करन गई जमुनातीर ॥ करकंकन अभरन 


२६ बसंत पालने के पद (7 राग बसंत 

धरेचीर || मेरी जल प्रवाह तन गई दीठि ॥ पाछेतें कान्ड मेरी मलत पीठि 
॥१॥ यह अन्न न खाय मुख पीवे नखीर ॥ यह केतीक वार गयो जमुनातीर ॥ 
होंवा रोरी ग्वालिन तेरो ग्यान ॥ यह पलना झूले मेरो वारो कान्ह ॥२॥ 
बुंदावन देखेमे तरून कान्ह ॥ घर आये केसें भये अयान ॥ उठि चलीरी 
ग्वालि जिय उपजी लाज ॥ सुरदास ये प्रभुके काज ॥३॥ 

२ एक राग बसंत ूँछ) अति सुंदर मणि जदित पालनो झूलत लाल 
विहारी ॥ खेलत फाग सखा संगलीनो नाचत दे करतारी ॥१॥ घर घरतें 
आईं बनबनके पहरें नौतनसारी ॥ तनक गुलाल अबीर नलेले छिरकत राधा 
प्यारी ॥२॥ गावत गारी आनंद में प्रमुदित फूलीं अंगसुकुमारी ॥ चोवाचंदन 
अगरकुमकुमा देत शीसतें ढारी ॥३॥ लपटरहे तन वसन रंगमें लागतहे 
सुखकारी ॥ देख विवशमये मोहन पीय भरलीनी अंकवारी ॥४।| मिसहीमिस 
ढिंगआय पालनो झुलवत वृजकीनारी ॥ अबीर गुलाल लगाय कपोलन हंसत 
देदे करतारी ॥|५॥ तनमन मिली प्रान पीयासों नौतन शोभा वाढी ॥ शिधिल 
वसन मुकुलित कच कबरी प्रेमसिंधुतें काढी ॥६।| यह सुख रितु वसंत 
लीलामें बालकेलि सुखकारी ॥ सरबस देत वारप्यारे पै जनगोविंद 
बलिहारी ॥७॥ 

३ (की राग बसंत (ँडु) देख सखिरी पलना झूलत सुंदरश्याम सलौना ॥ 
चकई भौंरा फिरकनी लहेंद़ खेलत विविध खिलौनां ॥|१॥ हाथनलईं कनक 
पिचकाई छिरकत नंदललौना ॥ अबीर गुलाल उडावत सबहिन नागर 
नंदनंदौना ॥ २॥ मालतिलक गोरोचन अतिछबि चितवनमें कछुटौना || रूप 
अनूप अलक घुंघरारी मृगमद आड डिठौना || ३॥ देखतरूप ठगोरीसी लागत 
अंग अनंग लजौना ॥ घरमें देखे पलना झूलत बाहिर तरून तरोना ॥8॥ 
घटरस व्यंजन स्वाद सलोनी इनबिन सबही अलौना ॥ रह्यो न परे गृहछिन 
मेरी आली कुंजन केलि करौना ॥|५॥ गिरिधरलाल की लीला अद्भुत मुनिजन 
ध्यान धरत धरमौना ॥ अतुलप्रताप अभय पददायक सो जसुमति को ये 
छोना ॥६॥ लोकलाज कुलकानि तज्यो में अब होनी होय सो हौना ॥ 
दासनके प्रभु गोवर्धनधर सब सुख फलन फलौना ॥७॥ 


बसंत पालने के पद (7 राग बसंत २७ 
४ (| राग बसंत छ) ललित त्रिभंगी लाडिलो ललना ॥ वृंदावन गहबर 
निकुंजमें युवतिन भुज झूलत हैं पलना ॥१॥ भामिन सुरत सुधा सुख सागर 
चितवनि चारु विरह दुःखदलना || जमुनातट अशोक वीथिनमें कामिनी कंध 
बाहुधर चलना ॥२॥ नूपुरकुणित चरण अंबुजपर अशोक वीथिन में 
कामिनीकंध बाहुधर चलना ॥२॥ नूपुरकुणित चरण अंबुजपर मुखिरित 
किंकिनी सोभित बलना ॥ कृष्णदास प्रभु नखसिखमोहन गिरिधरलाल 
प्रेमरस खिलना ॥३॥ 
५ एक्ट राग बसंत ईडी) जसोदा नहीबरजे अपनो कान्ह ॥ अपनो कान्‍्ह 
सुंदर सुजान ॥१॥ नीर भरन गई यमुना घाट ॥ नहीं जानदेत धर रोके 
बाट॥२॥ कबेंझगर कहेलावोदान ॥ झपटचीर करे खेंचतान ॥| ३॥ पयपीवत 
घुटरूवन चलत लाल ॥ यह यमुनातट गयो कोनेचाल ॥४॥ तेरीबात सुनत 
मोहिहाँसीआत ॥ यह पलना झूलत कछु नही खात ॥५॥ गौचारत निरखे 
तरून स्यथाम || सबेछलतफिरत करे ऐसे काम ॥६॥ सकुचाय ज्वालरही 
मुख विहार ॥ सूरस्यामकी लीला अपार ॥७॥ 
६ 0 राग बसंत ईद) रतन खचितको पालनो सुंदर झूलत नंदकेलाला ॥ 
नबसत साज सिंगार सुंदरी झुलवत हैं गोपाला ॥१॥ कोऊ गाबत कोऊ 
झांझ बजावत ढफ लेकोऊ बजावे ॥ धिधिकट चिघधिकट मृदंग करत है 
ग्तिमेंगति ऊपजावे ॥२॥ चोवाचंदन छिरकि छिरकि के लाल रणमणो 
कीनो ॥ अबीर गुलाल उडाय खिलावत पिचकाई भरिलीनो ॥३॥ लाल 
लाल बदरा छाये नभमें देखतही बनिआवबे ॥ चुचुकारत मुख मांडत सब 
मिलि मनहीमन मुसक्‍्यावे ॥|४॥ निरखि निरखि मुख कमल मनोहर प्रेमविवश 
भईं गोपी॥ मणन भईं तनकी सुधिभूलीं कुलमरजादालोपी || ५॥ केशर कलश 
शीश पैढोरत हो हो कहि बोलें ॥ ग्वाल बाल उनमत्तन्हेनाचें गारी गावत 
डोलें ॥६॥ प्रफुल्लितमन यह फाग़ु खेलमें चहुंदिश आनंद छायो || कुंभनदास 
लाल गिरिधर को यह विधि लाड लड्यायो ॥७॥ 

७ (कै राग बसंत +ँडु) बरजो जसोदाजी काना ॥ मैं जमुनाजल भरन 
जातही मारग निकस्यो आना ॥ बरजतही मोरी गागरि फोरी लेअबीर भुख 
साना ॥ सखी सब देतहैं ताना ॥१॥ मेरो लाल पलनामें झूले बालक है 
नादाना ॥ ये क्‍या जाने रस की बतीयां क्‍या जाने खेल जहाना ॥ कहां 
तुम भूली भाना ॥२॥ तुम सांची तुमरो सुत सांचों हमही करते बहाना ॥ 
सूरदास ब्रजवास न त्यागें ब्रजतज अनत न जाना ॥ करों अपनामन माना 
॥३॥ 

१ है राग बसंत ईड) राजा अनंग मंत्रीगुपाल ॥ कियो मुजरा करि छवाय 
भाल ॥।ध्रु०॥ प्रथम पठाई नीतिजाय ॥ पुनि सिंघासन बेठे आय ॥ कर 
जोरे रहे सीसनाई ॥ विनती करि मांगत राजा राई ॥१॥ फूले चहंदिस 
तरवरअनेक ॥ बोलत कपोत सुकहंसभेक ॥ अति आमोद भरि छांडेनटेक॥ 
तहां लेतरास अलिकरि विवेक ॥२॥ तव कियो तिलक रति राजआनि ॥ 
तबलावत भेटजियडरहिमानि ॥ मनोहरित विछोना रह्योठान || तखर 
दलांकित ताल जानि ॥३॥ नायकमन भायो कामराज ॥ छांडीसवनते 
दुदूँलाज॥ अपनेअपने मिलि समाज ॥ डोलत रससागर चढि जहाज ॥४॥ 
अति चतुरराज मंत्री ही देख ॥ तव दियो राज अपनो विसेख ॥ तव अपनो 
गोपालदास लेख ॥ छांडो कबहूजिन पलनिमेख ॥५॥ 

२ (की राग बसंत हर) खेलत गुपाल नव सखिन संग ॥ नवनव अंबर 
रंगरंग ॥ध्रु०॥ मुरलीवेन डफनये चंग ॥ मधिनईकुहूक बाजे उपंग ॥ सुर 
समूह नई नई तरंग ॥ जहां नईनई गति उपजत मृदंग ॥१॥ मृगमद लपटे 
चंदन सुगंध ।| केसरि कुंकुम मलय मकरंद ॥ हुलसि जुवंतिवर वृंदबृंद ॥ 
लीने लपेटि आनंदकंद ॥२॥ उडी परस्पर अरून रूंदि ॥ दुरत भरत 
मुखनेंनमूंदि ॥ घूंघट में मुखलसतमंद ॥ मानों अरुन जलधि में दुरेचंद ॥|३॥ 
सखी एक तव कियोवंद ॥ चतुर बोलि सिखयोसुछंद ॥ पियनाम टेरि कह्मो 
नंदनंद ॥ रहो रहो भरोजू नागर नंद ॥४॥ हाथ झारि हरिकों दिखाय ॥ 

चोली में सोंधो दुराय ॥ त्रियन अंक हसिकें बताय ॥ गहैत वही सब परीहें 
धाय ॥५॥ कोऊ निखरत लोचन अघाय ॥| कोऊ आनद्रण आंजतसिराय ॥ 
कोऊ मुखपकरि रोरी फिराय॥| कोऊ कहत भले हो स्थामराय ॥ ६॥। विवसप्रेम 
वश स्यामलाल ॥| मन भायो सब करत बाल ॥ भरत अंक भरिभरि गुपाल ॥ 
सूरदास तहां कामपाल ॥७॥ 
३ (कै राग बसंत (ँथ्) देखो बृंदावन श्रीकमल नेन | आयो आयो मदनगुन 
गुदरदेन ॥ध्रु०॥ द्रमनवदल सुबन अनेकरंग ॥ प्रति ललितलता संकुलित 
संग ॥ करधरे धनुष कटि कसिनिषंग ॥ मानों बने सुभट साजे कबच अंग 
॥१॥ कोकिल कुंजरहय हंसमोर ।। रथसैल शिला पदचर चकोर ॥ वरध्वज 
पताक तरुतारकेर ॥ निर्सर निसान वाजे भमर भेर ॥२॥ जहां नेम सुमति 
अतिमलयवात ॥ मानों जेतवसन वाने उड़ात ॥ रुचिराजत विपिन 
विलोलपात ॥ धपि धाय धरत अतितुरतगात ॥३॥ सूरदास इम वदत 
बाल ॥ आयो कामकृपन शिव क्रोध काल ॥ फिरि चितयो चपल लोचन 
विसाल ॥ यह अपनों करि थापिये गुपाल ॥४॥ 
9 (ही राग बसंत हब) खेलत वसंत गिरिधरन चंद ॥ आनंदकंद वर 
मनके फंद ॥ ध्ु ०॥ सोहत संग सुंदरवेनवीन | वृषभान कुंवरि अतिसयप्रवीन ॥ 
दोऊ छविके सिंधु तहां रहतलीन || ललितादि सखीनके नेनमीन ॥१॥ बनी 
मंजुकुंज जमनाकेकूल ॥ भीने नव केसरि दूकुल ॥ रंगभरत हसत दोऊ 
सुखकेमूल ॥ जिने देरित्र मिटि सब तनकी सूल ॥२॥ घिघधिकिट धिधिकिट 
बाजतमृदंग ॥ डिडि डमक डिमक डफ मिलेहे संग ॥ ठठ ठउनन ठनन 
करेतालरंग ॥ गण गनन गनन बाजेउपंग ॥३॥ गावतअलाप तननननन ॥ 
निंदित कोकिल सम ननननन ॥ रंगभरत वलहिकरि झिनि ननननन ॥ 
तबभरेरीनेन इननननननन ॥४॥ रंग भरत परस्पर करतहास ॥ नहीं बरनि 
जात रसना विलास ॥ सब बंधीहें जुगल हित प्रेमपास ॥| बलिडारि गयो 
जहां कृष्णदास ॥५॥ 
५ (ूक्की राग बसंत छ) देखो वृंदावन को जसवितान ॥ छायो सब पर 
वरतनपुरान ॥भ्र०॥ जाकों वरनि वेद रहे मोनधारि | करें ध्यान मान अभिमान 

टार ॥ ताकों गहत सकल मिलि ब्रजकी नारि ॥ मुख मांडिदेत होरी की 
गारि ॥१॥ जाकों रिझवतहें सब नाचिगाय ॥ करें वेद युक्ति नाना उपाय ॥ 
ताके आंजतलोचन दृगनमाय ॥ छांडेनचाय हाहा खवाय ॥२॥ जाके भजत 
नामतजि कामकेत ॥ भव सागर को वर जानिसेत ॥ दुःख नास करत सुख 
कोनिकेत ॥ ताकों हँसिहँसिहँसि ग्वालिन गुलचादेत ॥३॥ जाकेव्स करें 
सनिसव प्रमान ॥ डरें लोकपाल सब देतमान ॥ सो तो राधावस करे 
मुरलीगान ॥ सूरदास प्रभु कंतकान्ह ॥४॥ 

६ (हनी राग बसंत $छु) श्रीवृंदावन खेलत गुपाल ॥| बनि बनि आई ब्रजकी 
बाल ॥१॥ नवल सुंदरी नवतमाल ॥ फूले नवल कमल मधि नव रसाल 
॥२॥ अपनेकर सुंदर रचितमाल ॥ अवलंबित नागर नंदलाल ॥३॥ 
नवगोपवधू राजतहेंसंग || गजमोतिन सुंदर लसत मंग ॥४॥ नवकेसरि मेद 
अरगजा घोरि ॥ छिरकत नागरिकों नवकिसोर ॥५॥ तहां गोपीग्वाल सुंदर 
सुदेस ॥ राजतमाला विविध केस ॥६॥ नंदनंदन को भुवविलास ॥ सदां 
रहो मन सूरवास ॥७॥ 

७ छह राग बसंत ईथ्ु) देखो वृंदावनको भूमि भागु ॥ जहां राधामाधव 
खेलत फागु ॥ध्रु.॥ जाको शेषसहस्त्र मुखलहे न अंत गुनगाबवे नारदसे 
अनंत ॥ जाको अगम निगम कहें तेज पुंज ॥ सोतो होहो करत फिरत 
कुंजकुंज ॥१॥ जाके कोटिक ब्रह्मा कोटि इन्द्र ॥ जाके कोटिक रवि 
कोटिचंद्र ॥ जाको ध्यानधरत मुनिरहेहारि ॥ ताकोंसकल गोपी मिल देत 
गारि ॥ सोह़े मोरमुकुट सिरतिलकभाल ॥ ऐसें ललित लोल लोचन 
बिशाल ॥ जाकि चितवनि मुसकिनि हंसचाल || लखि मोहि रहीं सब ब्रज 
की बाल ॥ ३॥ जहां बाजेबाजत तूरिताल ॥ सुरमंडल महुबरिधुनि रसाल ॥ 
बीना उपंग मुरली मृदंग ॥ बाजेंरायगिडगिडी ओरचंग ॥४॥ जहां करत 
कुतुहल गोपीग्वाल ॥ तहां उड॒ति अबीर कुंकुम गुलाल ॥ ऐसे छांडत छिरकत 
फिरें गुपाल ॥ तातें हरहर हरि हंसिभये खुशाल ॥।५॥ जाकों बेद कहतिहैं 
नेतिनेति ॥ जासों हंसिहंसि ग्वालिनी फगुवा लेत ॥ अद्भुत लीला 
अपरंपार ॥ जाको सुरनर भुनिकरें जैजैकार || राधाजीवन ऊरको हार ॥ 

ऐसे मुरलीदास प्रभु करें बिहार ॥६॥ 
८ (कै राग बसंत $छ देखो राधा माधो सरसजोर खेलत बसंत पिय 
सरसजोर ॥ खेलत बसंत पिय नवकिशोर ॥ध्रु०॥ इत हलधर संग समस्त 
बाल ॥ मधि नायक सोहे नंदलाल ॥ उत्त जुबती जूथ अद्भुत रूप ॥ मधि 
नायक सोहें स्यामा अनूप ॥१॥ बहोरि निकसि चले जमुनातीर ॥ मानों 
रति नायक जात धीर ॥ देखत रति नायक बने जाय ॥ संग ऋतु वसंत 
ले परतपाय ॥२॥ बाजत ताल मृदंग तूर ॥ पुनि भेरि निसान रवाब भूर ॥ 
डफ सहनाई झांझ ढोल ॥ हँसत परस्पर करत बोल ॥३॥ चोवा चंदन 
मथिक पूर ॥ साख अगर अगरजा बहोत चूर ॥ जाई जुही चंपक रायवेलि ॥ 
रसिक सखन में करत केलि ॥४॥ ब्रज वाढ्यो कोतिक अनंत ॥ सुंदरि 
सब मिलि कियो मंत ॥ तुम नंदनंदन को पकरि लेहु ॥ सखी संकरषन 
को माखेहु ॥|५॥ तब नवलवधु कीनों उपाई ॥ चहुँदिशतें सब चली धाई ॥ 
श्री राधा पकरि स्याम को लाई ॥ सखी संकरषन जिन भाजिपाई ॥६॥ 
अहो संकरषन जू सुनोवात ॥ नंदलाल छांडि तुम कहां जात ॥ देगारी बोहो 
विधि अनेक ॥ तब हलधर पकरे सखी एक ॥७॥ अंजन हरधर नेनदीन ॥ 
कुंकुममुख मंजनजु कीन ॥| हरधवजू फगुवा आनिदेहु ॥ जुम कमलनेन को 
छुडाईलेड ॥८॥ जो मांग्योसों फग्रुवा दीन ॥ नवललाल संग केलि कोन 
हसत खेलत चले अपने धाम ॥ ब्रज जुबती भईं पूरन काम ॥९%॥ नंदरानी 
ठाडी पोरिद्धार || नोछावरि करि देतवार ॥ वृषभान सुता संग रसिकराय ॥ 
जन मानिकचंद बलिहारी जाय ॥१०॥ 
० (छह! राग बसंत एड) खवेलतवसंत बलभद्रदेव ॥ लीलाअनंत कोऊलहेनभेव 
॥ध्रु०॥ सनिकादिआदि सुखरचेग्वार ॥ प्रगटकरन ब्रजरजविहार ॥| सुखनिधि 
गिरिधर धरन धीर ॥ लियोबवांटि वांटि ओलिन अवीर ॥१॥ मधुमंगल 
ओरसुबल सीदाम || सखासिरोमनि करत काम ॥| मधुमंगल आदि सकल 
ग्वाल ॥ बने सबके शिरोमनि नंदलाल ॥२॥ रचिपचि बहु अंबर बनाय ॥ 
बागेबहु केसरि रंगाय ॥ रहीपाग लसि सिरसुरंग ॥ कुंवर रसिक मनि 
श्रीत्निभंग ॥३॥| सुनत चपल सब उठीहेंबाल ॥ भरि भाजन लीने गुलाल ॥ 

हलसि उठी तजि लोकलाज ॥ लईबोलि सब सखीसमाज ॥४8॥ काहूकी 
कोऊन वदत कान ॥ भरति हितूनकों जानजान ब्रजराज कुंवर वर 
निकटआय ॥ नैननि सिराय निरखे अघाय ॥५॥ चतुर सखी एक 
हासकीन ॥ दुरिमुरि बचायद्रग गांठदीन ॥ पाछेंते तारी बजाय ॥ व्याहगीत 
सब उठीं गाय ॥६॥ तब बोले स्यामघन अपने मेल ॥ खिंच्यो चीर तब 
लख्यो खेल ॥| लगीलाज चितवें न ओर ॥ सखा कहें आवों गांठ तोर 
॥७॥ सुनत बाल तब चलीहैं धाय || बलभद्रवीरकों गह्मोजाय ॥ कटिपटुका 
पटपीत लीन ॥ भली भांत रंगसमरदीन ॥|८॥ परम पुरुष कोऊ लहेनपार ॥ 
ब्रजवासिन हित सहतगार ॥ सूरस्याम हंसि कहत बैन | भरति-नैनसुख- 
बहुत दैन ॥९॥ 

१० एकल राग बसंत (छ) वृन्दावन बिहरति बसंत चलि देखों नंद दुलारो ॥ 
नटवर भेष सज्यों रंग भीनों सोभित सीस टीपारो ॥१॥ सँग सखा सोभित 
रंग भीनें रैंगन रणमगे ग्वाल ॥ सुनति चली उठि धाई लाडिली सँग लीए 
ब्रज बाल ॥२॥ साजि सिंगार बनी अति सुंदर इक बेष इक सार ॥ कोकिल 
कैसें कंठ हि गावति मंगल गीत सुढार ॥३॥ बाजति ताल मृदंग झांझ 
ढफ लागति परम सोहाये ॥ जूथ परस्पर टोल दोऊन कै सबहिन कै मन 
भाये ॥४॥ चोवा चंदन अगर कुँमकुमा छिरकति अरु छिरकावें ॥ लाल 
गुलाल अबीर घुंघरि में तन अभिलाष बढावैं ॥|५॥ भली भई आयों बसंत 
नर नारीन अति सुख पायौं ॥ आनैँद भयो गयो दुःख अब पसु पंछीन 
मन सरसायौ ॥६॥ गोपीजन फूले समात नहीं ब्रज सुख कहति न आयें ॥ 
नंददास” ब्रज बास बसे अरु जो देर सौं गावें ॥७॥ 

११ छछफ़्े राण बसंत (घर) नवल बसंत बीच वृन्दावन मोहन रास रचायौं ॥ 
सुर बिमान चढि देखन आए निरखि निरखि सुख पायौं ॥१॥ नॉचति 
लाल पम नूपुर बाजैं मुरली सब्द सुहायौं | ताल मृदंग, झांझ, ढफ बाजति 
सब इक तार मिलायौं ॥२॥ साँवल, स्याम, गौर हैं प्यारी मिलि रससिंधु 
बढायौं ॥ गोपी ग्वाल परसपर नाँचति अदभुत रंग जमायों ॥३॥ कहा कहां 
लीला राधा बरकी किनहुं अंत न पायौं ॥ या लीला पै वार वारनैं 'रामदास' 


बसंत राजभोग खेल के पद (7 राग बसंत ३३ 


जस गायो ॥४॥ 
१२ (हर राग बसंत ड्छ) कालिंदी के तीर मनोहर, क्रीडत हैं दोऊ भैया ॥ 
मल्लकाछ कि सीस टिपारो देखत अति सचु पैया ॥ १॥ वृन्दावन रमनीय 
भूमि अति कूजत मोर पपैया ॥ राग रागनी तान सरस सुर कोकिलनाद 
सुहैया ॥ २॥ संग राधिक ललितादि अष्ट सखी कुंकुम कलस भरैया। छिरकत 
स्थामस्याम कुंजनमें रूचिर गुलाल उडैया || ३॥ बरखत कुसुम कुसुम देवमुनि 
नारद आनन्द अति हरखैया ॥ कृष्णदास प्रभु यह सुख बिलसत निरखत 
लेत बलैया ॥8॥ 
१३ (हु राग बसंत ईछ) गोवर्धनकी शिखरपें ठाडो नृत्यत कुंवर कन्हैया ॥ 
काछनि बनी हे ललित मनोहर टीपारो सुरंग धरैया ॥ १॥ चलो सखी देखनकों 
जइये, राधा नवल दुलैया ॥ राग बसंत आलाप गावत मधुरे मृदंग बजैया 
॥२॥ नाचत मोर कोकिला कूजत रुचिर गुलाल उडैया ॥ मच्यो खेल अद्भुत 
अपार सखी ब्रजाधीस बल जैया ॥३॥ 
१४ (थी राग बसंत ईश्) वृंदावन रहे सीधाय बिहरत रो स्यामास्याम 
मल्लकाछ फेंट बांधी खेलत बसंत | जटित ठीपारो ससि नृतत अनेक रंग 
उपजावत सप्तमान कोकिला हंसत | बाजत मृदंग ताल सहनाइ ढोल ढमक 
गावत हिंडोल राग भये मदनमोहन गिरिवरधर राधा भूले गुलाल बरखावत 
गगन सघन भयो सूर छिपंत ॥ 

बसंत राजभोग खेल के पद (शेहरा के पद) 


१ (कक राग बसंत (४) ओर राग सब भये बाराती दूल्हे राग बसंत ॥ 
मदन महोच्छव आज सखिरी बिदा भयौ हेमंत ॥१॥ मधुरे सुर कोकिल 
कल कूजत बोलति मोर हँसत ॥ गावति नारि पंचम सुर ऊँचे जैसें पिक 
गुनवंत ॥ २॥| हाथन लई कनक पिचकाई मोहन चाल चलंति ॥ 'कुंभनदास' 
स्थामा प्यारी कों मिलयो हे भाँमतो कंत ॥३॥ 

२ (कक राग बसंत (श्र) गोपीजन वल्लभ जयमुकुंद ॥ मुख मुरलीनाद 
आनंदकंद ॥भ्रु०॥ जयरास रसिक रबनी सुवेस ॥ सिखिन शिखंड बिराजे 

'केस ॥ गुजान वनधातु विचित्र देह | दरसन मनहरन बढावेनेह || १॥ जयसुंदर 
मंदिर धरन धीर ॥ वृंदावन बिहरत गोपवीर ॥ वनिता सत्तजूथहें पर्मघाम ॥ 
लावन्यकलेवर कोटि काम ॥|२॥ जयजय वैजंतीवनी माल ॥ जयकमल अरुन 
लोचन विसाल ॥ कुंडल मंडित भुजदंड मूल ॥ निर्तकरत कालिंदी कूल 
॥३॥ जयजय पुलकित खग मृगमराल ॥ सुरनर मुनिध्यानी ध्यानटाल ॥ 
सारसपिक मूर्छित सुतान॥ थकित भए सुरमुनि विमान || 8॥ जयजयश्रीकृष्ण 
कलानिधान ।। करुनामय जदुकुल जलजभान ॥ भगवंत अनंत चरित्रतोर ॥ 
कहें माधो दास मनमणन मोर ॥५॥ 

३ (कक राग बसंत (७) देखो रसिकलाल वागो रसाल ॥ खेलत वसंत 
पिय रसिक बाल ॥ध्रु०॥ घोषघोष की सुघर नारि ॥| रूप रंग सब एक 
सारि ॥ गावत जुरि मिलि मीठी गारि ॥ हसत कुंकुमा सीसडारि ॥१॥ 
नववसंत अभरन अमोल ॥ सारीमें झलमल झकोल ॥ द्रग अंजन भरि मुख 
तंबोल ॥ हुलसत विलसत भई लोल ॥२॥ एक कृष्णागर लेरही हाथ ॥ 
लेपति उरसि भुज प्रिया साथ ॥ सोंधे में बोरे मिरिधरन नाथ ॥ चोवा 
वह चल्यो कच पाग माथ ॥३॥ एक कंज पराग लगाबे गाल ॥ एक गूंथि 
कुसम पहरावे माल ॥ गहि रही कटितट जटित लाल ॥ मानों निकरिनील 
तरुकरमृनाल ॥४॥ उडतहे वंदन ओर अबीर |। अरुन पीत भयो स्यामचीर ॥ 
सुबल वंगर में बहोत भीर ॥ वरषत पिचकारिन रंगधीर ॥५॥ कौस्तभ 
मनि कोंधत भीजगात ॥ वंदन भीतर सगबंगात॥ पानखात मुसिकात जात ॥ 
किलकि किलकि सखी करत बात ॥६॥ वाजत ताल मृदंग चंग ॥ सारंगी 
सुरवीन संग ॥ भरत भरावत नेन रंग ॥ निरखत बनि आवे मोह भ्रंग ॥७॥ 
सिंघ पोरि ओर ब्रज अवास ॥ चंदन वादर कियो निवास ॥ फेलि रह्यो 
सौरमा सुवास॥ रसमें रसमय पिय विलास ॥ ८॥ एक श्रवननि कहत चोख ॥ 
स्यामलाल अंगअंगपोख ॥ हसत श्रीदामा सखातोक ॥ फाशुन की हमें 
कछून धोख ॥९॥ रति नायक छबि अति अनूप ॥ नवपल्‍लव अभिनव ब्रज 
स्वरूप ॥ श्रीभट परमानंदजूप ॥ आनंदित श्रीनंदराय भूप ॥१०॥ 


४ (| राग बसंत 8) वंदो पदपंकज नंदलाल ॥ जे भवतारन पूरन कृपाल 


बसंत राजभोग खेल के पद (] राग बसंत श्षु 


॥ध्रु०॥ चित चिंतत होत बुधि विसाल ॥ कृपाकरन ओर दीनपाल ॥ सदां 
वसो मेरे हृदय माय ॥ कुंबर माधुरी चितद्ठि धाय ॥१॥ तिमर हरन 
सुखकरानंद ॥ मुनिवंदन आनंदकंद ॥ स्याम मुकटमनि कमलनेन ।। छबि 
समूहपर लजितमेन ॥२॥ गोकुलपति गुन नांहिनपार ॥ श्रीनंद सुबन सुमिरों 
उदार ॥ निगमागम सब ओघसार ॥ सोई वृंदावन प्रगट्यो बिहार ॥३॥ 
ऋतुवसंत पंहलो समाज ॥ तहांतमुदित जुवतिजन सजजुसाज ॥ मुदित चले 
जहां सूरस्याम ॥ वसंत वधावन नंदधाम ॥०॥ 

५ एकल राग बसंत (छठ) खेलत वसंत श्रीनंदलाल ॥ भरे रंग सब ग्वालवाल 
॥ध्रु०॥ जूथजूथ सब नवलवाल || सजिसमाज उडवत्त गुलाल ॥ गावत पंचम 
सरस राग ॥ रूपसील भरी सब सुहाग ॥१॥ नवकेशरि भाजन भराय ॥ 
चंदनसों मृगमद मिलाय ॥ बहुगुलाल छिरकें फुलेल ॥ कुंबर कुंबरि रंग 
वढीकेलि |।२॥ लालहिं ललना भरें धाय ॥ मुखरोरी मांडें बनाय ॥ भरलेंजुकहें 
तारी बजाय ॥ भले त्रियन वस परेहो आय ॥|३॥ अंगअंग रंग सब सुहाय ॥ 
पियलोचन निरखें अघाय ॥ बिलसत सुख बडभाग वाम ॥ सुखी भये तहां 
सूरस्याम ॥४॥ 

६ (हक राग बसंत (७) खेलत वसंत गिरिधरनलाल ॥ मनमोहन सोहन 
दृगविशाल ॥भ्रु०॥ संगसोहत सुंदर अनंग ग्वाल ॥ भीने रंगकेसरि करत 
ख्याल ॥ उडत अबीर पचरंगुलाल ॥ वाजत मृदंग डफ झांजताल ॥१॥ 
आईं बनिबनि मिलि ब्रजकीवाम ॥ श्रीराधा ललितादिक सुनाम ॥ गाबत 
पंचम वंधीप्रेमदाम ॥ सोभा पावत भयो नंदधाम ॥२॥ रंग भरत भरावत 
करत रंग ॥ रंग भरे बसन राजतसुअंग ॥ लुब्धे सुगंध भये मत्तमूंग ॥ 
मृदुबोलत डोलत संगसंग ॥३॥ भरिलयो अबीर मुठीसुहेत ॥ दोऊ तज्यो 
चाहत पुनिराखिलेत ॥ दृगमूंदन चमकनि है सुचेत ॥ बाढत छबि सोगुनी 
सुखनिकेत ॥8॥| लेवरन वरन बररंग अमोल ॥ छिरकत हितुव पिय 
हितकलोल ॥ फविरहीवूंद सोहतदुकूल ॥ मानों फूलि रहे बहुबरन फूल ॥५॥ 
भरे नवल वाम गिरिधरहि धाय ॥ रहे विविध भेद अंगअंग छाय ॥ जहां 
निरखत सोभा कहीन आय ॥ तहां स्याम रंग जान्यों न जाय ॥६॥ भई 


३६ संध्या आरती (7 राग बसंत 
मोहित सुर वनिता विमान ॥ मोहे गंधर्व सुनि मधुर गान ॥ रंग भर्यों पिय 
अति सुजान ॥ यह राखि हियें कृष्णदास ध्यान ॥७॥ 
७ (की राग बसंत [) खेलें फागु जमुनातट नंदकुमार ॥ ठ्ुममोरे विपिन 
अठार भार ॥ध्रु०)॥ हलधर गिरिधर ज्वाल संग ॥ मिलि भरत परस्पर करत 
रंग ॥ बाजे मृदंग उपंग चंग ॥ राजे सुंदर विचित्र अंग ॥१॥ तालमुरज 
उपंग ढोल ॥ बहुवंदन उडत गुलाल रोल ॥ वास लुब्ध आये मधुपटोल ॥ 
त्तेक अरुन भये अलिवर निचोल ॥ २॥ बहुरि मधुष गये अपने ठांय ॥ भरतारन 
भमरी नहीं पत्यांय ॥ तुम राते भये पति कोन भाय ॥ कोऊ कपट रूप 
मति बैठो आय ॥३॥ खट पद कहें तुम भूलीवाल ॥ जहां धरामिरि अंबर 
भयो गुलाल ॥ तहां क्रतु बसंत विहरत गुपाल ॥ जाडा कृष्णा को प्रभु 
मोहनलाल ॥४॥ 
८ कटी! राग बसंत $) हरिजूके आवन की बलिहारी ॥ वासरगति देंखतिहें 
ठाडी प्रेम मुदित ब्रजनारीं ॥१॥ ऋतु क्संत कुसमितवन देखियत मधुपवृंद 
जसमगावें ॥ जेमुनिआय रहत बृंदावन स्याम मनोहर भावें ॥२॥ नीको भेष 
वन्यों मनमोहन राजमणि उरहार ॥ मोरपक्ष सिरमुकट विराजत नंदकुमार 
उदार ॥३॥ घोष प्रवेस कियोहे संग मिलि गौरज मंडित देह ॥ परमानंद 
स्वामी हित कारन जसुमति नंदसनेह ॥४8॥ 

संध्या आरती 


१ छक्के राग बसंत ईड्र) फूल के सिंगार फूलन की सारी पैहरै तन ॥ 
फूलन की कंचुकी फूलन की ओढनी, अंग अंग फूले ललना कैं मन ॥१॥ 
फूलन के नवकेसरि फूलन की माला फूलन के आभरन केस गूँथे फूलन 
घन ॥ फूलन के हाव भाव फूलन के चोज चाउ बिबिधि बरन फूल्यों ब्रिंदाबन 
॥२॥ श्रीगिरिधारि पिय के फूल नाहीं कोऊ समतूल गाबति बसंत राम 
मिलि जुवति जन ॥ 'कृष्णदास” बलिहारी छिनु छिनु रखवारी अखिल लोक 
जुबति राधिका प्रान पतिन ॥श॥ 


२ (| राग बसंत (घर) विविध बसंत बनाएं चलौं सब देखन कुँवर कन्हाई ॥ 


टिपारे के पद (7 राग हिंडोल ३७ 
गिरिघटीयां द्रमलता सुगंध अलि ठाडे सजि सुखदाई ॥१॥ बागों केसरी 
चोवा सोहै सुरँग गुलाल उडाई ॥ ब्रजबालक गावति कोलाहल धुनि 
“ब्रजाधीस” मन भाई ॥२॥ 

३ छृी राग बसंत एड) चलरी नवल निकुंज मंदिर मैं बन बसंत बैठे 
पिय प्यारी ॥ बागो पीत रँग बन्यों भूषन लाल रैँंग छबि न्‍्यारी ॥१॥ 
सारी सुरंग, सोहै छबि नीकी कँचुकी पीत प्रीति अति भारी ॥ करि दरसन 
सुख केलि 'सरस रंग” कुसल बिचिन्न रँजीत सुखकारी ॥२॥ 

४ हक राग हिंडोल एँछ) नंदनंदन नवल नागर किसोर बर खेलति बसंत 
बन्यों रंग अति भारी ॥ राग हिंडोल गावति नवल नागरी अति हिं रस 
भीज रही है दति तारी ॥१॥ लाल गुलाल रह्मयो गगनलों घुमडि कैं केसरि 
कुँमकुमा भरि हो पिचकारी ॥| ताल किन्नर मुरज बीन ढफ बाज हीं बिच 
मोहन मुरली सप्त सुर धारी ॥२॥ सुभग जमुना तीर ठौर ब्रिंदा बिपुन बाल 
सुक कोकिला कीर किलकारी ॥ गहे द्रम डार ठाढे नैँद लाल जहाँ राधिका 
सब सखि मधि सुकुमारी ॥३॥ बढ्थों दुहूँ दिस खलेलि अधिक सोहावनी 
ईँसति मुसिकाय यौं ब्रज नारी ॥ मदन मोहन गिरिधर वर पीय जु देव 
मुनि करति कुसुम बरखा री ॥४॥ 

१ (| राग हिंडोल (8) नृत्यत गावति बजावति मधुर मृदंग सप्तस्वरन 
मिलि राग हिंडोल ॥ पंचम स्वर लेअलापत उघटतहै सप्ततान मान 
थेईताथेईता थेईथेई कहति बोल ॥१॥ कनकवरन टिपारोसिर कमलवदन 
काछिनी कटि छिरकत राधा करत कलोल ॥| कृष्णदास नटबत गिरिधरपिय 
सुरबनिता बारत अमोल ॥३॥ 

२ | राग हिंडोल ड्अ) सब मिल गावत राग हिंडोल बाजे बजावंत 
घन सुं बरसे मिलि बधावन चली बसनन्‍्त ॥ बरन-बरन आभरन पहेरे नौतन 
हाथ लिये गडुवा चलत चाल गजगंत ॥१॥ एकजु नाचत देती सुधंग लाग 
दाट उरप तिरप दूर जाई सो मिलि पोहोप मंजरी भर केसर कुमकुमा अबीर 

छिरकती ॥ चिरजीयो 'तानसेन' के प्रभु राजा राम देत मुक्ताहल नग कचन 
बरखत खतपति ॥ 

१ (छक्के राग बसंत (छ) खेलत वसंत वरविद्वलेश ॥ आनंदकंद गोकुल 
सुदेस ॥धृ०॥ श्रीगिरिधर गोविंद संग ॥ श्रीबालकृष्ण लज्नित अनंग ॥ 
श्री गोकुलनाथ अनाथ नाथ ॥ रघुनाथ नवल जदुनाथ साथ ॥ १॥ श्रीघनस्याम 
अभिराम धाम ॥ कल्यानराय परिपूरनकाम ॥ मुरलीधर आदि समस्त 
बाल ॥ सेक्क विचित्र सेवा रसाल ॥२॥ तहां बाजत ताल मृदंग चंग ॥ 
जहां उडत गुलाल अबीर रंग ॥ श्रीमिरिवरधारी जहां खेलत आई ॥ तहां 
लघुगुपाल बलिहारी जाई ॥३॥ 

२ एके राग बसंत हु) वंदो पद पंकज वि्लेश ॥ श्रीवललभ कुल दीपक 
सुवेस ॥१॥ जिनकी महिमा जे कहें उदार ॥ अतिजस प्रकट कियो संसार 
॥२॥ अनुसरन नीचजेतजि विकार ॥ तिनें भव निधि तरत न लगतवार 
॥३॥ करिसारअरथ श्री भागवत प्रमान ॥ किये खंडन पाखंड आन ॥४॥ 
बांधि मर्यादा समवेद मान || जन दीन उद्धरन सुख निरवान ॥ तिहिबंस 
परम आनंद देन ॥ श्री पुरुषोत्तम सब सुखके एन ॥५॥ 

३ (कै राग बसंत 8) खेलत बसंत वर विट्वलेश ॥ मिलि रसिकराय 
गोबर्धनेश ॥श्रुण) मृगमद कपूर केसरि सुरंग ॥ अति सोंधो सान्‍्यों 
कुसुमरंग ॥ दोऊ भरि पिचकाई अति उमंग ॥| तकिभरत परस्पर सुभग 
अंग ॥ १॥ भरिनव अवीर नौतन गुलाल ॥ अरगजा लगावत अललित गाल ॥ 
दोऊहसतलसत आनंद ख्याल ॥ पहराबत सवन सुगंध माल ॥२॥ चमेली 
फुलेल सरायवेलि ॥ मच्यो खेल अजर रंग रेलि ॥ सब गोकुल ॥ सौरभ 
रह्यो फेलि॥ मधुमत्त मधुप रस रह्यो झेलि ॥ ३॥ तहां बाजत चंग मृदंगताल ॥ 
सुर मिलत मुरली गावे गुपाल ॥ ब्रजजन रीझे जिय अति रसाल ॥ सुखदेत 
सबन गिरिधरनलाल ॥8॥ 


9 (की राग बसंत $#) खेलत वसंत वललभ कुमार ॥ सोभा समुद्र बाढ्यो 

अपार ॥१॥ श्रीमिरिधर गिरिधरन साथ ॥ रंगभरत कनिक पिचकाई हाथ 
॥२॥ श्रीगोविंद बालकृष्णजू संग || छिरकत डारत बहुभांति रंग ॥३॥ रस 
खेलत खेलत गोकुलके नाथ ॥ केसरि रंग सोहत पागमाथ ॥।४॥ श्रीरघुपति 
जदुपति अतिसुदेस ॥। घनस्याम सुभग सुंदर सुवेस ॥५॥ श्रीकल्यान राई 
लीला रसाल ॥ मुरलीधर दामोदर कृपाल ॥६॥ श्रीगोपीनाथ बालक 
विनोद ॥ सेवकजन निरखत मन प्रमोद ॥|७॥ श्रीगोकुल परम सुदेश धाम ॥ 
मिलि गाबत गीत विचित्र वाम ॥८॥ बाजत मृदंग मुख चंगरंग ॥ वीना 
कठताल पिनाक उपंग ॥९॥ केसरि चोवा मृगमद फुलेल ॥ ब्रजभामिनि 
छिरकत रेलपेल ॥ १ ०॥ झोरी भरिभरि उडबत गुलाल | मुख बोलत होडोहोरी 
ग्वाल ॥ १ १॥ यह सुख सोभा मोपे कही न जाय ॥ जनदास निरखि बलिहारी 
जाय ॥१२॥ 
५ (छर| राग बसंत (ड्झ) आज वसंत बधायोहे श्रीवल्लभ राजदुवार ॥ श्री 
विट्वलनाथ कीयो हे रचिरुचि नव वसंत को सिंगार ॥१॥ बल्‍लभीसृष्टि 
समाज संग सब बोलत जय जयकार ॥ पुष्टि भावसों पूजत हें मिलि बाढ्यो 
है रंग अपार ॥ प्रेम भक्ति को दान करन श्रीवल्लभ परम उदार ॥ कृपादृष्टि 
अवलोकि दासकों देत हैं पान उगार ॥३॥ श्रीवल्लभराजकुमार लाल ब्रजराज 
कुँवव अनुहार ॥ एसो अद्भुत रूप अनुपम रसिक जात बलिहार ॥४७॥ 
६ (९ राग बसंत ईथ्झ) केसरी उपरना ओढैं केसर की धौती ॥ केसर 
को तिलक सोहे श्रीविद्ठन छबि जौती ॥१॥ खट मुद्रा सोभित माला उर 
आभूषन भूषित सब अंग ॥ नख सिख निरखति श्रीवललभ सुत लजित 
भयों अनंग || २।॥। आयों ऋतुराज परम रमनीक अति सुखकारी फागुन मास ॥ 
अति सुखदाइक कृष्ण सप्तमी ब्रजपति पूरी आस ॥३॥ आजु बडो दिन 
महा महोच्छव करत श्रीविट्ठलनाथ ॥ गिरधर आदि प्रभृति सप्त सुत निजजन 
कीए सनाथ ॥४॥ कीए सुगंध फूलेल उबटनो कीए जु केसरि स्नान ॥ 
कीए सिंगार मनोहर सब अँग पीत बसन परिधान ॥५॥ नख सिख विविधि 
भाँति आभूषन सोभित गिरिधर लाल || कुलह केसरी सीस विराजीति मृगमद 
तिलक सुभाल ॥६॥ खट रस विंजन विविधि भाँति के कीए पकवान रसाल ॥ 

आदर सौं जिमावति भावति गोकुल के प्रतिपाल ॥७॥ दे बीरा छिरकति 
चोवा चंदन कुँमकुम अबीर गुलाल ॥ ज्यों गुलाब कुसुम अति सोभित, 
सोभित सुंदर भाल ॥८॥ गावति गुन गंधर्व गलित मन बाजति सरस मृदंग ॥ 
ताल रबाब झांझि ढफ महृुवरि राजत सरस सुधंग ॥९॥ अति आदर सौं 
करि न्‍्योछावर आनंद उर न समाई ॥ आरति वारत श्रीमुख उपर “गोविंद” 
बलि बलि जाई ॥१०॥ 

७ (कक राग बसंत (ड्) खेलत वसंत विद्लेशराय ॥ निजसेवक सुख देखत 
है आय ॥ श्रीगिरधर राजा बुलाय ॥ श्रीगोविंदराय पिचकारी लाय ॥१॥ 
श्रीबालकृष्ण छबि कही न जाय ॥ श्री गोकुलनाथ लीला दिखाय ॥ 
रघुनाथलाल अरगजा लाय ॥ यदुनाथ लाल चोवा मगाय ॥२॥ घनश्याम 
लाल फेंटन भराय ॥ सब बालक खेलत एकदाय ॥ तहां सूरदास नाचत 
हैं आय ॥ परमानंद घोरि गुलाल लाय ॥३॥ चन्नभुज केसर माट भराय ॥ 
छीतस्वामी बूका फेंकी जाय ॥ नंददास निरख छबि कहत आय ॥ गावे 
कुमनदास बीना बजाय ॥४॥ सब गोबिंद बालक छिरके आय ॥ कोऊ नाचत 
देहदसा भुलाय ॥ सब बालक हो हो बोले आय ॥ उडे अबीर गुलाल घुघर 
कहाय ॥५॥ पिचकारी इत उत छोड़े जाय ॥ फेंकत फूल फूले न अघाय ॥ 
कोऊ गावत सुर अति सोहाय ॥ बाजे ताल मृदंग उपंग भाय ॥६॥ बिच 
मोहो चंग मुरली बजाय ॥ कोऊ डफ ले महुबर सों मिलाय ॥ एक नाचत 
पण नूपुर बजाय ॥ बाढ्यो सुख समुद्र कछु कही न जाय ॥ सब बालक 
रंगनि अंग चुचाय ॥ गोकुल घरघर सुखही छाय ॥ सोभा कहा कह्टे कबि 
बनाय ॥ यह सुख सब सेवक दिखाय ॥८॥ सुर कुसुमनि बरसें आय ॥ 
सब गावत मीठी गारी भाय॥ तब अपने मनोरथ करत आय ॥ तहां कृष्णदास 
बलिहारी जाय ॥९%॥ 

८ छक्ती राग बसंत (.्) राग रंग रंगी रसको रास रंग रंगी॥ श्री लक्ष्मणभट 
ये लाल रस की मुरलिका रंध्र रंध्र घर-घर मधुरामृत पूरित प्रिया प्रसंग 
सावेष्टित सुन्दर सुतडित घनतरंगी ॥१॥ स्वर बर रस समुद्र प्रगट संपुट 
कुंज संगी । पद्मनाभ प्रभु रसाल दान देत लेत गोपी नेह्ठ द्रव्य सौंदर्य जुरी 

भरी रही प्रेम पेंठ तीन्यो लोक त्रिभंगी ॥२॥ 
९ (करी राग बसंत .) श्री वल्लभ प्रभु करना सागर जगत उजागर 
गाइए ॥ निरख-निरख मंगल मुख की छबि बल बल बल जाइए ॥ 8॥ 
जिनकी कृपा अनुग्रहतें श्री गिरिधरलाल लड़ाइए ॥ अनायास सब सुख 
को बहिये जीवन को फल पाइए ॥|२॥ चरन परस तनरूप दरश सब ही 
दुःख दूर बहाइए ॥ श्री बलल्‍लभ गुण जाइए यातें रसिक कहाइए ॥३॥ 
१० (| राग बसंत #छ) श्री वल्‍लभ कुलमंडल जन रंजन सुखकारी ॥ 
श्री विद्वलनाथ पधार्या पोते गिरि गोवर्धनधारी ॥१॥ एकरूप बहुरूप धरीने 
लीला बहु विस्तारी ॥ नित्य नित्य लीला नौतन भासे हरिदास बलिहारी 
॥२॥ 
११ छक्की राग बसंत (ँडु) श्री वल्लभ बिन सब जुण फीकौ ॥ श्री विद्ल 
पुरुषोत्तम सुमिरों काज सब सुधरे या जीय कौ ॥१॥ श्री गिरिधर गोविंद 
श्री बालकृष्ण गोकुलनाथ रसिक बरनी कौ ॥ श्री रघुपति जदुपति घन 
सॉबल 'सरस रंग” भजन कर याही कौ ॥२॥ 
१२ (है राग बसंत हु) श्री वललभ करुणा करके मोहे कीजे निज दासन 
को दास ॥ पूरण काम है नाम तिहारो इतनी मो मन पूर हो आस ॥१॥ 
तिहारी कृपा कटाक्ष तें दुर्लभ पाइये सुलभ करो ब्रजवास ॥ तिहारे सेवक 
जन संगत बिनु निसदिन मो मन रहत उदास ॥। २॥ श्री वृन्दावन गिरि गोवर्द्धन 
श्री यमुना तट करूँ निवास ॥ श्री हरि वदन चंद सु विमल यशगान करत 
सुर सदा अकास ॥३॥ कृपा निधान कृपा कर दीजे जो सब लोक मिटे 
उपहास ॥ दीजे दिव्य देह गोबिंद को इन दृण निरखों अनुदिन रास ॥४॥ 
१३ हक राग बसंत ६.) कोऊ रसिक नहीं या रस को ॥ वागधीस 
बचनामृत गहववर पराकाधष्टा प्रेम प्रसंभित, ब्रज पुर वधू स्वरूप निष्ठा सुनि 
सुनि काहुन कसको ॥ १॥ वृन्दावन आनन्द उदधिको पार नहीं कहूँ जसको ॥ 
श्री लक्ष्मण सुत चरणकमल पराग मधु पूरित पद्मननाभ अली ताको है चसको 
॥२॥ 


वर श्रीगुसांईजी खेल के पद (. राग गौरी 


१४ (हल राग सारंग [घ्ु) खेलत वललभ फाग ललना होरी रंग रघ्यो 
॥श्रु०॥ ललना श्रीगोकुल गाम सुहावनों श्रीयमुनाजीके तीर ॥ ललना सीतल 
मंद सुगंध बहे तहां हितचित समीर ॥९१॥ बजावत ताल पखावज सारंगी 
मुखचंग ॥ गावें गीत सुहावने उपजत तान तरंग ॥२॥ उडत अबीर गुलाल 
तहां मानो ऋतु वरस्योमेह ॥ केसर घस नवकुंकुमा छिरकत नौतन नेह 
॥३॥ ओर कहां लग वरनिये उपजत अतिआनंद ॥ खेलेहीं बल्लभ वल्‍लभी 
भाखे वृंदावनचंद ॥४8॥ 

१५ (कक राग सारंग ह[ँड्) लाल खेलत फाग प्रगट करत अनुराग केसर 
अबीर अरणजा श्रीअंग सुंदरि भरत सुहाग ॥१॥ हीरा खचित पिचकाई 
चलावे छिरकत महा बडभाग ॥ वल्लभदास प्रभु गोकुलेश मिल उपज्यो 
प्रेमपराग ॥२॥ 

१६ (कै राग सारंग (8) खेले प्रभु बैठे महाराज केसर अरगजा भीने ॥ 
ठाडे यूथ रसिक भक्तनके फाग खिलाये आज ॥१॥ देतअसीस सकल 
ब्रजसुंदरि मिल चिरजीयो सिरताज ॥ वल्‍्लभदास प्रभु गोकुलेश्बर राजेंसंग 
समाज ॥२॥ 

१७ (कक! राग गोरी 8) श्री वल्लभकुल मंडन प्रगटे श्रीविद्डजननाथ ॥ जेजन 
चरणन सेवत तिनके जन्म अकाथ ॥ १॥ भक्ति भागवतसेवा निशदिन करत 
आनंद ॥ मोहन लीला सागर नागर आनंदकंद ॥२॥ सदा समीष बिराजें 
श्रीगिरिधरगोविंद ॥ मानिनी मोद बढावें निजजन के रविचंद ॥३॥ 
श्रीबालकृष्ण मनरंजन खंजन अंबुज नयन ॥ मानिनी मान छूडावे बंक 
कटाक्षनसेन श्री वललभ जग वल्‍लभ करुणानिधि रघुनाथ ॥ ओर कहां लगि 
बरनों जगवंदन यदुनाथ ॥५॥ श्रीघनस्याम लाल बल अविचलकेलिक 
लाल ॥ कुंचित केश कमल मुख जानों मधुपन केटोल ॥६॥ जो यह चरित्र 
बखाने श्रवण सुने मन लाय ॥ तिनकें भक्ति जु बाढे आनंद द्योस विहाय 
॥७॥ श्रवण सुनत सुख उपजत गावत परम हुलास ॥ चरण कमलरज पावन 
बलहारी कृष्णदास ॥८॥ 


न असत के “र १450 राग 2 स त अमन मक नमन 
१८ छफ़े राग गौरी $७) प्रथम सीस चरन धर वंदो श्री विइलनाथ ॥ 
दशधा भक्ति ओर चार पदारथ जाके हाथ ॥१॥ भूतल द्विज वपु धारचयो 
त्रिभुवन पति जगदीश ॥ उपमा को कोऊ नहीं जय जय गोकुलके ईश ॥२॥ 
कलिके जीव उधारे निजजन किये सनाथ ॥ भवसागरतें बूडत राखे अपने 
हाथ ॥३॥ नामदेय सिरपरस कमलकर टारेपाप ॥ सेवारीति बताईं सेवक 
व्है कें आप ॥४॥ शय्या भूषण वसन सिंगार रचे हें बनाय ॥ नंदनंदन 
अपने मुख भोजन करतहें आय ॥५॥ मायावाद निवारे थापे पूरण ब्रह्म ॥ 
भारण पुष्टि प्रकासे ओर राखे सब कर्म )|६॥ श्रीगिरिधर गुण सागर महिमा 
कही न जाय ॥ श्रीगोविंद करुणानिधि क्रीडत अपने भाय ।।७॥ श्रीबालकृष्ण 
अतिसुंदर शोभाको नहिपार | जगवंदन मोकुल पति निजजनके उरहार ॥ ८॥ 
श्रीपति श्रीरघुनाथजू देत अभय वरदान ॥ महाराज यदुनाथजू करत मधुर 
स्वर॒गान ॥९॥ श्रीघनस्याम सदा सुखदायक करों प्रणाम | सबमिल खेलत 
हरखत ब्रजजन मन अभिराम ॥१०॥ श्रीवृंदावन अतिशोभित यमुनापुलिन 
तरंग ॥ हँसत परस्पर कुंकुम केसर छिरकत अंग ॥१ १॥ श्रीगिरिधर संग 
खेलत उरआनंद न समाय ॥ बाजत ताल पखावज युवतीजन मंगल गाय 
॥१२॥ सुर कुसुमन वरषाकरें बोलत जय जयकार ॥ माणिकचंद प्रभु यह 
विधि गोकुल करो विहार ॥१३॥ 

१९ (कली राग सारंग |) वल्लभलाल रसाल के खेलत रंग रह्यो ॥ एक 
छिरकत एक रही झुक एकन अरगजा कर लट्यो ॥१॥ सब मिल अबीर 
उडावें जो परस्पर नयनन नेह नयो ॥ पिचकाई भर भर जु चलावत वल्लभदास 
प्रभु रस ठयो ॥२॥ 

बसंत के पद (महासुद ६ से महासुद १४ तक) 


१ एक्ली राग बसंत हु) रिंगन करत कान्ह आंगन में करलीयें नवनीत ॥ 
सोभित नील जलद तन सुंदर पहरें झंगुलीपीत ॥१॥ रुनझुन रुनझुन नूपुर 
बाजत त्यों पण ठुमकि धरें ॥ कटिकिंकिनी कलरव मनोहर सुनि किलकार 
करें ॥२॥ दुलरीकंठ कनिक दुई कानन दीयो कपोल दिठोना भालविशाल 


४४ बसंत के पद ८] राग बसंत 


तिलक गौरोचन अलकावलि अलिछोना ॥ ३॥ लटकन लट किरय्यो भ्रुवऊपर 
कुलह सुरंग बनी ॥ सिंघ पोरितें उप्तके उम्तकि छबि निरखतहें सजनी 
॥४॥ नंदनंदन उनतन चितवत प्रेम मगन मन आईं ॥ कंचनथार साजि 
घरघरवतें बोहो विधि भोजन लाईं ॥५॥ मनिमंदिर मूढापे सुंदरि आछेवसन 
बिछावें || बालकृष्ण को जो रुचि उपजे अपने हाथ जिमावें ॥६।॥| जलअचवाई 
बदन पोंछत ओर वीरी देत सुधारी ॥ हियें लगाय बदन चुंबनकरि सर्वस 
डारत बारी ॥७॥ नेनन अंजनदे लालनकें मृगमद खोरकरें ॥ सुरंग गुलाल 
लगाय कपोलन चिबुक अबीर भरें ॥८।| चोवाचंदन छिरकि अबीर गुलालन 
फेंट भराई ॥ तनक तनकसी मोहनकों भरिदेत कनिक पिचकाई ॥९॥ आपु 
समांझ परस्पर छिरकत लालन पे छिरकावें | नहेंनीन्हेंनी मुठी भराई रंगनसों 
सेनन नेनभरावें ॥१०॥ निरखि निरखि फूलति नंदरानी तनमन मोदभरी ॥ 
नित्यप्रति तुम मेरे घर आवो मानो सुफलघरी ॥९१॥ देतअसीस सकल 
ब्रजवनिता जसुमत्ति भागि तिहारो ॥ कोटि बरस चिरजीयो यह ब्रजजीवन 
प्रानहमारो ॥१२॥ 

२ (कक राग बसंत (9) वेखत वन ब्रजनाथ आज अति उपजतहे अनुराग ॥ 
मानों मदन वसंत मिले दोऊ खेलत डोलत फाग ॥१॥ द्वमगन मध्य पलाश 
मंजुरी उठत अगिन की न्यांई ॥ अपने अपने मेल मनोहर होरी हरखि लगाईं 
॥२॥ केकी कीरकपोत ओर खग करत कुलाहल भारी ॥ जनपद लज्जा 
तजी परस्पर देत दिवावत जारी ॥३॥ झीली झांझ निर्झर निसान डफभेरि 
भमरगुंजार ॥ मानो मदन मंडली रची पुरवीथनि विपिन विहार ॥७॥ नवदल 
सुमन अनेक वरन बर विटपन भेखचरे ॥ जनोराजत ऋतुराज सभामें हँसि 
बहुरंगन भरे ॥५॥ कुंजकुंज कोकिल कलकूजत वानी विमलवढी ॥ जानों 
कुलवधू निलज भईहें गावत अटनचढी ॥६॥ कुसमितलता जहां देखत अलि 
तहींतहीं चलिजात ॥ मानों विटप सवन अवलोकत परसत गनिकागात ॥७॥ 
लीने पुष्प पराग पवनकर फिरतचहूंदिशधाये ॥ तिहिं ओसर संयोगिनि 
विरहनि छांडत कर भर भाये ॥८॥ और कहांलों कह्टों कृपानिधि वृंदाविपिन 
समाज ॥ सुरदास प्रभु सब सुरत्र क्रीडत कृष्ण तुमारेराज ॥९॥ 


बसंत के पद “८ राग बसंत 8५ 


३ (है) राग बसंत्त (ड्) मोहन वदन विलोकत अलियन उपजतहे अनुराग ॥ 
तरनि तप्त तलफत चकरो शशि पीवत पीयूष पराग ॥१॥ लोचननलिन 
नयेराजत रति पूरेमधुकर भाग ॥ नानों अलिआनंद मिले मकरंद पिवत रस 
फाण ॥२॥ भमरीभाग भृकुटी पर चंदन वंदन बिंदु बिभाग ॥ तातकि सोम 
संक्‍्यो घनघनमें निररित्र तज्यो वैराग ॥ ३॥ कुंचितकेश मयुर चंद्रिका मंडित 
कुसुम सुपाग ॥ मानों मदन धनुष सरलीने बरखतड़े वन बाग ॥8॥ 
अधराबिंबते अरून मनोहर मोहन मुरली राग ॥ मानो सुधा पयोध घोरबर 
ब्रजपर वरखनलाग ॥५॥ कुंडल मकर कपोलन झलकत श्रमसी करके 
दाग ॥ मानों मीन कमलवर लोचन सोभित सरदत डाग ॥६॥ नासातिल 
प्रसून पदवीतर चिबुक चारू चित खाण ॥ दारदयों दशन मंद मुसिकावनि 
मोहत सुरनर नाग ॥७॥ श्रीगोपाल रस रूप भरेये सूर सनेह सुहाग ॥ 
नानों सोभा सिंधु बढ्यो अति इन अखियन के भाग ॥८॥ 

४ (छह राग बसंत हँड़ु) लालनसंग खेलन फागचली ॥ चोवा चंदन अगर 
कुंकुमा छिरकत घोषणली ॥१९१॥ ऋतुबसंत आगम नवनागरि जोवन भार 
भरी॥ देखन चली लाल गिरिधरकों नंदजूके द्वारखरी | २॥ रातीपीरी चोली 
पहरें नौतन झूमक सारी ॥ मुखहिं तंबोल नेन में काजर देत भामती गारी 
॥३॥ बाजत ताल मृदंग बांसुरी गाबत्त गीत सुहाये ॥| नवल गुपाल नवल 
ब्रजवनिता निकसि चोहटे आये ॥४॥ देखो आई कृष्णजुकी लीला बिहरत 
गोकुल माहीं ॥ कहतन बने दास परमानंद यह सुख अनतजु नाहीं ॥५॥ 
५ कै राग बसंत (ब्र) जुवतिन संग खेलत फागहरी ॥ बालकवृंद करत 
कोलाहल सुनतन कानपरी ॥ बाजत ताल मृदंग बांसुरी किन्नरसुर 
कोमलरी ॥ तिनहूं मिले रसिक नंदन मुरली अधरधरी ॥२॥ कुंकुम वारि 
अरगजा विविध सुगंध मिलाय करी ॥ पिचकाईन परस्पर छिरकत अति 
आमोद भरी ॥३॥ टूटतहार चीर फाटत गिरी जहां तहां ढंरनढरी ॥ काहू 
नहीं संभार क्रीडारस सब तन सुधि बिसरी ॥४।॥| अतिआनंद मगन नहीं 
जानत बीतत जाम घरी ॥ कुमनदास प्रभु गोवर्धनधर सर्वस दे निवरी ॥५॥ 


8६ बसंत के पद ८] राम बसंत 


& छक्कै राग बसंत (७) फुली द्वमवेली भांतिभांति ॥| नववसंत सोभा कहीन 
जात ॥ अंगअंग सुख विलसत सघन कुंज ॥ छिनछिन उपजत आनंदपुंज 
॥१॥ देखि रंगरंगे हरखेनेन ॥ श्रवनन पोषत पिक मधुपवेन ॥ सुख दायक 
नासाअति अमोद ॥ रसना बहुस्वादन बहुविनोद ॥२॥ कुसुमन कुसुमाकर 
सुहाय ॥ त्रिविध समीर हृदो सिराय ॥ दास चत्रभुज प्रभु गुपाल॥ वनविहरत 
गिरिधरन लाल ॥३॥ 

७ (कक राग बसंत (5) गिरिधरलाल रस भर खेलत विमल वसंत राधिका 
संग ॥ उडत गुलाल अबीर अरगजा छिरकत भरत परस्पर रंग ॥ १॥ बाजत 
ताल मृदंग अधोटी वीना मुरली तानत रंग ॥ कुंभनदास प्रभु यह विधि 
क्रीडत यमुना पुलीन लजावत अनंग ॥१॥ 

८ (है राग बसंत (|) खेलत मदन गोपाल वसंत ॥ नागर नवल रसिक 
चूडामनि सब विधि सुघर राधिका कंत ॥१॥ नेन नेन प्रति चारु विलोकन 
बदन वदन प्रति सुंदर हास ॥ अंगअंग प्रति प्रीति निरंतर रति आगम निसजाई 
विलास ॥२॥ वाजत ताल मूदंग अधोटी डफवांसुरी कुलाहलकेलि || परमानंद 
स्वामीके संगमिलि ॥ नाचत बागत रंगरेलि ॥३॥ 

९ कक राग बसंत () खेलत वसंत गिरिधरनलाल ॥ जहां लाग्यो अबीर 
गुलाल भाल ॥ १॥ केसरि छिरकत नवलवाल ॥ लपटावत चोवा अतिरसाल 
॥२॥ रही पाणढरकि अर्धभाल ॥ देखत मनमथ अतिभयो विहाल ॥३॥ 
चंदन लाग्यो दुह्ुंगाल ॥ तब मुरलीधर रिझवत गोपाल ॥४॥ श्रीगोवर्धनधर 
रसिकराय ॥ चत्रभुजदास बलिहारी जाय ॥५॥ 

९० छक्के राग बसंत (छ) मदन गुपाल लाल सब सुख निधि खेलत वसंत 
निकुंजदेश ॥ जुवतीजन सोभित समूह तहां पहरें भूषन नानावेष ॥ १॥ मुकलित 
द्रुम नवमंजुरी साखा कोकिल कल कूजत बिशेष ॥ फूली नवमालती मनोहर 
मधुप गुंजारत तामघेस ॥२॥ वाजतताल मृदंग झांझडफ आवज वीना 
किन्नरेस ॥ निर्तत गुनी अनेक गुनभरे आवत जीयब्हेन्हे आवेस ॥३॥ कुंकुम 
रंगसों भरि पिचकाई तक तनेन ओर सीसकेस ॥ रंगरंग सोभा अंगअंग 

प्रति निरखि विरह भाज्यो विदेस ॥४॥ जानत नहीं जाम घरी वीतत अति 
आनंद हदें प्रवेस || दास चन्नभुज प्रभु सब सुखनिधि गिरिवरधर जुबतीन 
रेस ॥५॥ 

११ (| राग बसंत छू) विहरतवन सरस बसंत स्थाम ॥ जुबतीजूथ गावें 
लीला अभिराम ॥श्रु०.)| मुकलित नूतन सघन तमाल ॥ जाईजुही चंपक 
गुलाल ॥ पारजातही मंदारमाल ॥ लपटात मत्त मधुकरन जाल ॥ १॥ कुटज 
कदंब सुदेश ताल ॥ देखिवन रीझे मोहनलाल ॥ अतिकोमल नौतन प्रवाल ॥ 
कोकिल कल कूजत अतिरसाल ॥२॥ ललित लवंग लता सुवास ॥ केतुकी 
तरूणी मानों करतहास ॥ इह विधि लालन करें बिलास ॥ वारनें जायजन 
गोविंददास ॥३॥ 

१२ एक राग बसंत (श्र) खेलतवन सरस बसंतलाल ॥ कोकिल कल 
कूजत अतिरसाल॥ जमुनातट फूले नवतमाल ॥ केतुकी कुंद नौतन प्रवाल ॥ 
नवसत सजि आईं ब्रजकी बाल ॥ साजेभूषन वसन तिलक भाल ॥श। 
चोवा चंदन वंदन ओर गुलाल | छिरकत प्यारी तकितकि गुपाल ॥ आलिंगन 
चुंबनदेत गाल || पहरावत उर फूलनकी माल ॥|३॥ यह विधि क्रीडत ब्रजन 
नृपकुमार ॥ सुमन वृष्टि करें सुर अपार ॥ श्रीमिरिवरधर मनहरतमार ॥ 
कुमनदास बलिबलि विहार ॥३॥ 

१३ कक राग बसंत ँथ्) जुबति बृंदसंग स्थाम मनोहर खेलत बसंत 
ओरहीभांति || अरुनहरित मुकलित द्रमपल्‍लव मधुपहलावत अंकुरपांति ॥ १॥ 
तरणि तनया तट पुलिनरम्यमें जहंतह॑ बने कोकिल किलकांति ॥ 
पूरनकलारोहिनी वल्‍लभ उदित मदन कुसमा करिराति ॥२॥ बाजत ताल 
मृदंग अधोटी वीना वेनु मुरली सुरभांति ॥ उरप तिरपणति अभिनव ललना 
पणनूपुर सिंचित किलकांति ॥ ३॥ विविध मुगंध अरगजा छिरकत पिय वनिता 
बनिता पियगात ॥ विविध विहार विविधपट भूषन किरन लजावत उडगनकांति 
॥४॥ मोहनलाल गोवर्धन धरको रूपनेन पीवतन अघात ॥ कृष्णदास प्रभु 
वानिक निरखत व्योमयान ललना ललचात ॥५॥ 

१४ (कै राग बसंत $छ) वृंदावन फूल्यो नवहुलास ॥ गोवर्धनगिरी के 
आसपास ॥्रु०। चलि सलज कदली पुंजोप ॥ तरुतरुल तरुनता 
अरूनकोप ॥ जुबतीजन विहरत मदनचोंप ॥ तनमन धन जोबन हरिहिसोंपि 
॥१॥ सितअसित कुसम मंडपनछांह ॥ कलकमोद मंदार तांह ॥ खेलत 
वसंत गिरिधरन जांह || वृषभान सुताके कंठ वांह ॥२॥ भयो अनंग अंगविन 
सिवके ताप ॥ सोईफेरिअवधिर रहीथाप ॥ भई मगन मिट्यो अब सब 
संताप ॥ श्रीवललसुत पदरज प्रताप ॥३॥ 

१५ कक राग बसंत #ज्र) मधु ऋतु वृंदावन आनंदथोर ॥ राजत नागरी 
नबकिसोर ॥ जूथिका जुथरूप मंजुरी रसाल ॥ विथकित अलिमधु लाल 
गुलाल ॥|१॥ चंपकबकुल कुल विधि सरोज ॥ केतुकी मेदनी मुदित मनोज 
॥२॥ रोचक रूचिर बहे त्रिविध समीर पुलकित निरतत आनंदीत कीर ॥। ३॥ 
पावन पुलिन घनमंजुल निकुंज ॥ किसलयसेंन रचित सुख पुंज ॥४॥ मंजीर 
मुरजडफ मुरली मृदंग ॥| बाजत मधुर वीना मुखचंग ॥५॥ मृगमद मलयज 
कुंकुम अबीर ॥ चंदन अगर सोंर चितचीर ॥६॥ गावत सुंदर हरि सरस 
धमारि ॥ पुलकित खगमृगण वहतन वारि ॥७॥ हित हरिवंस हंसहंसनी 
समाज ॥ एसेंही करो मिलि जुगजुग राज ॥८॥ 

१६ (छोर राग बसंत ह) खेलत गिरिधर रणमगे रंग ॥ गोप सखा बनिक 
निआएटहें हरिहलधर के संग ॥१॥ बाजत ताल मृदंग झांझडफ मुरली मुरज 
उपंग अपनी अपनी फेंटन भरिभरि लिये ग्रुलाल सुरंग ॥२॥ पिचकाई 
नीकेंकरि छिरकत गावत तान तरंग ॥ उतआई ब्रज वनिता वनिवनि मुक्ता 
फल भरिमंग ॥३॥ अचराउ रसि फेंट कंचुकी कसि राजत उरज उतंग ॥ 
चोवाचंदन बंदन ले मिलि भरत भामते अंग ॥४॥ किसोर किसोरी दोऊ 
मिलि विहरत इतरति उतही अनंग ॥ परमानंद दोऊ मिलि विलसत 
केलिकलाजुनि संग ॥५॥ 

१७ (छह राग बसंत हक) सजिसेन पलानो मदनराय॥ अबलय पर कोप्योहै 
रिसान ॥१॥ कुंजरद्रम मदगज पलास ॥ भयभीत भयो नेकअति उदास 

॥२॥ मोर महावत चढेहैं धाय || ललित लाल पाखर बनाय ॥३॥ अंबसुभट 
पहरें सनाय ॥ बट बेरीया अंजानदाय ॥४॥ त्रिविध पवन चंचल तुरंग ॥ 
उडिरजपरत झुकि अतिउत्तंग ॥५॥ कदलीदल बेरख फरहरात ॥ सहचरीयां 
चालक धरपिपात ॥६॥ कमलनैन कोकिला अतिअनूप ॥ तूपकदार शुक 
कपट रूप ॥७॥ बाजे गाजे निर्झर निशान ॥ भ्रमर भेरि मिलि करत गान 
॥८॥ ऋषिकेशके प्रभु बिनुगोपाल ॥ कैसें बिहाय यह कठिन काल ॥९॥ 
१८ (हक राग बसंत (8) रतन जटित पिचकाई करलियें भरत लालकों 
भावे॥ चोवा चंदन अगर कुंकुमा विविध वूंदवरखाबे । १॥ कबहुंक कटिपट 
बांधि निसंक व्हे ले नवलासी धावे ॥ मानों शरद चंद्रमा प्रगट्यो ब्रजमंडल 
तिमरन सावे ॥ २॥ उडत गुलाल परस्पर आंधी रह्यो गगन सवछाई।॥ चत्रभुज 
प्रभु गिरिधरनलाल छबि मोपे बरनी नजाई ॥३॥ 

१९ (कर! राग बसंत 8) प्यारे हो कान्हर जो तुम आंखिन भरोजू ॥ 
एसें बदि खेलो खेल अबकें वसंत मोसों सोहें जु करोजू ॥१॥ हों कहे 
देत बात भूलि जिननाओ ओरके खिलायवे कों हारजिनहरोजू ॥ कल्यानके 
प्रभु गिरिधर निधरक काह्ू धायजिन धरोजू ॥२॥ 

२० (हुई राग बसंत हूँड्ु) रहो रहो विहारीजू मेरी आंखिन में वूकाजिन 
मैलो अंतर व्हे मुख अबलोकनकों ॥। अरभामती तिहारी मिल्यो चाहे मिसकरि 
पैयां लागों पलपलकों ॥|१॥ गावत खेलत जो सुख उपजत सोनकोटिवल 
हेजुवतिनकों ॥ हरिदास के स्वामी को हँसत खेलत मुख कहा पाइयतहे 
यह सुख मनकों ॥२॥ 

२१ (क राग बसंत हूँ) खेलत पिय प्यारी सोंधें भरिभरि लीयें कनिक 
पिचकारी ॥ छलकर छिरकति भरति परस्पर देतदिवात गारी ॥१॥ छीनलई 
मुरली प्रीतम की रंग बढावत भारी ॥ चोवा चंदन बूकाबंदन कुंवरपैडारी 
॥२॥ कैसरि आदि जवाद कुमकुमा भीजि रही रंग सारी ॥ देत नही डहकावति 
सुंदरि हंसति करति किलकारी ॥३॥ फगुवा देहु लेहु पियमुरली के कहो 
कुंमरि हाहारी ॥ बरनों कहा कहति नहि आबे बढ्यो सुख सिंधु अपारी 

॥४॥ इतमोहन हलधर होऊ मैया उतललिता राधारी ॥ हित हरिवंश लेहु 
किन मुरली तुम जीते हम हमारी ॥५॥ 

२२ (है| राग बसंत [थ) चलि देखन जैथें नंदलाल ॥धु०॥ बनिठनि आईं 
सब ब्रज की बाल ॥ ऋतु बसंत गावहु रसाल ॥१॥ चली राधे कुंवरि 
सहचरिन संग ॥ लीयें ढफआवज किकन्नरी मृदंग ॥ बिच महुंबर मधुर बाजे 
ऊपंग ॥ ले मिली स्यामसों रागरंग ॥२॥ रंगरंगी मदन पचरंग अबीर॥ 
आये करति कुलाहल यमुनातीर ॥ ठाडे मधुसूदन गोपीनीर ॥ नवकेसरि 
के रंगरंगे चीर ॥३॥ जिहिं कुंज मधुप गुननिवास ॥ बोले अंबडार कोकिल 
प्रकास ॥ जहाँ स्यामसुंदर करें बिलास ॥ श्रीजगन्नाथ भजि माधोदास ॥8॥ 
२३ (कक राग बसंत #क्‍्) फागुसंग बडि भागि ग्वालनि हरिसंग खेलति 
होरी ॥ कुमकुम केसरि अगर अरगजा माट भरे रंग रोरी ॥१॥ आगे 
कृष्ण पाछे रहे भामिनि करपिच काईलीने ॥ बुंदावन में मोहन पकरे मनभायो 
सोकीने ॥|२५॥ अरसपरस सब मिलि खेलति स्याम अकेले आये ॥ अंक 
भरे आलिंगन चुंबन नानाभांत बनाये ॥३॥ पकरि स्वाल परस्पर दुह्ुंदिस 
सुरसुता तटभेंटे || अबीर गुलाल अरगजा लेकें श्यामा श्याम लपेटे ॥४॥ 
जाने को अंग लगे मोहन भेदनपावे कोहे ॥ जुगल जोरि खेलो गोकुल 
में नित बुंदावन जोड़े ॥५॥ 

२४ (कल राण बसंत क्र) चलो बिपिन देखियें गुपाल संग सोहत नवब्रज 
की बाल ॥ध्रु०.॥ लपटति ललितलता अतिराजत तरुतरूवर ज्योंतमाल ॥ 
जाही जुही कदंब केतुकी चंपक बकुल गुलाल ॥६॥ कोमल कुल केलिकीजे 
पिय तरनि तनयातीर ॥| सीतल मंदसुंगंध मलयानिल बहत है त्रिविध समीर 
॥१॥ प्रफुलित बकुल विविध कुसुमाबलि हों गूंथों पीयमाल ॥ आसकरन 
प्रभु मोहन नागरि सुंदरि नैन बिशाल ॥३॥ 

२५ (है राग बसंत $७) मुख मुसकिनि मनबसी नबलबर चितवन चित 
हरिलीनो ॥ कुंजन केलि रहसि रस बरखति ओर अरणजा मीनो ॥१॥ 
अबीर अगरसतबरन बिराजति राग बसंते कीनो ॥ हरिदास के स्वामी स्यामा 

कुंज बिहारी देखो मैनमन हीनो ॥२॥ 
२६ (| राग बसंत हूँ) बनसपति फूली बसंत मास ॥ रसिक जनन 
मनभयो हुलास ॥भ्रु०॥ श्रीगोकुल फूल्यो अति रसाल ॥ बाजे चंग मृदंग्ा 
उपंग ताल ॥ सोहे सुंदर तिलक बनायो भाल ॥ गोपी छिरकति केसरि 
भरि गुलाल ॥ १॥ ब्रजजन फूले अंग अंग ॥ फागु खेलति हलधर कृष्णसंग ॥ 
फूले गोपीम्वाल मिलि युवतीजूथ ॥ मानोप्रणट भयोहै कामदूत ॥२॥ बूंदावन 
फूल्यो कुंजकुंज ॥ जमुना जल फूले करतिगुंज फूल कमल कली लीयें भंवर 
बास ॥ फूले खण बोलति आसपास ॥३॥ गोवर्धन फूल्यो ठोरठोर ॥ फूले 
पांडर केशू अंबमोर ऐसी शोभा बिलसे बायोंमास | फूलेजन गांवें माधोदास 
॥४॥ 
२७ (है? राग बसंत ईथछ) पिय प्यारी खेलें यमुनातीर ॥ भरि केसरि कुमकुम 
नवअबीर ॥भ्रु०॥ घसि मृगमद चंदन अरुगुलाल ॥ रंगभीने अरगजा अति 
रसाल ॥ जहां कुलकुल केकी नवमराल || बनबिहरति दोऊ रसिक लाल 
॥१॥ बृंदादिक मोहन लईं जोरि ॥ बाजे ताल मृदुंग रबाब घोर ॥ हँसिकें 
गेंदुक दई चलाय ॥| मुखपट देराधे गई बचाये ॥२॥ ललिता मोहन पटगह्मो 
धाय पीतांबर मुरलीलई छिनाय || होंतो सपथ करों छांडो नतोय ॥ श्यामाजु 
आज्ञा दई मोय ॥३॥ निज सहचरीं आईं बनिबसीठ || सुनरी ललिता तुम 
सुनीढीठ || हठ छांडि जानि देऊ नवकिशोर ॥ सुनि रीझ्ि सूर तृन दीयो 
तोर ॥४॥ 
२८ (छह राग बसंत (ड्ड) प्यारी राधा कुंज कुसुमसंकेलैं || गुहिगुद्ि कुसुम 
मनोहर माला पीतम केऊरमेलैं ॥१॥ पिय केबेन नैन अनियारे मैन हि 
रीझरिझे लैं ॥ गौर उरज स्थल श्याम उर स्थल मनों जुगल गढि घेरें 
॥२॥ नंदनंदनसों अति रस बाढ्यो मदनमोहन सों खेलें ॥| कहि कल्याण 
गिरिधरकी प्यारी रसही में रसझेलें ॥२॥ 


२५ (ही राग बसंत ड्ु) रितु पलटी मोपे रह्मो नजाय ॥ मधुकर माधो 
सों कहीयो जाय ॥ध्रु०॥ बहुवास सुबास फूली है बेलि || अरू बने कोकिला 

करति केलि ॥| मधुप तापतन सह्यो नजाय ॥ पिय प्रान गयें कहा करिहो 
आय ॥१॥ प्रिय प्रान रहत हैं अवधि आस ॥ पिय तुमबिन गोपी अति 
उदास ॥ सूरदास इमबदतिबाल ॥ पिय तुम बिन गोकुल कोनहाल ॥२॥ 
३० (ही राग बसंत ईडु) नवकुंज कुंज कूजत बिहंग ॥ मानों बाजे बाजत 
नृपअनंग ॥ द्रुम फूल रहे सब फलनि संग ॥ मधि अति सुवास अरू विविध 
रंग ॥१॥ जहं बाजति झालरि ताल संग ॥| अधक्ट आवज बीनाउपंग ॥ 
अरू-श्रीमंडल महुवरि मृदंग ॥ कहि लाग डाट लेमोरि अंग ॥२॥ श्रुम 
घिधिकटि ताद्रिमताधिलांग दोऊ गानलेत नृत्यत सुधंग ॥ बूका ग्ुलाल 
डारति उत्तंग ॥ बलिद्वारकेश छबि युग त्रिभंग ॥३॥ 

३१ एक्ले राग बसंत (8) बनफूले-द्रम कोकिला बोली मधुप झंकार 
नलागे ॥ सुनभयो सोर रोर बंदीजन मदन महीपति जागे ॥|१॥ तिनहवीने 
अंकुर पल्‍लवजे द्रम पहले लागे ॥ मानों रति पति रीझ जाचकन बरन बरन 
दीयेबागे ॥२॥ नये पात नई लता पहोप नये नये रस पागे ॥ नवल केलि 
बिलसति गिरिधर संग सूररंग अनुरागे ॥३॥ 

३२ (हक राग बसंत (घर) खेलत बसंत आये मोहन अपने रंग ॥ करत 
ताल कुनित बलिअबलि युवती मंडल संग ॥१॥ मुरज मंजरी चंग महुवरि 
बैन विषान मृदंग ॥ झालरी जंत्र उपंग धुनि उपजत तान तरंग ॥२॥ उडति 
अबीर गुलाल कुमकुमा केसरि छिरके अंग ॥ गलित कुसुम सिरपाग लटपटी 
नाचत ललित त्रिभंग ॥३॥ कोऊ किन्नरि सरस गति मिलवत कोऊ चंग ॥ 
जन त्रिलोक प्रभु बिपिन बिहारी चितबवत उदित अनंग ॥४॥ 

३३ हक राग बसंत (8) एतो झक झोरति सोचें बोरतिहैं गोरी सुखकारी ॥ 
हाहा बिहारी बलाये लेहों तुम खेलोक्योंन सम्हारी ॥१॥ केसरि कनक 
मोरी भरिभरि लेलेदेति पिय परढारी ॥ सकल कोमल गात रसिकतुम 
देखोजियन बिचारी ॥२॥ सखीबूंद मनमोहनगहि घेरे भरलीने अंकवारी ॥ 
प्यारी बहोत अरगजाजीभी देख रिषीकेश बलिहारी ॥३॥ 

३४ (कक राग बसंत (['्र) खेल खेलरी कान्हर त्रियन फुलवारी मैं छिरकि 
छिरकि रंग भरतयोंसुखकरे ॥ अतिउत्तम चंदनबंदन लीने ओर अरगजा 
करिकें ऐसे अनुराग छिरकि छिरकि तरुनी बिहरें ॥१॥ एक कर पहुप 
माल गलेंमेलति दूजे मोर धरावति कोऊ धूप अगरले सुबास करें हरिदास 
के स्वामी स्याम कुंजबिहारी तीन लोक जाके बस सो राधाके मुखपै 
अबीडरपकें धरें ॥२॥ 

३५ (है राग बसंत श्र) ऋतु बसंत कुसुमित नवबकुल मालती ॥ कुरबक 
मल्लिका गुंजत बहुअलिपांति ॥ १॥ कूजत कलकल हंसके की मिथुन कीरा ॥ 
बहत पवन मलय विमल सुरभि जमुना तीरा ॥२॥ गावति कलगीत युवती 
बोलत होहोरी ॥ केसरि मृगमद कपूर छिरकति नवगोरी ॥३॥ मनि नूपुर 
कटि किंकिनी कंकनथुनि झोड़े || हरि जीवन प्रभु गिरिवरधर त्रिभूवन मन 
मोहे ॥७॥ 

३६ (रह राग बसंत (श्र) मोहझोमन आज सखीरी मोहन बलबीर ॥ मधुर 
मधुर मुरली स्वर गावति सकल यमुना तीर ॥१॥ कनक कपिस अति 
शोभित कठटित वरचीर ॥ मानिक च्यूति ओढनी सांवल शरीर ॥२॥ सिखि 
शिखंड शिर सिंधु मुदित भेषअहीर ॥ मुकुलित नववृंदावन कूजति पिककीर 
॥३॥ कुष्णदास प्रभु के हित त्रिगुनबह्े समीर ॥ गिरिवरधर जुबतिन संग 
बिहरति रतिरनधीर ॥७॥ 

३७ (हक राग बसंत (ँ) आज सांवरो घोष गलिनमें खेलति मोहन होरी ॥ 
संग सखी लीयें राधिका बनींहै अनूपम जोरी ॥१॥ बाजति ताल मृदंग 
छंदसों बिच मुरली धुनि थोरी ॥ अरस परस छिरकति छिरकावति मोहन 
राधा गोरी ॥२॥ अबीर गुलाल उडति बुकारंग भरिभरि धरी कमोरी ॥ 
केसरि रंगसों भरि पिचकारी मारतिहैं मुखरोरी ॥ ३॥| छलबल सोंकरिआंख 
अंजावत लोकलाज सब तोरी ॥ लुटति सुख कीसीवां सब मिलि परमानंद 
करति निहोरी ॥४॥ 

३८ (कै राग बसंत ईुँडु) कबकी हों स्वेलत मोहीसों अरतहों सबन छांडि 
मेरी आंखिन भरतहो ॥ रहो हो रहो हो हरि होंहूंन ओर त्रिय नेंकुनटरतहो 
॥१॥ नेनमींडि फिरिफिरि मुसिकात जात होंडूं जानत तेसी मोहीसों करतहो ॥ 
कल्यानके प्रभु गिरिधरपति विवस व्हैन डरतहो ॥२॥ 

३९ (कै राग बसंत ई'्र) एसे रीझे भीजे आयेरीलाल गावतहैं धमारि ॥ 
होंजु गईरी भोर वूृंदावन भरलीनी अंकवारि ॥९॥ सुधरी अलक बदनपर 
बिथुरी निजकरसों अली आपस कोरि ॥ हरिदास के स्वामी स्यामा कुंज 
बिहारी मिली है बिरह हिर दोरि ॥२॥ 

४० (हड़ी राग बसंत (द्) खेलत वसंत गोकुलके नायक जुबती जनके 
मंडलवीच ॥ सुरंग गुलाल उडाय अरणजा कुंकुमकी जहांकीच ॥१॥ हाथन 
लिये कनिक पिचकाई छिरकत आपुस मांझ ॥ तेसोई सुरंग रंग केसरि 
को मानों फूली सांझ ॥२॥ श्रीमंडल आवज डफ वीना झांझ झालरी ताल ॥ 
पटह् मृदंग अधोटी महुवरि बाजत वेनुरसाल ॥|३॥ रविकल कुल कोकिल 
अतिकूजत चह्ूं ओर द्वमफूले ॥ तेसोही सुभग तीर कालिंदी देखत सुरनर 
भूले ॥४॥ यह विधि सब मिलि होरी खेलें मनमें अति आनंद ॥ गोवर्धनघर 
रूप पर जन वलिवलि गोकुलचंद ॥५॥ 

४१ (कक राग बसंत हु) उडत वंदन नवअबीर बहु कुमकुमा खेलत बसंत 
वन लाल गिरिवरधरन ॥ मंडित सुअंग सोभा स्याम सोभित ललन मानो 
मनमथ बान साजि आये लरन ॥ १॥ तरणि तनया तीर रमनीक वनद्गुम लता 
कुसुम मुकलित सुनाना वरन ॥ मधुर सुर मधुप गुंजार करें पिक शब्द 
रस लुब्ध लागे दशों दिश कुलाहल करन || २॥ आईं वनिवनि सकल घोखकी 
सुंदरी पहरि तन कनिक नवचीरप्ट आभरन ॥ मधुर सुर गीत गावें सुधर 
नागरी चार निर्तत मुदित कुनित नूपुर चरन ॥३॥ वदन पंकज अधर बिंब 
शोभित चारु झलकत कपोल अति चपल कुंडल करन ॥ दास कुमननिनाथ 
हरिदास वर्यधर नंदनंदन कुंवर युवतिजन मनहरन ॥४॥ 

४२ (के राग बसंत कु) नंदनंदन वृषभान नृप नंदिनी सरस ऋतुराज 
'बिहरत वसंते ॥| इत सखा संग शोभित श्रीगिरिवरधरन उतजुवति जनमध्य 
राधा लसंते ॥१॥ सूरजा तट सुभग परम रवनी यवन सुखद मारूत मलय 
मृदुबहंते ॥ प्रफुल्लित मल्लिका मालती माधवी कुहु कुद्डु शब्द कोकिल 
हँसते ॥२॥ विविध सुर तीन गावत सुघर नागरी ताल कंठ ताल बाजत 
मृदंगे ॥ वेनवीना अमृत कुंडली किन्नरी झांझ बहु भांति चंग उपंगे ॥३॥ 
चंदनसु वंदन अबीर नव अरणजा मेदगोरा साख बहु घसंतते || छिरकत 
परस्पर सुदंपति रसभरे करत बहुकेलि मुसकनि हसंते ॥४॥ देखि सोभा 
सुभग मोहे सिव विविध तहां थकित अमरेश लजित अनंगे ॥ गोविंद प्रभु 
पिय हरिदास वर्यधर घोषपति युवतिजन मानभंगे ॥५॥ 

४३ (कै राग बसंत ईछ) देखरी देख ऋतुराज आजम सखी सकल बनफूल 
आनंद छायो ॥ ताल कदली ध्रुजा उमगि अति फरहरे संग सब आपुनी 
फोज लायो ॥१॥ कोकिला कीर कलगान आगें करे भृंग भेरी लीयें संग 
थ्ायो ॥ घुरत निशान घनघोर मोरन कीयो करत पिक शब्द गजअति 
सुहायो ॥ उडत बंदन बहु कुमकुमा केसरि तियनके कुचन तकि तमकरायो 
॥३॥ पंचले बान चहुंओर छाये प्रथम चांपले आपु हाथन चलायो ॥ दौर 
कर शोर धपधाय लरति अतिघेरि चड्ुँआर गढमान ढायो || ४॥ परी खलबली 
सब नारिमुर मदन की मिलन मनस्याम अंचल फिरायो ॥ जिति सब सुभट 
कृष्णदास बूंदा विषिन आय गिरिधरन को शीसनायो ॥५॥ 


४४ (कल राग बसंत (श्) ऋतु वसंत वृंदावन विहरत ब्रजराज काज साजे द्रुम 
नवपलल्‍लब प्रफुल्लित पोहो पन सुवास॥ कलापी कपोत कीर कोकिल कमनीय 
कंठ कूजत श्रवनन सुनत होत है हो हिय हुलास ॥ १॥ तेसोई त्रिविधि पवन बहत 
तेसोई सीतल सुगंध मंदरंग उपजत है हो अति उजास॥। प्रभु कल्यान गिरिधर 
उत जुवति जूथ मध्य राधा केसरि छिरकत अबीर गुलाल उडावत आवत हे हो 
करें रंग रास ॥२॥ 

४५ (है| राग बसंत एथ्) ऋतु बसंत तरू लसंत मनहसंत कामिनी भामिनी 
सब अंगअंग रमत फागरी ॥ चर्चरी अति विकट ताल गावत संगीत रसाल 
उरप तिरप लास्य तांडव लेत लागरी ॥ १॥ बंदनबूका गुलाल छिरकत तकि 
नेन भाल लाल गाल मृगज लेप अधरदागरी ॥ गिरिवरधर रसिकराय मेचक 
मुदरी लगाय कंचुकी पर छापदीनी चकित नागरी ॥२॥ बाजत रसना मंजीर 
कूजत पिक मोर कीर पवन भीर जमुनातीर महल वागरी ॥ विष्णु दास 
प्रभु प्यारी भेटत हँसि देत तारी काम कला निपट निपुन प्रेम आगरी ॥३॥ 
४६ (ह# राग बसंत $89) लाल ललित ललितादिक संगलियें विहरतरी 
बरवसंत ऋतुकला सुजान ॥ फूलन की करणगें दुकलियें पटक तपट उरजछियें 
हंसत लसत हिलिमिलि सव सकल गुन निधान ॥१॥ खेलत अति रसजो 
रह्यो रसना नहीं जात कह्मो निरखि परखि थकित भये सघन गगन जान ॥ 
छीत स्वामी गिरिवरधर श्रीविट्ठल पद पद्मरेनु वरप्रताप महिमातें कियो कीरति 
गान ॥२॥ 

४७ (फ्कै राग बसंत (डर) ऋतु वसंत वृंदावन फूलेद्रुम भांति-भांति सोभा 
कछुकही नजाति बोलतपिक मोर कीर ॥ खेलत गिरिधरन धीर संग ग्वाल 
बृंदभीर विहरत मिलि जमुनातीर बाढ़ी तनमदनपीर ॥ १॥ आईं ब्रज नवलनारि 
संग राधिका कुमारि कीने नवसत सिंगार साजे नववसन चीर ॥ बदन 
कमलनेन भाल छिरकत केसरि गुलाल बूकाचोवा रसाल सोंधो मृगमद अबीर 
॥२॥ बाजत वीनामृदंग बांसुरी उपंग चंग मदन भेरि मह्ु वरि डफ झांझ 
झालरी मंजीर ॥ निरखत लीला अपार भूली सुधिबुधि संभार बलिहारी 
कृष्णदास देखत ब्रज चंदधीर ॥३॥ 


४८ कक राग बसंत 5) खेलेखेल कान्हर त्रियन फुलवारी में छिरकि 
छिरकि रंग भरतयों सुखकरे ॥ अति उत्तम चंदन वंदन लावे और अरगजा 
करिकें ऐसे अनुराग छिरका छिरक तरुणी बिरह् हरे ॥१॥ एक करपो होप 
माल गरेमेलत दूजेमोर धरावत कोऊ धूप अगरले सुवा सकरे || हरीदास 
के स्वामी स्थामा कुंज बिहारी तीन लोकजाके वससो राधाके मुखपर अबीर 

डपके धरे ॥२॥ 


४९ (| राग बसंत हु) कहां आईरी तरकि अबहीजु खेलत ही प्रीतम 
संग एक कर अबीर दूजेकर फेंटाकर ॥ जब उनभुजन जोरि मुसिक्याय 
वदन मोर्यो तें जान्यों ओरन तन चित एसो यह न होय जिनभरे इन नेनन 
यही डर || १॥ जबहीतू उठचली तबही लालन उहकि रहे बूझन लागे ओरनसों 
में कछु न कह्यो झुकिगई कोन बात पर || उठिचलि हिलमिल तोही सोरंगरस 
और नसूं और सब लागत चूनी समान तुब मधिनायक संग सोहे लाल 
गोपाल गिरिधर ॥२॥ 

५० (| राग बसंत (छु) अबकें वसंत न्यारोई खेलें मेरीसों न मिलि 
खेलें नारी तेरीसों ॥ दुचितहोत कछुन सुख पईयतु काहूसों न मिलि मेरीसों 
॥ १॥ देखेंजी जोरंग ऊपजेगो परस्पर राग रंग नीकें करि फेरीसों ॥ हरिदास 
के स्वामी स्यामा कुंज बिहारी रंगही में रंग उपजे केरीसों ॥२॥ 

५१ (कै राग बसंत हँड्) वसंत ऋतुआई अंगअंग सरसाई खेलति रसिक 
गिरधरपिय भाई ॥ बनबन फूलि रही बनराई मंद पवन लगत सुखदाई ॥१॥ 
बिहरति लाडिली लाल मनोहर महुबर मृदंग धुनि गतीयन भाई | यह ऋतुराज 
केलि रस रह्यो ब्रजपे सरस रंग अद्भुत छबि छाई ॥२॥ 

५२ (छह राग बसंत ईँड्र) कुसमित वन देखन चलोआज ॥ तहां प्रगटभयो 
रति रंगराज ॥ अति गुंजत कोकिल कलसमेत || जुवतीजन मन आनंददेत 
॥१॥ राधिका सहित राजत निकुंज तहां मदन मोहन सुंदरता पुंज ॥ दंपति 
रतिरस गावें हुलास ॥ यह सदां वसोमन सूरदास ॥२॥ 

५३ (हक राग बसंत ईँष्झ) ऋतु वसंत मुकलित वन सजनी सुवन जूथिका 
फूलीरी ॥ गुनन गुनन गुंजत दुहुुंदिश मधुप मंडली झूली ॥१॥ गोवर्धन 
तट कोकिला कूजत वचननिकर रस मूली ।| खेलत निरखि छेल नंदनंदन 
भई उडपति गति लूली ॥२॥ क्रतु कुसमाकर राका रजनी विरहनि नितप्रति 
कूली ॥ कृष्णदास हरिदास वर्यधर केलिकला अनु कूली ॥३॥ 


५४ (कै राग बसंत एड) आयो आयोरी यह ऋतु बसंत ॥ मधुकरन मन 

मधुवन वसंत ॥ देंदेतारी त्रियमन हसंत ॥| मलय मृगज केसरि घसंत ॥१॥ 
खेल मच्यो ब्रजपुर के मांझ ॥ कोऊ गिनतन भोर मध्यान सांझ ॥ गिरिघरपिय 
जल जंत्र हाथ ॥ वल्‍लब वल्‍लवी भोर साथ ॥ गावत गुन मधु माधो गाथ ॥ 
निरखि मुरझि परचो रतिकोनाथ ॥ ३॥ नितउठि च्योस विनोदवात ॥ पशुपंछी 
फूलेनमात ॥ प्रतिबिंबत रवि शशि पातपात ॥ विष्णुदास बलि जातजात 
॥श॥ 


५५ (कक राग बसंत (5) आज मदनमोहन बने उपमाकों कोहे ॥ रति 
पति राजा पाय बांध्यो हू न सोह़े ॥१॥ कोटि सुधानिधि सीतल जोहे ॥ 
देखत बदन ज्रैताप नसोहे ॥२॥ ऐसी कोन नागरी जो निमिष बिछोहे ॥ 
प्रभु रघुनाथदास ब्रजजन मोड़े ॥॥३॥ 


५६ (|| राग बसंत '.'्र) चलोरी वृंदावन वसंत आयो ॥ फूलि रहे फूलनके 
झोंरा मरुत मकरंद उडायो ॥ १॥ मधुकर कीर कोकिला ओर खग कोलाहल 
उपजायो ॥ नाचत स्याम नचावत स्यामा राधाजू राग जमायो ॥श॥। 
चोबाचंदन बूकाबंदन लालगुलाल उडायो॥ व्यास स्वामिनी की छबि निरखत 
रोमरोम सुख पायो ॥३॥ 


५७ (कै राग बसंत श्र) नवल वसंत नवल वृंदाबन नवलही फूले फूल ॥ 
नवलही कान्ह नवलवनी गोपी निर्तत एकहीतूल ॥१॥ नवल गुलाल उड़े 
रंग बूका नवल वसंत अमूल नवलही छींट बनी केसरि की मेटत मनमथसूल 
॥२॥ नवलडी ताल पखावज बाजत नवल पवनके झूल ॥ नवलही बाजे 
बाजत श्रीभट कालिंदी के कूल ॥३॥ 


५८ (कै राग बसंत ई७) नबल वसंत नवल बृंदावन खेलत नवल गोवर्धन 
भारी ॥ हलधर नवल नवल ब्रज बालिक नवल नवल बनी गोकुल नारी 
॥१॥ नवल जमुनातठ नवल विमलजल नौतन मंद सुगंध समीर ॥ नवल 
कुसम नवपल्‍लव साखा कूजत नवल मधुप पिककीर ॥२॥ नव मृगमद 
नवअरगजा वंदन नौतन अगर सुनवल अबीर ॥ नवचंदन नवहरद कुंकुमा 
छिरकत नवल परस्परनीर ॥३॥ नवलवेनु महुवरिबाजे अनूपम भूषन 

नौंतनचीर ॥ नवलरूप कृष्णदास प्रभु को नौतन जस गावत मुनिधीर ॥४॥ 


५५९ (हुक राग बसंत हु) नववसंत आगम नवनागरी नवनागर गिरिधर 
संग खेलत ॥ चोवा चंदन अगर कुंकुमा ताकि ताकि पियसन मुख मेलत 
॥१॥ पोहोपांजुलि जब भरत मनोहर बदन ढांपि अंचल गति पेलत ॥ चत्रभुज 
प्रभु रस रास रसिक को रीझि रीक्षि सुख सागर झेलत ॥२॥ 

६० (क्ड| राग बसंत एड) नववसंत आगमनी को लागत नवल फूल पल्‍लव 
वनये ॥ नाना वरन सकल वृंदावन जहां तहां द्रुम प्रफुलित भये ॥१॥ प्रगट्यो 
रति पति बसंत सुखद ऋतु हैमकाल कलहजु गये ॥ गुंजत मधुष कीर पिक 
कूजत ठोरठोर आनंदठये ॥२॥ जमुनातट रमनीक परमरुचि कुंज वितान 
ललित छये ॥ तहां साज नटबर नंदनंदन बैठि रहे नेरें जु लये ॥|३॥ जानि 
सुसमय चत्रभुज प्रभु पिय आतुर संदेस तोकों जुदये ॥ वेगि चलिहि मिलि 
गिरिधर पिय संग सवसुखकरि बिलसो जु नये ॥४॥ 

६१ (है राग बसंत श्र) पिय देखो वनछवि निहारि || वारबार यह कहित 
नारि ॥ ध्रु ॥ नवपल्‍लव बहु सुवन रंग ॥ द्रुमवेली तन भयो अनंग ॥ भभरा 
भभरी भ्रमत संग ॥ जमुना करत नाना तरंग ॥१॥ त्रिविधि पवन महा 
हरखदेन ॥ सदां वहत तहां रहतचेन ॥ सूर प्रभु करि तुरतगेन ॥ चलो 
नारि मन सुखद मेन ॥शा 

६२ (ै राग बसंत ६) आयो आयो पिय यह ऋतु वसंत ॥ दंपति मनसुख 
विरहिन अंत ॥ फाग खिलावों संगकंत ॥ हाहाकरि तृन गहतदंत ॥१॥ 
तुरत गये हरिलई मनाय ॥ हरखि मिले हरि कंठलाय | दुःख डारचो तुरतहि 
भुलाय ॥ सोसुक दोउनके उरनमाय ॥२॥ कऋ्रतु बसंत आगमन जानि ॥ 
नारिन राख्यो मात बानि ॥ सुरदास प्रभु मिले आनि ॥| रस राख्यो रतिरंग 
ठानि ॥३॥ 

६३ (| राग बसंत (४) देखो प्यारी कुंज बिहारी मूरतिवंत बसंत ॥ 
मोरी तरुन तरुलता तनमें मनसिज रस वरसंत ॥|१॥ चलि चूरन कुंतल 
अलिमाला मुरली कोकिल नाद ॥ देखत गोपीजन वनराई मदन मुदित 

उनमाद ॥२५॥ अरून अधर नवपलल्‍लबव सोभा विहसन कुसम विकास ॥ फूले 
विमल कमलसे लोचन सुचित मन उल्लास ॥३॥ सहज सुवास स्वास 
मलयानिल लागत परम सुहाये ॥ श्रीराधा माधवी गदाधर प्रभु परसत 
सुखपाये ॥४॥ 

६४ (की राग बसंत $£छ) तेरी नवल तरूनता नववसंत ॥ नवनव विलास 
उपजत अनंत ॥भ्रु.॥ नवअरुन अधर पल्‍लब रसाल ॥ फूले बिमल कमल 
लोचन विशाल ॥ चलि भृकुटी भृंग भृंगनकी पांति ॥ मृदु हसन दसन 
कुसमनकी भांति ॥१॥ भई प्रगट अल्प रोमावलि मोर ॥ स्वास सौरभ 
मलय पवन झकोर ॥ चल फलउरोज सुंदर सुठान॥ बोले मधुरमधुर कोकिला 
मान ॥२॥ दुरि देखत ब्रज कुंवरराय ॥ बाढ्यो मनममथ मन चोगनों चाय ॥ 
तोहि मिलि विलस्यो चाहतहें स्थाम ॥ जाहि देखत लज्नित कोटिकाम ॥ ३॥ 
तब चली चरन मंथर विहार ॥ बाजे रूनन झुनन नूपुर झंकार || सुनि पुलकित 
गोकुल पति कुमार ॥ मिलि भयो गदाधर सुख अपार ॥४॥ 

६५ ूक्की राग बसंत () फूले फूलेरी चलिदेखनजैये नववसंत द्वुमवेली ॥ 
नवरंग मदन गोपाल मनोहर नवराधिका नवकेली ॥ १॥ ऋतु वसंत कुसमाकर 
सजनी मत्त मधुप धुनि सुनि हेली ॥ कानन मुदित जुवती मंडलमें खरजादिक 
ताननमेली ॥२॥ विविध विहार विविध पटभूषन विविध भांति खेला खेली ॥ 
सुनि कृष्णदास सुरति रस साणर गिरिधर पिय विहरत जु पेली ॥३॥ 


६६ (कट राग बसंत (छ) कुसुमित कुंज विविध वूंदावन चलिये नंदके 
लाला ॥ पाडर जाईजुही केतुकी चंपक बकुल गुलाला ॥१॥ अंब दाख 
दारदों नारंग फल जांबू परम रसाला ॥ ओर बहोत फूले द्रम देखियत 
कहत मुदित व्रजबाला ॥२॥ कोकिलकीर चकोर मोर खग जमुनातट निकट 
मराला ॥ त्रिगुन समीर बहत अलिगुंजत नीकीठोर गुपाला ॥३॥ सुनि मृदु 
वचन चले गिरिवरधर कटितटि किंकिनि जाला ॥ नानाकेलि करत सखियन 
संग चंचल नेन विसाला ॥४॥ तहां वीनत कुसम राधिका भामिनि ग्रथित 
मनोहर माला ॥ कृष्णदास प्रभु के उर मेलत भेटत स्यामत माला ॥५॥ 

६७ (| राण बसंत (छछु) देखिरी देखि ऋतुराज आयम सखी सकल बन 
फूल आनंद छायो || ताल कदली धुजा उमगि अति फरहरे संग सब आपुनी 
फौज लायो ॥१॥ कोकिला कीर गुनगान आंगे करें भ्रम भेरी लीए संग 
आयो ॥ घुरत निसान घनघोर मोरन कीयो करत पिक सब्द गज अति 
सुहायो ॥२॥ फिरत तहां हंस पदचर चकोरन बहु सैल रथ चमक चढि 
धमक धायो ॥ उडत वारन बहु कुंमकुमा केसरि तियनके कुचन तकि 
तमकरायो ॥३॥ पंच ले बान चहूँ ओर छाए प्रथम चांपले आपु हाथन 
चलायो ॥ दोर कर सोर धप धाय लरति अति घेरि चहूं ओर गढमान 
ढायो ॥४॥| परी खलबली सब नारि उर मदनकी मिलन मन स्याम अंचल 
फिरायो ॥ जीति सब सुभट “कृष्णदास' ब्रिंदा विपिन आय गिरिधरन कौं 
सीस नायो ॥५॥ 


६८ (है! राग बसंत ##) खेलत हैं हरि आनंद होरी | करतल ताल बजावत 
गावत रामकृष्ण की जोरी ॥१॥ ऋतु कुसुमाकर कामदेव पिय माखन दूध 
दही की चोरी ॥ जाके भवन कछु नहि पावत ताके चले उठि भाजन फोरी 
॥२॥ देखत गोपी सुंदर लीला घूंघट और हँसि मुख मोरी ॥ “परमानंद' 
स्वामी बहु रंगी सब थों सुख देखि कर पौंरी ॥३॥ 

६९ (ही राग बसंत ईएँछ्) दोऊ नवललाल खेलति बसंत ॥ आनंदकंद 
गिरिधरन चंद ॥भ्रु०॥ नवल कुंज द्रुम नवल मोर || नवल कुसुम सम मधुप 
सोर ॥१॥ नव लीलाँबर नवल पीतपट नवल नवल अधर मुख बीरी दंत ॥ 
नवरस केसरि नवल अरगजा नवल गुलाल अबीर उडंत ॥|२॥ नवल गुपाल 
नवल ब्रज जुबती नवल परस्पर सुख अनंत ॥ “चत्रभुजदास” दरस दृगलोभी 
नवल रूप गिरिधरनचंद ॥३॥ 

७० [छ्री राग बसंत ई'्॒ट) नंद नंदन वृषभानु नंदनी संग सरस ऋतुराज 
बिहरति बसंते ॥ इत सखा संग सोभित श्रीगिरिवरधरन उत जुबति जन 
मधि राधा लसंते ॥१॥ सूरजा तट सुभग परम रमनीय बन सुखद मारुत 
मलय मृदुल बहंते ॥ प्रफुलित मल्लिका मालती माधवी कुहूँ कुहूँ सन्द कोकिल 

हसंते ॥२॥| विविध सुर ग्राम तीन ग्राम गावत सुघर नागरी ताल कठताल 
बाजति मृदंगे ॥ बैनु बीना अमृत कुंडली किन्नरी झांझि बहु भांति चंग उपंगे 
॥३॥ चंदन सु बंदन अबीर नव अरणजा मेद गोरा साख बहु घसंते ॥ 
छिरकति परसपरि सु दंपति रस भरे करतिं बहु केलि मुसकनि हसंते ॥४॥ 
देखि सोभा सुभग मोड़े सिव बिधि तहाँ थकित अमरेस लजित अनंगे ॥ 
“गोविंद! प्रभु हरिदास बर्य धरि घोष पति जुबति जन मान भंगे ॥६॥ 
७१ (६॥ राग बसंत एक) बन फूले द्रम कोकिला बोली मधूप झँकारन 
लामे ॥ सुन भयों सोर रोर बंदीजन मदन महीपति जागे ॥१॥ तिनहु दिनें 
अंकुर पल्‍लव जे द्वुम पैलैं लागे ॥ मानो रति पति रिझ जाचकन बरन बरन 
दिये बागे ॥२॥ नए पात नई लता पोहुप नए नए रस पाणे ॥ नवल केलि 
विलसति मोहन सँग 'सूर” रंग नए अनुरागे ॥३॥ 

७२ 0! राग बसंत डर) ब्रिंदावन खेलति हरि जुबति जूथ संग लिये 
हो हो हो हो होरी सुहाई ॥ दुंदुभी, मृदंग, चंग, आवज, बीना, उपंग, ताल, 
झांझ, मदन भेरि, मुरली, मुखचंण, ढोल महूबरि गोमुख, सहनाई ॥१॥ 
म्रगमद चोवा गुलाल केसू केसर रसाल, छिरकति किलकारि देति, गावति 
गारी सुहाई ॥ निरखति सोभा अपार भूले सुधि बुधि सँभार सिव विरंचि 
सनकादिक बरखति गुन 'कृष्ण दास” बसंत ऋतु सुहाई ॥२॥ 

७३ (९ राग बसंत (६) ब्रिंदा बिपिन नवल बसंत खेलति तरुन नबल 
बलबीर ॥ ब्रज बधू संग मुदित नाचति तरनि तनया तीर ॥ १॥ अरून तरू 
मुकलित मनोहर विविध द्वुम गंभीर || मधुप बिहंग करत कुलाहल, मलय 
बहै समीर ॥२॥ अगर कुँमकुम बहुत सौरभ, लसत भुषन चीर ॥ “कृष्ण 
दास' बिलास सुखनिधि गिरिधरन गुन गंभीर ॥ झा 

७४ (| राग बसंत ईड्) खेलति बसंत आए मोहन अपने रंग ॥ करतल 
ताल कुनित बल अबलि जुवति मंडलि संग ॥ १॥ मुरज, मंजरी, चंग, महुवरि, 
बैन, विषान, म्रदंग ॥ झालरी, जंत्र, उपंण, यंत्र, धुनि उपजत तान तरंग 
॥२॥ उडति अबीर गुलाल कुँमकुमा केसरि छिरके अंग ॥ गलित कुसुम 

सिर पागु लट पटी नाँचति ललित त्रिभंग ॥३॥ कोउ किन्नरि सरस गति 
मिलवत कोउचंग ॥ “जन त्रिलोक' प्रभु बिपिन बिहारी चितवत उदित अनंग 
॥9॥ 

७५ (की राग बसंत ह) खेलति जुगल किसोर किसोरी || चोवा चंदन 
अगर कुँमकुमा अबीर गुलाल लिये भरि झोरी ॥१॥ ताल म्रदंग झांझि 
ढफ बाजति मुरलीकी थोरी ॥ राग बसंत दोहं मिलि गावत यह सांवल 
यह गौरी ॥ रिझवत मोहन रैंग परसपर सब निरखति मुख मोरी ॥ दास 
“गोविंद” कलिंद सुता तट बिहरति अद्भुत जोरी ॥३॥ 

७६ (| राग बसंत एँ) हो हो हरि खेलति बसंत॥ मुकिलित बन कोकिल 
कल कुजति प्रमुदित मन राधिका कँत ॥१॥ विविधि सुगंध छींट नीकी 
सोभित सुरति केलि लीला लसंत “कृष्णदास' प्रभु गिरिधरि नागर ब्रज 
भामिनि हिलमिल हँसंत ॥२॥ 

७७ (डे राग बसंत छु) सरस बसंत सखा मिल खैले अद्भुत गति 
नंद नंदनकी ॥ केसरि म्रगममद और अरणजा बनी कीच सुभ वंदनकी ॥१॥ 
निरतति मुदित मंडलि कैं मधि कोटि मैंन दुःख खंडनकी ॥ 'सूर' स्याम 
छबि कहाँलों बरनौ नंद लीला जग बंदनकी ॥२॥ 


७८ (छह राग बसंत 8) घन बन द्वम फूल सुमुख निहारै ॥ अंकुर मधि 
मदमत्त झुमति सरब्री मिथुन मधुष कुल डारहि डारै ॥ १॥ कुहुकुहु पिक बोलै 
मदन सिंधु कलोलै बऊ बिहँग गावति अति सारै ॥ जुबती जूथ प्रति बिंबति 
पिय उर मनिगन खचित बिमल बर हारै ॥२॥ गिरिधरि नवरँग सुनि सखी 
तुब सँग चाहति बसंत विहारै ॥ 'कृष्णदास' प्रभु माधव मन हरि जीति 
लैडं रति मंत्र विचारै ॥३॥ 

७९ (कर राग बसंत क्र आज गिरिराज सब साजि साजैं | नवल नव 
रूप धरि दरस काजैं ॥ १॥ नवल नंदलाल सकल ब्रज बाल लीनै सँग खेलि 
रस फागु सुख सरस लीनौ | नवल हरिदास छबि निरखि अति हरखि 
मन करखि “कल्यान'” रस रैंग भीनौ ॥२॥ 

८० एूक्कै राग बसंत एँष्) इतहि कुँवर कान्ह कमल नैंन, उतहि जुबती 
जहँ सकल ब्रजबासी ॥ खेलति वर बसंत बांनिक सौं, बरनौं कहा छबि 
प्रगट भई मनौं काम कलासी ॥१॥ भरि भरि गोद अबीर उडावति निविड 
तिमिर मैं यौं राजति ठौर ठौर ससी प्रभा कलासी ॥ 'कल्यान' कै प्रभु 
गिरिधरन रसिक वर तरू तमाल सँग लपटानि हैं कनक लतासी ॥२॥ 
८१ ककगी राग बसंत डर) उमँगी वृंदावन देखों नवल-बधु आबै ॥ आज 
सखी ब्रजराज कौ बसंत लै बधावै ॥| १।| चारु चंदन चरचित अरचित तिलक 
दै सिर नावै ॥ देखति सुख लागति नीकौं बुँद बूँद गाव ॥२॥ कुंज भवन 
ठाढे हरि सुनि सुनि सचु पावै ॥| 'छीत स्वामि' गिरिधरन श्रीविट्ठल ब्रजजन 
मन भावें ॥३॥ 

८२ (हरी! राग बसंत 8) नवल बसंत उनए मेघ मोरकि कुहकनी ॥ पिक 
बानी सरस बनी कुह्ु कुह्ड कुह़्ोकनी ॥१॥ दंपति मधुपन की पाँति अंकुर 
मद्दकनी ॥ “कृष्णदास' प्रभु गिरिधर मदन जिति कोकिला टहुकनी ॥२॥ 
८३ (ही राग बसंत ४) बनि बनि खेलनि चली कमल कली विकास 
लस ब्रजनारी ॥ अपने अपने ग्रेह तैं निकसी एक ठौर भई सकल फूलि 
मनौं वारी फूलवारी ॥१॥ तरू तमाल लाल ढिगण ठाढै राजत चइईं दिस तैं 
कनक बेलि गोपी भरति भाजति मनौं पवन डुलाए आगे पाछें होत जोबन 
बारि ॥ सूरदास” मदनमोहन अँग संग बसंत सोभित अनंग अद्भुत वारि 
सँवारि ॥२॥ 

८४ (कक राग बसंत ##) वृंदावन बिहरति ब्रज जुबती जुथ संग फागु 
ब्रजपति ब्रजराज कुँवर परम मुदित ऋतु बसंत ॥ चोवा मृगमद अबीर, 
छिरकति भरि कुसुम नीर, उडबति वंदन गुलाल निरखि निरखि मुख हसंत 
॥१॥ फूलै बन उपबन लखि वृक्ष बेलि पुड्ुुंष पुंज गावति पिक, मोर, कीर 
उपजति अति सुख लसंत ॥ करति केलि कऋ्रतु बिलास “छीत स्वामी” 
गिरिवरधरि श्रीविद्डलिस पद प्रताप सुमरति दुःख नसंत ॥२॥ 


८५ (कै राग बसंत (ँड्ु) देखौं नवल बनें नवरंग ॥ नवल गिरिधरलाल 

सुंदर नवल भाभमिनि संग ॥१॥ नवल बसंत नवल बूंदाबन नवल है प्रथम 
प्रसंग ॥ नवल विटप तमाल कैं बीच नवल सुरत तरंग ॥२॥ नवल केसु 
फूलै प्रफुलित नवल स्यामा अंग ।| नवल ताल परव्ावज बाँसुरी नवल बाजति 
चैंग ॥३॥ नवल मुक्ताहार उर पै निरखि लजति अनंग ॥ “सूर” नवल गुपाल 
हि निरखति भई मनसा पंग ॥४॥ 

८६ (है राग बसंत एड) क्रिडति वृंदावन चंद ब्रज जुवतिन संगे ॥ भाव 
पूरि भरित नेंन सुचित भुव भंगे ॥ १॥ इक रूप सुधा सिंधु नैन खची पीबे ॥ 
इक अंग रस भरि भुजा लाई रही ग्रीवे ॥ २॥ इक लेति तँबोल अधर छुवावैं ॥ 
इक अँक भरति इक आप अक आवँ ॥३॥ इक बेन सुर समान उधटि 
तान गाबै॥ इक कुचन मँडलमें चरन कमल जावें ॥|४।॥ चुंबति इक वदनकमल 
चिबुक गहे बाला || इक उरज कुँमकुमतें चरचत बन माला ॥।५।॥| इक नीवी 
मोचन भए सचिकित भए नैंना ॥ इक नैंन देति पैलैं इक कहति बेना ॥६॥ 
इक चलित पवन ललित अँचरन सह्यारै इक ॥ सिथल बसन केस लाज 
तजि निहारै ॥७॥ स्याम द्रुम रसाल बाला कोकिल श्रम कुंजे ॥ 'रसिक' 
मनोरथ राधे राधे सम पूजे ॥८॥ 

८७ (| राग बसंत एड) मोह्यौ मन आजु सखी मोहन बलवीर ॥ मधुरमुरली 
सुर जावति सकल जमुना तीर ॥१॥ कनक कपिस अति सौभित कटि तट 
बर चीर ॥ मानिकि हृति ओढनी साँवल सरीर ॥२॥ सखि सिखंड सिर 
सिंधु मुदित भेष अभीर ॥ मुकलित नव वृंदावन कूजति पिक कीर ॥३॥ 
“कृष्णदास' प्रभु कै हित त्रिगुन बहै समीर | गिरिवरधर जुवतीन सँग बिहरति 
रति रनधीर ॥४॥ 

८८ (| राग बसंत ईँथ्य) अद्भुत सोभा वृंदावनकी देखो नंद कुमार ॥ 
कंत वसंत आवत जानि बन बेलीन कीये हैं सिंगार ॥१॥ पल्‍लव बरन 
बरन तन पहरे बरन बरन फल फूल ॥ ऐतो अधिक सुहाए लागति मन 
अभरन समतूल ॥।२॥ बालक बिहँग अनंग रँग भरि बाजति मनौं बधाई ॥ 
मंगल गीत गाइवेकौ जानो कोकिल बधु बुलाई ॥३॥ बहति मलय मरुत 
परिचारक सबके मन संतोषे ॥ द्विन भोजन सौं होति अलीनकै मधु मकरँद 

परोसे ॥४॥ सुनि सखी वचन “गदाधर' प्रभुक चलौ पीतमपै जइए ॥ नव 
निकुंज महल मंडप मैं हिलिमिलि पंचम गैंए ॥५॥ 


८९ एफ राग बसंत एँड्जु) खेलति बसंत श्रीवृंदावन मैं मोहन कैं सँँग प्यारी ॥ 
गौर स्थाम सोभा सुख सागर प्रीति बढी अति भारी ॥९१॥ चोवा चंदन 
बूका वंदन अबीर गुलाल उडावति न्यारी ॥ कंचन कलस लियैं जुबती, 
कर मारति भरि पिचकारी ॥२॥ ताल मृदंग झांझ ढफ बाजति बीना धुनि 
रस सारी ॥ खेलति फागु भाग भरि गोपी रसिकराइ गिरिधारी ॥३॥ स्यांम 
सुभग तन नील सरोवर कमल फूली सब ब्रजकी नारी ॥ 'कृष्णदास' प्रभु 
या छबि उपर त्रिभुवन कौं सुख बलिहारी ॥७॥ 

९० क्र राग बसंत |) गुरुजनमैं ठाडै दौऊ प्रीतम सेनन खेलति होरी ॥ 
नैनन वेनन कह्मौ जू परसपर परम रसिकनी जोरी ॥ १॥| पिचकाई दूण छुटति 
कटाच्छन ढोरैं अरून रँँग रोरी ॥ छिरकति रस सौं छेल छबीलौ कुंवरि 
छबीली गोरी ॥२॥ लसति दसन तँबोल रस भीनै हँसि निरखति पिय ओरी ॥ 
मनौ सुरंग गुलाल उडाबति सुंदर नवल किसोरी ॥३॥ छुटी अलक बदन 
छबि लागति बरनि सकै कवि कोरी ॥ मनौं कनक कुपी चोवा की, कुंवरि 
सीस पै ढोरी ||४॥| कठिन उरोज गाढी जू कैंचुकी अरू अँचल ओट अगोरी ॥ 
सँकेत कुँजन जानि रसिक पिय नैन निमेष न मोरी ॥५॥ ललितादिक सखी 
पिय प्यारी अरुगिरिधारीकी चोरी ॥ 'गोकुल बिहारी कौ मुख निरखति 
प्रेम समुद्र झकौरी ॥॥६॥ 

९१ (है राग बसंत (ड्) चलि देखनि जैए नंदलाल ॥च्रु०॥ बनि ठनि 
आई सब ब्रजकी बाल ॥ आज ऋतु बसंत गावहु रसाल ॥१॥ चली राधे 
कुँवरि सहचरिस संग ॥ लीए ढफ आवज किन्नरी मृदंग ॥ बिच महुवरि 
मधुर बाजै उपंग ॥ लै मिली स्यामा जू कौं राग रंग ॥२॥ रँँग रैंगी भूमि 
अबवन पच रँग अबीर ॥ आए करति कुलाहल जमुना तीर ॥ ठाडै मधूसूदन 
रसन गोपी नीर ॥ नव केसरि कैं रँग रँगे है चीर ॥३॥ जिह कुंज मधुप 
गुनी बास ॥ बोलै अंब डार कोकिल प्रकास ॥ जहँ स्याम सुंदर करें बिलास ॥ 
श्रीजगन्नाथ भजि 'माधौदास! ॥४॥ 

९२ (कली राग बसंत एड्ड) फूल्यों बन ऋतु राज आजु चलि देखिए ब्रजराज 
॥ध्रु०॥ निरखति सोभा कही न आवै मनौं उनयौ अनुराग ॥ उत राधिका 
सखी सब सँग लै खेलनि निकसी फाग || १॥ बहु सुगंध बहु अबीर कुँमकुमा 
लिए है सखन समाज || झांझ मृदंग झालरे ढफ बीना किन्नरि मह॒वरि 
साज ॥२॥ जुरै टोल जहँ दौऊ जाय कैं भयौ परम हलास ॥ खेलति प्यारी 
परम रस उपजति बहु विधि करति बिलास ॥३॥ सिव विरंचि नारद सब 
गाबैं लीला अमृत सार ॥ श्रीविइ्डलनाथ प्रताप सिंधु कौ किन हू न पायौ 
पार ॥8॥ 
९३ (३ राग बसंत छ) फूलि झूमि आई बसंत क्रतु ॥ जमुना तट नब 
कान्हर बिहरति नँद कुमार घोख जुबतिन बितु ॥१॥ गिरिधरि नागर तोहि 
बुलावति वऊ बिधान सखी कहा कहूं हितु ॥ “कृष्णदास' प्रभु कौतिक सागर 
तुम उपरि चलि धरैं चपल चितु ॥२॥ 
९४ (| राग बसंत डर) भाँमिनी चंपेकी कली | बदन पराण मधुर रस 
लंपट नव रँग लाल अली ॥१॥ चोवा चंदन अगर कुँमकुमा करि जू सिंगार 
चली | खेलति सरस बसंत परसपर रविकी कांति मली ॥२॥ ताल मृदंग 
झांझ ढफ बीना बीच बीच मुरली ॥ “कृष्णदास' प्रभु नव रँग गिरिधर 
हिलि मिलि रँँग रली ॥३॥ 
९५ (| राग बसंत एड) हो हो हरि ख्बेलत बसंत मुकलित बन कोकिल 
कल कूजत प्रमुदित मन राधिका कंत ॥ १॥ विविधि सुगंध छींटनी सोहंत ॥ 
सुरति केलि लीलाधर लसंत ॥ “कृष्णदास' प्रभु गिरिधर नागर ब्रज भामिनी 
हिलीमिली हसंत ॥२॥ 
९६ (कै! राग बसंत ई) फिर बसंत क्रतु आई सजनी वृंदावन सुखदाई ॥ 
चली जहँ तहँँ बंसीवट श्री नंदकुमार कन्हाई ॥१॥ कोकिल कीर मराल 
मंडली रंग भोमि मन भाई ॥ ठोर ठोर बेली द्रम फूले अबीर गुलाल सोंधाई 
॥२॥ कहा बरनोौं कुंजन की सोभा कान्ह कुंवर मिलि खेलें || करत बिहार 
चले जमुना तट अंस अंस भुज मेलें ॥३॥ नीलांबर पीतांबर सोहे चंदन 

बंदन अति घोरी ॥ कही न जात दुहुन की सोभा स्यामा स्याम की जोरी 
॥४॥ मंद सुगंध चल्यों मलया निल सीत पवन सुख रासी ॥ “मान दास” 
बलि यह गिरिधर प्रभु ब्रिंदा बीपिन बिलासी ॥५॥ 

९७ (क राग बसंत एड) कोकिल बोली बन-बन फूले, मधुप गुँजारन 
लागे ॥ सुनि भौ भोर, रोर बन्दनिको, मदन-महीपति जागे ॥१॥ ते दूने 
अंकुर द्वुम-पललव, जे पडिले दव दागे ॥ मानहु रतिपति रीझि जाचकनि, 
बरन-बरन दिय बागे ॥२॥ नवल प्रीति, नव लता, पुहुप नव, नवल नयन 
रस-पागे ॥ नवल नेह, नव नागरि हरषित, सूर, सुरंग अनुरागे ॥३॥ 
९८ (| राग बसंत ज्) खेलत बसंत ब्रजराज आज प्यारी राधाजु के 
संग ॥ उत जुबती इत ग्वालबाल संग करत रति केल भुव अभंग ॥१॥ 
गावत चाचर बाजत डफ ढोलक बीना ताल उपंग ॥ झांझ मुरज भेरी सहनाई 
महुवर मुरली मृदंग ॥२॥ गुलाल अबीर ले भरि-भरि झोरी घोरी केसर 
रंग ॥ हो हो हो हो बोले डोलत सोंधे भीने अंग ॥३॥ छिरकत फिरत 
सबे मिल मच्यो अरगजा पंक ॥ उत नवलासीन मारी गारी होरी को देत 
नीसंक ॥४॥ थाई लई भुज भरी सांवरो मानो चंदन लपटे भुजंग ॥ पीय 
सारंग रस सलिल मिल गई बाढी प्रेम तरंग ॥५॥ खेलत बाम बडभागिन 
पियसंग अति अनुराग उमंग ॥ विष्णुदास श्री गुपालजु को कौतुक निरखी 
लजत कोटी अनंग ॥६॥ 

९९ (कै राग बसंत ईीह) खेलनि आईं हम मोहन तुम सँग ॥ बेगि मँगाओ 
जु अबीर अरगजा और केसरि कौ रँंग ॥१॥ धाई गहि बैयाँ गिरिधर की 
चोबा चंदन लपटावति अंग ॥ “हरि वल्लभ' प्रभु दिजै फगुवा जानति तुम्हारे 
ढंग ॥२॥ 

१०० एफ! राग बसंत ईह) खेलति नंद महरि को ढोटा ठाड़ौ सिंह दुवारि 
होरी ॥ बालक सँग बुलाई घोष के कीन्हें बिबिधि सिंगारि होरी ॥१॥ 
सूथन लाल बागौ सेत पत्िया केसर रैंग बोर होरी ॥ फैंटनि पटका तार 
जरकसी, सीस चंद्रिका-मोर होरी ॥२॥ केसर रंग निचोई भरे घट मृगमद 

अतर फुलेल ॥ करन कनक-पिचकाई छिरकति कीच मर्चीं सब गैल होरी 
॥३॥ दुंदुभि ढोल भेरि सहनाई बाजति मधुर मृदंग होरी ॥ झाँझि ताल 
महुवरि किन्नरी ढफ सुर मधुरे मुख चँग होरी ॥४॥ धुनि सुनि कै घर- 
घर तैं निकसी ब्रजनारी सिंगार बनाई होरी ॥ तिन मधि कुँवरि राधिका 
राजति पिय-चित लेति चुराई होरी ॥५॥ प्रमुदित मन खेलन कौ आवति 
गाबति सरस धमार होरी ॥ सैंननि सैंन मिलाई लाल सौं देति भाँवती 
गारी होरी ॥६॥ छूटन अब न पाओगे मोहन बलदाऊ लेऊ बुलाय होरी ॥ 
फगुबा के मिस धाई गहे हरि मुरली लई छिनाई होरी ॥७॥ चंद्रावलि चोवा 
चंदन लै छिरकति मदन गुपाल होरी | करत मनोरथ मन के भाए बिबिधि 
भाँति के ख्याल होरी ॥८॥ तब हलधर सखन लै धाई घेरीं सब ब्रजबाल 
होरीं | केसर कलस नवाई सीस तैं डारति सुरंग गुलाल होरी ॥९॥ तब 
नंदरानी बहु बिधि भूषण मेवा दयौ मंगाई होरी || चिरजीयौ ब्रजराज लाड़िले 
कहैं असीस सुनाई होरी ॥१०॥ दोउ हाथ मुख परसि स्याम कौ, पुनि- 
पुनि लेति बलाई होरी ॥ रस बस मगन भई ब्रज सुंदारि, चली संकेत बत्ताई 
होरी ॥११॥ या बिधि राज करौं दंपति नित-प्रति रास बिलास होरी ॥ 
श्री विट्ठल पदरज प्रताप तें गावत यह जसु दास” होरी ॥१२॥ 

१०१ (छह राग बसंत (श्ब) चतुर नारि नागर नायक सों खेलनि आई 
हो ! होरी ॥ अंग-अंग भूषन अति राजत दियें ललाट बेंदी रोरी ॥१॥ 
सौंधें भीनी सारी सौहै नील कंचुकी कसी डोरी ॥ उड़त गुलाल अरगजा 
छिरकत केसर की छूटी कमोरी ॥२॥| ताल-मृदंग उपंण-बांसुरी द्वार निसान 
घन घोरी ॥ नवल बसंत होत 'परमानँद' नवल-नवल पिया जोरी ॥३॥ 
१०२ छल राग बसंत है) जदुपति जल क्रीड़त जुवति-संग, सागर सकुचित 
तजियत तरंग ॥ षोडस सहस सत अष्ट नारि, तिनमैं अति सोभित श्री 
मुरारि॥ उड़गन समेत ससि सिंधु-बारि, मनु पुनि आयौ चित हित बिचारि ॥ 
मृगमद, मलयज, केसरि कपूर, कुमकुमा, कलित कृत अगरू चूर ॥ छूटत 
काटाच्छ सर भ्रकुटि पूर, मनु धनुष निपुन संग्राम सूर ॥ चंचल मलयानिल 
चलत सीर, अरू जलद-बूंद छित भित समीर ॥| बर बदन निकट कच 

चुबत नीर, मकरंद निमित मधुकर अधीर ॥ तहँ नारदादि मुनि करत गान, 
जग पूरत हरि जस सुचि बितान ॥ सुर सुमन सुधन बरषत विमान, जै 
जै सूरज प्रभु सुख निधान ॥ 

१०३ छूफ़ी राग बसंत एड दोऊ नवललाल खेलति बसंत ॥ आनंदकंद 
गिरिधरनचंद ॥|ध्रुव०॥ नवल कुंज द्रुम नवल मोर || नवल कुसुम सम मधुप 
सोर ॥१॥ नव लीलाँबर नवल पीतपट नवल अधर मुख बीरी दंत || नवरस 
केसरि नवल अरगजा नवल यगुलाल अबीर उड़ंत ॥२॥ नवल गुपाल नवल 
ब्रज जुबती नवल परस्पर सुख अनन्त ॥ “चत्रभुजदास' दरस दृगलोभी 
नवल रूप गिरिधरनचंद ॥३॥ 


१०४ एक राग बसंत ७) विविध बसंत बनाएँ चलौं सब देखन कुँवर 
कन्हाई ॥ गिरिघटियां द्रमलता सुगंध अलि ठाडे सजि सुखदाई ॥ १॥ बागों 
केसरी चोवा सोहै सुरंग गुलाल उडाई | ब्रजबालक गावति कोलाहल धुनि 
“ब्रजाधीस' मनभाई ॥२॥ 


8०५ (छल राग बसंत (ँ) वृंदावन क्रीडति नँद नंदन संग व्रषभान दुलारी ॥ 
प्रफुलित कुसुम कुंज द्रम वेली कोकिल कूजति मधुप गुँजारी ॥१॥ चोवा 
चन्दन अगर कुँमकुमा मृगमद केसरि सुगंध संवारी ॥ अति आनंद परसपर 
छिरकति हाथन लै कनक पिचकारी ॥२॥ बाजति ताल मृदंग झांझ ढफ 
बीन रबाब मुरली धुनि प्यारी | अबीर गुलाल उडावति गावति नाँचति 
हंसति दै दै कर तारी ॥ ३॥ चिरजीयौं सकल सुखदाइक लाल गोवरधनधारी ॥ 
श्रीबल्लभ पदरज प्रताप तें '“हरिदास” बलिहारी ॥४॥ 

१०६ (३ राग बसंत एछ) बनि बनि खेलनि चलि कमल कली विकास 
लस ब्रजनारी ॥ अपने अपने ग्रेह तैं निकसी एक ठौर भई सकल फूलि 
मनौं बारी फुलवारी ॥१॥ तरू तमाल लाल ढिंग ठाढै राजत चहँ दिस तें 
कनक बेलि गोपी भरति भाजति मनौं पबन डुलाए आगै पाछें होत जोबन 
बारि ॥ सूरदास” मदनमोहन अँग संग बसंत सोभित अनंग अद्भुत वारि 
सँवारि ॥२॥ 

१०७ (ही राग बसंत एछ्) बन उपबन ऋतुराज देखि मनमोहन खेलति 
बसंत आई ॥ केसरि सुरँग गुलाल परसपर मुख अंग लपटाबति सुखदाई 
॥१॥ त्रिबिध समीर पराग उडावति कोकिल गावति मृदु सरसाई ॥ 
“ब्रजाधीस' प्रभु बलि मन मोह्यां बाजति ताल मृदंग सुघराई ॥२॥ 


१०८ (करी राग बसंत (हथ्र) बन्यौ छबीलौ स्याम सरिबर चली बंसीबट बसंत 
सुखदाई ॥| करि सिंगार आईं नंदनंदन जल छोरति पिचकाई ॥९१॥ कोऊ 
कुसम माल ले आई सुरँग गुलाल कपोल लगाई ॥ “ब्रजाधीस' प्रभु मृदु 
बीन बजावति गावति कोकिल सुसरसाई ॥२॥ 
१०९ ट्री राग बसंत (ुँड्) रँग रैंगीलो नंदकौं लाल रँँगीली प्यारी ब्रजकी 
बीथनि मैं खेलति फागु ॥ रंग रंगीले संग सरवागन रंगीली नव बधु तैसौंई 
जम्यौं रंगीलो बसंत रागु ॥१॥ रंग रंगकी ओझट छिरकति हरखि हररिब 
बरखि अनुराग ॥ “नंददास' प्रभु कहांलौ बरनू बेदहु आपुन मुख कहयो 
यह माननि बडभाग ॥२॥ 
११० (कली राग बसंत एड) हो हो होरी ! हलधर आवै ॥ ऐसी प्रीति 
स्यामसुंदर सों हरि-लीला अपने मुख गावै ॥ पियें बारूनी मत्त संकरघषन 
नैन रसमसे कच कछु ढीले ॥ मौंह चढ़ी सिर पाग लटपटी बचन गंभीर 
अधर-पुट गीले ॥ नील बसन-छबि उगत चरन-गति सुभ्र सरीर रोहिनी 
नंदन ॥ “परमानंद' राम जुवती प्रिय कुंडल एक चढ़ाए चंदन ॥ 

धमार के पद मंगलादर्शन होरी - खयाल के पद 


१ ही राग काफी दर) पीतांबर काजर कहां लग्यो हो ॥ ललना कोन 
के पोंछे हें नयन ॥श्रु०॥ कोन के ग्रेहनेहे रस पाणे वे गोरी कछु ओर ॥ 
देहु बताय कान राखति हों एसे भये चितचोर ॥९१॥ अधरन अंजन लिलाट 
महावर राजत पीक कपोल ॥ धूमि रहे रजनी जागेसे दुरतन काम कलोल 
॥२॥ नखनिसान राजत छतियन पर निरखो नयन निहार ॥ झूमरहीं अलकें 
अलबेली पागके पेच संवार ॥३॥ हम डरपें जसुदाजूके त्रासन नागर 
नंदकिशोर ॥ पायपरें फणगुवा प्रभुदेह़ो मुरली देहु अकोर ॥७॥ धन्य-धन्य 

गोकुलकी गोपी जिन हरि लीने हराय ॥ नंददास प्रभु किये कनोंडे छांडेनाच 
नचाय ॥५॥ 

२ (है राग काफी कु) मेरो नवरंग बिहारी || बलबल जांऊं तिहारी ॥१॥ 
बाजे बहु भांत बजावें | गाना रसरंग बढावें ॥२॥ गावें गुण गीत रसाला ॥ 
भावे मोहि नंदको लाला ॥३॥ लिये संग राधा गोरी ॥ बोलें सब हो हो 
होरी ॥७॥ सोंधे सों भीनों वागो ॥ सारीरति रेनको जाग्यो ॥५॥ शोभा 
कहा बेन बखानें ॥ माधुरी के नयन ही जानें ॥६॥ 

३ (राग काफी ईँड्ट) राधावर खेलत होरी ॥ नंद गाम के ग्वाल इते 
उत बरसाने की गोरी ॥ डफ करताल बजाबत गाबत केशर कुंकुम घोरी ॥ 
परस्पर रंग मेंवोरी ॥१॥ गाबत गारी गबार मानों नव नागरी नवजोब न 
जोरी ॥ नंदलाल बडो रसिया है हमते करत बराजोरी ॥ फागुन में कोन 
की चोरी ॥२॥ दशोदिश में गुलाल घुमड रह्यो काह्ू लखन पर्‌योरी॥ 
औचक आय धाय चंद्रावलि ललितादिक सब दोरी ॥ गद्यो कुंवर वर जोरी 
॥३॥ मोर मुकुट वन माल मुरलिका पीतांबर लियो छोरी ॥| भामिन वेष 
बनाय कहतहें नंदराय की छोरी || बनि छबि काम कमोरी ॥४॥ देंदे तारी 
नचावत ग्वालिन अपनी अपनी ओरी ॥ वादिन की सुध भूले ललारे यमुनातट 
चीरहदयोरी ॥ आज सखी द्धवपद्योरी ॥५॥ कृष्ण रंगफगुवाजोमा मतो देकर 
बहुत निहोरी ॥ हैआधीन वृषभान सुताके बिनती करेकर जोरी || देउ अपनो 
कर छोरी ॥६॥ 

9 (कै राग काफी #ड्ु) सांवरे मोहि रंग में बोरी ॥ बैयां पकर मेरी सिर 
की गगरीया छीनके सिरतें ढोरी ॥ रंगमें लालन रसबस कीनो डारी गुलाल 
की झोंरी ॥ जावन लाग्यो मुखते होरी ॥| १॥। आय अचानक मिल्योरी डगरमें 
तब निरख्यो नंदकोरी ॥| भर भुजले मोहि पकरकें जीवन ने वरजोरी ॥ माला 
मुतियन की तोरी ॥२॥ मर्यादा मेरी कछूना राखी कही एक बात ठगोरी ॥ 
तब इनकों में आंख दिखाई मत जानो मोहि भोरी ॥ जानू तेरे चितकी चोरी 
॥३॥ मेरो जोर प्रभु कछुन चलत है कंचुकी की कसतोरी ॥ सूरदास प्रभु 
तिहारे मिलन कूं रसियाने रंग में बोरी ॥ गई में नंदकी पौरी ॥७॥ 

५ (| राग काफी छू) ब्रज में हरि होरी मचाई | टेक ॥ इत्तते आईं 
सुघर राधिका उततें कुंवर कन्‍्हाई || हिलमिल फाग परस्पर खेंलें शोभा 
वरणी न जाई ॥ नंदघर बजत बधाई ॥ १॥ बाजत ताल मृदंग बांसुरी बीना 
डफ सहनाई | उडत अबीर गुलाल कुंकुमा रह्मो सकल ब्रजछाई ॥ मानो 
मघवा झरलाई ॥ २॥ लेलेरंग कनक पिचकारी सन्मुख सबै चलाई || छिरकत 
रंग अंग सब भीजे झुकझुक चाचर गाई ॥ परस्पर लोग लुगाई ॥३॥ 
राधा ने सेनदई सखियन को झुंडझुंड घिरआई || लफ्ट झपट गई स्याम 
सुंदर सों परवश पकर लेआई || लालजी को नाच नचाई ||४॥ छीन लई 
मुरली पीतांबर सिरते चुनरी उढाई ॥ बेनी भाल नयन विच काजर नकवेसर 
पहराई ॥ मानो नई नार बनाई ॥|५॥| मुसकतहो मुख मोडमोड कें कहांगई 
चतुराई ॥ कहां गये तेरे तात नंदजी कहां जसोदामाईं ॥ तुम्हें अब लेय 
छूडाई ॥६॥ फगुवा दिये विनजानन पावो कोटिक करो उपाई ॥ लेहूं काढक 
सरसब दिन की तुम चितचोर चवाई ॥ बहुत दच्धि माखन खाईं ॥|७॥| रास 
बिलास करत वृंदावन जहां तहां यदुराई ॥ राधा स्याम युगल जोरी पर 
सुरदास बलजाई ॥ प्रीति उररहा समाई ॥८॥ 


६ (की राण काफी एक) नेह लग्यो मेरो स्याम सुंदरसों ॥ टेक ॥ आयो 
बसंत सबी बन फूले खेतन फूलीहै सरसों ॥ में पीरी पियाके विरह सें 
निकसत प्राण अधरसों ॥| कहो जाय बंसीधर सो ॥१॥ फायुन में बहोरी 
खेलत हें अपनेअपने बरसों ॥ पियके वियोग जोगन व्है निकरी धूर उडावत 
करसों ॥ चली मथुरा की डगर सो ॥२॥ ऊधो जाय द्वारका में कहियो 
इतनी अरज मेरी हरि सों ॥ बिरह व्यथा से जियरा डरतहें जबतें गये हरि 
घरसों ॥ दरस देखन कोंहों तरसों | ३॥| सूरदास मेरी इतनी अरज है कृपासिंधु 
गिरिधरसों ॥ गहेरी नदीयां नाव पुरानी अबकें ऊबारो सागरसों ॥| अरज 
मेरी राधाबरसों ॥8॥ 

७ (कै राग काफी 8) माहि सब विधि रंगन रंगी निपट निडर है 
कै ॥ तकि मारी पिचकारी मो तन उर में आँन लगी ॥१॥ नयौ फागु 
खेलि नवीनौं नब रैंग पीत पगी ॥ “ब्रजाधीस' प्रभु सौं हिलमिल कैं सब 

निस रैन जगी ॥र॥ 
मंगला के पद राग - भैरव 


१ एक राग भैरव () भोर भयें नंदलाल संग लीयें ग्वालवाल फेंटन भरि 
लियें गुलाल बोलत मुख होरी ॥ केसरि भरि कलस साथ पिचकाई लियें 
हाथ छिरकतहें सोंधो बहु डारत ब्रजखोरी ॥१॥ युवतिनके यूथ मांह धसि 
काढत पकरि बांह मनमें कछु सकुच नांहि लीने भरि झोरी ॥ बाजें डफ 
मृदंगताल कूजत मुरली रसाल झुंडन मिलि गावत विच महुवरि धुनिथोरी 
॥२॥ यहविधि हरि करत केलि वरन्यों नहीं जात खेल अनुरागे पागे सब 
आए नंद पोरी ॥ निरख मुसकानी आरती वारती नंदरानी छवि पर वारि 
डारों हरिजीवन तृणतोरी ॥३॥ 

२ छुक्क| राग भैरव हँड्र) रात फाण खेलि प्रात आए लाल प्यारे ॥ अंग 
अंग मरणजे बागे सुंदर रंग सौंधे सुवास मंद मंद आवे अति उनीदे सिथिल 
- नैंन तारे ॥१॥ अलक भ्रकुटि भाल गाल, चिबुक भूषन अति रसाल, 
रसमसे रंजित गुलाल भाँमति रस भारे ॥ डगमगाई चलति पाई मुख जैँभाई 
मुसिकाई मद सुरत चिह्न चरचित तानन सुनि प्यारे साँचें बोल प्रीतम- 
प्यारे मन सलोल बालम बदन बोल अपुने बिसतारे ॥ गोकुल प्रभु भले 
जु भले वेऊ भली, भ्रकुटि जिन भुराए आए हमारे सो यह करन उन सौं 
जारि बिजारे ॥३॥ 

३ (ही राग भैरव $) प्रात समै नंदलाल खेलति हो हो होरी ॥ सीस 
पाग जु कर हि भरै रंग बोरी ॥१॥ सब नारि जुरि कैं आई नंद जु की 
पौरी ॥ हाथन पिचकाई लीये अबीर भरि झोटी ॥२॥ राधा जु खेलति 
खेलति साँकरी की पौरी ॥ सूरदास मदन मोहन भली बनी जोरी ॥३॥ 
9 (क राग मैरव $ई) पिछवारे तें छान ऊडाबै होरी कौं खिलवारि ॥ 
सास बुरी मेरी नैनंद हठीली कंथ सुनैं देइ गारि ॥१॥ गारी गावैं ढ़फ हि 
बजावैं धुम मचावैं द्वारि ॥ “द्वारिकेस' प्रभु की छबि निरखति बार-बार 
बलिहारि ॥२॥ 

५ (है राग भैरव (छु) पीतम प्यारी कै सँग होरी गरे-लाग पिय खेलैं ॥ 
चोवा चंदन अरू अरगजा अबीर गुलाल उडाबैं केसरि रँग पिचकारी भरि 
भरि पीया पिय पै मेलैं ॥१॥| ताल पखावज बीन बाँसुरी ढ़फ मुख चँंग 
बजावैं तारी दै दै गारी गाबै करति परसपर केलैं ॥ हाथ जोरी करि नाँचैं 
मगन मन माँही मोहे ॥ सुर नर “ब्रजपति' की छबि निरखि अति छबिली 
छेले ॥२॥ 
६ (कै राग भैरव (ँछ्) लालन सँग राची हो खेलति फागु प्रवीनी ॥ रैंग 
भीनीं आभूषन दुति तन झलकति सारी झीनीं ॥१॥ बीना मृदंग मधुर धुनि 
गावति दृगन नचावत नेह नवीनी ॥ “ब्रजाधीस' प्रभु बिबिधि गुलालन घुमडिन 
मन की फीनी ॥२॥ 
७ (| राग भैरव (४) अपने पिया सँग खेलौं होरी ॥ घर घर तें बानक 
बनि आँईं, साँवरी, सलौंनी, सुँदरि भोरी ॥१॥ बाजत ताल, मृदंग मुरज, 
ढ़फ, बिच मुरली धुनि थोरी ॥ चोवा चंदन औरू अरगजा, अबीर लिए 
भरि झोरी ॥२॥ मैं अपुनो मन भायौ पायौ बंधी प्रेम रस डोरी ॥ 'सूर 
स्याम' प्रभु रस भरे खेलति मदन मोहन राधा जु गोरी ॥३॥ 
८ (हक राग भैरव एघ्) ए सुनि सजनी फागुन में ह्याँ कबहूँ न रहति जानति 
जु गोकुल नगर होरी ऐसी ॥ औरन की नारि अपुनी कर मानति ऐसे लंगर 
ढ़ीठ गुरुमनन लोक लाज जानति कैसी ॥ १॥ मुँह आई गारि गावति है देखति 
सब काह्ु लगति अनैसी ॥ 'कृष्ण जीवन लछीराम' कैं प्रभु की रीति अटपटी 
कहति न बनि आवें निरखति हीं जैसी ॥२॥ 
९ (कह राग भैरव एुँड्र) खेलत नंदनंदन सघन कुंज होरी ॥श्रु०॥ मोहन 
छबि बरनू कहा कोटि काम मोरी ॥ श्री राधाजूकी वदन जोति चंद हु तें 
गोरी ॥१॥ उलट पुलट ताल लेत मान तान तोरी ॥ उरप जित गति गावे 
वृषभानकी किसोरी ॥|२॥ बाजत मृदंग ताल झांझ नादसों री ॥ ता थेई 
ता थेई थेई कोकिला गति थोरी ॥३॥ ललितादिक हरख्िि निरखि संग 
लागे दोरी ॥ 'केसोदास” गावे अब नये नेह चाह जोरी ॥४॥ 

१० (छड़ी राग भैरव #9) प्रात काल नंदलाल कुंजन मधि डोले ॥ सांवरे 
तन अलक मानों अलि बोर कमल नैंन देखत दमकि मधुरे बैन हो हो होरी 
बोलै ॥ १॥ बाजत बीना मृदंग अधव्ट आवज उपंग संख बंसी अमृत कुंडली 
झांझ झनक डोलै ॥ हँसि हँसि डारति बूका बंदन रसिकराई नैंद नंदन 
करति है प्रेम फंदन कंचुकि बंद खोले ॥२॥ छांड़ि लोक बेद भ्रम करनि 
बिबिध नेम केंधो मंजन करति सूर सुता रसमसे सुख सों ले “कहि भगवान 
हित रामरई प्रभु कौं ऐसौ खेलि अपने ठाकुर और नंद कौ बस करत बिनु 
मोले ॥३॥ 

११ एकल राग भैरव (8) बृंदावन बंसीबट के तट ब्रजभूषण खेलत है होरी ॥ 
अगर अबीर गुलाल उडावत नंदलाल वृषभान किशोरी ॥१॥ अपनेअपुने 
गृहतें निकसी आली सास ननद की चोरी ॥ ओर सखी सब छांडि स्याम 
मेरो कर मरोड पहोंची गहितोरी ॥ सूरदास प्रभू सब सुखदायक कंचन 
अरू पारस की जोरी ॥३॥ 

१२ एकल राग भैरव ॥) होरी के दिनन में तू जो नवेली मति निकसे 
बाहिर घर तेरी ॥ तू जो नई दुलही नवजोबन रहे घर बेठि मान सिख 
मेरी ॥ १॥| डगर बगर और बाट घाट कान्हकर तनित चरचा तेरी ॥ जादिन 
तो हिलखे घनआनंद तादिन होय कौन गति तेरी ॥२॥ 

१३ (कर! राग बिभास (७) होतों होरी नंदलालसों खेलोंगी ॥ भरूं भराऊं 
गति उपजाऊं जग उपहास संकेलोंगी ॥ नाचूं उधरि बजाऊं गाऊं पत्िब्रत 
पायनोंपे लोंगी॥ कृष्णजीवन लछीराम के प्रभुसों रीझि मालगूलरी मे लोंगी 
॥२॥ 

१७ (क़्ै राग बिभास [हझ्ु) चोंकिपरी गोरीहोरी में स्याम अचानक बांह 
गहीरी ॥ समर छूडाय रिसाइ चढीश्रु अनखअधर कछु वात कही ॥१॥ 
चित्तेचित्ते हँसिकेंवसिकें कसिकें भुजमें रस रास लही ॥| हित हरिवंस बाल 
जाल छबि ख्याल रसालहि देखि रही ॥२॥ 


१५ एक्झी राग बिभास [छ) आज तो छबीलो लाल प्रातही खेलन चल्यो 

सखा संग लाय लीयें प्रेम गारी गायकें || खेलत खेलत ब्रषभान जु की 
पौरी आये हो हो-छोरी बोले प्यारो मनभायकें ॥१॥ छबीली रच्यो उपाय 
स्याम को लीने बुलाय मैया की दृष्टि बचाय लीने उरलायकें ॥ अरसपरस 
दोऊ महारस भीने सहचरी सुख पावें रसिक मुख गाइकें ॥२॥ 


१६ (३ राग बिभास ँछ) अनोखे होरी खेलन लाभे ॥ मिसही मिस 
रंग भरत सांवरो कछु सोवत कछु जागे ॥ १॥| लाल ग्रुलाल लियें कर ललना 
नंदनंदन अनुरोगे ॥ कृष्णजीवन लछीराम के प्रभु बनेहें मरगजे वागे ॥२॥ 
१७ (छगी राग बिभास ह) होरी खेलति हैं ब्रज नंद-लड़ैती-लाल ॥ चोवा 
चंदन औरू अरणजा कंठ सोहै मौंतिन की माल ॥१॥ कोऊ गुलाल केसर 
भरि लिए कोऊ कंचन-थाल ॥ एकु नाँचत एकु मृदंग बजावति, गावति 
गीत-रसाल ॥२॥ छिपत फिरत हैं कुंजन महियाँ, हो हो करत बिहाल ॥ 
“चतुरभुज' प्रभु पिय गरैं लगाई लई, रीझि दई उर माल ॥३॥ 

१८ (हुए राग बिभास डु) होरी के मदमाते आए ॥ नवल लाल मेरे मन 
भाए ॥ १॥ नैन तंबोल कहाँ रंग राचे ॥ खेलि बिनोद लाल के साँचै ॥२॥ 
होरी के मिसि सब बनी आई ॥ चोवा चोली कहाँ रँगाई ॥३॥ जावक 
रँग रणमणी पणीयाँ ॥ घूमति नैन रैंन जब जणियाँ ॥४॥ नेह नयौ कित 
लाल छिपाबति ॥ चिक्त सकल अँग प्रगट जनाबति ॥५॥ गोपी जन मन 
मोद बढ़ावति ॥ “नंददास' प्रभु काहे लजावति ॥६॥ 

१९ (छ राग बिभास श्र) मोहन प्रात हि खेलति होरी ॥ चोवा, चंदन, 
कुँमकुमा, केसरि, अबीर, लिऐं भरि झोरी ॥१॥ कंचन की पिचकाई भरि 
भरि छिरकीं सकल किसोरी ॥ मुख माँडति गारी दे भाँडति, गहि राखति 
बर जोरी ॥२॥ बाजत ताल मृदंग अधौटी बिच मुरली धुनि थोरी ॥ 'छीत 
स्वामि! गिरिधर सँग क्रिड़ति यह बिधि सब मिलि गोरी ॥३॥ 

२० (ही राग बिभास 8) स्याम सँग खेले री होरी ॥ पिचकाई दृण सैंन 
इत उत रँग पीतम को चित चोरी ॥ १॥ उड़ति गुलाल अनुरागनि बादर छयौ 
री ॥ “ब्रजाधीस'” प्रभु गावति बहु धुनि कमल मुखी ब्रज खोरी ॥२॥ 


८ धमार के पद-मंगला (0 राग रामकली 

२१ (छृरै राग बिभास (ु) मदन मोहन कुंवर वृषभानु नैदिनी सुभग नब 
कुंज में खेलति होरी ॥ गोप कुमार सँग एकु दाईं बने उत सकल ब्रज- 
बधू एकु जोरी ॥ १॥ बाजति बीना, मृदंग झांझ, ढफ, किन्नरी, चैत, झूमकि 
गान करति गोरी ॥ उड़ति बदन नव अबीर बहु अरगजा अरु बिबिधि रैंगन 
गुलाल झोरी ॥२॥ तब ही सब सखी जन मतौ करि धांईं गिरिधर गही 
नील पीत पट सौं गाँठि जोरी। एक सखी स्याम कैं सीस बैंनी गुही, एकु 
दृण ऑजि मुख माँड़ि रोरी ॥३॥ तब ही ललिता दौरी झटकि कै मुरली 
गह्हि सब हीं नैदलाल सौं करि ठठोरी ॥ एक नब कुँमकुमा कनक गागरि 
भरि आनि कै दौऊन के सीस ढ़ोरी ॥9॥ तब सबन अपुनो फगुवा माँगि 
लीनौं, दई मुरली अरू गाँठि छोरी ॥ “दास गुपाल' बलि जाई यह छबि 
निरखि रहो हरि चरन मन दृढ़ मोरी ॥५॥ 

१ (छोर राग रामकली ऐड) हो हो होरी खेले नंदकी कर अंबुजभरे 
मकरंदको || तनसुख पाण बनी कसूंभी सिरधरे मोर के चंदको ॥९१॥ एक 
ओर प्रगट्यो तरुनीमधि अंकुरपरमानंदको ॥ एक ओर ब्रजजन चकोरमधि 
उदय भयो मानों चंदको ॥२॥ लेले सुरंग अबीर दुहुंकर खेलभयो 
मनफंदको ॥ तिहि ओसर प्यारी मुख निरखत मान गयो अरविंदको ॥३॥ 
चोवाचंदन ओर अरगजा मृणमद कुंकुम गंधको ॥ भांति-भांति बाजे बाजत 
सुनि छूटि गयो मन बंधको ॥|४|| यह सुख निरखि बरखा वरखावत सुमनन 
मिलि सुर वृंदको ॥ तिहि औसर रघुवीर निरखि मुख हुलस्यो मन आनंदको 
॥५॥ 

२ (| राग रामकली इछ) चलो सखी मिलि देखन जैयें नंदकेलाल मचाई 
होरी ॥ अबीर गुलाल कुंकुमा केसरि पिचकारिन भरि भरि ले दौरी ॥१॥ 
एक जु पियकी चोरा चोरी हमें लखे नहीं कोरी ॥ कृष्ण जीवन लछीराम 
के प्रभुकों भरि हें राधा गोरी ॥२॥ 


३ (कक राग रामकली (४) हो हो होरी खेलोंगी ॥ अबीर गुलाल कुंकुमा 

केसरि पिय पर मे लोंगी।। १॥| लोकलाज कुल को निसखारी पायन पेलोंगी ॥ 
कृष्ण जीवन लछीराम के प्रभुसों भली बुरी सिर झेलोंगी ॥२॥ 

४ (कं राग रामकली (७) कान्‍्ह सौं कौन कहे कहा आली री भोर हि 
नाम ले गावत डोले ॥ काम की डौंडी बसंत लीए दूजे होरी निसंक न्है 
लाज कौ खोले ॥१॥ कैसें रहे ब्रज में कन्हैया जोई मुख सोई बक करि 
बोले ॥ भरि पिचकारी मुख पै मारी 'सूरदास' के प्रभु कैसे समझाऊ मन 
आँई तोले ॥२॥ 

५ छह राग रामकली एँ;) रँग हो रैंग हो पिया पै डारौंगी ॥| स्याम सुंदर 
अविलोकि वदन छबि, तन मन धन सब बारौंगी ॥ १॥ अतर गुलाब अरगजा 
सब मिलि भरि भरि डारौंगी ॥ '“सूर' के प्रभु साँवरे कारन हँसि हँसि घुंघट 
टारौंगी ॥२॥ 

६ (कै राग रामकली डर) हों हरि सैँंग होरी खेलोंगी ॥ चोवा चंदन 
अबीर अरणजा पिचकाईन रंग मेलौंगी ॥१॥ लोक लाज कुल कानि सबै 
तजि पतिवृत पाँडन पेलौंगी ॥ 'सूरदास'” स्वामी की बाँह द्वै पकरि कै झेलौंगी 
॥२॥ 

७ ही राग रामकली (ड्ु) स्थाम सँग खेलेरी होरी ॥ पिचकाई दृग सैंन 
इत उत रैँग प्रीतम को चित चोरी ॥९१॥ उड़ति गुलाल अनुरागनि बादर 
छयौ री ॥ “ब्रजाधीस' प्रभु गावति बहु धुनि कमल मुखी ब्रज खोरी ॥२॥ 
८ एक राग ललित ईुँड्) अहो हरि होरी में जबजो गये तुम भाजि ॥ 
गारी देहूँभरूं भराऊं मुख मांडोंगी आज ॥१॥ हो अपनों मनभायो करिहों 
सुनि ब्रज राजकुमार ॥ जगन्नाथ कविराय के प्रभुमाई सकल घोख सिरताज 
॥शा। 

९ (| राग मालकौस 8) खेलन आई धमार नकल तरुनी 
गोपकुमारी ॥ सहचरी में चोप चटकीली देत रसीली गारी ॥१॥ कोऊ 
बनी नंद कोऊ बलदाऊ बहुत ढीठ बरसाने वारी ॥ जसुमति सों गठजोरी 

कीन्ही कृष्णदास हितकारी ॥२॥ 

१० (हु! राग देवगंधार ँछ्) आज माई मोहन खेलत होरी ॥ नौतनवेष 
काछि ठाड़े भये संग राधिका गोरी ॥१॥ अपने भामते आईं देखन कों 
जुरिजुरि नवल किसोरी ॥ चोवाचंदन ओर कुंकुमा मुखमांडत ले रोरी ॥२॥ 
छूटी लाज तब तनन संभारत अति विचित्र बनी जोरी ॥ मच्यो खेल रंग 
भयो भारी या उपमा को कोरी ॥ ३॥ देत-असीस सकल ब्रज वनिता अंगअंग 
सब भोरी ॥ परमानंद प्रभु प्यारी की छबि पर गिरिधर देत अकोरी ॥४॥ 


११ (कक राग देवगंधार ढ़) मदनगुपाल लालसों रसभरि खेलत गोकुल 
नारी ॥ ऊंचेसुर गावत मन भावत लोकवेद डरडारी ॥९॥ चोवा मेद 
जवादसाख गोरा मृगमद घनसारी ॥ मथिमांडत मुख मुरलीधरको हंसतदेत 
करतारी॥। २॥। कनिक कचोल कुसम वारि घसि घोरि कुंकुमा रंग || रतनजटित 
पिचकाई भरिभरि छिरकत प्रीतम अंग ॥३॥ अति सौरभ बूकावंदन रज 
डारत सुभग अबीर || सुरंग गुलाल उडावत लालन मुख पोंछति अंचलचीर 
॥४॥ मोहनलाल नवल नागरके मंडित करत कपोल ॥। उरश्रीफल कुंकुमसों 
चरचित क्रीडत मदन कलोल ॥|५॥ तृनतोरत सहचरी ब्रज॒पति कीं अद्भुत 
सोभा देखि ॥ कोटिमेन रतिमति भुलत हें हाव भाव उर लेखि ॥६॥ 


१२ (छक्कै राग देवगंधार (ह) रविजातट कुंजन में गिरिधर खेलत फाण 
सुरंग ॥ गोपबाल गोकुलके सबही लये जोरि सबसंग ॥१॥ श्रीवृषभान 
सुतासों प्रमुदित चले करनहितजंग || सोभा अद्भुत बनी सबन की निरखि 
लज्यो अनंग ॥२॥ नवसतसाज सिंगार राधिका सनमुख आई दौरि ॥ प्रेम 
सहित नेनन अवलोकत साथ सखी सब जोरि ॥३॥ पिचकाई भरि लई 
कनिक की केसरि रससों घोरी ॥ छिरकत चोंप परस्पर वाढी हंसत मृदुल 
मुख मोरि ॥४॥ चोवामेद फुलेल अरगजा लीयो सुभग बनाय ॥ भरिभरि 
वैला सब छिरकतहें उर आनंद न समाय ॥५॥ सरस सुगंध उड्यो अतिबूका 
दिनमनि लख्यो नजाय ॥ चहूं ओर रस सागर उमडलयो श्रुतिपथ गयो वहाय 
॥६॥ बचन बिवेक ना बोलत तिहिछिन सुधि भूली सवचेत ॥ सोर करत 
सबही धावतहें हो हो शब्द समेत ॥७॥ राधा लाल गुलाल मुठीभरि डारत 

अति सुखहेत ॥ बाहिर उर अनुराग दुह्ुन को प्रगट दिखाई देत ॥८॥ पटह 
झांझ झालरि डफ आबज वीना सुरकल मंद ॥ ताल पखावज मुरली महुवरि 
बाजत मुरज सुछंद ।।९॥ गारी ब्रज ललना मिली गावत मनमें अति आनंद ॥ 
फगुवा मनभायो सब मांगत पकरे आनंद कंद ॥१०॥ उलटि सखन तन 
चितये मोहन बाढ्यो रंग अपार ॥ भयो मूढमन शेष कहन को राधाकृष्ण 
विहार ॥११॥ सिव समाधि भूल्यो विध मनमें पछि तायो वहुवार ॥ जों 

माग्यों फगुवा सो हसिकें दीनो नंदकुमार ॥१२॥ कुसमित विपिन सुबल 
वह्ढु विधिसों दरस करन कोंआयो ॥ क्रतु बसंत केकी शुक पिक मिलि 
मधुपन बोल सुनायो ॥१३॥ थके देव किन्नर सुर वनिता अति मनमें सुख 
पायो ॥ गोकुलचंद सरूप सुखदको गुन संभ्रमसो गायो ॥१४॥ 
१३ (ही राग देवगंधार हु) होरी खेलि आए कहाँ सौं तुम रसिक साँवरे 
रैंग भीनै ॥ फैंट गुलाल अबीर की झोरी कंचन पिचकाई कर लींने ॥१॥ 
पलकन पीक अधरन पै अंजन सिथिल गात मरगजा बागे कीने ॥ 'सूरदास' 
प्रभु काहे कौ छिपाव हि साँची कहि अब हँसि दीनैं ॥२॥ 
१४ ७ऐक राग देवगंधार (डु) हो हो होरी खेलति गिरिधारी ॥ इत सब 
बालक उत ब्रज जुबती सँग वृषभानु दुलारी ॥ १॥ आँई जुरि सब नंद पौरि 
पै भीर भई अति भारी ॥ बाजति ताल मृदंग झांझ डफ गावति दै कर 
तारी ॥२॥ चोवा चंदन औरू अरणजा केसरि रंग संभारी ॥ रतन खचित 
पिचकाई कर लै छिरकति हैं पिय प्यारी ॥|३॥ सुरँँग ग़ुलाल अबीर उड़ावति 
हो हो सबद उचारी ॥ बरन बरन भये वसन सबन के भीजि रही रँग सारी 
॥४॥ सब सरिियन मिलि मोहन पकरे कर जु गड्ढे सुकुमारी ॥ नैंन आँजि 
छीनि लई मुरली, देति भाँवती गारी ॥५॥ फगुवा देहु हमारो लालन, मोहन 
मदन मुरारि ॥ मेवा बसन अभूषन दीने, देति असीस ब्रजनारी ॥।६।। निरखि 
बिनोद हरखति सुर पति, जिय पुहुप वृष्टि करि भारी॥ “श्री विइल गिरिधरन! 
लाल की तन मन धन बलिहारी ॥७॥ 


१५ (हू! राग खट (श्र) बरसानैं तें वृषभानु पुरा की होरी खेलनि निकसी 
हो ॥ बरन बरन बन ठन आभूषन कनक बेल सी बिगणसी हों ॥१॥ जोबन 

रूप मदन मनमथ कौं उर मोहन मदमाती हो ॥ ऐंड़त चले चाल गरबीली 
मंद मंद मुसिंकाती हो ॥२॥ झोरी भरि अबीर कुँमकुमा करन कनक पिचकाई 
हो ॥ आवत्ति चंग उपंग बजावति गाबति हरि कौं गारी हो ॥३॥ ठाड़े 
जहाँ सखा संग लीनें चतुर खिलारि कन्हाई हो ॥ सीस नवाइ दूर भई 
ठाड़ी हँसि हँसि निकट बुलाई हो ॥॥४॥ उमड़े हैं गोपी ग्वाल परसपर भारी 
खेलि मचायौ हो ॥ उड़ति गुलाल अबीर अरगजा अति ही अंबर छायो 
हो ॥५॥ गोपीन मतो बनाई धाई कैं मनमोहन गहि लीनें हो। आँखि आँजि 
मुख माँडि महावर हो करि तजि दीनें हो ॥६॥ अपुने दाव स्थाम हु पाए 
तब गहि लीने राधे हो ॥ जेतेक दाव चाव चित उपजे सकल मनोरथ साधे 
हो ॥७॥ बेनी गुही बनाइ उलटि कैं कछुक सेंधानी कीनीं हो ॥ दुह्ूं और 
दिठौना दै कैं तब छाँडि रंग भीनीं हो ॥८॥ तारी दै दै ग्वाल हँसति है 
गोपिन मन मुसिकानी हो ॥ मन में मुदित भई बाहिर तैं राधा कछु कुमलानी 
हो ॥९॥ नँद नंदन वृषभानु लली की सोभा कहा बखानें हो ॥ 'ब्यासदास' 
प्रभु रीझि भिंजि सौं वारति तन मन प्रानैं हो ॥१०॥ 

१६ (| राग खट हुँ) कनक पुरी होरी रची मोहन ब्रज बाला ॥ मथुरा 
काढ्यों जाए सुंदर राधिका मोहन ब्रज बाला ॥ १॥ काहे की तुम ग्वालिनी ॥ 
मोहन ॥ का दथि बेचन जाई ॥ सुंदर ॥२॥ गोकुल की हम ग्वालिनी ॥ 
मोहन || मथुर दि बेचन जाई ॥ सुंदर ॥ ३॥ काहे के तुम दानैया॥ मोहन ॥ 
काहे को जु मुरार ॥ सुंदर ॥४॥ गोकुल के हम दानैया ॥ मोहन ॥ श्री 
मथुराजी को मुरार ॥ सुंदर ॥५॥ लौंग सुपारी दानैया ॥ मोहन ॥ दचि 
कौ दानी होय ॥ सुंदर ॥६॥ जाई पुकरो कंस पे ॥ मोहन || पकर मंगाउ 
तोय सुंदर ॥॥७॥ कंस को मार न सके ॥ मोहन ॥ करो मथुरा को राज 
॥८॥ सुंदर ॥ नैंन हमारे झूंड में ॥ मोहन ॥ चोखी चोर मजीठ ॥ सुंदर 
॥९॥ श्रीविद्ठल पद पदम कै ॥ मोहन || पावन रैनु परताप | सुंदर ॥१०॥ 
“छीतस्वामि? गिरिधर मिलै ॥ मोहन मेंट्यों तन को ताप ॥ सुंदर ॥१ १॥ 


१७ एक राग खट ) हरि सैंग होरी खेलनि आँई ॥ चंद्रभगा, चंद्रावलि 
भांमा, राधा परम सुहाई ॥१॥ चोवा चंदन अगर कुँमकुमा सुरँग गुलाल 

उड़ाई ॥ रतनजटित पिचकाईन भरि भरि छिरकति कुँवर कन्हाई ॥२॥ ताल 
मृदंग, पटह् ढफ बाजै, घोष नगारे धाई ॥ श्री मंडल सहनाई सुंदर बिच 
बिच बैनु बजाई ॥|३॥ अरस परस खेलति पिय प्यारी, उपमा बरनि न 
जाई ॥ “सूरदास” बलि जाई बदन की निरखि निरखि मुसिकाई ॥४॥ 

१८ (कक राग खट |.) आजु भोर ही नंदपौरि ब्रजनारिन धूम मचाई ॥ 
पकरि पानि गहि मारि पौरीया जसुमति पकरि नचाई ॥ १॥ हरि भागे हलधर 
हू भागे नंद महर हूड़ेरे || तबही मोहन निकसि द्वार न्हे सखा-नामले टेरे 
॥२॥ द्वारपुकार सुनत नहीं कोऊ तब हरि चढे अटारी ॥ आओरे आओ 
सखा सब संगके घर घेरच्ो ब्रजनारी ॥३॥ सुनत टेर संगी सब दौरे जब 
अपने अपने धाम अर्जुन तोक कृष्ण मधु मंगल सुबल सुबाह श्रीदाम ॥|8॥ 
ग्वालिनिदौरि पौरि जब रोकी आनन पाये नेरे ॥ चंद्रावलि ललितादि आदिदे 
स्याम मनोहर घेरे ॥५॥ कित जेहो वसपरे हमारे भजि नसको नंदलाल ॥ 
फगुवामें मुरली हमलेहें पीतांबर वनमाल ॥६॥ केसरि डारी सीसतें मुखपर 
रोरी मांडत राधे ॥ विष्णुदास प्रभु भुजग हि गाढे मनवांछित फल साथे 
॥७॥ 

१९ (की राग ललित [थ) तुम कोन के वस खेले हो रंगीले हो हो होरियां ॥ 
अंजन अधरन पीक महावीर नेन रंगे रंग रोरियां ॥ ३॥ बारंबार जुंभात परस्पर 
निकसि आईं सब चोरियां ॥ नंददास प्रभु उहांई वसो किन जहां बसेंवे 
गोरियां ॥७॥ 

२० (ृ्ल| राग ललित ७) होरी खेले लाल लंगरवा अब तोए जानि न 
दैहो ॥ गहि बैयाँ इहि कुंज-भवन में, भुगरि-भुगरि रस लैहों ॥१॥ करोौं 
न संक अंक भरि भेटों कंकन पीठ बने हों ॥ न्है जु रहौं उर मांझि लाल 
के अबीर गुलाल उड़े हो ॥२॥ पीतम सौं अनुराग मिलि नोंतन नेह बढ़े 
हों ॥ “दास गुपाल' प्रभु प्यारे सौं इहि बिधि फागु खेले हों ॥३॥ 

२१ (भी राग ललित ईड्डं) खेलति फाग बने गुपाल अति रंग भीने ॥ 
मुरली धरे हो हो कहि बोले कोटि मदन छबि छीने ॥|१॥| हाथन बनी कनक 

पिचकाई ग्वाल बाल सँग लींने ॥ तकि तकि छिरकति फिरति गोपिन को 
गोकुल सदन अरून कीने ॥२॥ रंग रंगीली ब्रज की ललनाँ निरखति स्याम 
ही मन दीने ॥ “राम राई! प्रभु सोभा सागर हित भगवान नैन मीने ॥३॥ 
२२ एकल राग ललित एड) होरी खेलीए चित चाई ॥ बाजत ताल मृदंग 
झांझ ढ़फ रसीली धँवारन गाई ॥ केसर आदि अरगजा सौंधो अबीर गुलाल 
उडाई ॥ “कृष्ण जीवन लछीराम' कैं पीय की लीजे रीझि बलाई ॥६8॥ 
२३ (क_एै राग ललित एड) मोहन खेलत आये फाग ॥ प्रात समे उठि 
लटकि आये ढरकि टेढी पाग ॥१॥ अंजन अधर गुलाल भाल पर अद्भुत 
भेख सुहात ॥ केसर छींट कह्ूं कु उर पर अरगजा भींजे गात ॥२॥| बोलत 
मुखतें होरी होरा सुरत समाणम रात ॥ रसिकराय रैन सब जागे समर 
सुमर मुसिकात ॥३॥ 


पंचम राग 


१ (कक राग पंचम (श्र) देखोदेखो व्रजकी वीथनि वीथनि खेलत हैं हरि 
होरी ॥| गीत विचित्र कोलाहल कौतिक संग सखा लख कोरी ॥९१॥ आईं 
झूमि झूमि झुंडन जुरि अगनित गोकुलगोरी ॥ तिनमें जुबती कदंबसिरोमनि 
राधा नवलकिशोरी ॥२॥ छिरकत ग्वालबाल अवलनपर बूकावंदनरोरी ॥ 
अरून अकास देखि संध्याभ्रम मुनिमनसा भइबौरी ॥|३॥ रपटत चरन कीच 
अरगजा की केसरि कुंकुमघोरी ॥ कहीनजाय गदाधरपे कछु बुधिवल मति 
भई थोरी ॥४॥ 


२ (कै राग पंचम 8) हो हो होरी खेलन जैये।। आजभलो दिनहे मेरी प्यारी 
नितही सुहाग बढैये ॥ १॥ सोवत जाय जगाई सुंदरी करि उबटनों सीस न्हवैये 
॥ सादा चूरी खुभी नकवेसरि राधा कुंबरि बनैये ॥२॥ चोवा चंदन ओर 
अरगजा अबीरगुलाल उडैये ॥ नव मद॒की भरि केसरि घोरी प्रथम कुंज 
छिरकैये ॥|३॥ धावत सब इततें ब्रजनारी कमलन मारमचैये ॥ ताल मृदंग 
ढोलडफ महुवरि झांझन झमक मिलैये ॥४७॥ इतराधा उतमोहन प्यारो मुरली 
शब्द सुनैये ॥ कूंज ओट ललिता हरीदासी राग दामोदर गैये ॥५॥ 

१ एक राग सुघराई (ँ.ु) दाऊ की सों मोहि अहोहरि तुमहीन छांडोंगी ॥ 
होरी सो दिन पाइ धाइ जाइ हों मुख मांडोगी ॥१॥ अब केसें छूटि हे मोपे 
विहसिर हसि गारिनभाडोंगी ॥ कृष्णजीवन लछीरामके प्रभु को रंगले डारोंगी 
॥र॥। 
२ (ही राग सुघराई हक) फगुवा के मिसि छलबल लालको रंगन 
रणमगोकीजे । यह औसर होरी को गोरी सुखलेसुख किनविजे || १॥ करत 
सेंत को संकोच सकुचजिय इनसकुचन कहीधोंकहाकीजे || धरकोछांडि 
धायगिरीधर पियको निधरक व्है रसपीजे ॥२॥ 
३ (कह राग सुघराई घर) होरी खेलति नंददुलारो मोहन पिचकाईन रंग 
बरखत ॥ सुगंध अबीर अरगजा कुँमकुमा छिरकति नव पिय सरसत ॥ १॥ 
मृगमद अगर घोरि ज्वालिनी लै ललिता कपोलन परसत ॥ सुठ सोभा 
मुख भरद्यो लाल को धनि 'ब्रजजन”ः सुख दरसत ॥२॥ 

१ (ही राग बिलावल है) नंदगाम को पांडे ब्रज बरसाने आयो ॥ अतिउदार 
वृषभान जानि सनमान करायो ॥१॥ पांडे जूके पायनकों हसिहसि सीस 
नवायो ॥ पाय धुवाय नहवाय प्रथम भोजन करवायो ॥२॥ धाय आई ब्रजनारी 
जिन यह सूधो पायो || भानभवन भईभीर फाग को खेल मचायो ॥३॥ 
सीसी सरस फूलेल अंगअंगन झलकायो ॥ हनूमानकी प्रतिमा मानों तेल 
चढायो ॥४॥ काजर सों मुख मांडि बदन विंदाजु बनायो ॥ कारे कलस 
श्रवत मानों चपरा चिपकायो ॥ ५॥| गजगामिनि गोंछनसों तुकमैया लपटायो ॥ 
देहधरें मानों फागुन खेलन ब्रज में आयों ॥६॥ कहुं चंदन कहुं वंदन कहंंचोवा 
लपटायो ॥ ऋतु वसंत जानों केसूकोद्रम नवफूलन छायो ॥७॥ काह्ू गूलरी 
माला काह्ूू झंगला पहरायो ॥ मानोगज घंटान वीच गजगाह बनायो ॥८॥ 

रंग रह्यो चहोंटियन अंगरातो ब्हेआयो ॥ गुंजनको गहनो मानो प्रोहितपहरायो 
॥९॥ मथेतें मोहनीनें छाछ को माट ढरायो | मानो काचे दूधसों गिरिगोवर्धन 
नहायो ॥१०॥ चोर भोर भई खोर मानो गंगा जल ढायो | महादेवकी जटा 
चूरि चरनोदिक आयो ॥११॥ लगतदंत सोंदंत गिडिगिडी अंग लगायो ॥ 
मानोहो सुघर संगीत ताल कठतार बजायो ॥१२॥ श्रीराधा राधाकहि 
अपनोंबोल सुनायो ॥ अरीभान की कुंवरि सरनिहों तेरी आयो ॥ १ ३॥ सुनिकें 
प्रेम वचन गरो राधा भरि आयो ॥ बावाजूको दगला ले प्रोहित पहरायो 
॥8४॥ कीरतिजू पांयलामि तातो पय प्यायो ॥| तोलों स्लेलत होरी ब्रजमें 
दूल्हे आयो ॥१५॥ सांचे स्वांग न सजिकें सबे समूह सुहायो ॥ तपा व्यास 
को पूत धुत सूकदेव बनायो ॥१६॥ सनकादिक चारयोंनिस ज्यों सन्‍्यास 
सुहायो ॥ घूमत आयो इंद्र स्वांग उन्मत्त नचायो ॥१७॥ ब्रजकी बीथनि 
बीच कीचमें लोट पुटायो ॥ चारि वदनको स्वांग चतुर चतुरानन लायो 
॥१८॥ पंचानन पांचों मुखसों संगीत बजायो ॥ हरिको न्हे जु बावरो नारद 
नाचत आयो ॥१५९॥ देखि नंदकेलाल जंत्रधरि गाल बजायो ॥ महादेव 
पटतारदेत यह पट प्रभु भायो ॥२०॥ हो हो हो होरी हरि हांसीन हँसायो ॥ 
माया निपुन भई सो नारद हल हुलरायो ॥२१॥ कामकनी भयो सबन को 
चित्त चुरायो ॥ ललिता जोरी गांठि लालको व्याह रचायो ॥|२२॥ गठजोरो 
वृषभान कुंवरिसों जाय जुरायो ॥ नवल अंबके मोरको मोरी मोर बनायो 
॥२३॥ पीत पिछोरी तानि छबीलो मंडप छायो ॥ फाणुन की गारीनको 
साखा चार पढायो ॥२४॥ होरीकी अग्यारी करि दूल्हे परनायो ॥ होरी 
को पकवान सो भरिभरि झोरिन खायो ॥२५॥ फूलि फाग की फाग फल्‍्यो 
जिन यह जस गायो ॥ जन हरीया घनस्याम वास बरसानें पायो ॥२६॥ 
२ (छह! राग काफी ईड) माई बरसानेते नंदगाम प्रोहित वृषभान को आयो ॥ 
नंदभवन को वैभव अछ्ुत निरख परम सुख पायो ॥१॥ पायध्बायकें जल 
अचवायो घिरआई ब्रजनारी ॥ पा लागन कह्टि फूलफूल गाकत होरीकी गारी 
॥२॥ एकन चोवा आनसान ब्राह्मनके मुख पटायो ॥ एककपोलन मारते 

मींडत करत आप मन भायो ॥३॥ एकघर धसी घोर अरगजा पाछेते 
गहिनायो ॥ एकतो पकर फेंट झकझोरत इकलो करके पायो ॥४॥ एक 
चोंडोंटियालेत चोरचित एक जु तारी बजावे || एकतो पकरपोतिया झटकत 
हँसिहँसि वाख चढावे ||५॥ एक अचानक ब्हे पाछेते आंखिन में दियोहे 
गुलाला ॥ मींडत दूण यों कहत लुगइन मेरो परगयोचाला ॥६॥| एक नवासी 
खाटी छाछिते माथेते गहिनाई ॥ इत यह एक उत्तेवे अनगिण ब्राह्यकी न 
बस्याई ॥|७।| गिडणिडात मारचोजाडेको चितवत भ्रोडितान ॥ हा हा होंहारचयो 
तुम जीती छांडि देहु जिजमान ॥८॥ एक कहे याहि पकर टकि याके श्रवननकों 
सुखदीजे ॥| एक कहे हाहानी केन्हे घरी एक गह्ि लीजे ॥५॥ कहत परस्पर 
एब्रजनारी || सब मिल यह बिचारी || इतनी सुतन अथांईते चलि आयेकुंज 
बिहारी ॥१०॥ जोदेखे तो पांडेकों यहीं घेर रहीं ब्रजबाला ॥ मुखपटुका 
दे निरखनिरख मुसिकाने नंदके लाला ॥११॥ भली मानसहो भलो आदर 
कियो भलो भोजन करवायो ॥ सुनोंछो कुंबरजू सगरी लुगाइन होंतो नाच 
नचायो ॥१ २॥ एकन गुलगुलाय गुलचायो एकन कोहंनी दीनी ॥ जानतहों 
अपने जीयमें जेसीपोहों नाई कीनी ॥ १ ३॥ किचकिचाय मेरे लियो चोहोंटिया 
पीठ ब्है गई राती ॥ इनन वरजी इनतेहों डरपत धुकर पुकर करे छाती 
॥१४॥ तब ललिता गद गद गद कायो स्यामस्याम कहिटेरद ॥ पांडे जूकी 
ललित पीठपर लाल कमल कर फेरदओ ॥१९५॥ एकन मोकों नयन सेनदे 
एकन अंजन कीनों ॥ एकन मनहर लियो चितें आंखिन में बूकादीनों ॥१६॥ 
कह्मो स्थाम अजद्यूबकसो तिहारे बहुत सुखपेहें ॥ जोचाहो सोई तुमकों 
मनभायो फगणुबा देहें ॥ १ ७॥ तुमतो आल उदार हो ढोटा तुमसे तुमही दानी॥ 
जान जाउ जियमे जगजीवन चीरहरण सुधिआनी ॥१८॥ जोसासुरेकी 
दयाकीजेतो हा हा खाय छूडावो ॥ तो हम छांडें पांडेकों पांडे नाचे तुम 
गावो ॥१९॥ काहे न पांडे गुनप्रगटो हरिसेन दई दृगमोरी || मगन भयो 
तब नाचन लाग्यो बोलत हो हो होरी ॥२०॥ बांधत रोटी पेटफुलायो यों 
टेढी पाग बनाई ॥ अधिकवार बहनें टानरोतन अद्भुत फाग मचाई ॥२१॥ 
जानबूझ अनबोली ब्हेकें दुरदेखत नंदरानी || निरखनिरख नयनन कौतूहल 
मनहीं मन मुसिक्यानी ॥ २ २॥ इंद्रादिक ब्रह्मादिक शंकर ये सब रहे लुभ्याई ॥ 

हम न भये ब्रज ब्राह्मम निरखनिरख मनमे पिछाई ॥२३॥ भई विमान भीर 
ब्रज ऊपर पहोपन वृष्टि करावें | निरखनिरख यह सुखन नयनन सुरबनिता 
मंगलगावें ॥२४॥ धन्य ब्राह्मन धन्य धन्य नंद सुत धन्य ये ब्रजकी नारी ॥ 
धन्य धन्य ब्रजके ब्रजवासी धन्य स्थाम बलहारी ॥२५॥ 

३ (कै राग काफी हुँ) माई समध्यानेतें ब्राह्मम आयो भर होरी के बीच 
भरूवा ॥ घेर लियो घर मांझ लुगांइन मूंड लगाई कीच ॥१॥ काहूलई 
खसकाय परदनी काह्ूकियो कजरारो ॥ पिसीपिठी गोंछन लपटाई ब्राह्मनको 
कहाचारो ॥२॥ काहूणुदी झगुला पहेरायो काहू गूलरी माला ॥ तारीदेदे 
महीगन गावें हँसिहँसि ब्रजकी बाला ॥३॥ जसुमति लियो बचाय बापरो 
निरमल नीरन्हवायो ॥ नयेवसन पहेराय गुदीते झगुला आनि छिडायो ॥४॥ 
तब ब्राह्मन निधरक व्हे बेठ्यो पहरि ऊजरेकपरा ॥ एक ग्वालिनि ने आनि 
उलेड्यो सरीकीचको खपरा ॥५॥ देख विमल गद्मो चतुरंगने भरलेंभलें 
करियगावें ॥ अति खिलवार मोधुवा पांडे खेलेंहीं सुखपादें ||[६॥ पेजबांधिजो 
सुरपति नाचे तो ऐसी फागन माचे ॥ पेट फुलाय वदन टेढोकर विफरदो 
ब्राह्मग नाचे ॥७॥ गहने जोई माई दे पांडे हमतो फणुवा चाहें ॥ एकन 
कान पकर गुलचायो काहू ऐंठी बांहें |८।॥| जानि सासुरे को यह ब्राह्मन 
मोहन कछु बन कहहीं ॥ कृष्णजीवन लछीराम के प्रभुहरि सकुच सकुच 
जिय रहहीं ॥९%॥ 

४ (कै राग काफी ए;) प्रोहित वृषभानु कौ हो आयौ नंदराई दरबार ॥ भ्रु०॥ 
सिंघ पौरि खेलैं ब्रजबाला छिरकति कुँमकुम नीर ॥ ब्रज की बीथिनि खेल 
मच्यौ हो भई परसपर भीर ॥ १॥ घरि लयौ बाह्यन चहूँ दिस तैं लीने बसन 
उतारि॥ नैन आँज के दयौ दिठौंना बैंनी गुही संबारि |२॥ तन सुख चीर, 
लाह कौ लहिंगा, अँगिया बनी कटाब ॥ कंठ पोति, कर पौहोंची सोहै, 
बाजू बंद जड़ाव ॥३॥ तिया-भेष अद्भुत जु बन्यौ है कहति सबैं ब्रज- 
नारि॥ दै पटतार नचावें पांड़े, गावति हैं मिलि गारि ॥७9॥ उत तें आवति 
हैं नंद-नंदन, गोप सखा सँग जोरि ॥ प्रोडित की गति देखि साँवरो हँसति, 
मुदित मुख-मोरि ॥५॥ तब मोहन जुवतिन मधि आए पांडे दियौ छुड़ाई ॥ 

फणगुवा बहुत मँगाई सबन कौ ं देति है हरखि बुलाई ॥६॥ देति असीस चलीं 
ब्रज-बनिता, चिर जियौ ब्रजराई ॥ जाके राज सदाँ इहि बिधि सौं, खेलति 
है हम आई ॥७॥ तिहिं औसर पांड़े कौं दीने, नौतन बसन मँगाई चल्यों 
बहुरि वृषभान पुरा कौ फूल्यों अंग न माई ॥८॥ ब्रह्मादिक, सनकादिक, 
नारद, रहे बिमानन छाई ॥ यह छबि निरखि बारि तन, मन, धन, “विष्नुदास! 
बलि जाई ॥९%॥ 

8 (कक राग सोरठ बिलावल (ु) होरी खेलिये सुंदरलाल ॥ चंचल नेन 
विसाल ॥ तुम ब्रजजन के प्रतिपाल ॥ तुम लीला नट गोपाल ॥ गहि ठोडी 
जसुमति कह्ढे तुम संग लेहु ब्रजबाल ॥१॥ विविध सुंगध नउबटनों सब 
अंग बेठि उबटाऊं ॥ चंदन अंग लगायकें फिरिताते नीरन्हवाऊं ॥२॥ अंग 
अंगोंछों प्रीतिसों घसि मृगमद तिलक बनाऊं ॥ अंजन नेन न आंजिकें 
अरुमसिविंदुका भुलाऊं ॥३॥ अलकावलि अति सोहनी मोतिन लर सरस 
गुथाऊं ॥ मधि लटकन लटकायकें हों देखत अति सुख पाऊं ॥9॥ पगिया 
पेच वनायकें खिरकिन की सीस धराऊँ ॥ मोर चंद्रिका तनकसी हों 
दिसदाहिनी ढराऊं || ५॥ झीनी झंगुली अति वनीसोतो स्याम अंग पहराऊं ॥ 
अति सुगंध पहोषन बस्यो वरफुलेल चुपराऊं ॥|६॥ सूथन गाढे अंगकी 
लाल चरन पहराऊं ॥ फेंटाकटि तट बांधिकें ओर सुरंग गुलाल भराऊं 
॥७॥ आभूषन बहु भांतिके पहराऊं तिहिंतिष्टिं ठाऊं॥ फूलनकी माला गरेधरि 
देखत नेन सिराऊं ॥८॥ घरघरते सब गोपके लरिकनकों पठे बुलाऊं ॥ 
केसरि के मदुका भरों पिचकारी हाथ धराऊं ॥५%॥ सिंघद्वार ठाडे रहो तुमें 
संग देहुं बलदाऊं ॥ आगे ब्हेमेरे लाडिले ललना सबहिन को छिरकाऊं 
॥१०॥ वड्डे गोप बुलायकें रखवारे संग रखवाऊँ ॥ मनमानें तहाँ खेलिये 
सब ब्रजजन संग नचाऊं ॥११॥ विविध भांति ब्रजराज सों कह्डि बाजे 
बजवाऊँ ॥ फणुवा देवे झुं अबे बहुभूषन वसन मंगवाऊं ॥१२॥ सब ब्रज 
युवतिन को अब घरघरतें पठे बुलाऊ ॥ मेरे लालके चावसों फगुवाके गीत 
गवाऊं ॥ १ ३॥ रणमगे बागे देखिकें अपने द्रगन सिराऊं ॥ मुक्ताफल थारीभरों 

होंले आरती उतराऊं ॥१४॥ आंकों भरिले गोदर्मे घर भीतर ले जाऊं ॥ 
ब्रजयुवतिन में बेठिकें नेंक फूली अंगन मां ॥१५॥ माय मनोरथ यों करे 
जाको हे जसुमति नाऊं ॥ दीये यह फल रसिक कों हों श्रीवललभ गुनगाऊं 
॥१६४॥ 


२ (कै राग बिलावल [छ) आंनंदराय खेले फाग सोहो हो होरी आई ॥ 
लाल गिरीधरके काज अपने ग्रह न्योति बुलाई ॥१॥ कोया को आदर देहे 
कोयाकों बैठन देहे | जसुमति आदर देहे फूलदेवे ठन कहेहे ॥२॥ कासों 
राची आनितो काके संग खेलिहें ॥ गिरधर सोराची आनि तो दाऊ संग 
खेलिहें ॥।३॥ डांडो रोपन चले नंदओर गिरिवर धारी || वाजे वहोत वजावत 
ताल पखवाज थारी ॥|४॥ नदी जमुनाके तीर जायरोपीहे होरी ॥ कुंवर धरी 
बनाय सबनता बपाछें जोरी॥५॥ पूजा करि पाय लागि ओर परिक्रमा दीनी ॥ 
विप्रन वेद पढाय बेठिस बही विधि कीनी ॥६॥ खेलतहें नंदलाल कमल 
हाथ गहिलीने ॥ सुंदरि लईहें बुलाय रहसि उनके करदीने ॥७॥ अबीर 
युलाल उडाबत ब्रज॒रानीके लाला ॥ सुंदर मुख झलकत पहरें उर फूलन 
माला ॥८॥ केसरि सोंधे भीजी पहरें झूमक सारी ॥ गिरिधर पिय संग 
खेलें घोष सकल ब्रजनारी ॥९॥ होरी धरि घर आए नंदराय ब्रजवासी ॥ 
गोप ग्वाल सब भीने ओर लालन सुखरासी ॥१०॥ रानीजू देखि सिहाय 
करत नोछावरि भारी ॥ धन्य जन्म करि मान्यो वारति नौतन सारी ॥ १ १॥ 
चंद्रावलि राधाजू भीजि रही रसहीयें | एकोपल नहीं छांडत डोलत लालन 
लीयें ॥ १२॥ यह जो बड़ो त्योहार तोनि तनित तुमही आबो ॥ सकल घोषके 
राय नंद गिरिधारी कहावो ॥१३॥ चिरजीओ ब्रजराज देखि ढोटन सुख 
पावो ॥ श्रीविद्डल गिरिधर कों हसिहसि फाग खिलाबो ॥१४॥ 

३ छक्के राग बिलावल |) घोष नृपति सुत गाइयें जाके वसियें गाम ॥ 
लालवलि झूमिकाहो ॥ वहोरि सुहागिनि गाइये जाको श्रीराधा नाम ॥ लाल 
॥१॥ चलीहें सकल ब्रजसुंदरी नवसत साजि सिंगार | गाबत खेलत तहां 
जई जहां घोषराय दरबार ॥२॥ जाय नेन भरि देखिये सुंदर नंदकुमार ॥ 
नीलपीतपट मंडिता उर गजमोतिन हार ॥३॥ सखा संग अति रस भरे 

पहरे विविध रंगचीर ॥ गीत विचित्र कोलाहला ओर ब्रजवासिन भीर ॥8॥ 
डिमडिम दुंदुभी झालरी रुजमुरज डफताल ॥ मदन भेरि राय गिडगिडी 
विचविच वेन रसाल ॥५॥ अति रसभरी ब्रजसुंदरी देत परस्पर गारि ॥ 
अंचलपट मुखदे हंसी मोहन वदन निहारि ॥६॥ पहलो झूमक ताही को 
जाको श्रीमोहन पूत देखि परोसिर मोहनी युवती जनमन धूत ॥७॥ दूसरो 
झुमक ताही को जाकी श्रीराधा नारि ॥ पिय प्यारी रोके गये मनमें चोंकि 
बिचारि ॥|८॥ जुवति कदंव सिरोमनी श्रीराधा वरस कुमारि ॥ उतब्रज सिसुगन 
नायका वलि ओर गिरिवरधारि ॥९॥। एकन कर बुका लिये एक गुलाल 
अबीर ॥ प्रमदा गन पर वरखही कूकेंदेत अहीर ॥१०॥ रतन खचित 
पिचकाइयां नवकुंकुम जल सोंघोरि वरखही कूकेंदेत अहीर ॥8०॥ 
रतनखचित पिचकाइयां नवकुंकुम जल सोंघोरि || पियसन सुखब्हे छिरकहीं 
तकितकि नवल किंसोरि॥ १ १॥ स्थाम सुभगतन सोहही नवकेसरि के बिंदु ॥ 
ज्यों जलधर में देखिये मानो उदित बहुइंदु ॥१२॥ युवतियूथ मिलि धाइयो 
पकरेवलि मोहन जाय ॥ नवकेसरि मुख मांडिकें छांडे आंखि अंजाय ॥ १ ३॥ 
यह विधि होरी खेलहीं ग्याति बंधु संग लाय ॥ पूरण शशि निस डहडही 
पून्यो होरी लगाय ॥१४।॥ परिवा सकल घोखजन भानुसुता चले नहान ॥ 
अरणजा अंग चढाइयों बिमल वसन परिधान ॥१५॥ दुतिया बंदन बांधियो 
सिंघासन युवराज ॥ छत्रचंवर गोबिंद गहे श्रीवल्लभकुल सिरताज ॥१६॥ 
४ (की राग बिलावल एक) वंदों मुनसाई नंक्के जुवती झंडा केसें लेहोजू ॥ 
ये सब सुंदरि घोखकी क्‍यों परिरंभन देहो ॥१॥ फाणुन मास देत फगुवा 
अति क्रीडा रस खेलो ॥ तनकी गति ओरें भई बोली ठोली मेलो ॥२॥ 
काहेकों अकुलात हो हम मन को भायो करिहें ॥ हों भैया बलदेवको पृथक 
पृथक करि धरि हें ॥|३॥ पांच सखी मिलि एक व्है बीच झंडा ले रोप्यो ॥ 
फरहर रति पति ऊपरे बहोत नगन जट ओप्यो ॥४॥ सुनों पिया सांची 
कहूं जो तुम्हारे जिय भावे ॥ अपने छलबल प्रेमके जीतेसो कहा पावे ॥५॥ 
हम समेत सब ताहीको यामें कहा कछू लालो ॥ अब जीतो तो जानिहें 
पानधरें प्रतिपालो ॥६॥ पटह निसान मृदंगसो दुहुुदिस दुंदुभी बाजें ॥ इत 

जुबती बर जोर में उतत स्याम सखन संग भ्राजें ॥७॥ गावें चेत सुहावनें 
बिचबिच मीठी गारी ॥ चंग उपंग मधुरमुरली राण मिलल्‍यो करतारी ॥८॥ 
केसरि कुंकुम घोरिकें नवकिसोर परधाई ॥ नायक धेरी नायका चोली वसन 
रंगाई ॥९॥ काहसों मिलवत सखनदे काहूसों मिलवत बोली ॥ काहूकों 
परिरंभनदे काहूकी झटकत चोली ॥१०॥ रवकि रंगीली राधिका पीतांबर 
गहि झटक्यो ॥ हो हो हो कहि सुंदरी गह्वि करसों कर पटक्‍्यो ॥११॥ 
उतबवर सुंदर लाडिलो इत वृषभान किसोरी इत पिचकाई उत पिचका पियसन 
मुख लेदोरी ॥१२॥ सुरंग लाल अबीरसों ज्योम रसातल छायो ॥ रसमें 
नायक नायका करत आप मन भायो ॥१३ ॥ ग्रुलाल जंगाली छबि राजहीं 
दंपति प्रेम प्रसंसा ॥ उपमाकों कोऊ नहीं क्रीडत हंसीहंसा ॥१४ ॥ झंडा 
लीयो ओर रसकीयो प्रान पिया रस पेख्यो ॥ गिरधर क्रीडा नित नई सगुनदास 
रस लेख्यो ॥९१५॥ 


५ एक राग बिलावल एछु) श्रीलक्ष्मन कुल गाइये श्रीवललभ सुबन सुजान ॥ 
लाल मनमोहना हो ॥ गुन निधि गोपीनाथजू निर्गुन तेज निधान ॥१॥ 
पुरुषोत्तम आनंदमें श्रीविद्ठल ब्रजके भूप ॥ कोटि मदन विधुवारनें मुख सोभा 
सुखरूप ॥२॥ भूतल द्विज वपु धारिकें श्रुतिपथ कियो प्रचंड ॥ मारण पुष्टि 
प्रकासिकें मायामत कियो खंड ॥३॥ श्रीमिरिधर गुन आगरे ॥ पूरन 
परमानंद ॥ राज सिरोमनि लाडिले करुनामय गोविंद ॥|४॥ श्रीबालकृष्ण 
मुख चंद्रमा पंकन नेन विसाल ॥ श्रीवल्लभ गोकुलनाथजू प्रिय नवनीत 
दयाल ॥५॥ श्रीपति श्रीरघुनाथजू जगजीवन अभिराम ॥ रूप रासि जदुनाथजू 
कमला पूरन काम ॥६॥ नवकिसोर घनस्यामजू अंगअंग सुखदाय ॥ बालक 
सब ब्रह्मजानिकें बेदविमल जसगाय ॥|७॥ बिंद्राविषिन सुहावनों ब्रजलीला 
सुखसार ॥ मानिकचंद्र प्रभु सर्बदा श्रीगोकुल करत विहार ॥८॥ 

६ (|! राग बिलावल () अरि आज कमल मुख देख्यों री जब तैं घर 
अंगना न सोहाई || हों जमुना जल भरन गई री बिसरी भरन जल माई 
॥१॥ छोरी डॉडो रोपत देख्यों मूरति रही उर छाई || तब तैं खान पान 
सुधि बिसरी मिलिवे कौं अकुलाई ॥२॥ मेरे जान कछू परी ठगोरी मुरली 

तान सुनाई ॥ “सूर स्यामः सोई हितू हमारी जो कोऊ मोहि मिलाई ॥३॥ 


७ (कर राग सोरठ एुँ) मनमोहन खेलत फागरी हों क्‍यों कर निकसों ॥ 
मेरे संग की सबे गई मोहि प्रगट भयो अनुराग ॥ ९॥ एकरेन सपनों भयोरी 
नंदनंदन मिले आय ॥ में सकुचन घूंघट कढ्यो उन भेटी भुज लपटाय ॥२॥ 
अपनों रस मोंकों दियोरी मेरो लीयो घूंट ॥ वैरिन पलकें उघरतें मेरी गई 
आस सब छूट ॥३॥ फिरमें बहुतेरो कियोरी नेंकन लागी आँख ॥ पलक 
मूंदिपर चोलियो में जाम एक किलों राख ॥४॥ तादिन द्वारें व्हे गयोरी 
होरी डांडो रोप ॥ सास ननद देखन गई मोहि घर रखवारी सोंप ॥५॥ 
सास उसासन त्रासहीरी ननद खरी अनखाय ॥ देवर ड्धर बोगिने मेरो 
बोलत ना हरि स्याय ॥६॥ तिखने चढ ठाढी रहोंरी लेवो करों कनहेर | 
रात दिवस हो हो रहे विचवा मुरलीकी टेर ॥७॥ एसी मन में आवहीरी 
छांड लाज कुलकान ॥ जाय मिलों ब्रजईश सों रतिनायक रसकी खान 
॥८॥ 

८ (कली राग गौरी ४) ऋतु वसंत सुख खेलियें हो आयो फागुन मास ॥ 
होरी डांडो रोपियो सब ब्रजजन मन उल्लास ॥ गोकुलके राजा ॥| १॥ रजनी 
मुख ब्रज आईयो गोधन खरिक मझार ॥ सखा नाम सब बोलकें घरघर 
ते देत बगार ॥ २॥ बडेगोप वृषभान के आये सब मिल पोरि॥ श्रवन सुनत 
प्यारी राधिका चढि चित्र सारी दोरि ॥|३॥ ऊझकि झरोखा झांकियो दोउन 
मन आनंद ॥ एसी छबि तब लागियो मानो निकस्यो घटातेचंद ॥|४॥ वासर 
खेल मचाईयो नेरे आयो फाग ॥ झूमक चेतव गावही मनमोहन गोरी राग 
॥५॥ नरनारी एकत्र भये घोषराय दरबार ॥ चहुंदिसते सब दौरियो भूषण 
वसन सिंग्रार ॥६॥ अगणित बाजे बाजहीं रुंजमुरज निसान ॥ डफ दुंदुभी 
ओर झालरी कछुबवन सुनियत कान ॥७॥ पिचकाईं कर कनक की अरगजा 
कुंकुमघोर ॥ प्राणपिया कों छिरकही तकतक नवलकिशोर ॥| ८॥ बडुरि सखा 
सबदोरियो आगेंदे बलबीर ॥ युवतीजन परवरखहीं नवल गुलाल अबीर 
॥९॥ ललिता विसाखा मतो मत्यो लीनों सुबल बुलाय ॥ चेरी तेरे बापकी 
नेंक मोहन कों पकराय ॥१०॥ तबें सुबल कौतुक रच्यो सुनों सखा एक 

बात ॥ इने भीतर जानदेहु बोलत जसोदा मात ॥११॥ हरेंहरें सब रेंगि 
चली नेरें निकसी आय ॥ सेन सबेंदे दोरियो पकरे बलमोहन जाय ॥१२॥ 
प्यारी को अंचल लियो और पियको पटपीत ॥ सकतहीं गठजोरो कियो 
भले बने दोउमीत ॥ १ ३॥ फगुवा में मुरलीलई ओर कंठ को हार।॥ श्रीराधाकों 
पहराईयो हसत देंदे करतार ॥ १ ४॥ मेवा मोल मंगाईयो फगुवा दियो निवेर ॥ 
मनभायो कर छांडियो हसत वदन तनहेर ॥|१५॥ यह विधि होरी खेलही 
ब्रजवासिन संग लगाय ॥ युगल कुंवर के रूपपें जन गोबिंद बलबल जाय 
॥१8४॥ 

९ (कफ राग गौरी (७) गोपन के आनंद ब्रज फाग रमानो ॥ध्रु०॥ फागुन 
अतिबड भागन क्रतु वसंत के आगम ॥ पून्यों और गुरुवार मघा ऋतु शिशिर 
समागम ॥ गर्ग आपले ज्वेडें होरी डांडो रोप्यो आय ॥| कुशल बखाने देश 
की विप्रकह्मो समझाय ॥ १॥| वासरगत रजनी जब आई घरघर बालक सिमिट 
मदन की फिरी दुहाई ॥ गारी देत निसंक व्हे ओर आरज पंथ छुडाय ॥ 
मुखकर सबे लजावही उर आनंद न समाय ॥२॥ स्याम सुबल सो मतो 
मत्यो दावजों पाऊं ॥ बड़े भोर वरसाने होरी खेलन जाऊं ॥ भली बात 
सबहीन कही रवि के उदय प्रमाण ॥ कनक कलश केसर भरे भई चलन 
की ठान ॥३॥ बलमोहन मिल सखन सहित बनबाजे साजे ॥ रुंज मुरज 
सहनाई झांझ झालर डफ बाजे ॥ आनंद भेरि मृदंग मिल गावत गोप धमार ॥ 
नंदीश्बरतें उतरत देखें सुख सागर की वार ॥9॥ नाचन स्वांग बनाय योग 
मुद्रा वलिलीयें ॥ तांडव नृत्य कराय मत्त बारुणीसी पीयें | जाय सिमिट 
इकठोरे भये वृष भान की पोर श्रवण सुनत प्यारी राधिका गई अटापेदोर 
॥५॥ उझक झरोखा झांकत कोटिक चंद लजाहीं ॥ रसिक कुंवर जहाँ 
आय निरख परसत पर छांहीं नयना सों नयना मिले कोऊन पावे पार ॥ 
श्री स्थामाजू रीझकें डारचो पियपें हार ॥६॥ मृगमद साखजवाद कुंकुमा 
अति घुसघोरी ॥ हरि पिचकाइन छिरकत बोलत हो हो होरी ॥ उडत गुलाल 
अबीर में वासर गयो छिपाय ॥| राधा ललिता सेन दे बल पकराये जाय 
॥७॥ चन्द्रभगा मुख मांडत ललिता लोचन आंजत ॥ इंद्रा वृंदा प्रेम कलश 

भर सिरतें ढारत ॥ पढ़कालियो उतार कें मानो आवत गजराज ॥ स्याम 
सखन सों कहत हैं भलेबने दाऊ आज ॥८॥ मेवा बहुत मंगाय दीन ब्हे 
फजुबा दीनों ॥ पढुका लियो उतार मनोरथ सबको कीनो ॥ कीरतिजू आनंद 
भर चितेस्याम की ओर ॥ कछुमन में वांछित भई कर अंचल की छोर 
॥९॥ जिनके मन हर लिये संग लागी फिरें भामिनि ॥ ख्लेलत नांहिनकोऊ 
राधाजू की कामिनि ॥| मुरली मधुर बजाइयो मनमोहन मधुरीतान ॥ रही 
चित्र कीसी लिखी अब कोन कहे घर जान ॥१०॥ रातद्योस के खेल महीना 
जात न जान्यो ॥ नरनारी बड़ छोट सुफल जीवन कर मान्यो ॥ सांझ 
परी दिन आंधयो होरी पोंढोंचेग्वाल ॥ तहां रोक ठाडे भये मध्य नायक 
ननन्‍्दलाल ॥१ १॥ घर घरते सब सिमिट हितू देखन कों आईं ॥ रेसम पाट 
पुआय माल गूलरी बनाईं ॥ आनंदगारी गावहीं अपने अपने अगबार ॥ 
होरी कोई जान न पावें रोके सिंघ दुवार ॥ १ २॥ एकन के कर बांस एकलीने 
सिर झोरें ॥ होरी पूजन चले ध्यान सिद्धन के टारें ॥ नवल कुंवर पोरिन 
रुपे करजेरिन की ओट ॥ कपट मार छबि चारु दे दीनी काम करोट ॥१३॥ 
घरी महूरत सोध नंद सबहितू बुलाये ॥ अक्षत पानी दूब सहित होरी पें 
आये ॥ नर नारीयों भेट हीं सब दिन आनंद जाय ॥ वेद ऋचा विप्रन पढी 
घृत आहुती कराय ॥|१४॥ कुद्ंब सहित सिरनाय सबन परिक्रमा दीनी ॥ 
कुशलमान जियजान धूरिकी वंदन कीनी ॥ बायस ओर भली भई भैया 
कहत सयाने लोग ॥ बलमोहन होरीमगारियो अजर अमर संयोग ॥8५॥ 
ब्रजवासिन की चरणरेणु ब्रह्मा शिव यांची ॥ अष्ट सिद्धि नवनिधि छार घर 
घर प्रंतिनाची ॥ ब्रज रानो ब्रज जन सहित गये भीतरी षोर ॥ रानी जसुमति 
कियो आरतो जुगल कुंवर परदोर ॥१६॥ गज मोतिन को हार डोरीकर 
कंकण दींने ॥ गोपी ग्वाल वुलाय दान विप्रन कों कीने || देत असीस घर 
को चले आनंद सिंधु बढाय ॥ रसिक कुंबर नंदलाल पें जनदयाल बल 
जाय ॥१७॥ 


१० एूकी! राग बिहाग ईहछु) रंगनरंण हो हो होरी खेंले लाडिलो ब्रजराजको ॥ 


९६ होरी डांडा के पद [0] राग बिहाग 


सांवरेगात कमलदल लोचन नायक प्रेम समाजको ॥ १॥ प्रथमहीं ऋतु वसंत 
बिलसे हलसे होरी डांडो रोप्यो ॥ मानो फाग प्राणनीवन धन आनंदित 
सब ब्रज ओप्यो || २॥ मृगमद मलय कपूर अगरकेसर ब्रजपति बहुघोर धरे ॥ 
सरस सुगंध संवार संग दीये रंगन कंचन कलश भरे | ३॥ प्रेममरी खिलवारन 
के हित सुखके साज सिंगार कियें ॥ भाग्य अपार जसोदा मैया बारबार 
जलवार पियें ॥४॥ भईहै रंगीली भीरद्वारन प्रीतम दरशन कारनें ॥ अब 
बन ठन निकसे मंदिरतें कोटि मदन कीये वारनें ॥५॥ फेंट भराय लई जननीपें 
आज्ञालई ब्रजईंशतें ॥ नंदराय तब रत्न पेंचरचि बांध्यो गिरिधर शीशत्तें 
॥६॥ तापर मोर चंद्रिका सोहे ग्रीव ढरन लहकात हें ॥ मदनजीत को बानो 
मानो रूपध्वजा फहरातहें ॥७॥ तेसेई सखा संग रंग भीने हरख परस्पर 
मन मोहे ॥ वरणवरण युवतिन के कमल मानों अंबरदिन मणि संगसोहे 
॥८॥ आनंद भर बाजे बाजत हें नाचत मधु मंगल रंगकिये | हरिकी हसन 
दशनन की किरण नयनन की ढरन मन मोहि लिये ॥९॥ कोऊ छारे कोऊ 
चढ अटा कोऊ खिरकिन बदन सुहाये ॥ गोकुलचंद्रमा देखनकों मानो चंद्र 
विमानन चढचढ आये ॥१०॥ अबीर गुलाल उडाय चले देखत जेसें सब 
कोऊ हरखे ॥ छिरकत फिरत छेल नवरंगी कहा कहिये रस नव घन वरखे 
॥१ १॥ राधा दृष्टि परत नहीं मोहन निरख नयन मन घूमेंहों ।। सन्मुख व्हैय 
पिय कल्प तरूवर महाभाग्य रस फल झूमेडो ॥ १ २॥ प्रमदा गण मणि स्यामा 
रसिक शिरोमणि सों वेलन आई ॥ दुहूंदिश शोभा उमग रंग मच्यो मान 
बेणु ध्वनि लांई ॥१३॥ नयनन बेन न खेलत वधू गेंदुक नवलासिन 
मारमची ॥ कमल नयन कर ले पिचकाई मृण नयनन सेनन भ्रुंहनची ॥ १ ४॥ 
छिरकी छेल छबीली भांतन मनहरणी जोबन बारी || सब अंग छींट बनी 
पिय वसनन फुलीं छबि फुलवारीं ॥ १ ५॥ पहोप पराग उडाय दाव रचि अछन 
अछन नेरे आंई ॥ दौर दामिनीं घनघेरद्यो पिय बात बनीं सब मन भाई 
॥8१६॥ कोऊ मुख मांडत दे गलबइयां कोऊ पोंछत आछी छबिसों ॥ अलकन 
भ्रोहन मूल रंगरह्मो शोभा कहियन जाय कविसों ॥१७॥ कोऊ रचिरुचि 
पान खवावत पुलकित अधरन परस किये ॥ कोऊ भुज गष्टि डहकाय फगुवा 

मायत पिय नयनन चेन दिये ॥१ ८॥ राधा नागरि स्याम सुंदरपर प्रीत उमग 
क्रेसर ढोरी ॥ महामनोहर ताको राजा अभिषेक किये कहें हो हो होरी 
॥१९॥ सरस्वती सहित महामुनि मोहे यह शोभा दंपति हेरे || कहि भगवान्‌ 
हित रामराय प्रभु हस चितवन वसी मन मेरे ॥२०॥ 

गारी की धमार 


१ || राग बिलावल ह) रस सरस बसो बरसानोंजू ॥ राजत रवनी 
करबानों ॥ मनिमय मंदिर तहां सोहे || रविशशि उपमाकों कोहे || १) वृषभान 
गोप तहां राजें ॥ ताकी कीरति जगमें गाजें ॥ नितपरम कुलाहल भारी ॥ 
गावत गारी ब्रजनारी ॥२॥ जब दिन होरी को आयो ॥ नन्‍्योंतो नंदगाम 
पठायो ॥ सुनिकें मनमोहन धाये ॥ सब सखा संग ले आये ॥३॥ जब 
जसुमति न्‍योति बुलाई || समधिन समध्यानें आई ॥ कीरति आदर कर 
लीनी ॥ मनुहार बहोत विधि कीनी ॥।४॥ अतिकृपा अनुग्रह कीने ॥ हमतो 
अपने करिलीने ॥ गुनगनेन परें कछू गाथा ॥ कीनों ब्रज सकल सनाथा 
॥५॥ तुमतो सबकी सुखरासी ॥ ये सुफल किये ब्रजवासी ॥ आबो निज 
भवन बिराजों ॥ बरसानों सकल निवाजो ॥६॥ तुमतो सबकी सुखदाई ॥ 
मुखकीजे कोन बडाई ॥ तुमतो यह निजब्रत लीनों ॥ जिनजो जाच्यो सोदीनों 
॥७॥ यह जस तुमारो जगजानें || मुखपर कष्टि कोन बखानें || तब करगहि 
ढिंग बेठारी ॥ गावत मंगल ब्रजनारी ॥८॥ तुमसों पूछें एक बाता ॥ तुम 
सांची कहो सब गाता ॥ जबगर्ग तिहारे आये ॥ वोहो नाम कृष्णके गाये 
॥%॥ मुनि बासुदेव करिलेखे ॥ वसुदेव कहां तुम देखे ॥ यह सुनिसुनि 
बात तिहारी ॥ अचरज उपजे जीयभारी ॥१०॥ ओरोसंका जीय आवे ॥ 
ये भेद कोऊ नहीं पावे ॥ पति साधु परम तुम पायो ॥ यह पूत कहां ते 
जायो ॥११॥ याके गुन रूप नियारे ॥ यह मिलेन कुलहि तिहारे ॥ कछू 
कह्यों हमारो कीजे ॥ वसिकें सबकों सुखदीजे ॥१२॥ रहियें कछू दिवस 
हमारे ॥ हम तोहें सकल तिहारे || यह दोऊ एक करि जानों ॥| नंदगाम 
सोई बरसानों ॥१३॥ जानत ज्यों नंद तिहारे ॥ तेसेई वृषभान हमारे ॥ 
ये दोऊ परम सनेही ॥ ये एक प्रान द्वे देही ॥१४॥ सुनिसुनि जसुमति 

मुसिकानी ॥ बोली मधुरी एकवानी वसियें कछू दिवस तिहारे कीरति चलि 
बसो हमारे ॥ १ ५॥ तब हंसी सकल ब्रजनारी ॥ जसुमति की ओर निहारी ॥ 
ब्रञजभयो कुलाहल भारी ॥ नांचत दे दे करतारी ॥१६॥ यह रस बरसे 
बरसाने ॥ विन कुंवरि कृपा को जाने ॥ कीरति जसुमति जसगायो ॥ ब्रजवास 
माधुरी पायो ॥१७॥ 

२ (कक राग बिलावल छठ) सुंदर स्थाम सुजान सिरोमनि देह कहाकहि 
गारीजू ॥ बडे लोगके औगुन वरनत सकुच होत जिय भारी ॥ १॥ कोकरि 
सके पिता को निर्णय जाति पांति को जानें ॥ जिनके जिय जेसी बनि आवे 
तेसी भांति बखानें ॥२॥ माया कुटिल नटी तन चितयो कोन बडाईपाई ॥ 
उन चंचल सब जगत विगोयो जहां तहा भई हंसाई ॥|३॥ तुम पुनि प्रगट 
होई बारेंतें कोन भलाई कीनी ॥ मुक्तिवधू उत्तमजन लायक ले अधमनकों 
दीनी ॥४॥ वसि दस मास गर्भ माताके उनआसा करिजाये ॥ सोघर छांडि 
जीभ के लालच न्हे गये पूत पराये ॥५॥ वारेंहीतें गोकुल गोपिन के सूने 
ग्रह तुम डाटे ॥ है निसंक तहां पेठि रंकलों दधिके भाजन चाटे ॥६॥ आपु 
कहाय बडेके ढोटा भातकृपन लों मांग्यो ॥ मान भंगपर दूजें जाचत नेंक 
संकोचन लाग्यो ॥७॥ लरिकाईतें गोपिन के तुम सूने भवन ढंढोरे ॥ जमुना 
नहात गोप कन्‍्यनके निपट निलज पटचोरे ॥८॥ बेनुबजाय विलास कियो 
बन बोली पराई नारी ॥ वेबातें मुनिराज सभामे व्हे निसंक विस्तारी ॥९॥ 
सब कोऊ कहत नंद बाबा को घर भरच्चो रतन अमोले ॥ गरे गुंजा सिरमोर 
पखौवा गायन के संग डोले ॥१०॥ राज सभा को बेठन हारो कोन त्रियन 
संग नाचे ॥ अग्यज सहित राज मारण में कुबिजा देखत राचे ॥ १ १॥ अपनी 
सहोद्रा आपुही छलकरि अर्जुन संग भजाई ॥ भोजन करि दासी सुत के 
घर जादों जाती लजाई ॥१२॥ लेले भजे राजन की कन्या यह धोंकोन 
भलाई ॥ सत्य भामाजु गोतमें व्याही उलटी चाल चलाई ।॥|१३॥ बहिन 
पिताकी सास कहाई नेकहु लाज न आई ॥ एते पर दीनी जु विधाता अखिल 
लोक ठकुराई ॥ मोहन वसीकरन चटचेटक जंत्रमंत्र सब जानें ॥ तातें भलेभले 
करिजाने भलेभले जजमानें ॥१५॥ बरनों कहा यथा मति मेरी वेदहू पार 
न पावे ॥ दास गदाधर प्रभु की महिमा गावत हीं उरआवबे ॥१६॥ 


गारी की धमार (7 राग धनाश्री ९९ 


३ (है राग बिलावल ईघ्) मोहन वृषभान कें आएजू ॥ तहां अतिरस 
न्योंति जिमाए ॥१॥ वृषभानपुराकी गारी ॥ श्रीराधाकृष्ण पियारी ॥२॥ 
चढि दूल्हे व्याहन आये | सिंघासन दे बेठाये | ३॥| नानाविधि भई है रसोई ॥ 
तहां जेंबत अति सुख होई ॥४॥ तहां मिली युवती वड भागी ॥ गावें कृष्ण 
चरित्र अनुरागी ॥५॥ तहां बोली एक ब्रजनारी | आबो देंहिं कृष्णकों गारी 
॥६॥ इने गारि कहा कहि दीजे || गुन ओगुन सरस लहीजे ॥|७॥ द्वेवासवे 
कोउ जाने ॥ जिनेवेद पुरान बखाने ॥८॥ वसुदेवके सुत जु कहाये ॥ तुम 
नंद गोपकें आये ॥९॥ तेरी मैया आनआनजाती ॥ वेहिलि मिली बेठें पाती 
॥१०॥ तेरी फूफी पंच भरतारी ॥ जाको जस पावन कारी ॥११॥ पतिपांड 
सबे जग जानें ॥ सुत आन आनके आनें ॥१२॥ तेरी द्वपद सुतासी भाभी ॥ 
वह पंच पुरुष मिलि लाभी ॥१३॥ जाकी जगवदत बडाई ॥ सोतो भक्त 
सिरोमनि गाई ।। १ ४॥ तेरी बहनि सुभद्रा कुमारी ॥ सोतो अर्जुन संग सिधारी 
॥१५॥ श्रीकृष्ण तेरी महतारी ॥। वह पहरें तमसुख सारी ॥|६६॥ रानी रातो 
लहंगा सोहे ॥ तेरी चितवनिमे जगमोहे ॥ १ ७॥ तुम कडीयत हो ब्रह्मचारी ॥ 
जाके सोल सहस्र ब्रजनारी ॥१८॥ तुम कहीयतहो दघ्िदानी | जिनकृवि 
जासों रतिमानि ॥ १९॥ श्रीकृष्णजू तेरो बलबीरा ॥ जिनकरष्यो कालिंदीनीरा 
॥२०॥ अहो तुम वनवन धेनुचराई ॥ भये घोख सकल सुखदाई ॥२१॥ 
बृंदावन वेनु बजायो ॥ ब्रजसुंदरि रास खिलायो |॥|२२॥ सूने भवन पराये 
आये ॥ चोरी करि माखन खाये ॥२३॥ गारीं गावें हरिजूकी सारी ॥ 
वेहँसिहँसि देहें तारी ॥२४॥ गारी गावें हरिजूकी सासू | वे ढरत प्रेमके 
आंसू ॥२५॥ गावो गावो सबेमिलि गारी ॥ तुम सुनहं लालबिहारी ॥२६॥ 
तुम करिकरि अपनों भायो अपनों जस जगत सुनायो ॥२७॥ वें हँसिहँसि 
गावे गोरी ॥ पटओट हंसी मुखमोरी ॥२८॥ छांडे दुरच्योधनसे राजा ॥ 
तेरे कुलहिन आवेलाजा ||२९॥ ललिता यह मंगल गायो ॥ सुनि सूरस्याम 
सचुपायो ॥३०॥ 

४ (छ राग धनाश्री एड) छेल छबिली समधिन हो यह छबि कोन की 
छलि लाई ॥ साच कहो हमसों समधिन तुम कोहे राम दुहाई ॥ १॥ समधिन 

सों समधोरो कीजे कीरति मनयों आई ॥ नंद गामतें महरि जसोदा समधिन 
न्योंति बुलाई ॥२॥ गिरिधारी जूकी महतारी सबही बिधि सुखदाई ॥| ब्रजनारी 
गारी गावत सारी बहु पहराई ॥३॥ चंदवदन तेरो चित्तचोरे नयन घने 
नटरारे ॥ भारे पलकन में अति सोहे तेरे चंचल तारे ॥|४॥ कज्जल रेख 
सहित सोड़े लोचन मोचन जुललोहे ॥ हाहा नें कहेरि मोतन तोहि मेरे गरे 
की सोहे ॥५॥ भोंह धनुष नासा चंपकली बेसरिकी छबि न्यारी ॥ मुख 
देखें चकचोंधि रहत तेरी बेंदीकी बलिहारी ॥६॥ अर्धचंद तेरो बेंदा बन्यो 
बेनी बरनी न जाई ॥ मानो इंदुपे त्रिया फनिगकी अमृत अचवन आई ॥७॥ 
मानो मदनकी चपल चामठी कनिक खंभ लटकाई ॥ मानों निसा पतिके 
सुखलूटी ह्ोत प्रात उठिधाई ॥८॥ दारचयोंदसन हसनिचोकाकी अधरनकी 
अरुनाई ॥ ठोढी गाढ गढ्यो मनमेरो तेरो संगन छोड्यो जाई ॥९॥ ललित 
कपोल अमोल गोल गोरे गोरे चितचोरें || निरखि निरखि मुख छबि मृगनेनी 
रीझि रीझि तृनतोरें ॥१०॥| कानन करन फूलफबे कंठ मोतिन सरीसोहें ॥ 
कोन कोन उपमादीजे जु समधिन पटतर कोहे ॥११॥ अति उतंग कुंचन 
पर कंचुकी खयनवनी अतिगाढी ॥ कंचन कुंभन पर मनमथने मानोंसांचे 
ढारी ॥१२॥ बांये कर पल्‍लवन मुद्रिका खयेनबरा अतिगोल ॥ श्रवन सिरात्त 
सुनत समधिन तेरे मीठे मीठे बोल ॥|१३॥ कर कंकन चुरोगजदंती गजरन 
फोंदा सोहे॥ दुरिमुरिकें घूंघट जब काढै चितेचिते मनमोहे ॥ १ 8॥ कटिलंहणा 
पचरंगी तन सोहे झूमक सारी ॥ कदली खंभ जे हरिराय की पायबनी 
अतिभारी ॥ १ ५॥ पायल ओर बिछीयाजु छबीले नखनमहाबरिदीनों || अटकि 
रहे उरमें अनबट समधिन सर्व सुहरिलीनों ॥१६॥ गति गयंद कटि किंकिनी 
बाजेमकर मधुर मनमीना ॥ धुुनिसुनि थकित रहे मुनिमन नगर भयो आधीना 
॥१७॥ सोंधे में सगवगी सदां सोहत समधिन सकुमारी ॥ मोहि रहे मकरंद 
बासरस भमर करें गुंजारी ॥१८॥ पानखात अलसात सखिनमें हंसत 
सहजहांसीरी ॥ जगमगात जोबनमदाती ओढें पावरी पीरी ॥१९|। चंद्रभगा 
चंद्रावलि ललिता हसत देदे करतारी | कोकिल केसे कंठ सबे गावति समधिन 
को गारी ॥ २०॥ कोमल कपोलनमें समधिनजू दसन चिन्ह किनदीने ॥ पलकन 
पीक कीलीक ललित लोचन रसमसे कहां कीने ॥२१॥ हृदेनखरेख कंचुकी 

दरकी अंग अंग अलसाई मरगजी माल सिथल कटि पटलों पलपल लेत 
जुूभाई ॥२२॥ रस निधान रसरास रसिली रसिकन रसिक पियारी ॥ रसिक 
सबे रसबस करिलीने महामोहनी डारी ॥२३॥ सुनि सबही के ललित बचन 
समधिन जू तब हँसि दीनो ॥ हावभाव द्रगकरि कटाक्ष सबहिनको मन हरिलीनो 
॥२४।॥ भोंहकमान तमकि तसनी द्रग बानता कही डारे ॥ जिनके लागे ते 
रसपाणे द्रगते टरे न टारे ॥२५॥ समधिनजू तुम्हारो रूपरंग रस मोपे कह्मयो 
न जाई ॥ धन्य धन्य बिघिना बिचितन्न जिन तोसीज्जिया बनाई ॥२६॥ देत 
असीस स्यामघन अलि श्रवनन विनती सुनि लीजे ॥ परमउदार सदां 
समधिनजू हमही दरसन दीजे ॥२७॥ 


५ (कक! राग धनाश्री एँश् रहसि घर समधिन आई ॥ ए सब सजनन 
के मनभाई ॥ध्रु०॥ समधिनसों समधोरो कीजे कीरति यह मन आई ॥ नंद 
गामते महरि जसोदा समधिन नयोति बुलाई ॥१॥ समधिन आई सब मन 
भाई निस समधी संग खेली ॥ खोलि हलास आय ढिंग बेठी मोहोरन 
कीसी थेली ॥२॥ अति सुरंग सारी समधिनकी लहंगा अतिही सुढार ॥ 
फाटि रही सगरी समधिन की चोली जोबनभार ॥३॥ समधिनकों हाथी 
को भावे आछो नीको पूरो ॥ रंग रंगीलो ओर चटकीलो हाथ भरे को 
चूरो ॥8॥ समधिन तो दीयोई चाहे खोलि डवाकी गांठि ॥ अपने समधिनके 
नेगिनकों हीरा पन्ना वांठि ॥५॥ समधिन कीड़े गली सांकरी समधि आवन 
जोग ॥ आधो बाहिर आधो भीतर बहोत बराती लोग ॥६॥ समधिनकें 
मेल्यो ही चाहे गलफूलन को हार ॥ काढन कहे समधिन समधीसों 
डोलाकेजुकहार ॥७॥ यह लीला सुरनर मुनि गाई देखत रहे लुभ्याय ॥ 
चिरजीवो दुलहे ओर दुलहिन सूरदास बलिजाय ॥८॥ 

६ (| राग काफी ए&) तुम आवोरी तुम आवो || मोहनजू को गारी सुनावो 
॥ १॥ हरिकारो री हरिकारो ॥ यह द्वे बापन विचबारो ॥|२॥ हरिनट बारी 
हरिनटवा ॥ राधाजूके आगें लट्॒वा ॥३॥ हरि मधुकररी हरि मधुकर ॥ 
रसचाखत डोलत घरघर ।।४॥ हरिखंजन री हरी खंजन ॥ राधाजु के मनको 
रंजन ॥५॥ हरिरंजन री हरिरंजन ॥| ललिता ले आई अंजन ॥|६॥| हरिनागर 

री हरिनागर ॥ जाकोबाबा नंद उजागर ॥७॥ हम जानेरी हमजाने ॥ राधा 
मोहन गहि आने ॥८॥ मुख मांडोरी मुखमांडो हरिहाहा खाय ॥ तोछांडो 
॥९॥ हम भरिहेंरी हम भरिहें ॥ काडूते नेंक न डरिहें ॥१०॥ हरि होरीहो 
हरि होरी॥ स्यामाजु केसरि ढोरी ॥ १ १॥ हरिभावेरी हरिभावे || राधा मनमोद 
बढावे॥ १ २॥ रंगभीनो री रंगभीनो ॥। राधा मोहन बसकीनो ॥ १ ३॥ हरिप्यारो 
री हरि प्यारो ॥ राधा नयनन को तारो ॥१४॥ हम लेहेंरी हमलेहें || फगुवाले 
गारी न देहें | १ ५॥ यह जस परमानंद गावे ॥ कछु रहसि बधाई पावे ॥ १६॥ 
७ हक राग सारंग ए.्ु) भेरि बाजै भरुवा नाँचै आगें गचैया दौरे जू ॥ 
ता पाछे सब गोप के लरिका हो हो होरी बोले जू ॥१॥ कमर हलावैं बाँह 
मरोरे अघरन कौं रस लेवे जू ॥ नैन नचाबैं बगल बजाबै मुख पै गुलचा 
देवेजू॥ २।। भरूवाजी को मूँड़ मुंड़ायौ निलज निपट अंग खोले जू ॥ 'रामदास” 
प्रभु या होरी में ढोल ढोल की बोले जू ॥३॥ 

८ हक राग नट () सारी हरि देत दिवावत ॥ ब्रजमें फिरत गोपिकन 
भावत ॥ १॥ दूधदही कोमातो डोले ॥ काहेन होहो होरी बोले ॥२॥ बगलन 
में पिचकाई वागे ॥ बांधत फेंट संभारत पागें ॥३॥ रुक गये बगरनर हे 
पेंडे ॥ नव केसरके माट उलेंडे ॥४॥ छाजनतें छूटें पिचकारी ॥ रंगगये 
बाखर भवन अठारी ॥५॥ चोवा चंदन कीच मचाई ॥ मानों ब्रजमें वर्षा 
ऋतु आई ॥६॥ मोहन घेर भरीं ब्रजनारी ॥ अबीर गुलाल रंगी रंग सारी 
॥७॥ गोपी ज्वाल खबरें रंग राचें ॥ वे सब सिंघ पोरिपेंनाचें ॥८॥ न्‍्हान 
चले यमुनाके तीरा ॥ कृष्ण ओर हलधर दोऊ बीरा ॥५%॥ प्रभु मुकुंद माधो 
सुख दायक ॥ युगल किशोर देखबे लायक ॥१०॥ 

९ (कै राग बिलावल 8) नवरंगीलाल विहारीहो ॥ तेरें द्वे बाप द्वेमहतारी 
॥श्रु०॥ नवरंगीले नवल विहारी ॥ हम देंहि कहा कह्लि गारी ॥१॥ द्वेबाप 
सबे जगजाने ॥ सोतो बेद पुरान बखानें | वसुदेव देवकी जाये ॥ सोतो 
नंदमहरकें आये ॥२॥ हम बरसानेकी नारी ॥ तुह्ेदेहें हँसिहँसि गारी ॥ 
तेरी भूआ कुंतीरानी ॥ सोतो सूरज देखि लुभ्यानी ॥३॥ तेरी बहनि 

सुभद्राक्वारी ॥ सोतो अर्जुन संग सिधारी ॥ द्रुपद सुतासी तेरी भाभी ॥ 
सोतो पांचपुरुष मिलि लाभी ॥४॥ हमजाने जू हमजाने | तुम उषल हाथ 
बंधाने ॥ हम जानी बात पहचानी ॥ तुम कबते भये द््चिदानी ॥५॥ तेरी 
मायानें सब जग ढूंढ्यो ॥ कोई छोड्योन बारो वूढ्यो ॥ जनकृष्णा गारी 
गावे ॥ तब हाथ थारकों लावे ॥६॥ 


8० (क| राग सारंग एड) मोहन होहो होहो होरी ॥ काल्ह हमारे आंगन 
गारी देआयो सो कोरी ॥१॥ अब क्‍्योंदूर बैठे जसोदा ढिंग निकसो कुंज 
बिहारी ॥ उमगउमग आंई गोकुल की वे सब वाई दिन बारी ॥२॥ तबही 
लला ललकार निकारे रूप सुधाकी प्यासी ॥ लपट गई घनस्याम लालसों 
चमक चमक चपलासी ॥३॥ काजर दे भजिभार भरुवाकें हँसहँस 
ब्रजकीनारी ॥ कहें रसखान एक गारीपर सो आदर बलिहारी ॥४॥ 


१९ एुक्की राग मरी हुँ) तु जिन बोलेरी देन देवा हि गारी ॥ बह हेलबार 
जिंभार जगत को हमहें सुलक्षण नागरनारी ॥१॥ वाके जिये आवे सोई 
गावे हम कहा करें लाज की मारी ॥ होरी में कहो कोन विगोयो कृष्ण 
जीवन लछीराम झंझारी ॥२॥ 


१२ (हर राग बिलावल (ड्र) नंदगाम को पांडे ब्रज वरसाने आयो ॥ अति 
उदार वृषभान जानि सनमान करायो ॥१॥ पांडेजू के पायन कों हँसिहँसि 
सीस नवायो ॥ पायधुवाय न्हवाय प्रथम भोजन करवायो ॥२॥ धाय आईं 
ब्रजनारी जिन यह सूधोपाया || भानभवन भई भीर फागको खेल मचायो 
॥३॥ सीसी सरस फूलेल अंगअंगन झलकायो ॥ हनूमान की प्रतिमा मानों 
तेल चढायो ॥।४॥ काजरसों मुखमांडि बदन विंदाजु बनायो ॥ कारे कलस 
श्रवत मानों चपरा चिपकायो ॥५॥ गज गामिनि गोंछनसों तुकमैया 
लपटायो ॥ देहृधरें मानों फागुन खेलन ब्रज में आयों ॥ ६॥ कहुंचंदन कहुंवंदन 
कहुंचोवा लपटायो ॥ क्रतुवसंत जानों केसूकोद्रम नवफूलन छायो ॥७॥ 
काष्दू गूलरी माला काह्टू झंगला पहरायो ॥ मानोगज घंटानवीच गजगाह 
बनायो ॥८॥ रंग रह्यो चहोंटियन अंगरातो ब्हे आयो ॥ गुंजन को गहनो 
मानो प्रोषित पहरायो ॥९%॥ माथेतें मोहनीनें छाछको माट ढरायो ॥ मानो 

काचे दूध सों गिरि गोवर्धन न्हायो ॥ १ ०॥ चोरभोर भई खोर मानो गंगाजल 
ढायो ॥ महादेव की जटा चूरिचरनोदिक आयो ॥११॥ लगत दंत सोंदंत 
गिडिगिडी अंग लगायो मानोहो सुघर संगीत ताल कठतार बजायो ॥१२॥ 
श्रीराधा राधा कहि अपनों बोल सुनायो ॥ अरी भानकी कुंवरि सरनिहों 
तेरी आयो ॥१३॥ सुनिकें प्रेमवचन गरो राधाभरि आयो ॥ वावाजू को 
दगलाले प्रोहित पहरायो ॥१४॥ कीरतिजू पांय लाभि तातोपय प्यायो ॥ 
तोलों खेलत होरी ब्रज में दूल्हे आयो ॥१५॥ साचे स्वांगन सजिकें सबे 
समूह सुहायो ॥ तपा व्यास कोपूत धुत सुकदेव बनायो ॥ १ ६॥| सनकादिक 
चारदों निस ज्यों सन्‍यास सुहायो ॥ घूमत आयो इंद्र स्वांग उन्‍्मत्त नचायो 
॥१७॥ ब्रज की बीथनि वीच कीच में लोट पुटायो ॥ चारिवदन को स्वांग 
चतुर चतुरानन लायो ॥१८॥ पंचानन पांचों मुखसों संगीत बजायो ॥ 
हरिकोन्‍्हे जुवावरो नारद नाचत आयो ॥| १९॥| देखि नंद के लाल जंत्र धरिगाल 
बेजायो ॥ महादेव पटतारदेत यह पट प्रभु भायो ॥२०॥ हो हो हो होरी 
हरि हांसीनहँसायो ॥ माया निपुन भई सोनार दहलहुलरायो ॥२१॥ 
कामकाम नीभयो सवन को चित्त चुरायो ॥ ललिता जोरी गांठि लाल को 
व्याह रचायो ॥२२॥ गठजोरो वृषभान कुंवरि सों जाय जुरायो || नवलअंब 
के मोर को मोरी मोर बनायो ॥२३॥ पीत पिछोरी तानि छबीलो मंडप 
छायो ॥ फागुन की गारीन को साखा चार पढायो ॥२४॥ होरी की अग्यारी 
करि दूल्हे परनायो ॥ होरी को पकवान सो भरिभरि झोरिन खायो ॥२५॥ 
फूलि फाग की फाग फल्योजिन यह जसगायो ॥ जन हरीया घनस्याम 
वास बरसानें पायो ॥२६॥ 


१३ ७. राज काफी कु) माई बरसाने ते नंदगाम प्रोहित वृषभान को 
आयो ॥ नंदभवन को वैभव अद्भुत निरख परम सुख पायो | १॥ पायध्बाय 
के जल अचवायो धिर आईं ब्रजनारी ॥ पालागन कहि फूलफूल गावत 
होरी की मारी ॥२॥ एकन चोवा आनसान ब्राह्मनके मुख लपटायो ॥ एक 
कपोलन मारत मींडत करत आपमन भायो ॥ ३॥ एकघर धसी घोर अरगजा 
पाछेते गहिनायो || एकतो पकर फेंट झकझोरत इकलोकर कें पायो ॥४॥ 
एक चोंडोंटियालेत चोरचित एकजु तारी बजावे ॥ एकतो पकर पोतिया 

झटकत हंसिहंसिवाख चढावे ॥५॥ एक अचानक व्हे पाछेते आंखिन में 
दियो है गुलाला ॥ मींडतदृण यों कहत लुगइन मेरोपारद्योचाला ॥६॥ 
एकनवासी खाटी छाछिते माथेते गहिनाई ॥| इत यह एक उतेवे अनगिण 
ब्राह्मम कीनबस्याई ॥७॥ गिडगिडात मारचो जाडे को चितवत भ्रोहेतान ॥ 
हाह्हों हार॒चो तुम जीती छांडिदेहु जिजमान ॥ ८॥ एक कह्ेयाहि पकरटकियाके 
श्रवनन को सुखदीजे ॥ एक कहेहा हानीके व्हे घरी एक गहिलीजे ॥९॥ 
कहत परस्पर ए ब्रजनारी ॥ सबमिल यह बिचारी ॥ इतनी सुतन अथांई 
तेचलि आये कुंजबिहारी ॥ १ ०|| जोदेखेतो पांडेकों यहीं घेर रहीं ब्रजबाला ॥ 
मुख पठुकादे निरख निरख मुसिकाने नंदकेलाला ॥ १ १॥ भलीमानसहो भलो 
आदरकियो ॥ भलोभोजन करवायो ॥ सुनों हो कुंवरजू सगरी लुगाईन होंतो 
नाचचायो ॥१२॥ एकनगुल गुलाय गुलचायो एकन कोहुंंनीदीनी ॥ जानत 
हों अपने जीय में जेसी पोहों नाई कीनी ॥६३॥ किचकिचाय मेरे लियो 
चोहोंटिया पीठ न्है गई राती | इननवरजी इनते हों डरपत धुकरपुकर करे 
छाती ॥ १ ४॥ तब ललिता गदगदगणद कायो स्याम स्याम कहिटेरदो ॥ पांडेजू 
की ललित पीठ पर लालकमल कर फेरद्यो ॥१५॥ एकन मोकों नयनसेनदे 
एकन अंजन कीनों ॥ एक नमन हरिलियोचितें आंखिन में बूकादीनों || १६॥ 
क्यो स्यथाम अजडृबकसो तिहारे बहुत सुख पेहें ॥ जो चाहोसोई तुमकों 
मनभायो फगुबा वेहें ॥१७॥ तुम तो अति उदार हो ढोटा तुम से तुम ही 
दानी ॥ जानजाउ जियमे जगजीवन चीरहरण सुधि आनी ॥ १ ८॥ जोसासुरे 
की दया की जेतो हाहा खाय छूडाबो ॥| तो हमछांडें पांडे कों पांडेनाचे 
तुमगावो ॥१९॥ काहेन पांडेगुन प्रगटो हरिसेन दई दृग मोरी ॥ मगन भयो 
तब नाचन लाग्यो बोलत हो हो होरी ॥२०॥ बांधत रोटी पेट फुलायो 
यों टेढी पाग बनाई | अधिकवार बह्न नेंटानरोत्तन अद्भुत फाग मचाई ॥ २१॥ 
जान बूझ अनबोली न्हे के दुरदेखत नंदरानी ॥ निरख निरख नयनन कौतूहल 
मनहीं मन मुसिक्यानी ॥२२॥ इंद्रादिक ब्रह्मादिक शंकर ये सब रहे लुभ्याई 
हम न भये ब्रज ब्राह्मन निरख निरख मनमे पछिताई ॥२३॥ भई विमान 
भीर ब्रज ऊपर पहोपन वृष्टि करावें ॥ निरख निरख यह सुख नयनन सुरबनिता 
मंगलगावें ॥२४॥ धन्य ब्राह्मन धन्य धन्य नंदसुत धन्य ये ब्रज की नारी ॥ 

धन्य धन्य ब्रज के ब्रजवासी धन्य स्याम बलहारी ॥२५॥ 

१४ (छऐ राग काफी (एड) माई समध्यानतें ब्राह्मम आयो भरहोरी के बीच 
भरूवा ॥ घेरलियो घरमांझ लुगांईन मूंडलगाई कीच ॥ १॥ काहू लई खसकाय 
परदनी काहू कियो कजरारो ॥ पिसी पिठी गोंछन लपटाई ब्राह्मन को कहा 
चारो ॥२॥ काहू गुदीझगुला पहेरायो काहू गूलरी माला ॥ तारी देंदे महीणन 
गावें हँसि हँसि ब्रजकी बाला ॥३॥ जसुमति लियो बचाय बापरो निरमल 
नीर नहवायो ॥ नये वसन पहेराय गुदीते झगुला आनि छिडायो ॥४॥ तब 
ब्राह्मम निधरक व्हे बेठयो पहरि ऊजरे कपरा ॥ एक ग्वालिनि ने आनि 
उलेड्यो सरीकीचको खपरा ॥५॥ देख बिमल गदह्मो चतुरंग ने भलें भले 
करि गावें ॥ अति खिलवार मोधुवापांडे खेलेंहीं सुख पावें ॥६।| पेजबांधि 
जो सुरपति नाचे तो ऐसी फागन माचे ॥| पेट फुलाय वदन टेढोकर विफरदयो 
ब्राह्मन नाचे ॥७॥ गहेन जोई माई देपांडे हमतो फणुवा चाहें ॥ एकनकान 
पकर गुलचायो काहू ओंठी बाहें ॥८॥ जानि सासुरेको यह ब्राह्मन मोहन 
कछु बन कहहीं ॥ कृष्ण जीवन लछी राम के प्रभु हरि सकुच सकुच जिय 
रहहीं ॥९॥ 


१५ एूक्की राग धमार $) प्रोह्ित वृषभानु कौ हो आयौ नंदराई दरबार 
॥ध्रु०॥ सिंघ पौरि खेलैं ब्रज-बाला छिरकति कुंमकुम नीर ॥ ब्रज की बीथिनि 
खेल मच्यौ हो भई परसपर भीर ॥१॥ घेरि लयौ ब्राह्मन चहुँदिस तैं लीने 
बसन उतारि ॥ नैन आँजि कैं दयौ दिठौंना बैंनी गुही सँबारि ॥२॥ तन 
सुख चीर, लाह कौ लहिंगा, अँगिया बनी कटाब ॥ कंठ पोति, कर पौहोंची 
सोहै, बाजूबंद जड़ाब ॥३॥ तिया-भेष अद्भुत जु बन्यौ है कहति सबैं ब्रज- 
नारि ॥ दै पट तार नचाबैं पांडे, गावति हैं मिलि मारि ॥|४॥ उत तें आवति 
हैं नंद-नंदन, गोप सखा संग जोरि ॥ प्रोहित की गति देखि साँवरो हँसति, 
मुदित मुख-मोरि ॥५॥ तब मोहन जुवतिन मधि आए पांडे दियौ छुड़ाई ॥ 
फगुवा बहुत मँगाई सबन कौ देति है हरखि बुलाई ॥६॥ देति असीस चलीं 
ब्रज-बनिता, चिर जियौ ब्रजराई ॥ जाके राज सदाँ इहि बिधि सौं, खेलति 
है हम आई ॥७॥ तिहिं औसर पांडे कौं दीने, नौतन बसन मँगाई ॥ चल्यौं 

बहुरि बृषभानु-पुरा कौं फूल्यो अंग न माई ॥८॥ ब्रह्मादिक, सनकादिक, 
नारद, रहे बिमानन छाई || यह छबि निरखि बारि तन, मन, धन, “विष्नुदास' 
बलि जाई ॥९॥ 

१ राग गोरी ६ईक्‍्र) (कछु) सबदिन तुम ब्रजमें रहो हरि होरीहे ॥ 
कबहुन मथुरा जाओ ॥ परब करो घर आपने ॥ कुशल केलि निबाहो ॥१॥ 
परवा पिय चलिये नहीं ॥ सब सुखको फलफाग ॥ प्रकट करो अब आपनो 
अंतरको अनुराग ॥२॥ मानो द्वेज दिन सोधके भूपति कीयो काम ॥ शशि 
रेखा सिर तिलकदे सब कोऊ करे प्रणाम ॥ ३॥ कनक सिंहासन बैठकें युवतिन 
के उर आन ॥ अलक चमर अंचल ध्वजा घुंघट आत पतान ॥४॥ फागुन 
मदन महीपति इब्डि विध करहे राज ॥ पंद्रह तिथि भरवरण हूं सादर क्रिया 
समाज ॥५॥ तीज तिहूं पुर प्रगटियो अपनी आन नरेश ॥ सुन मगमग 
डफ दुंदुभी सोई करिये सवेदेश ॥६॥| चोथ चह्ंंदिशन चालिये यह्ड अपनी 
इकरीति ॥ मेरे गुण कहे निर्लज्ज व्है छांड सकुच कुलनीति ॥७॥ पांचें 
परमित परहरो चलड्ठु सकल इकचाल ॥ नारी पुरुष एकत्र करो ॥ वचन 
प्रीतिपाल ॥८॥ छटिछे रागछे रागिणी ताल तान बंधान ॥ चदुलचरित्र 
रतिनाथके सिखवो अति अभिधान ॥९॥ सातें सुन सब सजचले राजाकी 
रूचि जान करत क्रिया तैसीसबे आयुष मांथे मान ॥| १ ०॥| आठे डर उनमानकें 
सबन मतो मत्यो एक ॥ नृपजु कहे सोई कीजिये क्‍यों राखिये विवेक ॥ १ १॥ 
नवमी नवसत साजके कर सुगंध उपहार ॥ मानो चले मिल मेरकें मनसिज 
भवन जुहार ॥१२॥ दसेंदसो दिश शोधकें बोले राजाराय जगजीत्यो बल 
आपने ज्ञान वैराग्य छुडाय ॥१३॥ सुन आई एकादशी ॥ बोले सबसिर 
नाय ॥ ढोल भेरि डफ बांसुरी ॥ पट निसान बजाय ॥१४॥ देखभले भटू 
आपने ॥ द्वादशी द्योस विचार ॥ काज करो रुच आपने ॥ ब्है निशंक 
नरनार ॥१५॥ रथरावक पावक सजे ॥ खरन भये असवार ॥ धूर धातु 
घट रंगभरे || करण यंत्र हथियार ॥| १ ६॥ जहां तहां सानेचली ॥ मुक्त कच्छ 
शिरकेश ॥| आप आप सूझे नहीं ॥ राजारंक आवेश ॥१७॥ जहां सुनत 

तप संयमी ॥ धर्मधीर आचार ॥ छिरकें जाय निशंक व्है ॥ तोरें पकर 
किवार ॥१८॥ जे कबहू देखी नहीं ॥ कबटद्दू सुनी नहिं कान ॥ तिनकुल 
वधू नारीनके ॥ लागे पुरुष पराण ॥१९॥ धायघधरे बलकुल वधु ॥ पर 
पुरुष नहिं पहिचान ॥ मातपिता पति बंधुकी ॥ छूट गई सब कान ॥२०॥ 
भस्मभरें अंजन करें ॥ छिरकत चंदन वार मर्यादा राखें नहीं ॥ कटिपटलेहिं 
उतार ॥२१॥ तेरस चौदस मासमें ॥ जग जीत्यो डरडार ॥ शठ पंडित 
वेश्या वधू ॥ सबे भये एक सार ॥२२॥ पून्‍्यो प्रकट प्रतापते दुरो मिले 
पालाग ॥ जहां तहां होरी लगी ॥ मानोमवासिन आग ॥२३॥ सब नाचें 
गावें सबें सबह्लि उडावें छार ॥ साधु असाधु न पेखही बोले बचन विकार 
॥२४॥ अतिअनीत मतिदेखकें परिवा प्रकटी आन ॥ विमल वसन ज्यों 
स्यामको मर्यादा की कान ॥२५॥ आवतही बिनती करी उठजोरे हंस हाथ ॥ 
वरण धर्म॑ सब राखिये कृपा करहु रतिनाथ ॥२६॥ आज्ञा दई रतिनाथने 
नृप समुझो मनमांह ॥ जायधर्म अपुने चलो बसो हमारी यांह ॥२७॥ सूर 
कहां लग वरणिये मनसिजके गुणग्राम ॥ सुनो स्याम यह मांसमें कियोजु 
कारण काम ॥२८॥ कान्ह कृपा कर घररह वरजेमथुराजात ॥ सरस रसिक 
मणि राधिका कही कृष्ण सोंबात ॥२९॥ 

२ (है! राग गोरी () ढोटा दोऊ रायके लाल खेलत डोलत फागहो ॥ 
लालेजो देखे सो मोहियो ओर प्रतिछिन नव अनुरागहो ॥१॥ सखा संग 
सबबोलकें घरघरते दे तब गारी || सुनत कुंवर कोलाहला निकसी घोषकुमारी 
॥२॥ भूषण वसन जो साजियो उरगज मोतिन हार ॥ झूमक चेतव गावही 
घोषराय दरबार ॥३॥ बाजे बहुत बजावहीं डफ दुंदुभी कंठताल | बलमोहन 
मध्य नायका चहंदिश नाचत ग्वाल ॥४॥ पिचकाई कर कनककी अरगजा 
कुंकुमघोर | बलराम कृष्ण कों छिरकहीं हसवचली मुखमोर ॥५॥ कोलाहल 
सुन आइयो वल्लभ कुलके राज॥ सिंघद्वारपें बैठियो बडरे गोप समाज ॥६॥ 
ब्रजरानी तहां आइयो जहां बैठे नंद उपनंद ॥ सोंधे ठोडी लीपियो आंजत आंख 
सुछंद ॥७॥ यह विध होरी खेलही अरगजा पंक सुगंध ॥ बिधसों होरी 
लगाइयो पून्यो पूरनचंद ॥८॥ परिवा वसन जो साजियो नहाय धोय आनंद ॥ 

गोविंद बल वंदन करे जय जय गोकुलकेचंद ॥९॥ 


“३ (कल राग धनाश्री (डर) होरी के रंगीले लाल गिरिधर रंग मचायो ॥ 
केसरि सुरंग गुलाल अरगजा मदन वसंत जमायो ॥१॥ तालमृदंग झांझ 
डफ बीना छोरी राग बनायो ॥ सुनि निकसी ग्रह्ग्रहते सुंदरि हावभाव फलपायो 
॥२॥ आवत भावत गारिनगावत रसभरि लाल खिलायो ॥ श्रीविट्ठल गिरिधर 
युवतिन सों होरी त्योहार मनायो ॥३॥ 


४ हुक राग सारंग ४) भेरि बाजै भरुवा नाँचे आगै गधचैया दौरे जू ॥ 
ता पाछे सब गोप के लरिका हो हो होरी बोले जू ॥१॥ कमर हलावैं बाँह 
मरोरे अधरन कौं रस लेवे जू ॥ नैन नचावें बगल बजावै मुख पै गुलचा 
देवेजू || २॥ भरुवाजी को मूँड़ मुंड़ायौ निलज निपट अंग खोलै जू॥ “रामदास' 
प्रभु या होरी में ढोल ढोल की बोले जू ॥३॥ 

५ (| राग बिहागरो (8) रंगन रंग हो हो होरी खेंले लाडिलो ब्रजराजको ॥ 
सांवरे गात कमल दल लोचन नायक प्रेम समाजको ॥१॥ प्रथमहीं ऋतु 
बसंत बिलसे हुलसे होरी डांडो रोप्यो ॥ मानो फाग प्राण जीवन धन आनंदित 
सब ब्रज ओप्यो ॥२॥ मृगमद मलय कपूर अगर केसर ब्रजपति बहुघोर 
धरे ॥ सरस सुगंध संवार संग दीये रंगन कंचन कलश भरे ॥३॥ प्रेमभरी 
खिलवारनके हित सुखके साज सिंगार कियें ॥ भाग्य अपार जसोदा मैया 
वारवार जलवार पिये ॥|४॥ भई हे रंगीली भीरद्वारन प्रीतम दरशन कारनें ॥ 
अबबनठन निकसे मंदिरतें कोटि मदन कीये वारनें ॥५॥ फेंट भराय लई 
जननीपें आज्ञा लई ब्रजईशतें ॥ नंदराय तब रत्न पेंचरचि बांध्यो गिरिधर 
शीशतें ॥६॥ तापरमोर चंद्रका सोह़े ग्रीवहरन लहकात हें ॥ मदनजीत को 
बानो मानो रूप ध्वजा फहरातहें ॥७॥ तेसेई सखा संगरंग भीने हरख परस्पर 
मनमोहे ॥| वरण वरण युवतिन के कमल मानों अंबर दिन मणि संग सोहे 
॥८॥ आनंदभर बाजे बाजत हैं नाचत मधुमंगल रंगकिये || हरिकी हसन 
दशननकी किरण नयननकी ढरनमनमोष्टि लिये ॥९॥ कोऊ द्वारे कोऊ चढ 
अटा कोऊ खिरकिन वंदन सुहाये ॥ गोकुल चंद्रमा देखन को मानो चंद्र 
विमानन चढचढ आये ॥|१०॥ अबीर गुलाल उडाय चले देखत जेसें सब 

क्रोऊ हरखे ॥ छिरकत फिरत छेल नवरंगी कहा कहिये रस नवघन बरखे 
॥ १ १॥ राधा दृष्टि परत नहीं मोहन निरख नयन मन घूमेंहों ॥ सन्‍्मुख न्हेय 
पिय कल्प तरूवर महाभाग्य रसफल झूमेहो ॥।१ २॥ प्रमदा गण मणि स्यामा 
रसिक शिरोमणि सों खेलन आई ॥ दुद्दूंदिश शोभा उमग रंग मच्यो मानवेणु 
ध्वनि लांई ॥१३॥ नयनन बेनन खेलत वधू गेंदुक नवलासिन मारमची ॥ 
कमल नयन करले पिचकाई मृगनयन सेनन भ्रृंडनची ॥१४॥ छिरकी छेल 
छबीली भांतन मनहरणी जोबन बारी ॥ सब अंग छींट बनी पिय वसनन 
फुलीं छबि फुलवारीं ॥१५॥ पहोप पराग उडाय दाव रचि अछन अछन 
नेरे आई ॥ दौर दामिनीं घनघेरद्यो पिय बात बनीं सब मनभाई ॥१६॥ 
कोऊ मुख मांडत देगलबईयां कोऊ पोंछत आछी छबिसों ॥ अलकन श्रोहन 
मूल रंग रह्मो शोभा कहियन जाय कविसों ॥|१७॥ कोऊ रचि रुचि पान 
खबावत पुलकित अधरन परस किये ॥ कोऊ भुज गहि डहकाय फगुवा 
मागत पिय नयन चेन दिये ॥|१८॥ राधा नागरि स्याम सुंदरपर प्रीत उमग 
केसर ढोरी ॥ महामनोहर ताको राजा अभिषेक किये कहें हो हो होरी ॥ १ ९॥ 
सरस्वती सहित महामुनि मोहे यह शोभा दंपति हेंरे || कह्दि भगवान्‌ हित 
रामराय प्रभु हँस चितवन वसीमन मेरे ॥२०॥ 

१ (है| राग - बिलावल (श्बु) नंदसुबन ब्रजभावते फाग संग मिलि खेलोजू ॥ 
आज हमें तुम्में जानवी जों जुबती दल पेलोजू ॥ १॥॥ रसिक सिरोमनि सांवरे 
श्रवन सुनत उठिधाए ॥ वलिसमेत सब टेरिकें घरघरते सखा बुलाये ॥२॥ 
बाजे बहु विधि बाजहीं ताल मृदंग उपंगा ॥ डिम डिमि दुंदुभी झालरी आवज 
कर मुख चंगा ॥ ३॥ उतते नवसत साजिकें निकसी सकल ब्रजनारी ॥ झुंडन 
आई झुमिकें कलगावत मीठी गारी ॥४॥ केसरि कुंकुम घोरिकें भाजन भरि 
भरि लाई ॥ छूटी सनमुख स्यामके करन कनिक पिचकाई ॥५॥ उतहिं 
समाज गोपालसों भरेमहारस खेलें ॥ चोवा मृगमद सानिकें युवती यूथ 
पर मेलें ॥६॥ सोभित बालिक वृंद में हरि हलधर की जोरी ॥ उतहि चतुर 
चंद्रावली सबगुन निधि राधा गोरी ॥७॥ सोंहबदे ललिता कहे कोऊपगनपि 

छोडे डारे | इतनायक उतनायका कोजीते कोहारे ॥ ८॥ टिके परस्पर देखिकें 
खेल मच्यो अति भारी ॥ इतउत ओटनमानही चौंकिपरे नरनारी ॥९॥ 
युवतियूथ दल पेलिकें छेकिसुबल महिलीनो || कंठ उपरना मेलिकें खेंचि 
आप वसकीनो ॥|१०॥ सुनो सुबल साचीकहूं तो भलें छूटन पाओ ॥ छलबल 
वानिक वानिकें नेंक हलधरकों पकराओ ॥|११९॥ बहोरी सिमिटि ब्रजसुंदरी 
संकरषण गहिघेरे ॥ फेंट गही चंद्रावली तब उलटि सखन तनहेरे ॥१२॥ 
सोंधों नावें सीसते ॥ एक काजर लेकें आई ॥ मोहन हंसि मुरियों कद्मो 
देखो दाऊ जू आंखि अंजाई ॥१३॥ फिर प्यारी नामरि राधिका तके स्याम 
जहां ठाडे | ओर सखिन की ओट न्हें गहे ओचका गाढे ॥ १ ४॥ देखसखी 
चहूंओरतें दौरि आय लपटानी ॥ अंगअंग बहुरंग सोरंगे करत बात मनमानी 
॥१५॥ केसरिसों पटवोरिकें श्रीमुख मांड्यो रोरी ॥ तारी हाथ बजायके 
बोलत हो हो होरी ॥१६।॥ मणगनभई ब्रज सुंदरी नवरस भीज्योहीयो ॥ इत 
अग्रज उत स्यामपे दुह्ुंदिस फगुवा लीयो ॥|१७॥ परसि परम सुख उपज्यो 
भयो त्रियन मन भायो ॥ सादर चारू चकोर ज्यों मानो विधु प्रीतम पायो 
॥१८॥ नागरि अति अनुराग सोौं मुदित वदन तनहेंरें ॥ सर्ब सवारें वारनें 
एक अंचल हरिपर फेरें ॥१९॥ चन्नभुज प्रभु संग स्ेलहीं यह विधि 
घोषकुमारी ॥ सब ब्रजछायो प्रेमसों सुखसागर गिरिधारी ॥२०॥ 


२ (कई राग बिलावल एँश्) गोपीहो नंदराय घर मांगन फणुवा आई ॥ 
प्रमुदित करहिं कुलाहल गावत गारि सुहाई ॥| १॥ अबला एक अगमनी आगे 
दईहे पठाई ॥ जसुमति अति आदरसों भीतर भवन बुलाई ॥२॥ तिनमें 
मुख्य राधिका लागत परम सुहाई ॥ खेलो हंसो निसंक संकमानों जिनकाई 
॥३॥ बहुमोली मनिमाला सबन देहूं पहराई || मनिमाला ले कहाकरें मोहन 
देहु दिखाई ॥।४॥ बिनु देखेंसुंदर मुख्व नाहिन परतहाई ॥ मात पिता पति 
सुतग्रह लागतरी बिषमाई ॥५॥ सुनिकें प्रेम बचन दामोदर दई दिखाई ॥ 
घरमेतें घनश्याम भुजा भरि भाभमिनि लाई ॥६॥ नवसिख सुंदरसींबा 
रूपलावन्य अधिकाई ॥। रही ब्रजबधू निहारि रंकमानो निधिपाई ॥७॥ अरगजा 
चंदन बंदन चहुंदिसतें लेधाई ॥ भरति भांवते लाले करन कनिक पिचकाई 

॥८॥ दरस परस पिय अतिसय सुंदरि सब लपटाई॥ कुचभुज वीच किचमची 
अतिश्रम की झपटाई ॥१%॥ मंडित करहिं कपोल एक ले काजर आई ॥ 
आलिंगन चुंबन रस नहीं सुर॒झत सुरझाई ॥ १ ०॥ अंचल सों पटजोरें रीझि 
सकुच सिरनाई | दंपति सौभग संपति कोऊ पीवत न अघाई ॥१ १॥ यह 
लीला अति ललित सोतो नंदरानी भाई ॥ हरषित उदित मुदित सबहिन 
की करत बडाई ॥१२॥ पटदुकूल आभूषन चोली दिव्य मगाई ॥ जसुमति 
अति प्रफुलित मन सुंदरि सब पहराई ॥१३॥ यह मेरे आंगन ग्रह आबोरी 
नितमाई ॥ नेन श्रवन सुखभयो लालजूकी कीरति गाई ॥१४॥ निकसी 
देत असीस जियो तेरो मोहनराई ॥ यह ब्रज माधोदास रहो नितनंद दुहाई 
॥१५॥ 

३ एके राग बिलावल (8) बरसाने की गोपी मांगन फगुवा आई ॥ कीयो 
है जुहार नंदजूकों भीतर भवन बुलाई ॥१॥ एक नाचत एक गावत एक 
बजावत तारी ॥ काहे मोहन राय दुरि रहे मैया यदि वावत गारी ॥य॥ा 
आदर देत ब्रजरानी अबनिज भागि हमारे ॥ प्रीतम सजनकुलवधू पायेदरस 
तुझारे ॥३॥ सुने कुंवरि मेरी राधे अबही जिन मुख मांडो ॥ जेबत स्याम 
सखन संग जिन पिचकाई छांडो ॥४॥ केसरि बहोत अरगजा कित मोहन 
परडारो ॥ सीतलगे कोमल तन तुमही चित्त विचारों ॥५॥ अंचल ऊपर 
देरही दोऊ मैया त्ननतोरी ॥ बरजत भर कुंकुमा निर्भय नवल किसोरी ॥६॥ 
कहत रोहिनी जसोदा ओली ओडति आगें ॥ जायभरो ब्रजराजे मोहन दीजे 
मांगें ॥७॥ मोहन मांगे पैयें तो दिन दसहमहिं देहो ॥ गोपकुंवर के पलटें 
जो चाहो सो लेहो ॥८॥ सुबल सुबाहु श्रीदामा सुनत अचानक आये ॥ 
कंचन माट भरे दधि लें गोपिन सिरनाये ॥९॥ ग्वाल गुपाल सखा सब 
हँसत करत किलकारी ॥ दूध लीयो भीतरते छिरकीं सब ब्रजनारी ॥१०॥ 
जो सुख सोभा बाढी कहत कहा कहि आबे ॥ ललिता कुंवरि कुंवर को 
अंचल गहि गहि लावे ॥ १ १॥ भये निरंतर अंतर तजि वल्लभ ब्रजबाला ॥ 
गिरि गिरि परत गलिनमें हारतोरि मनिमाला ॥१२॥ प्रभु मुकुंद व्रजवासी 
अटक कोनकी माने ॥ कहत भैया माधोजन चलो भरो वृषभाने ॥१३॥ 

इतनो मांग्यो पांऊं देहु बृंदावन वासा ॥ कुंवर कुंवरि तहां विहरत चरन 
कमलकी आसा ॥१४७॥ 


४ (क! राग बिलावल एड) परिवार प्रथम कुंवर अति विहरत गोपिन संगा ॥ 
तालमुरज बहुबाजे ओर आनक मुख चंगा ॥१॥ ढोल भेरि ढोलक छबिवेन 
मृदंग उपंगा ॥ रुंज मुरज ओर दुंदुभी झालरि तरूलतरंगा ॥२॥ विविध 
पखावज आवज झांझबीना डफजोरी || विचविच गोमुख सुनीयत बिच मुरली 
की घोरी ॥| ३॥ ग्वाल परस्पर राजें मनिमय जेरी हाथा॥| वूका कनिक पिचकाई 
भरि भरि छिरकत गाथा ॥४॥ चलो सखी देखन जैयें विहरत सिंघढ़वारा ॥ 
सुनिमन हरखि सकल त्रिय लागीं करन सिंगारा ॥५॥ नील वसन तनसारी 
लहेंगा लालसुरंगा || कंचुकी ललित कुचनपर मानो लजित अनंगा ॥६॥ 
सोंधे सीस सरस करिवेनी सुमन संभारी ॥ मानो कनिक खंभलगि झूमत 
पन्नणनारी ॥७॥ सीसफूलर चितिलक भृकुठी बिच बंदन रोप्यो ॥ मानों 
सरासन साजि वानमनमथ कोप्यो ।|८॥ वंदन मांगन मधि अति राजत कच 
सुढारे ॥ मानों शेष सीसपर ठाडो अक्षत डारें ॥९॥ नेनकुरंग श्रगनजुग 
चारुचक्र बिराजे ॥ मानहुं शशिअवनि पर देखियत रविरथ साजे ॥१०॥ 
नखसिखतें जुवति बनि गई सब सिंघ ढुवारा ॥ हमारो फगुवा देहु मोहन 
नंदकुमारा ॥११॥ काहे मोहनराय भाजो काहे ओले लेहो ॥ कुमुद बंधु 
जो निकसत नेंकु दिखाईदिहो ॥१२॥ फगुवा को मिसझूंठो हरि दरसन की 
आसा ॥ देखन कों जीय तरसत लोचन मरत पियासा ॥१३॥ सुनिमन 
हरषि जसोमति उनकों आसन दीनो ॥ कुंकुम जलसो घोरि सबन मुख 
मंजन कीनो ॥१४॥ वरन वरन पटदीये गोदन भरी जु मिठाई ॥ यह विधि 
नंद घरनी ब्रज की तरुनी पहराई ॥१५॥ गान करत मनहरत मुदित मनदेत 
असीसा ॥ तुम्हारो कुंवर जसोमति जीवो कोटि वरीसा ॥१६॥ जिन देसे 
नेंन सिरात अघातन पीवत प्यासा-॥ तिनकी चरन कमल रज पावे माधो 
दासा ॥१७॥ 


५ (है राग बिलावल () नँदगाम की गोपी बरसानैं चलि आँई ॥ माँगति 
फगुवा कुँवरि पै कीरति जू लेति बुलाई ॥९१।| इक गौरी इक साँवरी देति 

वृषभानु जु कों गारी ॥ झील सरस सुर गावति हँसि हँसि दे तब गारी 
॥१॥ नाँचति करति कुलाहल तन की दिसा बिसारी ॥ भीजि रही उर अंतर 
विकल भई अति भारी ॥ ३॥ लीए गुलाल अरगजा करन कनक पिचकारी ॥ 
तन तनसुख पहिरे अति रैंगरँग रंजित सारी ॥४॥ स्यामा जु निकसो बाहिर 
हम तुम खेलैं होरी ॥ कमलन मार मचाई गई वृषभानु की पौरी ॥५॥ 
सुनि मनमोहन धाए जहैँ जुबती समुदाई ॥ देखि नंद कैं लाले स्यामा जू 
बुधि उपाई ॥६॥ हाटक घट केसरि भरि लै मोहन सिर नावैं ॥ भए निरंतर 
अंतर रीझि रीझि सुख पावैं ॥७॥| सरबसु बारै बारनैं तन मन धन बिसरावैं ॥ 
चोवा आदि साख गोरा मृगमद बरसाबै ॥८॥ चंदन बंदन बूकाल श्रीमुख 
लपटाबै || मोहन बदन निहारी कैं अपुनें दृणन सिरावैं ॥५॥ इक सखी 
उठि दौरी कीरति जु गही लींनें ॥| हम तुम खेलै फागु आजु अपुनें कर 
लीनें ॥१०॥ एकु सखी लै धाँई कै कुमकुम घट भरि लीने ॥ कीरति जु 
चै डारति रैँँग रँग में अति भीने ॥११॥ फणुबा दीयै हिं बने सुनहु कीरति 
माई ॥ पट दुकूल आभूषन देति सबन मन भाई ॥१२॥ यह बरसानें को 
सुख कहति कहा बनि आवै || निरखि निरखि सुर गन सबै लै पुहुपन 
बरखावैं ॥१३॥ ब्रज जुबति प्रफुलित मन निकसि देति असीसा ॥ कीरति 
जु तुमारी सुता जीवहुु कोटी बरीसा ॥१४॥ इहि बिधि होरी खेलि ही ब्रज 
बासीन सुख पायौ ॥ फाणु वडो त्यौहार हैं सबहिन मिलि कैं मनायों ॥ १५॥ 
जुगल किसोर भाव तैं बनी हैं अनुपम जोरी ॥ “गोबिंद' अपुनों तन मन 
धन बलि बलि कींनौं री ॥१६॥ 

६ (कै राग बिलावल एज) फगुवा मॉगन आँई घोष सबै ब्रजनारी || चंद्रावलि 
ब्रज मंडल मधि राधिका प्यारी ॥१॥ देह राई जु फगुवा कुँवरि सब माँगन 
आई ॥ जसुमति गहने देहु हमें वृषभानु पठाई ॥२॥ गिरिधर तुहायारी जु मैया 
आजु वृषभानु बुलाई ॥ आनँदराई बिछोना कीने सब मिलि गारी गाई ॥३॥ 
यह सुनि आन॑द राई हँसे औरु हँसि हँसि फूले ॥ फगुवा दैन कौं आछे आछे 
सँचोना खोले ॥४॥| बहु मोलिक अभूषन सारी बहुत मँगाई ॥ जसुमति अति 
प्रमुदित मन ब्रज-तरुनी पहिराई ॥५॥ चिर जीबौं ब्रजराज कुँवर बलि जु 

गिरिधारी ॥ रानी जसुमति चिर व्है रहो, नित अबिचल भारी ॥६॥ ऐसैई 
फगुवा दै दे हिं सबन ऐसें पहिरावों ॥ चंद्रावलि राधा जु कौं ऐसैईड लाड़ लड़ाबों 
॥७॥ रतन जटित सिंघासन अपुनो कुँवर बेठायो ॥ “श्रीविद्ठल गिरिधर” को 
हँसि हँसि फागु खेलायो ॥८॥ 


७ (कक राग बिलावल 8) ग्वालिनी फगुवा माँगनि आई ॥ आजु चलौ 
नंद जू की पौरी अद्भुत खेलि मचाई ॥१॥ सुरँग गुलाल अबीर उड़ाबति, 
करन कनक पिचकाई ॥ झाँझ झालरी रबाब किज्नरी बाजे बहुत मँँगाई 
॥२॥ भरे अरगजा केसू, केसर सौंधो बहुत सुहाई ॥ ताल, मृदंग, उपंग, 
चैंग, रँग, भेरि दमाम बजाई ॥३॥ या विधि तैं नंद जू के द्वारै बहु विधि 
खेल मंचाई ॥ देखि जसोमति मन अति प्रफुलित अंग-अंग सुख पाई ॥४॥ 
सब मिलि ऑरई धाई महरि पै मोहन देंओ बताई | सुनि बलबीर आई 
ठाढ़े भए चंद्रावलि पकराई ॥५॥ तब नैंद लाल धाई जुवतीन पै चहूँ दिसि 
तैं जुरि आई ॥ मोहन पकरि स्यामा बस कींनौं होरी बोलि सुनाई ॥६॥ 
यह संकरषन देखि हँसे मन, मोहन पकरचों जाई ॥ एकनु घेरि लेति मुख 
चुंबन, एकनु, काजर ल्याई ॥७॥ या बिधि होरी खेलति हैं जु भेट परसपर 
माई ॥ नंद-नैंदन वृषभानु किसोरी गोपी मन हुलसाई ॥८॥ अब हीं फयुवा 
देह्डु लाल जू तौई छूटन पाई ।॥| तब हीं मान लियौ नैँद लाला कियौ सबन 
मन भाई ॥९॥ एकु हि नैन आँजि बृजनाथ हि एकनु पान खबाई ॥ एकु 
हि बाम भाग होई ठाड़ी मुरली लेत छिड़ाई ॥१०॥ एकु हि केसर घोर 
सुरंगी सौंधों सिस नाई ॥ एकुई अंगिया झटकति पटकति तारी दै दै नँचाई 
॥११॥ तब हि नारी को भेख बनायौ सैंदुर मांगि सुहाई ॥ सारी सुरँग 
रँगी बहु रंग तैं पुहुप माल पहिनाई ॥१२॥ श्री राधा नैँद लाल भई नव 
सखि एकु लईं बुलाई ॥ उन बलबीर कौ भेख कियों है श्री स्यामा मुरली 
बजाई ॥१३॥ यह मुख लखि सुर नर मुनि मोह़े, कोटि अनंग लजाई ॥ 
जोरी अद्भुत लीला-सागर, 'सूरदास' बलि जाई ॥१४॥ 


८ (कै राग बिलावल एड) परिवा प्रान समान राधा जू जोरी बनी री ॥ 
दूज दमन अति लाल अधर प्रवाल सनी री ॥१॥ तीज तुलनी है गुपाल 

परम सिंगार धरे री ॥ चौथ चमर जू धाई और फूल गुल भरे री ॥२॥ 
पाँचे पंचक बैन नैन कौं रंग रचे री ॥ छठे छले बनमाल राधा सेज सचे 
री ॥३॥ सातैं सुंदर स्थाम नटबर भेख धरें री ॥ आठौं अंग लगावो बाकी 
सामल देह री ॥|४॥ नौमी नवल किसोर न आयो चंद धरे री ॥ दसमी 
दसो अवतार घर-घर बाजि रहे री ॥५॥ एकादसी मोतिन हार लटकन 
लटकि रहे री ॥ द्वादसी तिलक लिलाट हीरा लाल बने री ॥६॥ तेरस 
तरुनी गुबाल अंगो अंग चीर दए री ॥ चौदस लीऐ लीर सब नंद भवन 
गए री ॥७॥ पून्‍्यों होरी लाल खेले तन-मन स्याम लए री ॥ नंद जू दे 
बहु दान जसुदा चीर दए री ॥८॥ मन में अति आनंद सबन तन साज 
सजे री ॥ जन “परमानंददास” हरि के चरन भजे री ॥९%॥ 


९ एक! राग बिलावल () नंदराय लला ब्रजराय लला तुम राधा रस 
बस किनेहो ॥ नंदराय लला ब्रजराय लला गुन प्रेम रूप रस भीनेहो ॥१॥ 
यह सुरति समागम नीकी ॥ हों कहत तिहारे जीकी ॥२॥ यह कोक कला 
सबजाने ॥ ताते तुमरे मनमाने ॥३॥ यह प्रति छिन नौतनलागे ॥ भयो 
मदन विकल फिरिजागे ||४॥ यह गौर वरन तन सोहे ॥ मुरलीधरको मनमोहे 
॥५॥ नखसिख परमसुदेसा ॥ यह मदन मनोहर वेसा ॥६॥ यह भागि 
सुहागकी पूरी ॥ घनस्याम सुजीवनमूरी ॥७॥ यह खेलत पियसंग होरी ॥ 
बरसंग लिये सतगोरी ॥८॥ मिलि बंसीवट तर आई॥ सबसोंज फागकीलाई 
॥९॥ तब पुलिन तिरोंछी धाई || करलियें कनिक पिचकाई ॥। १ ०॥| गिरिधरन 
कल्प तरुतीरा ॥ संगगोप कुंवर बलवीरा ॥११॥ डफताल वांसुरी बाजे ॥ 
कोऊ खेलत हँसत न लाजे ॥ १ २.। नवसतसजि आंई गोरी ॥ पति मातपिता 
की चोरी ॥|१३॥ कलगावत मीठी गारी ॥ रस खेल मच्यो अतिभारी ॥|१ ८॥ 
तहां ऊडत गुलाल अबीरा ॥ चोवा चंदन अरगजा नीरा ॥१५॥ तहां भरत 
अरावत नारी ॥ रंगरंजित भीनी सारी ॥१६॥ एक हो होरी बोलें ॥ लटकत 
पियकेसंगडोलें ॥१७॥| एकनाचत गावतधावें ॥ पकरन पियकों नहीं पावें 
॥१८॥ चंद्रावलि पीय संग दौरी ॥ राधा पकरे भरि कोरी ॥१५९॥ श्रम छूटि 
गई उरणाती ॥ सुंदरमोहन रंग राती ॥२०॥ तब सुगह गह्ढे गोपाला ॥ 
छीनी मुरली ओर माला ॥२१॥ नैना आंजि मांडि मुखरोरी ॥ हँसि तारी 

देतकिसोरी ॥२२॥ एक कुचक पोल कर परसे ॥ सब सुख पिय प्यारी 
विलसे ॥२३॥ एक अंचल सों पटजोरे ॥ ललितादि सखी त्रनतोरें ॥२४॥ 
मनको मान्यों हम करिहें ॥ नही लोक वेदतें डरहें ॥२७॥ तुम इन नेनन 
के तारे ॥ धनजीवन प्रान हमारे ॥२६॥ सब सखा छुड़ावन आए ॥ मिलि 
सुबल श्रीदामा धाये ॥२७॥ फगुवाले मोहन मेले ॥ मिलि फाग भली विधि 
खेले ॥२८॥ वृखभान कुमारी जीती ॥ यह प्रगट प्रेम रस रीती ॥२९॥ 
विथुरी मनि मोतिन माला ॥ फिरि मुदित मदन गोपाला ॥३०॥ कंचुकी 
कसि टूटी लर छूटी ॥ मानो मदन सुरति पथलूटी ॥३१॥ अंगअंग अनंगन 
मोहे ॥ ललिता प्रियके संग सोहे ॥ ३२॥ ब्रजगोपिनको धनजीयो ॥ राधाबस 
मोहन कीयो ॥३३॥ यह लीला त्रिभुवन भावे ॥ जनमाधो जुणजुणग गावे 
॥३४॥ 

१० (हक राग बिलावल एद्ब) फाग खेलन ब्रजसुंदरी नंदराय घर आंई ॥ 
जसुमति अति आदर देत रोहिनी लेत बुलाई ॥१॥ गाबत गीत सुहावने 
हँसिहँसि देतवगारी ॥| दुरियेन होरी खेलिये नंदकुंवर मिरिधारी ॥२॥ सुनि 
मृदुबचन त्रियनके निकसेहें मोहन लाला ॥ मनई कनिक कमल ढिंग आवत 
मधुप रसाला ॥|३॥ ताल मुंदंग उपंग चंग वीना डफ राजे ॥ दुंदुंभी डिमडिम 
झालरी बिचबिच मुरली बाजे ॥४॥ कनिक कलस केसरि भरे संग लियें 
सतगोरी ॥ चोवा मृगमद गोरा चंदन वंदन रोरी॥ अरगजा भरिभरि पिचकाई 
फेंटन सुरंग गुलाला ॥ छिरकत भरत परस्पर हो हो बोलत ग्वाला ॥६॥ 
मोहन गोपिन छिरकत केसू केसरि नीरा ॥ इतत्तें तकि तकि दृशन भरत 
मुठी अबीरा ॥७॥ घिरि आई ब्रजनारी नंदलाल गहिलीने ॥ एक अधर रस 
पीवही एक आलिंगन दीने ॥|८॥ प्यारी काजर देतहे ललिता गह्टे कर दोऊ ॥ 
चंद्रावलि मुख मांडत हँसत सखी सब कोऊ ॥९॥ हरद कपोल लगावत 
उढ्बत पीत पिछोरी ॥ हँसत देंदे करतारी बोलत हो हो होरी ॥१०॥ यह 
विधि पिय संग खेलहीं आनंद उर न समाई || देखत देव थकित भये पोहोपन 
वृष्टि कराई ॥६१॥ न्हान चले जमुना सब सोभा अति बनि आई ॥ राधा 
गिरिधर देखिकें सूरदास बलिजाई ॥१२॥ 

१६ (ही राग बिलावल एुँढु) हो हो बोलत डोलत मोहन खेलत होरी ॥ 
सुरधुनि सुनि ब्रजसुंदरि ग्रह्ग्रहतें सब दोरी ॥९१॥| नागरि गुन आगर रस 
सागर वेस किसोरी ॥ तिनमें सरस सुहागिनि राजत राधा गोरी ॥२॥ 
उतबलिमोहन गोहन गोपकुंवर लखकोरी ॥ सबही तनतन रूपवेष भूषन 
सतनोरी ॥३॥ ताल मृदंग उपंग चंग सबही डफ होरी ॥ डिमडिम दुंदुभी 
मदनभेरि नांहिन धुनि थोरी ॥४॥ चंदन वंदन बूका भरिभरि लीने झोरी ॥ 
भरत भरावत गावत मुख लपटावत रोरी ॥५॥ मृगमद मलयकपूर कुंडीसत 
केसर घोरी ॥ अरणजा सोंधे सींचि सुगंध करी ब्रजखोरी ॥६॥ लाज गई 
सबभाजि सोगा बे गारिन भोरी ॥ इत राधा ललितादिक उतवलि मोहन 
जोरी ॥७॥ भामा चंद्रभगा भाभा चंद्रभगा बलिजु पकरे भरी कोरी ॥ पकरि 
पेंज सों आयकरी झकझोरा झकझोरी ॥८॥ कुच कपोल कर परसत रज 
आरज की चोरी ॥ गह्ढे गिरिधर श्रीराधाजु भुजबल बांह मरोरी ॥%॥ छीनी 
मुरलि माला ओर कटि पीत पिछोरी ॥ गोपिन गोपहराय गह्लेबलि मोहन 
तोरी ॥१०॥ वंस लिये गोपी हाथ भरे रंग भाजन फोरी ॥ मारपरीमुरी 
आय टिके ब्रजराज की पौरी ॥|१ १॥ बलिको बल जो विगोवे कोऊ बरज्यो 
न रह्योरी ॥ स्वांग सबेजु बनावें न पावें जान गहोंरी ॥१२॥ नैन आंजि 
मुख मांडि स्याम सिर गूंथी मोरी ॥ हो हो हो हो ब्हे रही उढवत पीत 
पिछोरी ॥१३॥ मोहन को पहरावत अपने भूषण छोरी ॥ वागो आप बनाय 
पाग बांधी तजि डोरी ॥ १ ७॥ भूलि रह्मो सब गोकुल लोचन लगी है ठगोरी ॥ 
पलटे तन तन सुख अंग सब दीसत नोरी ॥१५॥ रहो रस खेलत फाग 
जुगल वर केलि करोरी ॥ संतत माधो को मन मदनगुपाल हरोरी ॥१६॥ 
१२ कै राग बिलावल रह) वदति नाहिनें ज्वालिनी जोवनके गारें ॥ या 
ब्रजमें अंडीफिरे मनमथ उपचोरें || १॥ पहरें रातोपोमचा लहेंगा हरी किनारें ॥ 
अतिरसते निकरीफिरे अचराढिंग डारे ॥२॥ नकवेसरि गजरावने चोकी 
खगवारे ॥ अंगिया खमकिखवयेंबनी कुचस्‌ं भरवारें ॥ ३॥ फफुदी डोरी केझवा 
सोहें फोंद फुंदारें ॥ सोने की वांकी वेंदुली सोडे ललित लिलारें ॥४॥ दीरघ 
लोचन छबिछटा कजरा अनियारे ॥ जगन्नाथ कविरायके प्रभु मोही कान्हर 

कारे ॥५॥ 


१३ (ही राग बिलावल (ह) काजरवारी गोरी ग्वारि ॥ या सांवलिया 
की लगवारि ॥ निसदिन रहेत प्रेमरंगभीनी || हरि रसिया सों यारी कीनी 
॥१॥ मदनगुपाल जानि रिझवार | नानाविधिके करत सिंगार ॥ मिलनकाज 
रहे अंग अंगोछें ॥ सरस सुंगधन तेल तिलोछें ॥|२।। अंजन नाहि भटवेंदीये ॥ 
स्यामरंग ननन में पीये ॥ गावतटद्दू जसुमति ग्रह आवे ॥ कृष्ण चरित्र बह 
गाय सुनावे ॥ ३॥| सुंदरस्याम सुनेंडिगआय || चितवत ही चित हरि लेजाय ॥ 
कोऊ कहे काद्दू की न माने ॥ अपने मनकी गायवखाने ॥४॥ रामरायप्रभु 
योंसमुझावे ॥ कहि भगवान्‌ कोऊनीके गावे || ५॥ लखिइनस्याम कहेनिरधार ॥ 
यह लगणवारिन यह लगवार ॥६॥ 


१४ (| राग बिलावल (छू) होरी खेले मोहना रंगभीने लाल ॥ रसिक 
मुकुट मनि राधिका अंगअंग ब्रजबाल ॥१॥ कपूर कुंकुमा घोरिकें सुगंध 
संभारी ॥ कीयो अरगजा रंगको विच मृगमद डारी ॥२॥ रतन खचित करमें 
लई कंचन पिचकारी ॥ छिरकत कुंवर किसोरकों चंद्रावलि नारी ॥ ३॥ भरत 
जुपाले भामिनी झकझोरा झकझोरी ॥ कोऊ करते मुरली लई कोऊ पीत 
पिछोरी ॥४॥ ललिता ललित बचन कहे फगुवा देहु प्यारे ॥ के राधे के 
पाय परो नैनन के तारे ॥|५॥ फणुवामें मुरली लई रसबस पिय प्यारी ॥ 
नवल जुगलके रूप पर विचित्र बलिहारी ॥६॥ 


१५ छक्के राग बिलावल एड) आगमसुनि ऋतुराजको फूली सब ब्रजनारीजू ॥ 
वरनवरन सिंगारि कियें चंदन चरचित सारी-॥१॥ नवनवलासी फूलकीफूल 
लिये भरि झोरी ॥ अरगजा चंदन बंदन अर घसि लीनी रोरी ॥२॥ मंगल 
साज सबे सजे तब निकट कुंवरि के आई ॥ प्रथमहति चोस बसंतहे मन 
हरखित देत बधाई ॥३॥ गांवें गारि सुहाबनी अति प्रमुदित नवल किसोरी ॥ 
संग ब्रज कुसल समाज सों फिरि आई फागुन होरी ॥8॥| ताल मृदंग बजावहीं 
रूंज मुरज सहनाई ॥ डफ दुंदुभी अरु झालरी जनु बाजत मदन दुहाई ॥५॥ 
खुनि सुघोख कोलाहला जिय सबहिन को सरसानों ॥ गिरधरके अनुराग 
सों भीजि रह्यो बरसानों ॥६॥ यह विधि साज समाजले मिलि चली रायजू 

की पौरी ॥ श्रीराधाजू के लेनकों उठि नंदरानी दौरी ॥७॥ प्रथमही केसरि 
नीरले अंग चीर सबनके वोरे ॥ केसरि अरगजा घोरि कें सिर भरिभरि 
गडूवा छोरे ॥८॥ सोंधो सुरंग गुलालले बहु साखि जवाद मिलायो | आनि 
अचानक लाडिली हंसि' महरि वदन लपटायो ॥|%॥ छिरक्‍यो सब मिलि 
धायकें छलबल सों उठि दौरी ॥ जानि कुंवरि वृषभानकी तब महरिलई 
भरि कौरी ॥१०॥ चुंबत चांपति प्रेमसों पुनिपुनि कंठ लगावे ॥ जो कछु 
आनंदजीयको मुख कहत कहद्मो नहीं आवे ॥११॥ मनिमय नाना भांति के 
भूषन वसन मंगाये ॥ तब हम इनकों लेंडगी कहो गिरिधर कहां दुराये ॥ १२॥ 
कछु एक ओचकचाहिकें तब महरि बदन मुसिक्यानी ॥ नागरि सब गुन 
आगरी बात हिये की जानी ॥१३॥ तब युवतीजन धाई कें चढी जाय 
चित्रसारी ॥ सकुचत वदन दुरावहीं हँसिगहे जाय गिरिधारी ॥ १ ४॥ घेरिलिये 
चहंओरतें अब छूटो कहां पलाये ॥ क्‍यों युवतिन के वसपरे तुम कहीयत 
अधिक बलाये ॥।|१५॥ काहू बातें भेदकी कहि कानन में उठि दौरी ॥ काहू 
अचानक आनिकें लाल लिये भरि कौरी ॥१६॥ काइ्ूू नाना भांतिसों रंगचित्र 
कपोलनकीयो ॥ काहूमरूबट मांडिकें मथिबेंदा रोरी दीयो ॥ १७॥ काहू नीकी 
भांतिसों अंजननैन बनाये ॥ सहज ही चपल कुरंगसें ढरिकाननलों आये 
॥१८॥ काहू गहिविनीगुहदी रचि मोतिन मांग सुढारी || तनसुख की सोंधेसनी 
खुठि सारी सरस संभारी ॥ १ ९॥ चंपकलता चली धायकें तब चिबुक दिठोना 
दीनों ॥ मोहि रही सब मोहनी ब्रजरूप मोहनी कीनों ॥२०॥ नाना वरन 
अबीरले मनमोहन बदन लगायो ॥ पूरनचंद मानोघनमें नवइंद्र धनकसो छायो 
॥२१॥ केसरि ढोरी सीसतें बहिचले खार पनारे | अरगजा ओर गुलालसों 
भरे घरनके छारे ॥२२॥ सनमुख मुखह्हि नीहारते सुखनिरखत कोऊन 
अघानी ॥ गारी देत सुहावनी अतिरस सों लपटानी ॥२३॥ आगें ब्हे मोहन 
* लिये हँसत हँसत सब आई ॥ घूंघट सो मुख ढांकिकें पणन महरिके लगाई 
॥२४॥ यह कन्या काद्टू रायकी सो आप समर्पन कीनी ॥ रूप बेसगुन 
स्याम के यह बिधाता दीनी ॥२५॥ हरखत मन आनंदसों तुम बांटो आज 
बधाई ॥ विधिते रूप उजागरी हम कोन वधूले आंई ॥२६॥ बिंहसि वधू 
को नामले तब महरि गोद बेठारी ॥ प्रमुदित अति आनंदसों विधितन गोद 

पसारी ॥२७॥ घूंघट ओट उतारिकें तब युवती मुरि मुसिक्यानी ॥ हँसी 
परस्पर नागरी तब देखत महरि लजानी ॥२८॥ हो हो होरी बोलही नाचें 
देकरतारी ॥ प्रमुदित करहिं कुलाहल गावें मीठी गारी ॥२९॥ यह ब्रज होरी 
खेलको सब सुखते सुख न्यारो ॥ यह समाज नित माधुरीके टरत न हियते 
ठारबो ॥३०॥ 


१६ (है राग बिलावल हु) ब्रजनारी ब्रजराज गोपग्रह मोहन देखन आईं ॥ 
सोडस साजि सिंगार सोरह बरसकी एकदाई ॥१॥ दिव्य बसन भूषन तन 
गावें गारि सुहाई ॥ श्रवन सुनत आनंद मनमोहन दई हे दिखाई ॥ २॥ रणमगणो 
बदन विलोकिकें नैन रहे अरुझाई ॥ सुंदर स्याम सरूप रूप अति छबि 
बरनी नहीं जाई ||३॥ केसरि साखि जवाद कनिक कुंडी जो भराई ॥ रतन 
ख़चित पिचकाईन छिरकत कुंवर कन्हाई ॥|४॥ खेल मच्यो ब्रजवीच 
अरणगजाकी चमचाई ॥ ताल मृदंग ढोल डफ मुरली शब्द सुहाई ॥५॥ हो 
हो हो कहि बोलत आनंद उर न समाई ॥ तिनमें मुख्य श्रीराधाजू सेनन 
देत सिखाई ॥६।॥ सिमिटि सकल ब्रज सुंदरि मोहन पकरे धाई ॥ पीतांबर 
वनमाला मुरली लई हे छिनाई ॥७॥ हंसिहंसि हरि पे मांगत फणगुवा देह 
कन्हाई ॥ लीला ललित मनोहर माधो जनमन भाई ॥८॥ 

१७ एछलू राग बिलावल हँ,्र) नागरि निपुन छबीली ॥ मनमोहनके 
रंगरंगीली ॥ जब होरी को ओसर आयो ॥ सब सखियन मिलि 
मंगलगायो ॥ छंद ॥ गायो जु मंगल बेठि सखीयन आय श्रीवृषभानकें ॥ 
तहां आय बेठी पास अलियन राधिका मिस गानकें ॥ गावें जो होरी 
नवकिसोरी प्रेमसों गदगद गरें ॥ निज सखीके कानमें कहिबात हियकी 
खुलि हरें ॥ मतोमति सब एक व्हे मन रूप गुनकी आगरी ॥ कीरतिजूसों 
करन बिनती उठी नवलजु नागरी ॥ १॥ अतिप्रफुलित मनआई || महरि निरखि 
मन अति सचुपाई ॥ जसुमति ग्रहकी बिनती कीनी ॥ दिन खेलनकी आज्ञा 
दीनी ॥ टेक ॥ दीनी जु आज्ञा महरि करिति फाग खेलो जायकें ॥ खेलको 
सबसाज लेकें रंग सों नंदरायकें ॥ उबटि कुंवरि सिंग्रार रुचिसों खेलकी 
अति चाडिली ॥ बोलि श्रीवृषभान सों कहि संग दीनी लाडिली ॥ तब चली 


श्र घमार के पव (0 राग बिलावल 


यूथन जोरि विहसत संग ले चंद्रावली ॥ निकट नंददुवार देखत सुबन अति 
प्रफुलितअली ॥२॥ एक सखा लखि आगें आयो ॥ बेगि दोरि मोहन पे 
धायो ॥ मोयदेखि गाई उनगारी ॥ बेहें बरसाने कीनारी ॥ टेक ॥ नारी 
जु बरसाने कीहेंवे मुख्य जिनमें राधिका ॥ सकल कला गुननकी निधि 
मनोंरथकी साधिका ॥ आईजु सब मिलि सिंघद्वारें हुलसि तन मन गावहीं ॥ 
ब्रजराज ओर बलिराम गिरिधर नामलेले मल्हावहीं ॥ सुनि कुलाहल 
चहूँदिसते सीस धरिकेकीपखा ॥ नंदद्वारें खेलको सब साजसजि लाये सखा 
॥३॥ ज्हे मगन मन मोहन धाये ॥ छलसों दोरि सखिन में आये ॥ विहंसि 
कह्मो तुम सब भलें आई ॥ उद्यम बिन हम घर निधि पाई ॥ टेक ॥ पाईजु 
घर निधि बिना उद्यम भागि के पूरे सबे ॥ आनिराजा मदनकीहे तजो आरज 
पथ अबे ॥ तब सुबल बोल्यो सुनों मेरी बात मनकी एकहे ॥ इत स्याम 
स्यामा उते नाय दुहुुन की यह टेकहे | सुनि हंसी सब ब्रजसुंदरी निरखि 
मोहन प्रेमे ॥ एक नख सिख मुर्गाटोदे खेलनकों मनमगन हे ॥४॥ अति 
छबि छाकि रही यह गोरी ॥ पहलें रूपी खेलनकों होरी॥| तब नियरें मधुमंगल 
आयो ॥ कछु हरुवे एक वचन सुनायो ॥ टेक ॥ सुनाय वचन उतावलो 
मुरिजाई डफ हि बजावही ॥ तब कोपि गोपी धाई सनमुख बंसमार मचावही ॥ 
ले अबीर उडाय सनमुख दिसाकीनीधूंधरी ॥ तब आई ओचक नंदनंदन 
बाल भेटी भुजभरी ॥ देहिं पोहोपट सबे उनमद मदनके फंदाफबी ॥ किहुक 
छलबल छूटि भागी ग्वालिछाकी अति छबी ॥५॥ सुंदरि सबे भई एक ठौरी ॥ 
सबन गुलाल लये भरि झोरी ॥ जब हरिके सनमुख व्हे आई ॥ इतते छूटी 
कनिक पिचकाई ॥ टेक ॥ पिचकाईछूटी रंगरंगन अरगजा कुंकुम सोंसनी ॥ 
इत कुसुम रंग पलासके भरितकि त्रियन कुच बिचतनी ॥ उतते उडायो 
गगन छायो रंगसों करि सरबरी ॥ बलिराम भुज आकर्षिलीनों मणन मन 
सब सुंदरी ॥६&॥ चंद्रावलि छलकरि ले आई ॥ आज हम परम पदारथ 
पाई ॥ संकरषण यह नाम धरायो ॥ उलटो जमुना नीर चलायो ॥ टेक ॥ 
चलाय जमुना नीर उलटो तेभुजा अब लाजगहें ॥ अब पानी मुख में मेलि 
हा हा खाउ हँंसि हँसि यो कहें ॥ आंजि द्रग मुख मांडि मृगमद नीलपटले 

भायसों ॥ जाय कहो जुहार सबकों रोहिनी नंदरायसों ॥ तुमपे न 
फगुवालेंहिअबकें बिहसिवोलीं सबअली ॥ पोंडोंचाय दीने पेंडपांचक चमकि 
चली चन्द्रावली ॥७॥| ग्वालसबे बलि सनमुख आये ॥ भुजबल भेटि परम 
सुख पाये ॥ फगुवा में नीलांबर दीनों || बलिको बल अबलन हरिलीनों ॥ 
टेक ॥ लीनो जु हरि अबला नवल बलिरामकों अचरज भयो ॥ गहि चिबुक 
मोचो सोचमन श्रीदामधीरज धरि कह्यो ॥ पहराय निज पटपीत द्रणमुख 
पोंछि मदनगुपालको ॥ आय अपने खेत ठाडे संग ले सब ग्वालकों ॥ 
बिहंसिबोली कुंवरि राधे सोच निज जियमत करो ॥ पहोंचाय देहें भवन 
अपने सखिनके पांयन परो ॥८॥ तब ललिता एक मतो उपायो ॥ आपुसमे 
एक सखा बनायो ॥ एक चतुर दूजे मंत्र सिखायो || छलसों मोहन पास 
पठायो ॥ टेक ॥ पठायो मोहन पास एक दिस जोरि कर ठाडो भयो ॥ 
अब ताहि बूझत नंदसुत तेरे नैन अंजन किन दयो | आय निकस्यो सहज 
अपने गामते यह गेलही ॥ उन पकरि काजर आंजि छांड्यो अति छबीली 
छेलही ॥ जो भरो ओचक जाइ रंगसों राधिका इकलीअबे ॥ फिरिदाऊ 
छलसों छूटिजेहें आयहें ललिता तबे ॥९॥ मोहन चले सुनत ही बतियां ॥ 
प्रेम उमगि सीतल भई छतियां ॥ नवल सखा ले संगही धाये ॥ श्रीवृषभान 
कुंवरि तकि आये ॥ टेक ॥ आये जु तकि वृषभान नंदनी देखि द्रग सीतल 
भये ॥ दूरिहीतेरवकि राधे दौरि भुज भरि गहिलये ॥ घेरि लीने चहूं दिसतें 
काहू परिरंभन दियो || कोटि मनमथ मान हरलावन्य मुख चुंबन कियो ॥ 
भेद छल करि जाय लाई कित सखा छबि सोहना | अधिक चतुर अजान 
के संग उठि चले मनमोहना ॥१०॥ प्यारी एक बात सुनि मेरी ॥ मोहि 
अब सोंह ववाकीतेरी ॥ यह निश्चें जियमें जोजाने ॥ रजनी मुखएहें 
बरसाने ॥ टेक ॥ बरसाने आय समाज सों हम रेनिहोरी खेलिहें | बोल 
लीजे खेल कीजे अधिक बारन बेलिहें ॥| कह्मयो सब मिलि बात नीकी सकल 
निस उजियारी है ॥ अब चलो जसुमति भवनमें ले संग गिरिधर प्यारी 
है ॥ गावेजु गारी लाजतजकें रंगसो रणमगरली ॥ नंदजूके भवनमें सब 
सुंदरी जावत चली ॥११॥ श्रीवृषभान दुलारी प्यारी ॥ संग लिये वे 

गिरिवरधारी ॥ चहुंओर तरुनी अतिराजें ॥ मत्तगयंद निरखि गति 
लाजें ॥ टेक ॥ लाजें जुगति बर देख मतगज जबहि पोरी पण धरचो ॥ 
लषि महरि जसुमति रोहिनी सनमुख बेठि आदर करच्ो ॥ भीर भारी भवन 
में अति रंग सों गहगड मच्यो || चंद्रावलि ब्रजसुंदरी भुजजोरि मिलि मंडल 
रच्यो ॥ विमल व्योम विमान छाये देवधुनि सुनि गानकी ॥ दे गोद गिरिधर 
जसुमतिकें कुंवरि श्रीवृषभानकी ॥१२।॥| यह छबि वरनी न जाई ॥ जसुमति 
उर आनंद न समाई ॥ नंदराय सब साज पठायो ॥ फगुवा दीयो जाहि 
जो भायो ॥ टेक ॥ भायोजु जाहि सो दीयो ताही लीयो अति मन मुदित 
ब्है॥ आनंद भरि प्रति रोमलखिद्रण रही पूरन प्रेमन्है ॥ आरती उतारें भरि 
निहारें दुहुंनके मुख चंदजू || धनि धन्य जसुमति कुखि धनिये नंद आनंद 
कंदजू ॥ मुसिक्याय बोली बचन राधे वीनती चितधारवी ॥ आज रजनी 
खेल व्हेहे जाय बरनी न यह छबी ॥१३॥ बडो पर्व होरी को जान्यों ॥ 
अपने सुतको नोंतो मान्यों ॥ संग सकलदे गोपकुमारा ॥ दीजे पठे भान 
दरबारा ॥ टेक ॥ दरबार श्रीवृषभानके ज्यों आज होरी रंग है ॥ अब होय 
आज्ञा जांयनिजग्रह राधिका विनती कहे ॥ सुखवारि निधि वींचीनमें मनमीन 
जसुमति को भयो || सब ग्वाल हलधर संग पहलें स्याम में तुम संग दयो ॥ 
ले चलीं ग्रह ब्रज इसकों रसभरी जोवनगर॒व्हे ॥ सब मनोरथ पूरन भये 
ब्रज मांझ होरी परवहे ॥१४॥ 

१८ (कक. राग बिलावल ([ह) हरि सँग होरी खेलनि आँई ॥ चंद्रभगा, 
चंद्रावलि भांमा, राधा परम सुहाई ॥१॥ चोवा चंदन अगर कुँमकुमा सुरंग 
गुलाल उड़ाई ॥ रतन-जटित पिचकाईन भरि भरि छिरकति कुँवर-कन्हाई 
॥२॥ ताल, मृदंग, पटह ढ़फ बाजै, घोष नगारे घाई॥ श्री मंडल सहनाई 
सुंदर बिच बिच बैनु बजाई ॥३॥ अरस परस खेलति पिय प्यारी, उपमा 
बरनि न जाई | “सूरदास” बलि जाई बदन की निरखि निरखि मुसिकाई ॥४॥ 


१९ (कक राग बिलावल एड) चलि चलि री सखी ब्रिंदाबन जैए मोहन 


खेलति होरी ॥ बालक जूथ सखा सब सँग लीनैं हरि हलधर की जोरी 
॥१॥ चोवा चंदन बुका बंदन केसरि भरि हैं कमोरी ॥| गारी गावति, भरति 

भरावति सींचति ब्रज की खोरी ॥२॥ सुनि सब ब्रज देखनि कों उमड्यों 
भवन रहां नहि कोरी ॥ बाजति ताल, मृदंग, झांझ, ढ़फ, मधुर मुरली 
धुनि थोरी ॥३॥ सुर बिमान कौतूहल भूलें, मुनि मनसा भई बोरी ॥ 
“आसकरन' प्रभु मोहन के सँग, बिलसति राधा - गोरी ॥8॥ 


२० (कट राग बिलावल 8) फागुन मास ब्रज सुंदरि जसुमति घर आँईं ॥ 
गावति गारी सुहावनी, सब के मन-भाई ॥१॥ आव हु जसुमति भोर हीं 
आतुर हम धाँईं | आज कछुक वृषभानु जू तुहों बोलि पठाई ॥२॥ औरू 
कछू तुम सौं कह्मो संदेस तिहारौ ॥ पियारी कन्या हमारी राधिका वरू 
पूत तिहारौ ॥३॥ मन, क्रम, बचन किए कहीौं मोहि सौंह तिहारी ॥ तुम 
मोहि लागौ स्दाँ एहो कीरति सौं प्यारी ॥४ ॥ जो कछु तुम सौं कहति 
हों हित की करि जॉनौं ॥ बरसानों नँदगाँउ कौं एकें करि माँनों ॥५॥ भर 
होरी के दिवस में बरसानैं रहिए | समझत हौ तुम सबैं तुम सौं कहा कहिए 
॥६॥ फिरि नंदरानी बिहँसि कैं बोली मृदु-बानी ॥ जो कछु हम सौं कहति 
हो हम तों सब जानी ॥७॥ एकु सँदेसो जाई कें कीरति सौं कहियो ॥ 
नंदरानीं ढिंग आइ कै कोऊ दिन रहियो ॥८॥ हँसी सकल ब्रज नागरी 
नाँचै दै तारी ॥| समझि-समझि मो सौं कछू कहै ठाड़े मिरिधारी ॥९॥ केसर- 
कलस भराई कैं सब कौं छिरकाए ॥ मृगमद, अरगजा घोरि कैं मुख सौं 
लपटाए ॥|१०॥ मन भायौ फगुवा दयौ तनसुख की सारी ॥ अंक माल 
सब कै हिए दींनीं जू दुलारी ॥११॥ खेलि मच्यों अति प्रेम कौं आनँद 
भयौ भारी ॥ फाणु कियौ जु सुहाबनौं हरि सौं ब्रजनारी ॥१२॥ जोबन 
उर में अति बढ्यौ का पै कहि आबैं || दिन दिन यह सुख '“माधुरी' निरखें 
अरु गावैं ॥१३॥ 

२१ (है राग बिलावल (.॥) तुम बेगि क्यों न आवों ॥ हो होरी खेलै 
रसभरि ॥ साँजि समै सब गाय गोप लै, बदन-कमल दरसावों ॥ १॥ मधुरी 
बैनु बजाई गाई कें जुबती-जननि बुलाबों ॥ दुंदुभि ढ़फ औ मृदंग सुनाई 
कै स्वनन सुख उपजाबौं ॥२॥ चोवा अबीर गुलाल अरगजा, स्याम-अंग 
छिरकावोौ ॥ “सूरदास' प्रभु रसिक सिरोमनि, रैंगमँगें नैंन दिखावौं ॥३॥ 


१२६ धमार के पद 0] राज बिलावल 


२२ टली! राग बिलावल 'ँथ्र) मेरी आँखि न भरौ गुलाल लाल हो हों 
तुम सौं बिनती करों ॥ मोपै सह्यो न जाई गुलाल लाल यह निपट कपट 
को ख्याल लाल हो ॥१॥ हम अपुने मन की कहै तुम सौ तुम सुनहु गुपाल 
लाल हो ॥ रँग जू ठान्यौं अटपटो हम भई हैं रैँगीली बाल लाल हो ॥२॥ 
चोव चंदन अरगजा हो केसरि बहुत गुलाल लाल हो || गागरि ढ़ोरी ओचका 
हम भई है हाल बिहाल लाल हो ॥३॥ मोहन मूरति साँवरो हो रसियो 
नैंद कों लाल लाल हो ॥ “कृष्ण जीवन लछीराम? कैं प्रभु कों हम देखति 
भई हों निहाल लाल हो ॥४॥ 

२३ (है राग बिलावल 8) होरी खेलति हैं ब्रज नँद लडैतों लाल ॥ 
चोवा चंदन अरू अरगजा कंठ सौहैं मोतिन माल ॥ १॥ कोऊ गुलाल केसरि 
भरि लीये कोऊ कंचन थाल ॥ एकु नाँचति एकु मृदंग बजावति गावति 
गीत रसाल ॥ २॥ छिपति फिरति हैं कुंजन महियाँ हा हा करति भई बिहाल ॥ 
“चतुरभुज' प्रभु पीय गरे लगाई लै रीझि दै उर माल ॥३॥ 

२४ (क राग बिलावल ह) आली री भरति मोहन जित तित मोकौं 
गौंहँन लाग्यों डोलै ॥ माँडति बदन अबीर मुँठी लै औचक आय अन बोले 
॥१॥ हों दृष्टि बचाई चलति हट सौं पट गहि घुंघट खोले ॥| गिरिधर उर 
धरि सब रस लीनों बस. कींनीं बिनु मोलैं ॥२॥ 

२५ (कली राग बिलावल एड) सौंधे की हैं उठति झकौरैं, मोहन रंग-भरे ॥ 
चोवा, चंदन, अगरू कुंकुमा, सोहैं माट भरे ॥१॥ रतन जटित पिचकारी 
कर गहि, बालक बूंद खरे ॥ भरि पिचकारी रससौं डारी, सो मन प्रान 
हरे ॥२॥ सब सखियनि मिलि मारण रोक्यौ, अरू मोहन पकरे ॥ अंजन 
ऑनि दियौ अँखियन मैं, हा हा करि उबरे ॥३॥ फयुवा बहुत मँगाई साँबरे, 
कर लै अरज करे ॥ धनि धनि सूर, भाग ताके, प्रभु जाकैं सँग बिहरे ॥४॥ 
२६ (कक राग बिलावल (७) जिन डारो जिन डारो जू अँखियन में अबीरा ॥ 
रतनजटित पिचकाई कर लिये भर-भर केसर मीरा ॥१॥ ललिता प्रीतमको 
मुख मांड्यो चरच्यो स्थाम सरीरा ॥ सूर प्रभु रसवस कर लीनो इन हलधरको 


ध्मार के पद (7 राग टोडी १२७ 


बीरा ॥२॥ 

२७ (हक राग बिलावल (| होरी खेलत सांवरो ग्वालबाल संग कीने 
जू ॥ मृगमद चोवा केसरसों पिचकाई भर लीने जू ॥१॥ छिरकत भरत 
आनंदसों प्यारी अति रस भीने जू ॥ तन मन धन सब बारहीं चत्रभुज 
प्रभु बस कीने जू ॥२॥ | 

२८ (हक राग बिलावल ड्छु) होरी खेले गिरिधरलाल ॥ संग बनी वृषभान 
नंदिनी गावत गारी ग्वाल ॥१॥ बाजत बीन रबाब किननरी जंत्र पखावज 
ताल ॥ चोवा चंदन अगर अरगजा उडत अबीर गुलाल ॥२॥ फणुवा मन - 
भायो हम लैहें यों जू कहति ब्रजबाल ॥ विचित्र विहारी प्यारे तबही दीनो 
पीतांबर वनमाल ॥३॥ 

२९ (हक राग बिलावल एथ्झ) होरी खेले मोहना सुन्दर गिरिधारी ॥ नख 
सिख सुभग सिंगार सजै सोंधे सुखकारी ॥|१॥ सीस कुल्हे छबि अति 
बनी सोहे ललित लिलारी ॥ केसरको वागा बन्यो सोहे अति जू भारी 
॥२॥ लाल गुलाल उडावहीं रंग रह्मो सरसाई ॥ यह सुख सोभा निरखिके 
सूरदास बलि जाई ॥३॥ 

३० (हरी राग बिलावल ष्छ) अरी ते रंग राख्यो खेलत हरि संग होरी ॥ 
छबिसों गई लपटाय छबीली पिय मुख चन्द चकोरी ॥१॥ हँसिके छिरक्यो 
छेल छबीलो भर-भर कनक कमोरी ॥ रंग अनंग नगन रंग बाढ्यो हँसत 
ओट मुख मोरी ॥ २॥ धन तेरो भाग सुहाग लाडीली धन वृषभान किसोरी ॥ 
कृष्णजीवन लछीरामके प्रभु प्यारे चिरजीयो यह जोरी ॥३॥ 

३१ (हुई राग टोडी (प्र) दोऊ खेलत ब्रज में होरी हो ॥ नंदलाल नवल 
किसोरी हो ॥१॥ एक चंग मृदंग बजाबे हो ॥ एक तान तरंग बढावे हो 
॥२॥ एक मुरली मधुर बजावे हो ॥ एक हो हो हो करि गावे हो ॥३॥ 
एक ललिता लोचन आँजे हो ॥ एक मुरली ले कर भाजे हो ॥४॥ एक 
अबीर गुलाल उडावे हो ॥ एक फगुवा ले पहरावे हो ॥५॥ जन रामदास 
पिय प्यारी हो ॥ तोहि नेक न करिहे न्‍्यारी हो ॥६॥ 


१२८ ध्वमार फेंटा के पद (] राग बिलावल 
धमार फेंटा के पद 


१ (ही राग सारंग ईश्ब) खेलैं होरी मनमोहनाँ ॥ फैंटा सीस केसरी सुभग 
छूटी अलक मुख सौहनाँ ॥१।| डारति रंग मन हरति फिरन लाग्यों रस 
बस है तिय गोहनां ॥ नागरि कमल कमल प्रति लटकति जहूँ कुँवर ब्रज 
जोहनाँ ॥२॥ 


२ एक्के राग काफी (७) मेरे लाल छबीले मन हर्यो हो ॥ हो सखी री 
मोहे और कछु न सुहाय ॥्रु०। आज सखी मैं देख्यौ ढोटा एक साँवर 
गात ॥ नँद पौरी आगे है निकस्यौ चल्यौ खरकि को जात ॥१॥ पियरी- 
सी पाग पुरिये वागे पहरे लाल इजार ॥ फैंटा सरस कुसुम को सोहै मानहु 
कोटिक मार ॥२॥ कुंडल लोल कपोल की झाँई मुक्ता दुलरी ग्रीव ॥ ऊपर 
दीपत हार गुंजा कौ सुंदर है ताकी सीव ॥३॥ बाजूबंद अँगुरिन मुंदरी सोभा 
बरनि न जाय ॥ छुद्र घंटिका राजत कटि तट नूपुर बाजत पाँय ॥४॥ देखत 
रूप ठगोरी लागत चरन चल्यों नहीं जाय ॥ पूछत नाम कहा है तेरौ हँसि 
मेरे ढिग आय ॥५॥ उर की माला मोहि पहिराई अधर सुधा रस प्याय ॥ 
यह सुख तीन लोक में नाही 'स्यामदास” बलि जाय ॥६॥ 


३ (कली राग बिलावल एड्र) मोहे और कछु न सुहाई सखी मेरो कुँवर 
छबीलें मन हरच हो ॥भ्रु०॥ आजु सखी मैं देख्यों ठाड़ो एक साँवरौ- 
गात ॥ नैँंद-पौरि आगैं यौं निकसे, चल्‍यौ खिरक कौं जात ॥१॥ पीरी- 
पाग, चौपरीया बागौ, पहिंरै लालइजार ॥ फैंटा सोहै कसुंभी रंग कौ मानों 
कोटिक मार ॥२॥ कुंडल लोल कपोलन झांई, मुक्ता दुलरी ग्रीव ॥ ऊपर 
धावत हार गुंज कौ, सुँदरता की सीब ॥३॥ बाजुबंद अंगुरीया मुदरी सोभा 
कही न जाई ॥ छुद्घघंटिका राजत कटि तट, नूपुर बाजत पाँई ॥४॥ खेलत 
रूप ठगोरी सी ल्‍याई चरन चल्यौ नैहि जात ॥ बूझति नाँहि नाम कहा 
तेरौ हँसि मेरे ढिंग आत ॥५॥ उर की माला मोकौं पहिरावत अधर मधुर- 
रस प्याई ॥ यह सुख सखी कहति नहिं आबै 'स्यामदास' वलि जाई॥६॥ 

धमार छुमाला के पद 


१ (| राग काफी (दड्री) एरी सखी खेलति गिरिधर लाल ॥ ग्वाल बाल 
सब सँग लाये ॥ एरी सखी फैंटन अबीर गुलाल सखा अंस पै भुज दये ॥ 
रँँंग फागुन मास सुहावनों ॥१॥ एरी सखी सोहै दुमालो सीस, पीत बसन 
तन छबि दये ॥ एरी सखी चोवा चंदन नीर केसर सुरँग रँगन कीये ॥ 
रँण फागुन मास सुहावनौं ॥२॥ एरी सखी खेलति साँवरो लाल ॥ रँँग 
भलो गहणड़ रह्ौ ॥ रैंग फागुन मास सुहावनौ ॥ एरी सखी 'ब्रजाधीस' 
बलि जाइ ॥ तहुँ जात न सुख मोपै कह्मो ॥ रँग फागुन मास सुहावनीौ ॥३॥ 
धमार कुल्हे के पद 


१ | राग काफी (छ) होरी खेलै मोहना सुंदर गिरधारी ॥ नख सिख 
सुभग सिंगार सजै सौंधे सुखकारी ॥१॥ सीस कुल्हे छबि अति बनी सोहै 
ललित लला री ॥ केसर को बागो बन्‍्यौं सोहे अति भारी ॥२॥ लाल 
गुलाल उड़ाव हीं रंग रह्मो सरसा री ॥ यह सुख सोभा निरखि के 'सूरदास' 
बलिहारी ॥३॥ 


चुनरी के पद 


१ हुक्झ राय काफी थक) चूनरी मेरी भीजे हो लाल । भरि पिचकारी डारि 
गयौ हैं करति लंगर मोसौं ख्याल ॥९१॥ चूनरी और मँगाउ पीया तुम मोर 
पपैया लगाई ॥ आधी रात पै बोलन लागै सेज पै रह्यौ न जाई ॥२॥ 
चूनरी और मंगाउ पीया तुम सुन्हैरी तार लगाई ॥ अँगिया भुजन पै एसी 
बिराजति यह छबि बरनी न जाई ॥३॥ गौरे तन नीलांबर सोहै ओढ़ै चूनरी 
लाल ॥ बेगि मिलो प्रभु वेसि साँवरो 'स्थामदास' बलि जाई ॥४9॥ 

२ छक्क| राग सारंग (8) स्याम रंगीली चूनरी रंगरंगी हे रंगीले बिहारी हो ॥ 
अति सुरंग पचरंग बनीतन पहरें श्रीराधा प्यारी हो ॥१॥ चंपक तन कंचुकी 
खुली स्याम सुदेश सुढार ॥ मांडन पिय पटपीतकी ता ऊपर मोतिनहार ॥२॥ 
सीसफूल सिरसोहही मोतिन मांग संवारी | विविध कुसुम वेनीगुही चंपक 


१३० धमार शेहरा के पद (] राग टोडी 


बकुल निवारी ॥३॥ श्रवनन झलमल झूलहीं सिर सटकारे केस ॥ खुटिला 
खुभी जरायकी मृगमद आड सुदेश ॥४।| नकवेसर अति जगमगे दूर करे रवि 
जोती ॥ कंठसरी ओर मुक्तसरी वीच जंगाली पोती ॥५॥ चोकी हेमजराय 
की रत्नखचित निरमोल ॥ नोगरी अरूकर पहोंचियां खयेनवरा अतिगोल 
॥६॥ कटि किंकिणी रुनझुन करें पगनूपुर झनकार || चलत हंसगति मोहियो 
शोभा कहतन पार ॥७॥ यह विध बनि ब्रज सुंदरी चली रसिक पियपासा ॥ 
कुंज महल मोहन मिले पूजीमन अभिलाषा ॥ ८॥ ब्रजवृंदावन भूपती पिय प्यारी 
की जोरी ॥ गोविंद बल बल बल जाय नवल किशोर किशोरी ॥९॥ 


धमार शेहरा के पद 


१ एक राग बिभास (७) मदन-मोहन कुँवर वृषभानु-नैंदिनी सुभग नव 
कुंज में खेलति होरी ॥ गोप कुमार सँँग एकु दाई बने उत सकल ब्रज- 
बधू एकु जोरी ॥ १॥ बाजति बीना, मृदंग झांझ, ढफ, किन्नरी, चैत, झूमकि 
गान करति गोरी ॥ उड़ति बंदन नव अबीर बहु अरगजा अरु बिबिधि रैंगन 
गुलाल झोरी ॥२॥| तब ही सब सखी जन मतौ करि धाँई गिरिधर गही 
नील, पीत पट सौं गाँठि जोरी ॥ एकु सखी स्याम कैं सीस बैंनी गुही, 
एकु दृण ऑजि मुख माँड़ि रोरी ॥३॥ तब हि ललिता दौरी झटकि कैं मुरली 
गहि सब हिं नैंद-लाल सौं करि ठठोरी ॥ एकु नव कुँमकुमा कनक गागरि 
भरि ऑनि कै दोऊन के सीस ढ़ोरी ॥४॥ तब सबन अपुनो फणुवा माँगि 
लीनौं, दई मुरली अरू गाँठि छोरी ॥ 'दास गुपाल' बलि जाई यह छबि 
निरखि रहो हरि चरन मन दृढ़ मोरी ॥५॥ 

२ (कक राग टोडी हुँ) माइरी नींकें लागै दुलहे दुलहनि खेलति फागु ॥ 
जाकों नाम राधिका गोरी ताकों नित सुहाग ॥१॥ बाजैं ताल मृदंग झांझ 
ढ़फ गाबैं रागिनि राग ॥ अद्भुत तान जम्यों सुर टोडी उरप तिरप गति 
लाग ॥२॥ अगर जवाद कुँमकुमा चोवा छिरकै चंद्रावलि ललिता ॥ बहुत 
सुगंध कहाँलौों बरनौं उमैँगि चली रस सलिता ॥३॥ मुक्ता हार उरज कुच 
अंतर घन दामिनी की छबि छलिता ॥ रस भरि “गोविंद' प्रभु सँग खेलति 
मदन नृपति की सेना दलिता ॥४॥ 

३ (राग धनाश्री एुँडु) हो मेरी आली भानुसुता के तीर अबीर उडावहीं ॥ 
मिलि गोपी मोपकुमार मधुर स्वर गावहीं ॥|१॥ बाजत मधुर मृदंग वेनु 
सुहावनी ॥ आवज सरस उपंग चंग मनभावनी ॥२॥ नाचत गोपीग्वाल 
ताल बजावहीं ॥ मधुर भाभती गारी सबे मिलि गावहीं ॥३॥ भाल सुभग 
मध्य विशाल गुलाल विराजहीं ॥ चिंबुक चारु अबीर अधिक छबि छाजहीं 
॥४॥ कृष्णागरकोपंक बदन लपटावहीं ॥ सुरंग गुलाल उडाय गगन सब 
छावहीं ॥५॥ केसर भर पिचकारी परस्पर मारहीं ॥ केसू कुसुम निचोय 
सीसपर ढारहीं ॥६॥ पियके सीस सेहरो सब मिलि बांधही ॥ चपल नयन 
की चोट मेंनसर सांधही ॥७॥ प्यारीकों ऊबट न्हवाय वसन पहरावहीं ॥ 
मधुर व्याह के गीत सबे मिलि गावहीं ॥८॥ करत ब्याह को खेल सकल 
मिल भामिनी ॥ विविध सुगंध उडाय कियो दिन यामिनी ।।९॥ दूल्हे दुलहनि 
जोट बनी मन भामनी || राजत मंडल मांझ परम सुहावनी || १ ०॥ यह विधि 
नित ब्रज मांझ परम सुख वरखही ॥ ब्रजयुवतिन मुखनिरख अधिक मन 
हरखही ॥११॥ 

४ (७ राग सारंग श्र) नंदकिशोर किशोरी की जोरी हो हो हो कहि 
खेलत होरी ॥ ग्वाल बजावत डफ मृदंग मोहन मुरली ध्वनि थोरी ॥९१॥ 
इत ब्रजनारी गारीदेत परस्पर रंगबढ्यो दुहुंओरी ॥ गिरिधरदौर आय बदन 
लगावत चंदन बंदन रोरी ॥२॥ वचन बांध के छलकर लाई गांठ स्याम 
सों जोरी ॥ तेल चढावत गीत व्याहके सबे सयानी भोरी ॥३॥ मोरमुकुट 
को मोर बनायो दई है चंद्रिका की मोरी ॥ दूल्हे पर्वतसेन को प्रभु दुलहनि 
राधा गोरी ॥४॥ 

५ हल! राग सारंग डर) नंदमहर को कुंवर कन्हैया होरी खेलन जाने 
हो ॥ रसमें विरसकरे अरवीलो लघुदीरघन पहेंचाने हो ॥१॥ अंगुरी गहत 
गहेकर पोंडोंचो भुज मूलन लग आवबे ॥ देख बिराने श्रीफलऊपर लालची 
मन ललचावे ।|२॥ आंज्यो चाहे ओर के नयना अपने नयन दुराबे ॥ पकरचो 
चाहे सुधा निधि हाथन अधर सुधा क्‍यों पावे ॥३॥ तेतफुलेल उलेंडे सिरतें 

ग्रंथदुकूलनजोरी ॥ बहुत गुलाल डार आंखन में हस लंगर झकझोरी ॥४॥ 
कमल पत्रकार चरेकपोलन मरूबट मुखहि बनावे | दुलहनी सीकर पठवत 
उततें दूल्हे आप कहावे ॥५॥ जो हम रूठ जांय घर बैठें तो सखी हम 
हि मनावे ॥ सकत सनेह करे युवतिनसों सेनन अरथ जनावे ॥६॥ राजा 
मित्र सुन्यों नहीं देख्यों भयो ऊपखानों सांचो ॥ मुरारीदास प्रभु सोंजिन 
बोलो कोटिक नांचकिन नांचो ॥७॥ 

६ (| राग सारंग (|) दुल्हे श्री ब्रजराज दुलारो दुलहनि भानु किसोरी ॥ 
सीस सेहरो सोभित नीकों भली बनी यह जोरी ॥१॥ राजति रंग भरे दोऊ 
रस रस में आई जुरी ब्रज नारी ॥ गावति मंगल गीत बधाए हेँँसि हँसि 
देति परस्पर तारी ॥२॥ बूका बंदन चोवा चंदन गुलाल अबीर उड़ावे ॥ 
मृगमद केसर लै लै छिरकति सबहीन के मन भावे ॥३॥ आरति वार करति 
न्योछावर ब्रजनारी सुख पायो | जुगल रूप मन माँही बसो 'रघुनाथदास' 
मन भायो ॥७॥| 

१ (| राग सारंग एड) माधों चांचर खेलही खेलतरी यमुना के तीर 
॥भ्रु)। बीचबीच गोपी बनी विचविचरी वे बने हें मुरारि ॥ मरकत मणि 
कंचनमणी मालारी जानों गुही संवारि ॥१॥ कुंकुम वरनी गोपिका केसोरी 
घनस्याम शरीर ॥ नीलपीतपट मंडिता नाचतरी वे प्रेमगंभीर ॥२॥ करतल 
ताल बजावहीं गावेंरी वे गीत रसाल ॥ मदनमोहन मन हरच्यो लीला सागर 
गिरिधरलाल ॥३॥ किंकिणी नूपुर बाजही शब्दवरी कोलाहल केलि ॥ 
क्वणित वेणु मधिनायका लटकत लाल भुजागलमेलि ॥४।॥ एकजु पान 
ख़बाबही एकजु मांगे देहु उगार ॥ एकजु मुख चुंबन करे एकजो वीने टूटेहार 
॥५॥ चंदभूल कौतुक रह्यो हरणारीबे मोहेनाद ।। थाक्यो रथ केसें चले 
ब्रजयुवतिनरी वह लाये वाद ॥|६॥ चढ़ विमान सब देवता बरखनरीवे लागे 
फूल ॥ जय जय जय यदुनंदना रास रच्यो रतिनायक भूल ॥७॥ जो प्रसाद 
उनकों भयो हरि पररंभण बाहु पसारि ॥ परमानंद प्रभु श्रीपती पुण्यपुंज 
कृत गोकुल नारि ॥८॥ 

२ कक राग सारंग हज) अहो श्रीगुपाल ग्वालिनी को झूमका हो || सुघर 
सुर गावै चतुर ब्रज नार॥ अड्ो पिय चात्रक ज्यौं किलकार ॥ फाग रस 
झूमका हो ॥ सीस मुकुट काछनी काछे पट औढे कनक अनुहारी ॥ करनकार 
के किरन वैजंती मुरली मधुर उचारी ॥ उघटत राग रागिनी अद्भुत नट 
ज्यौं दै कर तारी ॥ त्रिबिध पवन जमुना तट उपवन ठाड़े लाल बिहारी 
॥१॥ तरुनी अरुनी अनार मानौं दसन देह दुति गोरी ॥ केस सुदेस कुटिल 
अलकाबली भौंह धनुष ज्यौं भोरी ॥ कमल गहे कमला लाजति रति रंभा 
रति की थोरी ॥ झुनकति कंटि किंकिनि कटि तर नव दामिनी सी ढिंग 
होरी ॥२॥ पहिरे सारी सब सुकुमारी केसर बरन सुरँँग ॥ लहेंगा लाल 
नील अँगीया लसे सिंदुर पुरित मँग ॥ केहरी लंक मयंक मुखी सुठ कठिन 
उरोज उतंग ॥ चाल चले कल हंस विमोहे मद तजि मत्त मतंग ॥३॥ नैना 
चपल मीन खंजन के चित चौगुने चोभे ।। भाल दीये बंदन की बिंदुरी बीरी 
बदन मधि सोभे | चिबुक की चमक छबक ग्रीवा की मंद हँसन मन लोभे ॥ 
बैनी सिथिल डोलति नितंब पै मानों पन्नण छबि सोभे ॥४॥ नासा नथ जड़ाव 
मोती झलकै पोत सुकंठ बधाई ।। माला चंपकली त्रिवली चौकी चंदहार 
सुखदाई ॥ कर कंकन बाजुबंद पहौंची पण जेहरि सुहाई || रूप अनुप निहारी 
विवस भयै नंद किसोर कन्हाई ॥५॥ कुँमकुम जल पिचकारी भरि भरि 
अबीर गुलाल उड़ावै ॥ सोंधो घोरि अरगजा पीतम परसि गात लपटावै ॥ 
गुंजति अलि प्रफुलित बेलि द्रम कुंज भुवन सचु पावै ॥ श्री विद्डल गिरिधरन 
कृपानिधि नित ही नाँच नँचावें ॥६॥ 


३ (| राग काफी एड) कान्हर मोहे घर जान दैहो ॥ हो लाल तेरी अंग 
की लेडु बलाई ॥श्रु०॥ बहुत दिनन कौ गोकुल बसिबौ कब हु न दीनो 
दान ॥ कहा जू भयो जो नंद भये नाहिन घाटि बृखभान ॥१॥ मातपिता 
की खरी री दुलारी श्री राधा मेरो नाम ॥ छांड दे कान्हर जान दे मो घर 
सुनि पायेगो वृषभान ॥२॥ पान खाय पिचकारी मारत मंद-मंद मुसिकाइ ॥ 
“दास” बिराजत के प्रभु प्यारे इह ब्रज बसिबो न जाई ॥३॥ 


४ हक राग नट $छु) बहोरि डफ बाजन लागे हेली ॥ध्रु०॥ खेलत मोहन 

साँवरो हो किहिंमिस देखन जाय ॥ सास ननद वैरिन भई अबकीजे कोन 
उपाय ॥१॥ ओजत गागर ढारीये यमुना जलके काज ॥ यह मिस बाहिर 
निकसकें हम जाय मिलें तजि लाज ॥२॥ आओ बछरा मेलियें वनकों देहिं 
विडार ॥ वेदेहें हम ही पठे हम रहेंगी घरीड्ेचार ॥|३॥| हा हारी हो जातहों 
मोपें नाहिन परत रह्यो ॥ तूतो सोचतहीं रही तें मान्यों न मेरो कह्मयो ॥४॥ 
राग रंग गहणड मच्यो नंदराय दरबार || गाय खेल हँस लीजिये फाग 
बडो त्योहार ॥५॥ तिनमें मोहन अतिबने नाचत सबे ग्वाल ॥ बाजे बहुविध 
बाजही रूज मुरज डफ ताल ॥६॥ मुरली मुकुट बिराजही कटिपट बांधे 
पीत ॥ नृत्यत आबत ताजके प्रभु गावत होरी जीत ॥७॥ 


५ (ही राग गौड मल्हार (छ्र) गुलाल की धूँधर में मुकुट झलक तेसी 
भूषण बसन की ॥ सोंधो अरगजा अबीर की अँधियारी अरसपरस भरन 
में किलकनी दसन की ॥१॥ ब्रजभामिनी तामें दामिनी सी कोंधत छूटी 
झुति दशन की ॥ बरन-बरन रंग की बलि-बलि वल्लभ छबीली त्रियन 
पर बरखा होत कुँवर की ॥२॥ 

६ (| राग गौड मल्हार ई) छैल छबीला मोहना, (री) घूंघर बारे केस ॥ 
मोर-मुकुट, कुंडल लसे, (री) कीन्हें नटवर-भेष ॥| राखे भौंह मरोरिकै, 
(री) सुँदर नैन बिसाल ॥ निरखि हँसनि मुसुकानिकी, (री) अतिहि भई 
बेहाल ॥ कीर-लजावन नासिका, (री) अधर बिंबतें लाल ॥ दसन चमक 
दामिनि हूँ तैं, (री) स्थाम हृदय बन-माल ॥ चिबुक चित्तकौ हरन है, (री) 
राजत ललित कपोल ॥ मारग गहि ठाढ़ौ रहै, (री) बोलत मीठे बोल ॥ 
चंदन खौरि बिराजई, (री) स्यामल भुजा सुचारु ॥ ग्वाल-सखा सब संग 
लिये, (री) करत गुलालनि मारू ॥ इक भाजत, इक भरत है, (री) कुसुम 
बरन रंग घोरि ॥ सौंधें कीच मची भली, (री) खेलत ब्रज की खोरि ॥ 
सुनत चलीं सब धाईकैं, (री) देखन नंद कुमार ॥ फागु साँझ-सी है रही, 
(री) उड़त गुलाल अपार ॥ मिलीं तरुनि तहाँ जाईकै, (री) जहैँ बिहरत 
गोपाल ॥ सूर, स्याम-सुख देखिकै, (री) बिसरचौ तनु तिष्ठिं काल ॥८॥ 
७ (ही राग गौरी (छल! नवल कन्हाई हो प्यारे ॥ एसो झगरो निवार ॥ 

दान काहे को हो लागे ॥ चले जाहु अपने हो मग ॥ध्रु०.)| आवत जात 
सदा रहीं कबह्ढू सुन्यों नहीं कान ॥ अब कछु नईये चलाइये दूध दहीकोदान 
॥१॥ सदा सदा हम दान लियो सुनही नवल कुमारि ॥ ओर गले न्हे तुम 
गई दान हमारो मारि ॥२॥ ठालेठूले फिरतहो चलो हमें घरकाम ॥| इनकी 
कछुन चलाइये ख्याली सुंदर स्याम ॥३॥ स्याम सखन सोंयों कद्मो घेरो 
सबनकों जाय ॥| ढीठ बहुत ये ग्वालिनी मटुकी लेहु छिनाय ॥४॥ गोचारन 
मिस विपिनमें लूटतहो परनारि॥ कहेंगी जाय व्रजरायसों ऐसो झगरो निवारि 
॥५॥ मधु मंगल कह्यो कृष्णसों दान लेहु कछु छाड ॥ इनसों दिनदिन कामडे 
मति बलेहु कछू आड ॥६॥ सांची कहत के हसत हो हमकों होत अवार ॥ 
सब सखियन सेनावेनीकर गहने देंहो मोती हार ॥७॥ मदनमोहन पिय 
हरखियो लीयो हस्त करहार || अपने कंठले पहरियो गजमोतिन अतिचार 
॥८॥ सब सखियन मिल मतोमत्यो कीजे कहा उपाय ॥ राधा गहने दीजिये 
ओर नहीं कछुदाय ॥९। ललिता विसाखा भाजियो राधा तजी है अकेली ॥ 
गोविंद प्रभु नवकुंज में पियप्यारी की केलि ॥१०॥ 

८ (छ? राग गौरी थ्छ) मदनमोहन महवर वन खेलत सरस धमार ॥ सेंदुर 
भर बहु मंगे आईं सकल ब्रजनार ॥|१॥ फूली लता चहूंदिश वरणवरण बहु 
भांत ॥ भहो डुलास सब जंतही कोकिल कुलकलकांत ॥२॥ गुंजत मधुप 
सुहाये श्रवण सुनत सुखहोय || वैभव निरखन यो रंग उठधाये सबकोय 
॥३॥ बाजत ताल पखावज आवज डफ मुख चंग ॥ वेणु मधुर ध्वनि सुनियत 
स्याम सुंदर ता संग ॥४॥ नृत्यत नानाबानी गानी सुघर सुदेश | बोलत 
हो हो होरी भयो अधिक आवेश ॥|५॥ चोवा अगर अरगजा केसर मिलीडे 
सुरंग ॥ छिरकत भर पिचकाई शोभित छींट अनंग ॥६॥ तब सखी पांच 
सात मिल मोहन पकरे जाय ॥ सोंधो छींट नयनन में मुरली लई छिनाय 
॥७॥ एक सखी कर मेलत फिरत मंडली जोर ॥ तिनहीं मध्य ब्रजपति 
गति लेत चिते चितचोर ॥८॥ परसत करउर चोली बोली ठोली डारी ॥ 
मंदमंद मुसिक्याय कें देत परस्पर गारि ॥९॥ रहत चीर द्वुमद्गुम प्रति टूटत 
मोतिनहार | मगनभयो मनसबको तनकी तजी संभार ॥|१ ०॥ अंचल फेरत 

हरिपर सर्वस्व डारत वार ॥ प्रेममगन रस बस भई सबे मनोहर नार ॥ १ १॥ 
चर्तुभुज प्रभु गिरिधर संग बाढ्यों रंग अपार ॥ देववधू अति लालच चाहत 
घोष बिहार ॥१२॥ 


९ (हम राण गौरी ष्ठ) रसभरी श्याम मचाईं रास मंडल में होरी ॥ गोपी 
बहुत एक मोंहनपें जहां तहां लखिये जोरी ॥ १॥ एकपकरदृग कों आंजतहे 
एकन मुख लपटावत रोरी ॥ एक करतें पिचकाईं लेतहें एकनकी कंचुकी 
टकदोरी ॥२॥ केसर रंग गुलाल भरेपट करत हैं झकझोरा झकझोरी ॥ 
कृष्णजीवन लछीराम हरि नांचत नवलकिशोर अरूनवल किशोरी ॥३॥ 

१ छह! राग बसंत (ज) वृन्दाबन बिहरति बसंत चलि देखों नंद दुलारो ॥ 
नटवर भेष सज्यों रँग भीनों सोभित सीस टिपारो ॥ १॥ सँग सखा सोभित 
रँग भीनें रंगन रणमणे ग्वाल ॥ सुनति चली उठि धाई लाडिली संग लीए 
ब्रजबाल ॥२॥ साजि सिंगार बनी अति सुंदर इक बेष इक सार | कोकिल 
कैसें कंठ दि जावति मंगल गीत सुढार ॥३॥ बाजति ताल मृदंग झांझ 
ढफ लागति परम सोहाये ॥ जूथ परस्पर टोल दोऊन कै सबहिन कै मन 
भाये ॥४॥ चोवा चंदन अगर कुंमकुमा छिरकति अरु छिरकाबें ॥ लाल 
गुलाल अबीर धुंधरि में तन अभिलाष बढ़ावैं ॥५॥ भली भई आयो बसंत 
नर नारिन अति सुख पायो ॥ आनैँद भयो गयो दुःख अब पसु पंछीन 
मन सरसायो ॥६॥ गोपीजन फूले समात नहीं ब्रज सुख कहति न आबे ॥ 
“नंददास” ब्रज बास बसे अरू जो देखें सौं गावे ॥७॥ 

२ छू राग सारंग कु) डेली गोवरधनधरि लाल डेली नटबर खेलति 
रँग भरचौ। हेली बन ठन साज समाज सौं मग निकसति दृष्टि परचो हेली 
॥१॥ हेली सबन चित विकल भयौ जनु मन आकर्ष लयो री हेली ॥ हेली 
अँग अँग अति सौहनौ स्याम लढ़ि रन छयो री हेली ॥२॥ हेली लाल 
काछनी कटि तट वाके ललित टिपारो सीस हेली ॥ डेली वाके पटतर कहा 
दीजै न्‍्याव गोकुल कौ ईस हेली ॥३॥ हेली कौतिक लखि मन थकि रहौ 

जाके सँग सखा दस बीस हेली ॥ हेली इन अँखियन के भाग ते प्यारा 
जीवहु कोटि बरीस हेली ॥४॥ हेली बंक चिते मुसिकाई मो पै डारचौ अबीरन 
आई हेली ॥ हेली निरतति नाना भाँति सौं तहँ ग्रीवा हार लटकाई हेली 
॥५॥ हैली ग्रगतत-ग्रगतत थेई-थेई बोलै सबदन चटक लगाई हेली ॥ हेली 
मौन गहे कछू कर चले माँनों मन-ही-मन डहकाई हेली ॥६॥ हेली हों 
जु नैंकु ठाड़ी रही फिरि चितए मृदु मुसिकाई हेली ॥ हा हा करि मोसौं 
कह्मौ तजि घुंघट मुख हि दिखाई हेली ॥७॥ हेली हों लाजन सकुचित 
रही पचिहारे समुझाई हेली ॥ हेली कहनों होई सो कही लीजै हरि छिन 
इत्त. उत नहिं जाई हेली ॥८॥ हेली होरी के दिन जानि कैं तहँ नर नारिन 
के ठाट हेली ॥ हेली साम दाम बिधि भेद सौं मेरो पाथर तर को हाथ 
हेली ॥९॥ हेली जब तें प्यारे रूस गये तब तें कछू न सुहाय हेली ॥ हेली 
कठिन-कठिन दिन भरति हूँ रजनी कलप सम जाति हेली ॥१०॥ हेली पूरे 
पून्यन पाइवों सहज भई पहिचान हेली ॥ हेली 'कृष्णदास'” प्रभु सौं मिली 
बर पायौ जदुकुल भान हेली ॥११॥ 

३ छकक| राग सारंग एड) होरी खेलति नंद को लाल ॥ चोवा चंदन औरू 
अरगजा भरि-भरि लींनैं थाल ॥१॥ सीस टिपारो लाल के उर बैजयंती 
माल ॥ नाँचति गाबति सब मन भाये खेलति फागु गुपाल ॥५॥ बाजति 
ताल मृदंग झाँझ ढ़फ गावति गीत रसाल ॥ “गोबिंद! प्रभु कौ श्रीमुख 
निरखति बलि-बलि गई ब्रज बाल ॥३॥ 

४ (छह राग मारू (श) आज बन ठन ब्रज खेलन फाग निकस्यो नंद दुलारो ॥ 
फब्यो हे ललित भाल लालकें जटित लाल टिपारो ॥१॥ बडरे बंक विशाल 
नयन छबि भरे इतराई ॥ बन्यो है मंजुल मोरचंद चलत देखत छाई ॥२॥ 
उतबनी ब्रज नवकिशोरी गोरी रूपही भोरी ॥ बोरी प्रेम रंग में मानो एकही 
डारकी तोरी ॥३॥ ब्रजकी बालले गुलाल मोहनलाल छाये || मानो नील 
घनके ऊपर अरूण अंबर आये ॥४॥ ताही धूंधर मदमत्त भ्रमर भ्रमत एसें ॥ 
बनीहे छबि विशाल प्रेम जाल गोलक जेसें ॥५॥ बन्यो हें जलजंत्र खेल 
छूटि रंग की धारें ॥ जानों धनुधंर सरनलरत धारसो धार मारें ॥६॥ और 

कहां लगि कहिये खेल परम रस की मूली ॥ गावत शुक शारद नारद 
शिव समाधि भूली ॥७॥ जहीं जहीं हरि चरित्र अमृत सिंधु सो रति मानी ॥ 
नंददास ताकों मुक्ति लोनकोसो पानी ॥८॥ 

१ कक राग टोडी ड़) हो हो होरी खेले तंदको नवरंगी लाला ॥ अबीर 
अभरिभरि झोरीहाथन पिचका रंगन बोरी तेसीये रंगीली ब्रजकी बाला ॥१॥ 
मूरति धरें अनंग गावत तान तरंग ताल मृदंग मिलि बजावे बीनाबेनु रसाला ॥ 
नंददास प्रभु प्यारीके खेलत रंग रह्मो छबि बाढी छूटीहे अलक टूटीहे माला 
॥२॥ 

२ (कै राग टोडी (') तुम छके छेलसे डोलो ॥ मनमोहन तुम रात्यामात्याजी 
चाहे सोई बोलो ॥|१॥ अनतजाय तुम धूम मचावो, हमरे बगर तुम कबहु 
न आवो, रहो कहां ब्रजमोहन प्यारे गढगढ बतीयां छोलो ॥२॥ जानी 
मोहनरीत तिहारी कपटगांठ नहीं खोलो ॥| आनंदघन होरीके ओसरको करि 
राखोंओलो ॥३॥ 

३ एक राग टोडी (छ) कांकरीन मारि लंगर लागेगीरे ॥ जायकहोंगी कहा 
घर उत्तर मांगेगीरे ॥ १॥ देखतननंद रिस्याय विना कहें जानेंगी | जो कोऊ 
केसेंऊ आनि कहे सोई मानेंगी ॥२॥ क्यों तुम अति अकुलात फाग जब 
आवेगी ॥ कीजोहु जो उपजे मन में सोई भावेगी ॥३॥ खेलन को ऊमझो 
सब गोकुल गामरो ॥ राजतमनो चकोर यूथ शशि सामरो ॥४॥ जायजुरे 
बृषभान गोपकी पोरी ॥ जो जहीं सो तहींते सब देखन दोरी ॥५॥ चंग मृदंग 
उपंग बांसुरी बाजे ॥ वीना वेनु रवाव किन्नरी गाजे ॥६॥ जो इतते नंदलाल 
ग्वाल संगलीने ॥ त्यों उतराधा नारि यूथ संगकीने ॥७॥ खेल मच्यो दुहुंओर 
बढ्यों रंग नीको ॥ क्रीडत सुंदर स्थाम भावतो जीको ॥८॥ ले पिचकाईन 
हाथ चले ब्रजराई ॥ त्योंकरवंसनले तरुनी सबधाई ॥ ९॥ केलिकला सुखदेखि 
थकी सुरनारी ॥ फूलनकी बरखा जु करी अतिभारी ॥१०॥ लाज गई तनते 
उमगी ब्रजनारी ॥ देत परस्पर प्रेम सुहाई गारी ॥११॥ नहान चले जमुना 

ब्रजजन संग लाई ॥ देखि तहां रघुवीर वारनें जाई ॥१२॥ 
४ (छ राग टोडी ([छ्ुु) मेरे नन लगे ब्रजपालसों ॥| बोलत वचन रसालसों 
॥ध्रु०॥ मोरचंद्रका सोहे सीस || संग सखा सोहें दसवीस ॥|१॥ मृगमद 
तिलक बनाये भाल ॥ गति मोहे गजराज मराल ॥२॥ भोंह नचावें गावें 
गीत ॥ सोहें अंबर ओढे पीत ॥३॥| कानन कुंडल दुलरीकंठ ॥ मधुरमधुर 
बाजे परिमंठ ॥४॥ अरुन कमलदल नेन विसाल ॥ उर सोहें वैजंतीमाल 
॥५॥ रतनजटित पोछोंची अतिवनी ॥ निरखि थकी सरदशशिवदनी ॥६॥ 
नासा को मुक्ता अति चारू | सब ऊपर गुंजा को हार ॥७॥ कटि किंकिनी 
मोड़े रतिमेन ॥ गोपिन रिझवत देदे सेन ॥८॥ रुनुझुनु नूपुर बाजें पाय ॥ 
जनु पंकज अलिकुल किलकाय ॥९।॥ भूषन विविध सजे सब अंग ॥ देखि 
भयो रवि को रथपंण ॥१०॥ वनवन फिरें चराबें धघेनु ॥ जमुना के कुल 
वजावें धेनु ॥११॥ हाथ लकुटिया नाचें सुदेस ॥ गौरज मंडित सोह़ें केस 
॥१ २॥ ग्रहग्रहते दौरी सबअली ॥ फूली सरद सरोजसी कली ॥ १ ३॥ अंचल 
पटमुख देजुहली ॥ सब हरिके उरवीचबसी ॥|१४॥ जबमोहन दुरिकें 
चितयो ॥ ते छिन मोमन चोरिलयो ॥१५।॥ सोचि संभारि संकेत चली ॥ 
भूलि गई नवकुंज गली ॥१६॥ तहां ओचकामो भुजगही || बिनबोलें मुख 
देखि रही ॥१७।॥ मुखसों ख्वात खवाबत पान ॥ करत मधुर अधरा मृत 
पान ॥१८॥ तब उरलागि करी रत्ति केलि ॥ पलपल बढी परम सुख वेलि 
॥१९॥ यह सुख्त्र निरखित सुरनर रहे भूलि ॥ आनंद बरखे नौतन फूलि 
॥२०॥ पुनि विपरीत सुरति मति करी ॥ राग रंग आनंद भरी ॥२१॥ त्रिविधि 
सुखद मलया निल चल्यो ॥ सबे निकुंज फूलीले हलयो ॥२२॥ तिहिं औसर 
पलटे पटचीर ॥ देखि बलैयां ले रघुवीर ॥२३॥ 
५ (कै राग टोडी ई) नीको बन्यों गोकुल गाम सुहावनों जहां खेलत 
हरि होरी ॥ इतही सकल व्रजके बालक सब झुंडन जुरि आई तरुनी सब 
तिनमे राधा गोरी ॥१॥ विविध भांति बाजेबाजत नवकेसरि अरगजा कुंकुम 
घोरी ॥ रतन जटित पिचकाई करगहि छिरकत तकि तकि मुदित परस्पर 
नवल किसोर किसोरी ॥२॥ यह विधि करि खेलत रस सिंधु तरंग भरी 

ब्रज खोरी ॥ मोही अमर वधू निरखत बरखत कुसमन रघुवीर फिरत संग 
भरि भरि वीरा झोरी ॥३॥ 


६ (क राग टोडी (छु) हां हो हरि चले फाग खेलनकों ॥धु०॥| सब ब्रजके 
लरिका संग लये ॥ भूषन वसन बनायदये ॥१॥ तिनमें सोभित बलि ओर 
स्याम ॥ ऐनमेन सोभा के धाम ॥२॥ हो हो बोलत ग्रहतेचले ॥ कोटि 
काम अभिमान दले ॥ ३॥ जायजुरे सब ब्रजजन जोरि ॥ श्रीवृषभान गोपकी 
पोरि ॥७॥ सखी सकल दौरी तहां गई ॥ तब प्यारी वे बोलि लई ॥५॥ 
स्ेलत ही सब गुरजन मांझ ॥ यों लागत मानों फूली सांझ ॥६॥ सखी 
एककी बांहगही ॥ उह्कि झरोखां झांकिरही ॥७॥ तब उततें चित्तये 
नंदलाल ॥ रहीनवाय सीस ब्रजवाल ॥८॥ तिहि ओसर कछु सेन दई ॥ 
प्यारीकी रूचि जानि लई ॥९॥ भरि भरि थार पठायेपान ॥ अति आनंदसों 
लागे खान ॥१०॥ द्वादश भूषन अंगबने ॥ अरून बसन सिंगार सने ॥ १ १॥ 
खेलनकी सब सोंजकरो ॥ जनजनकों सब जाय भरो ॥१२॥ उठि ठाडे 
हरि अपने खेत ॥ इत राधा सब सखिन समेत ॥१३॥ आयजुरे तब दोऊ 
टोल ॥ जोरी सरस बनी निर्मोल ॥१४।॥ विविध भांति सब बाजे बजे ॥ 
खेलत बीचबीच बरसजे || १ ५॥ चोवा चंदन कलस भरे ॥ ढेरन सुरंग गुलाल 
धरे ॥१६॥ पिचकाई सुंदर करलई ॥ उत्तबंसन की मारभई ॥१७॥ होरी 
खेलत रंग रह्यो ॥ देखनकों गोकुल उमदझ्यो ॥१८॥ जो मांग्यो फगुवासो 
दयो ॥ सब मनको मान्यो सो भयो ॥१९॥ देत असीस चली सब बाल ॥ 
चिरजीवो ब्रजको प्रतिपाल ॥२०॥ जब हरि लोचन चलेनवाय ॥ माधोदास 
निरखि बलिजाय ॥२१॥ 

७ (कक! राग टोडी ) देखो ब्रज की वीथिनि बिथिनि हो हो करति खेलति 
ग्वाल बाल ॥ साजि रबाब बीन बाजे अधवट उपंग चंग बिच बिच मुरली 
धुनि मृदंग ताल ॥१॥ जोई जोई निकसत तिन कौं पकरि लेति, छतियाँ 
लगावति करति ख्याल ॥ यह विधि होरी खेले रँँग भरे रस सिंधु झेले 
बलि बलि जाई तहाँ 'लघु गुपाल' ॥शा 

ताल मृदंग उपंग ॥ झांझझालरी किन्नरी || आबजकर मुखचंग || ३॥ उतहि 
समाज गोपालके || बलियुत नंदकुमार ॥ इतगोपी नवजोबना ॥ अंबुज लोचन 
चारू ॥४॥ गारीदेत सुहावनी प्रमुदित गोप कदंब ॥ युवति यूथ एकन्न भये ॥ 
गावत मदन विटंब ॥५॥ रतनजटित पिचकाईयां ॥ कर लीये गोकुलनाथ ॥ 
तकि छिरकें बनिताबुंदकों ॥ जे राधाके साथ ॥६॥ केसू कुसम निचोयकें ॥ 
भरत परस्पर आनि ॥ मृगमद चोवा कुंकुमा ॥ चारुचतुर सबसानि ॥७॥ 
सुरंग गुलाल उडावहीं ॥ बूका बंदनधूलि ॥ चढि विमान सुरदेखहीं ॥| देह 
दिसा गई भूलि ॥८॥ खेल मच्यो अति गहगद्यो || चितवत ब्रज बधूधाय ॥ 
राधा रसिक गुपालकी ॥ आसकरन बलिजाय ॥९॥ 

३ (| राग आसावरी (डर) बरसानेतें सजि चली ॥ रंग भीनी ज्वाल ॥ 
फाण खेलन हरि संग ॥ होरि रंग रह्यो रंग भीनी ग्वालि ॥ करि सोल्हे 
शृंगारसबे ॥ रंग भीनी ग्वालि ॥ भरिभरि सेंदूर मंग ॥ होरी रंग रह्यो रंग 
भीनी ग्वाल ॥१॥ गृहगृहतें सब निकसी ॥| अपने अपने रंग ॥ बहुविधि 
वाजे वाजहीं ॥ ताल मुरज डफ चंग ॥२॥ मधि हें गोरी राधिका ॥ अलियन 
बुंदन मांह ॥ फूलन की छरी हाथले ॥ गहि ललिता की बांह ॥३॥ कंचन 
घट कुंकुम भरे ॥ चोवा अगर अबीर ॥ बांधे फेंट गुलालकी ॥ केसुकेसरि 
नीर ॥७॥ गावत गीत तहां गई ॥ घोष राय जूकी पोरि ॥ सुनत कुंवर 
कोलाहल ॥ आये हें गिरिधर दोरि ॥५॥ पिचकाई सोंधे भरी ॥ करलियें 
मदन गुपाल ॥ तकितकि तिनकोंछिरकहीं ॥ जे मृगनयनी बाल ॥६॥ 
इतखिलारबल मोहना ॥ लरिका गोपकुमार ॥ उत ललिता चंद्रावली |। 
राधा गोपी अपार ॥७॥ अंचल ओट दुरावहीं ॥ भरिभरि कनक कचोल ॥ 
प्यारे के सीस नवावही हो होकर बोल ॥८॥ काजर नयनन आंजिकें ॥ 
मंडित करहिं कपोल || फिरफिर श्री मुख देखही ॥| फूले करहिं कलोल 
॥९॥ फणुबा कॉपट ओंचही ॥ लीनें हार ॥ प्यारी कों पहरावही ॥ हसत 
देंदे करतार ॥१०॥ कमलनमार मचावही ॥ भीजि रहे रस रंग ॥ खेलतहे 
नंद लाडिलो ॥ वृषभान लडेंतीके संग ॥११॥ सिधिलचीर कटिमेखला ॥ 
गये कंचुकी बंद टूटि ॥ गलित कुसुम कबरीनतें ॥ गईहे बेनी छूटि ॥१२॥ 

८ हक राग टोडी (ष्छ) मन मेरे की इच्छा पूजी आयो मास फागुन को 
नीको ॥ लाज सकुच तजि सास ननद की दौरि गहूंकरसों कर पीको ॥१॥ 
अब मेरो कोऊ कहा करेगो यह तो औसरहे होरीको ॥ मेनभरी मूरति 
ब्रजपतिकी देखत दुःख मिटेगो जीको ॥२॥ 

१ (कै राग आसावरी एँह) धनिधनि नंद जसोमति हो धन्य श्रीगोकुलगाम ॥ 
धन्य कुंवर दोऊ लाडिले बलिमोहन जाको नाम ॥|१॥ छबीलेहो ललना ॥ 
श्रीवल्लव राजकुमार छबीले ॥ श्रीगिरिवरधारी लालछबीले तुम या गोकुलके 
चंदछबीले ॥भ्रु०॥ सखा नाम ले बोलियो सुबलतोक श्रीदाम ॥ श्रवन सुनत 
सबधाइयो बोलत सुंदर स्याम ॥२॥ भेष बिचित्र बनाइयो भूषन बसन 
सिंगार ॥ मंदिर ते सब सजि चले बालिक बलि बनवारि || ३॥ गिरिवरधर 
अतिरस भरे मुरली मधुर बजाय ॥ श्रवनसुनत सब ब्रजवधू जहां तहाँते 
चलिंधाय ॥४॥ रुज मुरज डफ झालरी बाजे बहुबिधि साज ॥ बिचबिच 
भेरिजुबाजही रह्यो घोख सब गाजि ।|५॥ पिचकाई करकनिककी अरगजा 
कुंकुम घोरि ॥ प्रान पिया कों छिरकहीं तकितकि नवलकिसोरि ॥६॥ एक 
ओर जुवत्तीभई एक ओर बलबीर ॥ कमलन मार मचाईयो रूपे सुभट रनधीर 
॥७॥ उलटि आई ठाडी भई अपने अपने टोल ॥ झूमक चेतबगाबही बिचबिच 
मीठे बोल ॥८॥ हँसतहँसत सब आइयो लीनों सुबल बुलाय ॥ हा हा काह्ू 
भांतिसों नेकमोहनकों पकराय ॥९॥ बोहोरि सिमिटि सबधाइयो 
मोहनलीनेघेरि ॥ नैनन अंजन आंजिके हँसत बदन तनहेरि ॥ १ ०॥ यह बिधि 
होरी खेलही सकल घोष संगलाय ॥ गोवर्द्धनधर रूपपे गोविंद बलि बलि 
जाय ॥१ १॥ 

२ (| राग आसावरी ईँथ्ु) या गोकुलके चोहंटे रंग राची ग्वालि ॥ मोहन 
खेलें फाग नैन सलोने री रंगराची ग्वालि॥ नरनारी आनंद भयो ॥ सामलके 
अनुराम नैन ॥१॥ दुंदुभी बाजे गहगड़े ॥ मगर कुलाहल होय ॥ उमड्यो 
मानस घोखको ॥ भवन रघझ्यो नहीं कोय ॥२॥ डफ बांसुरी सुहावनी ॥ 

आनंद सिंधु मगन भये ॥ देह दशा गई भूल ॥ उदय चंद गोविंदहे युवती 
कुमुदिनी फूल ॥ १ ३॥ रस गिरिधारी सों विलसही ॥ बढ्यो हृदय अनुराग ॥ 
कृष्णदास प्रभु अधरकी ॥ पीवही सुधा बडभाग ॥१४॥ 


9 (कै! राग आसावरी हू) रूप अनुपम मोहनी रँँग राचे लाल ॥ मोहे 
कुँवर किसोर लाड़ गहेल री रंग राचे लाल ॥ वदन सुधा रस स्वत री 
रंग राचे लाल ॥ पीबत नैन चकोर लाड गह्ेल री रंग राचे लाल ॥१॥ 
नैंन कमल मुख कमल कै ॥ रंग राचे लाल ॥ चरन कमल कर लाल ॥ 
लाड़ गहेल री रंग राचे लाल ॥ तन मन फूले कमल री ॥ रंग राचे लाल ॥ 
मोहन मुदित मराल ॥ लाड़ ॥२॥ हासि कुसम जोबन लता ॥रंग॥ अलि 
आसक्त तमाल ॥लाड़ ॥ बचन रचन सुर सबद के ॥ रंग ॥ मृग मन मोहे 
रसाल ॥ लाड़ ॥३॥ ये घन तुम दुति दामिनी ॥ रंग ॥ मिलि बरसहू प्रेम 
सुहाग ॥ लाड़ ॥ आलस क्‍यों बलि कीजिये | रंग ॥ हिलिमिलि खेलहु 
फागु ॥ लाड़ ॥४॥ सुनति भयौ चित चाउ री ॥ रंग ॥ सुघर सिरोमनि 
जानि ॥ लाड़ ॥ सहचरी सचि सुरनि लिये ॥ रंग ॥ करति मधुर कल 
गान ॥ लाड़ ॥५॥ श्री कुंज बिहारी खेल ही ॥ रंग ॥ प्रेम भरे रस 
रंग॥ लाड़ ॥ बूका बंदन मेल ही | रंग ॥ कुँमकुम कुसम सुरंग || लाड़ ॥६॥ 
मदन मुदित अंग अंग री ॥ रंग ॥ सुरति सुखद कल केलि ॥ लाड़ ॥ 
उर कर बर परसे हँसे ॥ रंग ॥ जुगल नवल रस झेलि ॥ लाड़ ॥७॥ 
पीबत सुधा रस माधुरी ॥ रंग ॥ चित्रत पीक कपोल ॥ लाड़ ॥ अंग अंग 
अनुराग री ॥ रंग ॥ कहत मधुर मुदु बोल ॥ लाड़ ॥८॥ राग रंग अति 
रंग रह्यो ॥ रंग ॥ श्री हरि दास बिनोद ॥ लाड़ ॥ बिचित्र बिहारन दास 
री ॥ रंग ॥ विपुल बढावति मोद ॥ लाड़ ॥९॥ छिनि छिनि प्रति रति साज 
ही ॥ रंग ॥ कुंज सदन सुख रासि ॥ लाड़ ॥ मधुर प्रेम रस बिलस 
ही ॥ रंग ॥ बलि बलि “नागरीदास' ॥ लाड़ ॥१०॥ 


५ (क_| राग आसावरी (प्र) धनि धनि शुभ घड़ी धनि आज ॥ श्री गोकुल 
सुख वास बसे अब, श्री विट्ठलेश प्रभु महाराज ॥१॥ मोतिन चौक पूरे 
घर घर प्रति, कुमकुम हाथन शोभित द्वार ॥ मंगल कलश अरू ध्वजा 

पताका, घर घर बिथनि बंदनवार ॥२॥ बाजत ताल मृदंग झांझ ढफ, दुंदभी 
मदन भेरि सहनाई ॥ स्वस्ती वचन पढ़त ऋषिवर तहां निज जन नाचत 
गावत आई ॥३॥ तिहिं अवसर हरि जु को अलंकृत, बागो पाग केसरी 
रंग ॥ कुल्हे केसरी तीन चंद्रिका भूषन भूषित राधा संग ॥४॥ वृजजन 
के उत्साह भाव सों मेवा मिठाई बहु विधि भोग || बीरा धरि आरती उतारत 
आनन्द मगन सबे वृज सबे वृज लोग ॥५॥ छिरकत हैं गिरिधर प्यारे कों, 
केसर चोवा अबीर गुलाल ॥ मनहु अरूण उदय घन बिजुरी कनिक बेलि 
संग स्याम तमाल ॥६॥ जुण जुग राज करो श्री गिरिधर श्री विड्डलनाथ 
सदा वृजवास ॥ श्री बललभ पद रेणु कृपा बलि यह सुख मांगत है 
हरिद्यास ॥७॥ 

६ (की राग आसावरी (श्र) धुनि सुनि श्याम सुंदर खेले होरी बडुरि डफ 
बाजन लागे ॥ उघटति सबद तत थेई ततथिेई गाबति धमार अनुरागे ॥१॥ 
बरन-बरन के अंबर पहिटरें केसर सौंधे भीने बागे | 'माधो' यह छबि 
निरखि-निररिब्र कैं दुसह बिरह दुःख भागे ॥२॥ 

७ (कक राग आसावरी (.) भयौ मदन परंचड ए हरि खेलिए मिलि आई ॥ 
गोप सब मिलि मतो मतिए रोकिए ब्रज जाई ॥ १॥ तरनि-तनया तट बिपिन 
में घेरि सकल समाई ॥ रैन दिन इकु ठौर रहिए छाँडिए बन गाई ॥२॥ 
साजिए कर कनक-पिचकाई बिबिधि रतन जराई ॥ तकि तकि चलाई सनमुख 
डारिए मुसिकाई ॥३॥ जोरिए किन साज अपनौं एकु एकु सिखाई ॥ लै 
जुलाल मुँठिन भरि भरि भाजिए किलकाई ॥४॥ घोरि केसू कुँमकुमा रस 
सीस कलस चढाई ॥ ताल, बीना, झांझ, किन्नरि, लेहु ढ़फ मढ़वाई ॥५॥ 
दौरिए ब्रज बाल ऊपरि देहु तिन हि हराई ॥ कुसुम पल्‍लव माल अपने 
उर पहिराई ॥६॥ घोख काहु न जान कहिए दीजिए जु दुहाई ॥ लीजिए 
अचरा पकरि कैं कीजिए मन भाई ॥७॥ अंग अंग अनंग प्रकट्यों बिबसता 
कौ पाई॥ भवन भवन निसाँन लै लै फिरति उनमद भाई ॥८।॥ तान कोऊ 
तोरि नाँचै फागु गीत गबवाई || जाई पनघट एकुठे व्है बाल बृंद लराई ॥९॥ 
भयौ ब्रज में अतुल आनँद कहा रसना गाई ॥ देव गन निज गेह भूलै केलि 

लखि सुखदाई ॥१०॥ बसन भूषन दए रूचि सौं मोल सरस मँगाई ॥ पढ़ति 
अस्तुती परसपर मिलि जियौ ब्रज के राई ॥११॥ बिबिधि कुसुमनि होत 
बरखा सुर बिमानन छाँई || कमल बदन निहारि ब्रज जन रहति मन अरुझाई 
॥१२॥ देति सरबसु वारि मुख पै धरति चित में चाई ॥ कांनि करति न 
युरु जनन की लसति भुज लपटाई ॥१३॥ बजे बाजे मुर॒झ, आबज ढ़ोल 
अरू सहनाई ॥ गारी गावैं दिहँनि सातैं हाव भाव बताई ॥१९४॥ रैँंगमँगे 
नैदलाल हरखे, हियो अधिक सिराई | कहा बरनौं बाल मति सौं जाति 
सुधि बिसराई ॥१५॥ श्रीविट्डलेश प्रताप कौं बल लेहु निस दिन गाई ॥ 
यह लीला देखि “जन गिरिधरि” गहे जिन कैं पाँई ॥१६॥ 

८ (| राग आसावरी ईथ्ु) जमुना तट क्रीड़ति नैंद नंदन होरी परम सुहाई 
हो ॥ जुबती जूथ सँग लियैं राधा, सनमुख खेलनि आई ॥१॥ ठौर ठौर 
तें सखा बुलाये औ बलदाऊ भाई ॥ आये दौरि मदन मोहन पै, उर आनँद 
न समाई ॥२॥ रतन जटित की भरि भरि लीने करन कनक पिचकाई ॥ 
प्रान प्रिया मुख निरख स्याम को छिरकति मृदु मुसिकाई ॥३॥ प्यारी सुरँग 
गुलाल मुँठि लै, पिय की ओरि चलाई ॥ मानों उमगि अनुराग अधिक 
बल बाहिर देति दिखाई ॥४॥ मृगमद चोवा भरि बेला कर सखी एकु लै 
धाई ॥| सखा जूथ बैनु बजावति मोहन मुख लपटाई ||५॥ आँधी अधिक 
उड़ी जु अबीर की, दिन मनि गयों लुकाई ॥| श्रीदामा हलधर सौं बोल्यों, 
कीजै कहा उपाई ॥६॥ जुबति बूंद सब जोरि करति अति, क्‍्यौंहूं बच्यो 
न जाई ॥ तब संकरषन मतों उपायों ललिता सखी बुलाई ॥७॥ सुबल 
सखा के उपरैना सौं खेंचि जु गाँठि बँधाई ॥ सनमुख बचन कहति 
गिरिबरधरि, यह किन बुधि बताई ॥|८॥ ललिता सुबल किये इक दौरें, 
भली जोरि बनि आई ॥ जैसें चंद्र चकोर सुधानिधि, पीबति नैंन अधाई 
॥९॥ दौरी कुँबरि अचानक राधा, गहे स्याम सुखदाई ॥ प्रेम गाँठि सौं 
मन अरुझानौं, सुरझति नहिं सुरझाई ॥१० ॥ ब्रज बनिता सब गारी गाबैं, 
मधुरे बचन सुनाई | सुर बिमान चढ़ि कौतुक भूले जै जै गोकुल राई ॥ १ १॥ 
बाजति ताल पखाबज आबज मदन भेरि सहनाई ॥ पट झांझ झालरी 

महुवरि ढ़फ, सुनि घन गयों लजाई ॥१२॥ विविध भाँति कुसुमित ब्रिंदाबन 
सौरभ कट्मों न जाई ॥ ऋतु बसंत की कीरति मानौं, केकी, अली, पिक, 
गाई ॥१३॥ केलि सिंधु बरनौ कहाँलों बिधि रसना एकु बनाई ॥ तन मन 
धन सौं जुगल रूप पै “गोकुलचंद” बलि जाई ॥१४॥ 

९ (ही राग आसावरी ँड्) बरसानेकी नबल नारि मिलि होरी खेलनि 
आंई हो ॥ बरबट धाय जाय जमुना तट घेरे कुंवर कन्हाई ॥१॥ अतिझीनी 
क्रेसरि रंग भीनी सारी सुरंग सुहाई ॥ कंचन बरन कंचुकी उपर झलकत 
जोवन झांई ॥२॥ केसरि कस्तुरी मलयागर भाजन भरि भरि लाई || अबीर 
गुलाल फेंट भरि भामिनी करन कनिक पिचकाई ॥३॥ खेलत खेलत रसिक 
सिरोमनि राधाजु निकट बुलाई ॥ ऋषिकेस प्रभु रीझि स्थामघन बनमाला 
पहराई ॥४॥ 

१० (| राग आसावरी द्बु) जमुना तट खेलत गोपी हो ॥ नंद को लाल 
गोवर्धनधारी ताके नखमनि ओपी हो ॥१॥ चल री सखी जैये जहां छिन 
जियरा न रहाई हो ॥ वेनु शब्द में मन हर लीनो नाना रंग बजाई हो ॥२॥ 
सजल जलद तन पीतांबर करमुख मुरलीधारी हो ॥ लटपटी पाग बनी 
मनमोहन ललना रही निहारी हो ॥३॥ नैनसों नैन मिले करसों कर भुजा 
ठई हरिग्रीवा हो ।| मधि.नायक गोपाल विराजत सुंदरताकी सींवा हो ॥७॥ 
करत केलि कुतुहल माधो मधुरी बानी गावे हो ॥ पूरन चंद सरदकी रजनी 
संतन सुख उपजावे हो ॥५॥ सकल सिंगार सजे ब्रजवनिता नख सिख 
लों न लखानी हो ॥ लोक वेद कुल धर्मकी नेकउ न राखत कानि हो ॥६॥ 
बलि जाऊँ बलके वीर त्रिभंगी संतन सुखदाई हो ॥| सकल बिथा जू हरी 
या तनकी हरि हँसि कंठ लगाई हो ॥७॥ माधो नारी नारी माधोको छिरकत 
चोवा चंदन हो ॥ एसो खेल रच्यो जु परस्पर नंदनंदन जगबंदन हो ॥८॥ 
ब्रह्मा इंद्र देवगन गंधर्व सबै एक रस बरसे हो ॥ सूरदास गोपी बडभागी 
हरि मुख क्रीडा दरसे हो ॥९॥ 


११ (ही राग धनाश्री ईछ्) जमुना तट धूम मची है री माई कृष्ण साँवरो 
खेले होरी | चलो सखी मिल देखन जेयै नीकी बनी राधा गोरी ॥१॥ 

घर घरतें बनिता बनि आई अबीर लिए भरि भरि झोरी ॥ बदन उघार 
उघार निरखत मुँख माँड़त अपनी रोरी ॥२॥| एक नाचत एक मृदंग बजावत 
एक गावत हैं धुनि थोरी ॥ 'कृष्णजीवन लछीराम' के प्रभु प्यारे आनंद 
सिंधु झकझोरा झकझोरी ॥३॥ 

१२ (| राग आसावरी (8) डफ बाजन लागे हेली ॥ चलहु चलहु जैये 
तहँ री ॥ जहँ, खेलत स्याम, सहेली ॥ जहँ घन-सुंदर साँवरो, नहिं मिस, 
देखन दाँऊ॥ ये गुरुजन बैरी भर, कीजे कौन उपाउ ॥१॥ आबहु बछरा 
मेलियै, बन को देहिं बिडारि ॥ वै दै़े हमको पठे, देखें रूप निहारि ॥२॥ 
ऑजत गागरि ढ़ारियै, जमुना जल कैं काज || इहिं मिस बाहिर निकसिके, 
जाई मिलें ब्रजराज ॥३॥ राग रंग रैंगि मँगि रह्यो, नंद राई दरबार || गावति 
सकल गुवारिनी नाचत संकल गुवार ॥४॥ घरी घरी आनंद करि, जीवन 
जानि असार ॥५॥ खाइ, खेलि, हँसि लीजियै, फाग बड़ौ त्यौहार ॥ मुरली 
मुकुट बिराजही, कटि पट राजत पीत ॥ सूरज प्रभु आनंद सौं गावत होरी 
गीत ॥६॥ 

१३ (| राग आसावरी छु) बरसानें तें वृषभानु पुरा की होरी खेलनि 
निकसी हो ॥ बरन बरन बन ठन आभूषन कनक बेलसी बिगसी हों ॥१॥ 
जोबन रूप मदन मनमथ कौं उर मोहन मदमाती हो ॥ ऐंड़त चले चाल 
गरबीली मंद मंद मुसिंकाती हो ॥२॥ झोरी भरि अबीर कुँमकुमा करन 
कनक पिचकाई हो ॥ आवति चंग उपंग बजावति गाबति हरि कौं गारी 
हो ॥३॥ ठाड़े जहाँ सखा संग लीने चतुर खिलारि कन्हाई हो ॥ सीस 
नवाई दूर भई ठाड़ी हँसि हँसि निकट बुलाई हो ॥४॥ उमड़े हैं गोपी ग्वाल 
परसपर भारी खेलि मचायौ हो ॥ उड़ति गुलाल अबीर अरगजा अति ही 
अंबर छायो हो ॥५॥ गोपीन मतो बनाई धाई कै मनमोहन गहि लीने हो ॥ 
आँखि आँजि मुख माँडि महावर हो हो करि तजि दीनें हो ॥६॥ अपुने 
दाव स्याम हु पाए तब गहि लीने राधे हो ॥ जेतेक दाव चाव चित उपजे 
सकल मनोरथ साधे हो ॥|७॥ बेनी गुही बनाई उलटि कैं कछुक सेंधानी 
कीनीं हो ॥ दुईहूँ और दिठौना दै कैं तब छाँडि रंग भीनीं हो ॥८॥ तारी 

दै दै ग्वाल हँसति है गोपिन मन मुसिकानी हो || मन में मुदित भई बाहिर 
तें राधा कछु कुमलानी हो ॥९॥ नँद नंदन वृषभानु लली की सोभा कहा 
बखानें हो ॥ 'ब्यास-दास' प्रभु रीक्षि भिंजि सौं वारति तन मन प्रानें 
हो ॥8०॥ 
१४ (की राग आसावरी #'्र) बरसानें तैं कुंवरि राधिका होरी खेलनि 
आँई हो ॥ सँग सखी बूंद लीए बहु नागरी उड़णन चंद सुहाई हो ॥१॥ 
गावत्ति गारी बनीं ब्रजनारी नंद भुवन में आई हो ॥ पकरि लये स्याम सुंदर, 
घन दामिनि देति दिखाई हो ॥२॥| तब सखी भेख बनाई मोहन कौं सारी 
सुरंग सुहाई हो ॥ अति बहु मोली अरगजा चोली केसरि रैंग रैंगाई हो 
॥३॥ नख सिख भेख बनाई स्याम कौं उपमा कहत न जाई हो ॥ जुबति 
बूंद में जुबति भेख धरि बैठें कुंवर कन्हाई हो ॥४॥ तब नंद रानी अति 
सरसानी मेवा बहुत मँगाई हो ॥ चिरजीयो नट नागर जुग जुग 'सरस 
रंग” गुन गाई हो ॥५॥ 

8 (कक राग सोहनी (७) सॉवरो री आज खेलै होरी ॥ उड़ति गुलाल 
लाल भए बादर छाई रह्यौ नंद्गाँव सबरो री ॥१॥ होरी गोरी रैंग में बोरी 
मिटि गयो तन ताप सब जोरी ॥ “कृष्णदास” प्रभु गिरिधर नागर चितवन 
में जुरि अवरो री ॥२॥ 

२ (हरी राग सोहनी (श्) हो होरी के खिलार मेरी अँगिया रैंग भरि डारी 
हो ॥ बहियाँ मरोरी मेरी चुरियाँ तोरी और दींनी हैं गारी हो ॥१॥ चोवा 
चंदन अगर कुँमकुमा पिचकाईनि भरि मारी हो ॥ खेलि मच्यों जमुना तट 
कुंजन 'रसिक राई” बलिहारी हो ॥२॥ 

धमार के पद - राग हिंडोल 
१ (हर राग हिंडोल ,) नँद नैंदन नवल नागर किसोर बर खेलति बसंत 


बन्यों रंग अति भारी ॥ राग हिंडोल गावति नवल नागरी अति हिं रस 
भीज रही है देति तारी ॥१॥ लाल गुलाल रह्यो गगनलों घुमड़ि कैं केसरि 

कुँमकुमा भरि हो पिचकारी || ताल किन्नर मुरज बीन ढफ बाज ही बिच 
मोहन मुरली सप्त सुर धारी ॥२५॥ सुभग जमुना तीर ठौर ब्रिंदा बिपुन बाल 
सुक कोकिला कीर किलकारी ॥ गहे द्वुम डार ठाढे नँदलाल जहाँ राधिका 
सब सखि मधि सुकुमारी ॥३॥ बढ्यों दुहूँ दिस खेलि अधिक सोहावनी 
हँसति मुसिकाय यीं ब्रजनारी ॥ मदन मोहन गिरिधर वर पीय जु देव मुनि 
करति कुसुम बरखारी ॥४॥ 

१ (छ| राग सिंधुडो है) झूम सब आई गोपी लपट रही नंदलाल ॥ 
मानो स्याम घन में चपलासी ज्यों सोभित ब्रजबाल || १॥ नेनन सेनन बेनन 
गारी दे अंचर और ऐंचत गाल ॥ सुघर खिलार नवल धीरज प्रभु कर 
पाई हो ख्याल ॥२॥ 
२ (हु राग सिंधुडो (श्ु) अरेकारे प्यारे रतनारे भोंरा बदन कमलके लोभी ॥ 
फिरत पराग हेततबहीते उपजत कलिकागोभी ॥१॥ फूलरहे द्रुम डारडार 
झुक भारकुसुम मकरंद ॥ ताहि छांड पियो चाहत तुम सुधाकिरण मुखचंद 
॥२॥ जो तूहोहितृषा आतुरतो रहिब अलक लरलाग ॥ पुनि विश्राम कियो 
चाहेतो चिबुक गाढ खगखाग ॥३॥ जो उन्मत्त गान करें तो श्रुतिषण लग 
गुंजार ॥ क्‍यों भटकें ब्रज बन वन वीथन यह निश्चय उरधार ॥४॥ 
३ (राग सिंधुडो कु) अरे कुमलाने आनन मोहना क्‍यों फिरत अनमनो 
आज ॥ बीतत जान ख्याल होरीको बिसर गयो सब काज ॥१॥ यह खेल 
बाहिर गरियारें विफरिंन चेंतिजिलाज ॥ कहा भयो जोहें सिर ऊपर मदन 
गरीब निवाज ॥२॥ सेवा फाग चतुराई के बल जुर चल्यो सुरतसमाज ॥ 
कृष्णजीवन लछीरामके प्रभुहरि दिन दूल्हे ब्रजराज ॥३॥ 

8 छक्के राग धनाश्री हुँड) हरिसंग स्लेलन जांय अरी चलि बेमि छबीली 
॥श्रु०॥ निकस्यो मोहन सामरो हो फाग खेलन ब्रज मांझ || घुमड्यो अबीर 

गुलाल गगनमें मानो फूली सांझ ॥ १॥| बाजत ताल मृदंग मुरज डफ कहीन 
परत कछुबात ॥ रंगरंगभीने ग्वाल बाल सब मानो मदन बरात ॥२॥ जुरि 
आंई ब्रजसुंदरी करिकरि अपनोठाट ॥ खेलत नहीं कोऊ कान्ह कुंबर सों 
चाहत तिहारी वाट ॥ ३॥ बिनराजा दलकोन काज बलि उठिये छांडीये ओंड ॥ 
उमग्योहे निधि ज्यों नवलनंदको रुकतरावरी मेंड ॥४॥ उठीहे विहंसि वृषभान 
कुंवरिबर करपिचकाई लेत ॥ सहि न सकत कोऊ महासुभट लों सुनत 
समर संकेत ॥५॥ आई रूप अगाधा राधा छबि बरनी नहीं जाय ॥ 
नवलकिसोर अमलचंदे मानो मिली हे चंद्रका आय ॥६॥ खेल मच्यो ब्रज 
बीथनि महियां बरखत प्रेम आनंद ॥ दमकत भाल गुलाल भरे मानों वंदन 
भुरके चंद ॥७॥ दुरिमुरिभरन वचावन छबिसों बाढ्यो रंग अपार ॥ मेनमुनीसी 
बोलत डोलत पण नूपुर झनकार ॥८॥ ओर रंग पिचकारिन भरिभरि छिरकत 
हरि तनतीय ॥ कुटिल कटठाक्ष प्रेमरंग भरिभरि तकितकि पियको हीय ॥९%॥ 
सिव सनकादिक नारदसारद बोलत जयजयजे ॥ नंददास अपने ठाकुरकी 
जीयूं बलैयांले ॥१०॥ 

२ (कक राग धनाश्री एड) राधाकुंवरि रसिक मनिसों हो हरिहोरी खेलोजू 
॥ध्रु०॥ जमुनातीर सघन कुंजनमें मिलि युवतीदलपेलोजू ॥ सरस ग्रुलाल 
अबीर अरगजा तकि आंखिनमें मेलो ॥१॥ तब ब्रजके लरिका घरघरतें 
टेरिटेरि सब बोले ॥ आये अपने थोकनजुरि मानो मदगज मोकल खोले 
॥२॥ जेसेमन भाये बागेले सबहिन कों पहराये ॥ तेसेई अपने काजेंसव 
सोंधे सहित मंगाये । ३॥| पहले सबन कनिक पिचकाई परममुदित मनदीनी ॥ 
तापाछें द्वे रतन जटित वलदाऊ आपुन लीनी ॥४॥ अतिसुरंग केसरि के 
रससों कनिक कलस भरिलीने॥ फेंटन सुरंग गुलाल अबीर भरायभरे रंगभीने 
॥५॥ चोवामेद जवादिसाखि गोरामृगमद घसिघोरी ॥ चले लिवाय अरगजा 
कुंकुम चंदन बंदन रोरी ॥६॥| भेरिगनक आवबज महुवरि डफ झांझताल 
मुखचंगा ॥ बीनरवाष किन्नरीझालरी बाजत सरस मृदंगा ॥७॥ सबसमाजले 
जाय जुरे वृषभान रायकी पोरा ॥ तब राधासों कहीयत मुदितमन जहां तहां 
ते उठि दौरी ॥८॥ श्रवनसुनत बृषभान नंदनी अतिआतुर उठिधाई ॥ सखी 

सकल घेरें चहूंदिसतें निरखि स्याम मनभाई ॥९|| अंचलबीच दुरायकनिक 
पिचकाई भरिलाई | ताकिताकि सुंदरमुखऊपर छिरकी ओर छिरकाईं | १ ०॥ 
बलि समेत सब सखा उम्रगि तरुनीगन ऊपर धाये ॥ होहो करत पलास 
कुसम रंग भरि भरि कलसन माये || १ १॥ करि बिचार मनमें ललिता मधुमंगल 
केढिंगआई ॥ तेरे पांय लागतिहों क्योंहूं नंदलाल पकराई ॥१२॥ तब 
मधुमंगल कह्यो सखनसों सुनों एकविधि कीजे || हम सब एक ओर ब्हेकें 
पकराय स्याम कोंदीजे ॥१३॥ लेले सुरंग गुलाल उडावत अरुन अंबर 
कीनों ॥ देखत अचरज होत द्योस मानो रजनी करलीनों ॥१४॥ एकदौरत 
बीसकदौरी ले गई स्याम भरिकोरी || सोंधे सोंमुख मांडि कहत अब भलीबनी 
यह जोरी ॥१५॥ पीतांबर मुरली करतें ले ललिता बिसाखा भाजी तिहिं 
ओसर पकरे छलबलसों करगहि अखियां आंजी ॥|१६॥ कहोकहा फगुवा 
देहो तुम सुनों गोकुलके राईं ॥ फगुवादेन कह्मो मुखसों तब मुरली आनि 
गहाई ॥ १ ७॥ केसें छूटन पेहो हमपे बिन दीयें बलिभाई।| रतनजटित आभूषन 
रंगके अंबर मोल मगाई ॥१८॥ अनुरागे पागे रससूं सब नंदद्वारप आये ॥ 
बारि आरती विविध भांतिसों जसुमति करत बधाये ॥| १९॥| न्हानचले जमुना 
किलकत सब सोभावरनी न जाई ॥ देखतही अंमरेस थकित भये पोहोंपन 
वृष्टि कराई ॥२०॥ खेलिफागु अनुरागसिंधु बढ्यो ब्रजजन संग लगाई ॥ 
सुंदर वदन कमल ऊपर रघुबीर वारने जाई ॥२१॥ 

३ ही राग धनाश्री (डर) गोरे अंगगुवालि गोकुलगामकी ॥|ध्रु०। लहर 
लहर जोबना करेहो थहर थहरकरेंदेह || छतियां धुकर पुकर करे वाकोनयो 
रसिकसों नेह ॥१॥ कुवटाको पानीभरे गोरी नवि नवि लेजू लेय ॥ घूंघट 
दाबेदांतसों ये गर्व न उत्तरदेय ॥२॥ पहरे नौतन चूनरी लावनि लईसकोरि ॥ 
अरण थरगसिर गागरी वहचितेचली मुखमारि ॥३॥ चालचले गजहंसकी 
ऊंची नीची दीठ | ओढनके मिस मुरकिकें नेंक हरिडे दिखारे पीठ ॥४॥ 
ठमकि चले मुरिमुरि हसे गोपी फिरि फिरि ठाडी होय ॥ घायलसी घूमत 
फिरे याको मर्म न जानें कोय ॥५॥ तिलक बन्‍्यों अंगिया बनी वाकी पायल 
की झनकार ॥ बडेबगरतें नीकसी स्याम खरे दरबार ॥६॥ 

४ (कै राग धनाश्री हुँ) मनमोहनकी यार गोरी गूजरी ॥ सब ब्रजके 
टोकत रहें याते निकसे घूंघट मार ॥|१॥ झूठे हूं कोऊ कहि उठे आये मदन 
मुरारी ॥ रहि न सके इत उत तके मुरिदेखे बदन उघारि ॥२॥ तनसुख 
की सारी लसे कंचन सोतन पाय || मानो दामिनि की देहसों रही जोन्हलपटाय 
॥३॥ धरतपणन लाली फिरे ढरे भरें रीत जाय ॥ काचकरोती जल रंग्यो 
कछु यही जुगति ठहराय ||४॥ गुरु निबंतमधि पातरो ओप्यो सो मुखइंदु ॥ 
अरुन अधर मुसिकातसो भाल सेंदुरको बिंदु ॥५॥ लाललखें लाली चढे 
उतसासत्रास पियराय || मानोसंयोगिनि विरहनी अरुझी बीच सुभाय ॥६॥ 
ज्योंज्यों नरनारी सबे हिलिमिलि करत चवाव ॥ सिरोमनि प्रभु दोऊ मिले 
तातें भयो चोगुनों चाव ॥७॥ 

५ छक्के राग धनाश्री (ुँडु) छांडि देहु यह बानि प्यारे कमलनयन मनमोहना 
॥ध्रु०॥ प्यारे आबत जाति सदा रहीं कबहुन देखी एसी रीत ॥ अनहोती 
श्रवनन सुनी केसें होय प्रतीत ॥६॥| गिरि घटियां उठि भोरही मारमण रोकत 
आय ॥ बहुरि अचानक सीसतें मदुकीदेत ढुराय ॥२॥ ऐसी तुमहीन बूझिये 
अटकि रहत गहिबांह।। मातपिता भैया सुने सांझपरत वन मांह ॥ ३॥ हँसतही 
मेमन मसतहो कह्लि कहि मीठे बोल ॥ सेंतमें तक्‍यों पाइये यह गोरस निर्मोल 
॥४॥ चत्रभुज प्रभु चित करखियो चितवनि नयन विशाल ॥ रतिजोरी 
मिसदानके गिरिगोवर्धनलाल ॥५॥ 

६ है राग धनाश्री (8) नेंक मोहोंडो मांडनदे होहोरीके खिलैया ॥ जो 
तुम चतुर खिलार कहावत अंग्रुरिन को रसलेहो ॥१॥ उमडे घुमडे फिरत 
राबरे सकुचत काहेहो ॥ सूरदास प्रभु होरी खेलो फगुवा हमारो देहो ॥२॥ 
७ हल राग धनाश्री श्र) होरी खेलि कहांते आये लालन रसके सांवरे 
रंग भीने ॥ रंगचुचात पीतांबर कांधें कनिक पिचककरमें लीने ॥१॥ प्रीत 
पणे कितलाल गुलालन कोन नारि रस बस कीने ॥ प्रान पिया रें पैयत 
मनकी होत कहा अबहंसि दीने ॥ २॥ हिय अंकित नख चंदन वलकें लखियतहे 
पटझीने ॥ अंकभरी मुसिकाय छबीले घनदामिनिकी छबिछीने ॥३॥ 

८ (कै राग धनाश्री प्र) माई मेरो मन मोहो सामरे अबघरहो मोपे रह्यो 
न जाय ॥| चपल तिरछी भोंहसों सर्वसुहो मेरो लियोहड़े चुराय ॥१॥ माईहों 
गोरसले निकसी श्रीवृंदावनही मंझार ॥ आय अचानक औचका मटुकीहोमेरी 
दीनी ढार ॥२॥ गह्लि अचरा मोसों यों कह्यो कोनबहूूतू काकी नारि॥ केविरियां 
यह मण गई दान बहू तूहमारो मारि ॥३॥ कंचुकी पटनी वीगही लई बहोते 
केतिक मोल || कनिक खुभीके व्याजमें परसे वहो मेरे पानकपोल ॥४॥ 
हंसि बीरी मुखमें दई ग्रीबाहो मेरे मेली बांह ॥ मिसही मिस मोहिले चले 
गहवरहो अंधियारे मांह ॥५॥ जिय औरे मिसदानके बतीयनहो मेरे परसे 
पाय ॥ करतब सीठी मिलनकी सनमुखरी मेरेनेन चलाय ॥६॥ ओर कहां 
लगि बरनीये कहत बहो मोहि आवे लाज ॥ जन तिलोक प्रभु सोंरमी देखि 
सखी मेरे तनकोसाज' ॥७॥ 


९ है राग धनाश्री (ड) खेलत मदनगुपाल फाग सुहाबनों ॥ ब्रजजीवन 
नंदकोलाल अनंगलजाबनों || १॥ सुबल सुबाहु श्रीदामा सखा संग राजही ॥ 
बहुआबज रुंज मुरज मुरली डफ गाजही ॥२॥| करनकनिक पिचकाई फेंट 
अबीरकी ॥ बहुभावरसों भरिकाबरि केसरि नीरकी ॥ ३॥ सजिकें साज समाज 
चले वृषभानकें || मुनिमनसा गई भूलि सुनत धुनि कानकें ॥|४॥ उतते जुरि 
झुंडन आंई ब्रजबासिनी ॥ तिनमें कुवरि किसोरी नित्य बिलासनी ॥५॥ 
रंगरंगीलो साज लिये नवनागरी ॥ बरनबरन लीये राजत फूलन कीछरी 
॥६॥ जुरिआये दोऊटोल पोरी ब्रजरायकी ॥ इतही चेत उत गारी देत 
बहुभायकी ॥७॥ जे कबहूं बधूनवदरसी रवि ने कह्दू ॥ ते गुरणन की लाज 
करतन हीं एकह्दू ॥८॥| खेलनकों हरिसों हुलसी सब आवही ।॥ भरि कुंकुम 
कनिक कटोरन ओट दुरावही ॥९॥ छिरकी जाय परस्पर मोहन भामिनी ॥ 
उडत गुलाल अबीर कियो दिन जामिनी ॥१०॥ संग सखा नहीं सुझत 
कीधों कहां गये ॥ सब सखीयन मिलि स्याम अचानक गहिलये ॥१ १॥ 
घिरिआंई सब बाम ठोर दसबीसतें ॥ दीयो हे अरगजाढारि मनोहर सीसतें 
॥१२॥ लेललिता दई गांठि नील पटपीतसों ॥ घनदामिनि ज्यों राजत 
मोहनमीत सो ॥$ ३॥ फगुवा मांगत रंग रह्यो नकद्यो परे || यह सुख देखत 

कोन अबधीरजकों धरे ॥१४॥ खेलि फाग नरनारि भरे अनुरागसों ॥ 
ब्रजबासिन में स्याम संग बडभाग सो ॥१५॥ 

१० छू राग धनाश्री ६) खेलो होरी फाग सबे मिलि झूमक गावो ॥भ्रु०॥ 
संगसखा खेलन चले वृषभान गोपकी पौरी ॥ श्रवनसुनत सबगोपिका 
गईहैंकुबवरिपेदौरी ॥ १॥ मोहन राधा कारनें गुहिलीनों नोसर हार ॥ हारहेत 
दरसन भयो सब ग्वालनकियो जुहार ॥२॥ राधा ललितासों कद्यो नेंक 
हार हाथते लेह ॥ चंद्रभगा सों यों कह्यो नेंक इनहीं वेठन देह ॥३॥ बहोत 
भांति बीरादिये कीनो बहोत सनमान ॥ राधामुख निरखत हरिमानो कमल 
करत मधुपान ॥४॥ मोहनकर पिचकाई लीये बंसलीये ब्रजनारि ॥ जीती 
राधा गोपिका सब ग्वालन मानीहारि ||५॥ फग़ुवाकों पटऐंचते मुरली आई 
हाथ ॥ फणगुवादीयेही वनेंतुम सुनि गोकुलके नाथ ॥६॥ मधुमंगल तब टेरियो 
लीनो सुबल बुलाय ॥ मुरली तो हम देइंगी प्यारी राधा कों सिरनाय ॥७॥ 
ढोल मुर॒ज डफ बाजही ओर मुरलीकी घोर ॥ किलकत कोतुहल करें मानों 
आनंद निर्ततमोर ॥८।॥| राधामोहन विहरही सुंदर सुघर सरूप ॥ पोहोप 
बृष्टि सुरपति करें तुम धनि धनि ब्रजकेभूप ॥९॥ होरी खेलत रंग रहो 
चले जमुनाजल न्हान ॥ सिंघपोरि ठाडे हरी गोपीवारिदें दान ॥ १ ०॥ नरनारी 
आनंदभयो तनमन मोद बढाय ॥ श्रीगोकुलनाथ प्रतापतें जनस्थामदास 
बलिजाय ॥१ १॥ 


११ (छो राग धनाश्री हछ) खेलें छोरी फाण चलो मिलि देखन जैये ॥भ्रु०॥ 
सुनियतहें दरबारमेंहो नंदरायकें आज || ठोरठोर आनंद बढ्यो अति भलो 
बन्योहे साज ॥१॥ द्वादश भूषन साजिकें नवसत करो सिंगार ॥ कज्जलले 
करसोंसबे रसआंजत नेन सुढार ॥ अपने अपने झुंडसों निकसीहें व्रजनारि॥ 
तजि लाजें बस लाडिली कट्ठि गावति मीठी गारि ॥३ ॥ आवत देखे दूरितें 
गोपिन नंद कुंवार ॥ हुलस्यो मन बहुप्रेम सों तन बाढ्यो अतिमार ॥७॥ 
संगसखा सब बोलिकें उतते आये स्याम ॥ इत तरूनी मधि राधिका कंठघरे 
वनदाम ॥५॥ चारघदयों नेन मिले जबे तब बाढयो सरस अनुराग ॥ मानो 
नवराजीवके ढिंग पीबत भ्रमर पराग ॥|६॥ पंच शब्द बाजे बजें बिचबिच 

बैनु रसाल ॥ सुंदरमुख निरखत सबे ले केसरि मींडत भाल ॥७॥ सुरंग 
गुलाल उडायकें अंबर कीनों लाल ॥ मानो आधे सूरके वीररूपे दे ढाल 
॥८॥ अतिसुख्र केलि विलाससों चले जमुनाजल नहान ॥ पलोपन बरखत 
देवता हुलसत चढे विमान ॥९%॥ 


१२ (कक! राग धनाश्री ईछ्) रिझवत रसिक किसोरकों खेलतरी प्यारी 
राधाफाग ॥ पहरे नवरंग चूनरी अंगियारी आछे अंगलाग ॥१॥ कनिक 
खचित खुभियावनी दुलरीरी मोतिन बिचलाल ।॥| किंकिनी नृपुर मेखला 
लोचनरी सुभसुखद विसाल ॥२॥ गौरगातकी कहाकहूं बेसरि रही कच 
अरुझाय ॥ सब सुंदरि मिलि गावही देखत हूं मममथ हिलजाय ॥३॥ 
मृदुमुसकनि मुखपट दयो पिचकाई करलई हे दुराय ॥ बंदनबूका अंजुली 
नागरि ले दई है उडाय ॥४॥ मीडत लोचन नागरि पकरद्यो पीतांबर धाय ॥ 
सबे सखी जूरि आय गई धेरेहो मोहन बलिआय |।५ ॥ मुरलीछीनि चुंबनदीयो 
कीनों अधरामृतपान ॥ कमलको सज्यों भृंगकों छांडतनही विनभये विहान 
॥६॥ मानो बहुरंग विकसत कमल मधुकर मनमोहनलाल ॥ नयनन स्वाद 
सबे गड्े पीवत मकरंद रसाल ॥७॥ ऋतु वसंत वन गहगद्यो कुंजत शुकपिक 
अलिमोर ॥ तानमान गति भेदसों गावत गिरिधर पियजोर ॥८॥ वेन झांझ 
डफझालरी गोमुख ताल मुरज मुखचंग ॥ युवती यूथ बजावही निर्तत 
मधिसाल अंग ॥९॥ त्रिगुनसमीर तहां बहे सुंदर कालिंदी कूल ॥ सुरसुरपति 
सुरअंगना डारत जयजय कहि फूल ॥ १ ०॥ निरखि निरखि सचुपावही हमन 
भये खगमृण ब्रजबास ॥ श्रीवल्लभ पदरज प्रतापबल गावत विष्णुदास 
रसरास ॥१ १॥ 

१३ एक राग धनाश्री एड) ब्रजनायक गोपकुमार सब लीनें संग खेलें 
होहोहोरी ॥ इत ब्रजयुवती यूथ मधिराजत श्रीवृषभान किशोरी ॥१॥ इत 
ब्रजकुंवर करनलीये राजत रतनखचित पिचकाई ॥ उनकर कमल कुसुम- 
नवलासी गावति गारि सुहाई ॥२॥ मोहन संग दुंदुभी डफ सहनाई सरस 
धूनि राजे | बीचबीच युवती मनमोहन महुवरि मुरलीबाजे ॥ ३॥ स्यामासंग 
मृदंग झांझ आबज अनघात बजावे ॥ किन्नरीबीन आदि बाजे साजेगण 

गणत न आवबे ॥७॥ तब मोहन युवती यूथपर विविध रंग बरसाये॥| अतिसुख 
फाग सोंजलीने उनये मानो नवघन आये ॥५॥ तब ललिता चंद्रावली मतोकरि 
सुबल सेनदे लीनों ॥ छलबल करि गिरिधर गह्िविकों यह मतोमन कीनों 
॥६॥ सखाभेद गिरिधर गहि पाये भये युवतिन मनभाये ॥ आंखि आंजि 
गूंथबेनी मृगनयनी भेष बनाये ॥७॥ फगुवाके गहने मोहन मोतिन उरमाल 
उतारी ॥ बंसी झटकि लई झुकि प्यारी अधरन विलसन हारी ॥८॥ दीने 
छांडि आप भायो करि स्याम सखन में आये ॥ तब अपनी समसर करिबेकों 
बलदाऊ पकराये ॥९|| तब हलधर बस परे युवतिनके केसर कलस नवाये ॥ 
जोइ जोइ विध उपजी जाके जिय तिहिं तिहिं भांति नचाये ॥१०॥ कीनों 
बीच सुबल श्रीदामा दाऊ आनि छुडाये ।। फमुवा देन कह्यो मनमोहन ब्रजपति 
टेरि सुनाये ॥ १ १॥ तब ब्रजराज बसन भूषनले युवती यूथढिंग आये ॥ अति 
आनंद बदन प्रफुल्लित सो दीये बसन मनभाये ॥ १ २॥ देत असीस सकल 
ब्रज सुंदरि रसना नहीं लखकोरी ॥| चिरजीवो मदनमोहन पिय स्यामा स्याम 
समजोरी ॥१३॥ 

१४ एक राग धनाश्री #ह) रसिक सिरोमनि खेलें होरी नंदरायकी पौरीहो ॥ 
एकओर बलिराम कृष्ण भये एक ओर सब गोरीहो ॥१॥ अपनी अपनी 
और बांटिले मेली परस्पर होडी ॥ बंसनमार होति हे अतिशय गोप चलेपगु 
छोडी ॥२॥ ब्रजललना सब हैंसि बोलीहें हम जीते तुम हारे ॥ अबही ओर 
छोडिहें नाहीं सुनो रसिक पर प्यारे ॥|३॥ चंद्रभगा चंदन लीनेकर कृष्णणही 
पिचकारी ॥ राधादौरि भरे सुंदरवर खेल मच्योहै भारी ॥9॥ सुरविमानगन 
मोहि रहेहें जयजय शब्द उचारी ॥ कहा वैभव बरनोंया ब्रजको बलभद्रजन 
बलिहारी ॥५॥ 


१५ (कली राग धनाश्री (छ) होहोहोरी होहो होहोरी ॥ इतहि गुपाल ग्वाल 
समूह उत युवती मधि राधागोरी ॥१॥ बाजत ताल मृदंगरंग दरसत परसत 
बरसत वुह्ँ ओरी ॥ देकर ताल उघट नाचत मिलि आप आपमें बांहां जोरी 
॥२॥ केसर बहुत मंगाय अबीर उडाय ओर लीने भरिझोरी ॥ ललिता 
मुठीचलाय दुहुंन दृष्टिबचाय गांठि गहि जोरी ॥३॥ अंचल खिच्यो जानि 

सकुचेदंपतिमन हँसिहँसिभोंह मरोरी ॥ चतुरसखी लखिहाथदेपाई 
जानीजातिदुहुंन की चोरी ॥४॥ बनिहें फगुबादी ये मोहनप्रभु फेंटगहे जो 
कहत किसोरी ॥ कीजे आज आप भायो हरि पायेहें घेरि सांकरी खोरी ॥५॥ 
१६ छक्की राग धनाश्री (थ्झ) रंगीलेरी छबीले नयना रसभरे नयना नाचत 
मुदित अनेरे ॥ खंजरीट मानों महामत्त दोऊ केसेहूं घिरतन घेरे ॥ १॥ स्याम 


सेतराते रंगरंजित मानों चित्रचितेरे || कुमनदासप्रभु गोवर्धनधर स्यथाम सुभग 
तनहेंरे ॥२॥ 


१७ (ही राग धनाश्री (8) होरीके खिलार भामते योंहीं जाननदेहों ॥ 
मनभाये बाणे बनि आये जागे भागि हमारे नयननहींमें भरि रसलेन फयुवा 
लेहों ॥ १॥ चोवाचंदन ओर अरगजा केसरि कलसन बेहों ॥ अग्र स्वामीसों 
कहत स्वामिनी मिलि तनतपत बुझेहों ॥२॥ 


१८ (क राग धनाश्री ईँघ्[ खेलत फाग सखा संगलीने ब्रजवीथनि 
गिरिधारीहो ॥ युवती यूथ संग ले आई श्रीवृषभान दुलारीहो ॥१॥ विविध 
भांति पहरे बहुभूषन तन तन सुखकी सारी ॥ रूपदेखि अपने मनहीमन 
काम कामिनिहारी ॥२॥ केसररंग कनिक पिचकाई भरि थाई ब्रजनारी ॥ 
मदनगुपाल लालकों छिरकत गावत मीठीगारी ॥ ३॥ एकअबीर गुलाल मुठीले 
मोहनमुखपर डारी ॥ एकजु आंखिन आंजत काजर एकबजावत तारी ॥४॥ 
नंदनंदनतन चितबत राधा तनकीदशा बिसारी ॥ नेह गांठि छूटत नही छोरी 
ललनारतन उजारी ॥५॥ प्रेम मगनदौरी त्रियगनते लालभरे अंकवारी ॥ 
अधरामृतदीनों पियकोतब बढ्योरंग अतिभारी ॥६॥ राधाबदन विलोकि 
स्थामघन मनमें बात विचारी ॥ मुठीकामरस सिंधुमगन व्हे होहोमंत्रपढि 
डारी ॥|७॥ चहुंओर ब्रज वनितन घेरे फणुवा मांगत प्यारी ॥ सुघरराय अपनों 
तनमनधन दियो सबन सुखकारी ॥८॥ 


१९ (छह राग धनाश्री (श्र) नवल कुंवर मिलिखेलें फाग होडोहोरी बोलही ॥ 


आजमम सुनि ऋतुराजको उपज्यो मनमें अति अनुराग ॥१॥ बरस चद्योस लागी 
रहे या सुखकी आसाजिय मांहि ॥ जोबिधना ऐसीकरे सवेद्यो सहोरी व्हें 


श्ष्ट धमार के पद “ राग धनाश्री 


जांहि ॥२॥ अतिहुलास चितमेंबाढियो अब रोक्यो यहकापे जाय ॥ उमगि 
चल्यो रससिंधुको अपनी मर्यादा विसराय ॥|३॥ सुबल सुबाहु सखा सबे 
जोरिलियो निज संग समाज ॥ अपने अपने घरनते निकसे करि खेलन 
को साज ॥४॥ एक सखाहोहो करे एककरे उलटी कछु रीत ॥ मधुमंगल 
नाचतचले गावतहें होरीं कें गीत ॥५॥ एक दिगंबर रूपधरे नखसिख 
अंगविभूत चढाय ॥ एक कोउ कामिनि भई चलेंहें दुंन की गांठिजुराय 
॥६॥ ताल पखाबज बाजही बाजेंरुंज मुरज सहनाय ॥ दुंदुभी डफ ओर 
झालरी रघद्यो कुलाहल सब ब्रजछाय ।।७॥ सेननहीमें सांवरे कह्यो सुबलसों 
यों समझाय ॥ आजमभैया यह साजसों खेलें वरसानेमें जाय ॥|८॥ आये 
बट संकेतमें जहांकीनी मुरलीकी घोर ॥| श्रवन सुनत प्यारी राधिका चोंकि 
परीचित रह्योन ठोर ॥%॥ निकसी संग समाजले खेलनको सब साज 
बनाय ॥ पावस क्रतु सरिता मानों उमणि चली रससिंधुसमाय ॥ १ ०॥ एकन 
करगेंदुक सोहे एकन नवलासी बहुरंग ॥ झुमक मिलि गावत चली झोरिन 
भरि गुलाल सुरंग ॥ १ १॥| ताल पखावज बाजही सुरवीना महुवरि मुखचंग ॥ 
मधुर मधुर स्वर बाजहीं मदनभेरि डफ चंग उपंग ॥ १ २॥ आयप्रिया पोहोंची 
तहां खेलतहें जहां नंदकिशोर ॥| मानोसमर संकेतमें रूपे सुभट सनमुख 
दोऊ ओर ॥१३॥ विविध भांति फूलनगुही पहलें मेंदुक दह चलाय ॥ मानो 
रस संग्रामकी आगें दईवसीटपठाय ।|१४॥ पिय पिचकारी पूरिकें दई प्रिया 
उर ऊपर तानि ॥ अगर अरगजा घोरिकें मुख सोधों लपटायो सानि ॥१५॥ 
बरखतहे दुंहूं ओरतें मनोमेघ उमडे जलरास ॥ गौरघटा ओर सांवरी बरखत 
क्रेसरनीर सुबास ॥१६॥ सब सखियन ढिंग स्यामके दीनो लाल गुलाल 
. उडाय ॥ दुरि पाछेते घातसों गहेकुंवरि मनमोहन जाय ॥१७॥ एकन भुज 
गाढीगही एक बनावत चित्र कपोल ॥ एक निडर आंजन लगी नयन कमलदल 
परम सलोल ॥ १८॥ इक सनमुख मुख चाहही एकलेतकर चिबुक उठाय ॥ 
बहुत कहावतहो आपुनकों आज बदूंजो जाओ छुडाय ॥ १५ ॥ एकन मुरली 
हरिलई एकन मोतिनमाल उतारि ॥ नवकेसर मुखमांडिकें एक नाचतहे 
देदेकरतारि ॥२०॥ एकन गहिवेनी गुही एकन मोतिन मांग संवार ॥ उरज 
परकंचुकी कसी तापर मोतिन माल सुढार ॥२१॥ तनसुख की सारी बनी 

अतिझीनी सोंचे सोंसान | अगर अरणजा बोरिकें पहरावत प्रीतमकोंआन 
॥२३१॥ नूपुर कंकन किंकिनी नखसिख भूषणसजे सिंगार ॥ सो सुखदेखेही 
बने अद्भुत सोभा बढी अपार ॥२३॥ कर परकर धरि लेचली बेठेरी प्यारी 
ढिंगजाय ॥ आई नई यह सहचरी चाहत हो देखन को पाय ॥२४॥ अति 
प्रवीन गुन आगरी वेन बजाबत परमअनूप ॥ सेवा अंग सिंगारमें सुघर 
सखी सावरी स्वरूप ||२५॥ उतकंठा तुम मिलनकों लगी रहत याके जीय 
मांहि॥ हँसि भेटो दोऊ अंकभरो जेसें तनमन नयन सिरांहि॥२६।| अतिआनंद 
डुलाससों मिली सखी दोऊ भरि अंकवारि ॥ जब जान्यो यह भेदकछू तबही 
सकुच मुसिकाय निडारि ॥२७॥ जो आनंद उरमें बढ्यो एक रसना वरन्यों 
नहीं जाय ॥ दिनदिन यह सुख दुह्ुुंनकूं निरखि माधुरी नयनसिराय ॥२८॥ 


२० (है राग धनाश्री ईड) पिय प्यारी खेले फाग वागे मरगजा ॥ इत 
चंदन बंदन बूकाउत अबीर अगर ओर अरगजा ॥१॥ जोरे सकल ग्वाल 
संग आये मोहन मनमें धरिगजा॥ श्रीस्वामिनि कामिनिलेधाईं आई गिरिधर 
करिगजा ॥ २॥ सब जन निठुर भईं तिहिं ओसर छिरकत रंगरंगजा ॥ रसिक 
राय हरि अति छबिबाढी सुरमुनि मोहेगरणगजा ॥३॥ 


२१ (| राग धनाश्री (.्) बाढ्यो अतिआनंद खेलत फाग हरी ॥ संगसकल 
आभीर अरणजा माट भरी ॥१॥ ताल मुंदगउपंग मुरज डफ बेन धुनी ॥ 
जग मोहन मुरली भई छुडावत ध्यान मुनी ॥ २॥ वाजत पटह निसान अरूकठ- 
ताल धरी ॥ बीच मृदुल मुख चंग उपंगन सुरतिकरी ॥३॥ रतन जटित 
पिचकारी केसर घोरि भरी ॥ उडत अमित गुलाल अंबर गति अरूनकरी 
॥५॥ बोले सुबल श्रीदामा श्रीमुख स्यथाम कह्यो ॥ चलित बरसानें जांय 
श्रीराधा जाय गह्ो ॥५॥ गावत अगनितगोप चले सब रंग भरे ॥ बोलत 
हो हो होरी श्रीराधा द्वार खरे ॥ ६॥ श्रवन सुनत सबनारी द्वार न झुंड भई ॥ 
अनेक अरगणजा घोरि सनमुख स्याम गईं ॥७॥ धायगहे बलबीर धीरमन 
कछु न रही ॥ चंदन बंदन रोरी कपोल न लायलही ॥८॥ दृगसों कज्जल 
लावति गावति गारि खरी ॥ मृगमद चंदन कुंकुंम डारत माट भरी ॥९%॥ 
बेनी बनावत सीस हरिजू के हाथ गये ॥ श्रीराधा वदन निहारत वारत 

प्रानदये ॥१०॥ मोहन दीनी सेन वलदाऊ जाय गहे ॥ फणगुवा देहु मंगाय 
युवतिनयों जु कहे ॥११॥ मोहन मनहिं विचारिकें बलिहिबचायलये ॥ जो 
मांग्यो सो दीनों मोहन मगन भये ॥१२॥ ब्रज ही चले ब्रजराज गावत रंग 
भरे ॥ देत परस्पर गारि द्वारें जाय खरे ॥१३॥ यह लीला रस सिंधु 
कोकविवरनिसके ॥| दास गदाधर गाय निरखत नयन थके ॥१४॥ 


२२ एक! राग धनाश्री एष्ठ) अपने पिय संग खेलों मिलि होरी पिचकारिन 
रंग भरों गोरी ॥ गृह गृहते बानिक वनिवनि आंई साँवरी सलोनी सुंदर 
भोरी ॥१॥ बाजत ताल मृदंग मुरज डफ वीच वीच मुरली धुनि थोरी ॥ 
चोवा चंदन ओर अरगजा अबीर लिये भरि भरि झोरी ॥२॥ में अपनों 
वर पायोरी सजनी वांधि प्रीति रस की डोरी ॥ सूर स्याम प्रभु रस भरे 
खेलत मदन मोहन राधा जोरी ॥३॥ 


२३ एकल राग धनाश्री ईश)) खेलति राधा फाण गिरिधर धीरसों ॥ युवती 
यूथ मिले आवहीं अति रंग मच्यो बलवीरसों ॥१॥ गारी मीठी गावहीं मिलि 
युवतीन की भीरसों ॥ होरी हो हो बोलिकें मिलि कूकेंदेत अहीरसों ॥२॥ 
पिचकाई कर कनिककी भरि छिरकत केसरि नीरसों ॥ सुरंग गुलाल उडावहीं 
लेमारत मुठी अबीरसों ॥३॥ प्रेम रंग सॉंभरि रहीं तन पहरें दक्षिन चीरसों ॥ 
बचन विवेकन बोलहीं सब व्याकुल मनमथ पीरसों ॥ ताथेई ततथेई उघटत 
धुनि मधुर मंजीरसों ॥५॥ प्रफुल्लित वृंदावन भयो बहुविध कालिंदी तीरसों ॥ 
मधुर मधुर धुनि बोलही अलिकेकी कोकिलकीरसों ॥६॥ ऋतु कुसुमा कर 
सुखद को मानो आयो त्रिविध समीरसों ॥| यह विध खेलत रंग रह्मो गोकुल 
चंदस्याम शरीरसों ॥७॥ 

२४ (कक राग धनाश्री एड) होरी खेले सावरो मनमोहन जाको नाम ॥ 
फाग सकल ब्रजरमरह्यो रसभीजि रह्यो सब गाम ॥ १॥ नटवर भेष उतारिकें 
विप्रभये गोपीनाथ ॥ जिनके नयनन कौतिक वारे तेइ ब्रजके लरिका साथ 
॥२॥ नव तरुनी ओर रूप बतीहें हरिताकी बाखर जात ॥ चितवत अति 
अनुरागसों ओर कहत भेद की बात ॥३॥ गोपी कहे अहो बिप्रजू हम कछु 

पूछत तुमसों || हमारी प्रीति हरिसों लागी कछु हरिडूूकी हमसों ॥8॥ कहत 
हों बाके जियकी तुमसों तुम सुनों हितू कोहेत ॥ जो कछू करत तुम कारनें 
हरि चाहत सदा संक्रेत ॥५॥ पियकी हँसि चितवनिलखी ओर सोभा रही 
निहारि ॥ रीझि रीझि सब संग लगी लोक लाज डरडारि ॥६॥ श्रीराधा 
मंत्र जपत चले हरि जहां कीरति वृषभान ॥ कहिन सकत चाहत कहा दानन 
में कन्‍्यादान ॥७॥ करणहिकें डफ लाडिली आई गावत सखियन संग ॥ 
कहि भगवान हित रामराय प्रभु भई नयन गतिपंग ॥८॥ 

२५ (ही राग धनाश्री ईश्ु) खेलोंगी चांचरि माई अपने लालन संग ॥ 
सखी सब जुरजुर मोरिहें अंग ॥१॥ उतते गोप बालक सुवन सबआये ॥ 
तिनमें सुंदर स्थाम लागत सुहाये ॥२॥ उतते झुंडन जुरब्रज बधुआईं ॥ 
तिनमें राधिका गोरी बनी एकदाईं ||३॥ उततें कनक पिचकाई छूटी ॥ इततें 
युवती करबंसलेटूटी ॥४॥ गोरा जवादमेद केसर घोरी ॥| छिरकें परस्पर 
चंदनरोरी ॥|५॥ ढोल आवज ताल डफ मोंहों चंगा ॥ बीनरबाववाजे सरस 
मृदंगा ॥६।। बोलत हो हो होरी कर बजावत तारी || बीच बीच धुनि राखिकें 
देत हेंगारी ॥७॥ तब सब मतोमति चहंदिस आई ॥ औचका तककेहीं स्याम 
गहिलाई ॥८।॥ अरणजा बंदनसों पिय मुख मांडे || तब अपनों मन भायो 
करि कें छांडे ॥५॥ ललिता करते मुरली तब लीनी ॥ सदाही रहत अधरन 
रंग भीनी ॥१०॥ उडत गुलाल तहां भयो हे अंधेरो ॥ रति सुख केलि 
किये मैनचेरो ॥११॥ पीत पट अंचलसों दुहुंगांठि जोरी ॥| यह छबि बरणि 
सके कवि कोरी ॥१२॥ बोहोरच्रों सिमिटि बलदाऊ जाय घेरे ॥ काजर 
नयनन आजि मुख तनहेरे ॥। १ ३॥ फगुवा बिनादीये छूटन केसेंपेडो ॥ पीतांबर 
मुरली तबही भलेंलेहो ॥१४॥ विविध भूषण पटमोल मंगाये ॥ फगुवा निवेरि 
ब्रजराज ढिंग आये ॥१५॥ देत असीस प्रमुदित सब गोपी ॥ अपनपों बरन 
करत चोंपा चोंपी ॥१६।। यमुना चले न्हान जुरजूरटोल ॥ कहीन परत 
यह सोभा निरमोल ॥१७॥ सुरनर सुनिजन वरखाबत फूल ॥ कहत हें इन 
की कोऊ नहीं समतूल ॥१८॥ यहविध होरी खेलें सब सुखदाई || यह 
सुख देखि रघुवीर बलजाई ॥१९॥ 

२६ (ही राग धनाश्री ईड्र) मेरी अंखियन जिन डारो हो गुलाल लाल 
रहो तुमसों बिनती करों ॥ मोपें सह्लो न परेणो लाल यह निपट कपटको 
खेललाल ॥ध्रु०॥ चोबा चंदन अरगजा हो केसर बहुत रसाल गागरी ढोरी 
औचका मन भई हे रंगीली बाल लाल ॥१ ॥ हों अपने मन की कहों तुम 
सुनियो हो गोपाल ॥ रंग जो ठान्यो अटपटो हो हम भई हें हाल वेहाल 
लाल ॥२ ॥ मोहन मूरति सांवरी हो रसिक नंद के लाल ॥ कृष्ण जीवन 
लछीराम के प्रभु कों देखि भई हों निहाललाल ॥३॥ 

२७ एके राग धनाश्री (5) हो हो होरी बोलि ही ॥ नवल कुँबर मिलि 
खेलैं फागु ॥ आगम सुनि ऋतुराज को उपज्यों मन में अति अनुरागु ॥१॥ 
बरस चौस लागी रहै या सुख की आसा जिय माँहि ॥ जो बिधना ऐसी 
करै सबै चौस होरी व्हैं जाँहि ॥२॥ अति हुलास चित में बढ्यों अब रोक्यों 
यह कापै जाई ॥ उमगि चल्यों रस सिंधु कों अपनी मरजादा बिसराई 
॥३॥ सुबल सुबाहु सखा सबै जोरि लियौं निज सैंग समाज ॥ अपने अपने 
घरन तें निकसे करि खेलनि कों साज ॥४॥ एकु सखा हो हो करे एकु 
करै उलटी कछु रीत ॥| मधुमंगल नाँचति चले गावति हैं होरी के गीत 
॥५॥ एकु दिगंबर रूप धरि नख सिख अंग बिभूति चढ़ाई ॥ एकु कोउ 
कामिनि भई चलें हैं दुहुँन की गौँठि जुराई ॥६॥ ताल परत्राबज बाज हीं 
बाजै रूंज मुरज सहनाई ॥ दुंदुभि ढ़ुफ औ झालरी रह्ों कुलाहल सब ब्रज 
छाई ॥७॥ सैननि ही में साँवरे कह्मों सुबल सौं यौं समुझाई ॥ आजु भैया 
यह साज सौं खेलैं बरसानें में जाई ॥॥८॥ आये बट संकेत में जहैँ कीनीं 
मुरली की घोर ॥ स्बन सुनति प्यारी राधिका चौंकि परी चित रहदयों न 
ठौर ॥९॥ निकसी संग समाज लै खेलनि कों सब साज बनाई ॥ पावस 
ऋतु सरिता मनौं उमगि चली रस सिंधु समाई ॥१०॥ एकन कर गैंदुक 
सोहे एकन नबलासी बहु रंग॥ झूमक मिलि गावत चलीं झोरिन भरें गुलाल 
सुरैंग ॥११॥ ताल पखाबज बाज हीं सुर बीना महुवरि मुख अंग ॥ मधुर 
मधुर सुर बाज हीं मदन भेरि ढ़फ चंग उपंग ॥१२॥ आइ प्रिया पहुँची 
तहाँ खेलति हैं जहाँ नंद किसोर ॥ मानौं समेर संकेत में रूपे सुभट सनमुख 

दोऊ और ॥१३॥ बिबिध भाँति फूलन गूही पहिलैं गेंदुक दई चलाई ॥ 
मानौं रस संग्राम की आगैं दई बसीठ पठाई ॥१४॥ पिय पिचकारी पूरी 
के दइ प्रिया उर ऊपर तानि ॥ अगर अरणजा घोरि कै मुख सौंधौं लपटायों 
सानि ॥१५॥ वरखत हे दुहूँ और तैं मनौं मेघ उमड़े जलरास || गौर घटा 
ओऔ साँवरी बरखति केसर नीर सुबास ॥|१६॥ सब सखियन ढ़िण स्याम 
के दीनौं लाल मुलाल उड़ाई ॥ दुरि पाछे तैं घात सौं गहे कुँवरि मन मोहन 
जाई ॥१७॥ एकन भुज गाढ़ी गही एकु बनाबति चित्र कपोल ॥ एकु निडर 
आँजन लगी नैन कमल दल परम सलोल ॥१८॥ इकु सनमुख मुख चाह 
हीं एकु लेति कर चिबुक उठाई ॥ बहुत कहावत हों आपुन कौं आजु बंदों 
जो जाउ छुडाई ॥१९|| एकन मुरली हरि लई एकन मोतिन माल उतारि ॥ 
नब केसरि मुख माँडि कैं इकु नाँचति हैं दे दै कर तारि ॥२०॥ एकन गहि 
बैनी गुही एकन मोतिन माँग सँवार ॥ उरज पै कंचुकी कसी तापै मोतिन 
माल सुढ़ार ॥२१॥ तनसुख की सारी अति झीनी अरु लींनी सौंधे सौं 
साँन ॥ अगर अरगजा बोरि कैं पहिरावति पीतम कौों आँन ॥२२॥ नूपुर 
कंचन किंकिनि नख सिख भूषन सजे सिंगार ॥ सो सुख देखें ही बने 
अद्भुत सोभा बढ़ी अपार ॥२३॥ कर पै कर धरि लै चलीं बैठारे प्यारि 
ढिंग जाई ॥ आई नई यह सहचरी चाँहति है देखन कौं पाई ॥२४॥ अति 
प्रवीन गुन आगरी बैनु बजावत परम अनूप ॥ सेबा अंग सिंगार में सुघर 
सखी साँवरी सरूप ॥२५॥ उतकंठा तुम मिलन की लगी रहत जाके जीय 
माँहि ॥ हँसि भेटो दोऊ अंक भरो जासौं तन मन नैन सिराहि ॥२६॥ अति 
आनंद हुलास सौं मिली सखी दोऊ भरि अँकवारि ॥ जब जान्यो यह भेद 
कछू तब हि सकुंचि मुसिकाई निहारि ॥२७॥ जो आनैंद उर में बढ्यों एकु 
रसना बरन्यौं नहिं जाई ॥ दिन दिन यह सुख दुहुन कौं निरखि “माधुरी” 
मैंन सिराई ॥२८॥ 


२८ (मै राग धनाश्री एड) एकु दिना ब्रज नारि सिमिटि चली फणुवा 
माँगन ॥ मृगमद साख जबाद लियें कर गोप घनी गन ॥ राधा प्रमुख सब 
चलीं उपमा कही न जाई ॥ माँनहु मत्त गयंद पै ज्यों करिनी चली धाई ॥१॥ 

फणुवा देहों लला नातरू उपरैना अर पाग भरैंगी ब्रज अबला ॥ध्रु ०॥ किन 
कैंचुकि लाँक कीने बर पीत बनाई || तनसुख सारी साजि माँग सिंदूर 
सुहाई ॥ नकवेसर मोतिन की कीनीं अरु नुपूर घन घोर ॥ नैननि में कजरा 
बने अरु सौंधे झकझोर ||२॥ गावति धावति गई सबे नँद राई की पौरी ॥ 
मन में मदन गुपाल गह्मों चाहति भरि कौरी ॥ फागुन मास बसंत ऋतु 
मदन जु ब्यापत अंग ॥ झुंडन मिल आई सबै खेलनि हरि के संग ॥३॥ 
बाजति ताल मृदंग चंग मुख चंग उपंगा झांझ झालरी पटह भेरी दुंदुभी 
सुर उतंगा ॥ बीन अरु प्रनव ढफ तुरी सुबंस रसाल || औरू अधोटी सबद 
बर, उघंटत हैं कट ताल ॥|४9॥ मोर मुकुट सिर बने बनी मुकता फल माला ॥ 
कुंडल मंडित गंड कुटिल भ्रू नैन बिसाला ॥ पीतांबर कटि किंकिनी कर 
मुरली सबद रसाल ॥ कोलाहल सुनि द्वार पै निकसे हो नैंदलाल ॥५॥ 
उझ्कत इत उत्त ग्वालि तकत मोहन की घातें ॥ गहवे कों छल करत मदन 
मोही मदमतें ॥ सौधों पिचकारी भरी अंचर ओट दुराई ॥ आसपास सिंघ 
द्वार पैं रही गैल सब छाई ॥६॥ बाढ्यों अद्भुत झुंड राधिका मधि दुराई ॥ 
सब तरूनी सिर तिलक करों चाहत हरिराई ॥ तब ही सब मिली नारि 
थाई हरि के ढिंग आई ॥ सखी परसपर सैंन दै सिर पै रंग दियो ढरिकाई 
॥७॥ तब लीये अरगजा लाल जुबती मंडल मधि दौरे ॥ मानों मदन मदमत्त 
गज करिनी गन ओरे ॥ पट झीने पहचानि मुख श्री राधा दृण लोल ॥ 
छूबति अरणजा ब्याज कैं कुच वर ललित कपोल ॥८॥ कोऊ कर अंचर 
गहै कोऊ पटका झकझोरे ॥ कोऊ आन गहे दाम नैंन सौं नैना जोरै ॥ 
काजर हरद कपोल बर लावति गजावति मज्वार ॥ स्यामा सनमुख आई कें 
भरि लींने अँक वार ॥९॥ हम अँकवारो भरचों करों जीय को तुम भायों ॥ 
श्री भामिनि कों अतरौंट खैंचि काऊ जु उढ़ायों ॥ मुरली पणिया पीत यह 
आनि चंद्रिका मोर ॥ भामिनी अंग बनाव ही हरि सिर गूंथी डोर ॥१०॥ 
कोउ कर अंजन करै किनहुँ लै माँग सँवारी ॥ रोरी बिंदुका भाल चिबुक 
काजर बिंदुका री ॥ सारी सुरंग बनाई कैं बाणो लियों उतारि ॥ प्यारी 
कौ पहिराव हीं दै सिर मुकुट सँवारि ॥|११ ॥ कोऊ नकबेसरि दर्ड किनहू 
मुक्ता फल हारा ॥ खुभी चोकी पदक पोत दुलरी ब सुढारा ॥ बलैय पौंचिका 

मुद्रिका झाँवे झूमका चार || कर कंकन अर किंकिनि पण नूपुर झनकार 
॥१२ ॥ कर जोरे कोउ सखी कोऊ पै गाँठि बनावै ॥ मंडल कर जु फिराई 
सरसधमार हि गावैं॥ कुँवरि कुँवर बिलसति अधिक कोक कला सब जान ॥ 
नव नागरि दुलहा भई नव दुलहनि भए कान ॥१३॥ कोऊ आलिंगन करै 
कोऊ मुख चुबत नीकें ॥ लाल भुजा उर धरै धरै भुज अंसन पीकै ॥ पीबन 
पिबाबत अधर मधु मुख में बीरी दैन ॥ खंडित दसनन अधर पुनि आपुन 
मुखि धरि बैन ॥१४॥ पुनि आये सब ग्वाल सब नाना रँग भीने ॥ अरगजा 
कुँमकुम नीर सरस सौंधो सँग लीने ॥ फूल माला गरै धरैं अरू फुलेल 
धरि माथ ॥ गोद गुलाल बीरा मुख धरि पिचकारी हाथ ॥|१५|| तब बोले 
बलराम ग्वालि घेरो एकु ठोरी ॥ ठौर ठौर तैं जाई रोकि रहों ब्रज की खोरी ॥ 
एकु एकु करि कैं भरों कुसुम रंग के माँझि ॥ ए सब बन तैं एकु घर जान 
न पावै साँझि ॥ १६॥| सिमिटि कैं सब ग्वाल प्रथम पूजो बलि देवा ॥ कुमकुम 
रोरी हरद करों वाई की सेवा | सौंधे कनक बेला भरि लै बल ऊपर ढोरी ॥ 
तारी हाथ बजाई कै मुख बोलति हो हो होरी ॥१७॥ तब सुबल सुबाहु 
बांधि फैंटा अर दौरे ॥ केसर केसू कलस आनि जूबतिन पै ढोरे ॥ मोहन 
पिचकाई लिये चोवा चंदन घोरि ॥ अरू सखियन की ओट दै स्याम सनमुख 
दई छोरि ॥१८॥ अरी सब पिचकाईन धरों अब को ये खेला ॥ एकु ही 
बेर सौं छोरि भरों तुम कान्ह अकेला ॥ छुटी एकु ही वार सुभ धार बिबिध 
बिध रंग ॥ घन गन बरखत मानौं अमृत चातक नब रँग ॥१९॥ लै गुलाल 
नंदलाल जुबति मंडल मधि दौरि ॥ सब सखीयन में भामिनि मूठि डारत 
मुख मोरि ॥ तेल गुलाल लगाई कै हाथ पिछौरा कींन ॥ रसिक सिरोमनि 
साँवरे सब के मुख पै दींन ।।२०॥ तब राधा अति चतुर हँसति मोहन ढ़िग 
आई || करी रसीली बात मुख हि हेर रहे कन्हाई ॥ सैंन दई सब सखिन 
कौ  हरें हरैं ढिंग आई ॥ स्याम परे बस तियन के मुरली लई छिनाई ॥२१॥ 
कान लामि कैं कह्मो सखी स्यामा सुन स्यथाम ही ॥ तो तुम मुरली देहि 
नैकु पकराव हु राम ही ॥ इतनौं कहत में और सखी सब झटकत पट 
हि उतार ॥ पीतांबर तब लै भजी मोहन रहे हैं निहार ॥२२॥ मधुमंगल 
के भेद स्यथाम हलधर पकराए ॥ सब गोपिन कौं घेर करो तुम मन के 

भाए ॥ केसू कुँमकुमा कुसुम रंग हरद लगावति गाल ॥ एकु आँखि आँजी 
सखियन तब हँसि हों ब्रज बाल ॥२३॥ तबै आनि कैं नंद बीच कीनौं यह 
औसर | विविध बसन परिधान हार दीने हैं नौसर ॥ पीतांबर मुरली लई 
दई स्याम के हाथ ॥ तब निकसी निज गेह तैं भरद्यो है जाई ब्रजनाथ ॥२४॥ 
एकु उछारत फूल एकु गुलाल उड़ावै ॥ उरप तिरप गति लेत एकु पट ताल 
बजावै ॥| सौंधो सौरभ नभ बढचओ धरनि अरगजा कीच ॥ ग्वालन मिल 
उधम कियों अनेक नागरी बीच ॥२५॥ तब राधा नँदलाल देखि रानी 
बिहँसानी ॥ करि आरती दै अरध अंग अंग सुखसानी ॥| करि न्‍्योछावर 
तोर सून बढो सन्नु सिर सुल ॥ दुंदुभि देव बजाब ही बरसन लागे फूल 
॥२६॥ हरि जस गावति सबै चली निज निज गृह नारी ॥ मदन गुपाल 
के सँँग रंग रस भींनीं सारी ॥ देति असीस जीयो सर्दों ब्रज के जीवन 
प्रान ॥ राज करो वृषभानुजा सौं सदाँ गिरिधरन सुजान ॥२७॥ 

२५ री राग धनाश्री [ह) सखी री रसिया नंद कुँमार दधि बेचन गई ॥ 
गलिन गलिन सखी हौं फिरी दि काहु नॉंहि लई ॥६॥ चितबनि में चित 
चोरचो मोहन हम ब्याकुल जु भई ॥ चपल पथ भारि भयां मोकों प्रेम 
की गाँठि दई ॥९॥| अब न जाउ सखी या गोकुल घर बैठें बेचो सही ॥ 
“सूरदास' प्रभु वे बहु नाइक जिनि मेरी बाह् गही ॥३॥ 

३० कया राग धनाश्री (डर) इक समै घनस्याम कें मंदिर सुंदर होरी की 
हो बारि बँधी ॥ भीज रही सब नारि ब्रज की धौवति दाग अरगजा सुगंधी 
॥१॥ नारि ब्रज की घौवति दाग अरगजा सुगंधी ॥९॥ केसू केसर ओर 
कुँमकुमा पिचकाईन भरि भरि साँधि ॥ चोवा की कीच फूलेल की रेल 
गुलाल को मेह् अबीर की आँधि ॥२॥ बाजत बीन मृदंग बाँसुरी छायो 
है रागु धनासरी छंदी ॥ सखवीयन घूमर दै दै गावति निरखि “सूर” भयों 
परमानँदी ॥३॥ 


३१ (कु राग धनाश्री *ँड्) खेलनि आँई हम मोहन तुम सँग ॥ बेगि 


मँगाओ जु अबीर अरगजा और केसरि कों रँग ॥१९॥ धाँई गहि बैयाँ 
गिरिधर की चोवा चंदन लपटाबति अंग ॥ 'हरि बलभ' प्रभु दिजै फगुवा 

जानति तुझ्ारे ढंग ॥२॥ 


३२ छक्की राग धनाश्री ईँछ) खेले नगर अजोध्या माँहे रघुवीर जानकी ॥ 
कस्तुरी कों तिलक हों बलि जाँऊ मुख पान की ॥१॥ इत तै निकसे जनक 
नँदिनी उत ते निकसे राम ॥ चोवा चंदन औरू अरगजा छिरकति मोहन 
स्थाम ॥२॥ गुनी गंधरव सुर नर मुनि मोहे चंण बजावति हनुमान की ॥ 
“परमानँद” कर जोर कहति मेरी बिरध हरि नाम की ॥३॥ 


३३ (री राग धनाश्री एड) मिलि दियौ है सखी को भेष अपुने लाल 
कों ॥ मिलि गावत चली हे धमार गजगति चाल सौं ॥१॥ बृषभानु सुता 
नंद लाल कों हो दियौ है सखी को भेष || सारी सुरंग सुहाबनी हो नैननि 
काजर रेख ॥२॥ जसुमति आगैं राधिका को कहति हैं बात बिचारि ॥ 
स्थाम सुंदर के कारने हम लाई हैं एकु नारि ॥३॥ जसुमति बुझे राधिका 
हो कहा की कन्या होई ॥ कहा नाम या बाल कों हों में फुनि जानों सोई 
॥४॥ नंद महर की यह सुता हो मोहनी जाकों नाँक ॥ महारावर साँची 
कहीं हो गोकुल जाकों गांऊ ॥५॥ यह रावर मुसिकाई के हो जब जान्यौं 
या भेव ॥ तन मन धन नोछावरि हो बलिहारी या देब ॥६॥ फगुवा माँगै 
राधिका हो महा रावर गहि धाई ॥ अब भलें तुम छूटी हो मोए फगुवा 
देह मँगाई ॥७॥ फणुवा दीयौ जसुमति हो पांन फूल पकवांन ॥ फगुवा 
लीने राधिका हो भए सकल कल्यान ॥८॥ लाल गुलाल उड़ाव हि गगनलौं 
सब छाई ॥ एकु एकनु अँक भरै हो सोभा कही न जाई ॥९॥ रस बाढ्यों 
गोपिका हो खेलति झूमक चारि ॥ एकु सखी मिलि एकु सौं देति है होरी 
की गारि ॥१०॥ पुहुप सुरंग सुहाबनों हो फूले फले सुवास ॥ जसोदा नँदन 
राधिका हो खेलें रैंग बिलास ॥११॥ ऐसी सोभा फागु की हो मोपै बरनि 
न जाई ॥ “रसिकः सुंदर लाल पैं हो निरखि सदाँ बलि जाई ॥१२॥ 

३४ हक! राग धनाश्री 'डु) ब्रज में होरी खेलति साँवरो मनमोहन जाकों 
नाम ॥ फाणु सकल ब्रज रम रह्यो रस भीजि रह्यों सब जाम ॥१॥| नटवर 
भेष उतारि कें बिप्र भये गोपीनाथ ॥ जिनके नैननि कौतुक बारे तेइ ब्रज 
के लरिका साथ ॥२॥ नव तरुनी और रूपवती हैं हरि ताकी बाखर जात ॥ 

चितवत अति अनुराग सौं औ कहति भेद की बात ॥३॥ गोपी कहे अहो 
विप्र जू हम कछु पूछत तुम सौं ॥ हमारी प्रीत जू हरि सौं लागी कछु हरि 
हू की हम सौं ॥४॥| कहति हौं बाके जिय की तुम सौं तुम सुनौं हि को 
हेत ॥ जो कछु करति तुम कारनें हरि चाहत सदाँ संकेत ॥|५॥ पिय की 
हँसि चितवनि लखी ओर सोभा रही निहारि ॥ रीझि रीक्षि सब सँग लगी 
लोक लाज डर डारि ॥६॥ श्री राधा मंत्र जपत चले हरि जहाँ कीरति 
वृषभानु ॥ कहि न सकत चाहत कहा दानन में कन्या दाँनु ॥७॥ कर गहि 
कै ढ़फ लाड़िली आई गावत सखियन सँँग ॥ कह्ि “भगवान हित रामराई! 
प्रभु भई नैन गति पंग ॥८॥ 

३५ थी राग धनाश्री एड) सलौनें श्री गोरे गात सुंदर नागरी ॥ हंस 
चाल रबि तें छबि नीकी चंचलता लै मीन ॥| अंबुज जोति बदन छबि तिय 
की चंदा भये मलीन ॥ सुंदर नागरि ॥१॥ छूटी लर लपटी छतियन पै 
सोभा बरनी न जाई || माँनों माँगन चली हे सुभ्र पै मौतिन चौक पुराई ॥ 
सुंदर ॥२॥ केवरा कर कंकन सोहै कंठ सोहै दुलरी ॥ माथे तिलक भाल 
मानों राजति कामिनि काम भरी ॥सुंदरा। ३॥| केसर लंक बरन चंपे कों बोलति 
है पिक बैंन ॥ आसा नासा ईल कील माँनौ लुटै सारंग बैंन ॥सुंदरा।४॥ 
थोरे दिनन की गोरी भोरी होरी खेलन आई ॥ “रामदास' प्रभु मिले परसपर 
चितवनी चली मुसिकाई ॥सुंदर॥५॥ 

३६ (कक राग धनाश्री एँथ्ु) श्री राधा नवल किसोर डोलैं गुजरी ॥ वाके 
नैन चपल चित चोर डोलें गुजरी ॥ संग लिए सकल ब्रज सुंदरी अति 
रस रंग ढरी ॥१॥ कानन करनफूल, नकबेसर, मौतिन माँग भरी ॥ अधर 
प्रवाल नैन खंजन, मृग सावक तैं अगरी ॥२॥ मुकत माल चौकी हमेल 
खग वारी पर दुलरी ॥ अँगिया बनी कटाव की निज जोबन करि सुघरी ॥३॥ 
सुबन पाट की ओढ़नी ओढ़नि पै इईँंडुरी ॥ कनक मदु॒कियाँ सिर धरै बाबा 
नंद जु के द्वार खरी ॥४॥ बिद्यापति बरनैं काहा हो अंग अंग सुघरी ॥ 
कोकिल बन संपुट खुले माँनों फूली कमल करी ॥५॥ 


३७ (कफ राग धनाश्री (४) आंखिन में जिन डारौ-डारी जू अबीर ॥ 

रतनजटित पिचकाइन कर लिये अहो भरि केसरि नीर ॥ १॥ ललिता मोहन 
को मुख माँड्यो चरच्यो स्याम सरीर ॥ 'सूरदास' प्रभु सर्वसु करि लीनो 
इन हलधर के वीर ॥श॥ 


३८ (ही राग धनाश्री ईछ्ट) कनकपुरी होरी रची मोहन ब्रज बाला ॥ मथुरा 
काढ्यों जाए सुंदर राधिका मोहन ब्रज बाला ।। १॥ काहे की तुम ग्वालिनी ॥ 
मोहन ब्रज बाला॥ का दि बेचन जाई ॥ सुंदर राधिका मोहन ब्रज बाला 
॥२॥ गोकुल की हम ग्वालिनी ॥ मोहन ब्रज बाला ॥ मथुरा दधि बेचन 
जाई ॥ सुंदर ब्रज बाला ॥|३॥ काहे के तुम दानैया ॥ मोहन ब्रज बाला ॥ 
काहे कौ जु मुरार ॥ सुंदर ब्रज बाला ॥४॥ गोकुल के हम दानैया ॥ मोहन 
ब्रज बाला ॥ श्री मथुराजी को मुरार ॥ सुंदर ब्रज बाला ॥५॥ लौंग सुपारी 
दानैया ॥ मोहन ब्रज बाला ॥ दि कौ दानी होय ॥ सुंदर ब्रज बाला ॥६॥ 
जाइ पुकारों कंस पै ॥ मोहन ब्रज बाला ॥ पकर मंगाउ तोय ॥ सुंदर 
ब्रज बाला ॥७॥ कंस को मार न सके ॥ मोहन ब्रज बाला ॥ करो मथुरा 
को राज ॥ सुंदर ब्रज बाला ॥८॥ नैंन हमारे झुंड में ॥ मोहन ब्रज बाला ॥ 
चोखी चोर मजीठ ॥ सुंदर ब्रज बाला ॥९%॥ श्री विट्ठल पद पदम कैं ॥ 
मोहन ब्रज बाला ॥ पावन रैनु परताप ॥ सुंदर ब्रज बाला ॥१०॥ 'छीत 
स्वामि' गिरिधर मिलै॥ मोहन मेंट्यों तन को ताप || सुंदर ब्रज बाला ॥१ श॥ 


३९ (| राम धनाश्री ईछु) खेलत फाग कुँवर नँदनंदन श्री वृषभानदुलारी 
हो ॥ संग लिए सहचरी रंगीली नाचत दै कर तारी हो ॥१॥ बीन मृदंग 
मुरज डफ मुरली कल मुख चंग बजावबै हो ॥ गावति राग रागिनी सुन्दर 
नाना गति उपजावै ॥२॥ मृगमद केसर सत गुलाल को घोरि परसपर मेलै 
हो ॥ त्रिबिध समीर बहति ले आवत अति सौरभ की रेलै हो ॥३॥ अति 
आनंदित कुँवरी बिबिध रंगभरी पिय मुख की निहारी हो ॥ नख सिख 
लालच भर्यो लालची लै प्यारी उर धारी हो ॥७॥ लटकत ललना लाल 
मिलि दोऊ करत बहु बिधि केलि हो | मानों तरुन तमाल हि लपटी नवकंचन 
की बेली हो ॥५॥ दुलह मदनगोपाल विराजति दुलहनि नवल किसोरी हो ॥ 
ललित विलास करत वृन्दावन नवल एक सम जोरी हो ॥६॥ 

४० (छक्के राग धनाश्री एड) नँद कुमार लाड़िले अब कैसें छूटि जैडो ॥ 
अब तो परे तियन बस मोहन गहेरे उसासन लैहो ॥१॥ तब छाँड़ेंगी ब्रज 
का जब पाँइन पर हा हा खैहो ॥ “सूरदास” प्रभु गहैनों दै राधा को फणगुवा 
हो ॥२॥ 

४१ (कै राग धनाश्री हुँ) मिलि दियो है सखी को भेष अपुने लाल 
को ॥ मिलि गावत चली हे धमार गजगति चाल सों ॥१॥ वृषभानु सुता 
नंदलाल को हो दियौ है सखी कौ भेष ॥ सारी सुरंग सुहाबनी हो नैननि 
काजर रेख ॥२॥ जसुमति आगैं राधिका हो कहति हैं बात बिचारि ॥ स्याम 
सुंदर के कारने हम लाई हैं एकु नारि ॥३॥ जसुमति बुझे राधिका हो कहाँ 
की कन्या होई ॥ कहा नाम या बाल कौ हौ मै सुनि जानों सोई ॥9॥ 
नंद महर की यह सुता हो मोहनी जाकौ नाँऊँ ॥ महारावर साँची कहां 
हो गोकुल जाकौं गाँऊँ ॥५॥ यह रावर मुसिकाइ कें हो जब जान्यौं या 
भेव ॥ तन मन धन नोछावरि हो बलिहारी या देब ॥।६।। फगुवा माँग राधिका 
हो महा रावर गहि धाई ॥ अब भले तुम छूटी हो मोए फगुवा देहु मैँगाई 
॥७॥ फगुवा दीयौ जसुमति हो पान फूल पकवांन ॥ फगुवा लीनै राधिका 
हो भए सकल कल्यान ॥८॥ लाल गुलाल उड़ाव हि गगनलौं सब छाई ॥ 
एकु एकनु अँक भरै हो सोभा कही न जाई ॥९|| रस बाढ्यौ गोपिका हो 
खेलति झूमक चारि ॥ एकु सखी मिलि एकु सौं देति है छोरी की गारि 
॥१०॥ पुहुप सुरंग सुहाबनों हो फूले फले सुबास ॥ जसोदा नँदन राधिका 
हो खेलें रैंग विलास ॥१॥ ऐसी सोभा फागु की हो मोपै बरनि न जाई ॥ 
'रसिक' सुंदर लाल पैं हो निरखि सदाँ बलि जाई ॥१२॥ 

४२ (छ्रै राग धनाश्री एड) रंग भरि डारचो रे अबीर ॥ चोवा चंदन अगर 
कुमकुमा छिरकत केसर नीर ॥१॥ बाजत ताल मृदंग झांझ डफ फिरत 
जमुना के तीर ॥ “कृष्ण जीवन लछीराम' के प्रभु प्यारे हरि हलधर दोऊ 
बीर ॥२॥ 


४३ (की राग धनाश्री एँड्ु) होरी खेलत ब्रज-खोरिनि मैं, ब्रज-बाला बनि 


धमार के पद (70 राग धनाश्री १७१ 


बनि बनवारी ॥ डफ की धुनि सुनि बिकल भई सब, कोउ न रहति घर 
घूँघटवारी ॥ जाहि अबीर देत आँखिनमैं, ताहीकौं छिरकत पिचकारी ॥ 
सौंधे तेल अबीर अरगजा, तैसि जरद केसरि चटकारी ॥ उड़त गुलाल, 
लाल भै बादर, रैंगि गै सिगरे अटा-अटारी ॥ सूरदास, वारी छवि-ऊपर, 
कल न परति छिनु बिनु-गिरिधारी ॥ 


४४ (| राग धनाश्री (डर) हो हो छोरी खेले लाल ॥| एक गारि निपट 
उघारी गावत कौन टेव परी गोपाल ॥१॥ पिचकारिन रंग भरत भरावत 
मुख मांडत ले गुलाल ॥ कृष्ण जीबन लछीराम' के प्रभु संग लिये सब 
ग्वाल बाल ॥२॥ 


४५ (कै राग धनाश्री ए.) हों बलि जाऊँ लाडिलि चलौ खेलिए फागु ॥ 
रस निधान नबल नँदलाल सौं प्रगट करौ अनुरागु ॥१॥ जाय लाल चोहटे 
सजि कैं सरस सखा लै सँग ॥ नाँचति गावत्ति करति कौतुहल बाजति 
ताल मृदंग ॥२॥ जब आये हरि निकट पौरि कै तब रही है न सँभार ॥ 
सकल साज रतिराज सँग लै चरन धरौ निज दुआर ॥ ३॥ तब बोली बृषभानु 
नँदनी जाउ नँद ग्रह तीर ॥ बिविध भाव मन हि मन संचति मुसिकात रति 
रनधीर ॥9॥ दोऊ ग्रह़े कर गहें बलि बलि कैं हरखि चली चंद्रावलि ॥ 
काम खबरी रति लैं चली मनौं पहिरावति निज मालि ॥५॥ उत तैं जाइ 
नँंद लाड़िलो इत तैं गोप कुमार ॥ पुलकति तन निरखति नैंननि करै घुँघट 
जोट जुहार ॥६॥ मोहन उत्त मुरली में उघटति नबल सरिब्र कौ नाम ॥ 
एहि कलि कंठ कोकिला कूजे पूजे मन के काम ॥७॥ उत तैं धुँधारि करति 
गुलालनि इत पिचकाईन धार ॥ मनौं अरून घन में झलकति है चपल 
चमकि सुढ़ार ॥८॥ एक सखि नब घन साँवल सौं कष्ि रस जिय की 
बात ॥ लै पधराइ चलै मंदिर में जहाँ दामिनी दुति गात ॥९॥ पीय सौं 
मिलि सरस ससि बदनी करत भाँवते छेलि ॥ मनौं कलप सिंगार द्वुम पहिरे 
कनक बेलि रही झेलि ॥१०॥ मोहन पीय निज भुज अंतर लै डारौ कुँमकुम 
नीर ॥ मनौं राधिका नव दुति विलसैं साँवल सुभग सरीर ॥११॥ पिय 
मुख कमल पराग लगाबैं जोति अद्भुत छबि होत ॥ सुधा सिंधु मनौं चंद 


१७२ घमार के पद ८ राग धनाश्री 


प्रगट गा कमल मुख जोत ॥१२॥ इंदु मुर्त्रि चोवा बिंदु लाबैं पिय 
बदनार बिंद ॥| ब्रज जुबतिन कौं मन मधुकरि वे मनौं पीयौ मकरंद ॥१३॥ 
मन तब एके स्याम चंद कौ निरस्वेई ढिंग जाई ॥ ज्यौं ज्यों किरन सुधा 
छबि बाढ़ैं त्यौं त्यौं तृषा बढ़ाई ॥१४॥ जोरे भरति लाल जब देख्यो कोऊ 
दुरि हरि भरि जाई ॥ कोऊ पिचकाईन की छुटति हैं मींडति अंग बचाई 
॥१५॥ कोऊ प्यारी उलटि जात है सरस रंग लै ग्बारि ॥ भरति ताप पनह 
तन लाल कौं पीय नहि सकत सह मारि ॥१६॥ भरति लाल एक भरे अंक 
में एक अंजन दै नैंन ॥ एकु चुंबति जाँऊ दुरि मुरि कै अपनों बदलो लैन 
॥१७॥ पीय बने भाम दस दिस ठाड़ें देखि अन देखि री नारी ॥ जोरी 
गाँठि सब सुख निरखति है 'रसिक' सखी बलिहारी ॥१८॥ 


४६ कह राग धनाश्री ड्र) हो हो होरी राधा खेलति नंद के लाल सौं ॥ 
ब्रिंदाबन खेलनि चली गज हस्ती छूटें ढाल सौं ॥ १॥| चोवा चंदन कुँमकुमा 
पिचकारी भरति गुलाल सौं ॥ चंद-बदनि मृगलोचनी ढ़फ बाजति नाँचति 
ताल सौं ॥२॥ स्याम राधिका जोरी बनी हो उरझि रहे अनमाल सौं ॥ 
इत राधा बानक बने, उत मोहन बने ग्वाल सौं ॥३॥ “धोंधी' के प्रभु तुम 
बहु नाइक फगुवा देति खुसाल सौं ॥श॥ 

४७ (हक राग धनाश्री हैंड) गोपकुंवर लिये संग होरी खेले ब्रजनायक 
होरी ॥ इत ब्रज जुवतिजूथ मधि नायिका श्रीवृषभान किसोरी ॥१॥ मोहन 
संग डफ दुंदुभि सहनाई सरस धुनिजु बाजे ॥ बीच-बीच जुबति मनमोहन 
महुवरि मुरली राजे ॥२॥ संग स्याम मुदंग आवज झालर झांझ बजावे ॥ 
किननरी बीना आदि बाजे साजें गिनत न आवे ॥३॥ इत ब्रजयुवति लिये 
कर राजें रतन खचित पिचकाई ॥| उन करकमल कुसुम नवलासी गावत 
गारी सुहाई ॥8॥| तब मनमोहन जुबतिजूथ पर विविध रंग बरखाये ॥ अति 
सुख सोंज फागकी लीने नव घन उनये आये ॥५॥ ललिता चन्द्रावलि मतो 
कर सुबल सने दे लीनो ॥ छलबल करि गिरिधर गहिबेको यह जु मतो 
मन कीनो ॥६॥ सरबा भेद गिरिधर ही पाये भयो जुबति मन-भायो॥ आंख 
आंजी जुंधी जु बेनी मृगनेनी भेख बनायो ॥७॥ फगुवाके गहने मनमोहन 

मोतिनमाल उतारी ॥ बंसी झटक लई झुक प्यारी अधरन विलसनहारी 
॥८॥ दीने छाँड आप भायो करि स्याम सखन में आये ॥ तब मोहन सरवर 
करिवेको बलदाऊ पकराये |।९॥ तब हलधर बस जुवतिनके जु केसर कलस 
नवाये जोइ जोइ विधि अपनी जाके जिय तिहि तिहि भाँति नचाये ॥१०॥ 
कीनो बीच सुबल श्रीदामा दाऊ आन छुडाये ॥ फगुवा देन कह्मो मनभायो 
ब्रजपति टेर सुनाये ॥११॥ तब ब्रजराज बसन भूषन लिये जुबतिजूथ ढिंग 
आये ॥ अति आनंदवदन हरख तब दिये वसन मनभाये ॥१२॥ देत असीस 
सकल ब्रजसुंदरी रसना नहीं लखी कोरी ॥ चिरजीयो मदन मोहन पिय 
स्थामा गौर स्याम सम जोरी ॥१३॥ 


४८ (झीगी राण धनाक्री ए#) इत माधौं उत राधिका ॥नैद ललनां॥ खेलति 
जमुना तीर ॥ मोहन मूरति नँद ललनाँ ॥१॥ काहू के माँथे रोचनाँ ॥नँदा। 
काहु के बहुत अबीर ॥ मोहन मूरति ॥२॥ मोहन माँथे अरगजा ॥नैंद॥ 
गोपीन बहुत गुलाल ॥ मोहन ॥३॥ काहु के कर पिचकाईयाँ ॥नैँद।॥ काहु 
के सिर पाटिर ॥ मोहन ॥७॥ काहु के चोवा कुमकुमा ॥नैंद॥ बूका बंदन 
धूरि ॥ मोहन ॥५॥ ढ़फ बाँसुरी सुहावनी ॥ नँद ॥ ताल मृदंग 
उपंग ॥ मोहन ॥६॥ गोकुल, तें गोपी चली ॥ नैँद ॥ पहिरे दछिन 
चीर ॥ मोहन ॥|७॥ सेस पताले मोहियो ॥ नँद ॥ मोहें चंदा सुर ॥ मोहन 
॥८॥ जान अजान बिनति करें ॥नँद। 'आसकरन'” बलि जाई ॥ मोहन ॥९%॥ 
यह लीला कों दरस देहु ॥ नँद ॥ कृपा करो प्रभु हरिराम ॥ मोहन ॥१०॥ 


४९ (कल राग धनाश्री ईश्) कान्ह कुँवर खेलनि चले रँँग भीनें हो ॥ संग 
सखा बलराम ॥ लाल रंग भीने हो ॥ भूषन बसन बनाई कें रंग भीने 
हो ॥ सोभा सुख के धाम ॥ लाल रंग भीने हो ॥१॥ बनि ठनि निकसे 
अति बने रंग ठाड़े सिंघ दुवार ॥ लाल०॥ स्याम सुभग अति राज ही ॥रंगा। 
पूरन चंद ऊदार ॥लाल॥२॥ बाजे बहु बिधि बाज || ही ताल मृदंग ढ़फ 
चंण ॥ बिच बिच मुरली सुर लिये हुलसत सब के अंग ॥३॥ सूनि कैं 
दौरि ब्रज वधू आँई नंद जू की पौरी ॥ तिन में तरूनी सिरोमनी राजति 
नबल किसोरी ॥४॥ सनमुख ठाड़ी लाल कैं गावति मीठी गारि ॥ मुख 

पर अंचल दै हँसी हासि चितवन वर नारि ॥५॥ मोहन के चित रति बढ़ी 
खेलि मच्यों अति जोरि ॥ भरि लीये सुरंग गुलाल सौं फैंटन के दोऊ 
ओरि ॥६॥ मृगमद कुँमकुम घोरि कैं भरति कनक पिचकाई ॥ छिरकति 
तकि तकि प्यारी कौं चितवति चितहि चुराई ॥७॥ मुख पर चंदन डारि 
के ओहट फिरति हँसि लाल ॥ कोलाहल सब करत हैं हो हो बोलत ग्वाल 
॥८॥ ये ऊन के वे ऊन ही के मद्यो चाहत पीय प्यारी ॥ छल बल सौं 
सबन सब तकि के पणन परत नर नारि ॥९॥ तब ललितादिक दौरि हे 
गहे अचानक कान्ह ॥ सबै मिली है सुंदरी पाए है जीवन प्रान ॥ १ ०॥| निरखि 
हँसी मुख मुसकि कैं परसत बैन अघाई ॥ मोहन सौं ललिता कहे छाँडो 
करि मन भाई ॥११॥ बैंनी गूंथी माँग सौं भूषन सबै सिंगारि ॥ पहिरावे 
पट कंचुकि अँजन दीये सँवारि ॥१२॥ नील नलिन खंजन मृगी डारै उन 
पै वार ॥ अति अनूप नब नागरी भूले भवन नर नार ॥१३॥ चोवा मृगमद 
अरगजा छिरकति केसर घोरि ॥ छायै गगन गुलाल सौं अरून घटा घन 
घौर ॥१४।॥ बरखति अति अनुराग सौं स्यामा स्थाम किसोरि ॥ पिप प्यारी 
मुख चंद के पीबत नैंन चकोर ॥१५॥ छाँडे मन जु मनाइ कैं पकरे फिरि 
बल घेरि ॥ जुबति भेष बनाई कै पहिरावे पट फेरि ॥१६॥ नैंननि अँजन 
दै हँसी भले बने बल दाऊ || छिरकति केसर घोरि कै कहो कुंवरि कौं 
नांऊ ॥१७॥ इहि बिधि होरी खेलि ही बाढ्यो अति अनुराग ॥ सुधि कछू 
न समार ही प्रमुदित ब्रज बडभाग ॥ १ ८॥ नवल लाल रसिक मनी गिरिधर 
प्रान आधार ॥ नैंनने कौ फल यह सखी निरखे नँदकुमार ॥१९॥ 


५० (कल राग धनाश्री एप) फणजुवा देहो लला नातर उपरैना और पाण 
भरेंगी ब्रज अबला ॥ध्रु०॥ इक दिना ब्रज नार सिमिट चली फगुवा मांगनाँ ॥ 
मृगमद साख जवाद लीए कर गोप घनी घनाँ ॥ राधा प्रमुख सवै चली 
हो उपमा कही न जाई ॥ मनहु मत्त गयंद पै हो ज्यों किरिनी चलीं धाई ॥ 
फगुवा देहो लला ॥१॥ किनहु कंचुकी लाल किनहु लै पीत बनाई ॥ तनसुख 
सारी साज माँग सेंदुर भराई ।। नकबेसरि मोतीहरा हो किंकिनि नुपूर घोर ॥ 
नैननि में कजरा बन्यों हो अरू सौंधे झकझोर ॥ फगुवा ॥२॥ गावति धावति 

चली सबैं नंदराई की पौरि ॥ मन में मदनगुपाल गह्मयौ चाहत भरि कोरी ॥ 
फागुन मास बसंत ऋतु हो मदन ब्यापत अंग ॥ झुंडन आई सबै हो खेलन 
हरि जू के सँग ॥ फगुवा ॥|३॥ बाजत ताल मृदंग और मुख चंग उपंगा ॥ 
झाँझ झालरि पटह भेरि दुंदुभी सुरंगा ॥ बीना महुवरि प्रनव ढफ हो तूरी 
बंस रसाल ॥ और अधोटी सबद बर हो उचघटत है कठताल ॥ फगुवा 
॥४॥ मोर मुकुट सिर बन्यौं बनी मुक्ता फल माला ॥ कुंडल मंडित गंड 
कुटिल भौंह नैन बिसाला || पीतांबर कटि किंकिनी हो मुरली सबद रसाल 
कोलाहल सुनि द्वार पै हो पौरि निकसे नंदलाल ॥ फणुवा ॥५॥ उच्कि 
इत उत ग्वालि तकत मोहन की घाते ॥ गहवे को छल धरति मनहू मोहि 
मदमाते ॥ सौंधे पिचकाई भरि हो अंचल ओट दुराई ॥ आसपास सिंघ 
द्वार पै हो रही गेल सब छाई ॥ फगुवा ॥६॥ बाढ्यों अद्भुत झुंड राधिका 
मधि दुराई ॥ सब तरुनी तिलक हरच्ौ चाहति हरिराई ॥ तबहि तलमली 
नैन हरचौ हो ढिंग आई अकुंलाई ॥ सखी परसपर सैन दे हो सिर रैंग 
दीयौ ढ़रिकाई || फगुवा ॥७॥ लियै अरगजा लाल जुबती मंडल मधि दौरे ॥ 
मनहु मदन मत्त गज तरुनी गन घेरे ॥ पट झीनों पहेचान मुख हो श्री 
राधा ढिंग लोल ॥ छूबत अरगजा ब्याज के हो कुच भरि ललित कपोल ॥ 
फगुवा ॥८॥ कोऊ कर अंचल गहे कोऊ पढ़का झकझोरे ॥ कोऊ भाँम 
लै दाम नैन सौं नैना जोरे ॥ काजर हरद कपोल बर हो गावति धावति 
नारि ॥ स्यामा सनमुख आई के हो भरि लीनें अंकवारि ॥ फगुवा देडो 
लला ॥९॥ में अंकवारो भरच्ौ करो जीय कौं तुम भायौ ॥ भाँमिनि को 
अचरोट खैंचि काहु को उढ़ायौ ॥ मुरली पगीयाँ पीत पट हो आनि चंद्रिका 
मोर ॥ स्यामा अंग बनाव हीं हो हरि सिर गूंथी है डोर ॥ फंगुवा ॥१०॥ 
कोऊ कर अंजन करे कोऊ लै माँग सँवारी रोरी बिंदुका भाल तिलक काजर 
बिंदुका री ॥ सारी सुरँग बनाई कैं हो बाणो लियौ है उतारि ॥ प्यारी 
कौ पह़िराव ही हो दै सिर मुकट सँवारि.॥ फणुवा ॥११॥ किन नकबेसरि 
दई किनहु मुक्ताफल हारा ॥ खुभी चौकी पदक पोति दुलरी व सुढारा ॥ 
बलय पहौंचिका मुद्रिका हो झांबे झूमक चार ॥ बर कंकन अरु किंकिनि 
हो पण नुपूर झनकार ॥ फग॒ुवा ॥१२॥ कर जोरे कोऊ सखी कोऊ पट 

गाँठि बनावे मंडल करि जु फिराइ सरस धमार हि गाबे ॥ कुँवरि कुँवर 
विलसति अधिक हो कोक कला ब सुजान ॥ नव नागरि दुलहो भईं हो 
नव दुलहनि भए कान्ह ॥ फगुवा ॥१३॥ कोउ आलिंगन करे कोउ मुख 
चुंबत नीके ॥ लाल भुजा उर धरे करे भुज अंसन पीय के || पीबत पीबाबति 
अधर मृदु हो कर मुख बीरी देत ॥ खंडित दसनन अरध फुनि हो अपुने 
मुख धरि लेत ॥ फगुवा ॥१४॥ सुनि आए सब ग्वाल सबै नाना रंग भीने ॥ 
अरगजा कुँमकुम नीर सरस सौंधे सँग लीनें ॥ फूलन माल गरे धरी हो 
अरू फुलेल धरचौ माथ ॥ गोद गुलाल बीरा मुखे हो धरि पिचकारी हाथ ॥ 
फगुवा ॥१५॥ तब बोले बलराम ग्वालि घेरो इक ठौरी ॥ ठौर ठौर तैं जाई 
रोकि रहो ब्रज की खोरी ॥ इक इक गहि डारियौ हो कुसुम रंग के माँझ ॥ 
इन जुबतीन में इक धरी हो जान न पावे साँझ ॥ फणुवा ॥१६॥ ओर 
सिमिट सब ग्वाल प्रथम पूजो बलदेवा ॥| रोरी हरद गुलाल करो याही 
की सेवा ॥ सौंधे कनक बेला भरे हो लै बल पै ढोरी ॥ तारी हाथ बजाई 
कै मुख बोलत हो हो होरी ॥ फग॒ुवा ॥१७॥ सुबल सुबाहु उठे बाँधि फेटा 
अरु दौरे ॥ केसर के सत कलस आनि जुबति पै ढ़ोरे || मोहन पिचकाई 
लई हो चोवा चंदन घोर और सखीन की ओट के श्री भाँमिनी मुख दई 
छोर ॥ फगुवा ॥१८॥ सब पिचकाई भरौ करौ अब कैं एकु खेला एकही 
बेर सौंधे भरो तुम कान्ह अकेला ॥ छूटी एकु ही और सबै हो धार बिबिधि 
बिधि रंग ॥ घन जानौं बरखत मानौं अमृत हो चातक श्री 
नवरंग ॥ फगुवा ॥१९॥ लै गुलाल नंदलाल जुबती मंडल मधि दौरे ॥ 
सब सखियन में भाँम मूठि डारति मुख मोरे ॥ तेल गुलाल लगाई के हो 
हाथ पिछोडे कीन ॥ रसिक सिरोमनि साँवरे हो सबन के मुख भरि 
लीन ॥ फणुवा ॥२०॥ तब राधा अति चतुर हँसति मोहन ढिंग आई ॥ 
करी रसिली बात हेरी मुख रहे कन्हाई ॥ सेन दई सब सखियन सौं हो 
ढिग आई हरि वाई ॥ स्याम परे बस मैन के हो मुरली व लई है 
छिनाई ॥ फगुवा ॥२१॥ कान लागि कै कह्यौ सखी स्यामा की स्यामें ॥ 
तो तुम्हे मुरली देहुं नेक पकरावौ रामे ॥ इतनौ कहत में और सखी ह्ये 
चटक ही में पट मार ॥ पितांबर तब लै भजी हो मोहन रहे 

निहार ॥ फगुवा ॥२२॥ मधुमंगल कहति स्याम हलधर पकरायौ ॥ सब 
गोपीन की घरूनी करो जीय को तुम भायौ ॥ कुँमकुम केसर कुसुम रैंग 
हो हरद लगावत गाल ॥ इक आँखि आँजी सखी तब हँसी सकल ब्रज 
बाल ॥ फगुवा ॥२३॥ तब ब्रजरानी आई बीच कीनों तिहिं औसर || बिबिधि 
बसन परिधान हार दीने है नौसर ॥ पीतांबर मुरली लै हो दई स्याम के 
हाथ ॥| तब निकसी निज गेह तैं हो भरे जात ब्रजनाथ ॥ फणुवा ॥२४७॥ 

इक उछारत फूल इक गुलाल उड़ावे ॥ उरप तिरप गति लेति इक पट 

तार बजावे ॥ सौंधे सौरभ नभ बढ़यौ हो धरनी अरगजा कीच ।॥ ग्वालिनी 
मिलि उद्यम रच्यौ हो ब्रज गलीयन के बीच ॥ फगुवा ॥२५॥ तब राधा 
नंदलाल देखि रानी बिहँसानी ॥ करि आरती अरघ अंग अंग अति सुख . 
सानी ॥ करि न्योछावर तौरि तृन हो परो सत्रू सिर धूल ॥ दुंदुभी देव 

बजाव ही हो बरखन लागे फूल ॥ फगुवा ॥२६॥ हरि जसु गावति चली 

सबै निज घर ब्रजनारी ॥ मदन गुपाल कै सँग रंग भरि भीनी सारी ॥ 

देत असीस जीयौ सदाँ हो “ब्रज जन' जीबन प्रान ॥ राज करौ वृषभानुजा 
हो सो गिरिधरन सुजान ॥ फगुवा ॥२७॥ 

१ छक्के राग जेतश्री (8) खेलत फाण संग मिलि दोऊ आनंद भरि पिय 
प्यारी हो ॥ नवल किसोर रसिक नंदनंदन नव वृषभान दुलारी ॥ १॥ नवकऋतु 
राज लताद्गम फूले बरन वरन छवि न्यारी ॥ गुंजत मधुप कीर पीक कुंजत 
अवन सुनत सुखकारी ॥२॥ तेसेई सुभग गौर सामलतन बनी जोटइक 
सारी ॥ कमलनेन पर बूकामेलत हँसि सकुचत कुमारी ॥३॥ भरि अरगजा 
कनिक पिचकाई धांईसवे ब्रज नारी ॥ भरत भावते मदन गुपाले बढ्यो 
रंग अतिभारी ॥४॥ बोहोरच्यों मिलि दसपांचअली गोबिंद भरे अकवारी ॥ 
चोवा चंदन अगर कुंकुमा दियो सीस तें ढारी ॥५॥ प्रेम मगन मोहन सुख 
निरखत तन सब दसा बिसारी ॥ चत्रभुज प्रभु सुरनर मुनि मोहे गुननिधान 
गिरिधारी ॥६॥ 


२ छक्के राग जेतश्री ्) खेलत बलि मनमोहना ऋतु बसंत सुख होरी 

हो ॥ सखा मंडली संग लिये बलिराम कृष्ण की जोरी हो ॥१॥ भेरि मृदंग 
डफ झालरी बाजत करकठताल |। सबतन मदन प्रणट भयो नाचत ग्वालिनि 
ग्वाला ॥२॥ ब्रजजन सब एकत्र भये घोखराय दरबारा ॥ इतवनी नवल 
कुमारिका उत्तवने नवल कुमारा ॥३॥ युवति यूथ चंद्रावली अपने यूथ 
श्रीराधा ॥ झूमक चेतबगावही बाढ्यो रंग अगाधा ॥8॥ बलि मोहन एकत्र 
भये सुबलतोक एक कोदा | दुष्ृदिस खेल मचाइयो वाढ्यो हैं मनसिजमोदा 
॥५॥ चमकिचली चंद्रावली सुबलतोक पर आई || उतहीकोपि प्यारी राधिका 
बलिराम कृष्ण परधाई ॥६॥ कमलन मार मचाइयो जुरेदुह्ूंनके टोला ॥ 
मधु मंगल पकरि कढेरियो बांधि गुदी में ढोला ॥।७॥ बहोत हँसे बलि मोहना 
हँसे सकल ब्रजवासी ॥ छोरेहूं छूटेंनहीं परिगई गाढी पासी ॥८॥ हँसतहँसत 
सब आइयो गावति गारी सुहाई ॥। सेनाबेनी करिसबे बलिमोहन पकरेधाई 
॥९%॥ बलिजूकी आंखिजो आंजीयो पीयकी मुरली छीनी ॥ मन मान्यो 
फगुवालियो पाछें जायबह दीनी ॥|६ ०॥| यह विधि होरी खेलही ब्रज वासिन 
सब सुख पायो ॥ भक्तनमन आनंद भयो ॥ गोविंद यह जस गायो ॥ १ १॥ 
३ ऑ राग जेतश्री ईछ्) रसिकफाग खेलेनवनागरी सोसर सब ऋतुराज 
की ऋतुआई ॥ पवन मंद अबिंद ओर कुंदबिगसेबिसद्चंद पियनंद सुत 
सुखदाई ॥१॥ मधुपटोल मधुलोल संग संग डोलें पिकन बोल निरमोल 
श्रुतचारु गाई ॥ रचित रास सो बिलास जमुना पुलिन में सघन वृंदाबिपिन 
रही फूलि जाई ॥२॥ कनिक अंग बरुनीसुकरनी विराजे गिरिधरन युवराज 
गजराज राई ॥ युवती हंसगामी मिले छीत स्वामी कुनित वेनु पदरेनु वड 
भागी पाई ॥३॥ 

४ (क राज जेतश्री हू) नंद कुंवर खेलत राधा संग जमुना पुलिन सरस 
रंग होरी ॥ नव घन स्याम मनोहरराजत स्यामा सुभग तन दामिनी गोरी 
॥१॥ केसरि रंग कलस भरेबहु संग सखा हलधर की जोरी ॥ हाथ न 
लिये कनिक पिचकाई छिरकीं ब्रज की नवल किसोरी ॥|२॥ चीर अबीर 
उडाबत नाचत कटिसों बांधि गुलाल की झोरी ॥| मगन भई क्रीडत सब 
सुंदरी प्रेम समुद्र तरंग झकोरी ॥३॥ बाजत चंग मृदंग अघोटी पटह झांड 

झालरि सुरधोरी ॥ तालरवाब मुरलिका बीना मधुर शब्द उधघटत धुनि थोरी 
॥8॥ अतिअनुराग बढ्यो तिषिं ओसर कुललज्या मर्यादा तोरी ॥ मदन 
गुपाल लाल संग बिहरत देहदसा भूली भईबोरी ॥५॥ एक गहत फेंटा 
फगुवाकों एक करत ठाडी जुठठोरी ॥ एकजु आंखि आंजि कें भाजी एक 
बिलोकि हंसी मुख मोरी ॥६॥ एकनलई छिनाय मुरलिका देति मारि मोहन 
को भोरी ॥ एक फुलेल अरणजा चोवा कुंकुम रस गागरि सिर ढोरी ॥७॥ 
विविध भांति फूल्यो वृंदावनन कूंजत कीर खट पद पिकमोरी ॥ निरखत 
नेहभरी अंखियांसो योंचितबतनिस चंद चकोरी ॥८॥ थकेदेव किन्नर मुनिगन 
सब मन मथनिज मन गयो लज्योरी ॥ परमानंददास यासुखकों जाचत विमल 
मुक्ति पदछोरी ॥९%॥ 


५ एफ! राग जेतश्री एड) ऋतु बसंत के आग माहो प्रचुर मदन को जोर ॥ 
केैलिरस झूमकरारेझूमकरा ॥ राधा गोरी सुंदरी सुंदर नंद किसोर ॥१॥ 
झूंडन मिलि गावत चलीं झूमक नंद के द्वार ॥ नृत्य करें ब्रज सुंदरी मोहि 
लियो मनमार ॥ २॥ बिपिन गली सुंदर वनी ललित लवंगन मेलि ॥ अंबमनोहर 
मोरियो करन केतुकी बेलि ॥३॥ गोकुल गाम सुहावनो वृंदाबनसो ठोर ॥ 
खेलहिं ग्वालिनि ग्वारिया रसिक कान्ह सिरमोर ॥४॥ एक गोरी एक सांवरी 
एक चंदवदन सोहे बाल ॥ एकन कुंडल जगमगे एकन तिलक सुभाल ॥५॥ 
एकन चोली अधखुली एक रहे वंद छूटि ॥ एक अलकावलि उरधरें एक 
रही लटखूटि ॥६॥ एकनचीर जोखसिपरे एकन लटकतलूम || एक अधर 
रसघूंटहि एक रही कंठझूम ॥७॥ ताल पखावज बाजही वीना बेनु रसाल ॥ 
महुवरि चंगजो बांसुरी बजावत गिरिधर लाल ॥८॥ चोवा चंदन कुंकुमा 
उडत गुलाल अबीर ॥ सुरनर मुनि मनमानियो व्योमविमाननभीर ॥। ५॥। सुरति 
समागम रस रह्यो मनहूं महागजमंत ॥ परमानंद प्रभु श्रीपति रसिक राधिका 
कंत ॥१०॥ 

६ (क्के राग जेतश्री (|) फाणु खेलै राधा गोरी श्री वृषभानु जु की पौरि 
हो ॥ नंदलाल वृषभानु नँदनी भली बनी यह जोरी हो ॥१॥ चारु, अबीर, 
गुलाल, लसत तन, बिच बिच राजति रोरी हो ॥ झख करदम हरि रहसि 

भरै तब, केसर कुँमकुम घोरी हो ॥२॥| तन सुख चारु छींट छिरकति तन, 
डणमगात डोरी हो ॥ अंचल पट सोभित ऊरू कुच पै उपमा श्रीफल कोरी 
हो ॥३॥ स्याम सुभग के बाम अंस पै राजति नवल किसोरी हो ॥ नूपुर 
रुनति कुनित कटि मेखला निरखि मदन मति भोरी हो ॥४॥ रीझि-रीझि 
तब “रसिक राई” कौं मृदु मुसिकनि मुख मोरी हो ॥ प्रेम गाँठि परि जू 
परसपर छुटत नहीं क्‍यों हुँ छोरी हो ॥५॥ 

१ एकल राग ललित ए#) भोरही आयो मेरे द्वार जोगीया अलख कहे कहे 
जाग ॥ मोहन मूरति एनमेनसी नैन भरे अनुराग ॥१॥ अंग विभूतिगरें 
बिचसेली देखीयत विरह बिराग ॥ तनमन बारूं धीरज के प्रभुपर राखूंगी 
बांध सुहाग ॥२॥ तुम कोनकेवस खेले हो रंगीले हो हो होरियां ॥ अंजन 
अधरन पीक महावरि नेनरंगे रंगरोरियां ॥३॥ वारंबार जुंभात परस्पर 
निकसिआईं सब चोरियां ॥ नंददास प्रभु उहांई वसोकिन जहां वसेंवेगोरियां 
॥४॥ 

२ एक राग काफी |) वाघंबर ओढें सांवरो हो यामें जोगी कोहुनरकोन 
॥श्रु०॥ संखशब्द ध्वनि सुनजित तिततें घिरि आई ब्रजनार ॥ बदन विलोकि 
कुंवरि राधे को बेठे हैं आसन मार ॥१॥ हँसि बूझत वृषभान नंदिनी रावल 
उत्तर देह ॥ कारन कोन रूपतसीको वनतज ढूंढतगेह ॥२॥ कोन देसते 
आए हो रावल कहां तेरी मससाजाय ॥ आपुन साधि मौन धरि बेठे दक्षन 
दिस बताय ॥३॥ सींगी पत्र विभूतिन बढ़॒वा सिर चंदन की खोर ॥ मेरे 
जिय ऐसी आवति हे संकर विसरी गोर ॥४॥ चुटकी विभूत दई राधाकों 
चले हैं वाघंबर झारि || मनहरि लियो तनक चितवन में गोहन लागी सकुमारि 
॥५॥ नगर नगर प्रति भवन भवन प्रति निशदिन फिरत उदास ॥ नयन 
चकोर भये राधा के हरि दरसन की प्यास ॥६॥| जतन जतन कर मनमोह्यो 
हो निरख नयन की कोर || जगन्नाथ जीवन धन माधो प्रीति लगी 
दुहुओर ॥७॥ 


धमार के पद (7 राग सारंग १८१ 


३ (कली राग सारंग (ड) मोहन मुनि हे आये हो ॥ हो मेरे ललना सबको 
मनहरलीनों ॥ध्रु०.॥ रसमसीचाल चले अलबेली अंग चढाय विभूत ॥ कानन 
कुंडल मुकुट बिराजत पीतांबर ओढे कटिपूत ॥। १॥॥ दंड कमंडल गहीजपमाला 
आसन लीनों बनाय || कोटि जतन राधा पचिहारी मुख न बोलत मुसिक्याय 
॥२॥ जगजीवन जोगी है आये अरस परस लिये ग्वाल॥ मानों कोटि उड़गण 
शशि जैसे ऐसे वने नंदलाल ॥३॥ दृण दृण थेई थेई धुनि बाजे इत गोपी 
उतमग्वाल ॥ आनंद भई हें सकल ब्रज वनिता बोलत वचन रसाल ॥४॥ 
ब्रह्मादिक इंद्रादिक मुनिवर देखत कोटि तेतीस ॥ श्री गोपीनाथ एक ख्याल 
बनायो सकल रचना को ईस ॥५॥ जान्यों भेद वलि मोहन को मुख माड्यो 
सकल सुवास ॥ जय जय कार करत सुरनर मुनि वरखत कुसुम अकास ॥६॥ 
नवल किसोर कहां लो वरनो शोभा कही न जाय ॥ सूरदास वलि लाल 
छबीले निगम निरंतर गाय ॥७॥ 


४ (फए| राग सारंग (थ्) होरी खेले में भेख धरिके आयो लंगरवा जोगी ॥ 
ब्रज जुबतिन के जूथ लै खेलत अति अनुरागी ॥१॥ कांख कुबरी गुदी 
गुदरी तिलक छाप गुदी सेली ॥ ब्रजनारी मधि राधा प्यारी देखत आई 
पहेली ॥२॥ बोले नहीं सेननि समुझा वे अधर उरज पर चाहे ॥ कर सों 
बताय कुंजन में चलिए अंक भरें दोऊ बॉहें ।|३॥ ललिता अबीर लाई मुख 
माँड्यौ रोरी केसर ढोरी | गोपी सब मिलि गावें बजावें बोलत हो हो 
होरी ॥७॥ चंचल नैन चितै चित चोर्यों मोहन मेदक रोरी ॥ उठि लै आतुर 
संकेत कुंज में मोहन लागी गोरी ॥५॥ मगन भए रस बस दोऊ आनन्द 
उरन समाय री ॥ “श्री विट्ठल गिरिधर' ब्रज जुबतिन स्वांग मनाय री ॥६॥ 
५ की राग सारंग (७8) होरी खेलै साँवरो मनमोहन जाको नाँउ ॥ फागु 
सकल ब्रज रमि रह्यों रस भीजि रहो सब गाँउ ॥१॥ नट भेष बनाई के 
हो बिप्र भए गोपीनाथ जिन कैं नैन कौतिक हारे ब्रज लरिका के नाथ ॥२॥ 
नव तरुनी नव रूपबंत हरि जाकी बाखरि जात ॥| चितवति अति अनुराण 

सौं अरू कहति भेद की बात ॥३॥ गोपी कहति अह्ो बिप्र जू हम बूझति 
हैं तुम सौं ॥ हमारी प्रीति हरि सौं लागी कछु हरि हू की हम सौं ॥४॥ 
कहति हौं बाके जिय की तुम सौं नाहिन ताकौं ढेत ॥ जो कछू करत तुमारे 
कारन हरि चाहति सदाँ संकेत ॥५॥ राधा मंत्र जपत चले हरि जहँ कीरति 
वृषभानु ॥ कहि न सकेत चाहत कझ्मों दानन मनि कन्या दानु ॥६॥ कर 
गहि ढफ नव लाड़िली हो गावति सखियन संग ॥ कहि “भगवान हित 
राम राइ!? प्रभु नेन की गति पंण ॥७॥ 

१ कल राग काफी (हु) एरी सखी निकसे मोहनलाल ॥ खेलन ब्रज में 
फागरी ॥ रंग हो हो हो होरियां ॥ एरी सखी घुमड्यो अबीर गुलाल ॥ 
मानो उनयो अनुरागरी ॥ १॥ शोभित मदन गोपाल || कटि बांधे पट सोहनों ॥ 
काछनी काछें लाल ॥ लालनिचोय रंगीमानों ॥२॥ मोर मुकुट छबिदेत ॥ 
बंक दृगनहँसि देखनों ॥ सब ही को मनहर लेत ॥ एनमेन मानो पेखनों 
॥३॥ पट आबज सुरबीन अनाघात गतिगाजही ॥ ताल मृदंग उपंग रुंज 
मुरजडफ वाजही ॥9॥ घिरआईं ब्रजनारि मृगनयनी गजगामिनी ॥ रोके 
हैं सावरेलाल घनघेरओओ मानो दामिनी ॥५॥ छिरकत पियनंदनंद ॥ त्रियपट 
ओट बचावहीं ॥ मानो घन पूरनचंद ॥ दुरनिकसें पुनि आवहीं ॥६॥ बने 
हैं त्रियन के अंग छिरकछींट छबिछेलकी ॥| मानो फूली रंग रंग॥ ललितलता 
जनुप्रेमकी ।॥| बढ्यों परस्पर रंग ॥ उमग उमग रस भरनमें ॥ निरख 
भई मतिपंग ॥ पीतांबर फरहरनमें ।|८॥| जब गहि रंगन भरे ॥ मोहन मूरति 
सांवरे ॥ हर हर हर हँसि परे ॥| मुनि मन व्हे गये बावरे ॥९॥ भई सरस्वती 
मतिबोर ॥ ओर खेल कहां लोंकहें ॥ रस भरे सांवलगौर ॥ नंद दास 
केहियरहें ॥१०॥ 


२ हक राग काफी जह) एरी सखी निकसी वृषभान कुमारि होरी खेलन 
स्यामसों ॥ रंग हो हो हो हो होरियां || एरी सखी उडत अबीर गुलाल 
कटिपिच काई भामसों ॥१॥ शोभित राधाबाल सब सुंदरिनमें सोहनी ॥ 

शोभित लहेंगालाल मोहन को मनमोहनी ॥२॥ झूमक सारी पीत अंगिया 
कुचन पर राजही ॥ सोहे नकवेसर आड पायल रुनझुन वाजहीं ॥ ३॥। आभूषण 
बहुसार मन्‍्मथ कोटिल जावही | राधा वदन चंददेख युवती नक्षत्र छबि 
पावही ॥४॥| आवत बल नंदनंद चहुओर डफ वाजही ॥ उडत गुलाल सुरंग 
सुबल तोक मध्य गावहीं ॥५॥| केसर के भरमाट पिचकाई इत उतचली ॥ 
चोबा मृजमद सान बलमोहन के मुखमली ॥|६।॥| सबको मनहर लेत गजगति 
चाल चलनमें ॥ ज्यों घन पूरनचंद राधा सखियन दलनमें ॥७॥ फूलदंडागहि 
हाथ मारत सबहिन भालसों ॥ ज्यों मृगसेना देख लपटी स्यामत मालसों 
॥८॥ घेर लिये नंदलाल घनघेरद्यो मानो दामिनी ॥ मुरली पीतांबरछीन 
चली ललिता गजगामिनी ॥५९%॥ चंद्रावलि चलीजाय दोऊ दृगन अंजन 
कियो ॥ पुष्पन गेंदचलाय दोउन मुख बीरा दियो ॥|१०॥ बाजत ताल मृदंग 
मुरली वेणु सुहावनी ॥ हो हो हो सब बोल बलमोहन कोनचावनी ॥१ १॥ 
झूमक खेल मचाय सब हिन कों बैठारकें ॥ वंसलिये कर धाय सखादीये 
सब मारकें ॥१२॥ दुंदुभी देव बजाय फूलन वरखत आयके ॥ सुर ललना 
भई॑चूर श्रीमुख देखें जायकें ॥|१ ३॥ देवमुनी मनपंग सेल फाग मनमेलहे ॥ 
छबि देखत कृष्णदास खेल फाग को कहा कहे ॥१४॥ 


३ एक राग काफी 8) खेलति स्याम सुजान सखा सँग राजे हो ॥ ज्यों 
व प्रभाकर रवि सुकमल बिराजें हो ॥१॥ उत बनी नवल किसोरी सखी 
संग सोहनी ॥ इक तै इक सरूप स्याम मन मोहनी ॥२॥ बाजति वर ढफ 
झांझि परम मन भाव ही ॥ जावत गारी धमारि प्रेम उपजाव ही ॥ ३॥| छिरकति 
केसरि नीर अबीर उड़ाव ही ॥ कमलासी नवलासी लीये तीय धाव ही 
॥४॥ गद्यो अचानक आई लला ब्रजराज के ॥ करन लगी मन भायो डारि 
डर लाज कें ॥५॥ इक धरे भुज अंस बनी अति भाँमिनी ॥ इक रही उर 
लागि मनौं घन दामिनी ॥६॥ लै करि केसर अंग प्रिया ससि प्रिया मुसिकाय 
कैं ॥ छिरके हैं मोहन लाल हीयें हुलसाइ कें ॥७॥ बोलि उठी हो होरी 
सखी सब आई के ॥ मगन भये जे कृष्ण ध्यान उर लाई के ॥८॥ 

४ (है राग काफी 'डु) श्रीणोकुल राजकुंमार लाल रंग भीनेहें ॥ खेलत 
डोलत फाग सखा संग लीनेडें ॥१॥ चित्र विचित्र सुदेस सबे अनुकूलेहें ॥ 
राजत रंग बिरंग सरोजसे फूलेहें ॥२॥ एकनके करकंकण जेरी जरायकी ॥ 
एकन के पिचकाई सुहेम भरायकी ॥। ३॥ कुंकुम घोर भरें घट हाटिकके घने ॥ 
पंकज पुंज पराग सुमृगमद सोंसने ॥७॥ ढोलकी ढोल निसान मुरज डफ 
बाजहीं ॥ मेनके मेघ मानो रस वृष्टि सों गाजही ॥५॥ धुनि सुनकें अकुलाई 
चली नव नागरी ॥ एकते एक महागुण रूपकी आगरी ॥६॥ राधाके संग 
सुहाई अनेक सहेली हें ॥ कामके काननकी मानों कंचन वेली हें ॥७॥ भेष 
बनायेकी भांति न जात बखानी हें ॥ जेती तेती उपमा मनमें बिलखानी 
हैं ॥८॥ कोयल कूरकहा सुर भेदहि जानही ॥ कुंजर कायर कोन कहा गति 
ठानहीं ॥९॥ केरनकोजुसुभाव परचो अति कंपको ॥ हेमलियो हठनेम सुपावक 
झंपको ॥ १० ॥ खंजन कंजसों लागिरहे गति लासतें ॥ के हरिकंदर मंदिरमें 
दुरच्ो त्रासतें ॥११॥ पंक में पंकज मूलरहो छिपि लाजतें ॥ नित्य प्रकास 
बिलास मिट्यो छ्विज राजतें ॥|१२॥ ताल पखावज आवज बाजे जंत्रहें ॥ 
गान मनोहर मेनके मोहन मंत्र हें || १ ३॥ सो इतकी उत्तकी धुनि लागे सुहाई 
हैं ॥ मानो अनंगके आंगन बाजे बधाई हें ॥१४॥ गोकुल गोरिन खोरिन 
खेल मचायो हे || रंग विरंग अबीरसों अंबर छायो हे ॥ १ ५॥ लाल गुलालकी 
धूंधरमें मुखच्यों लसें ॥ प्रात पतंग प्रभाविच कंचन कंजसें ॥१६॥ दृष्टि करी 
पिचकारी भरी अनुराणसों ॥ जाय लगी ब्रजराज लला बडभागसों ॥१७॥ 
उज्वल हास कपूरकी धूर उडावही ॥ सुंदर स्याम सुजानसों नयन जुडावही 
॥१ ८॥ गावत गारिन नारि सबे झुक प्रीतिकी ॥ बात बनावत आपनी आपनी 
जीतकी ॥१९॥ घिरिआईं अबला सब लाल गोपालसों ॥ हेमलता लपटी 
मानो स्याम तमालसों ॥२० ॥ कोऊ गहें पटपीत कोऊ वन दामकों ॥ 
कोऊ निसंक व्है अंकभरे घनस्यामकों ॥२१॥ स्यामके सीसतें स्यामाजू 
केसरढोरी है ॥ दे करतारी कहें सब हो हो होरी है ॥२२॥ एसोई ध्यान 
सदा हरिको जीय जोरहे ॥ तोपें गदाधर याके भागिकी को कहे ॥२३॥ 


५ एक! राग काफी 8) श्रीवृषभान कुंवरि महारंग भीनी हैं ॥ सखी स्वरूप 

अनूप सबे संग लीनी हें ॥१॥ खेलत फाग सुहाग भरी अनुराग हैं ॥ नंद 
के लालसों बाल वडीवड भागहें ॥२॥ कंचन वेलि सुकोन कहा च्युति 
दामिनी ॥ चंद कहा अरविंद को काम की कामिनी ॥ ३॥ खंजन मीन आधीन 
करी कदली जहां ॥ केहरि हंस प्रसंस करें अति से तहां ॥४॥ कोकिला 
कुंद कपोत सुकीरन कोगिनें ॥ बिंब बंधूक प्रवाली वारी वारनें ||५॥ वास 
सुवास बने सु बने रंण रंग हें ॥ हेम मणि खची है रची भूषण अंग हें 
॥६॥ सोंघेकी सरसाई कहां लोंकही परे || गुंजत हैं अलि पुंज अंग अंग 
उपरे ॥७॥ दुंदुभी ताल मृदंग वाजे बजावहीं ॥ ले रसरीतिसों प्रीतिसों चाचर 
गावहीं ॥८॥ बेसुन सुंदर स्थाम सखा संग आयेहें ॥ झीने सुगंधसो भीने 
बागे बनाये हैं ॥९॥ देखत दोरी किशोरी भरोरी भरो भनी ॥ रीझीहें रूप 
निहार सनेहसों सनी ॥१० ॥ सोंधे भर पिचकारी जरीनगहेमसों ॥ छबिसों 
छोडी छबीली छकीहे प्रेमसों ॥| १ १॥| कंचनकी जु कमोरी सो केसरसों भरी ॥ 
डारति हैं पिचकारी सखी सबद्लें खरी ॥१२॥ भामकों स्याम चलाई गेंदुक 
फूलकी ॥ आय लगी उरमांझके कामके मूलकी ॥१३॥ कंज पराग कपूरकी 
धूरि गोपालकें ॥ लावत गालसों बाल लगी उरलालकें ।।१४॥ आंधी करी 
हरि वीर अबीर गुलाल हें ॥ धूंधरमें झकझोर टूटी उरमाल हें ॥१५॥ आई 
झुंडन झूमकें घूमके बारकों ॥ फूल छरीबधरी उर कंचन की मारकों ॥|१६॥ 
यह रस श्रीगिरिधारी की प्यारी को गानहें ॥ श्रीविद्ठल गिरिधरसो जीवन 
प्रान हैं ॥१७॥ 


& (हक राग काफी इक) तृभंगी मोहन मन हरचो हो ॥ सब ब्रजजन सुख 
देन ॥भ्रु० ॥ घर घर तें बनि बनि ब्रज बनिता चली हें नंददरवार ॥ देखन 
रूप मदन मोहन को कीनो हे प्रेम विस्तार ॥१॥| तन तन सुख की सारी 
पहरें अतरोटा छवि देत ॥ नील कंचुकी अति राजत हें कसंबी फूल समेत 
॥२॥ रत्नजदटित राखरी विराजत वेनी सो छबि देत ॥ कनिक खंम पर 
चढ्यो भुजंगम जानों अमिके हेत ॥|३॥ विधि वांहन वखमांग विराजत सीस 
फूल की कांति ॥ करनोटी अरु करन फूल मानो शशि उड़गन की पांति 
॥४॥ मृगमद आड ललाट विराजत विच वंदनको बिंदु ॥ कही न जाय 

कछु एसी शोभा मनहं राहु पर इंदु ॥५॥ पंकज लोचन ऊपर भृकुटी मनहं 
काम के बान॥ छूटत नहीं आप बस राखे मदन रायकी आन ॥६।॥ नयनन 
न अंजन खंजन मोहे चंचलता थके मीन ॥ चपल चितवनी मृण मोहे पुतरी 
कमल आधीन ॥|७॥ नासा बेसर जल सुतराजे कहिये कहा बनाय ॥ मानो 
अंद निज बंधु जानिके लीनो निकट बुलाय ॥८॥ अधर सुधा मुख मधुरी 
वानी मुसकनि बरखत फूल ॥ दसन तडित के बीज बयेहें मध्य सुधा के 
कूल ॥९॥ चिबुक चिन्ह एसे देखियत हैं मधुकर सुत जेसें होय ॥ करि 
मधुपान प्राण सुखदीनों रह्मो कमल ढिंगसोय ॥१० ॥ मुक्तामाल चौकी 
हमेल खणवारो दुलरी पोत ॥ कंठ पदिक सरी जगमगात मखतूल जामें 
जोत ॥११॥ चार चार चूरी रही पोहोंची खुभि परवरा सु घाट ॥ कर 
पल्‍लव मुदरी अति राजें बाजूबंद भरे पाट ॥१२॥ क्षुद्र घंटिका कटितट 
राजें सप्तसुरनकल वाज ॥ आतुर व्हे आये धाये सब मनहुं मत्त मजराज 
॥१३॥ गजगामिनि भामिनि अति प्रमुदित पण नूपुर झनकार ॥ मानो मराल 
मंडली शोभित रह्यो नरति अहंकार ॥ १४॥ सकल सिंगार किये ब्रजवनिता 
उपमा कही न जाय ॥ कोटि कोटि राकेश मानो प्रणट भयें हैं आय ॥१५॥ 
कोकिल बेन सकल ब्रज सुंदरि करत मधुर स्वर गान ॥ मानो एकचट 
सार पढी हैं घट बढ परतन तान ॥१६॥ चावा चंदन ओर अरगजा साख 
गुलाल अबीर ॥ नब मदुकी भर केसर घोरी निरमल यमुना को नीर ॥१७॥ 
छिरके जाय गोपाल बाल सब बाढ्यो मन आनंद ॥| गावत हसत करत 
कौतूहल राजत श्री नंदनंद ॥१८॥ दुह्ंदिसते बाजे बाजत हें मुरली चंग 
उपंण ॥ रुंज मुरज डफ झांझ झालरी वाजत मधुर मृदंग ।। १ ९।| सब सस्बरियन 
मिल मोहन पकरे छांडे आंखि अंजाय ॥ तब तो वसनही हरे अब दाव 
परदो हे आय ॥२० ॥ मुख मांडत ओर आंखि आजतहें राजत सुभग 
सुदेस ॥ देखत रूप मदन मोहन को होत प्रेम आवेस ॥२१॥ ताल घेर 
गायन गायें गंधर्व से गुनी अपार ॥ मोहन रीझ देत पीतांबर राधा उर 
को हार ॥२२॥ हरिनारायण फगुवा दीनों मेवा बहुत मंगाय ॥ गावत चलीं 
सकल ब्रजवनिता स्यामदास बल जाय ॥र३झ॥। 


धमार के पद ८] राग काफी १८७ 


७ (क्री राग काफी (छ) त्रिभंगी मोहन रंग भरे हो ॥ रंग भरे खेलति 
फागु बिलास ॥|१॥ होरी डॉडौ रोपन कों मिलि चले सखा लिए संग ॥ 
बाजत धौसा भेरी झालरी आबज ताल मृदंग ॥२॥ ढोलक ढोल किसांन 
किन्नरी झांझि और कठताल ॥ कर ढफ लिए बजावत गाबति किलकत 
नाँचत ग्वाल ॥३॥ फैंटन भरै गुलाल सुरंग रंग उड़वत विमल अबीर ॥ 
चोबा चंदन औरू अरगजा कलस भराए बलबीर ॥४॥ एकनि पै बीरा भरि 
ओरी एकनि पै कुसुमनि हार ॥ एकु कर लिए गेंद बकुलन की करत परसपर 
मार ॥५॥ जाय चोहटे होरी कौ आरोपन कियौ हैं गुपाल बिधि सों द्विजन 
सों पढ़ाई मंत्र करि धुनि पहिरावत माल ॥६॥ इष्टि बिधि करी पूजा होरी 
की, ब्रज जन मन आनंद बरखत ॥ पुहुप देब गन उचरत, जै-जै गोकुल 
चंद ॥७॥ सुनि कुलाहल लरिकन कौ उठि धाई सब ब्रज नारी ॥ झुंड 
झुंडन जुरी आँई हो देति भाँमती गारी ॥८॥ नवसत साजि सिंगार कनक 
तन बरनि सके कबि कौन ॥ अंग-अंग रूप सुधा की सीमा देखत लाजत 
मौन ॥९॥ देरि ग्वाल सब मतौ मत्यौ मन जुबती जूथ पै दौरी ॥ हो हो 
हो करी कनक कलस भरि री ढोरी है केसरि घोरी ॥१० || तब गोपी 
अति कोपी बोहर्यो सिमिटि सबै इक ठौर ॥ करी धृंधरी ललिता उठि धाई 
पकरे हैं नंद किसोर ॥११॥ झटकत पीत बसन कंटि ते कर मुरली लई 
छिंड़ाई ॥ गूंथि स्थाम सिर बैंनी बनावत काजर नैन अंजाय ॥१२॥ एकु 
लाल कौ अंक भरति है एकु जु चुंबन देति ॥ एकु अधर रस पान करत 
हैं अति दुर्लभ सुख लेति ॥१३॥ मनमोहन कौ बागौ लै श्री राधा कौं 
पहिराई ॥ स्यामा के आभूषन स्थाम को सजि सब लेति बलाई ॥१४॥ 
गाँठि जोरि मुख माँडि कुंमकुमा फणुवा लियौ मैँँगाय ॥ इहि बिधि फायणु 
रेलि प्रमुदित मन बहुरी आपुने घर आय ॥१५॥ आरति करति जसोदा 
मैया राई लौन उतारि ।! बिबिध भाँति के बसन देत हैं बारि न्‍्योछावरि 
डारि ॥१६।| यह सुख श्रीवल्लभ श्रीविद्ठल चरन कृपा बिनु नाँहि ॥ नँद 
नंदन की या छबि पै “दास” बारने जाँहि ॥१७॥ 


८ (राग काफी ई्डी मन मोहन ललना मन हर हो ॥ हंरचो मन 

सकल घोष सिरताज ॥| श्रु० ॥ गृह गृहतें सुंदरि चली देखन ब्रजराज कुमार ॥) 
निरख बदन बिथकित भई हरिठाड़ें सिंघ दुवार ॥१॥ डिमडिम पटह झांझ 
डफ बीना मृदंग उपंगन तार ॥ गावत चेत सुबल श्रीदामा बाढ्यो रंग अपार 
॥२॥ रत्न जटित पिचकाईं कर लियें छिरकत घोख कुमार ॥ मदन मोहन 
पिय अति रसकमाते कछु बन अंग सह्यार॥३॥ इत राधा प्रभृति चंद्रावली 
ललिता गोपि अपार ॥ उत हलधर मोहन दोऊ भैया खेल मच्यो दरबार 
॥४॥ शिथिलित कटि तट बसन मेखला उरगज मोतिन हार | बिथुरी अलक 
बदन छबि राजत गलित कुसुम सिरभार ॥५॥ मोहन प्यारी सेनदे हलधर 
पकरे जाय ॥ आपुन हसत पीतपट मुखदे आये हें आंखि अँजाय ॥६॥ 
बहोरच्यों सिमटि सकल सखियन मिल मोहन पकरे धाय ॥ अधर माधुरी 
पीबत पिबाबत मुरली लई है छिनाय ॥|७॥ परिवा सिमिटि सकल ब्रजबासी 
चले जमुना जल न्हान ॥ बार कुंवर नंदरानी हो देत बिप्रन बहु दान ॥८॥ 
द्वितीया पाट सिंघासन बैठे छत्न चबर सिरताज ॥ राजत सभा सहित श्रीदामा 
बल बल बल युवराज ॥९॥ स्याम सुभग तन अति राजत हैं अरगजा पीत 
सुवास गोविंद प्रभु पर सकल देवता बरखत कुसुम अकास ॥१०॥ 


९ (री राग काफी (छ्) सलोनी स्थामा मन हरद्यो हर मन रसबस 
कीने नंदकुमार |॥।ध्रु०॥ सब युवतिन में राजत आज भली वृषभान कुमार ॥ 
नख सिखलों अंग अंग प्रतिमानो उदयो कोटि कमार ॥|१॥ चरण कमल 
वर विमल कंचन के नूपुर के झनकार ॥ मानो हो मराल बालकी मंडली 
बोलत डोलत चार ॥२॥| कदली खंब जंघ जुग मानो मद गयंद अतिचार ॥ 
क्रेहरि कटि किंकिणी हाटक तन पहरें नील पटसार ॥३॥ नीवीनाभि त्रिवली 
रोमावलि कंचुकी कुंच बिचहार ॥ मानो सुभग सुमेर अंगतें धसीहें गंगद्वे 
धार ॥४॥ कर पह़ोंची फुंदना मुद्रावलि कंकन चुरी सुढार ॥ राजत अति 
फल फूल भरीद्वे मोनो कल्पतरू डार ॥५॥ बदन इंदु अरविंद नयन भय 
मनहुं मधुप गुंजार ॥ ताटंक श्रवण सरस नकवेसर बिंदु चिबुक सिंगार 
॥६॥ हसन दसन दुति अधर बिंब छबि मृगमद तिलक लिलार ॥ रसना 
एक छबिसरसिसीसछबि मानो तरंग निधिवार ॥७॥ अपनी बुद्धि हरिहेत 

विरंचि रचि जनु राधाजु नारि ॥ सूरदास प्रभु मोहन नागर निरखत वदन 
निहारि ॥८॥ 


१० (कह राग काफी ँछ) मोहन की मुरली मन हरच्यो हो ॥ हो मेरे प्यारे 
जब तें सुनि है मधुर धुनि कान ॥ ध्रु० ॥ प्रथम प्रारंभ निकसि सखी ब्रजते 
ब्रिंदाचनन की भूमि ॥ ता पर केलि करत नँदनंदन ललित लता रही झूमि 
॥8॥ तेसौई रितु बंसत प्रमट्यौ ब्रज सबहिन के जिय फूल ॥ जाग्यौ मदन 
देखि कुसुमावलि भँवर भयौ मन भूल ॥२॥ श्री ब्रजराज सखी सँग लीने 
राजत जमुना तीर ॥ उत राधिका झुंडन अपने सों गावत गहर गँभीर ॥३॥ 
मोर मुकुट बनमाल बिराजत उर पीताँबर अंग ॥ सुनि सजनी गिरिधर 
नहीं चितवत लज्नित कोटि अनंग ॥४॥ बाजत तहाँ मृदंग ताल बीना श्री 
मंडल डफ ढोल ॥ खेलत फाण, कान्ह हो हो कहि नाचत करत कलोल 
॥५॥ लिये ग्वाल हाथ पिचकारी तकि-तकि करत हैं घात ॥ भिजवत चीर 
गात गोपिन के रीझि स्यथाम मुसकात ॥|६॥ दुचित भये जब ही हरि नागर 
राधा दीनी सैन ॥ पकरे आय अचानक सखियन आंजि लिये दोऊ नैन 
॥७॥ लियौ छीन पीत पट बाँसुरी तारी दै-दे नचाय ॥ एसे सुत “जन हरिया' 
के प्रभु फणुवा दियौ है मैँगाय ॥८॥ 

8११ (कक राग काफी #पक्‍्झ) गोकुल को जीवनि मन हरद्यो हो सखी री, 
खेलति होरी फाण ॥ थ्रु० ॥ दुहुँदिस रंग बढयौ अति भारी सोभा कही 
न जाई ॥ नाँचत ग्वाल करति कुलाहल सुरँग-गुलाल उड़ाई ॥१॥ ले लै 
करन करन पिचकाई केसरि कलस भराई ॥ चोवा साख जवादि कुँमकुमा 
गोरा मेद मँगाई ॥२॥ सनमुख है छिरकत गोपिन को ग्वाल सबै सतराई ॥ 
दीठि बचाई आई ललिता तब पकरे हलधर धाई ॥३॥ अपने मन कौं भायो 
करि के छाड़े है तब जाई ॥ पिय तन देखि रही ब्रज बनिता आनँद उर 
न समाई ॥9॥ दुंदुभि ढोल पखावज आबज बाजत ढफ सहनाई ॥ बैंनु 
रबाब किन्नरी महुवरि मुरली मधुर बजाई ॥५॥ सब समाज लै कै घर आए 
प्रफुल्लित भए नंदराई ॥ करि आरति जसुमति अति आदर सौं आतुर सनमुख 
आई ॥६॥ इंद्रादिक सनकादिक संकर कुसुमन वृष्टि कराई ॥ यह जोरी 

अविचल या जग में 'रामदास” बलि जाई ॥७॥ 


१२ (क़कै राग काफी ईश्) श्रीराधा नागरि मन हरचो हो हरच्यो मन सकल 
घोख सुखदेन ॥ भ्रु० ॥ मोंहन तेरी प्राण प्रिया को वरनों कहा शृंगार ॥ 
जो तुम मेरो आदि अंतलों मानो यह उपकार ॥१॥ चंद्रमुखी भूँह कलंक 
विच चंदन तिलक लिलार ॥ मानो वेनी भुजंग के चांपे स्वत सुधाकी 
धार ॥२॥ नयन मीन आनन सरोवर में परत हें पलकनजार ॥| मानो करण 
फूल चारों के रवकत वारंबार ॥३॥ वेसर बनी सुभग नासा पर मोती 
सजल सुढार ॥ मानो तिल प्रसून सूक्षम शशी द्वेदिस बूंदतुसार ॥४॥ सुठ 
सुठोन ठोडी पर लोनो लीला यह आकार ॥ चुबत चुकत अधर रस मानो 
पर गयो चिन्ह मझार ॥५॥ कंठसरी विच पदिक विराजत यों राजत उरहार ॥ 
दहनावत देत ध्रूतारे मानो नक्षत्र की माल ॥|६॥ कुचवर कुंभ सूंढ रोमावलि 
नाभीसरसि अनुहार ॥ मानो पानी पीवत सै सब तहां जोवनगज मतवार 
॥७॥ खमकि बने कंचन बिजायठे शोभा भुजन अपार ॥ फोंदा सुरंग फूल 
फूले मानो मदन विटप की डार ॥|८॥ छीन लंकनीबीकटि के हरि यों राजत 
व्योहार ॥| मोरबांध मानो बेठ्योदुले मन्मथ आसनमार ॥९॥ युगल जंघजे 
हरि जरायकी पण नूपुर झनकार ॥ चलत हंस गति राजकिशोरी अतिनितंबके 
भार ॥१० ॥ छटक रह्यो लहेंगा गुलणजको मिलतन सुखकी सार ॥ सूरदास 
स्वामिनी के ऊपर भ्रमर करत गुंजार ॥११॥ 


8३ (क्लै राग काफी हैँ) मोहन के खेलत रंग रह्यो हो श्री राधा गिरिधर 
खेलत फाग ॥|ध्रु० ॥ खेलत चलत करत अतितरकें छिरकत पिय पें धाय ॥ 
खेलि चली जोवन मदमाती अधर सुधारस प्याय ॥१॥ वागे दुहं दिस सरस 
विराजत राजत कंचन माल ॥ इते रंग रंगीली राधा उते नंदजू के लाल 
॥२॥ इतलिये कनक लकुटिया नागरि उत हरि ओढन साल ॥ झुंडन जुर 
चहुंदिसते आईं गावत गीत रसाल ॥| ३॥ मारलगी तब उलटि चलीढें वेनीहले 
चह अंग॥ मानो इंदु के वदन सुधा पर उडि उडि परत भुजंग ॥४।| खेलदगाको 
जिनकरो लालन के लागेगी चोट ॥ मोहन मूरति सांवरी राखोंगी अचरा 
की ओट ॥५॥ एकजु आई आन मामते सुंदर चतुर सुजान ॥ यह ढोटा 

माई कोन गोपको मारत मोहन बान ॥६॥ झांझ भेरि दुंदुभी पखावज ओर 
आवज डफतालं ॥ मदनभेरि ओररराय गिडगिडी बिच बिच बेनु रसाल 
॥७॥ यमुना कुल मूल बंसीबट गावत गोप धमार॥ लेले नाम गाम बरसानों 
देत परस्पर गार ॥८॥ खेलें फाग प्रेमसों मोहन फणुवा दियो मगाय ॥ 
हरिनारायण प्रभु सोभा बाढी स्यामदास बल जाय ॥९॥ 


१४ (छल राग काफी डु) खेलत मोहन रंग रह्यो हो ॥ लाल माई सुंदर 
सब सुखरास ॥ ध्रु० ॥ स्थाम संग खेलन चली स्यामाजू सखियन जोर ॥ 
अबीर गुलाल कुंकुमा केसर बहु चंदन घटघोर ॥ १॥ फूलन की गेंदुक नवलासी 
कनक लकुटिया हाथ | धायगही ब्रज खोरि राधिका कोटिक युवतिन साथ 
॥१॥ उतते हरि आये जब हो हो बोलत ग्वालन संग ॥ कान परी सुनियें 
नहीं बहु बाजत भेरि मृदंग ॥३॥ पहलें सुधि पाई नहीं अब घिरेहें सांकरी 
खोर ॥ अब हलधर उलटो कहा तुम धावो ग्वालन जोर ॥४॥ भरत धरत 
आजत राजत गेंदुक नवला सिनमार ॥ बसन रसन छूटत न संभारत टूटत 
मुक्तन हार ॥५॥ उडत गुलाल अबीर कुंकुमा जुरि आईं सब वाम ॥ गयो 
है गुलाल नयन कर मींडत गहि पाये सखि स्याम ॥६॥ मोहन पिय इकले 
करि पाये चहुंदिसते आईं घेरि ॥ बोलोजू अब आनि छुडावे बलिभैया देहूं 
टेर ॥७॥ आज हमारे बस परेहो भले होतो जाउ छुडाय ॥ केबल छूठो 
आपने के जसुमति माय बुलाय ॥|८॥ एक श्रवन में कहि कछु भाजत एक 
भरत अंक वार ॥ एक निहारत रूप माधुरी रही अपन पोहार ॥९॥ एक 
बनाय देत बीरी कर पल्‍लव छुवत कपोल ॥ वल्लभ युवती बड भागिनि 
हरि बस कीने बिन मोल ॥१० ॥ एक उठाबत बदन चिबुक गहि हम तन 
स्याम निहार ॥ एक नयन कीसेन मिलावत वेनन देत बगार ॥११॥ तब 
तुम बसन हरे हमारे कीने अनेक उपाय ॥ सब तुम नणन करी हतीं हम 
छोडेंगी तुमहि नंगाय ॥१२॥ आंखि दिखावत हो कहा तुम करहो कहा 
रिस्याय ॥ हम करिहें अपनों मन भायो छांडेंगी तुमहि नचाय ॥१३॥| एक 
गह्े कर फेंट एक पीतांबर लियो हे छिनाय ॥ राधा हसत ओठभी ठाडी 
सेनन देत बतोय ॥१४॥ उडत गुलाल अरूण भयो अंबर छबि छाई मानो 

सांझ ॥ राधा प्रणट करें नहीं मुखचंद नीलांबर मांझ ॥९५॥ हरि अपने 
छलबल सों घूंघट पटकीनो दूर ॥ हसत प्रकास होत चहूंदिसते सुधा किरन 
भरपूर ॥१६॥ हसि हसि कड॒त लाल सबहिनसों आभूषण मेरे लेह ॥ नासा 
को मुक्ता हों देहूं पीतांबर मेरो देहु ॥ १७॥ कहो कहा फगुवा देहो तुम बोलो 
सांचे बोल ॥ केहमसों हा हा करो के देहु श्रीदामा ओल ॥१८॥ मुख की 
कहत सबे झूंठी सी मन में अधिक सनेह ॥ कूट करेंगे बलभैया तुम हमहि 
जान किन देह ॥१९॥ खेलि फाग अनुराग बढ्यो तब मची हे अरगजा 
कीच ॥ ब्रजनारी कुमुदिनी फूली हरि शशि राजत बीच ॥२० ॥ देखत 
शोभा सुख संपति की मनमें यह विचार ॥ ब्रजनारी क्‍यों न भई यों कहत 
सकल सुर नार ॥२१॥ काम कोटि ओर भाम कोटि कोटि समा रहि लाज ॥ 
रोम रोम प्रति कोटि कोटि शशि सुधा किरण बहु श्राज ॥२२॥ अष्ट सिद्धि 
नव निधि द्रजवीथन डोलत घर घर द्वार ॥ सदा वसंत रहत वृंदावन लता 
लता द्वुमडार ॥ २३॥ जुगल किशोर चरण रज याचूं सरस धमारहिं गाय ॥ 
मदन मोहन की या छबि ऊपर सूरदास बल जाय ॥२४॥ 


१५ (है राग काफी (घर) खेलत जाके रंग रह्यो हो ब्रजवासिन संग फाग 
॥ भ्रु० ॥ वीना ताल मृदंग झांझ डफ वाजत वंश रसाल ॥ गावत गिरिधर 
रूचि उपजावत विवश भई ब्रजबाल ॥१॥ लाल गुलाल लिये ओलिन में 
बहुविध केसर घोरि ॥ मोहन हाथ कनक पिचकाई क्रीडत ब्रज की खोरि 
॥२॥ मधु मंगल श्रीदामा तुमहं होहु त्रियय की ओर ॥ जाके खेलत सुख 
उपजत हे यों कह्मो नंदकिशोर ॥३॥ गारी देंहि जसोदा कों सब प्रेम प्रीति 
रससान ॥ यह छबि फवीजु कहां लगि वरनें बुधि थकित अनुमान ॥४॥ 
गोरे नंद जसोदा गोरी कान्हर कोन गुन स्याम ॥ प्रथमही न्हाय जसोदा 
बैठी देखे हें वृषभान ॥५॥ हलधर कह्मो भुजा ऊंची कर कारे जो वृषभान ॥ 
कीरति कहो कोन सों जाई राधा रूप निधान ॥६॥ वहोरच्यो सिमिटि सकल 
ब्रज सुंदरि वेनी गुही बनाय ॥ मांग संवार त्रिया से कीने पचरंग पाग छिनाय 
॥७॥ श्रीराधा चोली पहराई ललिता लहेंगा सारी ॥ आभूषण सब अंग 
बनाये निरिख थकी ब्रजनारी ॥८॥ राधे बोलि कह्यो सखियन सों रही रूप 

रसपाग ॥ जो पुरुषारथ देहि विधाता ऐसी कामिनि लाग ॥५॥ कान पकर 
गुलचे चंद्रावलि सखियन पहोंची जाय ॥ राधा मगन भई बिहरत ही सकुचि 
रही सिरनाय ॥१० ॥ उपरना पचरंगी पणिया सिर बांध चली एक नारि ॥ 
निकट गई मोहन के घोखें हलधर गहढे हें संभारि ॥११॥ कोऊ नीलांबर 
ले भागी कोऊ बेन बखासतनाम || काहू दई कपट की बीरी लीजेजू बलिराम 
॥१२॥ सारी सुरंग चूनरी हमकों आभूषण बहु मोल ॥ इतनो फगुवा दे 
छूटोगे देहु श्रीदामा ओल ॥१३॥ तब हलघधर युवती सनमानी मेवा दियो 
मंगाय ॥ कंचन थार भरही रामाणिक सूरदास बलिजाय ॥१४॥ 


१६ (| राग काफी एड) या ब्रज में होरी रंग बढ्यो ॥ हो हो सबहतिन 
हिये हुलास ॥ भ्रु० || खेलत मोहन लाडिलो हो नंदराय की पोरि | हलधर 
सुबल सुबाहु श्रीदामा सब लरिकन संग जोरी ॥१॥ विविध भांत के भेष 
बनाये नाचत अतिहि सुधंग ॥ गावत गारी तारी दे दे किलकत अपने रंग 
॥२॥ ढोलकी ढाल पखावज वीना झांझ संख डफ ताल ॥ भेरि दुंदुभी 
अगणित वाजे विच बिच वेणु रसाल ॥३॥ कोलाहल सुनि सब ब्रजसुंदरि 
सकल सिंगार संवारि ॥ झुंडन मिल गावति आईं अतिही सरस सुरणगारि 
॥४॥ दुह्ंदिशतें छूटी पिचकारी घुमड्यो अबीर गुलाल ॥ रप्टत झपटत 
तनले धावत टूटत उर वनमाल ॥ ५॥ तिहिं छिन चपल चतुर चंद्रावलि हलधर 
पकरे दोर ॥ आंखि आंजि मुख भांडि कुंकुमा छोडे रंगनवोर ॥६॥ पोंछत 
नयनन खोरनीलपट तन नवहीं वसन संभार | हो हो हो करि ज्वाल हसतहें 
वाढ्यो रंग अपार ॥७॥ तब नंदन नंदन फणुवादेनमिस प्यारी सन्‍्मुख आय ॥ 
मृगमद केसर ओर अरगजा भीजे उर लपटाय ॥८॥ तब सकुची गोपी सब 
कोपी कनक लकुट ले हाथ ॥ पकरन धांई छबीले लाल कों खसत झीने 
पट माथ ॥९॥ भागे सकल सखा संग के तब मोहन लीने घेर ॥ अछन 
उठाय णई ले पियकों फिर चितवत मुख फेर ॥१० ॥ प्यारी धाय गहे 
भुज बंधन अति आतुर अकुलाय ॥ करत मनोरथ सब ही जियके रस वस 
रहे अरुझाय ॥ १ १॥ एक सखी सोंधो लपटावत नावत केसर नीर पीतांबरसों 
गूंथि बनावत गह्डि राधाजू को चीर ॥१२॥ एक कहत बलबल जोरीकी 

त्रिभुवन नहीं समतूल ॥ वदन निहारें ज्यों चंद चकोरी अंग समातन फूल 
॥१३॥ एक कपोल परसि लपटावत केसर कुंकुम घोर ॥ एक भालरचि 
बेंदी बनावत हंसत सबे मुखमोर ॥ १ ४॥ एक कहे भली बनीहें सहचरी राधाजू 
की जोरि ॥ यह सुनिमुसकि हँसत पियप्यारी चितवत नयनन मोरि ॥१५॥ 
या छबि ऊपर तन मन वारत राई लोन उतारि ॥ चिरजीयो युगयुग यह 
जोरी कहति यों अचरा पसारि ॥|१६॥ हरि संग करत विहार विविध रस 
केसें बरन्यों जाय ॥ सुरनर मुनि विथकित भयेहें रति पति रहे सिरनाय 
॥१७॥ फगुवा मन मान्यों दियो सब पूजी मन की आस ॥ श्रीविह्डन पदरज 
प्रतापतें गावत यह यशदास ॥१८॥ 

१७ हुक राग काफी ) तुम चलो सबे मिलि जांय खेलन होरियां ॥ 
अपनी अपनी सुरंग चूनरी मोतिन मांग भरोरियां ॥१॥ थरहरात अधरन 
पर मोती अंगिया केसर वोरियां ॥ चोबाचंदन अगर कुंकुमा भरि भरि देत 
कमोरियां ॥२॥ अंग सों अंग गुलाल बिराजत भली बनी यह जोरियां ॥ 
केहरि लंक नितंब विराजत गज गति चाल चलोरियां ॥ ३॥| पिचकाई मोहन 
पर डारत बिहसी घूंघट खोलियां ॥ वाजत ताल मृदंग ओर डफ पढि पढि 
बोलत बोलियां ॥७॥ नयन आंज मुख मांडिं स्थाम को सबमिलि करत 
कलोरियां ॥ सुरदास प्रभु सब सुख क्रीडत बिहरत ब्रज की खोरियां ॥५॥ 
१८ (कै राग काफी (ह) निकस कुंवर खेलन चले ॥ रंग हो हो होरी ॥ 
मोहन नंद के लाल ॥ रंगन रंग हो छोरी ॥ संग लीने रंग भीने व्वाल 
बाल ॥ वेगुन रूप रसाल ॥ १॥ कंचन माट भराय ॥ सोंधे भरी हे कमोरी ॥ 
रत्न जटित पिचकाई करन ॥ अवीर भरें भर झोरी ॥२॥ सुरमंडल डफ 
झांझ ताल ॥ बाजत मधुर मृदंग ॥ तिनमें परम सुहावनी || मडडबरि बांसुरी 
चंग ॥३॥ खेलत खेलत जब रंगीलो लाल ॥ गये वृषभान की पोरि ॥ 
जेहुती नवल किंसोरी भोरी ॥ ते आंई आगें दोरि ॥४॥ सुनि निकसी नव 
लाडिली ॥ श्रीराधा राज किशोरी ॥ ओलिन पोहोप पराग भरे || रूप अनुपम 
गोरी ॥५॥ संग अली रंगली सोहें ॥ करन कनक पिचकारी || मोहन मनकी 
मोहनी ॥ देति रंगीली गारी ॥६॥ तिनकों छिरकत छबीलो लाल ॥ राजत 

रूप गहेली ॥ मानो चंद सींचत सुधा ॥ अपने प्रेमकी वेली ॥७)॥ नवल 
वधुन के रंगीले बदन ॥ अबीर घुमडमें डालें ॥ छुटह निसंक अरून घनमें ॥ 
हिम करनिकर कलोलें ॥८॥ इतने मांझ छिपि छबीली कुबरि ॥ पकरेंहें 
मोहन आन ॥ छबिसों परस्पर झक झोरत ॥ कापे परति बखान ॥९॥ 
गुप्त प्रीति प्रगटित भई ॥ लाज तनकसी तोरी ॥ ज्यों मदमाते चोर मोर ॥ 
भलकत निकसी चोरी || १० ॥ सखियन सुख देखन के काज ॥ गांठ दुहन 
की जोरी ॥ निरख वलैयां ले सबें | छबिन बढी कछू थोरी ॥११॥ कोऊ 
छेल छकि छबिले लाले ॥ छिरकत रंग अमोल॥ कोऊ कमल करले पराग ॥ 
परसत रुचिर कपोल ॥१२॥ बने हे पियाके कमल लोचन ॥ जब गहि 
आंजे अंजन ॥ जनु अकुलात कमल मंडल में ॥ फंदन फंदे युग खंजन 
॥१३॥ देखि बिबस वृषभान घरनि ॥ हँसत हँसत तहां आई ॥ वरजीआन 
नवल वधू ॥ भुज भरि लिये कन्हाई ॥१४॥ पोछत मुख अपने अंचल ॥ 
पुनि पुनि लेत बलाय ॥ मुसकि मुसकि छोरत सु गांठ ॥ छबि बरनी नहीं 
जाय ॥१५॥ छोडन न देंही नवल वधू ॥ मांगें कुंवर पें फाग ॥ जोपें फगुवा 
दियो न जाय ॥ प्यारी राधा के पायलाग | १६॥ ओर कहां लगि वरनिये ॥ 
बढ्यो सुख सिंधु अपार ॥ प्रेम कलोल हलोलन में || किनहूं रहिन संभार 
॥१७॥ रंग रंगीली ब्रजवधू ॥ रंगाले गिरिधर पीय ॥ यह रंग भीने नित 
बसो ॥ नंददास के डीय ॥१८॥ 

१९ (है राग काफी ६) मिल खेलें फाग बनमें श्रीवल्लभ बाला ॥ संग 
खरे रसरंग भरे नवरंग तृभंगी लाल ॥१॥ बाजत बांसुरी चंग उपंग पखावज 
आवज ताला ॥ गावत गारी दे दे ब्रजनारी मनोहर गीत रसाला ॥२॥ कंचन 
बेलि करे जानों केलि परे बिच स्थाम तमाला ॥ धाइ धरें हसि अंक भरें 
छूटे केस टूटी उर माला ॥३॥ सींचत अंगन रंग भरे बाढ्यो प्रेम प्रवाह 
रसाला ॥ मेन सेन खुर रेणु उडी नभ छायो अबीर गुलाला ॥४॥ देखि 
थकी भवरी सबरी मृगी मोरी चकोरी नजाला ॥ राधा कृष्ण बिलास सरोज 
गदाधरमजन्न मराला ॥५॥ 


२० (मै राग काफी ६ँछु) अरी तेरे नैन सलोने मनमोहन रिझवार ॥ तूजो 


१९६ धमार के पद (7 राग काफी 


नई दुलही नव जोबन अबही आई गोने ॥ १॥ खेलत नाहि फाग गिरिधरसों 
यह जुदई सिख कोने ॥| कृष्ण जीवन लछीरामके प्रभूसों खेलत नाहि 
अघोने ॥श॥ 


२१ (कली राग काफी ई) वालिमतोहों खेलोंगी होरी ॥ मेरी आंखिन भरोन 
गुलाल ॥श्रु० ॥ कहा कह्यो हो तब मोसों खेलत यमुना तीर ॥ तन मन 
सुधि भूली अब काहे धाय गहत मेरो चीर ॥१॥ सखी बुलाय कद्यो प्यारे 
प्यारीसों कहि समुझाय ॥ अब ज्यों ज्यों कहिहो तुम त्यों त्यों खेलेंगे हम 
आय ॥२॥ यह सुन उत खेलन को प्यारी कीयो अपनों जोर ॥ इत हलघर 
नंद नंदन दोऊ ग्वालन में कीयो सोर ॥३॥ रत्नजटित पिचकारि भरिलिनो 
केसर नीर ॥ ताक ताक युवती जण ऊपर छिरक कीयो हियोसीर ॥४॥ 
तब प्यारी सखियन ले धाई वंसन लीने हाथ ॥ सुरंग गुलाल उडाय दुहुं 
दिस धाय गहे ब्रजनाथ ॥५॥ चोवा मेद जवाद साख गोरा मृगमद घन 
सार ॥ सरस फुलेल अरगजा ले ले पहरावत उरहार ॥६॥ झांझ भेरि किन्नरि 
रबाब बीना महवर्‌ सहनाइ || वीच वीच मरलीहि बजावत ओरवाजे बजवाई 


॥2!। 


फल जन उप | 


पर्थरज ऋउइत 


दमाती डोले बिना बुलाई बोले ॥ चोवा 
डोले ॥ १॥ तूजो जोवन ठीटरी ग्वालिन 
की गांठ धीरज प्रभु भरुवा होय सो 


हो होरी खेलें लाल संग ग्वाल इकदिस 
र वीना श्रीमंडल अमृत कुंडली आवज 
| सुमन कलस नवतमाल उडवत अवीर 
छतियां लाय चुंवन दे करत ख्याल ॥ 
श॒ कर रसाल राग रंग सहित गावत 
देहु गोकुल पाल मेवा पीतांवर गुंजहार 


२२ एक्की राग काफी एछ) गुजरी म 
चंदन अगर कुमकुमा केसर भर भरि 
बसजु कीये बिन मोले ॥ गठजोरे 
खोले ॥२॥ 


२३ (| राग काफी (छु) हो हो हो 
लीने राधा नवसत साजें बाल ॥ स्‌ 
अधबट उपंग बाजे मृदंग ताल ॥ १। 
गुलाल ॥ झक झोरत दोरत गहि | 
नयननसों नयन मिलवत बोलत र॑ 
ग्वालिनी गारी सुढाल ॥ २॥ फगुवा 

चलत एंडी गयंद चाल वहोरच्यों जल जमुना तीर छिरकत छींटें रसाल ॥ 
आरती वारत ब्रज वनिता लीनें कंचन थाल जनहरि या प्रभु को मुख निरखत 
मिटे विरह जाल ॥३॥ 


२४ (| राग काफी (छ) आयो फागुन मास कहें सब होरी होरा || एक 
ओर बवृषभान नंदनी एक ओर हरि हलधर जोरा ॥१॥ ब्रजनारी मारी देवेकों 
भजि भजि आवें त्जि तजि कोरा ॥ जानन देहो पकरोरी स्यामकों सवे 
धरत जोवन को तोरा ॥२॥ रहि न सकत अपने घर कोऊ मानो काम 
को फिरचो ढंढोरा ॥ कृष्ण जीवन लछीरामके प्रभुसों होतहे झकझोरी 
झकझोरा ॥३॥ 


२५ (कली राग काफी ईथ्झी) रंग हो हो होरियां ॥ इत बने नवल किशोर 
ललन पिय उत्त बनी नवल किशोरियां ॥१॥ ये नव नील जलद तन सुंदर 
वे कंचन तनगोरियां ॥ उनके अरूण वसन तन राजत इनके पीत पटोरियां 
॥१२॥ फेंटन सुरंग गुलाल विविध रंग अरगजा भरीहें कमोरियां छलबल 
करि दुरि मुख लपटावत चंदन वंदन रोरियां ॥३॥ राखीहें करन दुराय सबन 
मिल केसर कनक कमोरियां ॥ सन्मुख दृष्टि वचाय धाय जाय स्याम सीस 
तें ढोरियां ।४॥ वाजत ताल मृदंग मुरज डफ मधुर मुरली ध्वनि थोरियां ॥ 
नाचत गावत करत कुलाहल परम चतुर ओर भोरियां ॥५॥ एकन कर 
गेंदुक नवलासी ओर फूलन भरि झोरियां ॥ भाजत राजत भरत परस्पर 
परिरंभन झकझोरीयाँ ॥६॥ येडीरस निवहो निसवासर बंधीहें प्रेम की 
डोरियां ॥ माधुरी के हित सुख के कारन प्रगटीहे भूतल जोरियां ॥७॥ 
२६ (छह राग काफी ईड्ड) हो हो होरी बोलें ॥ध्रु० ॥ फणुवा मिस ब्रज 
सुंदरि जसुमति गृह आईं ॥ गावत गारि सुहावनी सबके मन भाई ॥१॥ 
तब ब्रजरानी बोल कें रावर में लीनी ॥ मुसकि मुसकि कें कहत हें वतियां 
रंग भीनी ॥२॥ अहो जसोमति भोरही हम नोतें आईं || आज कछू वृषभानजू 
तुम वोलि पठाईं ॥३॥ ओर तुमसों कछ कद्मो हे संदेसजु न्‍्यारो ॥ कन्या 
हमारी राधिका हरि पूत तिहारो ॥७॥ मन वच क्रम करि कहत हें हम सोंह 

तिहारी ॥ तुम लागत हमकों सदा प्रानन ते प्यारी ॥५॥ भर होरी के दिन 
सबे बरसानें रहिये || समझत हो तुमही सबे तुमसों कहा कहिये ॥६॥ 
जो तुमसों कछू कहतहें बिनती कर मानो ॥ वरसानों नंदगामकों एकही 
कर जानो ॥७॥ ब्रजवासिन विनती करी सोहू सुन लीजे तुम सुखदाई सबनकी 
हमहूं सुख दीजे ॥८॥ तब जसुमति मुसिक्याकें बोली मृदुबानी जो कछु 
हमसों कहत हो हम सो सब जानी ॥९॥ एक संदेसो जायकें कीरतिसों 
कहियो ॥ नंदराय ढिंग आयकें केऊदिन रहियो ॥१० ॥| हसी सकल 
ब्रजवासिनी नाचत दे तारी॥| समझ समझ मुसकें कछूं ठाडे गिरिधारी ॥ १ १॥ 
केसर कलश भरायकें सब पर बरखायें ॥ मृगमद केसर घोरकें मुख पर 
लपटायें ॥१२॥ मन भायो फणुवा लियो तन सुख की सारी ॥ अंकमाल 
सब के हिये दीनी दुति न्‍्यारी ॥१३॥ खेल बढ्यो अति चोगुनों आनंद 
भयो भारी ॥ फागुन कियो सुहावनों हरिसों ब्रजनारी ॥१७॥ अरस परस 
रसजो वढ्यों कछु कहत न आवे ॥ दिन दिन या सुख माधुरी निरखे ओर 
गाबे ॥१५॥ 

२७ (_ राग काफी #छु) बोलें सब हो हो होरी ॥ खेलें श्रीराधा गोरी 
॥१॥ सहेली संग सुहांई ॥ बनी सब एकई दांई ॥|२॥ भरेकेसर कमोरी ॥ 
लालनके सीसतें ढोरी ॥३॥ सोंधो बहुत मंगायो ॥ प्यारीजू के अंग लगायो 
॥४॥ बाजे डफ ताल मृदंगा ॥ वीणा मुख चंग उपंगा ॥५॥ भरे फेंटन 
गुलाला।॥ आये उत नंदके लाला ॥६।॥ सबे मिलि घात सों आई || लालनकों 
घेरकें लाई ॥७॥ भरी रस दृष्टि निहारें ॥ जुरी अनुरागकी धारें |८।॥| गारीरस 
भेदकी गावें ॥ तारी दे लाल नचावें ॥९॥ सहेली को भेष बनायो ॥ माधुरी 
के मन को भायो ॥६०॥ 

२८ (छड़ी राग काफी (|) मेरे अंग संग लाग्यो सांबरो मोहे रंगमें डारत 
बोररी ॥ मोरमुकुट वैजयंतीमाला वाके माथे चंदनखोररी ॥१॥ ब्रजकीवधू 
सब खेलन आंई सबनमें पडी होडा होडी ॥ कृष्णजीवन लछीरामके प्रभुसों 
बहुतभई झकझोरा झोरी ॥२॥ 

२९ (ही राग काफी छू) ओरन सों खेले धमार लालमोसों मुखह्दू न 
बोले॥ नंदमहरको लाडिलो मोसोंओंड्योही डोले ॥ १॥ राधाजू पनियां निकसी 
बाको घूंघट खोले ॥ सूरदास प्रभु सांवरो हियरा विच डोले ॥२॥ 


३० (छुट्टी राग काफी एड्झी) न नदीया छोरी खेलनदे जोई मांगेणी सोई देऊंगी 
फागुन में जसले ॥ १॥ आनगिरारें फाग मच्योहै रह्यो न परे मोपे ॥ आनंदघन 
सों उघर मिलोंगी यह मेरो प्रनहे ॥२॥ 


३१ (छह राग काफी (8) वाई दिन वारीं आईहैं वृजनारी || रंग मचावत 
घोर झीलसों गांय गंवारी गारी ॥१॥ बूढी महरि लथेर कीचसों एक कहत 
बलहारी ॥ नंदबवातन सेनमारकें मचक-मचक देहें गारी ॥२॥ आओ 
ग्वालबाल सब बोलके घेरो पकरें दारी ॥ कृष्णनीवन लछीरामके प्रभुसों 
जेहें कहां बिचारी ॥३॥ 

३२ (हक राग काफी (डर) श्रीवल्लभ मेरे मनबसे हो ललना ओर न कछू 
सुहाय ॥ध्रु०॥ नवजोबन ब्रजभामिनी नवसत साज सिंगार ॥ प्रीतम सों 
खेलन चलीहो प्रेम मणन न संभार ॥|१॥ बहुविध साज संवारकें अंजनली 
ने संग ॥ वसन विचित्र बनायकें पहरावत पिय अंग || २॥ चंदन वंदन अरगजा 
मुदित खिलावत फाग ॥ अबीर गुलाल उडावत चह्ंदिश छाय रह्यो अनुराग 
॥३॥ केसर तिलक बनायकें ओर कुसुमनके हार ॥ आरती करें मनमोदसों 
लेत तंबोल उगार ॥४॥ वदन कमल ढिंग शोभहीं केशसचिक्रन स्याम ॥ 
जिलसब्रन्‌ च्यंचस्थ वरानकी प्ोज़त त्ोटित्म, व्माम, ॥५॥॥ तेण मरज .हफ, बांसरी 


श्री बल्‍्लभरायकी 
लसों ॥ रंगरंगीले 


र अरणगजा केंसर 
' करतालसों ॥२॥ 


॥७॥ यह लीला अवलोकिकें-पतल्र कलगे नहे चेन ॥ शोभ 
पीजिये भभर नयन कला. _ 
३३ (| राग काफी 8) चलोरी होरी खेलें नंदके ला 
छेल छबीले मोहन मदनगोपाल सों ॥१॥ मृगमद अबी 
फेंट जुभरीडे गुलालसों ॥ रुंज मुर॒ज आबज बाजें रंगरद्यो 

छिरकत भरत परस्पर सब मिल लाल हंसत ब्रजबालसों || चंद्रावलि बलिराम 
मुख मांड्यो लटकत गजगति चालसों ॥३॥ राधाजू अचानक आयगहे हरि 
बैंदी लागी भालसों ॥ विप्र गदाधर प्रभु मुख निरखत सुख पायो दीनदयालसों 
॥०॥ 

३४ (| राग काफी हुँ) एसें होरी खेले सांवरो संग लियें ब्रजबाल ॥ 
पहेलेंहीं आपुन बने ओर तापाछें सब ग्वाल ॥ १॥ यमुनाकूल सुभाय आपने 
मानोहो मंडली मराल ॥ सुनकें धाई सब ब्रज नागरि चलत हें गजगति 
चाल ॥२॥ नखसिखते बनिकें ब्रज बनिता गावत आंई गारि ॥ एकत स्याम 
सखा भये ठाडे एक लीने राधे संग नारि ॥३॥ बीना वेणु उपंग बांसुरी 
बाजत ताल मृदंग ॥ पटह निसान बाजत चहुंदिशतें होत परस्पर रंग ॥४॥ 
तारी देदे ग्वाल हंसतहें अंचल अंचल जोरि ॥ अबीर गुलाल अरुन भयो 
अंबर भरत अंक झकझोरि ॥५॥ चोलीतरकि हसी अरू चितवनि उपजत 
अंग सुभाय ॥ एकले सोंधो भरत स्याम कों एकन मुरली छिनाय ॥६॥ 
कैसरके रंग कुंकुम वंदन भुजगहि भरहि अपार ॥ गावत फाणके गीत सबे 
मिल घुमड रह्यो नंदद्वार ॥७॥ चतुरसखी नयनन की सेनन मिल मन मतो 
उपाय ॥ कर गहि वंस गोपी ले धाईं लेत निसान पलाय ॥८॥ स्यामा 
सोंह दई ललिताकों हलधर पकरे अन आविन मांडि वेनी गुही माथें अंजन 
लावे नयन ॥%९%॥ नारिन में वृषभान नंदिनी ज्यों उड़गनमें चंद ॥ ताको 
रूप नयन निरखतही मगन भये नंदनंद ॥ १ ०॥ नारि गारि ऐसी गावत मानो 
कोकिल बोले अंब॥ भीजे वसनअंग ऐसे लागत मानो कनक के खंब ॥ १ १॥ 
फगुवा दीनो नंदजसोदा मेवा बहुत पकवान ॥ गावत सबे मिल ब्रजवासी 
चलेहें यमुना जल नहान ॥१२॥ पोहोपन की वरषा सब सुरकरें इकटक 
ध्यान लगाय ॥ हरिको फाग परम रसलीला जनहरिया मुख जाय ॥१३॥ 
३५ (है राग काफी डर) खेलत गोकुल ग्वालिनीहो सकल सहज सिंगार 
॥ध्रु०॥ उतते आये स्यामघन सुंदर इतते आंईं ब्रजनार | भीर भई गोकुल 
गलियनमें रंग मच्यो सिंघ द्वार ॥१॥ बाजे बहुविध वाजही रंजमुर डफ 
ताल ॥ दुंदुभी आवज झालरी अरुमुख चंग करताल ॥२॥ कुंकुम केसर 

जोरकें घट भरभर लीने संग ॥ पिचकाई भर छिहकहीं शोभित सांवरे अंग 
॥३॥ चोवा चंदन अगर कुंकुमा सोंधे अगणित एन ॥ उडत गुलाल छायों 
जुगगनमें च्योसते लागत रेन ॥9॥ सब सखियन मिल मतो मत्योहे मोहन 
लीने घेर | आयअचानक प्यारीराधिका रही बदन तन हेर ॥५॥ प्रीति बढी 
राधा मोहनसों निरख नयन सिराय ॥ युगल कुंवरकी छबि ऊपर मोहन 
सुबन बलजाय ॥६॥ 


३६' (३ राग काफी एड) वृंदावन चंद लाल रंण भरेहो ब्रजजन नयन 
चकोर ॥ नंदलालकी नवजोबनता लियो सबको चितचोर ॥| १॥ वांकी पाग 
बदन अतिसुंदर स्याम मनोहरगात | ऋतु वसंतके बसन पहेर पिय आंखिन 
मांझ समात ॥|२॥ कमल नयन करलई पिचकाई फेंटन पोहोप पराण ॥ 
अतिशोभित संगत्रिय मंडली खेलत डोलत फाग ॥|३॥ किंकर बने लियें 
कंचनघट भर बहुरंग सुगंध ॥ इंद्रमनो देखन के लालच भर कावर लिये 
कंध ॥४॥ जेनवड-गरबनी उमझकें देखे पिय गोविंद || तिनट्टि छिरक छबि 
देख बदन की कहांते ऊग्यो अबचंद ॥५॥ हरि मन मोहें रंग रंग सोहें खेल 
मच्यो ब्रज मांहि ॥ बड भागिनि गोकुल की ललना जेहरि देखन जांहि 
॥६॥ वाजेबहु वाजत हैं अगणित सुख समूह की गाज ॥ सुन अकुलाय 
चलीं ब्रजसुंदरी छूटि गई सबलाज ॥७॥ बन निकसी वृषभान नंदिनी संग 
लिये प्रेम समाज || उतवने सकल कुंवर गोकुल के मध्य सांवरो सिरताज 
॥८॥ कुसुम गेंदकरलीने नवलासी मार करत ब्रजबाल ॥| ग्वालन की किलकन 
भई भाजत हसत हें मदन गोपाल ॥%॥ घातवनी गुलाल धृंधरमें अछन 
अछन आई भाम ॥ निकट जाय दौरी दामिनि ज्यों घेर लिये घनस्याम 
॥१०॥ कोऊ एक चिबुक देख्यो चाहे इतचितवों नंदलाल ॥ कोऊ एक 
लालन गहिपायेहें कर लपटटी वनमाल ॥ १ १॥ कोऊ एक गिरिधर की सुंदरता 
छकी निहार निहार ॥ कोऊ एक पकरन मिसभुजभरकें वारत प्रान अधार 
॥ १ २॥ भाग भरे अनुराग भरे तन चितवत आनंद कंद ॥ वनिता बदन सरोज 
भ्रमर हरि पीवत रूप मकरंद ॥१३॥ बहु भांतन छिरक्‍्यो प्यारी राधा अपने 
चितको चेन ॥ नटबर वपुसोंभीजिलगेप्ट लपटे पियाके नयन ॥१४॥ अति 

रस भीने मन हरिलीने सुंदर स्याम सुजान ॥ राम राय प्रभु गिरिधर छबि 
पर बलकीनो भगवान ॥१५॥ 


३७ (हक राग काफी (छ्ु) बन्यों खेलत फाग सुंदर नंदको लाला॥ बने 
संग गोपकुमार उदार सनेरंग गयन बिशाला ॥१॥ वाजत रंग भरे डफ 
झांझ मिल्यो मृदु वेणु रसाला ॥ गावत गीत भरी रसरीति खरी नवल 
ब्रजबाला ॥२॥ लाल करी हे रंगीले सगरी सुडारी अबीर गुलाला ॥ वाढ्यो 
है रंग अनंग लज्यो हे कृष्णदास रस ख्याला ॥३॥ 


३८ (कमी राग काफी (छह) होरी खेलें स्याम संग नवल वाम वृषभान वाम 
धननननन ॥ संग लिये ग्वाल बाल वाजत डफताल उडत गुलाल फननननन 
॥१॥ उतबनी युवलाज दिये बेंदी आड भाल गावे मुख गारी एक मननननन ॥ 
जुरी हैं सकल नारी पकरे मुरारी लीने पटउतारी आंजे दृशननननन ॥२॥ 
भरे रंग माट अति विविध भांत घट मारत सांट सननननन ॥ भीजे हे रंग 
चीर रहेसरीर त्रियदेहों दरस लागे लाज नयनननननन ॥३॥ फणुवा मंगाय 
दियो मन मनाय लीयो कुंवर कुंवरि एक मननननन ॥ सूरदास प्रभु निरख 
दंपति सुख वारवारबल चरननननन ॥श॥ 


३९ (कल राग काफी [|छु) निर्तत दोऊ गति लिये हो ललना वृषभान नंदिनी 
नंदलाल ॥|ध्रु०.॥ नबसत साज सिंगार किये अंग मोपें वरनीन जाय ॥ राधे 
आधे कोरे चितबत हरि चित लियो चुराय ॥ १॥ मोर मुकुट मकराकृत कुंडल 
घूंघर वारे बार ॥ मृगमद तिलक बन्यों भूकुटी बिच ब्रज युवतिन फंदवार 
॥२॥ अधर कपोल नासिका मोती दृग चंचल मनमीन ॥ देख मुखार विंदकी 
शोभा राधा जू भये आधीन ॥३॥ यूथनियूथ चली ब्रजवनिता ले भरि मोद 
अबीर ॥ जाय मिली वृखभान नंदिनी नदी यमुना के तीर ॥४॥ गोप ग्वाल 
मिल चले घोखतें नाना स्वांग बनाय ॥ गावत हंसत करत कौतूहल मिले 
हैं स्यामपें जाय ॥५॥ उत हलधर ब्रजबासी लीये संग इत सब ब्रजकी 
नारि ॥ दोऊ मिलि रस रंग बढावत गावत फाग धमार ॥६॥ ताल मृदंग 
झांझ डफ बाजत विच मुरली की घोर ॥ पून्‍्यों चंदवदन मोहनको राधा 

जू नयन चकोर ॥७।॥ लीनी हाथ कनक पिचकारई गोकुल के नरनार ॥ 
खेल मच्यो वृषभान पोरिमें कोऊन मानतहार ॥८॥ उडत गुलाल अबीर 
कुंकुमा रहद्मो दसोंदिस छाय ॥ प्रेम मगन भई फिरत ग्वालिनी आनंद उरन 
समाय ॥९॥ नील कमल लीने गोपिनकर ग्वालन दीये मार ॥ हो हो हो 
करि होरी खेलत देत परस्पर गार ॥१०॥ कोऊ हलधरकों कोऊ स्याम 
को करो कछू भेद उपाय ॥ सावधान न्है फिरत ग्वाल सब दृष्टि न इतउत 
जाय ॥११॥ सात पांच मिल गोप भेषधर हलघर पकरे जाय ॥ फेंट पकर 
बसकिये आपने छूटोगे आंखि अंजाय ॥१२॥ तब मोहन कीयों भेख॒ सखी 
को ओरों सखी बनाय ॥ जाय गहे वृषभान नंदिनी दाऊ लिये छिडाय ॥ १ ३॥ 
जित तितते सबधाई ग्वालिनि मोहन घेरेजाय || राधा कह्ढे जान नहीं पावें 
मुरली लई हे छिनाय ॥१४।॥ श्रीराधा जाय गे मममोहन अंचललियो 
छिडाय ॥ केनाचो केरहो हारतुम फगुवा देहो मंगाय ॥१५॥ मोहन सखा 
बुलाय आपनो मेवा बहुत मंगाय | आपुन चाखि चखावत ग्वालन गोपिन 
अंगुरी दिखाय ॥१६॥ तव प्यारी उठिधाय सखिनले मेवालियो छिडाय ॥ 
आपुन खाय खवावत गोपिन ग्वाल रहे डहकाय ॥१७॥ मोहन हसिवस 
करी ग्वालिनी लीने सबे मनाय ॥ राधा माधो केलि करो दोऊ रति पति 
अति सुख पाय ॥१८॥ सिवविरंचि सुरपति सुधि विसरी चकृत रह्यो 
रथभान ॥ वरखत सुमन सुरेसत्रिया सब वारत तनमन प्रान ॥१९॥ युगल 
किशोर सदा मन मेरे रहो रस रूप समाय ॥ सूर स्यामस्यामा प्यारी छवि 
निरखत दृगन अघाय ॥२०॥ 

४० (है राग काफी (5) आज हरि बद्रजयुवतिन पकरे | पहली रिस होरी 
के मिस मनभायो सोजुकरे ॥|१॥ मोर मुकुट पीतांबर मुरली ये सब साज 
हरे ॥ पहराई चूरी चूनरि बेंदीदे दृगकजरे ॥२॥ चरन घूंघरा कर कंकन 
बाजूबंद वांड धरे ॥ सीसफूलना सावेसरिहरि मोतिन मांग भरे ॥ ३॥ तृणावर्त 
ऊपरते डारद्यो तब नहींनेंक डरे ॥ सो हरिपरे ब्रज युवतिन के वस हाहा 
खात खरे ॥४॥ करन काम कह नंद जसोदा कीये से व्हेनि दरे | सूरदास 
प्रभु छलते न छूटे छूटे जब पांय परे ॥५॥ 

४१ (छह! राग काफी (|) मेरो प्यारो रंग रंगीलो ॥ खेले यह छेल छबीलो 
॥१॥ सब मिलि खेलन आंई ॥ वल्लभ के संग सुहाई ॥२॥ वाजे बहुभांत 
बजावें ॥ जेसे लालन के भावें ॥३॥ केसर भरी कटोरी ॥ प्यारीनें पिय 
सिरढोरी ॥४॥ उडावे गुलाल ले झोरी ॥ भई निस सूझे नहीं कोरी ॥५॥ 
कियो तवमन को भायो ॥ प्यारे कों कंठ लगायो ॥|६॥ मानो निधि रंकन 
पाई ॥ गोवर्धन पीय रिझाई ॥७॥ 

४२ (कक राग काफी (ह) मेरो प्यारो रंगन भीनों | खेले यह खेल नवीनों 
॥१॥ संग समाज सुहावे ॥ बहुविध बाजे बजावे ॥२॥ खेले गोकुल की 
गली ॥ त्रिया देखन कों चली ॥३॥ पीतरंग केसर लाई ॥ छिरकत नेह 
सुहाई ॥४॥ सोंधो अनुराग लगावें ॥ लालन के संग सुहावें ॥५॥ प्यारीकों 
कंठ लगाई ॥ फूलीजो माल सुहाई ॥६॥ परस्पर रीक्षि रिझाये ॥ जो जेसे 
मन भाये ॥७॥ 

४३ (कक! राग काफी (8) रस होरी खेले सांवरो रंग भीने नंदलाल बाल ॥ 
संग गारी निपट उघारी गावत कोन टेव पकरी गोपाल ॥१॥ चोवा चंदन 
ओर अरगजा मुख मंडन धाई ले गुलाल ॥ कृष्ण जीवन लछीराम के प्रभु 
प्यारे संग सखा लियें ग्वाल ॥२॥ 

४४ (छुक राग काफी हु) तुमें ब्रजराज दुह्ाई ॥ जिन गुलाल आंखिन 
में डारो ॥| पलक ओट में जुग सम वीते यह कहा नेंक निकाई ॥१॥ मुख 
मकरंद लुब्ध मधुकर दृण ओरन कछू सुहाई ॥| अनुरागे एते ही रससों 
चाख रूप चिकनाई ॥२॥ सुनि सोंधे भीने गिरिधर मनगति अधिकाई ॥ 
मुकुट लटक कुंडल चटकन पर कृष्णदास बलजाई ॥३॥ 

४५ (की राग काफी हँड्) माई नये खिलर आज में देखे चंचल चपल 
चबाई ॥ हसि मुसिकाय नयन सेनदे मोकूं पकर नचाई ॥१॥ कोऊ गुलचे 
कोऊ करमुख मांडे गोपी करें हँसाई ॥| कृष्ण जीवन लछीराम के प्रभु की 
मुरली लेहु छिनाई ॥२॥ 

9६ (कै राग काफी (|) माई नंद के नंदन मोहि ओचका दीनी हेगारी ॥ 
ढीठ लंगर वरज्यो नहीं मानत कान्‍्ह वडो बटपारी ॥१॥ हों दघि वेचन 
जात गोकुलमें ठाडो कृष्ण मुरार ॥ बडयां पकर झकझोरी ललना तोरचो 
मोतिन हार ॥२॥ अब केसें घर जाऊं सखीरी करियेकहा विचार ॥ सूर 
प्रभुसों हिलमिल रहिये दीजे सर्वसवार ॥३॥ 


४७ कही राग काफी 8) लालन खेलत हें हो होरी | चोवा चंदन अगर 
कुंकुमा अवीर भरें भरि झोरी ॥ १॥| बाजत ताल मृदंग झांझ डफ ओर मुरली 
धुनि थोरी ॥ कृष्ण जीवन लछीराम के प्रभुसंग खेलत राधा गोरी ॥२॥ 
४८ (| राग काफी एड) होरी खेलें नवल लाल चितबत लोचन विशाल ॥ 
करत हें रति रंग ख्याल लिये संग ब्रजबाल ॥ चोवा चंदन कपूर बूका 
वंदन चूर कुंकुम पिचकारी भरि उडवत अबीर गुलाल ॥१॥ सोंधो केसर 
लाय प्यारी पीय उरमिलाय आलिंगन परिरंभण अंजन दृग चुंबन गाल ॥ 
खेलत रस रंगरेल यमुना चले विविध केलि वललभ पिय निरखत छबि 
बारतले कंचन माल ॥२॥ 


४५९ एक्ट राग काफी |) नंद गामते बन ठन के चले बरसाने खेलन 
होरी ॥ वसन बिचितन्न सबे रंग भीने रसिक मंडली संग सब जोरी ॥१॥ 
विविध भांत पाग सिर शोभित कटि पट पीत पिछोरी ॥ हाथन कंचन जेरी 
बिराजत करत कौतूहल किलक कलोरी ॥२॥ फूलन की माला झोरा झुकि 
काहू फूलन भरि झोरी ॥ कोऊ अबीर गुलाल उडाबत चंदन वंदन रोरी 
॥३॥ कोऊ ताल मृदंग बजावत कोऊ आवज डफ जोरी ॥ कोउ भेरि दमामा 
बजावत दुंदुभी सेहनाई की सोरी ॥8॥ कोउ चंदमुस्त्रि चंग बजावत संख 
शृंग मुरली घनघोरी ॥ एक रबाब किन्नरी बजावत एक मंजीर झांझ झनकोरी 
॥५॥ एक सारंगी अधोटी बजावत जल तरंग रस रंग रह्योरी ॥ एक प्रवीन 
जो वीनबजावत श्रीमंडल बाजत मधुरोरी ॥६॥| एकन अमृत कुंडली राजत 
नवसत रंगखजोरी ॥ कटतारन चुटकी जो बजावत गावत हो हो होरी ॥७॥ 
ले समाज सबजाय जुरे वरसानें चोहटेपोरी || उतते सब ब्रज युवती यूथजुर 

आय भई इकठोरी ॥८॥ लहेंगा लालचूनरी बहुरंग कंचुकी ललित कुचनपे 
होरी ॥ मेन मुनीसी ठाडी मानों चंचल नयन चकोरी ॥९॥ हाथन लिये 
कनक पिचकाई फूल छरी गेंदुक सोहे गोरी ॥ घूंघट माझ निहारत पियतन 
सबसे सयानी हें अतिभोरी ॥१०॥ केसर चोवा छिरकत बहुरंग वैयां पकर 
झक झोरी ॥ नयनन काजर आंजि गुलचाबत सबही धरत जोबन की तोरी 
॥१ १॥ एक जो सन्मुख पढत दोहरा तापाछे एक सखी जो दौरी ॥ एक 
दौरतदसवीस कदौरी सब ही भजाय करीमतिबोरी ॥१२॥ मार परी कोऊ 
आय सकत नहीं प्रीतम भुज भरि लेमेटोरी ॥ आलिंगन दे अधरामृत पीवत 
यह रस सदा एक पलनघटोरी ॥१३॥ खेलि फाग रस सिंधु अधिक वढ्यो 
उमगि चल्यो जानो हदतोरी ॥ सुर वनिताजो निरख थकित भई ये बड 
भागि ब्रज युवतिन कोरी ॥१४॥ जो जाके मन हुती कामना सो सबहिन 
पूरन जो भयोरी ॥ फगुवादेन कह्मो सबहिन को वलल्‍लभ पिय सुख प्रेम 
हियोरी ॥१५॥ 

५० (कै राग काफी ँह) अरी वह नंदमहर को छोहरा वरज्यो नहीं मानें 
प्रेम लपेटे अटपंटे ओर मोह्ि सुनावे दोहरा ॥१॥ केसें के जाऊँ दुह्ववन 
जैया आये अघोरे गोंहरा || नखसिख रंग बोरे ओर तोरे मेरे गरेको डोहरा 
॥२॥ गारी देदे भाव जनावे ओर उपजावे मोहरा ॥ गोविंद प्रभु बलवीर 
विहारी प्यारी राधा को मीत मनोहरा ॥३॥ 

५१ (हक! राग काफी ँड) गोपकुमार लिये संग हो हो होरी खेलें व्रजनायक ॥ 
इत द्रज युवती यूथ मधिनायक श्रीवृषभान किशोरी ॥१॥ मोहन संग डफ 
दुंदुभी सहनाईं सरस धुनिराजें || बीचवीच युवती मनमोहन महुबर मुरलीबाजें 
॥१॥ स्याम संग मृदंग झांझ आवज आनभांत बजावें ॥ किन्नरी बीन आदि 
बाजे साजे गनतन आवें ॥३॥ इतब्रज कुंवर करनि कर राजत रत्नखचित 
पिचकाई ॥| उनकर कमल कुसुम नवलासी गावत गारि सुहाई ॥४॥ तब 
मनमोहन युवती यूथपर विविध रंग वरखाये ॥ अति सुख फाग सोंझ लीने 
उनये मानो नवघन आये ॥५॥ तव ललिता चंद्रावली मतोकर सुबल सेनदे 
लीनों ॥ छलबल कर गिरिधर गहिवेकों यह मतोमन कीनों ॥६॥ सखा 

भेद गिरिधर गहिपाए भयो युवतिन मन भायो ॥ आंखि आंजि गूंथी वेनी 
मृगनयनी भेष बनायो ॥७॥ फणुवा के गहने मोहन मोतिन माल उतारी ॥ 
बंसी झठकि लई झुकि प्यारी अधरन की विलसनहारी ॥८॥ दीने छांडि 
आप भायोकर स्याम सखन में आये || तब मोहन समसर करवें कों बलदाऊ 
पकराये ॥९॥ जब हलधर वसपरे युवतिनके केसर कलश नवाये ॥ जोई 
जोई बिध उपजी जाके जिय तिहिं तिहिं भांतन चाये ॥१०॥ कीनो वीच 
सुबल श्रीदामा दाऊ आनि छुडाये ॥ फयगुवा देन कह्मो मन भायो ब्रजपति 
टेर सुनाये ॥ १ १॥ तब द्रजराज वसन भूषणले युवती यूथढिंग आये ॥ अति 
आनंद वदन प्रफुल्लित दिये सबन मन भाये ॥१२॥ देत असीस सकल 
ब्रजवनिता रसना नहीं लखे कोरी || चिरजीयो मदन मोहन पिय स्यामा 
गौर स्याम समजोरी ॥१३॥ 


५२ (की राग काफी (8) विलोको नागरि राधा प्यारीहो ॥ सखीरी छबि 
गुण रूप निधान ॥ध्रु०॥ सारी नील मोल मेंहेंगेकी गोरेगात छबि होत ॥ 
मानो नीलमणि मंडप मधि बरत निरंतर जोत ॥ १॥ चोटी चारुतीन सरमानो 
. कहूँकेतु अरुराह ॥ चढि हिल मिल एक संग हेम गिरि शशि मुख कीनो 
ग्राह ॥२॥ मंजुल मांग मोती लर लटकत मटकत उपमा देत || मानो उड़गण 
सिमटि एकब्हे वीच करत शशिह्वेत ॥ ३॥ सुंदर बाल भाल शशि मानो रचित 
ललित रजबिंदु ॥ मानो वंदू कुसुमन आन्यों एक मनसिज जीत्यो इंदु ॥४॥ 
जूआआड तार्टक चक्रयुग भ्रूसंकेत मृगनेन ॥ मानो तिलक बिबगहि बेठ्यो 
शशि रथ सारथी मेन ॥५॥ पीन कपोल चारु चिक्कण अति उपमा देत 
संकात ॥ मानो संख करत शशि सोंमतो मान अनुजको नात ॥६॥ नासा 
सुभग मोती वेसरको वरनत होत संकोच || मानो कीरदारचों फलफोरदो 
वीज लागि रह्योचोंच ॥७॥ रच्यो अधर विच दसन सुधारस यह उपमा 
को अंत ॥ मानो मुकुलित सीप रूपनिधि मोती दमकत दंत ॥८॥ ठोडी 
ठकुराइनकी नीकी नीलो बिंदु मझार ॥ शालिग्राम कनक संपुटमें रहगयो 
नेंक उघार ॥९॥ कपोती कंठराजे कंठसरी संख किये अवरन कांति॥ मानो 
कनक मूरत गंगातट निकट दिपतदीप पांति ॥ १ ०॥ पोहोप पाणि वांह बाजूबंद 

फवित फोंदना रूर ॥ मानों काम अंकुर हीगहके झूलत बाल मयूर ॥ 8 १॥ 
छबि हरनी छाती परराजे सेतसीपजको हार ॥ मानो महेसपरसि मंदाकिनी 
धसिधरनी युगधार ॥१२॥ चुनीन मध्य चोकी नग उदित यह उपमा 
जियहेर ॥ मानो कुज्ज उपज्यो अबनी पर इंद्रवधुन लीनोघेर || १३॥ चोली 
चारू छींटकी छाजत कविजिय करत अठोट ॥ मानो महेश मनसिज भयते 
दुर बैठे छलओट ॥१४॥ रोमरेख उर्ध्वधनुषकृत नाभि वसत रतिरोन ॥ 
मानो साधि सूधो करबैठ्यो द्वेमेंमारूं कोन ॥१५॥ नीवी बनी बोरि केसरसों 
कसी विनोदे वाम ॥ मानो सीससदवरणवांधके वेब्यो सदन चढकाम ॥ १ ६॥ 
चंपकली अनुहार छुद्रावलि कटिके हरिसी छीन ॥ युगनितंब मानोतुबपर 
सीरस समर ढूंढत सरवीन ॥१७॥ युगल जंघविपरीत रमतमानो लेहेंगा 
ललित सुहाय ॥ मानो मदन गढमेंडऐंडकें उमगि चलयो गजराय ॥१८॥ 
अंबुज चरण पांयटेफोंदा यह उपमा कोठोर || मधुरनाद गुंजार करतहें उडउड 
बेठत भोंर ॥ १९॥ कहे सहचरी बडे दुःख लाई प्रभु तेरे सुख लाग ॥ अवरस 
परस विलस बूृंदावन उभय सकुच जिय त्याग ॥२०॥ जोरी बनी विचित्र 
सूरप्रभु बढ्यों रतीरस संग ॥ ठकुरायण राधाजू मेरी ठाकुर नवल 
त्रिभंग ॥२१॥ 

५३ (है राग काफी ड्ु) रंग भीनी जोरी होरी खेलें हो ॥ कबहुंक दोऊ 
लटपटाय तन अंस भुजावर मेलेंहो ॥१॥ अरस परस छिरकत छिरकावत 
कर कर नयनन कोरें ॥ ले गुलाल मुख लावत प्यारी प्रीतम को चितचोरें 
॥२॥ कुंकुम ले मोहन प्यारी पर डारत हैं वडभाग ॥ अरून कमल पर 
वरखत मानों नील सरोज पराण ॥|३॥ निरख निरख ललितादिक बिबछबि 
तृनतोरत बलिजाय ॥ श्रीवललभ हित यह सुख निरखत उर आनंदन 
समाय ॥9॥ 

५४ (हम राग काफी (ँड्ु) मोहन परयोरी मेरे गोंहन परचोनंदको छोना 
मेरे गोहनपरचो ॥ध्रु०॥ साँवरे कमलनयन आगेंदूँकें आय ॥ लाजन के मारे 
कहूँ गयोहू न जाय ॥१॥ याकी घाली मेरी आली कहो कित जाऊं॥ बासुरी 
में गावे गीत तामें मेरो नाऊं ॥२॥ अंगना में ठाडी भई अटाचढि आवे ॥ 

मुकुटकी छैयां मेरे पायन छुवावे || ३॥ जबहूं चितऊं आडोदे चीर | सेनन में 
कहें चलि कुंज कुटीर ॥४॥| हित घनस्याम अब होय सोहोह ॥ कृष्ण चरण 
प्रभुसों बाढ्यों अतिमोह ॥५॥ 


५५ | राग काफी श्रीवृंदावन चंद खेलें होरी हो ॥।भ्रु .॥। इत मोहन 
संग सब ब्रज बालक बन बन आये टोल ॥ उतब्रज युवतिन बसन साजे 
पहरे चीर अमोल ॥|१॥ तिनमें मुख्य वृषभान नंदनी शोभा वरनीन जाय ॥ 
गौर स्याम जोरी बनीहें उरआनंद न समाय ॥२॥ कनक कलश केशर के 
रंगसों भरलीने दोऊओर || पिचकाई परस्पर छिरकत तक तक नवलकिशोर 
॥३॥ बाजत ताल मृदंग झांझ डफ सुर मंडल कठताल ॥ वीना वेनरबाब 
किन्नरी बाजत वेणु रसाल ॥४॥ चोवा चंदन ओर अरगजा भरिलीने कनक 
कचोल ॥ युवति यूथ सब मिलिकें धांई दियोहे स्थाम सिरढोल ||५॥ तब 
बलभद्र सखा सब उमड़े उडत अबीर गुलाल ॥ हो हो हो कहि बोल न 
लागे नाचत गोपी ज्वाल ॥६॥ सेनावेनी सब॒ सखियन मिल गिरिधर 
लीनेघर ॥ नयन आंजि मुख मांडरोरी हसत वदन तनहेर ॥७॥ बहोरचों 
मिलदसपांच सुंदरी बलदाऊ पकरे धाय ॥ मोहन की गति उनकी कीनी 
नीलांबर लिये छुडाय ॥|८॥| दोउन लीनों फणुबा आभूषन ओर पटकूल ॥| 
अति रस प्रेमबढ्यो गोकुल में सुरपति वरखत फूल ॥९॥ यह विध खवलत 
ब्रजजन सबमिल चले श्रीयमुनान्हान ॥ अति प्रफुल्लित नंदजू पहराये बिमतल 
वसन परिधान ॥१०॥ तब नंदरानी नयन सिरानी भर मुक्ता फलथार ॥ 
आरती बारत प्रान पियापर त्रिभुवन जयजयकार ॥ १ १|॥| युग युगराज करो 
ब्रज अबचल भक्तन देह आनंद ॥ श्रीवल्लभ पदकमल मधुप मन हरिजन 
पीवें मकरंद ॥ १ २॥ 

५६ '5॥ राण काफी [४8 बरसाने कीसीम खेलत रंग रह्योह़े | छल बल 
वानिकवान ललिता नें लाल गद्योहे || १॥ सखा श्रीदामा आदि हलधर भाज 
गयेहें || गही पिचकारी हाथ जुरि चहंकोद भयेहें ॥२॥ कोऊन आवेपास 
उतबल बड्ढत भयोहे ॥ अधिक भई अधियारी गगन गुलाल छयोहे ॥३॥ 
लामधिदमकत अंग ब्रजजन रूप छटारी ॥ सारी भरी सुरंग सोहेकनक 

किनारी ॥४॥ जोरी वंदनधूर अबीरमिलाय लियोहे ॥ छिरक छिरक घनस्याम 
सबे एक रंग कियोहे ॥५॥ लपटपरी विहवाल तरूनतमाले हेली ॥ पोहोप 
लता सिरताज कोंधत ऊपर वेली ॥६॥ करत मनोरथ घेर गिरिधर सुघर 
सलोनों ॥ लग्यो अरगजा गाल श्रीमुख लसत रिझोनों ॥७॥ पाग उतारत 
आप श्रीवृषभान कुमारी ॥ केसखोल निरवार बेनी सरससंवारी ॥८॥ 
झबीजराउजोर अग्रनिग्रंथ संबारी ॥ मांग भरी मोतिनकी पटियन ही लेपारी 
॥९॥ सीस फूल सीमंत किशोरी आपुन दीनों ॥| समझवार समझावत नयनन 
अंजन कीनों ॥१०॥ मृगमद आड सुदेस करी चंद्रावलि नीकी ॥ चंद्रभगा 
लेवी चल गावत पिय कोंटीकी ॥११॥ पहरावत झकझोर वेसर निरमोली 
हे ॥ चारू छपेरी साज पचरंग उरचोली है ॥१२॥ जेहर तेहर पाय विछुवन 
छनिउप जायल | अनवट नूपुर चूरा रत्न खचित हैं पायल ॥१३॥ 
नखसिखलों यह भात अभरन भीर भईहै ॥ निरख मिरख यह कांति ब्रज 
आनंदमईहि ॥१४॥ वाजन लागे ढोल ओर डफ ताल मृदंगा ॥ गोमुख किन्नरि 
झांझ वीचबिच मधुर उपंगा ॥ १ ५॥ सहचरी भई आनंद गावद गारि सुहाई ॥ 
दिसदिस मोहन ओर चलत निकर पिचकाई ॥|१६॥ एक सखी बीचआई 
अरणगजा डारणई हे ॥ देख पलक पररेल पियजूगारी देई हे ॥१७॥ लेले 
अंचल आप पोंछत अंगुरिन दलसों ॥ मुठियन चलत गुलाल आगें पाछे 
छलसों ॥१८॥ तेई घातन मधुपाय प्रान पियाकों पोखत ॥ प्रेम विवशता 
हरि भर अंकवारी झोखत || १ ९॥| हो हो होरी बोलत ललिता आंगन नाचत ॥ 
करे प्रेमकी टोक चोख एको नहीं वांचत ॥२०॥ नंददास खिलवार खिलारी 
खेलन हारो ॥ भयो ने हमदमाद टोल दुह्ुंदिस मतवारो ॥२१॥ 

५७ कक राग काफी #) होरी खेले लाल, ढफ बाजें ताल, झांझ झनननननन 
॥भ्रु०॥ चोवा, फूलेल, अबीर, अरगजा, भैंवर उड़ति भननननन ॥ निकसे 
कुँवर झूमकि खेलनि को हँसति चलति ठनननननन ॥|१॥ घर घर सैं बनिता 
बनि आईं भनक परे स्बनननननन ॥ कंचन की पिचकाई कर गहैं छिरकि 
स्याम तनननननन ॥|२॥ केसरि कीच मची हरि ऑगन उमड़ि घुमड़ि आँई 
घनननननन || उड़ति गुलाल अरुन भयौ अंबर लखि न जात रैंनि 

दिनननननन ॥३॥ एकु नाँचति, एकु गहि झक झोरति गावैं तान तनननननन ॥ 
“सूर स्याम'” प्रभु किसोरी रवन सँग धुरि गोकुल ब्रज गगनननननन ॥४॥ 


५८ (छक राग काफी .) अहो वृषभानु सुता नंदलाल जुगल जस गाइए 
हो ॥ धनि धनि गॉम सखी बरसानौ जहाँ प्रगटी सुकुमार ॥ मोहन की 
कहा कहीं माधुरी, गोकुल उदित उदार ॥१॥ माँनौं कंचन-बेलि सखी री 
कहा बरनैं कवि रूप ॥ नब-घनस्याम-तमाल लाड़िलौ नख सिख रूप अनूप 
॥२॥ बदन बधू बिधू मथित बिधिनि चाई अमृत सीचों इही ठौर ॥ सरस 
कुमार मथित तपैया छबि नहि सुधा बिनु और ॥।३॥ घटदस साजि सिंगार 
सखी री मुख तमोल जैसें लाल | कंचन दंड सुखंड खंड द्वै अधरन मुरली 
रसाल ॥४॥ स्यामा बूंद सखीन में राजति ज्यौं उडगन में चंद ॥ मोहन 
ग्वाल बाल संग डोलैं मांनौं मत्त गयंद ॥५॥ ताल मृदंग इत उत तें बाजत 
ढफ सहनाई ढोल ॥ अति मीठे मृदु परम भाँवतें गोपिन कोकिल बोल ॥६॥ 
चोवा चंदन अगर कुँमकुमा और सुरंग अबीर ॥ उडति गुलाल अरुन नभ 
ढाँप्यौ बदरन माँनों बिनु नीर ॥७॥ सुंदरि पाँच अगमने पठाईं जान पीया 
कौ हेत ॥ फाग समें बड़भागि हमारौ खेलिये आजु संकेत ॥८।॥ घेरि आँई 
सब मिलि मोहन कौं कीनौ जुबतिन भेष | आजि भलैं नंदलाल बिराजति 
अधरन अंजन रेष ॥९॥ स्यामा स्याम कीए ढिंग ठाड़े बनी अनूपम जोरी ॥ 
सकुच दुराई अंक कौ प्यारी नैंकु हँसीं मुख मोरी ॥१०॥ मुरली छिंड़ाई 
कह्मौ ललिता यौं फगुवा देऊ मँगाई ॥| कै तुम अनुचर होऊ हमारे परसौं 
दुलहिन पाँई ॥१ १॥ सुर सिब बिरंचि सेस नारद, चढ़ि बिमान सब आए ॥ 
कौतुक देखित देखि ब्रजपति कौ, मुदित कुसुम बरखाए || १ २॥ परम भाँमती 
जसुमति रानी कौंन पुन्य तै कीन ॥ कुंवरि कुंवर ग्रह बिहरति जाके, त्रिभुबन 
होति अधीन ॥१३॥ गोप ग्वाल पहिरै पट भूषन पहिरें अंग न मात ॥ 
“रामदास' प्रभु गिरिधर नागर, नागरि पकरि नाचत ॥१४७॥ 


५९ (ए़ी राग काफी ईश्ू) अहो मेरी बौरी बीर गई है ॥ बीर गई है तन 


पीर भई है ॥१॥ कहा कहौं कछु कहत न बनि आबै कृष्ण सांवरे छिनाई 
लई है ॥ चोवा चंदन और अरगजा पिचकाइन झर लागि रही है ॥२॥ 

सब सखियन मिलि धुनि मचि है सांवरी सलोनी गोरी भोरी आई खरी 
है ॥ 'कृष्णजीवन लछीराम' के प्रभु प्यारे हँसि चरने चित लागि गई है ॥३॥ 


६० (हरी राग काफी [ड) ए रंगीला रंग डारि कै कित जादां ॥ ध्रु०॥ 
दुरि-आंदाँ तनक छिपजादां तब तो चोर कहादां ॥ जब जानौं जसुमति 
के ढोटा सनमुख दरस दिखादां ॥१॥ गारी गादां घेरि मिलांदाँ लरिकन 
क्रौं सिखलांदाँ ॥ भले भए तुम सुधर सयाने ब्रज में लोग हँसादां ॥२॥ 
पकरंगा तेरी पणिया रंग हो तब तो कौंन छुड़ादाँ ॥ निरलज निपट लाल 
लंगरवा सौ सौ सोगंद खादाँ ॥३॥ चोवा चंदन औरू अरगजा रोरी रंग 
मिलादां ॥ आजु सखी 'हरिदास' के ठाकुर इह बिधि धूम मचांदां ॥8॥ 


६१ (कक राग काफी () कान्‍्ह कुंवर खेलनि चले रंग भीने हो ॥ संग 
सखा बलराम लाल रंग भीने हो ॥ भूषन बसन बनाई कें रंग भीने हो ॥ 
सोभा सुख के धाम ॥ लाल रंग भीने हो ॥१॥ बनि ठनि निकसे अत्ति 
बने रंग, ठाड़े सिंघ दुवार ॥ लाल रंग भीने हो ॥ स्याम सुभग अति राज 
ही ॥ रंग भीने हो ॥| पूरन चंद उदार ॥ लाल रंग भीने हो ॥२॥ बाजे 
बहु बिधि वाजहि ॥ ताल मृदंग ढफ अंग || बिच बिच मुरली सुर लिये 
हुलसत सब के अंग ॥३॥ सुनि कैं दौरि ब्रज बधू आईनंद जू की पौरी ॥ 
तिन में तरूुनी सिरोमनी राजति नबल किसोरी ॥४॥ सनमुख ठाड़ी लाल 
कै, गावति मीठी जारि ॥ मुख पर अंचल दै हंसी, हासि चितबत नर नारि 
॥५॥ मोहन के चित रति बढ़ी, खेलि मच्यौं अति जोरि ॥ भरि लीये सुरंग 
गुलाल सौं, फैंटन के दोऊ ओरि ॥६॥ मृगमद कुँमकुम घोरि कैं, भरति 
कनक पिचकाई || छिरकति तकि तकि प्यारी कौं, चितवति चितहि चुराई 
॥७॥ मुख पर चंदन डारि कैं, औहट फिरति हँसि लाल ॥ कोलाहल सब 
करत हैं हो हो बोलत ग्वाल ॥८॥ ये उनकें वे उनही कैं, मह्मो चाहत पिय 
प्यारी ॥ छल बल सौं सबन सब तकि के पणन परत नर नारि ॥९॥ तब 
ललितादिक दौरि हे गहे अचानक कान्ह ॥ सबे मिली है सुंदरी पाए हैं 
जीवन प्रान ॥१०॥ निरखि हँसी मुख मुसकि कैं परसत बैन अघाई ॥ मोहन 
सौं ललिता कहे छाँडौ करि मन भाई ॥११॥ बैनी गूंथी माँग सौं भूषन 

सबैं सिंगारि ॥ पहिरावे पट कंचुकि अंजन दीये सँवारि ॥ १२॥ नील नलिन 
खंजन मृगी डारै उन पै वार ॥ अति अनूप नव नागरी भूले भवन नर नार 
॥१३॥ चोवा मृगमद अरगजा छिरकति केसर घोरि ॥ छायै गगन गुलाल 
सौं अरून घटा घन घोर ॥१४॥ बरखति अति अनुराग सौं स्यामा स्याम 
किसोरि ॥ पिय प्यारी मुख चंद के पीवत नैन चकोरि ॥१५॥ छांडे मन 
जु मनाई के पकरे फिरि बल घेरि ॥ जुबति भेष बनाई कै पढिरावे घट 
फेरि ॥१६॥ नेंननि अँजन दै हँसी भले बने बलदाऊ ॥ छिरकति केसर 
घोरि के कहो कुंवरि कौं नांऊ ॥१७॥ इष्ि बिधि होरी खेलि ही बाढ्यो 
अति अनुराग ॥ सुधि कछू न समार ही प्रमुदित ब्रज बडभाग ॥ १८॥ नवल 
लाल रसिक मनी गिरिधर प्रान आधार ॥ नैंनने कौ फल यह सखी निरखे 
नंदकुमार ॥१९॥ 

६२ (हक राग काफी ड्ु) गिरिधरलाल लडाइये हो जाको भक्त वत्सल 
हरि नाम ॥ गोकुल गांव सुहावनो हो नंदमहर कौ राज ॥ कान्ह कुमर 
को ख्लेलनो हो सब गोपिन सिरताज ॥१॥ हाथन डफ पिचकाई लीने हो 
फैंटन भरी अबीर ॥ इत राधा चंद्रावली हो उत हलघर दोऊ बीर ॥२॥ 
मोहन स्यामा भेख धरे हो स्यामा भेटी जाय ॥ छल बल भुजा छुड़ाय के 
हो चिते चलि मुस्काय ॥|३॥ ललिता एक मतो कियो है मोहन पकरे जाय ॥ 
आँखि आंजि मुख मोड़ि के हो नेक लीने ताल बजाय ॥४॥ लीला गिरधर 
लाल की हो गावे सब संसार ॥ “ दास नारायण ” यों कहें हो तुम खेलो 
फाग धमार ॥५॥ 


६३ (क राग टोडी ईश्) ज्वाल हँसे मुख हेरिकैं, अति बने कन्हाई ॥ 
हलधर कौं लिय टेरि, आजु अति बने कन्हाई ॥ हो हो करि करि कहत 
हैं, अति बने कन्हाई ॥ रहे चहूंधा घेरि, आजु अति बने कन्हाई ॥ ऐसेहिं 
चलिये नंद पै, अति बने कन्हाई ॥ बल की सौंह दिवाई, आजु अति बने 
कन्हाई ॥ भुजा गहे तहैँ लै गए, अति बने कन्हाई ॥ वह छबि बरनि न 
जाई, आजु अति बने कन्हाई ॥ इत जुवती मन हरत है, अति बने कन्हाई ॥ 
उतहि चले हैं भोर आजु अति बने कन्हाई ॥ और सखी आईं तहाँ, अति 

बने कन्हाई ॥ करि-करि नैंन चकोर, आजु अति बने कन्हाई ॥ महर हंसे 
छबि देखि कैं, अति बने कन्हाई ॥ सुनि जननी तहँ आई, आजु अति बने 
कन्हाई ॥ हँसि लीन्हौ उर लाइकै, अति बने कन्‍्हाई ॥ आनंद उर न समाई, 
आजु अति बने कन्हाई ॥ कछुक खीझि कछु हँसि कह्मो अति बने कन्हाई ॥ 
किन यह किन्हीं हाल आजु अति बने कन्हाई ॥ लेति बलैया वारिकै अति 
बने कन्हाई॥ ये ऐसिय ब्रजबाल, आजु अति बने कन्हाई || रंग-रंग पहिरावनि 
दई, अति बने कन्हाई ॥ जुवतिनि महर बुलाई, आज अति बने कन्हाई ॥ 
यह सुख प्रभु कौ देखिके, अति बने कन्हाई ॥ सूरदास, बलि जाई, आजु 
अति बने कन्‍्हाई ॥ 

६४ (कै राग काफी (डर) जमुना के तट खेलति हरि-संग, राधा लै सब 
गोपी ॥ नंदलाल गोवरधन धारी, तिन कै नेहनि ओपी ॥१॥ चलह सखी ! 
चली तहाँ जाइयै, छिनु जियरा न रहाई ॥ बेनु-सब्द करि मन हरि लीन्हौ, 
नाना राग बजाई ॥२॥ सजल-जलद-तन पीतांबर छबि, कर मुख मुरली 
धारी ॥ लटपट पागण बने मन-मोहन ललना रहीं निहारी ॥३॥ नैंन नें नसौ 
मिलि, कर सौं कर, भुजा ठए हरि ग्रीवा | मधि नायक गोपाल बिराजत 
सुंदरता की सींवा ॥४॥ करत केलि-कौतूहल माधौ, मधुरी बानी गावै ॥ 
पूरन चंद सरद की रजनी, संतन सुख उपजावै ॥५॥ सकल सिंगार कियौ 
ब्रज-बनिता, नख-सिख-लौं भल ठानी ॥ लोक-बेद-कुल-धर्म काहु की, 
नैंकु न मानते कानी ॥६।| बलि-बलि बल के बीर त्रिभंगी, गोपिनि के 
सुखदाई ॥ सकल बिथा जु हरी या तन की हरि हँसि कंठ लगाई ॥७॥ 
माधव नारि, नारि माधव कौं, छिरकत चोवा-चंदन ॥ ऐसौ खेल मच्यौ 
उपरापरि, नंद-नंदन जग-बंदन ॥८॥ ब्रह्मा, इन्द्र, देंव-णन गंध्रव, सुमन 
एक रस बरपषैं ॥ सूरदास, गोपी बड़भागिनि, हरि-क्रीड़ासुख करपैं ॥॥९॥ 
६५ (कल राग काफी (8) जमुना तट ठाढ़ी सांवरो हो हो सखी री नख- 
सिख भेख बनाय ॥ध्रु०॥ तन तनसुख को झगा सुरंगी सीस केसरी पाग ॥ 
. कहुँ-कहूँ कृष्णागर की छींटै उपरेना रंजित राग ॥ १॥ रतन खचित पिचकाई 
कर लिये सुरंग गुलाल अबीर ॥ रंग रंगीले सखा संग ले श्रीदामा 

बलबीर ॥२॥ बेनु विषान झाँस ढफ ढोलक गोमुख ताल मृदंग ॥ श्रीमंडल 
अरु अमृत कुड़ली आवज बीन उपंग ॥३॥ श्रवन सुनत जित तित दौरी 
करि-करि अपनौ ठाट ॥ कनक कलस केसर जल भरिके मृममद मलयन 
माट ॥४॥ खेल मच्यौ वृन्दाबन अद्भुत इत गोविन्द उत नार ॥ छिरकत 
रंग महा मदमाते देत परसपर गार ॥५॥ मतौ मत्यौ ललितादिक सरियन 
लीनो सुबल बुलाय ॥ तेरे पाय लागत हौं छल करि मोहन को पकराय 
॥६॥ तब मधुमंगल कह्मो सुबल सौं सुन हो सखा एक बात ॥ हरे-हरे 
निकसी छलबल सौं लालन पकरे जात ॥७॥ मुख मांड्यो नैननि अंजन 
करि स्वांग जु सबै नचाय ॥ फगुवा माँग लियो मनभायौं खेलौ हँसौ चित 
लाय ॥८॥ यह विधि फाग सुहाग भर्यो मिलि खेलो श्री ब्रजनारी ॥“श्री 
गोपाल” रीझी देखत दृग सर्वसु देत है बारी ॥९॥ 

६६ (|? राग काफी एड) तेरे नैननि में है जु ठगोरी ॥ जो खेले ताही 
सौं खेलौ हों न खेलौं पीय तुम संग होरी ॥१॥ काहे कौं फंद में डारति 
हो मोहि बड़ी बेस किसोरी ॥ “कृष्ण जीवन लछीराम' के प्रभु नित प्रति 
आवो मेरी पौरी ॥५॥ 

६७ (छी राग काफी (8) नंद के नंदन आली ! मोहि कीन्हीं बावरी । 
कहा करों क्‍यों हूँ, चित्त, रहत नाहिं ठाँई री ॥ बिहरत हरि जहाँ आलि ! 
तहाँ तु हूँ आई री ॥ बासर अरू निसिहं आलि, मोहि यह चाई री ॥ 
जमुना तें भरिबे जल, जान यहै दाँई री ॥ गुरु-जन अरू पुर-जन सौ, 

और नहिं उपाई री ॥ मुख गाबै काफि राग, मुरलिका बजाई री। धुनि: 

सुनि मैं तनु भूली, अति ही सुखदाई री ॥ चंदन चूरी कपूर, फेंटनि सु 
भराई री ॥ सौंधे भारि पिचकारी , मारत सौ धाई री ॥ आतुर हे चली, 
और जाई कि न जाई री ॥ चित न रहत कहूँ ठौर, और नहिं सुहाई री ॥ 
मिलिये प्रभु-सूरज-कौं, सकुच सब गँवाई री ॥ लाज डारि, गारि खाई, 
कुल ही बिसराई री ॥ 

&८ (है राग काफी ह) नंद-नंदन वृषभानु-किसोरी, मोहन राधा खेलत 
होरी ॥ श्री ब्रिंदाबन अति हि उजागर, बरन-बरन नव दंपति भोरी ॥१॥ 

एकनि कर है अगरु कुँमकुमा, एकनि कर केसरि लै घोरी ॥ एक अर्थ 
सौं भाव दिखावति नाचति तरूनि, बाल, बूध, भोरी ॥२॥ स्यामा उतहिं 
सकल ब्रज-बनिता इतहिं स्थाम रस-रूप लो री ॥ कंचन की पिचकारी 
छुटति, छिरकत ज्यौं सचु पावैं गोरी ॥३॥ अति हिं ग्वाल दध्चि-गोरस 
माते, गारी देत, कहौ न, करो री ॥ करत दुह्ाई नंदराई की, लै जु गयौ 
कल बल छल जोरी ॥४॥ झुंडनि जोरि रही चंद्रावलि, गोकुल मैं कछु खेल 
मच्यो री ॥ “सूरदास-प्रभु' फशुवा दीजै, चिरजीवी राधा-वर-जोरी ॥५॥ 


६९ (ली राग काफी एड) नव रंगी दुल्हे गाइए हो सखी री ॥ आयो 
फाणुन मास ॥श्रु०॥ सहज सिंगार पहिरि पट भूषन मिलि निकसी ब्रज 
बाल ॥ गावत होरी खेलत छोरी रोक्यौ नंद दरबार ॥१॥ सुनति श्रीदामा 
ग्वाल बुलाए बोलि लए बल बीर ॥ सब लै संग चले मनमोहन, खेलन 
जमुना तीर ॥२॥ दै करि ओट जसोदा मैया, बैठी अटारी जाई ॥ फगुवा 
दे छूटौगे मोहन नाहीं तो गावे नंद राई ॥३॥ ऊँचे तान मिलावत अंगुरी 
गावत मीत रसाल ॥ सुर ब्रह्मादिक पार न पावे धनि-धनि दीन दयाल 
॥9॥ खेलति बीच कीच मच्यौ अति उड़ावति अबीर गुलाल ॥ चहूँ दिसि 
तैं छूटति पिचकारी, बीच बन्यौ नंदलाल ॥५॥ ताल पखाबज बैन चंग 
बाजैं बिच मुरली घनघोर ॥ निरखति बदन सबै सुर मोहे नाँवे अंब पै 
मोर ॥६॥ नवरंग खेलि मच्यौ अति नीकौ यह सुख बरन्यौं न जात ॥ 
“मानदास” प्रभु नवरंग दूल्हों नाईक अपनो नाथ ॥७॥ 

७० (कक राग काफी [ँड्) नंद के लाल नवल नागर अनुरागे हैं॥ खेलति 
होरी फाणु प्रेम रस पाणे हैं ॥१॥ गोप कुमार सर्वा संग रंग रंगीले हैं ॥ 
प्रेम छके छिरकैं पट छैल छबीले हैं ॥॥२॥ ताल पखावज आवज महुवरि 
बाजे हैं ॥ माँनौ सरोज सभा में बसंत बिराजे हैं ॥३॥| अनुरागे रस पागे 
गायन गावै हैं ॥ कुमकुम मीर अबीर जुलाल उड़ावै हैं ॥४॥ गारि-गारि 
घनसार अरणजा घोरे हैं ॥| केसरि रंग सुरंग में अंबर बोरें हैं ॥५॥ धाई- 
धाई पिचकारिन भरि-भरि छाँटैं हैं | महामंगल मन मोद सौं भरि-भरि 

बाँटें हैं ॥६।| कालिंदी के कूल कुलाहल भारी हैं ॥ “रिषीकेस' के जीवनि- 
कुंज-बिहारी हैं ॥७॥ 


७१ (की राग काफी ईड्) न भरौ रेन भरौ रे लंगरवा । हो हो मोहि जिन 
भरौ रे लंगरवा ॥ सब सखियन मिलिं केसरि घोरयौं भरि-भरि लाई करबा ॥ 
भरि पिचकारी मेरे मुख पै डारि मेरी अँगियाँ भीजी बस करौ रे लंगरवा 
॥१॥ बरजति हों बरज्यौ नहीं मानत तोरयौ उर कौ हारूवा ॥ फगुवा माँगति 
मो पै मोहन होई रहो होरी कौ भरूुवा ॥२॥ सुनैगो नॉहिंन नाहक लरैणो 
औरु कुटम कौ डरवा ॥ 'कृष्ण जीबन लछीराम' के प्रभु प्यारे लेऊ बलैयाँ 
पाँई परिबा लंगरवा ॥३॥ 


७२ (की राण काफी (हु) नवरंगी केसर हम बोई हो ललनाँ कृष्णनीबन 
जू के काज ॥|ध्रु०॥ केसर क्यारी हम बोई हो ललनाँ बीज आँनयौ कसमीर ! 
अपने पीतम जू के कारनें सजनी सींचौंगी नैननि नीर ॥|१॥ गिरि परबत 
पर केसर बोई मृण जू चरि-चरि जाई ॥ क्‍यों रे मृगा तू डरपति नाँहीं 
मारौंगी धनुष चढ़ाई ॥२॥ आसपास सब केसर बोई बिच बोयौ अबीर 
गुलाल ॥ जाकी रे बास सुबास आबै वाई कौ गुंथों नव सत हार ॥३॥ 
कनक कचोला केसर घोरी बिच डार्चो जमुना कौ नीर ॥ श्रीकृष्ण जीवन 
जू कौ बागौ चरच्यौ राधा जू कौ चीर ॥४॥ रंग रस रंग ब्रिंदाबन के 
बीच मोहन खेलैं फाणुन मास ॥ 'सूरदास' प्रभु ब्रजई अखंडित होति है 
रंग बिलास ॥५॥ 


७३ (क्री राग काफी (,) पकड़े ब्रजजन गिरिधारी ॥ उमंग भरी गोपी 
सब आई ॥ खेल मचायो भारी ॥ खेंचलेई पीतांबर मुरली ॥ हां हां करत 
मोरारी ॥ हँसी सब देकर तारी ॥१॥ जीही जपत मुनिवर ज्ञानी ॥ सकल 
वासना टारी ॥ शारद शेष पार नहिं पावत ॥ जीहीं जपे त्रिपुरारी ॥ ताकुं 
गोपी देत हैं जारी ॥२॥ काल को काल ईश को ईशन ॥ जीत लीयो 
सुकुमारी ॥ कर जोरी के पीतांबर मांगत ॥ दो दो मुरलीया प्यारी ॥ 
जाओ अब जी तुम्हारी ॥३॥ भक्त आधीन निगम नित गाबत ॥ मुनिवर 

कहेत बीचारी ॥ सूरदास के प्रभु रसीले ॥ बार-बार बलिहारी ॥ मगन 
कीनी ब्रजनारी ॥8॥ 


७४ (कक राग काफी (छ) बरजो न माने आज री नंद महर कौ छोहरा ॥ 
प्रेम बढ़ावत अटपटे पेचन पढ़त फिरत है दोहरा ॥ वन-वन डोलत ग्वालन 
बोलत रोकत फिरत गौ गोहरा ॥ “आस करन' प्रभु गिरधर मोहन राधा 
कौ मोती मनोहरा ॥२॥ 


७५ (कली राग काफी ड्) ब्रजवासी सबै आनंद भरे हो हो मेरे ललनां 
रसिकराई सिर मौर ॥ध्रु०) खेलनि कौ उद्युति भर बल मोहन कियौ 
बिचार ॥ भवन भवन अपने सुनि गोपी लागी है करन सिंगार ॥ १॥ मज्जन 
करि तन अंबर पहिंरे तन बरन बरन बहु भांति ॥ आगै धरि दरपन मुख 
निरखति मंद मंद मुसिकाति ॥२॥ चिकुर सुगंध सगबगे सुंदर बैंनी गुही 
बनाई ॥ मांनौ बृष्टि श्री खंड खंभ पै रही उरगिनी लपटाई ॥३॥ सीसफूल 
सिर मांग संवारी मुकता वारि सुढार ॥ मांनौं इंदु बैठे करि मंडल उड़गन 
अमित अपार ॥8॥ करनफूल जुग अलक बदन बिधु अद्भुत है यह बात ॥ 
मानों सुमेर कौ तिमिर हरन कौ उदै करत निस प्रात ॥५॥ भाल सुदेस 
तिलक मृगमद कौ कबि छबि करति बिसेष ॥ तिरलोकि जीतन कौ मांनों 
करी है अनंग कर रेष ॥६॥ भ्रकुटी-बंक निसंक निररित्र छबि किधीं मैंन 
सारंग॥| आनन नवल कमल मधि मानौं है सखी सुधा तरंग ॥७॥ दै नैननि 
अंजन खंजन अलि, माँनौं कुरंग कमोद ॥ बारबार पॉइन लागति है मानों 
बढ़ावति है मोद ॥८॥ नासा पुट बेसरि केसरि कौ जैसौ सुवन सुरंग ॥ 
मांनौं उस्-जलज खेलति है, बधु राकेस उछंग ॥९॥ अधर-बिंब दार्यो कन 
मांनौं दसनावलि छबि देति ॥ मधुर मधुर रसना पिक बोलति जुगल फलनि 
रस हेत ॥१०॥ साँवल बिन्दु बन्यौ सखी मधि ठाड़ी सहज सुभाई || अतन- 
जतन करि कनक कंज दल खची नीलमनी आई ॥१ १९॥ कंठ पोति पदक 
की रही फबि दुलरी चौंकी हार ॥ झवा सुघट पाट भरे रूरिकत उर पै 
बारंबार ॥१२॥| जगमगात भूषन जराई के लटकत भूज मखतूल ॥ माँनौ 

सखी प्रगंट दोखियतु है रति-बेलि फल-फूल ॥|१३॥ कटि किंकिनि सप्त 
सुर राजै जे हरि नूपुर, बिछिया बाज ॥ जहँ तहँ उठि चलि माँनौ मराल 
मत्त गजराज ॥ १ ४8॥ कंचन कलस लिए केसरि भरि चोवा अबीर गुलाल ॥ 
उत तै राम कृष्ण बनि आए, संग रंगीले ग्वाल ॥ १ ५॥ लाल पाग चन्द्रिका 
मनोहर कुंडल करन गरे बनमाल ॥ पीतांबर काछिनी पिचकाई छिरकति 
अंग ब्रजबाल ॥ १६॥ नवनागरि धाई सनमुख सब मदन मोहन की चोरी ॥ 
छिरकि भरे किए बस अपने, नागर-नंद किसोरी ॥१७॥ छूटिलट बिगलित 
पट दंपति नहिं तन मन हिं संभार ॥ प्रेम-मत्त रस-रक्त रसिक वर, हिलि- 
मिलि करत बिहार ॥१८॥ ठौर-ठौर बाजे बाजति हैं पटह जु भेरी मृदंग ॥॥ 
बैनु रबाब किन्नरि महुवरि मुरली चंग उपंग ॥१९॥ वर किन्नर तूबर गंधरब 
मिलि बिमल कर हि करि गान ॥ “जुगल चंद” आनंद भरे हैं देति रतन 
मनि दान ॥२०॥ नंद कुंवर फणुवा जुबतिन कौं मेबा दियो मंगाई ॥ कर 
जोरै सनमुख सबहिन के पट भूषन पहिराई ॥२६९॥ हरि नारायण प्रभु होरी 
खेलति फागु बढ्यौ अनुराग ॥ यह लीला जो सुनै सुनावे 'स्थामदास' 
बड़भाग ॥२२॥ 

७६ (हक राग काफी ई्झ) बन्यौ खेलत फाणु सुंदर नंद कौ लाला ॥ बने 
संग गोपकुमार उदार सने रंग नैंन बिसाला ॥१॥ बाजति रंग भरे ढफ 
झांझ मिल्यौं मृदु बैनु रसाला ॥ गावति गीत भरी रस रीति खरी नवल 
ब्रजबाला ॥२॥ लाल करी है रंगीली सगरी सुडारि अबीर गुलाला ॥ बाढ्यौ 
है रंग अनंग लज्यौ है 'कृष्णयास' रस ख्याला ॥३॥ 


७७ (है राग काफी ँडु) बेसर कौ मोती जग मोझौ हो मेरे ललनाँ ब्रजजन 
सब सुख देैंन ॥ध्रु०॥ अंजन दै दृग खंजन बैठे बीरी दसन बनाई ॥ चंचल 
चपल देखि मनमोहन मनमथ रह्यो है लजाई ॥१॥ अँगिया अजब कसूँभी 
सारी लहँगा लाल गुलाल ॥ मुजरा लेति स्यामा जु के आगे निरखौगी 
नंदलाल ॥२॥ ब्रिंदाबन में मुरली बाजे धुनि सुनि सही न जाई ॥ 'हरिदास! 
प्रभु बेगि मिलौ हो राखौंगी कंठ लगाई ॥३॥ 

७८ (कै राग काफी .्ु) बरसाने की नागरि इक नवल मतौ जुरि कीनौ 
जु ॥ फगुवा चाहे लाल पै होरी कौ खेलि संग लीनौं जु ॥१॥ एकनु केसर 
घोरि कैं हो एकु कनक पिचकाई जु ॥ एकनु बूका बंदन एकु अबीर कपुर 
मिलाई जु ॥२॥ एकनु चोवा मृगमद सुरँग गुलाल भरि झोरी जु ॥ एकु- 
एकु पै डारि हीं मधि सुन्दर राधा गोरी जु ॥३॥ बहु बिथि बाजे साजि 
कै ढँफ दुंदुभि करताला जु ॥ नँद सदन सब आव ही सकल बयस ब्रजबाला 
जु ॥४॥ नंद रानी अरघ दे वारनैं श्री राधा सनमुख हेरे जु ॥ चमकि उठि 
चंद्रावलि सखी वृ्दं मुख फेरे जु ॥५॥ भीतर धसी गहे लाल कौं भुज भरि 
आने हो लाल जु ॥ श्री राधा की दिसि जाई कैं लाए लाल अमोला जु 
॥६॥ केसर मुख ते नाइ के इक चोबा मुख लपटावै जु ॥ बंदन बूका डारि 
के होरी की गारि सुनाबै जु ॥७॥ रँग अबीर उड़ाई कैं अरुन अँबर लौं 
आयो जु॥ हो हो बोलै रँग सौं मानौ गगन घोरी कैं धायो जु ॥८॥ घोष 
कुलाहल है रह्मौ मनौ निरधन धन पायौ जु ॥ भुज भरि भैटे लाड़िलो 
किही बिधि छुटि न जाए जु ॥९॥ ब्रज रानी बरजे सबै मनभायौ फगुवा 
लेओ जु ॥ पट भूषन बहु भाँति के नैंकु लालन छोरि देहो जु ॥१०॥ स्याम 
चिते नैंकु हेरि कैं सकल सुंदरी बस कीने जु ॥ मन बच क्रम करि बारने 
गिरिधरि सरबसु दीने जु ॥११॥ तब मतो जु कीनौं मोहना लीला अनौखी 
आनी जु॥ सकल मनोरथ पुजे उत धाम काम ऋतु मानी जु ॥१२॥ बरसाने 
जे गोप हैं ते ते स्वरूप हरि लीने जु ॥ उन लच्छन वे कंठ मिलि वे भेख 
परसपर कीने जु ॥१३॥ अपुनी महतारीन सौ सबै बुझति हैं इक गाथा 
जु ॥ मैया तुम कौतुक सुनौ इक नंद कुंवर ब्रज नाथा जु ॥१४॥ आजु 
बेगि घर आब ही वे तिहारे सुत होई जु ॥ तुम हो भोरी बोरी चोरी जानत 
है सब कोई जु ॥१५॥ इक मैया तुम सौं कहौ बात सबै जिय भावै जु ॥ 
मैरो रूप धरि आव हीं वे किही मिसि पेठ न पावै जु ॥१६॥ मोहन रूप 
है मोहना जग मोहन बस कीनीों जु ॥ जंत्र -मंत्र सब जान हीं इन बात 
सबैं बस कीनौं जु ॥१७॥ निसचै वे हम घर आव हि सुत नाम ले ले 
बोलै जु ॥ बहुत बल करैं आपुनौ क्‍यौं न दरबाजा खोले जु ॥१८॥ जब 

वे घर दिसि आब ही हो इंटन मारि भजावों जु ॥ मीठी सी बात सुनाबहिं 
वे निज बिसबास न लाओ जु ॥१९॥ सुनौ न चित दे कान तुम भोरी 
अजानी बारी जु ॥ निरदया छ्ले बैठियों मति निज ग्रह आई किवारो जु 
॥२०॥ इतनो बोलि इत हरि घर-घर चढ़े अटारी जु ॥ सकल सुंदरी संग 
पोढि के रस रीति कला जन टारी जु ॥२१॥ आन फिराई राज की मनमथ 
तू जहँँ राजे जु ॥ दृष्टि पोर वा छ्ले रहे भाव धरी ग्रह साँजे जु ॥२२॥ भूले 
सुरति के रंग में हो ताकि मारे दृग दीने जु ॥ नन पुतरी लाज तर्जा हो 
आपु समान सीर कीने जु ॥२३॥ डंड कुचन पे डारि के मन भाया सो 
कीनों जु ॥ चुंब कपोल दे अंक ले मदन प्रसंसा भीनी जु ॥२४॥| चित 
चोगान गहि लाई के कुटिल कटाच्छन मारै जु ॥ हाव-भाव के भारा में 
दंपति तहं बिकसति भारे जु ॥२५|| बरसाने बरखा भई प्रेम नीर झरि आई 
जु ॥ रस बस भई गोपिका मानों नौ निधि पाई जु ॥|२६॥| उत की गति 
हों कहा कहों गाप सबे घर आए जु ॥ आपुनी आपुनी महतारीन को टेरि 
दीए दरसाए जु ॥२८॥ पकरे तोरी किवार के हो कोउ न बोलन पाव जु ॥ 
बहत कीन गाोप तबे उत ते इंट चलावे जु ॥२८॥ लागे जु वही अंग पे 
सब भाजत कुदल डोले जु ॥ भार भरी रे चहूँ दिसि गोप कुलाहल बाले 
जु ॥२०॥ निसा यह गति पाई के परी रहो बाग बगीचा जु ॥ गोप सबे 
मन लाई के मति सोच करी सुखीचा जु ॥३०॥ कुल के देव लगे 
मैया पे इहि विधि होरी भारी जु ॥ बलि जू सबरे दीजिए सुख पाव नर नारी 
जु ॥३१॥ केते गुन बरनन करों श्रीमिरिधर के गुनन्यारे जु | रसना इक 
बरखवाने के को विधि गीने गुन भारे जु ॥३२॥ मंद अजान जु है मेरी मति 
दृष्टि न परे जाई जू ॥ 'दास गदाधर' प्रभु की लीला सुमर-सुमर उर माँही 
जू ॥३३॥ 

७० “हु राग काफी (8 मन हरि लीन्ही नंद-ढुटोना | चितवनि में वाक 
कछु टाना । निरस्त सुंदर अंग सलोना | ऐसी छबि कहूँ भई न होना ॥ 
काल्हि रहे जमुना तट जोना । देख्यो खोरि सांकरी तौना ॥ बोलत नाहिं 
रहत व मौना । खात रह्यो दधि छीने दौना || घर-घर माखन चोरत जाना | 

बाटनि घाटनि लेवै दौना ॥| खेलत फायु ग्वाल-संग छौना । मुरलि बजाई 
बिसारै भौना ॥ मो देखत अब ही किय गौना । नटवर अंग सुभ सजे 
सजौना ॥ त्रिभुवन में बस कियौ न कौना। सूर, नंद-सुत मदन-लजौना ॥ 
८० (ही राग काफी हु) मोहन मूरति माई | सांवरौं, नंद नंदन जिहिं 
नाँवरो । अबहि गये मेरे द्वारैं हब, कहत रहत ब्रज गांवरौ ॥ मैं जमुना जल 
भरि घर आवति, मोहि करि लागौ ताँवरौ ॥ ग्वाल-सखा संग लीन्हें डोलत, 
करत आपनोौ भावरौ | जसुमति कौ सुत, महर-ढुटौना, खेलत फागु 
सुहावरौ । सूर, स्याम-मुरली-धुनि सुनि री । चित न रहत कहूुं ठाँवरो ॥ 
८१ (५ राग काफी एड) महा मोहन ढोटा सांवरौ हो अरी मेरौ लीनों 
है चितचोर ॥ राजति आजु महारंण भीने ठाड़े हैं सांकरी खोर ॥ १॥ सोभित 
रतन जटित पिचकाई अबीर भरै भरि फैंट ॥ संग खरे अनुराग भरे सो 
भई है अचानक मभैंट ॥२॥ ढुरि रहि ढीली पाण रंगीली कुंचित कच न 
समाई ॥ चंचल नैन अरून अनियारे छबि भरे मुरि-मुरि जाई ॥ ३॥ जगमग 
रहे स्बनन कुंडल गंडन लग्यौ है गुलाल ॥ कान्ह कुंवर की मूरति देखें 
चलि न सकत तिहिं काल ॥४॥ चितयौ काहू भांति सखियन करी हे मदन 
सर घात ॥ पान भरे मुख हँसि मोसौं कही प्रेम लपेटी बात ॥५॥ रूप 
ठगोरी किधौं अरगजा दियौ मोपै ढुरकाई ॥ बूका मंत्र मनौं पढ़ि डाऑं 
तन-मन लियौ अपनाई ॥६॥ भूली लाज कानि की सब सुधि चित न अनत 
ठहराई ॥ “राम राई” कह्ै चित भगवानैं स्याम कौ संग सुहाई ॥७॥ 
८२ छक्के राग काफी #$|छ) मन हों री बिहारी की देखि लटक ॥ मेरे 
मन में रही जाकी मूरति अटक ॥१॥ जमुना तट पनघट के ऊपर ठाड़ौ 
त्रिभंगी लाल ठठकि ॥ चटक-चटक मुख गारी गाबैं मटकि-मटकि नाचै 
गति लै लटकि ॥२॥ मोर मुकुट कटि पियरौ सौ पट, जाके देखति भजी 
जिय की भटक ॥ ब्रज दूल्हे की रूप माधुरी मेंटत मान मदन की खटक 
॥३॥ 


८३ (क्ले राग काफी ँ) मोहि होरी खेलन कौ चाव री बेरन जान दै ॥ 

ब्रज कि बीथनि में नंद कौं लँगरवा वाहि सौं खेल मचान दै ॥१॥ रंग 
भिजोई करौं आलिंगन तनकि तपति बुझान दै ॥ 'सरस रंण'” नैंन में बस्यौ 
आलि काहे कों लोग हँसान दै ॥२॥ 

८9 (है राग काफी एथ्छ) मोहन ! गए आजु ? तुम जावो, दाँव आपनौ 
लेहिं || लालन हमहिं बिहाल करै जो, सोई हम फल देहिं ॥ आजुहि दाव 
आपनो लेतीं, भले गए हों भागि ॥ हा हा करते, पाईंनि परते, लेत पितांबर 
मांगि ॥ बेनी छोरत, हँसत सखासौं, कहत, लेहु पट जाई ॥ सौंहँ करत 
हों नंद बबाकी, अपनी अपति कराई ॥ जो मैं लेहुं पितंबर अबहीं, कहा 
देहुगे मोंहि ॥ इत उत जुबती चितवन लागीं, रहीं परसपर जोहि ॥ एक 
सखा हरि, तिया-रूप करि, पठै दियौ तिन पास ॥ गयौ तहाँ मिलि संग 
तियनि कें, हँसत देरित्र पट-बास ॥ मोहि देहु राखौं दुराइकैं, स्थामहिं जनि 
लै देहु ॥ लियौ दुराई गोद मैं राख्यो, दाँव आपनौ लेहु ॥ पीताम्बर जनि 
देह स्थाम कौं, यह कहि चमक्यौ ग्वाल ॥ सूर, स्थाम पट फेरत करसौ, 
चकित निरखि ब्रज-बाल ॥ 

८५ (के राग काफी (8) या खेलौं रंग फागु री ॥ कनक कमोरी में 
केसरि घोरी, छिरकौं मैं पिय की पाग री ॥१॥ चोवा चंदन औरू अरगजा 
चोली पै डारूं दाग री ॥ कृष्ण जीबन लछीराम' के प्रभु प्यारे खुले हमारे 
भाग री ॥२॥ 

<६ (ही राग काफी ईप्) राधा माधौ संग-खेली ॥| बार-बार लपटाति 
स्याम-तन कनक-बाहु पिय गल मेली ॥ चोवा-चंदन सरस कुँमकुमा बहुत 
सुगंध अबीर ॥ कुसुम माल राजति उर-अंतर प्रहसित जादौ-बीर ॥ मदन- 
महोच्छव फाग मनोहर रति-रस फागुन मास ॥ गोप-बधू गाबति नाना 
रंग बलि 'परमानँददास' ॥ 

८७ (कै राग काफी (ड्ु) राधा-मोहन रंग भरे हैं, खेल मच्यौ ब्रज खोरि | 
नागरि संग नारिगन सो हैं, स्याम ग्वाल-संग जोरि ॥ हरि लिय हाथ कनक 
पिचकारी, सुरंग कुंकुमा घोरि | उतहिं माट कंचन रंग भरि-भरि, लै आई 

तिय जोरि ॥ आतुर छै धाईं उत नागरि, इत बिचले सब ग्वाल । घेरि 
लईं सब खोरि साँकरी, पकरे मदन गुपाल ॥ गद्मौ धाई चंद्रावलि हँसिके, 
कह्नौ, भले हो लाल | जनि बल करी, नैंकु रहु ठाढ़े, जुरि आईं ब्रज- 
बाल ॥ आईं हंसति कहति, हरि येइ, बहुत करत जाल | क्‍यों जू खबरि 
कहौ, यह कीन्हीं, करत परसपर ख्याल ॥ काह्ूू तुरत आई मुख चूम्यो, 
करसों छुयौ कपोल | कोउ काजर, कोउ बंदन माँड़ति, हरषहिं, करहिं 
कलोल ॥ कोउ मुरली लै लगी बजावन, मन-भावन मुख हेरि | किनहूं 
लियौ छोरि पट कटिते, वारत तन पै फेरि ॥ सवननि लागि कहति कोउ 
बातें बसन हरे तेइ आप । काल्हि कह्मौ करिहौ कह मेरौ, प्रगट भयो सोइ 
पाप ॥ कोउ नैननि सौं नैन जोरिकें कहति, न मो-तन चाहु । अबहीं तुम 
अकुलात कहा हौ, जानहुगे मन लाहु ॥ घेरि रहीं सरघा की नाईं, करतिं 
सबै मन लाह । इक बूझति इक चिबुक उठावति, बस पाए हरि नाह ॥ 
पीतांबर मुरली लई तबहीं,जुबती-स्वांग बनाई ॥ देखत सखा दूरि भै ठाढ़े, 
निरखत स्याम लजाई ॥ नख-छत-छाप बनाई पठाए, जानि मानि गुन येहु । 
'सूर स्थाम' हमकौं जनि बिसरौ, चिन्ह यहै तुम लेहु ॥ 

८८ (कै राग काफी (७) रंग गुलाल के नैना राते ॥ गए जु अबधि करि 
मोसों प्यारे फिर अति मुसिकाते ॥१॥ होरी के दिनन में मोहि छांड़ि पिय 
अनत कहाँ तुम जाते ॥ को खेलै गोकुल पति तुम सौं, सौंह वृथा क्‍यों 
खाते ॥२॥ 

८९ एकल राग काफी (श) रंग भीनीं होरी हो खेलौंगी स्थाम सौं।॥ चोवा 
चंदन औरू अरगजा छिरकौंगी बिसराम सौं ॥१॥ हों तौ पियारे कौ न्‍्यारौ 
न करि हों राखौंगी आदर मान सौं ॥ “कृष्ण जीबन लछीराम' कैं प्रभु 
सौं मेरो काम जु अपने राम सौं ॥५॥ 

९० (हर राग काफी ७) लालन! प्रगट भए गुन आजु, त्रिभंगी लालन 
ऐसे हो । रोकत घाट बाट, गृह-बनहूं, निबहति कहिं कोउ नारि ॥ भली 
नहीं यह करत सांवरे, हम दैंहैं सब गारि ॥ फागुन मैं तो लखत न कोऊ, 


धमार के पद 0] राग काफी २२५ 


फबत्ति अचगरी भारि ॥ दिन दस गए, दिना दस औरौं, लेहु साध सब 
सारि ॥ पिचकारी मोकौं जनि छिरकौ, झरकि उठी मुसुकाई ॥ सासु-ननद 
मोकौं घर बैरिनि, तिनहिं कहौं कह जाई ॥ हा हा करि, कि नंद दुहाई, 
कहा परी यह बानि ॥ तासौं भिरहु तुमहिं जो लायक, इहिं हेरनि मुसुकानि ॥ 
अनलायक हम हैं, की तुम हो, कहौ न बात उघारि ॥ तुमहूँ नवल, नवल 
हमहूँ हैं, बड़ी चतुर हो ज्वारि ॥ यह कहि स्याम हँसे, बाला हँसि, मनही 
मन दोउ जानि ॥ “सूरदास' प्रभु गुननि भरे हो, भरन देहु अब पानि ॥ 
९१ (की राग काफी #छ) सांबरासुं में खेलुँ न होरी ॥ मैं निकसी घरते 
दध्ि बेचन || मिल गयौ सांकरि खोरी।। आय अचानक पक्री मोकुं ॥ 
मही की मद॒की छोरी ॥ लाल मेरी बैंया मरोरी || १॥ अबीर गुलाल आँखन 
में डार्यों ॥ हँसत हँसत मुख मोरी ॥ घुंघट खोल दै गुलचा सिर ॥ केसर 
गागर ढोरी ॥ चुनरीया रंग में बोरी ॥२॥ गावत गारी दै-दैकर तारी, बैंया 
पकर झकझोरी ॥ कंचुकी खैंच दीयौ कर उपर ॥ मोतिन माला तोरी ॥ 
बोले मुख हो हो, होरी ॥३॥ कहा करू कित जाउँ मोरी सजनी ॥ लाज 
न णई कछु थोरी | मन भायौ सो कियौ मनमोहन ।। सो मैं सबहि सह्यौरी ॥ 
एसी मैं तौ मन की भोरी ॥४॥ या ब्रज में कहो कैसे रहिये ॥ निर्लज 
नंदकिशोर ॥ गिरिधर प्रभु के नैंन रसीले ॥ चितवत लेत चितचोरी ॥ 
नहि या जुग में जोरी ॥५॥ 

९२ (है राग काफी ए) सांवरै कौं मै रंग सौं भरौंगी ॥ आँखि ऑजि 
मुख मांड़ि पीतम कौं अब काहु सौं मैं नांही डरौंगी ॥१॥ फगुवा लै पीतांबर 
देहु और बहुत भांति के नाम धरौंगी ॥ 'मानिक चंद” प्रभु मोहि सौंह तिहारी 
अब कौ फाणगु मैं सुफल करौंगी ॥२॥ 

९३ (ली राग काफी (8) होरि खेलति ब्रज कुंजन महिया ॥ नंद नंदन 
सौं अति रति बाढ़ी लाड़िली बिहरति कदंब की छैया ॥१॥ पौढ़न के समे 
के औसर और न कोऊ रह्लौ तिहिं सैया ॥ 'सरस रंगः-संतत यह जोरि 
पीतम प्यारी बिना कोऊ नहिया ॥२॥ 

९४ (हुए राग काफी #.ु) हो मेरी आली री हो मेरी आली री, श्री यमुनाजी 
के तीर गुलाल की मार पड़ी ॥ तुम देखो राधे रंग भरी, हो मेरी आली 
री, हो मेरी आलीरी ॥ इत मोहन उत राधिका, बिच-बिच नाचे ग्वालन, 
राधे रंग भरी ॥९१॥ हो मेरी आली री, हो मेरी आली री, मदन मोहन 
जू की बांसुरी ॥ तुम लीने राधा छीन, तुम फणुवा दियौ है मंगाई ॥२॥ 
हो मेरी आली री, हो मेरी आली री, 'सूरदास' प्रभु सांवरो सब सखियन 
को सिंगार ॥३॥ 

९५ (है राग काफी $ईछ)) हम तुमसौं बिनती करैं, जनि, आँखिनि भरी 
गुलाल | सल्लौ परत हम पै नहीं ये, निपट अनोखौ ख्याल ॥ दरसन तैं 
अंतर परे हो, करहु अबीर अबीर | तुमहि कहौ कैसे जियैं जहँ, मीन न 
पावैं नीर ॥ स्याम ! तुम्हारे रंग रंगी कछु, और न रंग सुहाई । नितही 
होरी खेलियै हो, तुम संग जादवराई || यह फगुवा हम पावहीं हो, चितवनि 
मृदु मुसुकान । सूर स्याम करौ जू, तुम हौ जीवन-प्रान ॥ 

९६ (है राग काफी हुँ) होरी लाल खेलै मुख देखनिदा चाव ॥ उत 
ते आबै सो मन भावै संग लगाई मिलाव ॥१॥ सहराणी साहरो सहरागी 
साहुरो सेज सुभाई ॥ देवर चोरानी अति दुःखदाई कीजै कहा उपाई ॥२॥ 
हो लग और सहा किन आवौ मो जिय यहे उछाह ॥ जन हरिया' प्रभु 
कौ मिलौंगी होंगी बे परवाह ॥३॥ 

९७ (है राग काफी ६) हो हो होरी कहि कट्टि, नव दुलहिन कौननि 
में भवननि, मै दुरि-दुरि हो ॥| निपट सुसील झील की टेरनि, गाबति हँसति 
दै तारी मुरि-मुरि हो ॥१॥ सब तैं सरस देखिये सुंदरि, निरसि स्वरूप, 
परति रतिपति झुरि-झुरि हो ॥ “कृष्ण जीबन लछीराम” के प्रभु आवति 
रंग भीने, अति दुरि-दुरि हो ॥२॥ 

९८ (कै राग काफी हब) ए दोऊ खेलति होरी हो ॥ होरी नहीं बरजोरी 
॥ध्रु०॥ ब्रज की वधू अटा चढ़ि ठाड़ी झाँकति लै पिचकारी ॥ छूटी अलक 
कुंडल सौं उरझी उरझी पीत पिछौरी ॥ चलो सुर गावै गोरी ॥१॥ भुज 

भरि भेटि सकुच गुरु जन की मिलि करि छिप्यों री ॥ 'परमानँद” रूप 
रस भीजे अबीर लिए भरि झोरी ॥ बोलें सब हो हो होरी ॥२॥ 

९९ (हर राग काफी (७) आजु रस खेलति फाणु बीनी छुटति मुठि गुपाल 
लाल की मुरि मुरि जात अनी ॥ इत कौ  ठाड़ी कुँबरि राधिका उत गोकुल 
कौ घनी ॥९१॥ चोवा कौं डोवा करि ललनाँ केसरि कीच घनी ॥ तारी 
दे पिचकारीन छिरकति सारी जात सनी ॥२॥ तुम कहियतु गिरिवर के 
ठाकुर राखति मान मनी ॥ “कृष्ण जीबन लछीराम'” के प्रभु सौं राधे फागु 
ढनीं ॥३॥ 

१०० (कै राग काफी (छ्) मनमोहन रिझवार री तेरे नैन सलोनें ॥ तू 
अलबेली आंन गाम की अब ही आई गोने ॥१॥ खेलति नांहि फागु गिरिधर 
सौं धरजु रही मुख मोने ॥ मेरे बगर में अब ही होरी के केतिक कौतिक 
होने ॥२॥ नीची दृष्टि करे नहीं चितवत यहे सिखई कहो कोने ॥ “कृष्ण 
जीबन लछीराम' के प्रभु कों देखत हीं न लजोंनें ॥३॥ 

१०१ (| राग काफी छठ) या हिं तें पीय तेरो नाम धर्यो हैं ढीठ ॥ होरी 
आई है मन भाई पायो जतन करि नीठ ॥१॥ मोय देखि उपहास करत 
सब आईये मोहन मीत ॥ सुनों स्थाम समझाई कह्ेत हों गुप्त राखीए पीति 
॥२॥ कबडूं सैन दै भाजि जात हो यह जो करत अनीत ॥ जानति हों पीय 
हो बहु नाईक परति नहीं परतीत ।। ३॥ कबहूंक रवकि कंठ लपटावति कबडूंक 
चलति दै पीठ ॥ “श्री विद्डल गिरिधरन लाल' तुह्मे लगे न काहू की दीठि ॥४॥ 
१०२ (कक राग सारंग (रह) रंगीली होरी खेलै रँग सौंरंग रैंगीलौ लाल ॥ 
रैंगीली ॥ रँग रैंगीली श्री राधिका सँग रैँगीली बाल ॥ रँगीली ॥१॥ भाजन 
भरि भरि रँँग के केसु केसर नीर ॥ रैंगीली ॥ चोवा चंदन अरगजा सँँग 
गुलाल अबीर ॥२॥ सौंधे संगबणे तन सोहे बसन रँँगमगे रैँंग ॥ स्यामा 
अपने जुथ सौं स्याम सरखा लीयै सँग ॥३॥ पटह निसान महुवरि बाजति 
ताल मृदंग ॥ दुहँ दिसि सुधघर समाज सौं उपजति तान तरंग ॥४॥ जुरे 
टोल दोऊ आई के रहै उमूग रस पाग [| करन मनोरथ आपनीं ज्यों मन 

में अनुराग ॥५॥ जम्यौं रँग चाँचरि मच्यों कहा कहु सुर साँच ॥ अंग 
अनंग न लाय कें भ्रकुटी नैननि नाँच ॥६॥ उमँग्यों आनँद क्‍यों रहे कापे 
रोक्यौ जाई ॥ औचक हो हो करि उठी दीने सब टहुकाई ॥७॥ सीमटि 
सखा सनमुख भयौ जल मंत्रन मार मचाई अबीर गुलाल उड़ाई कैं दिनमनि 
दीयौ छिपाई ॥८॥ मेघ घटा ज्यौं छाई कैं बरखन लागी आई ॥ तन सौं 
तन सुझति नहि चंद उज्यारी भाई ॥९॥ बंसन मार मचाई कें दीनें सखा 
भजाई ॥ हरि हलधर गहि पाई कैं दीये जीत कै बाजे बजाई ॥१०॥ घेरि 
रही चहूँ और तें भाजन कौं नहि दाव ॥ अकबक से मन व्है रहै भुले सकल 
उपाव ॥११॥ हँसति सखी सब तारी दै दे आबे करि आवेस ॥ फाम में 
प्रभुता को गीनै कीयै है चोर कै भेष ॥ १ २॥ इक सखी ढिंग आई के बोली 
चिबुक उठाई ॥ कहति मौन गहि क्‍यौं रहें ठग केसें लड़॒वा खाई ॥१३॥ 
नैन आँजि मुख मॉडि कें हलधर दीने छाँड़ि ॥ ग्वाल सखन की लाज तें 
लियौं है नीलांबर आडि ॥|१४॥ दृग मुख पाँछति जब चले बहुत खिसानें 
होई ॥ हँसति सखा बलराम सौं आए एक गऐ दोई ॥ १५॥ कीलकि कीलकि 
हँसि यौं कहै धन्य तिहारौ खेलि ॥ भाजे जीव बचाई के निज भैया कौ 
मेलि ॥ १६॥ संकरषन तब यौं कह्मों तुम ही लावो जीति ॥ बड़े मिलनीयाँ 
मिलि गये भूले मन प्रतीति | १ ७॥ इत गोपी नैंदराई कैं आई भवन मँझारि ॥ 
द्वार कपाट बनाई कै लै घेरे दोऊ सार ॥१८॥ इत राधा नँदलाल कौं करि 
एकांत इक ठौरि झूमकि चेतब गाव हि जुरि जुथ सब पौरि ॥१९॥ ल्हेकन 
रस बस व्है रही राखति बाजति ढोल || जो चाहै सौं लीजिये नंद बदति 
यौं बोल ॥२०॥ राधा माधो बोलि कै लै आई पुन पास ॥ नंद जसुमति 
बोलिकैं पुजवाई जिय आस ॥२१॥ दोऊ रँँगमगे रँग में मिल कीनौं एक 
बिचार ॥ इत गठजोरो जोरी कैं राधा नंदकुमार ॥२२॥ महरि घर आनँद 
बढचौ लीये गोद बैठारि ॥ पाट पार्टंबर लै दीयै मनि कंचन नग वारि ॥२३॥ 
सब बिधि सब भाये भयै पुरई मन की आस ॥ या घर या सुख कारनैं 
भावति ब्रज कौं बास ॥२४॥ गोपीजन हित कारनें गोप भेष अवतार ॥ 
ब्रिंदानन बसति सदा जहाँ क्रीड़ा नित बिहार ॥२५॥ श्री विद्वल पद रज 

कृपा ऐसा हिय में ध्यान ॥ छीत स्वांमी! गिरिधरन कौं कीनौं सुजस 
बखान ॥२६॥ 


१०३ (रह राग काफी प्र) रसिक फागु खेलै नवल नागरि सौं सरस 
बर ऋतुराज की ऋतु आँई ॥ पवन मंद अरबिंद और कुंद बिकसे विषद 
चंद पीय नंदसुत सुखदाँई ।।१॥ मधुप टोल मृदु बोल सँग सँग डोले पिकन 
बोल निरमोल ख़ुति चारू गाईं ॥ रचित रास सौं बिलास जमुना पुलिन 
में सघन ब्रिंदा बिपुन रही फूलि जाई ॥२॥ कनक अंग बरनी सुकिरनी 
बिराजे गिरिधर नब जुबराज गजराज राई ॥ जुबती हंसगामी मिले छीत 
स्वामी” क्वनित बैनु पद रैनु बडभाग पाई ॥३॥ 


१०४ (ही राग काफी ईँड्र) फागुन मास सुहायो ॥ रसिया होरी खेलनि 
आयो ॥ अबीर गुलाल भरे फेंटन में दौरि बदन लपटायो ॥ हो रसिया० 
॥ १॥ गारी गाबे भाव बतावे रस भर रीझि रीझायो || 'कृष्ण जीबन लछीराम' 
के प्रभु कों नाना भाँति नचाँयो ॥ हो रसिया०॥२॥ 

१०५ (कक राग काफी (8) खेलन दे मोए होरी रसिया ॥ जाने न देउंगी 
गही राखुंगी ॥ मेरी काहेकुं बहीयां मरोरी ॥१॥ सखी सब मिलि होरी 
खेले ॥ में कहा कीनी चोरी ॥२॥ चोवा चंदन और अरगजा ॥ केसर 
गागर भरि ढोरी ॥३॥ “कृष्ण जीवन लछीराम' के प्रभु सौं ॥ फणुवा लीयो 
भरि भरि झोरी ॥8॥ 

8 एछरी राग सारंग थ्बु! स्थाम छबीले मन हरच्यो श्रीवृंदावन के चंद ॥ 
ललनां ॥श्रु०॥ मोहन मेरे द्वार व्है उप्तत चले जबभोर ॥ ललनां ॥ झलकत 
श्रीमुख देखिये चितेलियो चितचोर ॥१॥ मस्तक पंख मयूरके गरें गुंजा 
के पुंज ॥ वेणु बजायो हो सखी नागर नवल निकुंज ॥२॥ सुंदर स्थाम 
सुहावनो ओर सुंदर वन माल ॥ ओढें सुंदर पटपीयरो सुंदर नयन विशाल 
॥३॥ हियपरी जोता लावेली सुन मुरली की घोर ॥ चल सखी देखन जाइये 
नागर नवल किशोर ॥ ४॥| माईरी मनन रहे क्‍यों राखिये राखत नहीं रहाय ॥ 

कोटि यत्नजो कीजिये जहां प्रीतम तहां जाय ॥५॥ केसेंराखों क्‍्योंरहे केसे 
के बन जाय ॥ केसें के मिरिधर मिलें सोमिस कोन कराय ॥६॥ कसें 
संग मिल खेलिये सास ससुर की लाज ॥ लाज किये दुःख पाइये बिन 
मिले होय अकाज ॥७॥ ऊंचे जो गिरिधर बसें जो नीचें घर होय ॥ बिना 
बुलायें बोलिये नयन निरख सुखहोय ||८॥ वन वपुरी हरनी भली अपने 
पतिन समेत ॥ निस दिन श्री मुख देख हीं नयनन को फललेत ॥९॥ लटकन 
लटकें फूलके घूंघर वारे केश ॥ गाय गोप के बृंदमें बलहारी यह वेश ।। १ ०॥ 
सांझ समेंघर आवही मुदित सकल ब्रजबाल || मदन मोहन के वारनें बल 
बल दास गोपाल ॥११॥ 


२ (कक राग सारंग डर) ललना तुम मेरे मन अतिवसो सुंदर चतुर 
सुजान || ललनां ॥ करणहि मोहन मुरलिका नीकें सुनावो 
तान ॥ ललनां ॥१॥ मोर मुकुट सोभाबनी सुंदर तिलक सुभाल || मुख 
पर अलका वलि विधुरी मनहुं कमल अलिमाल ॥|२॥ अधर दशनबरनासिका 
ग्रीवा चिबुक कपोल ॥ पीतांबर क्षुद्र घंटिका लाल काछनी डोल ॥३॥ 
नखसिख अंग वरनों कहा अंगअंग रूप अतोल ॥ पटतर को कोऊ नहीं 
अति मीठे मृदुबोल ॥४॥ एक दिनासेनन मिले नवल कुंवर ब्रजराज ॥ ग्रहते 
आवन ना बन्यों भई बेरिन कुल लाज ॥५॥ ग्रहते गोरस मिस चली लाज 
छाड कुलऐन ॥ वे मुसिकनि हंदेवसी अति अनियारे नयन ॥६॥ कहा जानें 
तुम कहा कियो ग्रह अंगना न सुहाय ॥ विन देखें नागर प्यारो युग समान 
पलजाय ॥७॥ सकल लोक मोहि वरजही पचिहारे समझाय ॥ नहीं भावे 
मोहि कुलकथा मोहि तिहारी चाय ॥|८॥ ग्वालिन पर गिरिधर रीझे लीला 
कही न जाय ॥ गोपालदास प्रभु लाल रंगीलो हंसलीनी उरलाय ॥९॥ 


३ (कै राग सारंग (श्र) तें मोहन को मन हरचो और तो विन रहो न 
जायरी प्यारी ॥ध्रु०॥ कुंज महल बैठे पिया नव पल्‍लब तंल्पसंवार || वीच 
जुही बिच सेवती विच बिच नवल निवार ॥१॥ तुव पथ बैठ निहारही कुंज 
कुटी के द्वार ॥ लोचन भर भर लेतहें सुंदर ब्रज राजकुमार ॥२॥ अपने 
कर नख गूथहिं विविध कुसुम की चोली ॥ तेरे उर पहरावहीं चलो वेग 

उठबोली ॥३॥ कबडुंक नयनन मूदकें करत वदन तुवध्यान ॥ तनपुलकिंत 
भुजभेटही करत स्वकीय धरपान ॥४॥ चंददेख आनंद ही तुब मुख की 
अनुहार ॥ यह छबि वाहिन पूजही निरख कलंक विचार ॥५॥ यद्यपि सकल 
ब्रज सुंदरी कबड्ूूं न मन अरुझाय ॥ चातृक जलधर बूंद ज्यों भुवजल तृषा 
न जाय ॥६॥ पियको प्रेम सखी मुखर सुन्‍्यों तब ही चली उठधाय ॥ गोविंद 
प्रभु पिय सों मिली रहसि कंठ लपटाय |॥|७॥ 

४ (की राग सारंग एल) सुरंगी होरी खेले सांबरो ब्रज वृंदावन 
मांझ ॥ सुंरगी ॥ ब्रज की नवल जु नागरी घिर आईं सब 
सांझ ॥ सुरंगी ॥१॥ सरस वसंत सुहाबनो ऋतु आई सुखदेन ॥ माते 
मधुपामधुपनी कोकिल कुलकल वेन ॥२॥ फूले कमल कलिंदजा केसू कुसुम 
सुरंग ॥ चंपक बकुल गुलाल के सोंधे सिंधु तरंग ॥ ३॥ सुबल सुबाह श्रीदामा 
पठये सखा पढाय ॥ वाजे साजे बनरंगी लीने मोल मढाय ॥४॥ झाझ मुरज 
डफ बांसुरी भेरिनकी भरपूर ॥ फूंकन फेरी फेरिके ऊँची गई श्रुति दूर ॥५॥ 
ब्रजको प्रेम कहा कह्ूं केसर सों घटपूर ॥ कंचन की पिचकाईयां मारत 
हैं तकदूर ॥६॥ आंधी अधिक अबीर की चोवा की मची कीच ॥ फेली 
रेल फुलेल की चंदन वंदन बीच ॥७॥ ब्रजकी नवल जु नागरी सुंदर सूर 
उदार ॥ खेलन आई सबें जुरी श्रीराधा के दरबार ॥८॥ फूल डंडा गहि 
हाथ सों मारत वांड उठाय ॥ चंचल अंचल फरहरे पेने नयन चलाय ॥९॥ 
श्रीराधा की प्रिय सखी ललिता लोल सुभाय ॥ छलकर छेले छिरककें हंसि 
भाजी डहकाय || १ ०॥ नारी को भेष बनायकें पठयो सखा सिखाय ॥ अतिही 
अधिक कहावती ललिता भेटी जाय ॥| १ १॥ गेंदुक कीनी फूलकी दीनी श्रीराधा 
हाथ ॥ आय अचानक ओचका तक मारी ब्रजनाथ ॥|१२॥ ब्रज की वीथनि 
सांकरी उत यमुना को घाट ॥ बलदाउ को बोलकें दीने गाढ़े कपाट ॥ १ ३॥ 
हलधर हैं जु महाबली सांचे हैं बलरास ॥ बलिको बलजो कहा भयो गहि 
बांधे भुज पास ॥१७॥ नयनन अंजन आंजिके सोंधो ऊपर डार ॥ पाय 
परि द्वारे पटदये रसकी रास विचार ॥ १५॥ फिर भाजी सब दे दगा आनन 
दीने और ॥ मदन गोपाल बुलायकें गहिलाईं वरजोर ॥१६॥ गिरिधारद्यो 

करवामसों खरमारयो गहिपाय ॥ तिनको भार कहा भयो ललिता लेत उठाय 
॥१७॥ घरमें घेर सबें चली श्रीराधा कों संगलेत ॥ दोऊ जनऊेंच मिलायकें 
नयनन को सुखदेत || १ ८॥ तब ललिता हँसियों कद्यो श्रीराधा कों सिरनाय ॥ 
नीलांबरसों ढांपकें मुख मूंचो मुसिकाय ॥१९॥ उतश्रीदामा अचगरो 
इतललिता अतिलोल ॥ बीच बिसाखा साखिदे मुरली मांगत ओल ॥२०॥ 
ब्रजवासी वृषभान को मदनसखा वाको नाम ॥ स्याम मतेकोमिलनियां 
बसकीनों सब जाम ॥२१॥ पठयो मदनवसीठही ढीठ महा मदलोल ॥ छिन 
ओरे छिन ओर व्हे छाक्‍्यो छेलदुछोल ॥२२॥ मदनामदन गोपाल को हलधर 
को लेआय ॥ श्रीराधा की दिसजायकें चांपतहें हँसिपाय ॥|२३॥ श्रीदामा 
हँसियों कद्यो मेवा देहु मंगाय ॥ नेंक हमारे स्थाम कों आनन को मधुप्याय 
॥२७॥ भाग सुहाग सबें बढ्यो खेलत फाग विनोद ॥ राधा माधो बैठारे 
ब्रजरानी की गोद ॥२५॥ भूषण देत यसोमति पोहोंची पान पछेल ॥ टीको 
टीकी टीकाबली हीरा हार हमेल ॥२६॥ श्रीविद्दल पद पद्म की पावन रेणु 
प्रताप ॥ छीत स्वामी गिरिधर मिले मेटे तन के ताप ॥२७॥ 

५ कै राग सारंग ईछछ) अहो पिय लाल लडेंती को झूमका सरस सुर 
गावत मिल ब्रजबाल अड्लो कल कोकिल कंठ रसाल ॥ लाल बल झूमका 
हो ॥ध्रु ०) नवजोबनी शरद शशि वदनी युवती यूथजुर आईं ॥ नवसत साज 
सिंगार सुभग तन करन कनक पिचकाई | एकन सुवन यूथ नवलासी दामिनि 
सी दरसाईं ॥ एक सुगंध संभार अरगजा भरन नवल को आई ॥ १॥ पहरें 
वसन विविध रंग रंगन अंग महारस भीनी ॥ अतरोटा अंगिया अमोलतन 
सुख सारी अति झीनी ॥ गजगति मंदमराल चाल झलकत किंकिणी 
कटिछीनी ॥ चोकी चमक उरोज युगल पर आन अधिक छबिदीनी ॥२॥ 
मृगमद आड ललाट श्रवण तार्टंक तरणि द्युति हारी ॥ खंजन मान हरण 
अखियां अंजन रंजित अनियारी ॥ यह वानिक बन संग सखी लीनी वृषभान 
दुलारी ॥ एक टक दृष्टि चकोर चंद ज्यों चितये लाल विहारी ॥३॥ रुरकत 
हार सुढार जलज मणि पोत पुंज अति सोहें ॥ कंठसरी दुलरी दमकनि 
चोका चमकन मन मोहें ॥ वेंसर थरहरात गजमोती रतिभूली गति जोहे ॥ 

सीस फूल श्रीमंतर जटत नग वरण करण कबि कोहें ॥७॥ नवल निकुंज 
महल रस पुंज भरे प्यारी पिय खेलें ॥ केसर ओर गुलाल कुसुम जल 
घोर परस्पर मेलें ॥ मधुकर यूथ निकट आबत झुक अति सुंगध कीरेलें ॥ 
पीतम श्रमित जान प्यारी तब लाल भुजा भर झेलें ॥५॥ बहुविध भोग 
विलास रास रस रसिक विहारण रानी ॥ नागर नृपति निकुंज विहारी संग 
सुरतरति मानी ॥ युगल किशोर भोर नहिं जानत यह सुख रेनविहानी ॥ 
प्रीतम प्राण प्रिया दोऊ विलसत ललितादिक गुणगानी ॥६॥ 

६ (| राग सारंग $छु) मोहन खेलत छोरी ॥्रु०॥ बंसीवट यमुना तट 
कुंजन तर ठाडे बनवारी || उतही सखिन को मंडल जोरें श्रीवृषभान दुलारी ॥ 
होडा होडी करत परस्पर देतहें आनंद गारी ॥ भरें गुलाल कुंकुमा केसर 
करन कनक पिचकारी ॥१॥ वाजत वेणु बांसुरी किज्नरि महुबर ओर मुख 
चंगा ॥ आवज अमृत कुंडली अघवट ताते सरस उपंगा ॥ ताल मृदंग झांझ 
डफ बाजत सुरके उठत तरंगा ॥ गावत नाचत करत कौतूहल छिरकरत 
केसर अंगा |॥२॥ तबही स्याम सब सखा बुलाये सबहिन मतो सुनायो ॥ 
अरे भैया तुम चौकस रहीयो मत कोऊपाय गहायो ॥ जो काहू कों पकर 
पायहें कर हैं मन को भायो ॥ ताते सावधान व्है रहियो में तुमकों समुझायो 
॥३॥ तबही किशोरी राधा गोरी मनमें मतो जुकीनों ॥ एक सखी तहां 
बोल आपनी बेष सुबल को दीनों ॥ ताको मिलन चले उठ मोहन सखान 
कोऊ चीनों ॥ नेंसिकवात लगाय लालकों पाछेते गहिलीनों ॥8॥ आई 
सिमट सकल ब्रज सुंदरि मोहन पकरे जबही ॥ मांगत हुती यही विधिनापें 
दाव जो पायो अबही ॥ तब तुम वसन हरेजु हमारे हा हा खाई सबही ॥ 
अब हम वसन छीनि कें लेहें हा हा खेहो तुमही ॥५॥ एक कहे नेंक वदन 
उघारो हम हूं देखन पाबें ॥ एक कहें मुखमांड स्यामको माथे बेंदालावे ॥ 
श्रीमुख कमल नयन मेरे मधुकर तिनकी तृषा बुझावें ॥ एक कहे नेंक इनहिं 
नचावो हमसब ताल बजावें ॥६॥ एक सखी मधुरे स्वर गावें मुखते गारी 
भाखें ॥ एकजु हँसत दूर भई ठाडी घूंघट पटमुख ढांकें ॥ एक सखी हरि 
को मुख चितवत तनकी दशा न ताकें ॥ श्री हरि चरित्र अंतको पावे सबहिन 

की दिसताकें ॥७॥ एक जु सखी आय पाछेते मोर पक्ष गहिलीनो ॥ एक 
अचानक आय लालको पीतांबर गहिछीनो ॥ एकन आंख आंज मुख मांड्यो 
ऊपर गुलचादीनों ॥ मानत कोन फाज में प्रभुता मन मान्यों सो कीनों ॥८॥ 
एक कहे बोलो बलमैया तुमें ही आन छुडावे ॥ सखा एक पठवो तुम घरलों 
जसुमति को लेआवे ॥ छल बल सों छूट्यो चाहतहो गहन छूट न पावें ॥ 
श्रीराधाजू की करो वीनती सो तुम भले हि छुडावें ॥९॥ दूरही ते देखे 
बलआवत एक सखी उठधाई ॥ छल बल कर जेसें तेसें कर उनहूं कों 
गहिलाईं ॥ आन पकर इक ठोरे कीने हरिहलधर दोऊ भाई ॥ उनहूंकी 
आंख आंज मुख मांड्यो श्रीराधाजू सेन बताई ॥१०॥ करजोरें हरि हलघधर 
ठाडे आज्ञा हम को कीजे ॥ जो कछु इच्छ होय तुमारी फगुवा हमसों लीजे ॥ 
हँसहँस बात कहत मनमोहन बोवत सुख के बीजें करो विदा जांय अपनेघर 
पीतांबर मेरो दीजें ॥ १ १॥ देख देख ब्रह्मा शिव नारद मनहींमन पछिताई ॥ 
ये बड भाग्य सकल ब्रज वनिता हम मुख कही न जाई ॥ ज्याकारण हम 
ध्यानरत हैं ध्यानहूं आवत नाहीं ॥ सो देखो ब्रज युवतिन आगें ठाडे जोरे 
बांही ॥१२॥ तब ही स्याम सब सखा बुलाये फणुवा बहुत मंगायो ॥ जो 
जाके जेसो मन मान्यों तेसो ताहि पहरायो ॥ श्रीजगन्नाथराय चिरजीयो 
सबको भलो मनायो ॥ वाढो बंश नंद बावा को माधोदास यश गायो ॥ १ ३॥ 


७ (कल राग सारंग ईथ) ग्वालिनि सोंधे भीनी अंगिया सोहे केसर भीनी 
सारी ॥ लहेंगा छापेदार छबीलो छीन लंक छबि न्यारी ॥१॥ अधिक वार 
रिझवार फाग खिलवार चलत भुजडारी ॥ अतर लगाये चतुर नारि तब 
गावत होरी की गारी ॥२॥ बडी बडी वरुणी तरूुणी करिणी रूप जोबन 
मतवारी ॥ छबि फुलेल अलकें झलकें ललकें लखछेल विहारी ।|३॥ हाव 
आब के भवन केधों भ्रृंडन की उपमा भारी ॥ वसीकरन केधों जंत्रमंत्र मोहन 
मनकी फंदवारी ॥४॥ अंचलमे न समात बडी अखियां चंचल अनियारी ॥ 
जानों मांसी गजबेल कामकी श्रुति खरसान संवारी ॥५॥ वेसर के मोती 
की लटकन मटकन की बलहारी ॥ मानों मदन मोहन जूको मन अचबत 
अधर सुधारी ॥६॥ बीरी मुख मुसकान दशन चमकत चंचल चोकारी ॥ 

कोंधि जात मानों घनमें दामिनि छबि की पुंज छटारी ॥७॥ स्थाम बिंदु 
गोरी ठोडी में उपमा चतुर विचारी ॥ जानों अविंद चुभ्यो न चलें मचल्यो 
अलिको चिकुलारी ॥८॥ पोति जोति दुलरी तिलरी तरकुली श्रवण 
खुटिलारी ॥ खयनवने कंचन विजांयठे करन चूरी गजरारी ॥९॥ चंपकली 
चोकी मगुंजा गजमोतिन की माला री ॥ करें चतुरचित की चोरी डोरी के 
जुगल झवारी ॥१०॥ पेने सुख देने कंचन कुच खुभी कंचुकी कारी ॥ 
काम कुटी करदीनीडे कीनी शिव सों फिर यारी ॥१ १॥ एडी लाल महावर 
जेहर तेहर बाजन वारी ॥ घायल किये पाय पायल कर सायल नंद ललारी 
॥१२॥ जोर दीठसों दीठ ईठमंजीठ रंगनरंग भारी ॥ लगी लाल के पणी 
खणगी चित चितबन की पिचकारी ॥|१३॥ मोहन मदनगोपाल लालपर पढ 
गुलाल जब डारी ॥ संग लग्यो डोले रसीया वृंदावन में बनवारी ॥१४॥ 
छबि दौरन मोरन मरोर पिय जाय भरे अंकवारी ॥ प्रेम फंद पकरे जकरे 
गोरी नें गिरिवरधारी ॥ १ ५॥ छीन लई मुरली करते पटुका पट पीत उतारी ॥ 
ग्वालिन अधर धरी बंसी वरषी रस सिंधु सुधारी ॥१६॥ जो भावे सो ले 
ललना कलना पलना मोहि प्यारी ॥ तोहिददाकी सोंहे ग्वालनी देबंसी हा 
हारी ॥१७॥ बाहनमें बाहें चाहें मुख चंद चकोर पियारी ॥ मोहन स्यामत 
माल बाल लपटानी हेम लतारी || १ ८॥ गांठ जोर गोबिंद चंदसों दीनी सखिन 
संवारी ॥ तारी देदे गारी गावें ग्वाल देत किलकारी ॥ १ ९ वशीकरण बतियन 
रस वरखत वरसाने की नारी ॥ प्रभु घनस्याम दियो मनमेवा फणुवा प्रानप्यारी 
॥रणा। 


८ (कै राग सारंग (8) एसो खेल होरी को जहां रहत नहीं कछुकान ॥ 
जहां कहियत परम वखान ॥| जहा मिलवे की अकुलान ॥ जहां बोलत जान 
अजान ॥ जहां खेलत में न अघान ॥ जहां परत नहीं पहेचान ॥| जहां 
रूप भेष उलटान ॥ जहां परमनिर्लज्निताबान || जहां खेलन की रहठान ॥ 
जहां अति आनंद वढान ॥ जहां रहत सबे ऋतुमान ॥ जहां खेललराई ठान ॥ 
जहां तन मन धन विसरान ॥|ध्रु०॥ कर सिंगार घरनते निकसीं द्वारें ठाडी 
आय ॥ खेलन को नंद लालसों ब्रज युवती सहज सुभाय ॥१॥ गावत गीत 

सुहावने ऊंचे स्वर पियहिं सुनाय ॥ सुनत श्रवण ले सखनकों आये ब्रजभूषण 
धाय ॥२॥ मोहन मन वसकरणकों ब्रज युवतिन रच्यो उपाय ॥ नाचत गावत 
रसभरे अरूुवाजे विविध बजाय ॥३॥ वदन विलाक्यो लालको हँस घुंघट 
पट सरकाय ॥ उरआनंद अतिही बाढ्यो मन भावन यह विधपाय ॥४॥ 
मोहन के सिंगार को सब लीनो साज मंगाय | चोवा चंदन अरगजा ओर 
सुगंध गुलाल भराय ॥५॥ लये सेन देवातके मिस मोहन निकट बुलाय ॥ 
परस कपोलन प्रेमसों पियलीने अंग लगाय ॥६॥ वसननये ले आपने प्रीतम 
को सब पहराय ॥ आभूषण बहुभांतके पहराये देख बताय |।७॥ प्रथम कपोलन 
छिरककें ले चंदन बिंदु बनाय ॥| सुरंग गुलाल अबीरसों कर चित्ररहत 
मुसिक्याय ॥८॥ पणिया पेचन छिरककें वागोइ जार छिरकाय ॥ शोभा 
चित्र विचित्र की नयन नहीं परतल खाय ॥९॥ अधिक गुलाल उडायकें 
सब हिन की दृष्टि बचाय ।| मन भायो पिय सों करें प्रति अंगन अंग मिलाय 
॥१०॥ मंडल मध्य पियराखकें मिल नाचत अति सरसाय ॥ गावत अति 
आनंदसों पिय छिन छिन हृ॒दो अघाय ॥११॥ खेल रच्यो ब्रजलाडिले 
ब्रजयुवतिन पाय सहाय ॥ दूरभये गुण गावही सब गोप शब्द उघटाय ॥ १ २॥ 
रस रसिकन मन अति बढ्यों हो तिहुंलोक रह्मो छाय ॥ श्रीबल्लभ पद 
कमल की जनरसिक सदा बलिजाय ॥१३॥ 


९ (कै राग सारंग ड्ज) हों लाल तें प्यारी चित हरि लियो तो बिन कछ 
न सुहाय लाल ॥ तलफे जल बिन मीन ज्यों चन्द चकोर दिखाय लाल 
॥१॥ लाल फिर-फिर बात व्है पूछे बूझ-बूझ पछत्ताय लाल ॥ झुकि लई 
दुपति करि लाग्यो लग्यो मदनसर जाय लाल ॥२॥ लाल देर ही सब 
जानि हो बैन न कछु कहाय लाल ॥ यह सुनि स्याम कुंज चले गडे पाछे 
आवे लाल ॥३॥ लाल सखान सहित प्यारी जहाँ सेन सबै समुझाय ॥ 
इत जुग हस्त अँखियाँ मींची पुनि मुरली मुख लाय लाल ॥४॥ लाल जब 
कह्यो यह को है हो जुगत चतुरभुजराय लाल ॥ यों कर रीझये लाडिली 
सन्‍्मुख व्है हरखाय लाल ॥५॥ लाल छिरकत योवा चंदन अबीर गुलाल 
उडाय लाल ॥ प्रफुलित मन बातें करें आनंद उर न समाय लाल ॥६॥ 

लाल रीझ हार ललिता दियो प्यारी कछु मुसकाय लाल ॥ चरनकमल 
बंदन करे द्वारिकेश गुन गाय लाल ॥७॥ 


१० (कक राग सारंग ईँढ) माई होरी खेले मोहना लियें गुलाल अबीर ॥ 
बनवन चली सकल ब्रजवनिता पहरेंविविध पटचीर ।। १॥॥ अरमजबाद कुंकुमा 
केसर चरचे स्याम शरीर ॥ मृदु मुसिकाय परस्पर सुंदरि दशन झलक 
मुख हीर ॥२॥ प्रेम पतंग पिचकारी छूटत ओर यमुना को नीर ॥ सूरदास 
प्रभु रस बसकर लीने हरि हलघर के वीर ॥३॥ 

११ जी राग सारंग हछ) कान्ह रस भीनी ग्वालिनी ओए गोरस तज 
कुलकान ॥ नाघर में कलना अंगना वाको मन जो लाजके पान ॥|१॥ जोबन 
रूप रिझोने नयननमें वाकी परीचितवन की वान ॥ डफ मुरली सुन गई 
कोरतज पानी कोउत्तर ठान ॥२॥ खेलत मोहन गहिका जरदे हँसी पीत 
पटतान ॥ जगन्नाथ कवि राय के प्रभुसों फाग खेल खिलरान ॥३॥ 

१२ (छल राग सारंग ([.्ड) हों क्‍यों जाऊंरी दधि वेचनमाई नंद लाल खेलत 
होरी ॥ विन होरी होरी सी खेलत अवतो होरी करपाई ॥१॥ गोरस की 
मटुकी ले सीसते दौर कहत तूमोकों लाई ॥ कृष्ण जीवन लछी राम के 
प्रभुसो पकर पाये हैं तो करहें आप मन भाई ॥२॥ 

१३ (कक राग सारंग (ड्ु) होंसनायक खिलवार होरी की कर लियें डफ 
हिं बजावेंहो ॥ पान भरे मुख चमकत चौका ओर दिये बेंदी रोरी की ॥१॥ 
तनसुख सारी रातो लहेंगा कहा कह्ों छबि गोरी की || नीवी गढ जु रही 
नाभीपर ओर कसणांठ दई डोरीकी ॥२॥ चोवाकी बेंदी तोयन पर ओर 
अचरा ढिंग थोरी की ॥ उसरत अंगिया कठन कुचन पर आय मनोरथ 
जोरी की ॥३॥ जोबन रूप बनी सुबनी मानों है वृषभान की ओरी की ॥ 
नंदलाल को गारी देत हैं ग्वालिन सों गठजोरी की ॥8॥ भरत न डरत 
आंखि आंजत हैं करत दुह्ाई किशोरी की ॥ हो हो कहि सुघर राय प्रभु 
नयन सेन चित चोरी की ॥५॥ 


१४ (कै राग सारंग ६) छांडो छांडो हमारी वाट लंगर सांबरे ॥ जिन 

फोरो ढोरो मेरी गागर भरन वेहु यह घाट ॥१॥ जिन झगरो पकरो मेरो 
अचरा देख विचारो ठोर ॥ तुम होरी के रातेमाते बोलत ओर की ओर 
॥२॥ लेहों घेर निवेर सबनपें कर हों न काहू की कान ॥ श्रीविद्ठल भिरिधरन 
लाल तुम जीते हो मुसिकान ॥३॥ 


१५ (| राग सारंग (प्र) होरी खेले नंदलाल होरी नंद महर की पौरी 
ठाडो संगलिये ब्रजबाल ॥१॥ वेणु बजाबे मधुरे गावे और उघटावे ताल 
हरें हरें युवति में धस कें चुंबनदे भजेणाल ॥ वदन उघारे बिंदुलीनि हारे 
तिलक बनावे भाल ॥ कबहुंक आलिंगनदे भाजे आय मिले ततकाल ॥|३॥ 
कब॒हुंक ढिंग व्है अचरा खेंचे छुवाबे नीरज नाल ॥ कबहू आय बलैयां 
लेले पहरावे वनमाल ॥|8॥ कबहुंक नाचे भाव दिखावे कबह्टू बजाबे ताल ॥ 
कबहं अबीर अरगजा लेकें ओर उडावे गुलाल ॥५॥ कबहुंक हाथाजोरी 
नाचे मंडल मध्य प्रतिपाल ॥ श्रीवललभ पद कमल कृपाते गावें रसिक 
रसाल ॥६॥ 

१६ (हु राग सारंग (७) अह्ो पिय मोसों हीं खेलो हों खेलों तुमसंग ॥ 
जो कोऊ ओर खेलिहे तुमसों करहों तामें भंग ॥१॥ हों हीं आंजों तुह्मारे 
नयना जानेन ओर गमार ॥ तुम मेरे मुख मृगमद मांडो हों भेटों अंकवार 
॥२॥ तुम डफ लेहु आपनेहीकर हों गाऊंगी गार ॥ कुंकुम रंग जो छिरको 
भरभर रत्न जटित पिचकार ॥३॥ तुमसों कहें लेत फयुवा में हों आलिंगन 
लेहों ॥ ब्रजपति आज आन वनिता को लागन लागन देडों ॥४॥ 

१७ (करी राग सारंग एड) हा हा अब कें मोसों खेलियें बहोरिन भरि 
हों आँख ॥ जो तुमारे परतीत नांहिजिय ललिता देहूसांख ॥१॥ जो अब 
कें न खिलायहो ये सबें हसेंगी मोहि ॥ बावा की सो पाय लागत हों यह 
विनवत हों तोहि ॥२॥ अपने निकट सबन के देखत बोललेवो एकवार ॥ 
कुंददाम श्रीकंठतें हस मुखते देहोउगार ॥३॥ बहुत गुलाल उडाय सांवरे 
दिनकर लीजे सांझ ॥| आलिंगन दे सांवरे कोऊ लखे न धूंधर मांझ ॥8॥ 
सेल फाग त्योहार मानिये आज हमारे धाम ॥ मदन मान मर्दन करो पिय 
ब्रजपति पूरन काम ॥५॥ 


धमार के पद 0 राम सारंग २३९ 


१८ (कै राग सारंग (8) लाल तुम वरसानें क्योंन आवो मोहन नागरहो ॥ 
यूथ यूथ युवतिन के देखो लोयनहियो सिरावोडो ॥१॥ शशिबदनी शावक 
मृगनयनी खेलन कुंजन आवें ॥ अतिविचिन्न मधुर स्वरलीने गीत काम के 
गाबें ॥२॥ एक वेस किशोर सबन की प्रीति रीति उपजावें एको पलजो 
देखन पावो तो तुम सुधि विसरावें ॥३॥ तिनमें श्रीराज किशोरी राधा 
श्रीवृषभान दुलारी ॥ कनक वेलि कमनीय गजणमनी कीरति प्रान पियारी 
॥9॥ अष्ट सखी तिनके संग सोहें चंद्र भगा ललितारी ॥ जोबन संग सुगंध 
माधुरी सुंदर सब बारी ॥५॥ चले स्याम अभिराम धाम बृषभान नृपति 
के आये ॥ कोऊ न लीनों संगसखा बनकों सब फेर पठाये ॥६॥ सहचरी 
को धर भेष सकल सिंगार अद्भुत क्ल्ैये || चंपकली भेद लालजू ललितानें 
लखपाये ॥७॥ कही कुबरी सों जाय बातएक भांत विचित्र बनाई ॥ सखी 
सांवरी आज कोऊ अद्भुत या भू ऊपर आई ॥८॥ एक जू तुम्हारी वेस 
विलास बाल शोभा नित सुंदर ताई ॥ तुम गोरी वे सांवरी मूरति मानों 
मेन बनाई ॥९॥ मधुकरतु फागुन मास आज हम तुम मिल खेलें होरी ॥ 
चोवा चंदन बूका बंदन फेंट भरे भर-झोरी ॥१०॥ बिपिन विनोद परस्पर 
बाढ्यो झखझोरा झकझोरी ॥ ब्रज भूषण हित दंपति संपति भूतल अविचल 
जोरी ॥१६१९१॥ 


१९ (मे राग सारंग (.) कांकरी कान्ह मोहि मारे ॥ टेढी चितवन मोतन 
चितवत लोट-पोट करडारे ॥१॥ हूं गुरूमन की लाज करत सखी निकसत 
निपट सवारे ॥ वरज्यो न मानें नंदको कोऊ कह्ि पचिहारे ॥२॥ कहा करूं 
कित जाऊं सखीरी को यह न्याव विचारे रसिक राय प्रीतम की बातें इतनी 
कोन सहारे ॥३॥ 


२० (ही राग सारंग एथ) स्यामा नकवेंसर अति बनी छबि कविपें वरनी 
न जाय ॥ सोने सरस सुनार गढी हे हीरा लाल लगाय ॥१॥ आधे अधर 
विराजत मोती लाल रहे ललचाय ॥ ताकी शोभा अति बाढी हे भयोगुंज 
को सुभाय ॥२॥ तनसुख सारी रातो लहेंगा क्यों न स्थाम मन भाय ॥ 
शोभाहित हरिवंस सांबरे चिते चली मुसिक्याय ॥३॥ 

२१ “अपन राग सारंग ईड' चलरी सिंघ पोरि चाचस्मची जहां स्बेलत ढोटा 
दोय ॥ जोन पत्याय सुनें किन श्रवणन हो हो हो हो होय ॥ १॥ अपन नयन 
निरख हों आई कहत न बात बनाय ॥ तोसों मोहन सेना देखकें मन धीरज 
धरयों न जाय ॥२॥ एक न किये बनायतिलोना एक अरगजा भीन ॥ एक 
न करी खोर चंदन की चोवा बेंदी दीने ॥| ३॥| तहां वाजत वीन रबाब किन्नरी 
अमृत कुंडली जंत्र ॥ अधर सुधायुत बांसुरी हरि करत मोहनी मंत्र ॥४॥ 
सुर मंडल पिनाक महुवर जल तरंग मन मोहे ॥ मदन भेरि राय गिड गिडी 
सहनाई सुरसोहे |।५॥ कठतार तार करतारीदेदे बजत चुटकिन चुटकारें॥ 
झांझ झनक खंजीर बजें भई झालर की झनकारें ॥|६।| एक शुंग संख ध्वनि 
पूर रही अधर धरें मुखचंगा कर ले छफ ही बजाव ही एक डिम डिम ढाल 
मुंदगा ॥७॥ तहां घुरें निसान-नगारे की ध्वनि रह्मो घोख सब गाज ॥ 
दंदभी देव बजावहीं सब व्योम विमान न साज ॥८॥ तहां बहुविध भरे रंग 
सोधे केसर कुंकुमनीर ॥ मृणमद मेदलयो वेलाभर अरगजा अरक उसीर 
॥५॥ रत्न जटित पिचकारिन भरभर छिरकत सुंदर स्याम ॥ ग्वालिन सुरंग 
अबीर गुलाल मुठीभर भर डालत बलराम | १ ० | एक बूका वंदन कुंकुमजल 
घोर कलश भरलावे ॥ अचकां आय पीठ पाछेते मोहन के सिरनावे ॥ १ १॥ 
फिर सुमन सुगंध फुलेल अरगजा लयो करन लपटाय ॥ नेक मोहनसो 
बतराय भजी बलदाऊ बदन लगाय ॥१२॥ सब होरी के रंग राते माते 
डोलत करत कलोलें ॥ रंग रंगीली गारी देंदे हो हो होरी बोले ॥१३॥ 
सुख समूह कछु कहत न आवे निरख नयन सचुपैये ॥ पूजे मन अमिलाष 
तबे ब्रजपति सो खेलनजैये ॥। १ ४॥ 

२ 'अह रागसारंग [:£ तुकबकी खिलवारि होरी खेलनजानें ॥ वरजति 
हां रहि ग्वालिन खेलें कीरति सकुमारि ॥१॥ जब आवत कर कमल ना 
ललें थोरो सो घूंघट डार ॥ चलत दूगं चल अंचल औझल मुर्ति मेन सरमार 
॥२॥ गरूबवे वचन बोल हसरूवेंदे जाति सबन को मार ॥ कर पर कर धर 
चिबुक अंगुरिया इकटक रही निहार ॥|३॥ दक्षण चरण उठाय उलट धरणी 
जो अंगूठाधार ॥ एक टक देख रहत ठाडीघधर रूप तृभंगी नार ॥४॥| कबह्दू 

सकुचि घूंघट गहरो दे गाबत सरस धमार ॥ बहुत गुलाल उडाय गगन 
फिर देखत वदन उघार ॥५॥ तुलतनरति नखसिख एको अंग को कहि 
सके विचार ॥ मन हरणी व्रज तरूणी सबे ये मोहन मन फंदवार ॥६॥ 


२३ (छह राग सारंग थ्) सुन चली सकल ब्रजनार प्यारो मदनमोहन 
खेले होरी ॥ बगर बगर तें झुंडन निकसी नवसत साजि सिंगार ॥ध्रु०॥ 
तिनमें श्रीवृषभान कुबरिको मध्य झूमका सोहे ॥ कीर कुरंग कपोत कोकिला 
निज प्रतिनिधि ते मोहे || छेल छबीली चरण धरन गति मत्त गयंद लजाबे ॥ 
रंग रंगीली एडी महावर नवनूपुर परसावे ॥ १॥| लहेंगा लाल नील कंचुकीतन 
तन सुख सारी नीकी ॥ माणिक जटित जुगल ताटंकन तरण किरण दुति 
फीकी ॥ लसत कपोल लरें मोतिन की सेंदुर मांगभरी ॥ कंचन आड ललाट 
सुभगविच बेंदी जरायजरी ॥२॥ मृगमद खोर रुचिर नकवेसर अधर बिंबकी 
शोभा ॥ यह बानिक बनठन आई मनमोहन को मन लोभा ॥ सन्मुख स्याम 
हि हरख निरख मन ठठकि रही ब्रजनारी ॥ अंजन युत खंजनसी चलबत 
चपल दृष्टि अनियारी ॥| ३॥ केसर भरी कनक पिचकाई अंचल ओट दुराई ॥ 
औझल न्‍्है तकतान हिये वर लगत स्याम के जाई ॥ मोहन सखा समूह 
संगले कुंकुम कलश भराई ॥ युवती यूथ में जाय अचानक दिये सीसतें 
नाई ॥४॥ ललिता चंद्र भगा आदिमिल गूढ़ मंत्र एक कीनों ॥ बूका बहुत 
उडाय गगन तन दिन रजनी करलीनों ॥ श्रीवृषभान लली को श्रीमुख राकापति 
ज्योंराजे ॥ हिमकर चांदनी जलद में ज्यों त्यों घुंघट छबिछाजे ॥५॥ तब 
ललिता धाय अचानक जाय गहढे भुज बल हलधारी ॥ आई ले निजटोल 
सबे मुदित भई ब्रजनारी ॥ नयन आंजि चोवा मृगमद के चित्र कपोलन 
काढे ॥ कुंकुम घोर पीठि थापेदे नीलवसनले छांडे ॥६।॥| तब निरख सखा 
किलक मन महियां सबहिन मतो उपायो ॥ एक एक कर पकर सबन कों 
करत आप मन भायो ॥ सुनव्रज वधू दसक एकत्र व्हे विफरी खेलन आई ॥ 
फुल छरीदे हाथ ग्वालके चाचर भली मचाई ||७॥ मधुमंगल डफ लेले आवे 
वांके वेन सुनावे ॥ पाय पिछोंडे भाजे ही सन्‍्मुख चुटकीदे चुटकावे ॥ एकजु 
चित्र लिखी सी ठाडी हरे हरे आवनदीनों ॥ फूलछरी दे मुखमें छलसों बल 

कर गहिलीनों ॥८॥ तब छीन लियो डफ छोर पंचांगी मुख चोवा लपटायो ॥ 
कर चुटकी क्‍यों देत हु तोयों कह॒त चिबुक उचकायो ॥ एक फुलेलनरि 
सों चोवा सान चिकुर चिकटायो ॥ कह्यो सबन भरुवा भयो उनकर संकोच 
सिरनायो ॥९॥ तहां पिचकारिन की धारें छूटी दुहूं दिस होडा होडी ॥ सब 
मन खोलें मुखहो बोलें कुल मर्यादा तोरी ॥ हरें हरें सन निकट आई मागन 
फगुवा भई ठाडी ॥ पकर फेंट प्यारे प्रीतम की चीत चित्रज्यों काढी ॥१०॥ 
तब छीनिलई मुरली कटिते कोऊ लेजु भगी वनमाला ॥ तारी देहसु यों 
कहेंनेक नाचो मदन गोपाला ॥ भूषण वसन मंगाय अमोलक सबहिन कों 
पहराये ॥ मेवा गोदभराय सबन की अति आनंद बढाये ॥|११॥ खेल फाण 
अनुराग सबे मिल टिके नंद की पौरी ॥ देव दुंदुभी बाजत राजत बलमोहन 
की जोरी ॥ देत असीस चलींब्रज भामिन अवचल रहो ब्रजराई ॥ चिरजीयो 
हलधर ब्रज नायक गोवरधन होय सहाई ॥१२॥ 

२४ क्कै राग सारंग ([) खेलें चाचर नरनारि माई होरी रंग सुहावनों ॥ 
वाजत ताल मृदंग मुरज डफ वीना ओर सहनाई माई ॥|१॥ उतखिल वार 
रसिक गिरिधर पिय इतराधिका खिलार ॥ उनसंग ग्वाल बाल सबराजत 
इन संग गोपकुमार ॥२॥ उनन लई भर फेंट गुलालन इनन लई पिचकारी ॥ 
अति अनुराग भरे मिल खेलत अंतर भाव उघारी ॥३॥ उत्तले नाम पढत 
हो लें मुख इतहि देत ये गारी ॥| एक जु युवती धाय गहिलाई भर पियकों 
अंकवारी ॥४॥ एकन लई झटक कर मुरली एकन लीये हार उतारी ॥ एक 
मुख मांड आंज दोऊ नयना एक हसत देतारी ॥५॥ एक आलिंगन देतलेत 
एक रही जो बदन निहार ॥ एक अधर रसपान करत एक सर्वस डारत 
बार ॥६॥ एक मणन रस भुज प्रीतमकी लेत आप उरधारी ॥ धन्य ब्रजयुवती 
भाग्य पूरन ये यह रस विलसन हारी ॥७॥ मच रह्यो गहगड सिंघ द्वारपें 
सकतन कछू संभारी ॥ भीजे खेल रेल पेलन में श्रीविद्डलन गिरिधारी ॥८॥ 


२५ एक राग सारंग (ह) कुंवर वोऊ राजत नवल किशोर अति आनंद 


भरे ॥ अहो ब्रज युवतिन के चितचोर परम विचितन्न खरे ॥ध्रु०॥ इत श्रीमदन 
गोपाल सखा भुज अंसन दीने ॥ उत्त राधिका प्रवीन मेल अपने संग लीने ॥ 

कुंवरि कुंवर सोनेहहे बढ्यो अधिक अनुराग ॥ निकसि गामके गोंयडें हरि 
खेलन लागे फाग ॥|१॥ वाजत डफ बांसुरी ताल मिल मधुर मृदंगे ॥ गावत 
सारंग राग अधिक सुख उपजत अंगे ॥ नरनारिनके नेहहें लाज रही नहीं 
गात ॥ कछु वे कह्तत कछू ये कहें सबे स्याम रंग रात ॥२॥| तब उन ग्वालन 
उम्रग लई हाथन पिचकारी | गोपिन के मुख भरत देत होरी की गारी ॥ 
घात किये चितवत फिरें उत्तेछेल के बाग ॥ सावधान सब गोपिका देतन 
लागन लाग ॥३॥ तब ही ग्वालिनी धाय गद्मो एक संजय मिल पीकों ॥ 
आंख आंज सुख मांड दियो सेंदुर को टीको ॥ कान जेंचि गुलच्यो सबे 
और दीनों मुकराय ॥ चलत आपने मेल कों खिसल परत नहीं पाय ॥४॥ 
तब ही नंद के लाल समझ कछु बात विचारी ॥ धरचो त्रियाको रूप जाय 
भेटे ब्रजनारी ॥ पाछे ते सकुची सवे जब जान्यो यह भाव ॥ तारी देहसकें 
चले हम लियो हे सखा को दाव ॥५॥ तब ही सहचरी एक भेष हलधर 
को कीनो ॥ गोकुल तन व्है आय पहरनील पटझीनों ॥ ताहि मिलन केशव 
चले कर अग्रज की कान ॥ इत चितवत दुचिते भये उत गहे ग्वालिनी 
आन ॥६॥ एक अली भुजगहे एक पटका झकझोरे ॥ एक धरे हरिहसे 
एक मुखसों मुख जोरें | एक कहेरी छांडिये कहिये गरभदुभाय ॥ एकन 
बात न लाय लालकी मुरली लई छिनाय ॥७॥ छूटन पाओ तबे देयो फञुवा 
मन मान्यो ॥ रंग रंग बसन मंगाय दियो जाहि जेसोही बान्यो || एक नयन 
की सेनदे एकनतन मुसिक्याय ॥ एक आंकों भरले चले हरि सबको भलो 
मनाय ॥|८॥ नाना भोग विलास रास वृंदावन कीनों ॥ हरखि बल्‍्लवी नारि 
परम सुख सब को दीनों ॥ मदन लजानों देख कें कमल नयन की केलि ॥ 
गिरिधर पिय आये घरें सब सुख सागर झेलि ॥९%॥ 
२६ (| राग सारंग (हथ्) करतारी देदे नाचेंही बोलें सब होरी हो ॥भ्रु०॥ 
संग लियें बहु सहचरी वृषभान दुलारी हो ॥ गाबत आवत साजसों उतते 
गिरिधारी हो ॥१॥ दोऊ प्रेम आनंदसों उमगे अति भारी ॥ चितवन भर 
अनुरागसों छूटी पिचकारी ॥२॥ मृदंग ताल डफ वाजहीं उपजे गति न्‍्यारी ॥ 
झूमक चेतव गावहीं ये मीठी जारी ॥३॥ लाल गुलाल उडाबहीं सोचे 

सुखकारी ॥ प्यारी मुखहिलगावहीं प्यारो ललन विहारी ॥|8॥ हरे हरे आंई 
दुरकरी अबीर अंधियारी ॥ घेरले गईं कुंवरकों भरकें अंक वारी ॥५॥ काहू 
गहिवेनी गुही रचि मांग संवारी ॥ काहू अंजनसों आज अरू अखियां अनियारी 
॥६॥ कोऊ सोंधे सों सानकें पहरावत सारी ॥ करते मुरली हरि लई वृषभान 
दुलारी ॥७॥ तब ललिता मिल कें कछू एक बात विचारी ॥ प्रिया बसन 
पिय को दये पियके दीये प्यारी ॥८॥ मृणमद केसर घोरकें नख सिखते 
ढारी ॥ सखियन गठजोरो कियो हँस मुसकाय निहारी ॥९॥ याही रस 
निवहो सदा यह केलि तिहारी ॥ निरख माधुरी सहचरी छबि पर बलहारी 
॥१०॥ 

२७ एूक्की राग सारंग [) खेलत ग्वालि गोपाल लालसों मुख मूदेंमन 
खोलें ॥ घुंघट ओट बदन राजतयों विधु बादर की ओलें ॥१॥ भ्रूंहें कुटिल 
कुरंग चपल चखसे अरुण डोलें ॥ मानो तिलक पारधी दूंक्यो चांप चढायें 
सोलें ॥२५॥ वेंसरको मोत्ती राजतयों अति छबि देतअतोलें ॥ मानो रूप 
मंजुरी लेकें कीर करत है कोलें ॥३॥ चिकने चिहृ॒र छूटे वेनीतें दुरेवसनमें 
डोलें ॥ मानो कुद्ुंब सहित कालिंदी काली करत कलोलें ॥४॥ वाणी सबे 
सरस सुर गावत अपने अपने टोलें ॥ मानों सुरभरत कपोत कोकिला बनहि 
बिहंणम बोलें ॥५॥ वरखत हरखत मनमोहन पर सोंधो अधिक अमोलें ॥ 
फिरदे चली जमार गारी हो हो होरी बोलें ॥६॥ 


२८ (कक राग सारंग 5.9) चलरी होरी खेलें श्रीमिरिवरधर श्रीवल्लभ वर 
रच्यो विविध विध खेल माई ॥ डफ पुंजन की गुंज रही छबि कालिंदी 
के कूल ॥धु०॥ यह सुनकें मिल सब ब्रज सुंदरि एक एक उठ धाईं ॥ खेलें 
फाग जाय प्रीतम संग सुफल घरी ये आई ॥ येसोमतो कियो एकत्र ब्हैं 
आनंद उर न समाई ॥ यह अवसर अब दियो विधाता करो सबे मन भाई 
॥१॥ हीरा रत्न जटित मणि मुक्ता आभूषण सजलीने ॥ वसन विचित्र बनाय 
विविध अंग सारी सरस रंग भीने | लहेंगा लाल लसतनितंबपर 
छीनलंकछबिछीने । कनकवरन कंचुकी स्यामतन आन अधिक छबि दीने 
॥२॥ मृगमद आड ललाट सुभग अति बेनी सरस सुढारी ॥ सीसफूल श्रीमंत 


ध्मार के पद ( राग सारंग २७५ 


जटितनग वरनन सकेक बिहारी ॥ श्रीमुख कमल राजत पूरण शशि अलक 
सोहें घुंघरारी ॥ दशन दामिनी अधर पानकों झूमत पन्नणनारी ॥३॥ नयन 
विशाल श्रवण झलमले नक बेसर गजमोती ॥ पिकवेनीजो कपोत्त कंठअति 
सोहे जंगाली पोती ॥ चोकी जरायंहार रुरकत अति दूरकर तरविजोती ॥ 
बांह वरागजरा सोहत चूरीगज दंत्तीहोती ॥७॥ कटिटिंकिणी रुनझुनात अति 
पग नूपुर झनकारा ॥ पण पायल ढिंग एडी महावर विछुवन शब्द अपारा ॥ 
चलत हंस गति मोहिलेत चित उमडी रस की धारा ॥ यह बानिक वनि 
चली सखी निरखन कों प्रान अधारा ॥५॥ पोहोंची जाय निकट पीतम 
के बिपिन युवती समुदाई || फुल बाग शोभा अति सुंदर फूल रही बनराई ॥ 
एकटक व्है चितवत चंचल अति दृष्टि भरी पिचकाई ॥ प्रीतम मन अनुराग 
बढ्यो अति आनंद उर न समाई ॥६॥ अबीर गुलाल उडाय गगन मध्य 
दिन रजनी कर लीनों ॥ राका पति ज्यों राजत गोकुल पति यह समेंरंग 
भीनों ॥ मिली जोबाल गुलाल मध्य कोऊ काट नहीं चीन्हों ॥ प्रीतम जाय 
धाय उरले भुज भर आलिंगन कीनों ॥७»॥ अधर माधुरी पीवत पिवावत 
रंग बढ्यो रस भारी ॥ प्रीतम विवश होय प्यारी वश रहत न कछु संभारी ॥ 
ये अविचल ब्रजरहो सदां अब नित नित केलि तिहारी ॥ वलल्‍लभ पिय हिय 
सुख निसवासर चिरजीयो लाल बिहारी ॥८॥ 

२९ (है राग सारंग इँख) माई मेरो मन मोह्यो सांवरे मोहि घर अंगना 
न सुहाय ॥ ज्यों ज्यों आंखिन देखियें मेरो त्यों त्यों जिय ललचाय ॥१॥ 
हेली मनमोहन अति सोहनो इत व्है निकस्यो आय ॥ मोहि देख ठाडो भयो 
वह चितयो मुरमुसकाय ॥२॥ रूप ठगोरी डारकें चल्यो अंग छबि छेल 
दिखाय ॥ नयन सेनदे सांवरो मन ले गयो संग लगाय ॥३॥ लोक लाज 
कुलकान की जिय कछून ठीक ठहराय ॥ कें ले चल मोहि स्यामपें कें स्यामहि 
आन मिलाय ॥४॥ प्राण प्रीति परवसपरे अब काहू की न वस्याय ॥ रसिक 
बाल नंदलालपें रसिक सदा बलजाय ॥९॥ 

३० (| राग सारंग ईँछ) उत सांवरो बड़ रंगन रंगीलो इतगुण निधि 
राधा गोरी ॥ डफ पुंजन की गुंज गान सुन खगमृण मुदित मची होरी ॥१॥ 

अंबर चढ्यो गुलाल उडायो ललितादिक लियें भर भर झोरी ॥ मानो. 
दुह्ंदिसनते सजनी उठी अनुराग घटा घोरी॥ २॥ कुंकुम की पिचकारी डारत 

चोंक चपलता करत किशोरी ॥ लचक्यो लंकइते मुख फेरयो मानो कनक 

लता मोरी ॥३॥ छिरक छींट उठत चोवा की लगी कपोल बाल के थोरी॥ 

प्रगट करत दोऊ कर अपने गोकुलेश चित्त की चोरी ॥४॥ 

३१ (झैर्डी राण सारंग (हि) खेलें पिय राधा गोरी ॥ नंद नंदन वृषभान 

नंदिनी बोलत हो हो होरी || १॥ कंचन की पिचकारी लीयें अबीर भरें भर 

झोरी ॥ छुटत मुठी गुलाल लाल की भरत नयन की कोरी ॥२॥ पकरे 

लाल भई झक झोरन प्रगटी प्रीति की चोरी आंख आंज कपोलन मीडत 

लाज तृणकसीतोरी॥ ३॥ केसर अगर गुलाल अरगजा सोंघधें भरी कमोरी॥ 
हँसत लसत ओर भरत परस्पर गांठ दुहुंन की जोरी।|४॥ विहस विहस 

सब लेत बलैया ॥ अविचल भूतल जोरी ॥ माधोदास प्रभु लाल लाडिले 

नवल किशोर किशोरी ॥५॥ 


३२ (कै राग सारंग [ड्) अहो खेलत होरी प्यारो लाल विहारी संग 
वृषभान दुलारी ॥ यमुना पुलिन सुहावनों जहां फूल रहे द्रम भारी ॥१॥ 
गुंजत मधुप कीर पिक कूजत श्रवण सुनत सुखकारी ॥ इतहिं गोप कुमार 
विराजत उत सब गोकुल नारी ॥ २॥ इतनायक बल मोहन दोऊ उतचंद्रावलि 
प्यारी ॥ इनके करगेंदु फूलन की उतगुही माल संभारी ॥३॥ पहरावत पीतम 
प्यारे कों देत दिवावत गारी ॥ बाजत ताल मृदंग झांझ डफ तूरभेरि सहनारी 
॥9॥ ढोलक ढोल निसान महुवर विच मुरली मनहारी || इनन लई भर 
कनक कटोरी उनन लई पिचकारी ॥५॥ अतिकसबांधे फेंट गुलालन मुठी 
अबीर उडारी ॥ बूका बंदन उडत चहूंविश दिननिशज्यो अंधियारी ॥६॥ 
नयन सेनवे हँसत परस्पर धाय गह्टे गिरधारी ॥ चोवा केसर मृगमद घोरी 
दियो सीसते ढारी ॥७॥ रोरी हरद कपोलन मीडत आंख आंज अनियारी ॥ 
एकन लियो झटक पीतांबर एक भरत अंकवारी ॥८॥ श्रीराधाजी सोंकर 
गठजोरो नाचत देकरतारी ॥ भीज्यो रस खेलत रंगन में रंगमणे भूषण 
सारी ॥९॥ अधर माधुरी पीवत पिवावत मेटी मदन व्यथारी ॥ क्रीडत देख 

नंदनंदन सुरकरें कुसुम बरखारी ॥१०॥ रस बस खेल मच्योजु परस्पर 
वरने कवि कहारी || अविचल रहो सदा यह जोरी कृष्णदास बलिहारी ॥ १ १॥ 


३३ (छल राग सारंग द्ु) हो हो होरी खेलन जैये जाय खिलैये कुबर 
कन्हैये ॥ अपने संगते फूट परेछिन वाहि न्यारें न पत्यैये ॥ १॥ बहुत गुलाल 
केसर रसले समाज खिलारतन चैये ॥ अपने रंग में एसें बोरिये स्याम 
रंग ढूंढ्यो नहिं पैये ।|२॥| एक तन एक मन होय सखीरी बांह पकर वाको 
सीस नवैये ॥ भाज चले तोतारी दे हँस सब ब्रज मेरी वाहिलजैये ॥३॥ 
फगुवा के मिस फेंट पकरकें मृदु मुसिकाय वदन तन चहिये ॥ जगन्नाथ 
कबिराय के प्रभुसों हिल मिल कें रस सिंधु बढ़ैये ॥४॥ 

३४ (कली राग सारंग लग) राजत हैं वृषभान किशोरी ॥ ब्रज के आंगन 
में खेलत पियसों ऋतु वसंत के आगम होरी ॥१॥ ताल मृदंग वेणु चंग 
बाजे राजत सरस बांसुरी ध्वनि थोरी || अगरजबाद कुंकुमा केसर छिरकत 
स्याम राधिका गोरी ॥२॥ जब हीरबक पीतपट पकरत यह रसरसिकन 
देत झकझोरी ॥ परमानंद चरण रजबंदित राधा स्याम बनी हैं जोरी ॥३॥ 
३५ ूक्झे राग सारंग (्) चंग मृदंग बांसुरी बाजत हो हो हो हो होरी ॥ 
मानो किल कार सेन दे बोली उमगि चली गृहगृहते दोरी ॥१॥ सारी सेत 
पीत रंग बोरी भूषण भूषित नवलकिशोरी ॥ नील कंचुकी उरपर राजत 
मानो शोभा भई इक ठोरी ॥२॥ रंगभीनी भामिनि गारी गावें कहें राधा 
माधों की जोरी ॥ गुरुजन वरजत नेकनमानत लोक लाज तिनुका ज्यों 
तोरी ॥३॥ काड्ू कर साखजबाद कुंकुमा काहूकर लीने केसर घोरी ॥ उमगे 
ग्वाल गोपिका दुह्डुंदिश मानो मघवा वरषत घनघोरी ॥४॥ फग़॒वा दिये जीय 
के रीझे लाल गोवर्धन धारी ॥ देत असीस चली ब्रज वनिता दास कल्याण 
जाय बलिहारी ॥५॥ 


३६ (कक राग सारंग [) तारी दे गारी गावहीं ॥ एकते एक बनी ब्रज 


बनिता नाना रंग वरसावहीं ॥|१॥ बाजत ताल मृदंग झांझ डफ मोहन वेणु 
बजावहीं || चोवा चंदन अगर कुंकुमा सुरंग गुलाल उडावहीं || २॥ इतमोहन 


२४८ धमार के पद (0 राग सारंग 


उत सखी समूह मिल खेलें हँसें हँसावहीं ॥| सूरदास प्रभु तुम बहु नायक 
फगुवा दे घर आवहीं ॥३॥ 


३७ एक्की राग सारंग (श) नयनन में जिन डारो गुलाल तिहारे पांय परत 
नंदलाल ॥ होत हे अंतर पिय दरसन में विन दरसन बेहाल ॥१॥ कनक 
वैलि वृषभान नंदिनी प्रीतम स्यथाम तमाल ॥ ऋतु वसंत वृंदावन फूल्यो नाचत 
गोपी ग्वाल ॥२॥ ब्रज के लोग सबे जुरआये करत कुलाहल ख्याल ॥ 
रामदास प्रभु गिरिधर नागर पीकक रंग सोहें गाल ॥३॥ 


३८ (हक राग सारंग (ँड्झ) दिये महावर गोरे पायन ॥ नगनजटित कंचन 
की जेहर सुमन बनी डोलत हैं चायन ॥१॥ जंघ युगल कदली कटि के 
हरि रूप अनूप गुसायन ॥ भुज मृणाल श्रीफल कठोर कुच जानत रसके 
दायन ॥२॥ खमक बनी अंगिया जुखयन तैसीये भ्रृंड चढायन ॥ मानो मेन 
खराद खरादी वह पाई उपमायन ॥३॥ गुलाल भरद्यो तन एसो लागत 
मानो हेम काढ्यो है तायन ॥ सुघर रायको प्रभु रीइयो वृषभान कुंवरि 
के भायन ॥४॥ 

३५९ एकल राग सारंग ह) सखी नंदनंदन वृषभान कुंवरिसों बाढ्यो अधिक 
सनेह् ॥ध्रु०॥ अबकितदुरत सांवरे ढोटा फगुवा हमारो वेह ॥ जबतो गोंहन 
नेंकनछांडत अबभज पकरच्नो ग्रेह ॥१॥ सवे सखी मिल चली नंदपें मोहन 
माँग्यो देह ॥ दिनाचार अवसर डोरीको बहोर आपनों लेह ॥२॥ प्यारी 
मोहन मागेना मिलें घटेतो भरदेह तुम लाय तराजू तोल लेहु मोहन घटेतो 
दूनोलेह ॥३॥ अधिक वार खिलवार होरी की पिचकारिन बाढ्योनेह ॥ गौर 
स्याम मिलयों राजतहें ज्यों भादों को मेह ॥४2॥ विव्हल भई तनमन नहीं 
सूझे सब हिन विसरच्यो गेह ॥ सूरदास मोहनजू के बदले जो चाहो सो 
लेह ॥५॥ 

४० (कल राग सारंग [ँ) चलो सखी बाग तमासें प्यारो मोहन खेलत 
होरी ॥ सगरी सखी मिल देखन निकसी पातरी पवारी गोरी भोरी ॥१॥ 
काहूपें गुलाल काहूपें केसर अबीर लियें भरभर झोरी ॥ कृष्ण जीवन लछी- 

४१ (कक राग सारंग ई.्ु) सुंदरी हो हो होरी रंग भरी खेलें रसिक रसिक 
फाण ॥ सुंदरी एकते एक सुंदर बनी फूल्यो कुसुमन मानो बाग ॥ १॥ बाणो 
धराये श्रीअंग लटकत सीसें पाग ॥ केसर छिरके वलल्‍लभ पिय प्रगट करत 
अनुराग ॥२॥ अरगजा भरभर पिचकाई चलावें परम पराण ॥ अबीर उडावें 
रंग भरे खिलावें महा बड भाग ॥|३॥ सब मिल बाजे बजावहीं धमार गावें 
बहुराग ॥ खेलें गोकुल में समाजसों पूरे भाग्यन जाग ॥४॥ यह बिधि 
खेलें परस्पर पूरण प्रगट्यो सुहाग ॥ वल्‍्लभदास सुख निरखेही चरण कमल 
चितलाग ॥५॥ 


४२ (कै राग सारंग ईछ्) अहो पिय अबकें होरी अनत जान नहीं देहूंगी ॥ 
निशवासर इकठोर बैठकें तुम संगम रस लेहुंगी ॥१॥ विविध विपिन द्रम- 
वैली फूली मधुप करत गुंजार ॥ मानो कामी जनदेख मत्तनर गावत करत 
विहार ॥२॥ केसू कुसुम विकास मास फागुन उपज्यो अनुराग ॥ मानो 
कामीजन मत्त फेरनकों प्रणंटे अंकुश नाग ॥ ३॥ रुचि उपज तलपटी देखियत 
माधविका जाई रसाल ॥ मानो पथण गह्तत फणुवा को गदह्मयो युवतिन ततकाल 
॥४॥ वहत वायु सुखदाई सबन को उडत सुंगध पराग ॥ मानो गुप्त विहार 
करन को मेन रुपायो बाग ॥५॥ फूले कुसुम गुलाब अचल ता मध्य बैठे 
अलिआय ॥ मानो जगे नयन युवतिनके इकटक देखन जाय ॥६॥ कुंद 
कुसुम प्रफुल्लित अति सौरभ वरणिसकेको कांति॥ मानो निवड हँसत युवतिन 
के प्रगट भई द्विज पांति ॥७॥ बोलत शुक कूजित कोकिल कुल भयो विपिन 
में सोर ॥ मानो वरन करत रति पतिसों होत स्वरन रसघोर ॥८॥ जेहो 
कहां समें ऐसेमें रहो हमारे गेह ॥ सुनो स्थाम रसरीत लायचित करो सुफल 
चित नेह ॥९॥ चोवा चंदन बूका बंदन नंद नंदन सुरंग गुलाल ॥ विविध 
भांत छिरको गोपिन कों बिलसो परम रसाल ॥१०॥ सुन प्यारी मुख बचन 
प्राणपति भये परम आधीन ॥ रहिन सकत छिनहूं बिन देखें ज्यों जल बाहिर 
मीन ॥ $ १॥ यह सुमरति रसिकन के मनमें होत आनंद अपार ॥ श्रीवल्लभ 
पदरज वल्लभ हरि गुण गावत्त सुखसार ॥१२॥ 

9३ (|| राग सारंग (थ्र) आज हरि खेलन फागबनी ॥ इतगोरी रोरी 
भरभोरी उतगोकुल कोधनी ॥१॥ चोवा कोढो वाकर राख्यो केसर कीच 
घनी ॥ अबीर गुलाल उडावत गावत सारी जातसनी ॥ २॥ हाथन बनी कनक 
अप ग्वालन छूटतनी ॥ नंददास प्रभु संग होरी ख्लेलत मुर्मुर जात 
अनी ॥३॥ 


४४ (कै राग सारंग 8) अहो रस मोरन मोरे लाल स्याम तमाल होरी 
खेलहीं ॥ कनकलता संकुलित सघनपर आनंदमय रस फैलहीं ॥ध्रु०॥ 
गृहगृहत्ते नवला चपलासी जुरजुर झुंडन आईं ॥ लहेंगा पीतहरे ओर रात्ते 
सारीश्वेत सुहाई ॥ अतिझीनी झलकत नवसत तन करन जटित पिचकाई ॥ 
कंचुकी कनक कपिश सब पहरें तहां उरजन की झांई ॥१॥ कहाँ लोक 
हों सकल शोभा युत ए गोकुल की नारी ॥ अंगअंग गिरिधर गुणालंकृत 
विधन जात बिस्तारी॥ प्रफुल्लित वदन तंबोल भरे मुख गावत मीठी गारी ॥ 
ध्वनि सुन श्रवण निकसे सिंघपौरी मोहन लाल निहारी ॥२॥ उतते श्रीवृषभान 
दुलारी आवत रूप छठारी ॥ छापेरी झूमक अंग साजे चहुंदिश लगी 
किनारी ॥ बेनी चंपक बकुलन ग्रंथित रूचिर सखिन संवारी ॥ मोतिन मांग 
ओरसीस फूल मध्य रत्न जटित फुलकारी ॥३|| श्रवणन कुसुमजराऊराजे 
लरे छे्वे दुहं ओरें ॥ पटियनपे जुलसत दमकन में छबि की उठत झकोरें ॥ 
चलदल पत्र प्रवाल वज़सो कोंधत पंकति जोरें ॥ भाल दिपत आड मृगमद 
में बक्रश्नोंह जुगमोरें ॥४॥ अखियां सुखी सुखेन बडेरी कहा कहों लोनाई ॥ 
सेत अरूण ऊपर मधुराई तामें कछु चिकनाई ॥ वसीकरण रससों मिल 
रचपच अंजन रेख बनाई || रस वस ललकें ऊपर झलकें परमावधि चपलाई 
॥५॥ नासा सौभग निपट सुढारी वेसर सिखी आकारी ॥ पन्ना करच चूनी 
बहुवरणी छांह सिखर परकारी ॥ सलिल कुंवर सातो जुग ऊपर अधर 
अरुणता भारी ॥ गमन करत जब हंस लजावत अरक थरक युति न्यारी 
॥६॥ दशनावली घन संपति लीये दरशत जब मुसिकानी ।| चिबुक मध्य 
सामल बिंदुराजें मुख सुख सदन सयानी ॥ ग्रीवा लटक अटक नागरिकी 
बोलत अमृत बानी ॥ चोली मुलकट्हैमगुननका कवच सुभटता ठानी ॥७॥ 

चौकी चंपकली कौस्तुभ मणि वृंद्यवन में लीनी ॥ कहतन बने रहस्य में 
रीझे मदन गोपाले दीनी ॥ चंद हार पचलरीछरा परसत किंकिणी 
कटिछीनी ॥ उरपर भेद भीर भूषण की अद्भुत रचना कीनी ॥८॥ बाजूबंद 
ताऊ ढिंग सोहत नगबहुमोली लागे ॥ तेसी तू इतडितकी न्‍्याई ऐसीनोरंग 

पागें ॥ नवग्रह गजरा जगमग नव पोहोंची चुरियन आंगें ॥ अचल सुहाग 
भाग्य की लहरें हस्तहें मेंदी दाणें ॥९॥ पांच चवर पटियन पें गूंथी डोर 
चुनाव पेंडूले ॥ झूलत झबि फवि सुंदरता फुंदना जहां समतूलें ॥| लहेंगा 
लाल गुलाल रंग सम पुरटउदक सो झूलें ॥ झंकृति कोकिल रवमर्दनकर 
नूपुर विछिया बोलें ॥ १ ०॥ दर्पन नृपति मुदरिया धरणी तेज पुंजकी नगरी ॥ 
दश शशि के अनुमान प्रमाणन चमक जनावत सगरी ॥हथसांकर रवनी 
बांधेगी कृष्ण सार के पगरी ॥ मिलकर वृंदआय विपिनमें जब तब यों झगरी 
॥१ १॥ जे हरते हरपायन सो अनवट कुंदन हीरा वलिता ॥ पीन पिंड्रिया 
तेसोई चरनन जावक दीनी ललिता ॥ यह विध राधा रानी गाई नांहि सावरे 
सरिता ॥ जोजो रसिक गाई हें ऐसें प्रेम पुंतज फल फलिता ॥१२॥ सब 
समाज भामिनि ले दामिनि बूंदन वृंदन हेली ॥ कंज पराग अरगजा गोरा 
सज सजलये सहेली ॥ लटकत आवत भांतन कंठन बांह परस्पर मेली ॥ 
उनमद कोऊ वदतन काहू स्यथाम समरबनवेली ॥१३।॥ बाजत ताल मृदंग 
ढोल डफ झांझन झमक लगाये ॥ करत टोक प्यारे प्रीतमसों मुरदुर नयनन 
चाये ॥ मुरली स्वरफेरत घोषनमें टेर टेर दरसाये ॥ चल्यो सुगंध सहख्र 
चारलों कोउ वियार केवाये ॥१४॥ बगर बगरते सखा श्रवण सुन यूथन 
यूथन थधाये॥ अपनी भीर सहित संकरषण ले श्रीदामा आये ॥ कुंकुम केसर 
माट अरुमथना तेल फुलेल मिलाये ॥ तोलोंतोक सुबल उन सन्मुख आगें 
लेन पठाये ॥१५॥ इतहुबाजे लागे वाजन दुंदुभी धोंसा गाजे ॥ रुजन मुरज 
आवज सारंगी यंत्र किन्नरी साजें ॥ इन मध्य मुकुट धरें नंदनंदन नटबर 
भैषनराजें || यह शुंगार नंदराय हस्त को कोटिक मन्मथलाजें ॥|१६॥ नख 
सिखते अभरण की जोतें जग मगाय मेरी माईं ॥ खुले बंद सब देह उघारी 
काछ जाल समुदाई ॥ खोल भुवन भूषणदे बावा होरी भलें मनाई ॥ खाततहें 
बीरा उमग अलोलन रोमरोम छबि छाई ॥१७॥ सुनले ललिता आज खेल 

यह मचे खिरक में माई॥| मानत नहीं जब वचन अठपटे उतते अंगुरी फिराई ॥ 
चली हे निसंक निरंकुश करिणी एक ठोर तहां आई ॥ सुबल तोक दोऊ 
गहिलोने जान कहूं नहिं पाई ॥१८॥ राखे हें ओल कहत ब्रज सुंदरि तुमें 
कहां लों पैये ॥ दगा कियो किधों सांच कहत हो कहो किहिंवात पत्यैये ॥ 
जो कूटक तो बांध बांध कें सांटिन नृत्य नचैये ॥ जो सांचे होइन बातनते 
देहें छांडपुतनैये ।१९॥ बडी वेर भई सुध जब लीने राखे हें दोउ घेरे ॥ 
कहत हैं अवदूर भज स्याम घन पीतांबर को फेरें || जानसौ दृढ़ पकरे नहीं 
छूटें दौरे दिये दरेरे || खरिका खेंचि दईले सांकर तरूुणी रहणई हेरें ॥२०॥ 
चढचढ अटा चतुर्दिश वरषघत भरभर कनक कमोरी ॥ नांहिदाव बदलो लेवे 
को सहचरी रंग रंग बोरी ॥ छूटतहे जल जंत्रन चहुंदिश बोलत हो हो 
होरी ॥ सुबल भली विध पहोच्यो मिल मिल यह सिख दीनी गोरी ॥२१॥ 
भई मारगो वरकीनीके ललिता सेन जनाई ॥ दुहि पकरी तुम अबमोहि मेलो 
सोंहलाल की खाई ॥| तब जोजीभ दाबि छिटकायो समझे न भेद कन्हाई ॥ 
द्वार कपाट उघार भजेट्टू फिर मोहि सिढ़ी बताई ॥२२॥ उत्तसामनहीं भये 
संपूरण इतहि सब विध पूरी ॥ गहहे ऊपर गनीन जातही मेंन मुनैया चूरी ॥ 
बिद्रम दाब दशन सोंकोपी चंद्रावलियुधपूरी ॥ कीनी मार उलेंडी गागर 
आंधी बंदन धूरी॥२३॥ कृष्णागर ओर अबीर सानिकें गेंदुक सरस संवारी ॥ 
श्रीदामा दिस खाजे कहियत तिनकें तकतकमारी || कूदतजि ततितलगेजातपर 
हलधर बाह पसारी ॥ लगेहें अति सुकुमार लाल कों कहां गई प्रीति तुम्हारी 
॥२४॥ हम एसो नहीं खेल खेलिहें जो लागे या तन कों ॥ देहेंभजाई यह 
सेन तिहारी गहेंहें दोऊ जनकों ॥ तुम तो कहत ललित यह मूरति जीवन 
हम ब्रजजन को ॥| एकेले आई मिलोकिन अग्रज पूछि आपने मनको ॥२५॥ 
जेरी निसंक लडठालेकर पकर लीये भरकोरी ॥ जागि उठे ब्रजराज सदन 
में सब ऐसी भांतिन दोरी ॥ मुख मांडत सुमन नपंकनसों उर चोवा सों 
बोरी ॥ उल्हर रहवादर रंग रंगन ऐसी छोत हे होरी ॥२६॥ उतरी कर 
मनोरथ बांके देख यशोमति लाजी ॥ जीती हैं रसरीति कटक वर सुरन 
छबीली छाजी ॥ परमानंद दुंदुभी आईं बगर में बाजी ॥ देदेकूक ब्रजेश 
प्रभ्ति तब सभा अथांई भाजी ॥२७॥ 

४५ छह राग सारंग एड अहो खेलति बसंत पिय प्यारी ॥ लाल सांधे 
भरि लई पिचकारी ॥। १॥ पचरंग लिये गुलाल लाड़िलो ऊपर डारी ॥ केसर 
साख जबाद कुंमकुमा भीज रही रंग सारी ॥२॥ गाबति स्वेलति मिलति 
परसपर देति दिबाबति गारी | छीन लई मुरली पीतांबर रंग स्ह्यों अति 
भारी ॥ ३) देति नहीं डहकावति सुंदरि हँसि हँसि जात सुकुमारी ॥ फगुवा 
लेह दह पीताबंर करति कुंवर मनुहारी ॥४॥ बरनों कहा कहति नहिं आवे 
साभा सिंधु अपारी ॥ '“इत हरिबंस' लेहु बलि मुरली तुम जीते हम हारी 
॥५॥ 

४६ 'ड० राग सारंग ४5 केसरि की खवार किए. जोबन मद पिए, निडर 
छल डोल्नत है नंद को मोहन स्याम ॥ हाथ में गुलाल लीए और कछु छल 
हीय॑ ॥ काह्ू पे दाई से दीएँ यहीं बिच मंडरात कान धों काम || १॥ जमुना 
जल को कब की अरबरात, कबलों धसेई रहिए धाम ॥ 'आनंद घन' धृमि 
योही देखत उधम गोकुल ही आठो जाम ॥२॥ 

४७ हर रागसारंग श' खेलति बल मनमोहना ॥ ए तरेह ॥ नख- 
सिख भेख कीया मनमोहन अंग अंग सोभा बरनी न जाई ॥ जाई मिले 
वृषभानु कुंवरि सौं मन में स्थाम बहुत सुख पाई ॥१॥ अबीर की चोली 
फबि बहू मोली निरखति मनमथ गयो लजाई ॥ “छीत स्वामी” गिरिधरन 
श्री विड्डलल अद्भुत छबि कौन पै कही जाई ॥२॥ 

ब्रजराज ॥ध्रु०॥ आयी जान्यों फागु भागु सबहिन करि मांन्यों ॥ गये गाम 
के ग्वेंड केलि सुख सागर ठान्‍्यों ॥ एक ओर सब ब्रज वधू स्यामा जू 
के संग ॥ एकु ओर ब्रजराज लाड़िलो हो सरवन सहित भरि रंग ॥१॥ 
भूषन बसन अनूप रूप कछू कहति न आबेैं ॥ रति नाहिंन अनुहारि नारि 
उपमा को  पाबें ॥ तामें मृगनैनी नवल, राधा जू सुकुमारि ॥ ज्यों उड़गन 
में चंद्रमा हो कोटिक दीजैं बारि ॥२॥ चहुँदिसि बाजे बजे ढोल ढफ भरि 
नगारे ॥ ताल मृदंग उपंग और बरनन को पारे ॥ तामें मोहन मोहनी हे 

मुरली देति बजाई ॥ तान सुनति तिहुं लोक में हो रह्मौ दसौं दिसि छाई 
बा भरे कनक के माट अगर-सत, केसर घोरी ॥ भरि-भरि पिचकाई 
लैंहि फैंट गुलाल की झोरी ॥ गोपिन ही के छिरकै बदन हो मदन बिराजत 
जात ॥ खेलि परसपर अति बढ्यों हो आनंद उर न समात ॥४॥ गारि 
गावैं ज्वाल फागु की परम-सुहाई ॥ श्रबनन सुनति सुख होति स्याम-सुंदर 
सुखदाई ॥ इत तैं मोहन बिहंसि कैं हो वीरी देति पठाई ॥ उत ज्वालन 
कौ मान बढ्यौ हो चितै चोगुनों चाई ॥५॥ सबै सखी मिलि सिमटिं गहन 
एकु सखा बिचारदौ ॥ गल्यौ अचानक जाई कौरि भरि प्रीतम प्यारी ॥ 
ताहि देखि बिकल भए हो सखा सकल इहिं ओर ॥ उन दृढ़ कै ऐसे गद्यों 
मानौं पायौ पलान्यों चोर ॥६॥ बैंनी सीस सँवारि सेत-सारी पहिराई ॥ 
सैंदुर दीनीं भाल तनक मसि गाल लगाई ॥ कह्मौ तुम जाउ सबै हो जहाँ 
तिहारे भाई ॥ पाछें तैं तारी दई हो बीच रहे खिसि आई ।||७॥ देखि सरखि 
कौं रूप स्याम कौं सकुचि जनाई ॥ तब उन दुचितैं लखे घेरि के गहे 
कन्हाई ॥ लैं आँई गहि झुँड में हो देखें रूप निहारी ॥ त्रिपत न मानें 
नेंक हुँ हो नैन निमेष बिसारि ॥८॥ गदह्मौ पीतांबर आनि कॉनि कछूबै नहिं 
कींनी ॥ परसे पानि कपोल मानि सबहिन रति लींनीं ॥ कह्मौ बिहंसि कें 
बेगि अहो पिय फणुवा देहु मँगाई ॥ कै बाबा वृषभानु कौं हो देऊ जसोदा 
माई ॥९॥ तब हँसि नंद कुमार बसन बहु भांति मंगाये ॥ पहिराये सबनि 
जैसे जाके मन भाये ॥ नख सिख लौं भूषन दिये हो मनिमय जटित जराई ॥ 
तापै चितयौ प्रेम सौं हो सो सुख कहाँ समाई ॥१०॥ लागी दैनि असीस 
प्रेम सौं गदगद बानी ॥ सबहिन के दृग माँझ एकु छबि स्याम समानी ॥ 
देखि-देखि सुर हरखि कैं हो बरखत सुमन अपार ॥ मदन मोहन जू के 
चरन रेनु पै हो 'कृष्ण दास” बलिहार ॥११॥ 

४९ (कह राग सारंग () जानि ऋतुराज सब सुख करन काज ब्रजराज 
के लाल कौं रुचि नवीनी ॥ उपजी अंग-अंग मानु प्रफुल रंग-रंग सब 
सखन लिये संग करमनी प्रबीनी ॥१॥ साजि दल जोरि सब लै चले कुंज 
को सखिन के संग प्यारी रंग भीनीं ॥ खेलि होरी करैं बिबिधि बानिक 

धरें रंग गोटन भरें करन लींनी ॥२॥ लाल गुलाल बूका लयैं फैंट में नीर 
कलसन भरि संग लींनें ॥ साजि दल भेख सब सुभट से है रहें रंग बहू 
घुमडि आकास छीनें ॥३॥ लाल दल पेल ब्रज जुबती कैं जूथ पर मदन 
द्ल ठेल संग्राम छाये ॥ ऐकु एकनि धरैं मुख हि मंडित करें सीस पै रंग 
के कलस नाये ॥४॥ बाहु अंसन धरें निरत मानौं नट करें कला संगीत 
पूरन सुहाये ॥ घोष दुंदुभि बजै झालरी किन्नरी चंग मौहचंग बहु पुर छाये 
॥५॥ भाँति भाँतिनि खचित रंग में चूर भये सुर से कुंज तें पुलिन आये ॥ 
सुनति व्रजराज के कुंवर की केलि कौं चढ़ि बिमान सब देव धाये ॥६॥ 
लोक तिहूं पुरन में रंग बरखन लग्यौ देव वधू सुनति सब दौरी आई ॥ 
काम अंग-अंग कै बिमल भई चित्रन कैं समन परि पूरन लजित दिखाई 
॥७॥ दिवस चालीस ब्रजराज सुत याहि बिध रंग होरी दोऊ झुंड कीयो ॥ 
तियन रंग रस रह्मौ आप सुख लयो कुसम खेल मकरंद पीओ ॥|८॥ नित 
लीला ललित रसिकवर पिय की भाग को पूँज जिहि दृगन छाँई ॥ कौंन 
कवि गणना कर सके तिहूं लोक में 'सरस रंगन! लसन रसन भाई ॥%॥ 


५० है राग सारंग ([ड) तें प्यारी चित हर लियो हो तो बिनु कछु न 
सुहाई लाल ॥ तलफत जल बिनु मीन ज्यौं हो चंद चकोर दिखाई लाल 
॥१॥ फिर-फिर बात बेई बूझे बूझि-बूझि पछिताई लाल || कोकिल इंदु 
तपत करै लग्यौ मदन सरजाई लाल ॥२॥ देखें ही सब जानि हीं हो बैंनन 
कछु न कहाई हो लाल ॥ यह सुनि स्याम कुंज चलि ठाड़े, पाछें आई 
री लाल ॥३॥ सखन सहित प्यारे जहाँ सैंनन सबै समुझाई लाल || जुगल 
हस्त अखियाँ मिची पुनि मुरली उर लाई हो लाल ॥४॥ जब तैं कह्मौ 
यह को है री जुगत चतुर्भुज राई लाल ॥ यौं कष्दि रीझई लाड़िली सनमुख 
है हरखाई लाल ॥।५॥| छिरकति चोवा, चंदना, अबीर, गुलाल उड़ाई लाल ॥ 
प्रफुलित मन तब तैं करे, उस आनँद न समाई लाल ॥६॥ रीतिहार ललिता 
दयौ प्यारी कछूक मुसिकाई हो लाल ॥ चरन कमल बंदन करे “द्वारिकेस' 
बलि जाई हो लाल ॥७॥ 


५१ (हैक! राग सारंग ड्बु) प्यारी नवल निकुंज महल बैठे पिय नव कुसुमन 

सेज संवारी हो प्यारी || नवल-नवल बनी नागरी नवल बने गिरिधारी हो 
प्यारी ॥१॥ नव केसर को चोलना नवरंग पाण संवारी हो प्यारी ॥ नील 
पीत पट ओढ़नी नवसत रसिक कुँवरी हो प्यारी ॥२॥ नवल-नवल रितुराज 
को खटरि तु संग सुहाई हो प्यारी ॥ नव पलल्‍लव अंग ओपतें रतिपति 
को मन हारि हो प्यारी ॥३॥ सप्त सुरन धुनि बाजही तान मान बंधान री ॥ 
तौ बिनु पिय न भाव ही लागत जेसे रान री ॥४॥ तें मोहन को मन हर्यो 
तुहि-तुहि जपे माल री ॥ छिनु उठत छिनु बैठही छिन में होत दुसाध री 
॥५॥ पिय को विरह मन जान्यौ विविध धरे सिंगार री ॥ नवसत अंग 
संबारि के नव कुसुम धरे दल भार री ॥६॥ कुंज सदन बैठे पिया कुंज 
निकुंज के द्वार री ॥ आई मिलि नव नागरी देखि सबै मुसकाई री ॥७॥ 
अधर अमृत रस घुंट ही छिरके मुख तंबोल री ॥ झुंडन आई झुमिके झुंड 
मच््यौ दे बोल री ॥८॥ कनक बेलि अंग सोहनी जैसे स्थाम तमाल री ॥ 
तेसे पिय अंग सोहनी कंचन की मनि माल री ॥९॥ मृदु मुसिकाई के हँसि 
बोलत हैं मृदु बोल री ॥ कोककला गति ठान ही उपजत रंग कलोल री 
॥६०॥ अरस परस सुख उपज्यौ बाढ्यौ रंग प्रमोद री ॥ “गोविन्द' के 
मन ये बसो बढ़ावन नेह री ॥११॥ 


५२ (ही राग सारंग [) बनी रूप-रंग राधे, तातैं अधिक बने ब्रजनाथ ॥ 
, ललिता अर चंद्रावली मिलि, बन्यो छबीलौं साथ ॥ ताल पखावज बाजहीं 
संग, डफ मुरली को घोर ॥ नंद-छार औसर रच्यौ दोऊ, राजत नवल 
किसोर ॥ एक कोद ब्रज-सुंदरी, इक कोद गुवाल गुबिंद | सरस परसपर 
गावहीं, दै गारि नारि बहु-बुन्द ॥ आवहडु री ! हम दुरि रहैं बल-भद्ग कृष्ण 
गहि देहि ॥ लोचन उनके आजही अरू, अधरनिको रस लेहिं ॥ सीला 
नाम गुवालिनी, तिहिं गहे कृष्ण धपि धाई || उपरैना मुरली लई, मुखनिरखि 
हरषि मुसुकाई ॥ गहे अचानक राधिका, तब रही कंठ भुज लाई ॥ मन 
के सब सुख भोगये, जब परसे जादव-राई ॥ कोटि कलस भरि बारुनी, 
दई बहुत मिठाई पान ॥ राधा-माधौ सु रस रह्ौ, सब चले जमुन जल 
नहान ॥ द्वितिया सकल समाज सौं, पट बैठे आनंद कंद ॥ दान देत ब्रज 

सुंदरी, नग-भूषण नव निधि नंद ॥ बन-बीथिनि भरि पुर गलिनि मैं, उमंग्यौं 
रंग अपार ॥ सूर, सु नभ सुर थकित रहे सब, निरखत प्रान-अधार ॥ 
५३ (छी! राग सारंग (७) मोहन नागर हो लाल तुम बरसाने किन आवो ॥ 
जूथ-जूथ जुबतिन के देखो लोयन हियो सिरावो ॥१॥ ससिवदनी सावक 
मृगनैनी खेल निकुंजनि आवे ॥ अति बिचित्र मधुर सुर लीने गीत काम 
के गावे ॥२॥ एकही बेस किसोरी गोरी प्रीतिरीति उपजावे ॥ एको पल 
जो देख न पावे तुमारी सुधि बिसरावे ॥३॥ तिन में राजे किसोरी श्री राधा 
श्री वृषभानु दुलारी ॥ कनकवेल कवनी गजगवनी कीरति प्रानपियारी ॥४॥ 
अष्ट सखी ताके संग सोडे चंद्र भगा ललिता री ॥ जोबन अंग सुगंध माधुरी 
सुंदरता सब बारी ॥|५॥ चले स्याम अभिराम गाँव वृषभान नृपति के आये ॥ 
एको न लीनो संग सखा वनकौ सब फिर पठाये ॥६॥| सहचरी कौ धरि 
भेष सकल सिंगार अद्भुत बनाये ॥ चंपकली के भेद लाल ललिता लखि 
के तब ही पाये ॥७॥ कहीं कुंवरि सों बात जाई एक भाँति विचित्र बनाई ॥ 
सखी सांवरी आज कोऊ अद्भुत या भुव पर आई ॥८॥ तुमारी गोरी वे 
स्याम बदन सोभानिधि सुंदरताई ॥ तुम गोरी वे स्याम मूरति मानो मैन 
बनाई ॥९%॥ मधु रितु फागुन मास आज हम तुम मिल खेलैं होरी | चौबा 
चंदन बुका बंदन भेट भरि-भरि झोरी ॥१०॥ विपिन बिनोद परस्पर बाढ्यो 
झकझोरा झकझोरी ॥ “ब्रजभूषण” हित दंपति संपति भूतल अबिचल 
जोरी ॥११॥ 

५४ (ही राय सारंग एड) या हिं तें पीय तेरो नाम धर्यों है ढीठ ॥ होरी 
आई है मन भाई पायौ जतन करि नीठ ॥१॥ मोय देखि उपहास करत 
सब आईये मोहन मीत ॥ सुनौं स्थाम समझाई कहत हीं गुप्त राखीए पीति 
॥२॥ कबहूं सैन दै भाजि जात हो यह जो करत अनीत ॥ जानति हौं पीय 
हो बहु नाइक परति नहीं परतीत ॥ ३॥ कबहूँक र'बकि कंठ लपटावति कबहूंक 
चलति दै पीठ ॥ 'श्रीविद्ठल गिरिधरन लाल' तुम्है लगे न काहू की दीठि ॥४॥ 
५५ (| राग सारंग (छ) रंगीली होरी खेलैं रंग सौं रंग रंगीलौ 

लाल ॥ रंगीली।॥। रंग रंगीली श्री राधिका संग रंगीली बाल॥ रंगीली ॥१॥ 
भाजन भरि-भरि रंग के केसु केसर नीर ॥ रंगीली ॥ चोवा चंदन अरगजा 
संग गुलाल अबीर ॥२५॥ सौंधे सगबगे तन सोहें सबन रणमगे रंग ॥ स्यामा 
अपने जुथ 'सौं स्थाम सखा लीये संग ॥३॥ पटह निसान महुवरि बाजति 
ताल मृदंग ॥ दुहूं दिसि सुधर समाज सौं उपजति तान तरंग ॥8॥ जुरे 
टोल दोऊ आई के रहै उमंग रस पाग ॥ करन मनोरथ आपनीं ज्यौं मन 
में अनुराग ॥५॥ जम्यौं रंग चाँचरि मच्यौ कहा कह्डु सुर सांच ॥ अंग 
अनंग न लाय के भ्रकुटी नैननि नांच ॥६॥ उमंग्यौ आनंद क्‍्यौं रहे कापे 
रोक्यो जाई ॥ औचक हो हो करि उठी दीने सब टहुकाई ॥७॥ सिमटि 
सखा सनमुख भयौ जल जंत्रन मार मचाई || अबीर गुलाल उड़ाई कैं दिनमनि 
दीयौ छिपाई ॥८॥ मेघ घटा ज्यौं छाई कैं बरखन लागी आई ॥ तन सौं 
तन सुझति नहि चंद उज्यारी भाई ॥९॥ बसन मार नचाई कें दीनैं सखा 
भजाई || हरि हलधर गहि पाइ कैं दीये जीत के बाजे बजाई ॥१०॥ घेरि 
रही चहुं और तें भाजन कौं निहं दाव ॥ अकबक से मन है रहै भुले सकल 
उपाब ॥|११॥ हँसति सखी सब तारी दै-दै आवे करि आवेस ॥ फाम में 
प्रभुता को गिनै कीयै है चोर के भेष ॥ १ २॥ इक सखी ढिंग आई कै बोली 
चिबुक उठाई ॥ कहति मौन गह्डि क्‍्यौं रहें ठम के से लड़वा खाई ॥१३॥ 
नैन आंजि मुख मांडि कें हलधर दीने छांड़ि ॥ ग्वाल सखन की लाज त्तैं 
लियौ है नीलांबर आडि ॥१४॥ दृण मुख पोंछति जब चले बहुत खिसानें 
होई ॥| हँसति सखा बलराम सौं आए एक गये दोई ॥ १ ५॥ किलकि-किलकि 
हँसि यौं कहै धन्य तिहारी खेलि ॥ भाजे जीव बचाई कैं निज भैया को 
मेलि ॥१६॥ संकरषन तब यौं कह्मौं तुम ही लावो जीति ॥ बड़े मिलनीयाँ 
मिलि गये भूलै मन प्रतीति ॥। १ ७॥ इत गोपी नंदराई कैं आई भवन मंझारि ॥ 
द्वार कपाट बनाई कैं ले घेरे दोऊ सारि ॥१८॥ इत राधा नंदलाल कौं 
करि एकांत इक ठौरि || झूमकि चेतब गाव हि जुरि जूथ सब पौरि ॥१९॥ 
ल्हेकन रस बस है रही राखति बाजति ढोल ॥ जो चाहै सौं लीजिये नंद 
बठति यौं बोल ॥२०॥। राधा माधौ बोलि कै लै आई पुन पास ॥ नंद जसुमति 

बोलिकेैं पुजवाई जिय आस ॥२१॥ दोऊ रंणमगे रंग में मिल कीनौं एक 
बिचार ॥ इत गठजोरो जोरी कैं राधा नंदकुमार ॥२२॥ महरि घर आनंद 
बढ्यौ लीयै गोद बैठारि ॥ पाट पाटंबर लै दीयै मनि कंचन नग वारि ॥२३॥ 
सब विधि सब भाये भये पुरइ मन की आस ॥ या घर या सुख कारनें 
भावति ब्रज कौ बास ॥२४॥ गोपीजन हित कारनैं गोप भेष अवतार ॥ 
ब्रिंदाबन बसति सदां जहां क्रीड़ा नित बिहार ॥२५॥ श्री विद्लल पद रज 
कृपा ऐसो हिय में ध्यान ॥ 'छीत स्वामी” गिरिधरन कौ कीनौं सुनस बखान 
॥२६॥ 


५६ (कै राग सारंग ६) ललनाँ नव किसोर नागर हरि धरचौ जु नटबर 
भेख हो ॥ ब्रिंदाबन बिहरति चले आनंद बढ्यो बिसेष हो ॥१॥ श्री स्यामा 
सखि बोलि लई, गिरिधर पिय के संग हो ॥ ऋतु बसंत मन मोद सौं 
बन पुहुपित नव रंग हो ॥२॥ सेत डैंडिया सुरंग बन्यौ अति लैहिंगा पचरंग 
बॉनि हो ॥ तोई अरुन, पियरे पलैं, केसर छींट सुहांनि हो ॥३॥ मृगमद- 
तिलक अंजन दियो अधरनि रंग तंबोर हो ॥ चिबुक चारु नेंकु चुनगीया 
चौकी रवि सम हो रहो ॥|४॥ स्रवन खुभी दुलरी गरैं, कंचन वलय अमोल 
हो ॥ चूरी चारु द्वै भुन बनी, कबरी कुसुम झकझोल हो ॥५॥ नीवी बंध 
फौंदा बन्यों नाभि जलज के तीर हो ॥ कटि रसना पद बीछीया, तापै क्वनित 
मंजीर हो ॥|६॥| सुखद सिरोमनि साँवरों लटकि पीत सिर पाग हो । चारू 
टकौंचा खासा कौ सौंधे भींजति लाग हो ॥७॥ कनक हि बरन तिलक 
बन्यौ कौस्तुभ राजत कंठ हो ॥ उपरैनी आछी बनी कटि किंकिनि फैंटा 
गंठ हो ॥८॥ लाल इजार नूपुर बने कूंजत मृदु कल-बंस हो ॥ मान सरोवर 
में मानों क्रीड़ति दंपति हंस हो ॥९॥ फूलछरी कर पिचकारी कुच पै मेलैं 
कच सीस हो ॥ घूंघट पट दंतिनि गह्मौ दे भूकुटि कमानक सीस हो ॥१०॥ 
कुंमकुम चंदन अरगजा मिसित माँझ कपूर हो ॥ कनक कचौरा कर धरें 
तकि तकि मारत दूर हो ॥११॥ बूका थैली हरि गही, दै मूठी मुख माँझी 
हो ॥ घेर अंबर, लखियतु नहीं भ्रमि गुलाल भई साँझि हो ॥१२॥ मुरज, 
पखावज, बांसुरी, आबज, दुंदुभि ढ़ोल हो ॥ ताल मृदंग, चंग, कठतोरी, 

बिच मुख चंग सुबोल हो ॥१३॥ गोमुख, डंडा, सुर-तुरी जंत्र, रबाब अनूप 
हो ॥ गारी परसपर गाव हीं सांवल गौर सरूप हो ॥१४॥ इत सौं उन 
तट खेल हीं कौतुक कह्ौ न जाई हो ॥ रिझवर्ति ललनां लाल कौं सुंदर 
सारंग हो ॥१५॥ मुख देखति अति सुख भयो कूजति सुक, पिक, मोर 
हो ॥ अनंग मुरझि धरनि परचौों सखि डारति हो तिन तोरी हो ॥१६॥ 
चांचरि चैत सुहावनौं गावति फाणु धमार हो ॥ “बिस्नु दास” सुरनर मुनि 
पद रज, बंदित सार हो ॥१७॥ 

५७ (कह राग सारंग एड) सुंदरी हो हो होरी रंगभरी खेलै रसिक रसिकनी 
फाग ॥ सुंदरी एकु तैं एकु सुंदर बनीं फूल्यौ कुसुमन मानौं बाग ॥१॥ 
बागौ धरायै श्री अंग लटकति सीसें पाग ॥ केसर छिरकै वललभ पिय 
प्रगट करति अनुराग | २॥ अरगजा भरि-भरि पिचकाई चलावैं परम पराग ॥ 
अबीर उड़ाबै रंग भरे खिलावैं महा बड़भाग ॥३॥ सब मिलि बाजे बजाव 
हीं धमार गावैं बहु राग ॥ खेलैं गोकुल में समाज सौं पूरे भागन जाम 
॥४॥ यह बिधि खेलैं परसपर पूरन प्रगट्यौँ सुहाग ॥ “वललभ दास” सुख 
निरखैं ही चरन कमल चित लाग ॥५॥ 

५८ हक राग सारंग 8) स्याम ढुठौंना कौन कौं जाके घूँघ॒वारे बार 
सखी री ॥|ध्रु०॥ सखी री मोर मुकुट मायैं धरे अरू मृगमद-तिलक सुचारु ॥ 
करनफूल कानन बनें उर गज-मुक्ता हार सखी री ॥१॥ मोर मुकुट कर 
बांसुरी, अर पीतांबर करि फैंट ॥ गोरस बेचनि जाति ही मोसौं भई अचानक 
भेंटि ॥२.। सखी री भोर भवन तैं उठि चली नंद-महर की पौरी ॥ छैल 
छबीलौ छोहरा छीन लीयौ चित चोरी ॥३॥ सखी री कहा करी केसैं मिलें 
किट्टि मिसि देखनि जाऊँ ॥ सखी री चितवत ही चोरी लगे इह ब्रज एसों 
गाँऊँ ॥४9॥ बिन देखें तन तरसें ही अरू रुचै न भोजन पान ॥ मों मन 
जैसी बीत हीं सो जानति “जन भगवान? ॥५॥ 

५९ (हु राग सारंग हँढु) सुंदर, सुभग, तरनि-तनया-तट, खेलति हैं हरि 
होरी हो ॥ काँवरि भरि-भरि कुँमकुमा रंग साख अरणजा घोरी हो ॥१॥ 

बाजत ताल, मृदंग, झाँझि, ढ़फ, मधि मुरली-धुनि थोरी हो ॥ सुर बीना 
किन्नरि अजै आदि दै बरनि सकै कबि कोरी हो ॥२५॥| सब जुबतिन कर 
मतौ परसपर पकरनि स्याम हि दौरी हो ॥ पकरि स्याम कौं करत मन 
भायौ, मुख मंडित रंग रोरी हो ॥|३॥| आंखिन अंजन आंजि बिंदुली दै एक 
पीत-पट झकझोरी हो ॥ एकु गैर सब सखा बिडारे, गहि बांधे पट डोरी 
हो ॥४॥ गह्टि राधिका स्याम संग आगैं, ढुंढ़त दुलहिनि गोरी हो ॥ पूछौ 
कान्ह जिनि सुभग लगन हैं दिन थोरी मति-भोरी हो ॥५॥ नंद जसोमति 
जानि हररित्र जिय गाय दई भरि खोरी हो ॥ मेवा बहुत मंगाई स्याम सखा 
सहित सब छोरी हो ॥।६॥ बौहोरी निसंक सब खेलन लागे सब करै जोबन 
तोरी हो ॥ प्रमुदित मन हुलसति सब ब्रज जन करत स्याम सिर होरी हो 
॥७॥ नांचति गावति करति कुतूहल सबन लगी है ठोरी हो ॥ अबीर मुलाल 
उड़ाई घूँघरि करि करत फैंट टक टोरी हो ॥८॥ तैसें किसोर बने बरस 
षोडस के तैसीये सुघर-किसोरी हो ॥ राधा मोहन हाट करषत मिलि घन- 
दामिनी छबि चोरी हो ॥९॥ कुँमकुम अरगजा कीच में पण थके चलि चहँ 
दिस मोरी हो ॥| बिथुरी अलग तिलक छबि राजै, ज्यों दामिनी घन घोरी 
हो ॥१०॥ मोहन पै पीत रंग के रंग रैंगी है सारी घोरी हो ॥ आनँद मगन 
होत पन छूटत, देति गगरिया फोरी हो ॥ १ १॥॥ ब्योम विमान सुरपति गति 
थकित कहत हतो सुपोरी हो ॥ कंचन-छत्र-चँंवर धरि सब जुरे, आये पीय 
सिंघ पौरी हो ॥१२॥ स्यामा स्याम स्रमित आतुर छै सिंघासन बैठे इक 
ठौरी हो ॥ बलि-बलि जाई श्री 'गोविंद” इन पै बीरी खवाबै कहे चिरजीवो 
यह जोरी हो ॥१३॥ | 

६० एक! राग सारंग (,इ) हो प्यारी होरी खेले रस भरे ब्रज जुबतिन 
के संग री प्यारी ॥| एकत आईं सबै जुरीं सौधे भीने अंग री प्यारी ॥१॥ 
केसर कलस लिये धरें कटि गुलाल सुरंग री ॥ पिचकाई नगन जराय 
जरी खेलत होत अनंग री ॥२॥ कोऊ कंचन सों धरे छोरत देखि सुकंठ 
री ॥ केसर आड लिलाट करे कोउ लेत उछंग री ॥३॥ कोऊ बजावत 
किन्नरी कोउ उठाई मृदंग री ॥ कोऊ ओचका हँसि परी तोरत तान तरंग 

री ॥9॥ लायक नारी बनाय के झूठो नाम कराय री ॥ घूँघट अधिक तनाय 
के नारीन में ले जाय री ॥५॥ कोउ कुल वधु जनायकें कहत बात मुरुझाय 
री ॥ नैसँकु लाये मनाय के नीके खेल खिलाय री ॥६॥ जब ही चरन 
गनाय के धरत चोंप चित लाय री ॥ पाछे तें सिर नायके हँसत कंठ लपटाय 
री ॥७॥ कोऊ झुमत नायके देत अबीर उड़ाय री ॥ अरगजा अधिक सनाय 
के वदन पानि परसाय री ॥८॥ मिलि आईं सब भामिनी पकरि लिए चहूं 
ओर री ॥ उलटि लगी मानो दामिनी रह्मो बीच घनघोर री ॥९॥ एक 
कहे ए कामिनी लेहो अप अपनी कोर री ॥ बिसवासी गजगामिनी बाँधि 
छोरे सो छोर री ॥१०॥ तब धाई सुखधामिनी राजत रूप मरोर री ॥ 
ज्यों उजियारी यामिनी एक एकते जोर री ॥६१ ॥ आई हैं अभिरामिनी 
झटकि लयो कर जोर री ॥ हैं तुमारो एक स्वामिनी सोच करो किन ओर 
री ॥१२॥ हँसिं ग्रीवा भुज मेल ही कोऊ उठत अति गाज री ॥ अंस बांह 
थ्रि पेलही कोऊ जात गहि भाज री ॥१३॥ केतेक रूप नवेलही सोहत 
खरी विराज री ॥ केतेक बेस नवेल ही निरखी रहत काम लाज री ॥१४॥ 
इहि बिधि होरी खेल ही मनमथ सेना साज री ॥ तेरे तो अलबेली ही 
कहा रही जिय लाज री ॥१५ ॥ मदन मोहन पिय के लही रस सागर 
की राज री ॥ यह सुनि चली अकेली हेली धाय कंठ मधि राज री ॥१६॥ 
श्री बिडल पद पद्म की जैए बलि बलिहार री ॥ 'गोकुल पति” सुख सदन 
की गावत सरस धमार री ॥१७॥ 


६१ (छक्के राग सारंग (.) होरी खेलत जमुना कैं तट, कुंजनि-तर बनवारी ॥ 
इत सखियन कौ मंडल जोरे श्री वृषभानु-दुलारी | होड़ा-होड़ी होती परसपर, 
देबैं आनंद गारी | भरे गुलाल, कुँमकुमा, केसरि कर कंचन-पिचकारी ॥ 
बाजत बीन, बाँसुरी, महुवरि, किन्नरि और मुहचंगा ॥ अमृतकुंडली और 
सुर मंडल, आउझ, सरस उपंगा ॥ ताल, मृदंग, झांझ, डफ बाजै, सुर 
की उठति तरंगा ॥ हँसत-हँसावत करत कुतूहल, छिरकति केसर रंगा ॥ 
तब मोहन सब सखा बुलाये, मिलिकै मतौ बतायौ । रे भैया! तुम चौकस 
रहियो, जिनि कोउ होउ गहाथी ॥ जौ काहूकौं पकरि पाइहैं, करिहैं 

मन-कौ भायौ । तातें सावधान है रहियो, मैं तुमकौ समुझायौ ॥ राधा 
गोरी नवल किसोरी, इनहूँ मतौ जौ कीन्ही | सखि इक बोलि लई अपने 
ढिंग, भैष जु बलकौ कीन्‍्हौ ॥ ताकौं मिलन चले उठि मोहन काद्ू सखा 
न चीन्ही । नैंसुक बात लगाई साँवरे, पाछे तें गहि लीन्हौ ॥ आईं सिमिट 
सकल ब्रज-सुंदरि, मोहन पकरे जबहीं | हम माँगति हीं कह विधिनापै, 
दांव पाई हैं कब हीं | तब तुम चीर हरे जु हमारे, हा हा खाई सबहीं । 
अब हम बसन छीनि करि लै हैं, हा हा करिहौ अबहीं || एक सखी कह, 
बदन उठावहु, हमहूँ देखन पाबैं। श्री मुख-कमल नैन मम मधुकर, तन की 
तृषा बुझावैं ॥ एक सरिब कह आँखि आँज कै माथे बैदी लाबै | एक सखी 
कह इनहिं नचावहु, हम सब ताल बजावैं | एक सखी आई पाछे तैं मोरपच्छ 
गहि लीन्यौ । एक सखी त्यौं आई अचानक, पीतांबर धरि छीन्‍्यो ॥ एकै 
आँखि आजि, मुख माँड्यौ, ऊपर गुलचा दीन्यौ | मानत कौन फाण मैं 
प्रभुता, मन भायौ सो कीन्यौ ॥| एक कहे, बोलौ बल भैया तुमकौं आई 
छुड़ावैं | सखा एक पठवौ कोऊ घर कौं, जसुमति कौं लै आवैं ॥| जानत 
हो कल-बल के छूटें, सो नहिं छूटन पावैं । राधाजूसौं करो बीनती, वै 
बलि तुमहिं छुड़ावैं | दूरिहि ते देख्यो बल आवत, सखी बहुत उठि धाईं । 
कल-बल-छल जैसें तैसें करि, उनहूं कौं गहि ल्‍याईं ॥ किये आनि ठाढ़े 
इक ठौरहिं, बल-मोहन दोऊ भाई | उनहुंकि आँखि आँजि मुख माँड्यौ, 
राधा सैन बुझाई ॥ देखि-देखि ब्रह्मा, सिव नारद, मन ही मन पछिता हीं । 
बड़े भाग हैं श्री गोकुल के, हम मुख कहे न जाही ॥ जाके काज ध्यान 
धरि देख्यौ, ध्यानहु आवत नाहीं । वे अब देखे बनितनि- आगैं, ठाढ़े जोरे 
बाहीं ॥ हँसि-हँसि कहत सु मोहन प्रीतम, मन मानौं सुख कीजै । छाँड़ि 
देहु, गृह्द जाउँ आपनें, पीतांबर मोहिं दीजै || कर जोरे गिरिवर-धर ठाढ़े, 
आणा हमकोौं दीजै। जौ कछु इच्छा होई तिहारी, सो सब फगुवा लीजै ॥ 
तब गिरिवर-धर सखा बुलाये, फगुवा बहुत मँगायौ । जोई-जोई बसन 
जाहि मन भान्यौ, सोई-सोई तिहिं पहिरायौ ॥ राधा-मोहन जुग-जुग-जीवो, 
सब कोऊ भलौ मनायौ ॥ बाढ़ौ बंस नंद बाबा कौं, सूरदास जस गायो । 

६२ (की राग सारंग (ड्) होरी खेलन जैऐ अरी जहां खेलत नंद ढोटना । 
सखा-बुंद उत जुरे हौंहिंगे तुमहूं नारा जोटना ॥१॥ अरी जहाँ सूर सुता 
के तीर बिराजत द्रुम कें बिबिधि तरोना | अबीर गुलाल भरीं फैंटन में 
केसरि कलस भरोना ॥|२॥ अरी जहाँ अपने संग की दुरि मुरि देखति बदन 
लाल कौ लोना । चल किन दौरि हमहूँ जो पेखैं बिनु देखें न रहोना ॥३॥ 
अरि जहाँ चोवा कुँमकुम कीच मचैणी रंग होरी घोरना ॥ पिचकारी जु 
छुड़ाई करन की मोहन पकरि भरोना ॥४॥ एकु सखी गहि बाँह मरोरै एकु 
रहि धरि मोना । एकु कहें चलि बाँहि बनायौ खेलति होहिणो जना ॥५॥ 
अरि जहाँ एक कहें चलौ 2 खेलिए घर कुल जन के खोना । तौ लौं 
एकु आई रंगी भाजी चक्रित हों हिं सब छोना ॥६॥ अरी जहाँ अद्भुत 
रंग परसपर लखियतु भूलि जाई ग्रह गोना । गिरिधर राधा कंठ लेत हैं 
जुबती नैन रे टोना ॥७॥ श्रीवललभ पद कमल पराग राग ही रे जित होना । 
तौ यह लीला देखे बिनु भूतल जनम धरोना ॥८॥ 

६३ ( राग सारंग (ह) हों हरि संग होरी खेलौंगी । चोवा, चंदन और 
अरगणजा पिचकारिन रौँग मेलौंगी ॥१॥ लोकलाज कुल कानि सबें तजि 
पतिवृत पाँडइन पेलौंगी । 'सूरदास” स्वामी की बाँहन पकरि पकरि के 
झेलोंगी ॥२॥ 

६४ (कै राग सारंग हुँ) होरी खेलति मदन गुपाला | सँग लये गोकुल 
के लरिका करति कुलाहल ग्वाला ॥ १॥ लाल गुलाल अपने कर लीनै छिरकति 
ब्रज बाला | सीस दुमालो अति छबि राजति पीतांबर बनमाला ॥२॥ ताल 
पखावज आवज बीना मुरली सबद रसाला | अति झीने मधुरे सुर जावति 
“श्रीविद्डन”! गिरिधर लाला ॥३॥ 

६५ (कक राग सारंग हड्र) हो हो होरी हो हो होरी हो हो होरी खेले गिरधर 
लाल । नंद महरि कौ कुँवर लाडिलौ संग सोभित ब्रज की बाल, होरी ॥ 
केसरि भरें कनिक पिचकाई छूटत बूँद रसाल, होरी । किलकि किलकि 
के सन्‍्मुख धावत डारत मुठी गुलाल, होरी ॥ नैन नचावत मधुरे गावत 

चटक मटक गति ख्याल, होरी ॥ चोवा चंदन मुख लपटावत हँसत दै 
दै कर ताल, होरी ॥ एक ब्रज नागरि गुन की आगरि लपटि स्याम तमाल, 
होरी ॥ नैना आंजि और मुख मांडे बेंदी दिनी भाल, होरी || रस में मणन 
भये मिलि खेलत तन की कछु न संभार, होरी । चतुर्भुज प्रभु सिर मुकुट 
बिराजत और वैजयन्ती माल, होरी | 


६६ ५ राग सारंग (७) होरी खेलत नंदर्नंदन श्री वृषभान किसोरी ॥ 
इत सखियन के वृन्द जुरे हैं उत सखा मंडली जोरी ॥१॥ आये एकत 
ह्लै सब कोउ नंदमहर की पोरी ॥ मन्‍्मथ मदमाते नरनारी लाज पास गई 
तोरी ॥२॥ खेल मच्यौ भारो होरी को अबीर गुलाल उड़ाबे । मृभमद चोवा 
चंदन छिरकत सीस अरगजा नावे ॥|३॥ प्यारे लाल भामिनी ऊपर करिके 
गुलाल अंध्यारी | केसर कुमकुम की मुख ऊपर छूटत है पिचकारी ॥४॥ 
अद्भुत छबि बाढ़ी तिहे औसर सोभा बरनि न जाई । अरून घटा मानो 
कामनि ऊपर अमृत बरखन आई ॥|५॥ तब जुरि मिलि आई सब वनिता 
मन में अति सुख पाई | भरि-भरि पिचकाई ले दोरी लागत खरी सुहाई 
॥६॥ गावति गारी मीठी-मीठी जेसी ए मन भावे ॥ अमृत पगे से अक्षर 
बोले कोकिल कंठ लजावे |।७॥ तब प्यारी राधा प्यारे को छिरक्यो रुचिसों 
गुलाल| मदनमंत्र मानौ डारिबे गोरी मोडे मोहन लाल ॥८॥ तब ललिता 
लालन को ओचका पकरि लिये भर कोरी | सजल जलद संयुत दामिनी 
छबि तिहि ओसर चोरी ॥९॥ मांड्यो मुख नेननि आँज करिले दर्पण दरसावे । 
एक हंसत है तारी देके एक वदन निरखि सुख पावे ॥१०॥ तब राधा जू 
फणुवा माँग्यो दीजे मोहन लाल । मन भायो श्री प्रिया कौ दियो पंकज 
नैन बिसाल ॥११॥ श्री वललभ पद पदम प्रताप ते कछुक गान गुन पायौ 
अति "विचित्र! गिरिधरन लाल कौ ख्याल होरी कौ गायौ ॥१२॥ 

६७ (| राग सारंग ईछ) हो प्यारी होरी खेले रसभरे ब्रज युवतिनके 
संग री प्यारी ॥ एकत आय सबै जुरी सोंधेभीने अंग री प्यारी ॥ १॥ केसर 
कलस जु लिये धरे कटि गुलाल सुरंग री प्यारी ॥ पिचकाई नगन जराय 
जरी खेलत होरी अनंग री प्यारी ॥२॥ कोऊ कंचनसों धारें छोरत देख 

सुकंठ री प्यारी ॥ केसर आड लिलाट करे कोऊ लेत उछंग री प्यारी 
॥३॥ कोऊ बजावत किम्नरी कोऊ उठाय मृदंग री प्यारी ॥ कोऊ ओंचका 
हँस परी तोरत तान तरंग री प्यारी ॥8॥ लायक नारी बनायके झूठो नाम 
कराय री प्यारी ॥ घूंघट अधिक तनायके नारिन में ले जाय री प्यारी 
॥५॥ कोऊ कुलवधु जनायके कह्वत बात मुरझाय री प्यारी ॥ नेंसकु लाय 
मनायके नीके खेल खिलाय री प्यारी ॥६॥| जबही चरन गनायके धरत 
चोंप चित लाय री प्यारी ॥ पोछे तें सिर नायके हँसत कंठ लपटाय री 
प्यारी ॥७॥ कोऊ झूमत नायके देत अबीर उठाय री प्यारी ॥ अरगजा 
अधिक सनायके वदन पानि परसाय री प्यारी ॥८॥ मिलि आईं सब भामिनी 
पकरी लिये चहूँ ओर री प्यारी ॥ उलट लगी मानो दामिनी रह्यो बीच 
घनधोर री प्यारी ॥९॥ एक कहे ये कामिनी लेहो अपनी कोर री प्यारी ॥ 
विसवासी गजगामिनी बाँध छोरे सो छोर री प्यारी ॥१०॥ तब धाई सुख 
धामिनी राजत रूप मरोर री प्यारी ॥ ज्यों उजियारी यामिनी एक एकंतें 
जोर री प्यारी ॥ १ १॥ आई हैं अभिरामिनी झटक लयो कर जोर री प्यारी ॥ 
है तुम्हरो ये स्वामिन सोच करो किन और री प्यारी ॥१२॥ हंस ग्रीवा 
भुज भेलही कोऊ उठत अति गाज री प्यारी ॥ अंस बाँह धरि पेलही कोऊ 
जात गहि भाज री प्यारी ॥१३॥ केतेके रूप नवेलडी सोहत खरी बिराज 
री प्यारी ॥ केतेक वेस नवेलही निरख रहत कामलाज री प्यारी ॥१४॥ 
इह्लि विधि होरी खेलही मनमथ सेना साज री प्यारी ॥ तेरे तो अलबेली 
ही कहा रही जिय लाज री प्यारी || १ ५॥ मदनमोहन पियके लही रससागरकी 
राज रीं प्यारी ॥ यह सुन चली अकेली हेली धाय कंठ मधि राजरी प्यारी 
॥१६॥ श्रीविद्डलपदपद्म की जैये बलि बलिहार री प्यारी ॥ गोकुलपति 
सुखसदनकी गावत सरस धमार री प्यारी ॥१७॥ 

६८ (हर! राग सारंग (७) खेलनि आई नंद दरबार, सकल ब्रज ग्वालिनी 
हो ॥ध्रु०॥ एक समैं श्री राधा बैठीं सिंगार बनाई ॥ उमँगि आँईं सब गोप- 
सुंदरी चलौ जसुमति पै जाई ॥ १॥ अपनौं अपनों मेलि अरगजा लींनें कलस 
भराई ॥ फणगुवा के मिस सोड़न के हित आँनद उर न समाई ॥२॥ आप 

जुबती जूथ मैं ठाड़ी आगे पठईं द्वै चार ॥ नँदरानी सौं यों जाई कहीयो, 
सब सखियन बिस्तार ॥३॥ मुदित भई सुनि सबन जसोदा, लींनें सकल 
बुलाई ॥ आसन मानि, मनोहर बीरी, दींनी रुचिर बनाई ॥४॥ तेल, फुलेल 
सुगंध अरगजा उड़वति अबीर गुलाल ॥ माँनों सामन घन बरखावत बहु 
बिधि बूंद रसाल ॥५॥ देखति नैननि परी ठगोरी, पट भूषन गए छूटि ॥ 
कनक-लता मुकता निधि तामैं पायौ रंक मनौं लूटि ॥६॥ मोहन जाई अटारी 
ठाड़े दृष्टि परी अली नैन ॥ वर भामिनी गहि लाई भुजाबल, जोबन सब 
सुख दैंन ॥७॥ ताल रबाब बाँसुरी बैंनु कटिकट सबद मृदंग | मानौं रास 
भयौ फिर गोकुल, पायौ है दन रति रंग ॥८॥ चंदन बंदन केसरि भरि 
भरि झकझोरि कीयौ ब्रज राज ॥ उभै अँक मुख पान परम मद मैंटी सब 
कुल-लाज ॥९%॥ चिरजीवो जुग जुग यै जोरी असिस सब मिलि देति ॥ 
तन मन धन गिरधर पै बारौं 'रामदास” समेत ॥१०॥ 


६९ एकल राग सारंग डर) खेलति कुँवर रसिक गिरिवरधर, हो हो होरी 
बोलत डोलत ॥ सुबल, सुबाहू, श्रीदामा, हलधर, लै लै नाम टेरि सब 
बोलत ॥१॥ ताल, मृदंग, उपंग, मुरज, ढ़फ, बीना, बैंनु किन्नरी बाजति ॥ 
ढोल, ढुलक निसान, झालरी भेरिन सौं गोकुल सब गाजति ॥२॥ सुनि 
सब ब्रज जुवति जुरि आँईं गावति गारि सुहाई झुंडन ॥ अबीर गुलाल 
भरे भरि झोरि केसर घोरि भरे घट कुंडन ॥३॥ मच्यो खेलि वुहूँ दिस 
नर नारिनु, पिचकाई छूटति सनमुख भरि ॥ सखनु संग मोहन उठि धाए, 
करि गुलाल अँधियारी धूँधरि ॥४|| प्यारी सनमुख जाई अचानक मुख 
लपटाई भजे सौंधौ करि ॥ ललिता कोपि धाई भाजति ही मोहन गाढे गहें 
आअँकवा धरि ॥५॥ 

७० (ही राण सारंग (थ्झु) खेलति नंद महरि कौ ढोटा ठाड़ो सिंह दुवारि 
होरी ॥ बालक सँग बुलाई घोष के कीन्हे विविधि सिंगारि होरी ॥ १॥ सूथन 
लाल वागो सेत पगणिया केसर रँँग बोर होरी ॥ फैंटनि पटका तार जरकसी, 
सीस चंद्रिका-मोर होरी ॥२॥ केसर रंग निचोई भरे घट मृगमद अतर 
फुलेल ॥ करन कनक-पिचकाई छिरकति कीच मची सब गेल होरी ॥३॥ 

दुंदुभि ढोल भेरि सहनाई बाजति मधुर-मृदंग होरी ॥ झाँझि ताल मह्ुवरि 
किन्नरी ढ़फ सुर मधुरे मुख चँग होरी ॥४॥ धुनि सुनि कै घर घर तें निकसी 
ब्रजनारी सिंगार बनाई होरी ॥ तिन मधि कुँवरि राधिका राजति पिय-चित 
लेति चुराई होरी ॥५॥ प्रमुदित मन खेलन कौों आवति गावति सरस धमार 
होरी ॥ सैंननि सैंन मिलाई लाल सौं देति भाँवती गारि होरी ॥६॥ छूटन 
अब न पाओगे मोहन बलदाऊ लेऊ बुलाय होरी ॥ फगुवा के मिस धाई 
गहे हरि मुरली लई छिनाई होरी ॥७॥ चन्द्रावलि चोवा चंदन लै छिरकति 
मदन गुपाल होरी ॥ करत मनोरथ मन के भाए विविधि भाँति के ख्याल 
होरी ॥८॥ तब हलधर सखन लै धाई घेरीं सब ब्रजबाल होरी ॥ केसर 
कलस नवाई सीस तैं डारति सुरंग गुलाल होरी ॥९॥ तब नँदरानी बहु 
विधि भूषन मेवा दयौ मँगाई होरी || चिर जीयौ ब्रजराज लाड़िलै कहैं असीस 
सुनाई होरी ॥१०॥ दोउ हाथ मुख परसि स्याम कौ, पुनि पुनि लेति बलाई 
होरी ॥ रस बस मगन भई ब्रज सुंदरि, चली सँकेत बताई छोरी ॥११॥ 
या विधि राज करौं दंपति नित-प्रति रास विलास होरी ॥ श्री विह्ल पद 
रज प्रताप तें गावत यह जसु “दास” होरी ॥8१२॥ 

७१ छ राग सारंग ७) होरी खेलति मोहन, उड़ति गुलाल अबीर ॥ 
बनि बनि चलीं सकल ब्रज-वनिता पैहैरि विविधि पट चीर ॥१॥ अगर 
जबाद कुँमकुमा केसर चरचैं स्थाम सरीर ॥ मृदु मुसिकानि परसपर सुंदरि 
दसन झलक मुख हीर ॥२॥ प्रैंम-पतंग पिचकाई छूटत, औ जमुना कौ 
नीर ॥ 'सूरदास” प्रभु सरबसु वारौं हरि हलधर के बीर ॥३॥ 

७२ (| राग सारंग 8) आजु माई खेलति फागु हरी ॥ सब सखियन 
सिंगार कीयो मिलि सेंदूर मॉग भरी ॥१॥ गुलाल की चोली अबीर की 
झोरी चहूँ दिस लागी झरी ॥ “कृष्ण जीबन लछीराम' के प्रभु राधा कों 
अंक भरी ॥शा 

७३ (७ राग सारंग (७) राधा माधौ खेलैं होरी ॥ इत ब्रजराज लाड़िलो 
राजत, उत वृषभानु किसोरी ॥१॥ एकन के कर अगर, कुँमकुमा, एकन 

केसर घोरी ॥ छिरकति रतन-जटित-पिचकाई, पिय मुख पौंछत खेलत 
गोरी ॥२॥ इक गाबै, इक मृदंग बजावैं, एकु रबाब झाँसन की जोरी ॥ 
सुख सागर, आगर, ब्रिंदाबन, बरन वनस्पति मोरी ॥३॥ जित तित तें 
ग्वालनि उठि धाँई, मुख माँडत लै रोरी ॥ “कृष्ण जीबन लछीराम' के प्रभु 
प्यारे चिरजीयौ भूतल यह जोरी ॥४॥ 


राग गौड़ सारंग 


१ (कक राग गौड सारंग ड) माई नये खिलार आजु में देखे चंचल चपल 
चवाई ॥ हँसि मुसिकाइ नैन सैन दे मोकूं पकरि नँचाई ॥१॥ कोउ गुलचे 
कोउ कर मुख माँडे गोपी करें हँसाई ॥ “कृष्ण जीबन लछी राम के प्रभु 
की मुरली लई छिनाई ॥५॥ 

१ छुकी राग नट ईघ्) खेलत गिरिधरनलाल परममुदित ग्वाल बाल उतबनी 
ब्रजजन वलनारि होरी बोलना ॥ गावत नटनारायण राग युवतीजन खेलें 

फागण गारीदेत गोपकुंवर कर कलोलना ॥१॥ वीना बेणु तान तरंग बाजत 
मधुरे मृदंग भेरी महुवर डफ झांझ ढोलना ॥ बीना बेणु तान तरंग पिचकाई 

भरत रंग ब्रजजुवबतिन छिरकत मिल वंदन डोलना ॥२॥ मोहनकों पकर लेह्ड 
फंणुवामिसफेंट गड़ें मांडत मुख रोरी घोर कर कपोलना ॥ चतुर्भुज प्रभु 
फगुवादीयो राधाजूको भायो कीयो पीतांबर खेंचलियो कर झंझोलना ॥ ३॥ 

२ हर! राग नट ईड) युवतीयूथ संग फाग खेलत नंदलाल कुंवर होहो 
होरी बोलना ॥ गावत नटनारायण राग मुदित देत चेतफाग चहुंदिस जुर 
मजोपबाल वृंदलोलना ॥१॥ बाजत आवज उपंग बांसुरी सुरबीन चंग शंख 
बंस झांझ डफ मृदंग ढोलना ।। चलत सुर अनेकताल सुघरराय श्रीगोपाल 
वैणु मध्यगान करत होरी होलना ॥२॥ पहरें तन भांत भांत शोभा कछु 
कहीनजात भूषण आभरण विविध पट अमोलना ॥ कुंकुमा सुरंग छिरकत 
पिचकाई भरभर परस्पर देत कूक ब्रजकी मोरी खोरी डोलना ॥ ३॥ काइूको . 
चिबुक चारु परस काहुकी वेसर खूभी काहूके करत कंचुकीके बंद खोलना ॥ 

काहूको गहत हारतोर काहूकीगहत भुज मरोर काहूकों पकर छांड देत कर 
झंझोलना ॥४॥ गोकुलविचकीचमची सौरभ चहुंओर बढ्यो सब तन अनुराग 
उमग, रसअतोलना ॥ कुमनदास प्रभु गिरिधर प्रेम सिंधु प्रगट भयो सुरविमान 
विथकित देख ब्रज कलोलना ॥५॥ 

३ एक राग नट [छ होरी कोड़े अवसर जिन कोऊ रिसमानें ॥ काहूको 
हारतोर काहूकी चुरी मोर काहूकी खुभी ले भाजे अचानक काहुके पिचकाई 
नयनन तकताने ॥ १॥ काहूकी नकवेसर पकरे काहूकी वेनीगहे कंठसरी झटक 
आनें ॥ कुमनदास प्रभु यह विध खेलत गिरिधर पिय सब रंग जानें ॥२॥ 


9 (कै राग नट हु) छोरी हो हरि खेलति आवति ॥ गोपिन कैं मन 
मोद बढ़ावति ॥१॥ ब्रज जुवतिन लै प्यारी आँईं ॥ उत तैं नंद कौं कुँवर 
कन्हाई ॥२॥ सुरंग गुलाल अबीर उड़ावति ॥ केसरि नीर जुवतिन सीस 
तें नावती ॥३॥ बीन रबाब किन्नरी बाजति ॥ ताल मृदंग चंग सुर गाजति 
॥४॥ बंसरि लै तरुनी-गन धाँईं ॥ गोपन लै कनक पिचकाई ॥५॥ फगुवा 
लैंन नँद-गृह आँईं ॥ भूषन बसन सबैं पहिराई ॥६॥ देति असीस चली 
ब्रजनारी | इष्ि बिधि क्रीड़ति कुंज-बिहारी ॥७॥| सो छबि देखि देव सचु 
पावति ॥ फूलन की बरखा बरखाति ॥८॥ जमुना न्हॉन चले जदुराई ॥ 
यह सोभा मोपै बरनि न जाई ॥९॥ राधा गिरिधिर अविचल जोरी॥ प्राननाथ 
जन नवल किसोरी ॥१०॥ 


५ एक राग नट [थ्रु) खेलत स्याम ग्वालिनि संग ॥ एक गावत, एक 
नाचत, इक करत बंहु रंग ॥ मुरज, बीन, उपंग, मुरली, झाँस, झालरि, 
ताल ॥ पढ़त होरी, बोलि गारी, निरखिकैं ब्रज-बाल ॥ कनक-कलसनि 
घोरि केसरि कर लिये ब्रज-नारि ॥ जबहिं आवत देखि तरुनी, भजत दै 
किलकारि ॥ दुरि रही इक खोरि ललिता, जितहिं आवत स्याम ॥ धरे 
भरि अँकवारि औचक, धाई आईं बाम ॥ बहुत ढीठौ दै रहे हो, जानबी 
अब आज ॥ राधिका दुरि हँसति ठाढ़ी, निरखि पिय मुख लाज ॥ लियौ 
काहू मुरलि करतैं, कोऊ गह्मौ पटपीत ॥ सीस बेनी गूंथि, लोचन करी 
आऑलजि अनीत ॥ गए करतैं छुटकि मोहन, नारि सब पछितातिं सीस धुनि, 

कर मींजि बोलति, भली लै गे भाँति ॥ दाऊँ हम नहिं लैन. पायौ, बसन 
लेतीं लाल ॥ सूर-प्रभु ! कहँँ जाहुँंगे अब, हम परीं इहिं ख्याल ॥ 


६ (कै राग नट कु) प्रगट्यौ ऋतुराज, लाज छाँड़ि सकल साज समाज 
गोपिका गोविंद सँग खेलति व्रज होरी ॥| वे गुन सब एकु सारि नौंतन 
कीने सिंगारि मधि गौर स्याम सुभग सरस बनी जोरी ॥१॥ बाजत बीना 
उपंग बाँसुरी सुर बीन चंग मिलवत-धुनि संग-संग मुरली धुनि थोरी ॥ 
लेति उरप तिरप मान, सुलफ सुगति सौं बंधान, निरतति पिय सँग सुजान, 
गुन निधान गोरी ॥२॥ गावति अति सरस गान, राग रागिनी सुतान, मोहन 
नागर सौं मिलि मुदित मन किसोरी ॥ आलिंगन चुंबन हँसि, झकझोरति 
दोऊ बिबसि, निरखति सुख सखी सकल, प्रेम-सरस बोरी ॥३॥ छिरकत 
कुँमकुमा रंग, चोबा चंदन सु अंग, डारत बंदन अबीर गुलालन भरि झोरी ॥ 
भए द्योस अति सुगंध मधुप गुंज प्रेम पुंज लंपट रस प्रेम लुब्ध भ्रमति गोकुल 
की खोरी ॥४॥ बाढ़चौ अनुराग फाग, खेलति सब ब्रज सुहाग, उमडयौ 
सुख-सागर पथ आरज महि थोरी ॥ लीला रस मणन झेलि, अखिल केलि 
रंग रेलि, वर विलास “नंददास' हिय मैं रहो री ॥५॥ 


७ एमी राग नट (्ुु) प्रफुलित रुचिर तरनि-तनया तट होरी खेलति मदन 
गुपाल ॥ बलदाऊ संग सखा सहित सब अद्भुत रूप-रसाल ॥ १॥ पहरे 
विसद सुभग तन वागौ अंबुज नैन बिलास ॥ आसव प्रेम पिएँ मदमाते 
चलत अटपटी चाल ॥१२॥ दुलरी कंठ बिमल मुक्ताफल मृगमद तिलक 
सुभाल ॥ मकराकृत कुंडल जुग खबनन सोहत उर वनमाल ॥|३॥| गावत 
राग सरस सुर सौं नट बिबिध बनावत ख्याल ॥ बाजत बैंनु, मुरज, बीना, 
ढुफ, श्रीमंडल मधु ताल ॥|७॥ चोवा मेदि जवादि अरगजा लाए घट भरि 
ग्वाल ॥ हाथ रतन-पिचकाई रस सौं छिरकत केसर लाल ॥५॥ बिबिधि 
बिधि ऊड़ौ अति बूका हो उड़त बढ्यौ तम-जाल ॥ प्रगट करत अनुराग 
हंदे कौ डारत मुठी गुलाल ॥६॥ रति संग्राम लरन कौ गारी, गावत जुरि 
ब्रज बाल ॥ गिरिधर सनमुख राधा दौरी ओट दये कुच-ढाल ॥७॥ फगुवा 
माँगति ब्रज की ललनाँ काजर लावत गाल ॥ लीला निरखि थकित महिला 

जन चितवत भई बिहाल ॥८॥ दरस करन आयौ कुसुमाकार, कुसमित 
नव द्रुम डाल ॥ सुक पिक मोर मधुप मधुरी धुनि प्रगट करी तिष्टिं काल 
॥९॥ क्रीड़ा जलधि कहन कौं को कवि सबै भई मति ग्वाल ॥ 'गोंकुलचंद” 
रूप अवलोकति मिटे सकल जंजाल ॥१०॥ 


८ (| राग नट (डू) खेलत गिरिधर पिय सँग होरी ॥ हंस-सुता तट 
सघन कुंज मधि, मिलि आँई ब्रज गोरी ॥१॥ राजत नव ब्रजराज कुंवर 
बर, सँग नव वृषभानु किसोरी || आलस बलित कटाच्छन चितवत, सकुचि 
हँसत मुख मोरी ॥२॥ सहचरि गुन गावत प्रफुलित मन, निरखि निरस्त 
छबि ओरी ॥ कबह/ुँक विहँसि सबै मिलि बोलत, हो हो हो हो होरी ॥३॥ 
ताल मृदँग मुख चंग बजावत, औ बीना धुनि थोरी ॥ उपजत रंग कहत 
नहिं आवत, नाँचति उमँँगि किसोरी ॥|४॥ केसर मृग-मद, मलय, अरगजा 
घसि भाजन भरि घोरी ॥| अबीर गुलाल बंदन औ बूका साजि धरो तिंहिं 
ठोरी ॥५॥ प्यारी अपने कर सौंधौ लै पिय अँग लावत बौरी ॥ अरगजा, 
बागो, छिरकि सँवारति, सिथिल पाग ढरकौंरी ॥६॥ केसर रंग चित्रता 
उपर, सहित गुलाल करचोरी ॥ चित्र कपोलन करि हँसि बीरी देति लेति 
मुख जोरी ॥७॥ बूका, बंदन आई सनन्‍्मुख व्है उड़बवति भरि भरि झोरी ॥ 
ता धुंधरि मधि पिय लसखि औसर भाँमिनि लई भरि कौरी ॥८॥। रीझि परसपर 
श्रीमुख विकसत, अंतर भाव बढ्यौंरी || सखी वृंद रस जुगल विलोकत, 
विवस भई मति भोरी ॥९॥ जात नाहीं बरन्‍्यों ता छिंनु मधि जो रस सबनि 
लह्यौ री ॥ श्री वल्‍लभ श्रीविद्ठन पद बल रसना कछूक कह्मौ री ॥१०॥ 

१ (हक राग पूर्वी एड) नंदनंदन वृषभान कुँवरि ब्रज में खेलें होरी ॥ इत 
नवसत साजें तरुणी गण उतही सकल गोकुल के बालक किलकत फिरत 
घोखकी खोरी ॥१॥ बाजत सुर मंडल पिनाक सुरबीनगजक आवज ध्वनि 
थोरी ॥ पटह निसान भेरि महुबर डफ परस मृदंग रवाब किन्नरी सुनत नगनत 
कोन कोरी ॥२॥ चोवामेद जवाद साख नवकेसर अरगजा कुंकुम घोरी ॥ 
सुंदर करन कनक पिचकाई तक तक छिरकत परममुदित मन नवलकिशोर 

ओर नवलकिशोरी ॥३॥ एक सखी काजर करले आंजे सुंदर बलसो 
बलगोरी ॥ एक सखी अंबर छिरकत अंसन लटकत मटकत नेंकदूग अगणित 
झकझोर झकझोरी ॥४॥ तब हरि की मुरली करते भरते अतिलेन सखी 
सब दौरी ॥ तोलों उमगि चली ले केसर उर अनुराग जनावत सुंदरि मुख 
मांडत करसोंरी ॥५॥ आई सकल सखी चहुंदिशतते दुह्ंघट गांठ जोर 
तृणतोरी ॥ सरस गुलाल अबीर उडावत भावत सरस धमार हि जावत 
धावत हँसत कहत हो होरी ॥६॥ गोकुल भूप रूप नवचंद कला पूरण निरमल 
देख नोरी ॥ तिहि अवसर ब्रज युवती सब परम मुदित मन तृखित चहुंदिश 
भई आतुर अति नयन चकोरी ॥|७॥ यह बिध अति क्रीडत सुंदरवर देख 
धरत धीरज कष्टि कोरी ॥ विविध भांत कुसुमन वरखत हरखत निरखत 
सुरकी ललना सब सुरपति सहित लागी जानों ढोरी ॥८॥ तब बल आन 
बीच कीनों दीनों फगुवा लीनों अपनोंरी ॥| देत असीस सब सीस नवावत 
नाचत पिय हदें प्रेम वशहे अति यह ब्रज युगयुग चिरजीयोरी ॥९॥ आन 
निबिध भूषण पट अंबर देत सब नगहि गहि कचडोरी ॥ यह सुख निरख 
निरखत नमन सर्वस्व अपनों रघुवीर तिहिछिन बलबलबल कीनोरी ॥१०॥ 
धमार के पद - राग मारू 
१ मै राग मारू (प्र) एसें नंदको नंद बोले हो हो हो हो होरी ॥ ब्रजकी 
बवीथन वीथन डोलेरी ॥१॥ शोभित हें सखा संग सोंधे में भीने ॥ वरन 
वरन सब सुगंध फेंटन भर लीने ॥२॥ बाजत ताल पखाबवज आवज भेरी 
सहनाई || हलधर डफ मोहन मुख मुरलिका सुहाई ॥|३॥ कंचन कलश 
विविध अरगजा भराये ॥ जोई मिले मारग में ताही शिरनाये ॥४॥ खेलत 
खेलत वृषभान जू के आये ॥ निरख मोहन मंडली तन सबन नयन सिराये 
॥५॥ सुनत वचन घरघरते निकसी सब गोपी ॥ कंचन की मूरति मानो 
बंदन सों ओपी ॥६॥ अंग अंग अनुराग भरी सबे गोप कुमारी ॥ घूंघट 
पट ओट दिये देत लाले गारी ॥७॥ निकस निकस ठाडी भई अपनी अपनी 
खिरकी ॥ चोवा चंदन अरगजासो छेल छबीले छिरकी ॥८॥ झुंडन झुंडन 
ठाडी भईं शोभा अति बाढी | लाल मुनियां खोल मानो पिंजरनते काढी ॥९॥ 

सबे चतुर सबे भोरी सबे वेसकिशोरी ॥ सबे सुंदर सबे सुघर एक डारकी 
तोरी ॥ १ ०॥ रत्नजटित पिचकाई कर कुंकुमा भराई ॥ तक तक हरि छिरकत 
तबे और अचानक आंई ॥|१ १ ॥ विविध भूषण विविध वसन अंगरंग सोहें ॥ 
तिलक भाल छबि विशाल उपमाकों कोहें ॥|१२॥| कीनो काम कारीगर जरी 
जराय जरीना ॥ चुनी चहुंओर गोपी मध्य गोपाल नगीना ॥१३॥ गोकुल 
की खोरिन में रेल मच्यो भारी ॥ झपट जाय ओचका गहि लीने गिरिधारी 
॥१४॥ नील पीत अंचलसों गांठ सरब्रीन जोरी ॥ हँसत लाल लजात स्याम 
झपट झकझोरा झकझोरी ॥१५॥ अरूण वसन कंचुकी तन नीलवसन 
सारी ॥ दीजे क्‍यों गारि ताहि प्यारे हू की प्यारी ॥१६॥ उडत गुलाल 
लाल विविध नौतन छबि छाजे || युवती यूथ मंडल में दामिनि विराजे ॥ १ ७॥॥ 
बल बल बल माधो रसिक यह प्रसाद पाऊं ॥ श्रीस्यामा दंपति गुण जन्म 
जन्म गाऊं ॥१८॥ 


२ (के राग मारू +8) खेले नंदको नंदन होरी अपने रंगीले ब्रज में ॥ ध्रु ०॥ 
बनेहें ग्याल बाल संग जनु अनेक मेन ॥ आपन मदन मोहन सोहन कहा 
कह्“ुं छबि अन ॥१॥ उतते आईं युवती बूंद चंद्मुखी एक दांई ॥ चंचल 
तन की दमकजनु दामिनि पट झांई ॥२॥ जुरेहें कंचन चोहटें अपने अपने 
टोल ॥ आनंदघन ज्यों गाजत राजत बाजत दुंदुभी ढोल ॥३॥ सुरमंडल 
किन्नरी डफ बाजत रंगभीने ।| बीचबीच बसुरियावीस कीनेहे मनदीने ॥४॥ 
बजत चटसों पटतार ग्वार गावत संग ॥ नाचत हैं मधु मंगल संगीत बढ्यो 
है अतिरंग ॥५॥ कुंकुम चंदन बंदन साख मृगमद मथिघोरी || छबिसों छबीलो 
भरत डोलत बोलत हो हो होरी ॥६॥ रंग रंग की छींटन भरी सोहत 
त्रियनवेली ॥ वरन वरन फूलन मानो फूली आनंद वेली ॥७॥ घुमडकर 
गुलाल को तामें दुरदुर आबे ॥ भरभागत हरिकों भामिनि दामिनी सी छबि 
पावे ॥८॥ घेरलियें हैं नवल त्रियन सांवरे सिर्मोर ॥ यह छबि सों भ्रमत 
जेसें कमल कोश भोंर ॥९॥ पकरें हें छबिसों आन मोहन राधिका वरजोरि ॥ 
कहीन परे प्रेमकी छबि छाईं झकझोरा झकझोरि ॥१०॥ न्हे ठाडे विवश 
सबे काहून रही संभार ॥ छूटी हैं छबिसों अलकलर टूटेहें मुक्ताहार ॥ १ १॥ 


धमार के पद 0) राग मारू २७५ 


3200 लुकत लाजपें अति प्रेमकी उरेंड || नंददास निधिन रुकत वारू की 
ड ॥१२॥ 

३ (| राग मारू ७) और अबीर फुलेल अरगजा केसरि भीनीं सारी ॥ 
हो हो होरी बोलति भाँमिनि कामिनि रूप उजियारी ॥१॥ बाजति ताल 
मृदंग मुरली ढ़फ मुरज कठतारी ॥ मुरि-मुरि झुरि-मठ खेलति पिय संग 
नैंकु हुं छोति न न्‍्यारी ॥२॥ रँँग-रँग भीनीं रसिक रसीली सखियन में 
सुकुमारी ॥ “मदन मोहन” पिय फगुवा दीनो नैननि मुसकनि भारी ॥३॥ 


४ (| राग मारू (ड़) सूर-सुता के तीर होली खेलै नन्‍द कौ नन्‍्दना ॥ 
ग्वाल बुन्द बूका पट झोरी, भरि लीने सँग बंदना ॥१॥ गावत राण सप्त- 
सुर मारू, ब्रज जन मन आनँदना ॥ हाथन लऐं कनक पिचकाई, छिरकत 
चोवा चन्दना ॥।२॥ उत तैं श्रीवृषभानु-नन्दिनी जुबति-जूथ लै आँई ॥ नवसत 
अँग सिंगार बनाए मनमोहन मन भाई ॥३॥ भरि बेला घिसि मृगमद गोरा 
मेद बहुत सुखदायी ॥ नन्‍्द कुंवर छिर्कन के कारन ब्रज-बनिता लै आई 
॥४॥ पटह झाँझि झालरि महुबरि ढ़फ, ताल मृदंग, सुछंद ॥ वाजत बैंनु 
रबाब, किन्नरी, बीना अति सुर मंद ॥५॥ तनसुख पाण सीस पै सोभित, 
बनमाला उर सोहैं ॥ बागौ सेत बन्यौ खासा कौ छबि लखि अति मन 
मौहे ॥६॥ सुंदर चहूँ ओर तैं एकत्रित कान्ह कुँवर को घेरें ॥ मन में चुप 
करि रहे स्याम घन, उलटिे सखन तन हेरे ॥७॥ पीतांबर फगुवा के कारन 
एकनि लीनो छोरी ॥ मुरली एकु छटकि कैं भाजी, एक हँसी मुख मोरी 
॥८॥ मुक्ता माला एकन लीनि, एकु जु गावति गारी ॥ एक स्यथाम की अखियन 
आँजति एकु बजावति तारी ॥९॥ सनमुख ठाड़ी कुँवरि राधिका करति अपनो 
भायौ ॥ सोंधौ घोरि कुँमकुमा घसि घट मदन मोहन सिर नायौ ॥१०॥ 
श्रीवृषभानु-कुँवरी नें फणुवा मन भायौ सो लीनौं || मदन गुपाल लाल हँसि 
मधुरें जो माँग्यो सों दिनों ॥११॥ बिबिध भाँति कुसुमित ब्रिंदाबन, उपजत 
तान तरंग ॥ ऋतु कुसुमाकर गावत मानों क्वनित कीर, पिक भ्रंग ॥१२॥ 
निरखि थके सुर नर मुनि, किन्नरगन, प्रेम सिंधु सुखदाई ॥ राधा रसिक 
कृष्ण रसलीला हँसि 'गोकुलचन्द' गाई ॥१३॥ 

१ (छी राग मालव थ्बु) हो हो छोरी बोलै । नंद कुँवर मद्मातो डोलै 
॥१॥ सखा बृन्द लये संग आवै ॥ ब्रज नारिन मन मोद बढ़ावै ॥२॥ केसरि 
भरि कनक पिचकाई छिरकति स्याम जुबती मन भाई ॥३॥ सुरंग गुलाल 
अबीर उड़ाबै ॥ मालव राग सरस सुर गाबै ॥४॥ बिबिधि सुगंध अरगजा 
कीनौं ॥ मनमोहन सब ग्वालन दींनौं ॥५॥ ताल मृदंग पटह ढफ बाजै ॥ 
ख्बन सुनति धुनि घन जिय लाजै ॥६॥ ब्रिंदावन जमुना तट सोहै ॥ सबहिन 
को मन गिरिधर मोहै ॥७॥| कौतिक देखि थके सुर मुनिगन ॥ मगन भई 
हुलसी गोपीजन ॥८॥ प्रेम सिंधु बरनो कहाँ ताँई ॥ रसना बिधिना इक 
बनाई ॥९॥ यह लीला ब्रजजन मन भावै ॥ “गोकुलचन्द” चरन रज पावै 
॥58॥ 

२ (| राग मालव ए[.) खेलति होरी साँवरो ढोटा नंद महरि को लाल 
हो | बगलन में पिचकाई संग लीयें व्रजबाल हो ॥१॥ सीस पणा सोहत 
संग भीनों और सोहै वनमाल हो ॥ गारी गाबै रस उपजाबै फैंटन अबीर 
गुलाल हो ॥९॥ चोवा चंदन ओर अरगजा करति अटपटे ख्याल हो ॥ 
ब्रिंदानन की कुंजन महीयाँ बाढ़चो रँग रसाल हो ॥३॥ यह विधि होरी 
रेलि हरख सौं सँग सखा सब ग्वाल हो ॥ 'सूरदास' प्रभु यह छबि निरखति 
बारति मुक्तामाल हो ॥8॥ 

३ (कक राग मालव 9) हो हो हो होरी बोलें नंदकुंवर मदमातो डोलें 
॥१॥ सखा वृंद संग लीयें आवें ॥ व्रजनारिन मनमोद बढावें ॥२॥ केसरभरी 
कनक पिचकाई || छिरकत स्याम युवतिन मनभाईं ॥३॥ सुरंग गुलाल अबीर 
उडावें ॥ मालव राग सरस स्वर गावें ॥४।| विविध सुगंध अरगजा कीनो ॥ 
मनमोहन सब ग्वालन दीनों ॥५॥ ताल मृदंग पटह डफ बाजें ॥ श्रवण सुनत 
ध्वनि घनजिय लाजें ॥६॥ बूंदावन यमुनातट सोहे | सबहिन को मन गिरिधर 
मोहे ॥७॥ कौतुक निरख थके सुर मुनिगण || मगन भई हुलसी गोपीजन 
॥८॥ प्रेमसिंधु वरणों कहां तांई ॥ रसना विधिने एक बनाई ॥९॥ यह लीला 

ब्रज जन मन भावे ॥ गोकुलचन्द चरणरज पाबे ॥६०॥ 


४ (कै राग मालश्री एँश़) रसिक फागु खेलै नवल नागरि सौं सरस बर 
ऋतुराज की ऋतु आँई ॥ पवन मंद अरविंद औरु कुंद बिकसे विषद चंद 
पीय नंद सुत सुखदाँई ॥९१॥ मधुप टोल मृदु बोल सँग-सँग डोले पिकन 
बोल निरमोल ख्रुति चारू गाईं ॥ रचित रास सौं बिलास जमुना पुलिन 
में सघन ब्रिंदा विपुन रही फूलि जाई ॥२॥ कनक अंग बरनी सुकिरनी 
बिराजे मिरिधर नव जुबराज गजराज राई ॥ जुवती हँसगामी मिले 'छीत 
स्वामी” कक्‍्वनित बैनु पद रैनु बड़भाग पाई ॥३3॥ 

१ (छऐ राग सोरठ ँड्ब) मेरे बोलें बोल न बोलेंरी एंड्योई डोले ॥ पेंडो 
तक ठाडो रहे घूंघट हँस खोले ॥१॥ काहूकी गहत बांह कांहूसों कहत 
नाह तेरो ॥ काहूसों नयन सेन काहू वदत बेन अनेरो ॥|२॥ काहूके बगर 
जाय फाग खेलि आवे | काहू के अनुराग भरथो मुरली में गावे ॥३॥ 
मोपें नहीं रत्यो जात कासों कहों हेली ॥| ढीठ ईठ पीठ दई प्रीति पेंड पेली 
॥४॥ निठुर वचन सुनते आय सन्मुख हरि भाख्यो | तेरोई रूप मेरे उरवसाय 
राख्यो ॥५॥ निरख वधू विवश भई देह दशा भूली ॥ ब्रज॒पति के संग 
सुरत मदन डोल झूली ॥६॥ 

२ एक राग सोरठ ईथ्) हों किहिं मिस पनघट जाऊंरी मेरी गेलन छांडे 
सांवरो ॥ हो लाज न डरपत रहों मोहि धरेन कोऊ नाउंरी ॥१॥ जित देखों 
तित देखियेरी रसिया नंद कुमार ॥ इन बातन केसें भरों मोहि पलकन 
करत जुहार ||२॥ लकुट लिये आंगे चलेरी पंथ संवारत जाय ॥ मोहि निहोरो 
लायकें नेंक फिर चितवे मुसिक्याय ॥३॥ यमुना जल गागर भरोंरी जब 
सिर धरों उठाय ॥ हों अचरा ढांकत रहों मेरो हिय रात कललचाय ॥४॥ 
गागर मारे कांकरीरी एडो छिवाबे लात ॥ मारण में ठाड़ो रहे मोहि टोके 
आवतजात ॥५॥ केह्ू मिस हा हा करेरी लंगर मोहि निहार ॥ ओढन के 
मिस ओढनी पीतांबर मोपेंबार ॥६॥ मोत न लगलागे नहींरी वाको मन 

ललचाय ॥ तब हंसमेरी छांह सो नेंक छांहे चलत छुवाय ॥७॥ अब लग 
कछु सकुचत रत्योरी प्रगट करत अनुराग ॥ अब कहो केसें छूटहूं जब 
सिर पर आयो फाग ॥८॥ घर घर ब्रज चाचरमचीरी विवश भये नरनारि ॥ 
मंत्र फाग दृती दियो दोऊ उमग चले डरडारि ॥९॥ जब लगमन मिलयो 
नहीं री नच्यो चोंपको नांच ॥ सिरोमणि प्रभु दोऊ मिले ताते करत मनोरथ 
साच ॥१०॥ 


३ (कक राग सोरठ हु) मेरे नंदनंदन पाछे परचो हेली क्यों बचूं॥ सो 
सिखलदे मेरी हि तू सयानी वाके रंगनरचूं ॥१॥ कबहुक कर में डफ गहेरी 
उठे दोहरा गाय ॥ कबहुक देख नयन ललचाबे सेनन हा हा खाय ॥२॥ 
मेरे लिये बगर मेंरी आनि करे पहचान ॥ वारवार के आवने सख्री हों जु 
गई जियजान ॥|३॥ नाम ओरको ले सखीरी टेरे मोहि सुनाय ॥ हों समझत 
जो वह कहे सखी क्‍यों हीं रहे बताय ॥४।॥ मोहि देख धुक पुक करेरी 
गहरे लेत उसास ॥ हों जिय डरपों आपने सखी सास ननद को त्रास ॥५॥ 
ढिंग व्हे यों कहिजातह सखी आवन देधों फाग ॥ तब कछूबे चलि हे नहीं 
नरनारिन अनुराग ॥६॥ ज्यों ज्यों छोत जनाजनोंरी त्योंत्यों बाढे प्रेम ॥ 
बारवार के तामने सखी ज्योंनिपटत हें हेम ॥७॥ नयनन नयन नहीं बनीरी 
बनतबनी कछु आन ॥ हों समझों जिय आपने उत्त जगन्ना्थसुग्यान ॥८॥ 
४ (कक राग सोरठ इह') हों कैसें यमुना जल जाऊंरी हरी मोतन हैरे॥ 
मेरे संग की जानदे तब मेरो ही मग घेरे ॥१॥ नीचो व्हे घूंघट तके मेरे 
सन्‍्मुख दर पन लाय ॥ मुख प्रतिबिंब निरख कें छिन छिन लेत बलायरी 
॥१॥ डगर बुहारे कांकरीरी डारे दूर उठाय ॥ मधुर वन मोंसो यों कहे 
चरणन जिन चुभजाय ॥३॥ जबही हों गागर भरोंरी तबही पेठ अन्हाय || 
तूं जिन परसें सीतमें कही मोहीपें जु भराय ॥४॥ हँसकर कलश उचा बहीरी 
मिसकर पकरे बांह ॥ क्यों हूं हटक्यो नारहे मेरी छलकर पकरे छांह ॥५॥ 
यद्यपि सकल ब्रज सुंदरि री सब सों खेले फाग ॥ मन बच क्रम ब्रजईश 
के नित मोहीसों अनुराग ॥६॥ 


५ हक राग सोरठ [[ज्) मेरों चित लीयौ चितचोर, पनघट हों जु गई 

री ॥ गुपत-प्रीति प्रगट कीनीं मेरे सनममुख आयौ दौर ॥१॥ परे अचानक 
दृष्टि मेरे सुंदर नंदकिसोर ।| बदन चंद निरखति रहौं मेरे लोचन चारू 
चकोर ॥२॥ हँसि-हँसि लालन कहति री अब तेरों जोबन जोर ॥ एहो 
गैलनि बचि-बचि गई करि कर मोहनि दोर ॥३॥ चंचल अंचल गहि रहो 
री बोलते ओर की ओर ॥ लै जु चले सघन-बन मोही बईयाँ मचकि 
मरोर ॥४॥ घाइल करि मोहील करी इन चपल नैन की कोर ॥ लाज काज 
गहि जु लिऔ रैनि बसति बसे नहिं जानौों जोर ॥५॥ रस बरखायौ री 
अति बातें आनंद सिंधु झकोर ॥ रौम रौम में रम रह्मौं री 'रसिक' प्रीतम 
सिरमोर ॥६॥ 


६ (ही राग सोरठ ड्र) ललनाँ लाल तुम सँग खेलौंगी ॥ लै गुलाल 
मुख माँडौं तिहारो पिचकाईन रँँग पेलौंगी ॥|१॥ तुम मेरे मुख सौंधों लाओ 
अंजन दे दृणु लैहौंगी ॥ क्यों सकुचति हो फाण के अवसर सुख ले सुख 
तुम दैहींगी ॥ २॥ बहुत दिनन की आसा पूरन भई फगुवा मन भायो लैहौंगी ॥ 
वलल्‍लभ पिय सौं मिलि रस बिलसौं अधर पान ते विरह विथा सब 
पेलोंगी ॥३॥ 

१ (| राग गौड मल्हार प्र) अब मुख-मुख माडोंगी गहि पाये हो मोहन ॥ 
लिये गुलाल फिरत हों कबकी तकन बनी कछु गोहन ॥१॥ काजर देहं 
बनाय लालकें यों लागे गोसोहन ॥ अब अपनो मन भायो करहों कहा 
नचावत श्रोंहन ॥ २॥ सुधकीजे पहली बातनकों लगे ठगे से जोहन ॥ उदय 
राज प्रभु या अवसर हों नेंकनकरों बिछोहन ॥३॥ 

२ (छक्के राग गौड मल्हार ६ई.्झ) कान्हर खेलिये हो बाढ्यो श्रीणोकुल में 
अनुराग ॥ जानों नहीं बहोरि कब एहें परम भावतो फाग ॥ १॥ बाजत ताल 
मृदंग झांझ डफ सहनाई ओर ढोल ॥ तुमहं खेलो सखा संगले करो आपनी 
छोल ॥२॥ उतते सबे सखी जुरआई प्रबल मदन के जोर ॥ खेल मच्यो 
नंदजू की पौरी श्रीराधा नंदकिशोर ॥३॥ तब वृषभान नंदिनी आई लीनी 

सखी बुलाय ॥ ऐसो मतो करो मेरी सजनी मोहन पकरो जाय ॥४॥ मुरली 
लेहू स्थाम के करतें मृगमद वदन लगाय || हलधर की पिचकाई छीनो 
काजर देह्ुु बनाय ॥५॥ चोवा चंदन मृगमद केसर झोरिन भरो अबीर ॥ 
सखा बहुत युवतिन परधाये आगें दे बलबीर ॥६॥ लिये अरगजा छिरकत 
डोलत ब्रज युवतिन के चीर ॥ हलधर की पिचकाई छूटें कोऊन धारे धीर 
॥७॥ ब्रज वीथन में खेलत डोलें सखा बने संग लाल ॥ गोपी ग्वाल परम 
कौतुहल गावत गीत रसाल ॥८॥ खेलत-खेलत आनंद बढ्यो रीझे 
मदनगोपाल ॥ नंददास संग लागी डोलत छबि निरखत ब्रजबाल ॥९%॥ 


३ (ही राग गौड मल्हार (क्र) मोहन मो गोहन छांडीये मेरी सास ननद 
सतराय ॥ जाय निडर निधरक होयकें ताहीसों खेलो जाय ॥ १॥ जब निकसों 
जल भरन कोरी लख मेरा ये वाट ॥ पलक ढील लागे नहीं तुम ठठक 
राह के ठाट ॥२॥ तुम प्रवीन नंद लाडिले हम आधीन पर हाथ ॥ बंधे 
नगर में बांधनू हरि नेक चलत तुम साथ ॥३॥ कोन कहां व्है निकसहीं 
कोन कहे हँसबात || यह अचरज देख्यो नहीं घरे दिनरेन विहात ॥४॥ 
यह अवसर है फागको मोहि उपज्यो चितचाव ॥ कहा करूं गुरुजन डरूं 
मेरो पाथर चांप्यो पाव || ५॥ कबद्ूतो मिल खेलवो तुमहि कुशल यह वास ॥ 
उदेराज प्रभु बलगई जियराजि न होऊ उदास ॥६॥ 


9 0 राग गौड मल्हार 8) एक ग्वालिनी आवें रंग भरी श्रीगोवर्धन 
की गेल ॥ ऐसी बनी रहत अति रीझसों वह रिझवत मोहन छेल ॥१॥ 
शशि वदनी चंपकतनी ओर कजरारे दृगजोर ॥| मुखते स्याम ही स्याम 
ही वह चितवत श्रोंहमरोर ॥२॥ छूटी अलकावलि लटें चटकीली केसर 
आड ॥ सुख भीनी मुख हँसत में अरूलसत चिबुक की गाड ॥३॥ 
कजरोटीगजरा हरा ओर खयनवरा अति गोल ॥ तनक तरो निकान में 
अरू झलकत चारु कपोल ॥४॥ उर उरोज के भारसों वाको तन कलंक 
लचकाय ॥ रंग भर जोबन जग मगे वह चलत लंकलहराय ॥५॥ तन सुख 
की सारीलसे अंगिया अंगअनूप ॥ घूमत सोलहें गाल सें वाकी लावन लाग्यो 
रूप ॥६॥ जानबूझंकें सांवरो वह यह मग बैठे आन ॥ हम जानी छानी 

नहीं वह काहूकी पहचान |।७॥ यह सुख सुख भीजेनको और निरख जिवाबे 
जीय ॥ यह वनयों विलसोहँसोबसो अनूप के हीय ॥८॥ 


५ (| राग गौड मल्हार (छू) एगरजत धाय धाय रसबूंदन झरसों पिचकाइन 
छूटे सनन सनन ॥ डफ मृदंग वाजे अतिही सरससुर विविध भांत ताने 
तनन तनन ॥९॥ अबीर गुलाल उडाय बहुत रंग तक आजें कमल अंजन 
दोऊ नयन ॥ वल्‍्लभ पिय संग खेलत डोलत ब्रजकी नारी दामिनिसी चमकत 
पणनूपुर घन झनन झनन ॥२॥ 

8 (कक राग गौरी (डर) परिवा प्रथम कुंवर कों देखन चली ब्रजनारि ॥ 
अंग अंग छबि निरखत लीयो लाल मनुहारि ॥९१॥ दूज दाम कुसुमन की 
पहरे श्रींगोपीनाथ || रचिपच गूंथ संवारीं श्रीराधाजू अपने हाथ ॥२॥ तीज 
तरूनी तनतरलित उरगज मोतिन हार ॥ कुचपर कचल रबिलुलित प्रिय 
संग करत विहार ॥ ३॥ चौथ चतुर दिशचंदन चरचित सावल अंग ॥ विविध 
भांत रुचि पहरें नाना वसन मुरंग ॥४॥ पांचे प्रमदा प्रमुकित सब मिलगावें 
गीत ॥ हावभाव कर रिझवत रसिक श्रीदामा मीत ॥५॥ छठकों छेल छबीलो 
छिरकत छींट अनूप ॥ शोभा वरनी न जाय जय जय गोकुल के भूष ॥६॥ 
सातें सकल सखा सब घर घर देतवगार ॥ सुनत कुंवर कोलाहल निकसी 
घोख कुमार ॥७॥ आठें अति आतुर अबलन लीनें पियघेर || मुरली पीत 
पट झटकत हंसत वदन तनहेर ॥८॥ नोमी नवल नाणरी कुंकुम जल सों 
घोर ॥ पिय पिचकाइन छिरकत तक तक नवल किशोर ॥। ९॥| दसमी दसोंदिस 
देखियत अति प्रफुलित वनराज | मदन बसंत मिल खेलें अलिपिक से 
नासाज ॥१०॥ एकादसि एक ओर राधा संग सब नारी ॥ उतकी ओर 
बल मोहन बालक यूथ मझारी ॥११॥ द्वादशी दुहुंदिस मच्यो खेल राय 
दरबार ॥ भेरि दमामाधोंसा कोऊ काह्दू न संभार || १ २॥ तेरस तरुणी गणपर 
वरखत सुरंग अबीर ॥ ये इततें वे उत्ततें भई परस्पर भीर ॥१३॥ चौदस 
चहं दिशातें बरखत परिमल मोद ॥ गणत न काह्ू जगमें व्रजजन मनसि 

प्रमोद ॥१७॥ पून्‍यो परिपूरण शशि आनंदे सबलोग ॥ घोष राय ब्रज छायो 
करत सकल सुख भोग ॥ १५॥ यह विध होरी खेलत वरखत सकल आनंद ॥ 
गोबिंद बल बलबल जाय जय गोकुल के चंद ॥१६॥ 


२ (छक्के राग गौरी ६) परिवा प्रथमाहिं होरीखेलन निकसे श्यामा श्याम ॥ 
फाल्गुनमास सुहावनो नृपतिभयो तहांकाम ॥१॥ द्विजदुहंदिसिगावत अलि 
पिक कोकिल कीर ॥ नवबसंत द्रुमफूले मलयजु मंदसमीर ॥२॥ तीज तरूनी 
तन कंचुकी सोभित मोतिंनहार ॥ सेंदुर मांग संवारी नवसत साज सिंगार 
॥३॥ चोथचतुर चली गावत झूमक नंदजुके द्वार || सुनि कामिनी कोलाहल 
निंकसे हलधर ग्वार ॥४॥ पांचेपंच सबद अति बाजत बाजे अपार ॥ इतकी 
ओर ब्रज सुंदरी उत श्रीनंदकुमार ॥५॥ छटकों छेंल छबिलो निकस्यो 
खेलनफाण || मोहन वेन वजाबै गावे गौरी राग ॥६॥ साते चंदन बंदन 
केसरि घसी बनाय ॥ कृष्णागर कस्तूरी केसु कलस भराय ॥७॥ आठें 
कंचन पिचकारी भरि भरि लिने हाथ ॥ तकि तकि नवल किसोरी छिरकी 
कुंवर ब्रजनाथ ॥८॥ नवमी नबल राधिका अरगणजा दीयो डार ॥ हो हो 
बोलत डौलत नांचत दै करतारि ॥|९॥ दसमी दसों दिसतें अबलन पिय 
लीनें घेरि || नैनआंजि मुख मांडति हंसत बदन तनहेरि ॥१०॥ एकादशी 
एक सखी डार्यों सुरंग गुलाल ॥ एकजु मुख चुंबन करे एक गहे बनमाल 
॥१ १॥ द्वादशी फगुवा मांगति इंसि हंसि गारी देहि ॥ एकजु मुरली लै 
रही एक कहे फिर लेहि ॥१२॥ तेरस तरुणी जनमिल सुगह गहें बलवीर ॥ 
कुमकुम मुख लपटायो छिरकत नवल अबीर ॥१३॥ चौदस चहूं दिसते 
लिने गांठ बजोरी ॥ मदनमोहन नव दूल्हे दुलहनी राधागोरी ॥१४॥ पूरण 
ससि पून्योनिस होरी हरखि लगाय ॥ परवा बसनजु साजे चले जमुना 
जल नहाय ॥१५॥ यह बिधि होरी खेलहीं ब्रजजन संग लगाय ॥ सूरदास 
बलिजाय गभिरि गोवरधनराय ॥१६॥ 


३ (कक! राग गौरी 9) अरी चल नवलकिशोरी गोरी भोरी होरी खेलन 
जाय ॥ अरी एसी नवयामिनी देखें भामिनी तोहि क्‍यों भवन सुहाय ॥१॥ 
जहां ब्रजबर नर नारिन के यूथ जुरेहें आय ॥ श्रीनंदनंदन पुनि आए रंगीले 

रसिक मणिराय ॥ २॥। आली तिनमें तुमहि देखी तब रहि गये नयना नाय ॥ 
तब इत उत तक मोहन पिय मोतन तक अरगाय ॥३॥ तव नयनन हींमें 
कह्मो कहां में कह्यो ग्रीव ढुराय ॥ अब रंगीले कुंवर तोहि पैयां सेनन दई 
हों पठाय ॥४॥ तू न कर गहर नागरित्रिय आन भलो वन्‍्यों दाय ॥ यह 
सुन नबल नवेली सहचरी मुसकी नयन दुराय ॥५॥ इतनेइ परम निपुण 
सखी जिन प्यारी भुज भरलई उठाय ॥ गहि नवकंचुकी सोधेंबोरी बीरी 
दई बनाय ॥६॥ पुनि पट पीत पटोरन पोंछकें आगें धरि समुहाय ॥ चली 
नवसत सज स्वामिनी कामिनी सखीके अंसभुज लाय ॥७॥ जानों कनक 
धातु परवत पर तडित लता चमकाय ॥ नवगुण नवल रूप नवयौवन नवल 
नेह हुलसाय ॥८॥ झूमक सारी प्यारी पहरे चलत ललित लरकाय ॥ जानो 
नवरूपजोति जगमगसी पवन लगे झुकराय ॥९॥ कमल फिराबत करवर 
बाला माला उर सिरुराय ॥ ललितादिक सखियन में सुंदर शोभित है यह 
भाय ॥१०॥ जानों नव कुमुदिन के मंडल में इंदु पण न चल्यो जाय ॥ 
कबहु बदन दुराय उघारत पुन हंस लेत दुराय ॥११॥ मंजुल मुकुर मरीचिन 
सी मानों छिन छिन छबि अधिकाय ॥ पुनि एक लट जो छबीली की छबिसों 
वबेसर ही अरुझाय ॥११२॥ जानों प्रीतम मनमीन की वडसी भख मुक्ता 
लटकाय ॥ ओर एसें नवमत्त गयंदन मलकत बांड दुराय ॥१३॥ शोभित 
श्रवणन स्वेदसुदित के मानो पटचुचाय || चंचल अंचल छोर बिराजत नेंक 
चलत जब धाय ॥|१४॥ नीवी बंधन फंदवा घंटा किंकिणी घन घहराय ॥ 
नूपुर ऊपर चूरारूरा जनुशृंखल झनकाय ॥१५॥ सखियन केकर कुसुम 
छरिनतें अगड बने चहंधाय ॥ मदन महावत को बल नाहीं अंकुश देत डराय 
॥१६॥॥ सखियन में हि तू विशेष विसाखा जानो तनकी परछांय ॥ सो 
नंदनंदन नेरे जानकें सहज उठी कछु गाय ॥१७। सबहिन जान्यों श्रीराधा 
जू आईं भये चौगुने चाय ॥ जेहुती नवलकिशोरी की साथिन ते दोरी समुहाय 
॥१८॥ तिन संग मोहन धाये आये जानों रंक महानिधि पाय ॥ प्रथमही 
लाल जुहार कियो मृदु मुरली मांझ बजाय ॥१५| इतते कुटिल कटाक्षन 
पिय तन चितई मृदु मुसिकाय ॥| चाचर देन लगी व्रजवीथन रंगीलो रंग 
उपजाय ॥२०॥ गावन लागी ग्वालिनि गारी सुंदर ललहीं लगाय ॥ राधाजू 

गारिंन सुनसुन हसहस हरितन हेर लजाय ॥२९॥ ललन अबीर भरत गोरी 
ग्वालिनि प्राण पियाहि बचाय ॥ सोसुख पिय नयना पहचानें मो मनमें न 
समाय ॥२२॥ ओर जो प्रेम विवश रस को सुख कहत कह्मो नहि जाय ॥ 
यह सुख कहिवे कों सरस्वती की कोटिक सुमतिह राय ॥२३॥ शेष महेश 
सुरेश न जाने अज अज हु पछिताय ॥ यह सुख रमा तनक नहीं पायो 
यद्यपि पलोटत पाय ॥२४॥ श्रीवृषभान सुता पद अंबुज जिनके सदा सहाय ॥ 
यह रस मगन रहत जेतिन पर नंददास बलजाय ॥२५॥ 


४ एक! राग गौरी ए) एचल जांए जहां हरि खेलत गोपिन संगा | आनक 
बहुबाजे ताल मुरज मुख चंगा ॥ गावत सुन भावत मंद मधुर स्वरबानी ॥ 
जानों हरख परस्पर मानो मदन गति ठानी | एचल जाय जहां क्रीडत नंदनंदन 
झांझ प्रणव डफ भारी ॥ बीन मृदंग उपंग चंगबह्ुु देत परस्पर गारी ॥१॥ 
करपिचक विकचमुख कटिपट भेष बनायो ॥ जानों गुदरदेनगुण बनबसंत 
ब्रज आयो || हाटक मणि गण खचित विविध कर जेरी साजें ॥ रुंजमुरज 
सहनाई ढोल ढोलक छबि छाजें ॥ आवज अति आतुरबजे गाबत ब्रज 
जनफाग ॥ तान तरंगन बाहुज बांध्यो छाय रह्मो अनुराग ॥२॥ ध्वनि सुनत 
पियारी कुंकुम मंजन कीनों ॥ बहुरंग बसन तन यावक चरणनदीनों॥ 
कबरीकर जुसंवार निरख उपमा को हारी | मानो हाट कलतारही खगपन्नग 
नारी ॥ श्रवण तार उरहार छबि उर मुक्ता सजल सुढार ॥ जनुयुग गिरिविच 
देखिये छबि धसी सुरसरी धार ॥ ३॥ रचतिलक भालपर मृगद्रेख संवारी ॥ 
जानों युगल जीभधर पन्नग पीवत सुधारी ॥ खंजन मीन आधीन देख दृण 
सारंग लाजे ॥ वदन चंदभुवचांप स्वांति सुतनासाराजें उपमा को अवलोक 
कें छबि या समान नहि ओर ॥ मानों कीर उड़गण गहें चुगत नहीं सुनबोर 
॥४॥ अति अरुण अधर छबि अरु दशन न युति पाई ॥ जनु विज्वल वीजकी 
विद्रमवार बनाई ॥ कंठ कपोत्तल जात करण अंगद जग मगयो ॥ मानों 
जरद मृणाल शरद शशि बालक लजयो ॥ पोंहोंचन अति पोंहोंची सघन 
सुंदर स्थाम सुपास ॥ मानो कंजके कंठलागकें भृंगरहे मधुआस ॥५॥ बनचली 
सकलत्रिय पणनूपुर स्वर भारी ॥ जानों विविध केलिकल हँस करत 
किलकारी ॥ साख जवाद सुगंध कुंकुमा केसर घोरी ॥ भार लजनभेचली 

सकल त्रिय गावत होरी ॥ नखशिखते अवलोक छबि नागर रीझे गान ॥ 
मानो संगीत शाला पढी घट बढ परतन तान ॥६॥ छबि सिंधुललन तन 
देखत लोचन भूले ॥ चित्तवतत चित चोरत अंगअंग अनुकूले ॥ वरण वरण 
सिरपाग श्रवण कुंडल मणिमय अति ॥ मनहूं स्थाम नग शिखर तरणि युग 
रमत तरल गति ॥ उरवन माल विशाल अति विविध सुमन बहुवेष || मानो 
जलद में प्रगट देरिवयत शतमख सारंगरेख |।७॥ रचतिलकमलयका पियकर 
खोंरबनाई ॥ मानो युगल अहिन शशि घन परदई दिखाई ॥ घनतन देख 
लजात कंजदृण क्‍यों समपाबें ॥ मुख छबि स्याम सुजान देख अहिवपु हिल 
जावें ॥ नख सिखतें अवलोक कें छबि कटिपट पीत सुदेश ॥ मानो जलद 
धुर्वा सखीरी दामिनि रही प्रवेश ॥८॥ छवि सिंधु मोहन तन लघु मति वरणी 
न जाई ॥ चितवत चित चोरत मन्मथ रह्यो लजाई ॥ त्रियन परस्पर हरख 
विविध कर डांगन राजें ॥ गोप उठे किलकार दुद्दूं दिशते बाजत बाजें ॥ 
एकन करकुंकुमलियो एकन घोर गुलाल ॥ चली सकल ब्रज सुंदरी पकरन 
मदन गोपाल ॥%॥ सेनन स्यामाजू हलधर दिये हैं बताय || गहिनील वसन 
तनदोऊ बंद दिये छटकाय || सब मिल पकरे स्याम मुरलि का लई छिनाई ॥ 
तबहि तरूणी मुसिकाय साखभर भाजन लाई ॥ छांठत छिरकत हसत परस्पर 
प्रेम छके नंदनंद ॥ मानो अबनि पर मेघकों घेर रहे बहुचंद ॥|१०॥ निरखत 
विथकित भये जहां तहां अमर विमान ॥ बरखत सुर कुसुमन ओर बजाये 
निसान ॥ रह्यो परस्पर रंग सकल त्रिय भवन न आईं ॥ तबहीिं तिनें ब्रजराज 
विविध पटदरई मिठाई ॥| बहुरि तरणि तनया सलिल मंजन कर बलबीर ॥ 
पहर वसन आये घरें संग सकल आभीर ॥११॥ दुतिया मोहन तन राजत 
सुंदर पीत सुवास ॥ बैठे कनक सिंघासन बल बल राघोदास ॥१२॥ 


५ छह! राग गौरी (७) मारण छांड अबदेहु कमलनयन मन मोहना || कटिपट 
पीरू सुहावना ओर उपरेना लाल ॥ सीसमोर की चंद्रिका चंचल नयन 
विशाल ॥१॥ कुंचित केश छबि बनी सुंदर चारुकपोल ॥ श्रुतिमंडल 
कंचनमणी झलकत कुंडललोल ॥ २॥ मोहन भेष भलो बन्यों मृगमद तिलक 
सुभाल ॥| अलक मधुप समराजही ओर मुक्तावलि माल ॥३॥ कुंजमहलते 
होंचली अपने गहेकों जात ॥ वन में सोरन कीजिये सुन्दर सामल गात ॥8॥ 

उर अंचल कित गहत हो दूर भये कहो बात ॥ अपने जिय ही विचारिये 
जो परे कुहू की रात ॥५॥ सांज परीदिन आंथयो अरुझाई किहिंकाम ॥ 
सेंत मेंत क्‍यों पाइये पाके मीठे आम ॥६॥ नंदराय के लाडिले बोलत मीठे 
बोल ॥ रहिहो के जाय पुकारिहो ना कंचुकी बंद खोल ॥७॥ परमानंद 
का रमी ज्यों दंपति रति हेत ॥ सुरत समागम रस रह्यो नदी यमुना 
के रेत ॥८॥ 


६ (कक राग गौरी (७) कमल नयन के कौतुक सुनों सहेली आय ॥ आज 
हमारे आये नख सिख भेष बनाय ॥१॥ बैठे आय अचानक जहां सोवत 
अधरात ॥ अंगूठा मोर जगाई चोंक परी सबगात ॥२॥ तमक उठीजो उनींदी 
भावर भोरें जान ॥ चुपचुप कर निरवारत सुन सीतल भयेकान ॥| ३॥ उतरन 
आवे रही सखी दांत अंगुरिया चांप ॥ तनमन सकुच संकानी गुरुजन 
लाजनकांप ॥४) बीरी बरही देतमुख हसत सुरंजित गात ॥ प्रेम उमग 
दोऊ जन फूल्ये आनंद उर न समात ॥५॥ कंचुकी कसन करष उर कुचन 
खरवान ॥ आलिंगन परिरंभन करत अधर रसपान ॥६॥ लेत उठाय अंकभर 
राखत कंठ लगाय ॥ मगन भई रस सागर कहत कही नहिंजाय ॥७॥ 
मोहनदास स्यामघन सुंदर प्रेमपसाय ॥ छिनछिन ग्वाल विचारत भवन काज 
बल्यो जाय ॥८॥ 

७ (है! राग गौरी (डर) गोकुल सकल ग्वालिनी सब मिल खेलें फाग ॥ 
तिममें श्रीराधा लाडिली जाको परम सुहाग ॥९॥ झुंडन मिल गावत चली 
झूमक नंद के द्वार ॥ आज परव मिल खेलें हम तुम नंद कुमार ॥२॥ रसिक 
कुंवर सुंदरवर राधा जीवन प्रान ॥ मोहन वदन दिखाबो दुरोतो नंदकी 
आन ॥३॥ प्रगट प्रीति गोकुल भई अब कहा करो दुराव ॥ हमनदरसबिन 
जीवें कोऊ करो चवाव ॥|४॥ जसोदा के सुतचित चुभिरही यह तुझ्मारि 
मुसक्‍्यान || अबन अनंत रुचि उपजे सहज परियहबान ॥५॥ दुरत लाल 
भलें पाये राधा भर अंकबार ॥ कनक कुंडी केसर भरी लेदोरी ब्रजनार ॥६॥ 
भरो भरो सखी स्याम की पीत पिछोरी पाग ॥ देहगेह सुधि भूली नंदनंदन 
अनुराग ॥७॥ चोबा साख कुंकुमा गोरा मंदे जवाद ॥ हस हस हरि पर 

डारत ओर नाना फुलवाद ॥८॥ छूटे केस कंचुकी बंदटूटी मोतिन माल ॥ 
करतल ताल बजावें गावें गीत रसाल ॥९॥ गगन विमान न छायो सुरनर 
कौतुक भूल ।। जय जय शब्द उचारें आनंद वरखें फूल ॥१०॥ लाल गोपाल 
कृपाबिन यह रस लहेन कोय ॥ हरि वृषभान किशोरी की कथा मगन मन 
होय ॥११॥ 

८ (कै राग गौरी #ड्ड) हो हो हो हो होरी बोलें ॥ नंदकुंवर ब्रज वीथन 
डोलें ॥१॥ नवल रंगीलो सखा संगलीनें || राजत अंगअंग रंगभीनें ॥२॥ 
रंगीली भांत रंगीलो जहां ॥ चोवा चंदन कीचमची तहां ॥|३॥ ताल मृदंग 
मुरज डफ वाजे ॥ ढोल ढमक नवघन ज्योंगाजे ॥४॥ सुन ब्रजवधू आनंद 
अतिवाढी ॥ निकस निकस सब खोरन ठाडी ॥|५॥ अंजुली अबीर छूटत 
छबि पावें || पंकज मनो पराग उडावें ॥६॥ पिचकारिन रंग छूटत भारी ॥ 
उडयो गुलाल रंगे अटा अटारी ॥ ७॥| जबलग लाल भरत पिचकारी ॥ तबलग 
भाभिनि भाजत भारी ॥८॥ जो कोऊ नवल बधू ॥ भरभागे ॥ मोहन ताके 
गोहन लागे ॥९॥ तिनहिं धायकें भरत छबीलो ॥ जाहि भरे तहां रंग रंगीलो 
॥१०॥ जाय परत ललना मंडल जब ॥ घेरलेत करतारीदे तब ॥१ १॥ अंग 
भर भुज भर हियें भरलालें ॥ छांटत छबीली मदन गोपालें ॥१२॥ कहत 
न बनें बढ्यो रंग भारी ॥ नंददास तहां बल बल हारी ॥१३॥ 


९ (ही राग गौरी (छू) हो हो हो हो हो हो होरी ॥ सुंदर स्याम राधिका 
गोरी ॥१॥ राजत परम मनोहर जोरी ॥ नंदनंदन वृषभान किशोरी ॥२॥ 
डफ ओर ताल मृदंग बजावत ॥ गोरी राग सरस सुरगावत ॥३॥ नवसत 
साज सकल ब्रजनारी ॥ प्रमुदित देत भामती गारी ॥9॥ झूंडन जुर चहुंद्सितें 
दौरी ॥ मदन गोपाल गह्ेभर कोरी ॥५॥ सोंधो बहुत सीसतें नायो ॥ रंगे 
बसन कीयो मनभायो ॥६॥ नवल अबीर सखा संग लीने ॥ फिरत उडावत 
फेंटन दीने ॥७॥ नयन आंज रोरी मुखमांडत ॥ प्रेम आलिंगन देदे छांडत 
॥८॥ हरि मृदुभुजा कंठ ले लावत ॥ अंतर को अनुराग जनावत ॥९॥ मगन 
भई तब सुधिन संभारत ॥ प्राणनाथ पर सर्वस्व वारत ॥१०॥ चतुभुंज प्रभु 
पिय सब सुख सागर ॥ सुरनर मोहे गिरिधर नागर ॥१ १॥ 

१० (हु राग गौरी (थ्झ) माईरी रंगीलो मोंहनाकुमर श्रीगिरिधर खेले फाग 
॥ध्रु०॥ जिहिंजिहिं मारणग तिहिंतिष्टिं गलीहों निकसत तिहिंतिहिं बार ॥ 
जिहिंजिहिं मारण तिहिंतिष्िं गली मोकों रोकत आय अगवार ॥१॥ पहलें 
गेंद चलायकें पेठत धाम में धाय || तापाछें हसयों कहे नेंकदे मेरी गेंदबताय 
॥२॥ मे गेंदुक करते दियो छिरकत कुंकुमनीर ॥ गट्डि भुजत बदन सांवरो 
मांड्यो बदन अबीर ॥३॥ संगसखा सब जोरकें आंगन चाचरमेल ।| सब 
न सुनत मोसोंयों कह्मों नेक तू मेरे संग खेल ॥४॥ हों सकुची डरपी जिय 
मोंहि राखी अंग अगोर ॥ वचन रचन कहि सांवरे मोसों लई सकत रतिजोर 
॥५॥ श्रीगिरिवरधारीलाल को मोपें खेलन वरन्यों जाय ॥ तृण तोरें सहचरी 
सबेहो लघुगोपाल गुनगाय ॥६॥ 

१६ (है|! राग गौरी $.श्) खेलत नंदकिशोर ब्रजमें अतिरस बाढ्यो हो हो 
होरी ॥ गोरी राग अलापत गावत मधुर मुरली कलघोरी ॥ १॥ कटिपियरो 
पट फेंट बनी छबि सीसचंद्रका मोर || मन्मथ मान हरन हँस चितवन चपल 
नयन की कोर ॥२॥ बालक वृंद स्थाम संग शोभित उतसोहत ब्रजनारी ॥ 
विविध सिंगारसजे मिल झुंडन देत भामती गारी ॥३॥ देख समाज मदन 
मोहन को भई मन उल्लास ॥ तिनमें मुख्य राधिका नागरि सकल सुखन 
की रास ॥8॥ दुंदुभी झांझ मुरज डफ वाजे मृदंग उपंगन तार ॥ दुहुंदिस 
माच्यो खेल परस्पर घोषराय दरबार ॥|५॥ चोवा साख अरणजा चंदन 
केसर सुरंग मिलाय॥ तकतक तरुणी गोपालें छिरकत करन कनिक पिचकाय 
॥६॥ उतमन मुदित लियें कर सोंथो सखनसहित बलबीर ॥ युवती कदंबन 
ऊपर वरषत सुरंग गुलाल अबीर ॥७॥ युवती युथ पेल सन्मुख व्हे मोहन 
पकरे जाय ॥ काजर नयन आंज प्रीतमके मुरली लई छिनाय ॥८॥ पिय 
प्यारी की जोट बनाई अंचलसों पटजोर ॥ सेनहिं सेन परस करसों कर 
हसत सबे मुखमोर |।९॥ मगन भई तन की सुधविसरी हदें बढ्यो अनुराग ॥ 
यह्ठ सुख तीन लोक में नाहीं गोपिन को बडभाग ॥१०॥ चीर हार अंगन 
भीजे की चमची ब्रजखोर ॥ मान हुं प्रेम समुद्र अधिक बल उमग चल्यो 
मितछोर॥ १ १॥ चतुर्भुनदास विलास फागको कहत न वरन्यों जाय ॥ लीला 

१२ (है राग गौरी डे) मूरली अधरधरें नंदनंदन हो हो होरी बोलेजू ॥ 
लिये सखा संग देत कूंक सब ब्रज खोरिन मे डोलेंजू ॥१॥ पहरें वसन 
अनेक वरणतन नीलपीत सितराते ॥ सुरंग गुलाल अबीर फेंटभर फिरत 
महारसमाते ॥|२॥ बाजत ताल मृदंग झांझ डफ ओर बांसुरी ध्वनि थोरी ॥ 
गावत सरस धमार नयो रंग रसिक मंडली जोरी ॥३॥ श्रवण सुनत सब 
.गोकुलनारी घर घरतें उठ दौरी ॥ सजेसमाज सबे मिल आई नंदराय की 
पौरी ॥9॥ पहरे दिव्य कटाव की चोली नौतन झूमक सारी ॥ मुनियन 
कैसे झुंडन गाबत परम भामती गारी ॥५॥ विविध सिंगार बने सबहिन 
अंग भूषण नानावेशा ॥ मुखहि तंबोल नयन काजर सिरसें दूर मांग सुदेशा 
॥६॥ कंठ सरी मखतूल पोति उरगज मोतिन हारा ॥ कर कंकण कटि 
किंकिणी की छबी ओर नूपुर झनकारा ॥|७॥ अलकावली आड मृगमद की 
वरनिस के को भांती ॥ खुटिलाखुभी रुचिर नकवेसर दूर करत रविकांता 
॥८॥ इनमें मुख्य राधिका नागरि सब हिन ऊपर सोहें ॥ कुटिल कटाक्ष 
फाण के अवसर प्रीतम को मनमोहें ॥९॥ कनक वरण वृषभान किशोरी 
नवघन नंदकिशोरा ॥ प्यारी चाव चौगुनों चितभयो चितबत पियकी ओरा 
॥१०॥ बालक वृंद नक्षत्नन महिया छबि लागत गोविंदा ॥ ग्वालिनि मानो 
चकोर की सेना हेरत पूरण चंदा ॥१२॥ छूटी तरूणी महामदमाती कुल 
अंकुश नहीं मानें ॥ सोंधो बहुत जुलाल लेकें नयनन तकतक तानें ॥१२॥ 
उत्तबूका वंदन अंजुलीभर सन्मुख ग्वाल उडावत ॥ दुड्ढंंदिश माच्यो खेल 
परस्पर जिततित भरत भरावत ॥१३॥ नरनारीन के चोंपबढी जिय 
कमलनमार मचाई ॥ रूपे सुभटरन धीर मानो कोऊ इतउत ओटन जाई 
॥१४॥ युवती यूथ पेलि सन्मुख व्हे जिततित सखा भजाये ॥ जाय गद्यो 
पटपीत स्यामको ॥ जीतके बाजे बजाये ॥ १५॥| कोऊ करते मुरली ले भाजी 
कोऊ मणि मोतिन माला ॥ कोऊ फेंटा गह्ि कहत हमारो फगुवा देहु गोपाला 
॥१६॥ चंद्रावलि चोवा चंदनले सीसस्याम के नाबत ॥ ललिता विसाखा 
नयन आंजमुख रोरी हरद लगाबत ॥१७॥ कोऊ प्यारी को अंचल लेके 

पिय के पटसों जोरें ॥ कोऊ कह्ढे करो जुहार लडेंते कोऊ हँसत मुखमोरें 
॥१८॥ मगन भई तनकी सुध भूली उर आनंदन समाई || आलिंगन दे 
श्रीमुख चितवत मानो रंक निधिपाई ॥१९॥ वरन वरन भये वसन भीजरंग 
कीच धरणि पर बाढी ॥ टूटे ढार छूटी अलकावलि फटी कंचुकी गाढी 
॥२०॥ सनन्‍्मुख जीत चलीं ब्रजयुवती गईं यमुना के कूलन ॥ लीला ललित 
निहार देवगण वरखन लागे फूलन ॥२१॥ इह्िं बिध फाग संग मिल खेलें 
उत गोविंद इतगोरी ॥ चतन्रभुजदास रहो ब्रज अविचल राधा गिरिधर 
जोरी ॥२२॥ 

१३ (कक राग गौरी पट) ललना खेलत फाग बन्यों ब्रज सखा लिये नंदनंदना 
वंसीधरें कहत हो होरी ॥ युवती जनमन फंदना ॥ १॥ घरघरते सुंदरी चलीं 
देखन आनंद कंदना ॥ बाजे ताल मृदंग झांझ डफ गावत गीत सुछंदना 
॥२॥ ठांयठांय अगर अबीर लिये कर ठांयठांय बूका वंदना ॥ हाथ न धरें 
कनक पिचकाई छिरकत चोवा चंदना ॥३॥ क्रीडा रसवश भये मगनमन 
मात नमन आनंदना ॥ दास चतुर्भुज प्रभु सब सुख निधि गिरिधर विरह 
निकंदना ॥४॥ 

१४ (छू राग गौरी (9) हो हो होरी वेणु मध्य गावे स्याम ॥ नृत्यत 
युवती समूह संगमिल मधुरतान विश्राम ॥|$॥ फूली लता नवल गहेवर वन 
बरन वरन बहू भांत ॥ किलकत शुकपिक आनंदभरे मनोहर मधुपन पांत 
॥२॥ बाजत चंग उपंग मुरली डफ झालर झांझ मृदंग ॥ मदन गोपाल 
लेत गति सहज लजबत कोटि अनंग ॥३॥ कुंकुम चंदन बंदन अरगजा 
सुंगध ताई ॥ वीच वीच तक तक तानत हैं नयनन की पिचकाई ॥४9॥ 
फाटत चीर रहत द्वुमद्र॒म प्रति ठूटत मोतिन हार ॥ क्रीडा रसवश भये मगनमन 
तनकी तजी संभार ॥५॥ दास चतुर्भुज प्रभु चहुंदिश जुरगावें चेतव राग ॥ 
सुख समूह श्रीगोवर्द्धन तट रच्यो रंगीलो फाग ॥६॥ 

१५ (ही राग गौरी श्झ) खेलत मदन मोहन पिय होरी ॥ लरिका संग 
सकल गोकुलके करत कुलाहल ब्रज की खोरी || १॥ भवन भवनते निकसि 
द्वार ब्हे अति प्रफुल्लित मन नवलकिशोरी ॥ सोंधो लियें कनक वेलाभर 

अरणजा कुंकुम सोंघ सघोरी ॥२॥ एक गणुवालि गुलाल लियें कर एकन 
लई बहुत कर रोरी ॥ एक पलास कुसुम रंग वरखत एक लियें बीरा भर 
झोरी ॥३॥ वाजत ताल मृदंग झांझ डफ बिच विच मोहन मुरली ध्वनि 
थोरी ॥ मधुर वचन हँस कहत परस्पर गोविंद प्रभु लीनों चितचोरी ॥४॥ 


१६ (ली! राग गौरी (श्र) सबब्रज कुल के राय | लाल मनमोहना निकसे 
खेलन फाग ॥ लाल मनमोहना ॥|धृ०॥ नवल कुंवर खेलनचले ॥ मनमोहना 
मुदित सखा संग लाय ॥ लाल मनमोहना ॥ स्याम अंग भूषण सजे ॥ 
विसल वसन पहराय ॥१॥ निकसद्धार ठाडे भये ॥ मुरली मधुर बजाय ॥ 
श्रवण सुनत सब ब्रजवधू ।। जहां तहांते चली धाय ॥२॥ विविध भांत 
बाजेबजे ॥ ताल मृदंग उपंग ॥ रुंज मुरज डफ दुंदुभी ॥ कर कंठताल 
सुरंग ॥३॥ युवतियूथ मिल धाइयो ॥ भर पिचकाई हाथ ॥ चहुंदिसतें बे 
छिरक हीं ॥ भरत कुंवर गोपीनाथ ॥४॥ बहुरि सखा सनन्‍्मुख भये ॥ आगें 
दे बलबीर ॥ युवती गणपर वरखटहीं कुंकुम सुरंग अबीर ॥५॥ बहोरिसमिट 
सब सुंदरी ॥ मोहन लीने घेर ॥ एकजु मुरलीले भजी ॥ एक कहें देहु फेर 
॥६॥ एक पीत पट गहिरही || फगुवा देहु कुमार || एसे हम नपती जहीं ॥ 
दे गहने मोती हार ॥७॥ ललिता ललित वचन कहे ॥ तुम सुनो गोकुल 
के राय ॥ तो हम तुमकों जानदें ॥ प्यारी राधा कों सिरनाय ॥८॥ प्यारी 
कर काजर लियो ॥ आंजे पियके नयन ॥ अंचलपट सुख दे हंसी मिलवत 
करदे सेन ॥९॥ आलस अरुण अति रसमसे अंजन खरे विराज ॥ युगल 
कमल कर मुकुलिंता मानें बैठे युगल अलिछाज ॥१ ०॥ अति रस भरि ब्रज 
सुंदरी कछू बन अंग संभार ॥ खसत बलय कटि किंकिणी पिय संग करत 
विहार ॥ १ १॥ कुचपरक चलर लटकहीं लागत परम सुदेश ॥ मानो भुजंगम 
चुहंदिसा अमीपीबन राकेश ॥ १ २॥ यह विध सब मिल खेलहीं गावत गोरी 
राज ॥ नवल कुंवरपर अति बढ्यो प्रतिछिनु नब अनुराग ॥१३॥ युवत्ती 
यूथ मिल उलटियो अपने अपने टोल ॥ पियमुख देखे फूलही ॥ प्रमुदित 
लोचन लोल ॥|१४॥ यह विध होरी खेलहीं ब्रजजन संग लगाय ॥ घोष 
नृपति सुत वदनकी गोबिंद बलबल जाय ॥१५॥ 

१७ (कै राग गोरी ईश्) मनमोहना रस मत पियारे छांड सकल कुल 
लाज ॥ यश अपयश कोऊ कहो मोहि नाहि काह्ू सों काज ॥१॥ खिरक 
दुहावन हों गईं मिले ब्रजराज किशोर ॥ गहि बैयां मोहि ले चले आई तहां 
तें भोर ॥२॥ कुंज महल क्रीडा करी कुसुमन सेज बिछाय ॥ सुरत शिथिल 
अति दंपति तेरहेहें कंठ लपटाय ॥ ३॥ विविध कुसुम मालागुही सुंदर करकमल 
संवार ॥ प्यारी राधा कों दे घालियो पहरे घोष मझार ॥४॥ कुंज महल 
बनठन चले प्यारी राधा को दे सेन ॥ चतुराई बरनी नापरे सकल रूप 
गुणएन ॥५॥ नंदराय के लाडिले धैनु चराबन जाय ॥ प्यारी राधा विन 
ज्योंना रहे छिन छिन कल्प विहाय ॥६॥ सब गोकुल के लाडिले जसुमति 
प्राण आधार ॥ राधा के तुम चाडिले जयजय नंदकुमार ॥७॥ मदन मोहन 
पियबस किये अपने गुनरूप सुहाग ॥ चिते परस्पर दंपती प्रतिछिन नव 
अनुराग ॥८॥ इत मनमोहन राजही सखा सकल लिये संग ॥ उतते आई 
ब्रज वंधु भरत आपने रंग ॥९॥ मोहन पकरे भेदसों दई परस्पर सेन ॥ 
प्यारी कर काजर लियो आंजे पियके नयन ॥१०॥ यह बिध होरी खेलही 
ग्याति बंदु संगलाय ॥ गोविंद बलंबदन करे सुनो हो मोकुल के राय ॥ १ १॥ 


१८ (की राग गौरी ँडु) श्रीगोकुलराय कुमार ॥ कमल दल लोचना ॥ 
ठाडे हैं सिंघदुवार ॥ कमल दल लोचना ॥ नखसिख भेस बनाय ॥ सुंदरता 
अति सार ॥१॥ रसभरे नंदकिशोर ॥ निकसे खेलन फाग ॥ मधुर वेणु 
करधरे ॥ गावत गोरी राग ॥२॥ आये ब्रजके चोहटें | लिये सखा सब 
संज ॥ नव भूषण नव वसन ॥| शोभित सामल अंग ॥३॥ उपमा कही न 
जाय ॥ सुंदर मुख आनंद ॥ बालक बूंद नक्षत्र ॥ प्रगटे पुरण चंद ॥४॥ 
बाजत ताल मृदंग ॥ आवज डफ मुख चंग || मदन भेरि सुरबीन ॥ गिडगिडि 
झांझ उपंग ॥५॥ श्रवण सुनत चली दौर ॥ गृहगृहते ब्रजनारि ॥ तिनमें 
परम सुदेश ॥ राधा अति सुकुमारि ॥६॥ बने चीर आभरण ॥ सबतन 
विविध सिंगार ॥ कंकण कटि किंकिणी ॥| उरगज मोतिन हार ॥७॥ नकबेसर 
ताटंक ॥ कंठसरी अनुभांति ॥ चोकी बनी जराय ॥ दूर करत रविकांति 
॥८॥ सेंदुर तिलक तंबोल ॥ खुटिला बने विसेख ॥ शोभित केसर आड ॥ 

कुंकुम कज्नल रेख ॥९॥ प्रफुल्लित अति आनंद ॥ चितवत हरि मुख ओर ॥ 
मानो विधु प्रीतम मिले ॥ सादर चारु कोर ॥१०॥ रूप नयन रसभरे ॥ 
वारंबार निहार ॥ गावें झूमक चेत ॥| बीच सुहाई गार ॥१ १॥ चोवा चंदन 
अरगजा ॥ सोंधें सजे अनेक ॥ पिचकाई कर लिये ॥ धाईं एकते एक 
॥१२॥ अतिभर बांधे फेंट || सुरंग अबीर गुलाल ॥ दुह्ुंदिश माच्यो खेल ॥ 
इतगोपी उतग्वाल ॥|१३॥ नरनारी परी चोंक ॥ छिरकत तकतक जेह ॥ 
भरत भई अति भीर ॥ मानों वरखत मेह ॥१४॥ वरण वरण भये वसन ॥ 
अंगन रहे लपटाय ॥ क्रीडा रस वस मणन || आनंद उर न समाय ॥१५॥ 
ब्रज युवतिन मतो मत्यो ॥ मुखन जनावतबेन ॥ पकर लेहु घनस्थाम ॥ 
मिलवत इत उत सेन ॥१६॥ युवती यूथ नबपेल ॥| दीने सखा भजाय ॥ 
कहत कहामतो करें ॥ अबतो कछू न सुहाय ॥१७॥ कंहतन बाचें कछू ॥ 
बचन गारओर गीत ॥ झुंडन जुर चहू ओर ॥ जाय गद्यो पटपीत ॥१८॥ 
नवल कुंवर जानिये ॥ अवजो मुरली लेहु ॥ राधे करह्ुु जुहार ॥ के हमारो 
फगुवा देहु ॥१५। फगुवा देहु न देहु ॥ छांड हु ओर उपाय ॥ हमारो भायो 
करहु ॥ के छूटो सिरनाय ॥२०॥ प्यारी पियसों कहे || अति मीठे मृदुबोल ॥ 
काजर आंजे नयन ॥ रोरी हरद कपोल ॥२१॥ मुख मांडें छबि भई ॥ कोटि 
मदन सिरताज ॥ त्रिभुवन सौभग लियें ॥ मानों व्याहन आयो आज ॥२२॥ 
क्रीडत अवचल रहो ॥ युगयुग यह ब्रजवास ॥ श्रीगिरिधर को यशगान ॥ 
नितकरह चतुर्भुनदास ॥२३॥ 


१९ | राग गौरी हब) खेलत हें हरि हो हो होरी ॥ ब्रज तरुणी रस 
सिंधु झकोरी ॥|१॥ बाला वयस्य ओर नव तरुणी ॥ जीवन भरी चपल 
दूण हरणी ॥२॥ नवसत सज गृहगृहते निकसी ॥ मानो कमल कलीसी 
विकसी ॥ ३॥| पिकवचनीत न चंपक वरनी || उपमा को नहीं मनसिज घरनी 
॥७॥ वरण वरण कंचुकी ओर सारी ॥ मानो काम रची फूलबारी ॥५॥ 
द्वादस आभरण सज कंचन तन ॥ मुख शशि आभूषण तारागण ॥६॥ मानो 
मनो भवमनते कीनी ॥ ओर त्रिभुवन की शोभा लीनी ॥७॥ देखत दृष्टि 
छिनन ठहराई ॥ ज्यों जल झलमलात जल झांई ॥८॥ ताल मृदंग उपंग 

बजावत ॥ डफ आवज स्वर एक मिलावत ॥९॥ मधु ऋतु कुसुमित 
बननोनोरी ॥ गावत फाग राग रति गोरी ॥ १ ०॥ आईं सकल नंदजूके द्वारें ॥ 
अगणित सकल सुगंध संबारें ॥११॥ झूम झूम झूमक सब गावें ॥ नमत 
भेद दुहुंदिशतें आबें ॥|१२॥ रस सागर उमड्यो न संमाई ॥ मानो लहर 
चहंदिश धाई ॥१३॥ खोर खिरक मिरि जहां ही पावें ॥ धाय जाय ताही 
गहि लावें ॥१४॥ कर छांडत अपनो मन भायो ॥ उडत गुलाल सकल 
नभ छायो ॥१५॥ घरमें ते मनमोहन झांकि ॥ दूर भये तब युवतिन ताके 
॥१६॥ एक ही वेर सबें जुरधाईं ॥ पौरितोररावर में आईं ॥|१७॥ मोहन 
गहत गहत छुटि भागे ॥ पीतांबर तजत न भये नागे ॥१८॥ दौरि अटा 
चढि दई है दिखाई ॥| उतते स्थाम घटा जानों आई ॥|१९॥ सुंदर स्याम 
मणि गण तनराजें ॥ गिरागंभीर भेघ ज्यों गाजें ॥२०॥ टेस्टेर पीतांबर 
मांगें ॥ गोपी कहत आय लेहु आगें ॥२९१॥ पीताबर राधिका उढायो ॥ 
हरिजू निरख परम सुख पायो ॥२२॥ पीतांबर तहां शोभा पाई ॥ घन तज 
दामिनि खेलन आई ॥२३॥ तब ही अरणजा स्याम मंगायो ॥ अपने करवर 
घोर बनायो ॥२४॥ ऊंचे चढघन जिउंवर खायो ॥ धारा धरजानों उनें आयो 
॥२५॥ तब इन जसुमति ठाडी पाई ॥ सोंधे गागर सिरतें नाई ॥२६॥ उतते 
निरख रोहिणी आई ॥ बीच छांड व्हे महरि बचाई ॥२७॥ आंगन भीर 
भई अतिभारी ॥ जसुमति देत दिवावत गारी ॥२८॥ गोपिन नंददुरे गहि 
काढे ॥ कंचन गिरिसे आगे ठाढे ॥२९॥ जानों युवती ऐरा बतलाईं पूजत 
हस्त गोरी की नाईं ॥३०॥ नंद जसोदा गोरा गोरी ॥ छिरकत चंदन बंदन 
रोरी ॥ ३ १॥ पूजपूज वर मांगत मोहन ॥ बिन पाये छांडत नहिं गोहन ॥३२॥ 
एक कहे मोहन हिं बतावो || तो तुम हम पे छूटन पावो ॥ ३३॥ एक सिखावत 
एक बताबत ॥ तारी देंदे एक नचावत ॥३४॥ एक गहे कर फणुवा मागे ॥ 
एक नयन काजर दे भागे ॥३५॥ बसन आभूषण नंद मंगाये दये वसन जेसे 
जाहि भाये ॥ ३६॥।| देअत सीस सकल ब्रजबाला || युगयुग राज करो नंदलाला 
॥३७॥ मदन मोहन पिय के गुण गावे सूरदास चरणन रज पावे ॥३८॥ 


२० एकल राग गौरी [) ग्वालिन जोबन गर्व गहेली ॥ श्रीराधा के संग 

कदंब सहेली ॥|१॥| केसर उबट कुंकुमा घोरी ॥ अंग सुगंध चढाय किशोरी 
॥२॥ दक्षण चीर छिपेरी लहेंगा ॥ पहरें विबिध पटमोल महेंगा ॥३॥ कबरी 
कुसुम मांग मोतिन भर ॥ केसर आडरची भूकुटी पर ॥४॥ काजर रेख 
नयन अनियारे ॥ खंजन मीन मधुप मृगहारे ॥५॥ श्रवणन कुंडल रवि 
शशिजोती॥ नकवेंसर लटके गजमोती ॥६॥ दशन अनार अधर बिंबमानो ॥ 
चिबुक मध्या मूंचो मदजानो ॥७॥ कंठ कपोत मुक्तावलि हारा ॥ जानो 
युगगिरी विच सुरसुरी धारा ॥८॥ कुचचकवा मानो शशि भ्रम भूले ॥ बैठे 
बिछुरे दोऊ अनुकूले ॥९|| कर कंकण चूरो गजदंती ॥ नख मणि माणिक 
मेटत कांती ॥१०॥ नाभि मदन हिये हाटक वरणी ॥ कटि मृगराज नितंबनि 
तरुणी ॥११९॥ कदली जंघचरण कमल नूपुर ॥ गमन मराल करत धरणी 
पर ॥१२॥ भूषण अंग सजे सत नौरी ॥ गावत फाग नंदजूकी पौरी ॥ 8 ३॥ 
सुन सुंदर वर बाहिर आये ॥ हलधर ग्वाल गोपाल बुलाये ॥१४॥ खेल 
मच्यो ब्रज के बिच भारी ॥ एक पुरुष एक भई नारी ॥१५॥ चंगमृदंग 
बांसरी बाजे ॥ पकरत एक एक गहि भाजे ॥१६॥ कुंकुम केसर अरगजा 
घोरी॥ हाथन पिचकारी गहें गोरी ॥ १ ७॥ उडत गुलाल अरुण भयो अंबर ॥ 
कुंकुमकी चमची धरणीपर ॥ १ ८॥ तब राधा मन मतो उपायो ॥ हलधर अपनी 
भीर बुलायो ॥ १९॥ कान लाग स्यामा समझायो ॥ संकरषण गहि स्यामह्ि 
लायो ॥२०॥ हरिजू के हाथ गहे चंद्रावलि ॥ कज्जल ले आई संजावलि 
॥२१॥ ललिता लोचन आंजन लागी ॥ चंद्रावलि मुरली ले भागी ॥२२॥ 
भामा लियो पटपीत छुडाई ॥| राधा राखत कृष्ण बडाई ॥२३॥ एक ले 
लावत हरद कपोलन एकले पोंछत मृठुल पटोलन ॥२४।। एक कहे मोहन 
मुख मांडो ॥ एक कहे फगुवा ले छांडो ॥२५॥ एक आलिंगत एक 
अवलोकति ॥ चुंबनदेत परस्पर दंपति ॥२६।॥ मगन भई आपुन न 
संभारत ॥ लालभुजा अपने उर धारत ॥२७॥ यद्यपि गुरुनन सब कोऊ 
देखें ॥ तिनकों तरूणी तृणभर लेखें ।२८॥ कमलनमार मचीकर आडे ॥ 
ग्वाल टिके पणतोउन छाडे ॥ २९॥ स्यामा स्याम सु गह गहि लाये ॥ श्रीदामा 
तन श्रीहरि चाये ॥३०॥ सगरे सखा छुडावन आये ॥ उन दिये जीत के 

ढोल बजाये ॥३१॥ बल कियो वीच गज्वाल समुझाई मोहन मिश्री मोल 
मंगाई ॥३२॥ फगुवा ले लालन छिटकाये ॥ हँसत गोपाल सखा तहां आये 
॥३३॥ तबही स्याम हलधर पकराये ॥ करत तरुणी अपने मनभाये ॥३४॥ 
नयन आंज कज्जल मुख लावें ॥ हरद कलश हलधर शिरनावें ॥३५॥ बहुत 
भरे बलराम सबनमहि ॥ धोरा गिरिमानो धातु चली बहि ॥३६॥ न्हान 
चले यमुना दुह्ुुं टोलन ॥ केलि करत नरनारि कलोलन ॥३७॥ अतिरस 
बाढ्यो हो हो होरी ॥ सारद कहा वरनें मतिथोरी ॥३८॥ गिरिधर यश 
कृष्णजन गावे ॥ लीला सिंधु पार नहिं पावे ॥३९॥ 

२१ (कली राग गौरी ७) गोरी गोरी गुजरिया गोरी सी प्यारी तें मोहे 
नंदलाल ॥ खेलन में हो हो जु मंत्र पढ डारद्यो तेंजु गुलाल ॥१॥ तेरी 
सोंधे सनी अंगिया उरजन पर ओर कटि लहेंगा लाल ॥ उघरजात कंबहूंक 
चलनमें जेहर ढिंग ऐडी लाल ॥२॥ तू सकल त्रियन में यों राजतहें ज्यों 
मुक्तन में लाल ॥ न्याय चतुर्भुज को प्रभु मोह्यो अधर सुधारस लाल ॥३॥ 
२२ (क्लै राग गौरी 58) छेल छबीलो ढोटा सभरच्यो वाकी चितवनि भ्रोंड 
मरोर ॥ खेलन मैं बहुछंद फंदकर लेजु गयो चितचोर ॥१॥ अरी वह बन 
बन आवे वेणु बजावें गावे चटक मटक की गार ॥ हो हो बोले गलियन 
डोले हँसत सखा किलकार ॥२॥ हों ठाडी अपने द्वारे भोरें थोरोसो 
घूंघटमार ॥ आंखिन मांझ गुलाल मुठीभर गयो अचानक डार ॥३॥ बाके 
बडरे नयना मधुरे बेना कह्मो कछुक मुसिकाय ॥ श्रीविद्वल गिरिधरन गये 
मेरे हियरे चटक लगाय ॥४॥ 


२३ (है राग गौरी ईँड्) खेलत फाण गोवर्धनधारी हो हो होरी बोलत 
ब्रजबालक संगे ॥ आई बन नवल नवल ब्रजसुंदरि सुभग संवार सुठ सेंदुर 
मंगे ॥१॥ बाजत ताल मृंदग अधोटी आवज डफ सुरबीन उपंगे ॥ अधर 
बिंब कुंजे वेणु मधुर ध्वनि मिलत सप्त स्वरतान तरंगे ॥२॥ उडत अबीर 
कुंकुमा वंदन विविध भांत रंग मंडित अंगे ॥ कुमनदास प्रभु त्रिभुवन मोहन 
नवल रूप छबि कोदि अनंगे ॥३॥ 


धमार के पद “- राग गौरी २९७ 


२४ (कै राग गौरी ईड्ड) गोकुल गाम सुहावनों सब मिल खेलें फाग ॥ 
मोहन मुरली बजावें गावें गोरी राग ॥१॥ नरनारी एकत्र व्हे आए नंद 
दरबार ॥ साजे झालर किन्नरी आवज डफ कठतार || २॥ चोवा चंदन अरगजा 
ओर कस्तुरी मिलाय ॥ बालगोबिंद कों छिरकत शोभा वरणी न जाय ॥३॥ 
वूका बंदन कुंकुमा ग्वालन लिये अनेक युवती यूथ पर डारहीं अपने अपने 
टेक ॥8॥ सुर कौतुक जो थक्तित भये थक रहे सूरज चंद ॥ कृष्णदास 
प्रभु विहरत गिरिधर आनंदकंद ॥५॥ 


२५ (हक! राग गौरी एड) खेलत फाग कहत हो होरी ॥ इत कामिनी समाज 
बिराजत उत गिरिधर हलधर की जोरी ॥१॥ बाजत ताल मृदंग झांझ डफ 
बीच बीच मुरली ध्वनि थोरी ॥ श्रवण सुहाई गारी देतहें ऊंचेतान लेत 
त्रिय गोरी ॥२॥ कोटि मदनते सुंदर स्थामा देखत मोहि जात मति भोरी ॥ 
मोहन नंदनंदन रस विथकित क्‍यों हू दृष्टि जात नहि मोरी ॥३॥ कुंकुम 
रंग भरभर पिचकारी हरि तन छिरकत नवलकिशोरी ॥ जानों अनुराग उमड 
सन्मुख व्हे धावत बंसमेंडवर तोरी ॥४॥ कबहुक दसवीसक मिल आवत 
लेत छुडाय मुरली झकझोरी ॥ जाय श्रीदामा लेले आवत देन कही बहु 
भांत पटोरी ॥५॥ कनक कलश कुंकुम भरलीने ओर कस्तुरी बहुत 
घसघोरी ॥ खेलत गोकुल वीच की चमची अधिक सुंगध भई ब्रज खोरी 
॥६॥ भरकर कमल अबीर उडावत गोविंद निकट जाय चोर चोरी मानहं 
प्रचंड वातवश पंकज घनगन शोभित चहुंओरी ॥७॥ ग्वाल बाल सब संग 
मुदित मन जाय यमुना जल न्हान पडिलोरी ॥ नये वसन आभूषण पहरत 
ओरन देत पाटंबर कोरी ॥८॥ द्वेज आनंद समेत करत द्विज तिलक फूल 
फलरोचन रोरी ॥ सूरस्वामी बिप्र भाटनकों देत कनक रतननकीबोरी ॥९॥ 
२६ (ही राग गौरी (ड) खेलत फाग कुंवर गिरिधारी ॥ अग्रज अनुज 
सुबाह श्रीदामा ग्वाल बाल सब संग अनुसारी ॥ १॥ इतनागरी निकस घर 
घरतें आगे दे वृषभान दुलारी ॥ नवसत सज ब्रजराज द्वारमिल प्रफुल्लित 
भीर भई अतिभारी ॥२॥ दुंदुभी ढोल पखावज आवज बाजत डफ मुरली 

रूचिकारी || हस्त कमल लियेकर उनमद भाजत गोप त्रियन सों हारी ॥३॥ 
बांह उठाय पढत हो होरी लेले नाम देत प्रभुगारी | इत राधिका निकस 
मंडलतें सन्‍्मुख पिय डारत पिचकारी ॥४॥ एक गोपी गोपाल पकरकें अपने 
मेलले गई सारी ॥ आंजत आँख मनावत फगुवा हँसत हँसावत हरि चितहारी 
॥५॥ सूरदास आनंद सिंधुमें मगन भये हैं सब नरनारी ॥| सुर बिमान कौतुक 
भूलेहें कोटि मनोज जाय बलिहारी ॥६ ॥ 

२७ (क्र राग गौरी (8) हो हो होरी रंग बढावें नंद पौरि ब्रज सुंदरी 
आवें ॥१॥ केसर के मठुका भर आनी ॥ मृग मदमेलअगरशत सानी ॥२॥ 
उडत गुलाल भई अंधियारी ॥ उमग पिया उरलागी प्यारी ॥३॥ ब्रजकी 
नारि सबें जुरआई ॥ फणुवा देहों कुबवर कन्हाई ॥४॥ रामदास प्रभु की 
बलिहारी ॥ करो अखिल युगराज विहारी ॥५॥ 


२८ (कै राग गौरी हु) राधा मोहन खेलत होरी नंदनंदन वृषभान किशोरी 
सुख सागर जुरे बृंदाबनन वरण वरण बन संपति मोरी ॥१॥ एकन चोवा 
चंदन वंदन एकन लेकें केसर घोरी ॥ रत्न खचित पिचकाई छिरकत यों 
सुखपावे गोरी ॥ २॥ छलबल कर पकरे नंदनंदन इनहीं छुडावे ताहि बंदोरी ॥ 
आंख आंज मुख मांड मनोहर करन कह्मो सोह मह्ि कियोरी ॥३॥ ऋतु 
बसंत विहरत नंदनंदन भीज्यो पीतांबर पीत पिछोरी | हरिनारायण स्यामदास 
के प्रभुपें फगुवा लियो युगयुग जीवों राधावर जोरी ॥8॥ 

२९ (छर| राग गौरी (क्‍) होरी खेलन को चलें ॥ रंग भीने हो ॥ सुंदर 
मदन गोपाल ॥ लाल रंग भीने हो ॥ आगेंदे बलबीर ॥ करत कुलाहल 
ज्वाललाल ॥१॥ बाजे बहुविध बाजहीं ॥ जंत्र पखावज ताल रुंज मुरज 
डफ दुंदुभी ॥ बिचबिच बेणु रसाल ॥ २॥ श्रवण सुनत सब ब्रजवधू॥ गृहगृहतते 
उठिधाय ॥ मुख्य श्रीराधा लाडिली ॥ गावत गारि सुहाय ॥३॥ सन्मुख 
आवें हुलसकें ॥ केसरभर पिचकाई ॥ प्राणपिया कों छिरकही || वदन मोर 
मुसिकाई ॥७॥ यूकतीयूथ परछिरकही ॥ सुरंग गुलाल अबीर ॥ चोंखपरें 
सब खेलहीं भरत परस्पर भीर ॥५॥ हछोहो होरी बोलहीं ॥ नाचे देकर 

तारि ॥६॥ तब ललिता चंद्रावली ॥ गहिलीने घनस्याम नयन आंज 
मुखमांडकें | झटकत गहिबन दाम || ७॥ ले उठाय भर अंकमें ॥ प्रेम आलिंगन 
देहि ॥ एक अधर रस घूंटही ॥ एकजु चुंबन देहि ॥८॥ एकजु पान खबावहीं 
एकजु लेहि उगार ॥ भुजभर राखें पीयकों ॥ हाहा खाहु कुमार ॥९॥ हँसहँस 
चिबुक उठावहीं दुलरी लीनी खोल ॥ कें बल छूटो आपने ॥ के ब्रजराजें 
बोल ॥१०॥ यों गिरिधर संग खेलहीं ॥ बाढ्यो उर आनंद ॥ हेरें नयन 
चकोर ज्यों ॥ पियमुख पूरणचंद ॥११॥ मनभायो फणुवा लियो ॥ अंबर 
मोतिन माल ॥ वारें सर्वस्व वारनें ॥ बलबल दास गोपाल ॥१२॥ 

३० (ही राग गौरी ईघ्) नवरंग गिरिधर खेलत होरी ॥| बालक वृंद हलधर 
की जोरी ॥१॥ रवि तनया तट भई इकठोरी ॥ युवती यूथ मध्य राधा गोरी 
॥२॥ छिरकत पिचकाईं भरदौरी ॥ केसर सों भर नव॒लकिशोरी ॥३॥ कटि 
बूका बंदनकी झोरी ॥ डारत मुठी लाज सब छोरी | 8॥| अतर फुलेल अरगजा 
घोरी ॥ कलश भरे बहु चोवा रोरी ॥५॥ मृगमदको गारोजु मच्योरी ॥ 
देखत वधू मनमोहन ओरी ॥६॥ ताल मुरज बीना धुनि थोरी ॥ पटह झांझ 
डफ सरसबज्योरी ॥७॥ प्यारी हरि हिलगाई रोरी ॥ न्यापी सब तन प्रति 
ठगोरी ॥८॥ नयनन करत परस्पर चोरी ॥ देत स्यामकों उरज अकोरी 
॥९। अंकमाल भरभेट लयोरी ॥ ब्रजपति अधर पियूष पियोरी ॥ १ ०॥ गावत 
गार सरस स्वर भोरी ॥ चाहत सुख ज्यों चंद चकोरी ॥११॥ बोलत होहो 
ब्रजकी खोरी ॥ डोलत कुल मर्यादा तोरी | १ २॥ भरलाई हैं कनक कमोरी ॥ 
मदनमोहन सिर ऊपर ढोरी ॥१३॥ सब हँस मधुर करत ठठोरी ॥ देहदशा 
भूली भई बौरी ॥१४७॥ बिरहत अंग अनंग बढ्योरी ॥ यह सुख कापें जात 
कटद्योरी ॥ १ ५॥ श्रीवृषभान कुंवरि बांध्योरी | गोकुलचंद प्रेमकी डोरी || १ ६॥ 
३६ (हैक राग गौरी (७) यह गुजरि जोबन मदमाती खेलत गिरिधर संग ॥ 
यामें गूढमंत्र मोहनको लोभ्यो ललित त्रिभंग ॥१॥ चंचल चपल कठाक्ष 
कोर जब चलत चितवत भाय ॥ मुरली ध्वनि विसराय रहे हरि इकटक 
दृष्टि लगाय ॥२॥ कमल नालले लटक लटक जब नियरे आवत बाल ॥ 

चित्र लिखे ज्यों रहत मनोहर ओहोट जात सब ज्वाल ॥ ३॥ कुंकुम रंगभरी 
पिचकारी सनन्‍्मुख छोडत आय ॥ जाकें लगत बिचार रहत मन ठगके लड़वा 
रवाय ॥४॥ मदन छबीले विफरे डोलें बोलत छूटे वेन | घाइल न्हे जुगिरतरण 
रतिके ज्यों विन पाये मेन ॥५॥ सुरंग गुलाल उडाय अचानक डारत मुठी 
अबीर ॥| हाव भावकर मत्त छेलकों विकल होत मनधीर ॥६॥ पांच सखिनसों 
मिलललकें मिलगावत मीठी गारि ॥ सुन चोंकत चितचतुरको पियडारत 
सर्वस्व वारि ॥७॥ यह रस मगन सबे ब्रजवासी घरघर खेलें फाग ॥ ब्रजपति 
प्राणपिया विलसत ऊर अंतरको अनुराग ॥८॥ 


३२ (है राग गौरी घर) गौरी गौरी गुजरिया पाहुंनी नेंक चांचरकी 
खिलवार ॥ मोहन के संग खेलि राधिका कहीयत बडी रिझवार ॥१॥ 
सुनत चमक चोकाइल निकसी छेलनकी लगबार || करिणी ज्यों डगण धरत 
हरत मन बन हरणी दृगवार ॥२॥ घुंघट दाबे दशन आपके जनवत अति 
लजवार || छीन लंक लचकाय मुरकतन अति उरोजभर भार ॥ ३॥ मेनअदाकी 
मानोनिश्रेणी बेनी भरी फुलवार | लपक चलन लावण्य उलटन छबि अतरोटा 
अरवार ॥|8७॥ वाम कपोल पाणि परसन मिस मुडहेर फेर संवारि || बेसरके 
मोतीकी फेरनर सिकन मन फंक्वारि ॥५॥ चतुरनके चित लेत चोंहोंटिया 
चार चुरीदंतवार ॥ बांड पसार संकोच सकुचतन आप भरत अंकवार ॥६॥ 
पुनि ठाडी अचराहि डारें सुंघवत उर खगवार || ब्रजपति निरख दिशा विथकित 
भईं डारदयो मन्मथ वार ॥७॥ 


३३ (हक राग गौरी ईड्झ) निकसमामके ग्वेंडे ॥ एकत्र भये ॥ सब ब्रजबासी 
लोग ग्वाल एकत्र भये ॥ मध्य बलराम गोपाल ॥ करन फाग को भोग 
॥१॥ सीस न फेंटा ऐंठ बांध ॥ दुहंदिस टोराडार ॥ नवल छैल बानिक 
बनबन ॥ मनमें मतोविचार ॥२॥ अगणित माट भराय रंगन ॥ सोंघो बहुत 
मंगाय ॥ सुरंग गुलाल अबीर संग ॥ लीने सकट भराय ॥३॥ नंद गामते 
जुरसबे ॥ लईं बरसाने की गेल ॥ मनन्‍्मथ सेना सज मानो ॥ चले करनकों 
सेल ॥४॥ धरें अधर मुरली मोहन ॥ गावत गोरी राग ॥ वरसाने के निकट 
जाय ॥ प्रगटे प्रेम अनुराग ॥५॥ मग्वेंडेंड वासर विते ॥ उदित भये राकेश ॥ 

मदन महोत्सव करनकों ॥ कीनों नगर प्रवेश ॥६ ॥| पोंहोंचे जाय समाजसों ॥ 
वृषभान गोप की पोर ॥ सुनसुन श्रवणन ब्रजवधू ।| आई देखन दोर ॥७॥ 
बगर बणरतें जुरसबें ॥ टिके चोडोटें जाय ॥ सेना बेनी करतबे ॥ लीनों 
सुबल बुलाय ॥८।॥ मोहनसों कही जायकें ॥ वदो वदनदे कोल ॥ जीतेसो 
कहा पावहीं ॥ वेगें बोलो बोल ॥९॥ सुन हस मोहन यों कह्यो ॥ हम हार 
अपनपों देहिं ॥ उत उड़गण में चंद्रमा ॥ हम जीतें तो लेडिं ॥१०॥ सुन 
ब्रज नारी मुदित तबे ॥ झंडा रोप्यो आय ॥ नायक सहित निसंक व्है ॥ 
जीते सो ले जाय ॥|११॥ तब बाजे बहुविध वजे | डिंम डिम ढोल मृदंग ॥ 
बीणा जंत्र पिनाक ताल ॥ डफ महुवर मुखचंग ॥१२॥ ओरों अगणित 
बाजही ॥ वरण सके कवि कोन ॥ कोलाहल सुन ब्रजवधू रहीन कोऊ भोन 
॥ १ ३॥ रत्नजटित पिचकारी ले ॥ छिरकत गोपकुमार || तमक तमक तरुणी 
तबे ॥ वंसनकीनी मार ॥ १४॥ नवकुंकुम जल घोरकें | युवती यूथमें जाय ॥ 
जे यूथनमें नायका ॥ तिनके सिरदये नाय ॥ १५॥ छूटत जोर जल जंत्रइते ॥ 
लगे त्रियन उरजाय ॥ पंचबाण के बाणज्यों | लगत उठत अकुलाय ॥ १ ६॥ 
तब युवती सब उमग कोपि ॥ देत गुलाल उडाय ॥ उतते उडत अबीर 
सघन ॥ गयो घुमड नभछाय ॥१७॥ रातकुहकीयों लगे ॥ सघन घटाको 
लाग ॥ कमल वरण बादरनतें || मानो वरखत अनुराग ॥१८॥ तब ललिता 
एक छलकियो ॥ कुसुम दामलेपानि ॥ मोहन को पहराइकें ॥ हलधर पकरे 
आनि ॥१९॥ युवती वृंदमेंलें गई ॥| सबकी दृष्टिबचाय ॥ श्रीमुख मृगमद 
मांडकें ॥ चोवा अंग लगाय ॥२०॥ नयनन काजर आंजके ॥ मांगत फगुवा 
देह ॥ जो तुम देनन पूजई ॥ मधुर बचन सुनलेहु ॥२१॥ मन भायो फगुवा 
दयो ॥| आये अपने खेत ॥| निरख सखा प्रमुदित भये | सबे बलैया लेत 
॥२२॥ चंद्रावलि ललिता तबे ॥ चली सबन देसयन || रवक रंगीली 
राधिका ॥ गह्े कमल दल नयन ।॥|२३॥ निरख सखी प्रमुदित भई ॥ सब 
आलिंगन देहिं ॥ सुफलम मनोरथ मानकें ॥ अधर सुधारस लेहिं ॥२४॥ 
मृगमद साख जबादमेद ॥ एकत्र कर लेआय ॥ मोहन मुख लपटायकें ॥ 
पुजब॒त मनके भाय ॥२५॥ हस चंद्रावलि यों कहे ॥ सुनो हमारी बात ॥ 
अबजो हमारे वसपरे ॥ लेजु चलो एकांत ।|२६॥ तब ललिता भुजगहिलई ॥ 

गई कुंजके द्वार प्यारी पें पोंडोंचायकें | कीनों फिर सिंगार ॥२७॥ स्याम 
कंचुकी खुभिरही ॥ अरूकटि लहेंगा लाल ॥ तन सुख सारी अतिलसे ॥ 
आंजे नयन बिशाल ॥२८॥ आभूषण नख सिख सजे ॥ चले मत्त गजचाल ॥ 
अपने वृंदमें जायमिली ॥ निरखि मोही बाल ॥२९॥ उतकी ओर अचरज 
भयो | मोहनहूं मिले जाय ॥ दाऊकी छबि निरखकें ॥ ताडर रहे लुकाय 
॥३०॥ आपस मांझ विचारमतो ॥ दीनों सुबल पठाय ॥ ललिता बुझी 
जायकें ॥ मोहन देहु बताय ॥३१॥ सुनत वचन बोली सवे ॥ सुनों सुबल 
सुबाहु ॥ हार अपनों हरिदयो ॥ हमहीं जीतले जाहु ॥३२॥ जुर आईं सब 
ग्वालि तबें | लगे करन मनुहार ॥ जीती हो जीती बधू ॥ हम सब मानीहार 
॥३३ ॥ झंडाले सब ब्रज वधू ॥ फग़ुवा लियो निवेर ॥ ले बलाय तृण 
तोरहीं ॥ मोहन मुख तनहेर ॥३४॥ पट आभूषण पलटकें ॥ कीनों फिर 
सिंगार ॥ ले मुरली कटिपर धरें ॥ आये नंद कुमार ॥३५॥ स्याम समूह 
तरंगमें ॥ ब्रजपुर सकल झकोरि ॥ मांग विदा घरकोंचली ॥ श्रीवृषभान 
किशोरि ॥ ३६॥ तब सब गोपकुमार फिरे ॥ आये नंदजू की पौरि || कनकथार 
मुक्ताभरे ॥ धर दीपावली जोरि ॥३७॥ आय उत्तारद्यो आरती ॥ मुदित 
यशोदा माय ॥ राईलोन उतारकें ॥ छतिया लये लगाय ॥३८॥ श्रीवल्लभ 
कृपा कटाक्षते ॥ यह अनुभव उरधार ॥| यह रस ब्रजजन मगन व्हे ॥ गाई 
सरस धमार ॥३५९॥ 

३४ (३ राग गौरी 5) मारण छांड अब देहु कमल नयन मनमोहना ॥ 
कटिपट पीत सुहावनों ओर उपरेना लाल ॥ सीस मोरकी चंद्रिका चंचल 
नयन विशाल ॥ १॥ कुंचित केश छबिबनी सुंदर चारू कपोल ॥ श्रुति मंडल 
कंचन मणी झलकत कुंडल लोल ॥२॥ मोहन भेष भलो बन्यों मृगमदितलक 
सुभाल ॥ अलक मधुप समराजही ओर मुक्ता वलिमाल ॥३॥ कुंज महल 
ते हों चली अपने गेह को जात ॥ बनमें सोर न कीजिये सुंदर सामल 
गात ॥७॥ उरअंचल कित गहतहो दूरभये कहो बात।॥| अपने जियही विचारिये 
जोपरेकुहकी रात ॥५॥ सांज परी दिनआंधयो अरुझाई किंहिं काम ॥ 
सेंतमेंतक्यों पाइये पाके मीठे आम ॥६॥ नंदराय के लाडिले बोलत मीठे 

बोल ॥ रहि होके जाय पुकारिहो नाकंचुकी बंद खोल ॥७॥ परमानंद प्रभु 
यों रमी ज्यों दंपति रतिहेत ॥ सुरत समागम रस रघ्यो नदी यमुना केरेत ॥८॥ 


३५ (के राग गौरी (ज्र होरी अब हो हो हो हो होरी ॥ खेलत अति 
रस रीत प्रगट भईं इत हरि उत्तही राधिका गोरी ॥१॥ बाजत ताल मृदंग 
मुरज डफ विच मोहन मुरली ध्वनि थोरी ॥ मावत देंदे गारि परस्पर ऊंचे 
तान लेत त्रियगोरी ॥२॥ मृगमद साख जवाद कुंकुमा घनसार मलयमथ 
घोरी ॥ भरत रंग राजत सुख सागर शीस उमग बेला भरढोरी ॥३॥ छूट 
गई लोक लाज कुल सजनी गनतन गुरू गोपिन उतकोरी ॥ रही नमन 
मरयाद अधिक सुख चोर भोर निकरत हैं चोरी ॥४॥ वरनीन जाय वचन 
रचना रुचि यह छबि झकझोरा झकझोरी ॥ मदन द्वंद कल कुंज विराजत 
सहचरी सकत गांठ गहिजोरी ॥|५॥ उनपटपीत किये रंगराते इन कंचुकी 
पीत रंगबोरी सूरदास सारदा सरल मतिसो यह नटन देख भई बौरी ॥६॥ 
३६ (हम! राग गौरी एड) हरि संग खेलत सब फाण ॥ यह मिस प्रणट 
करत गोपीजन अंतर को अनुराग ॥ १॥ डफ ओर ताल बांसुरी महुवर बाजत 
ताल मृदंग ॥ अति आनंद मनोहर बानी गावत उठत तरंग ॥२॥ पहरे सुरंग 
भात चोली कस काजर दे दोऊ नयन ॥ बनबन निरख निकस ठाडी भई 
सुन माधो के वेन ॥|३॥ ओर गोविंद ग्वाल संग एक ओर ब्रजनारी ॥ छांड 
सकुच सब देत परस्पर अपनी भामती गारी ॥४७॥ मिल दस पांच सखी 
बलकृष्णहीं ले आवत चुचकाई || भर अरगजा अबीर कनक घट देत सीसते 
नाई ॥५॥ छिरकत साख जवाद कुंकुमा भुरकत वंदनधूर ॥ शोभित हे मानों 
सांझ समें घन आए हैं जलपूर ॥६॥ दसहु दिशा भई परिपूरण सूर सुगंध 
प्रमोद ॥ सुर विमान कौतूहल भूले देखत कृष्णविनोद ॥७॥ 

३७ (कै राण गौरी ईँड्झ) मोहन जान न देहों ॥ लाल तेरी सुख की सोंज 
सबलेहों ॥ मथ मथ सोंधो धरच्यो भवन में सो अंगन लपटेहूँ || एनिज 
संणी सखा तिहारे देखो अबे भजेहूं ॥ १॥ क्‍यों क्‍यों कर फागुना दिन आयो 
करहूं मनको भायो ॥ छांडो क्‍यों सुन छेल छबीले सूनी बाखर पायो ॥२॥ 

यह वाणो अनरागोझीनों पाग रूचिर सुखदायक ॥ ताहीतें हों कहत रंगीले 
यह छिरकबे लायक ॥।३॥ इतउतत हेरत कहा लाडिले चलो गेहके महियां ॥ 
सूचे सूधे कह्मौ करोकिन नातर गहिहों वहियां ॥४॥ आज सबेरे हों उठबैठी 
कुचन कंचुकी दरकी ॥ ओर केसर घोरन में मेरी फरफर भुजद्धय फरकी 
॥५॥ सोइ अब आन बनीं है प्यार आगम अगम जनायो ॥ देहुन जान 
आजानी ब्हेहो यह मूरत निधि पायो ॥६॥ निपुण नागरी गुणन आगरी 
पीतांबर गहि लीनो ॥| भर अंकवारी कछुन बिचारी भरक द्वार तबदीनों 
॥७॥ कछूक भेद श्रीदामा हू को नातर कहा बल इनको ॥| जित तित फिरत 
अकेलो ब्रजमें मिलनियां गोपिन को ॥८॥ भीतर भीतर करत भामतो सुनियत 
कछू किलकारी ॥ चित्र विचित्र झरोखा मोखा चलत निकर पिचकारी ॥९॥ 
अबीर गुलाल घुमडमडह्ापर घुमड रही घुमडाई ।। ऋतु वर्षा वर्षन को बदरी 
अरुण श्वेत व्हे आई ॥१०॥ गोप वृंदमें हलधर ठाडे रोक रहीं निज गोरी ॥ 
उपरतें कृष्णागर भरभर डारत कनक कमोरी ॥ १ १॥ वरण वरण भये वसन 
रंगमगे तब दाऊ अकुलाये ॥ तक तब मन जो पाय उपायकें तोक अटा 
चढआये ॥१२॥ सुबल उतर धस गयो दोरके कमलनमार मचाई ॥ तिह 
अवसर सेना बेनी भई घरमें बहुत लुगाई ॥१३॥ तब अग्रज हस कहत 
भैयाहो कहा मतो अब कीजे ॥ दिये दरेर चलो यह खिरकी छूडाय स्याम 
को लीजे ॥१७॥ भरभर पिचका फेंटन बंदन कूद परे सब ग्वाला ॥ युवति 
यूथ में युवति वेषधर राजत हे नंदलाला ॥ १ ५॥ वबसनगहे तबही करनवला 
चपला ज्यौ लपटांई ॥ पकर लये महाबली कहावत भेदत भेदत आंई ॥ १६॥ 
भेख रेख शोभा की सीमा कंविपें वरणी न जाई ॥ मांड मांड सुख शिथल 
विधल कर भये एक सम भाई ॥१७॥ सब बैठकें वदन सुधारत एक चढ 
अटा निहारें ॥ सयनन में पुनटेरदेत हें अंचल हरि परवारें ॥१८॥ फगुवा 
देन कह्मो मन भायो मेवा बहुत मंगायो ॥ आगेंई काज साज रही नींकिं, 
आब लालन छिटकायो ॥१९।॥ छीत स्वामी तिहिं अवसर को सुख: क्योंडूं 
कहत न आवे ॥ देखत बावा नंद उजागर गिरिधर वदन ढुरावे ॥२०॥ 


३८ (कली राग गौरी (श्र) होरी खेलें गोरी गिरिधर संग हो हो लें रे ॥ 

ताल डफ बांसुरी उपंग मुख चंग बाजे गावति धमार बोलें रे ॥१॥ इत 
वृषभान की नंदिनी उत नंदलाल गोप वृंदसंग लिये डोलें रे ॥ लाज न 
बीच विचार बोलत मोद विनोद कोक बोली ठोली टकटोलें रे ॥ २॥ कोजाने 
को काकी नारी को हे प्रीतम कोहे प्यारी रस बढ्यो अति भारी सो लेरे 
श्रुति सुखडार काट आरज कुल कोंडारि मिल माधो सो बजाई ढोलें रे ॥३॥ 
३९ (है राण गोरी [ँथ्र) राधा बनी रंग भरी रंग होरी खेलें अपने प्रीतम 
के संग ॥ एक पहलें ही रणमगी ॥ पुनिभीने रंगरंग ॥१॥ रंग रंग की 
संग सहचरी ॥ बनी छबीली के साथ || पहरें विविध बसन रंग रंग के ॥ 
रंग भरे भाजन हाथ ॥२॥ रंग रंग की कर पिचकाई शोभित एक समान 
मानो में न शिव पें सज्यों ॥ शोभित रूप कमान ॥३॥ काहूपें कुसुमन 
गूंथी छरी ॥ काहूपें नयेनये नोर काहूपें कुसुम गेंदुक चलें काहूपें न्यू तन 
मारे ॥४॥ काह्ू पें अरगजा रंग कोऊ ॥ काहूपें केसर को रंग ॥ कोऊ 
गोरा मृगमद लियें॥ होत भ्रमर जहाँ पंग |।५॥ तिनमें मुकुट मणि लाडिली ॥ 
सोहत अति सुकुमार ॥ लटक चलत ज्यों पबनतें ॥ कोमल कचंन डार 
॥६॥ पिय कर पिचकाई देखकें ॥ त्रिय नयना छबिसों ढराय || खंजन 
से मानो उड॒हि चलेंगे। ढरक मीन व्हे जांय ॥७॥ छिरकत पिय जब 
त्रियनकों ॥| जो मन उपजे आनंद ॥ मानो इंदु सुधाकर सींचत ॥ जों कुमुदिन 
को वृंद ॥८॥ भीजे बसन तनत न लपटाने ॥ वरणत वरण्यो न जाय ॥ 
उपमा देनन देत नयन ॥ राखे हाहा खाय ॥९॥ रंग रंगीली राधिका ॥ 
रंग रंगीलो पीय ॥ यह रंणभीने नित्यबसो ॥ नंददास के हीय ॥१०॥ 

४० (कक राग गौरी (थ्) राधा रसिक कुंज विहारी ॥ खेलें फाण सब 
युवतीजन कहें हो हो होरी ॥१॥ भरत परस्पर काहूको काहून सुध एसें 
कैसें मनहरत मोहन जोरी ॥ करसों करही जोर कर कटिसो कटिहां भारी 
नृत्यत कान काद्टू न सुध थोरी ॥२॥ हरिदासके स्वामीस्यामा कुंजबिहारी 
फिरत न्यारी न्‍्यारी ॥ सब सखियनकी दृष्टि बचावत तमकत तब थोरी ॥३॥ 
४१ (| राग गौरी *छ) हो हो हो हो होरी बोले ॥ गोरस कोरी मातो 
डोले ध्रु०॥ ब्रज के लरकन संग लियें डोले।। घर घर केरीखिरका खोले ॥१॥ 

जो कोऊ डर पा जाय घर बैठे ॥ कर बरजोरि ताडीके पेठें ॥२॥ आय 
अचानक अंखियां मीचे ॥ रूपसुधारस नयनन सींचे ॥ ३॥ गनत नांहि प्रमुदित 
नरनारी ॥ बचत नाहिं बिनुदीयें गारी ॥४॥ कुंकुम की चमची अतिभारी ॥ 
उडि गुलाल अटेअटा अटटारी ॥५॥ अलका वलि शिथिल अतिराजत ॥ 
धावत मत्तगयंद लजाबत ॥६॥ ब्रजमें डोलत भूल्यो भूल्यो ॥ भ्रमर उड़े 
मानो अंबुज फूल्यो ॥७॥ युवती जब मोहन गहि आने ॥ कुमुदिन मानो 
भ्रमर लुभाने ॥८॥ तारी देय घेर जब लीनें ॥| क्‍यों छूटो बिन फगुवा दीनें 
॥९॥ गुंजावलि मुक्तावलि टूटे ॥ पीतांबर गहनें दे छूटे ॥ १ ०॥ सखी सखा 
मिल खेलें होरी ॥ कहा वरनोंरी मोमति थोरी ॥११॥ निश वासर बाढ्यो 
सुख सागर ॥ सूरदास प्रभु मोहन नागर ॥१२॥ 
४२ (हक राग गौरी ) मानो ब्रजते करिणी चली ॥ मदमाती हो ॥ गिरिधर 
गजपें जाय ग्वाल मदमाती हो ॥ कुल अंकुश मानें नहीं || शृंखल वेद तुराय 
॥१॥ अवगाहें यमुना नदी ॥ करत तरुणी जल केलि ॥ छल सों छिरकत 
स्यामकों ॥ शुंड दंड भुज मेलि ॥२॥ नाग वेलि चरती फिरें ॥ मादिक 
मध्य कपूर ॥ साख पटा श्रवणन वहे ॥ मंडित माग सिंदूर ॥३॥ कुचकुंभ 
उर स्थल ऊपरें ॥ मुक्ताहाररुराय ॥ जनुजुगगिरि विच सुरसरी ॥ जुगल 
प्रवाह बहाय ॥४॥ वृंदावन वीथन फिरें ॥ केस कला एजान अंचल पटवे 
रखएऊडें ॥ घूघरू घंट समान ॥५॥ घूमत गल वैयांगहें ॥ लोक लाज त्यज 
कान ॥ निकसत शंकन मानही ॥ प्राणएक पियजान ॥|६॥ सनन्‍्मुख धावें 
हुलसकें ॥ केलिकला हि निधान ॥ मानो महावत पेलिकें ॥ देतसुरत सुखदान 
॥७॥ मानोकरीवकरेवनी ॥ घनदामिनि अनुहार ॥ कृष्णसहित क्रीडाकरें ॥ 
ब्रजपति ब्रजकीनार ॥८॥ होरी खेली न जाय मेरे नैनम में पिचकारी दई ॥ 
४३ (| राग गौरी एँड्) मोय गारी दई, होरी खेली न जाय ॥१॥ क्योरे 
लंगर लंगराई मोसों कीनी, केसर कीच कपोलनदीनी ले गुलाल ठाडो मृदु 
मुसकक्‍्याय ॥|२॥ ओचक कुचन कुमकुमा मारे, रंगसुरंग सीसतें ढारे यह 
ऊधम सुनननदी रिस्याय ॥३॥ नेकन कान करत काऊकी, नजर दुरावत 
बलदऊ की ॥ पन घटतें घरलों बतराय ॥४॥ फाणुन के दिन दूनो अकडे, 

सालिगराम कौन याहि पकडे अंगलपट हंस हा हा खाय ॥५॥ 


४४ (हम राग गोरी :ँड) खेल फागु बन्यो ललना ब्रज सखा लिये नंद 
नंदना ॥ वंसी धरे कह्ेत हो होरी युवती जन मन फंदना ॥ घर घर तें 
सुन्दरि चली देखन बन आनंद कंदना ॥ बाजे ताल मृदंग झांझ डफ गावे 
गीत सुछंदना ॥ ठाँठाँ अगर अबीर लिये कर ठांठां बूका बंदना ॥ हाथन 
धरें कनिक पिचकाई छिरकत चोवा चंदना ॥ क्रीड़ा रस सब भये मगन, 
मन मानत हृदय आनंदना ॥ दास चतुर्भुज प्रभु सुख निधि गिरिधर विहरनि 
कंदना ॥ 

४५ (ए! राग गौरी 8) घर घर तैं सुनि ग्वालि, स्याम मुख देखन आईं ॥ 
निरखि स्याम ब्रज-नारि, हरषि सब निकट बुलाईं ॥ १ ॥ सुनत नारि मुसुकाइ, 
बांस लीन्डे कर धाईं ॥ ज्वालनि जेरी हाथ, गारि दे तियनि सुनाई ॥२॥ 
सीला नामक ग्वालि, अचानक गहे कन्हाई ।। सखिनि बुलावति टेरि, दौरि 
आवहू री माई ॥३॥ एक सुनत गई धाई, बीस तीसक तहैँ आईं ॥ ढुटि 
परी चहुँ पास, घेरि लीन्हो बल भाई ॥४॥ इक पट लीन्हौ छीनि, मुरलिया 
लई छिड़ाई ॥ लोचन काजर ऑनजि, भाँति-सौं गारी गाई ॥५॥ जबहिं 
स्याम अकुलात, गहृति गाढ़ें उर लाई ॥ चंद्रावलि सौं कह्यौ, गूँथि कच, 
सौंह दिवाई ॥|६॥ हा हा करिये लाल, कुंवरि के पाँई छुवाई ॥ यह सुख 
देखत नैन, सूर जन बलि-बलि जाई ॥७॥ 


४६ ७क्की राग गौरी 8) चकित भईं हरि की चतुराई | हमहिं छली इन 
कुंवर कन्‍्हाई || कहा ठगौरी देखत लाई | घिर वति हैं कहि, भली बनाई ॥ 
एक सखी हलधर-बपु काछी ॥ चली नील पर ओढे आछौ ॥ स्याम मिलन 
ताकौं तहं आए ॥ अग्रज-कानि चले अतुराये ॥ मिले सांकरी ब्रज की 
खोरी ॥ ढुकी रहीं जहँ-तहँ दोऊ गोरी ॥ गद्यौ धाई, भुज दोऊ लपटानी ॥ 
दौरि परीं सब सखी सयानी | निरखि-निरखि तरुनी मुसुकानीं ॥ एक निलज, 
इक्र रही लजानीं ॥ कहा रही करि सकुच दिवानी ।। अब इनकी जनि राखौ 
कानी ॥ नारि गारि सब देहिं सुहानी ॥। नंद महरलौं जाति बखानी || उतरयौ, 
सूर, स्याम-मुख-पानी || गईं लिवाई जहँ राधा रानी ॥ 

४७ (कट राग गौरी श्र) चलौ सकल मिलि खेलिये ! नंदा कें द्वार || खेलत 
फागु गोपाल ॥ रितु बसंत बन गहगद्यौ ॥ प्रफुलित ताल तमाल ॥नंदा०॥ 
अतिसुंदर ब्रज-भामिनी ॥ आई भईं इक ठौर।। नव-जोवन वृषभानुजा | सखि- 
गन नवल किसोर ॥नंदा०॥ ढोल-दमामा बाजहीं ॥ श्री-मंडल मुख चंग ॥ 
मुरज रुंज डफ दुंदुभी ॥ बीना बेनु उपंग ॥नंदा०॥ गौ-मुख भेरी बाजहीं ॥ 
झालर झाँझि मृदंग || घोर निसान गगन-धुनी ॥ ब्रज-जनि लावहिं रंग | नंद०॥ 
चोबा चंदन अरगजा ॥ बहु विधि मलय सुगंध ॥ दै-दै तारी कंठ लावहीं ॥ 
आलिंगन भुज-बंध ॥नंद०॥ नौतन केसरि घसि घोरी ॥ कुमकुम रस-सुख- 
सार ॥ छुटी पिचकाई जित -तितै ॥ लागत हदै-मंझार ॥नंदा०॥ तनसुख 
सारी लपटि रही ॥ सकति न अंग संभाल ॥ बूका बंदन उडि रह्यौ ॥ दुह्ूँ दिसि 
अरुन गुलाल ॥नंदा०॥ नव सर माला गूंथि कें ॥ जाई जूई बेलि ॥ पुलकि 
प्रेम पहिरावहीं | आनंद की झकझेलि ॥नंदा ०॥| नंदनंदन ब्रज-नाईका || भूतल 
करहिं अनंद ॥ गारी परस्पर गावहीं ॥ नाचहिं आपु सुछंद ॥नंदा०॥ राग- 
भोग-रस पूरिता | मुख-कर बीरा-पान ॥ जन 'परमानंद' बलि बली ॥ चरन- 
सरन भगवान ॥नंदा०॥ 

४८ छक्के राग गौरी एड) जमुना तट नंद नंदन, बिहरत सब सखा संग, 
पाग रंग मच्यौ, सरस गौरी राग गावे ॥ सप्त सुरसौं तान मान, अद्भुत 
रूप ताल लिए, अधर धरे मधुरे मधुरे बैन हु बजावै ॥१॥ बाजत चंग 
मृदंग ताल, उडाबत अबीर गुलाल, मृगमद बहु सुगंध सानि सबनि के 
अंग लावै ॥ उमग्यौ प्रेम सिंधु अपार, निरख्ि थकित सुर विमान गिरिधर 
पद पद्म रेनु, 'सुधरराय' पावै ॥२॥ 


४९ (कै राग गौरी .्ठ) देखत श्री वृंदावन मोहन अति-अभिराम ॥ आयी 
मधु-कऋतु सेबन तुम हि हरखि घनस्याम ॥१॥ आपुन बिबिधि संवारि तरू 
संपति ब्रजनाथ ॥ बीथिनि सकल बिलोकति प्रान-पिया के साथ ॥२॥ पहिलैं 
असित पलासनि पुनि किलकि अरुनात ॥ मांनहु घूंमत बिषम सरानल कमल 
जरात ॥३॥ जित तित सत बगरन के कुसुम वृंद बिकसात ॥ मनहु दिस 

पूरित तब ब्रज सो उमगी न मात ॥४॥ बिगलित कुसुम समूह आकासन 
अरुन रंग ॥ मांनहूं प्रगटित बिहरति अनुराग उमंग ॥५॥ हरित दलनि मोर 
नूतनु मंजुरी पवन डुलात ॥ मांनहूं घन में प्रगटित चपला दुरि दुरि जात 
॥६॥ प्रगटि तरू लप्टी रही नव पल्‍लव कोमल-बेलि ॥ आनति मनसि 
तिहारी श्री राधा अलिंगन केलि ।।७॥ माते फिरत मिलि मुख डारत मधु 
कृत लोल ॥ मानहं जे कुंडी लै मदन पतंगज टोल ॥८॥ नव निर्कुंज सदन 
पै कोकिल पिय-सन-गान ॥ मानहुं काम संदेसनि मैटति मानिनि मान ॥९॥ 
औरूु कहाँ लगि बरनौ मन में रहति बिचारि ॥ तब सुख देति यहै वन 
के राधा वर नारि ॥१०॥ सुनि बिनति ब्रिंदाबन की अपने हैं अनुराग ॥ 
चले मुदित यौं फाणु हरि तिट्ठिं चितयौ अनुराग ॥ १ १॥ नागरि सहित बीच 
हरि इत उत जुबति समाज ॥ मानहूँ उड़गन मंडित जुबति सहित द्विजनराज 
॥१२॥ ताल मृदंग ढफ नंद ललनां गाबति समेत ॥ बिच बिच बर मुरली 
रब खग पसु बन सुख देत ॥१३॥ रबकत हंसत परसपर छिरकत कुंमकुंम 
नीर॥ मानौ अंतर रसभीने उमंगि चुचाने चीर ॥ १ ४॥| सांवल कर भै भाँमिनि 
मुख झपजि पट मीन ॥ मानहूँ राहु उड़गन तें बिकल जल मही छीन ॥ १ ५॥ 
नागरि पिय मुख चंदन लै पति उदित मनोज ॥ मानहूँ कनक कमल लै 
मरदत नील-सरोज ॥१६॥ बंदन जुबति उड़ायौ राजति मुख जुत हास ॥ 
मनहूँ नन आतप महि बिकसित कमल बिकास ॥| १ ७॥ नांद अति कटि किंकिनी 
बाजत पद मंजीर ॥ धुनि सुनि पुनि पुनि बोलत हंस तरनिजा तीर ॥१८॥ 
एसे सब बन बिहरत तन मन अति ही फूल ॥ आनंद अति रति बाढ़ी नाखी 
सुधि बुधि भूल ॥१९॥ देखो खेलत श्री राधा रस-निधि नंद कुमार ॥ 
“कृष्णदास” हित नित हि चित में रहौ बिहार ॥२०॥ 

५० (| राग गौरी (७) प्रथम यथा मति श्री प्रणमु ब्रिंदाबन अति रम्य ॥ 
श्री राधिके कृपा बिनु सब के मन अगम्य ॥१॥ बर जमुना चल सींचन 
दीन हि सरद बसंत ॥ बिबिध भांति कुसुमन सखी सौरभ अलि कुल मंत 
॥२॥ अरुन नूत पल्‍लव पै कूजत कोकिल कीर ॥ निरत करत सखी अलि 
कुल अति आनंदित धीर ॥३॥ बहत पवन रुचिदाइक सीतल मंद सुगंध ॥ 

अरुन नील सित मुकुलित जहाँ तहँँ पुष्पन बंध ॥४॥ अति कमनिय बिराजत 
मंजुल नवल निकुंज ॥ सेवती सघनता जुत दिनमनि हे द्विज पुंज ॥५॥ 
रस की रास तहँ खेले स्यामा *याम किसोर ॥ उमै बाहु परिरंभन, उठे 
उनींदे भोर ॥६॥ नवल बसंत कामिनी तन, कंचुकी कुसुम सुरंग ॥ कनक 
कपिस पट सोहत सुभग साँवरे अंग ॥७॥ ताल रबाब मुरज ढफ बाजत 
मधुरे मृदंग ॥ सरस उक्त गति सूचत बर बांसुरी मुख चंग ॥८॥ दोऊ 
मिलि चांचरि गावति गौरी राग अलापि॥ मनु सर मृण बल बेधति भ्रकुटी 
धनुष दृग चापि ॥९॥ रसिकलाल मेलति पै कामिनि बंदन भूरि ॥ पिय 
पिचकाईन छिरकति अगर कुंमकुमा धूरि ॥१०॥ तारिन दोऊ कर पटकति 
लटकति इत उत जात ॥ हो हो होरी बोलति अति आनंद अकुलात ॥ १ १॥ 
कबहँक चंदन तरू तर निरमित तरल हिंडोल ॥ चढ़ि दोऊ जन झुलति 
फूलति करति कलोल ॥ १ २॥ बर हिंडोर झकोरति कामिनि अधिक डरात ॥ 
पुलकि पुलकि है पति अंग प्रीतम उर लपटाति ॥१३॥ हित चित बनी 
चित चोरत उर आनंद न समात ॥ निरखि नैननि सुख तृन तोरत बलि 
जात ॥१४॥ अति उदार सुंदर बर सुरति सरस कुमार ॥ 'हित हरिबंस' 
करहूँ दिन दोऊ मिलि अचल बिहार ॥९१५॥ 


५१ (छू राग गौरी (ड्डकी बोली मदन गुपाल जू ॥ सुनि मानिनि ॥ जिन 
करि ऐसौ सयाँन ॥ अरी सुनि मानिनि ॥ आयो सरस बसंत सुनि ॥ रह्यो 
न काहु को मान ॥ आरी सुनि मानिनि ॥ १॥ उत्तरि गृह नीकें घर चल्यौ ॥ 
अरी सुनि मानिनि ॥ संदर दिन-मनि-पीय ॥ अरी सुनि मानिनि ॥ छांडे 
कछु इक मान जन ॥ सुनि मानिनि ॥ दच्छन ताछिन तीय ॥ अरी सुनि 
मानिनि ॥२॥ मलय पवन की आजु हीं ॥ सुनि मानिनि ॥ है गई ताती 
बास ॥ अरी सुन मानिनि ॥ जनु दच्छिन दिस बिरहनी ॥ सुनि मानिनि ॥ 
लींनीं उसास ॥ अरी सुनि मानिनि ॥३॥ जिहि इह्ि वेलिन माँन छाँडि ॥ 
सुनि मानिनि ॥ उलही आनि कैं पेट ॥ अरी सुनि मानिनि ॥ नाइक द्ुम 
के कंठ सौं ॥ सुनि मानिनि ॥ कैसें गई है लपेट ॥ अरी सुनि मानिनि 

॥8॥ काम गई रजनी भई ॥ सुनि मानिनि ॥ गई रवि मंडल छाई ॥ अरी 
सुनि मानिनि ॥ थिर चर ए सब रहसि के ॥ सुनि मानिनि ॥ मिली पियनि 
सौं जाई।। अरी सुनि मानिनि ॥५॥ वह सुनि कानन कांन दे ॥ सुनि मानिनि ॥ 
कोकिल की कुह्ँ कांनि ॥ अरी सुनि मानिनि ॥ आंनि मनौं रत राज कौ ॥ 
खुनि मानिनि ॥ बज्यौ सीस पै निसांनि ॥ अरी सुनि मानिनि ॥६॥ कूजे 
कल कोकिला ॥ सुनि मानिनि ॥ कोमल कंठ सुजान ॥ अरी सुनि मानिनि ॥ 
अटनि चढ़ी मानों मधु बधू ॥ सुनि मानिनि ॥ करति परसपर बात ॥ अरी 
सुनि मानिनि ॥७॥ और बिहंगम रंग भरे ॥ सुनि मानिनि || करत कुलाहल 
भारे ॥ अरी सुनि मानिनि ॥ मनु मनमथ कुंजर छूटे ॥ सुनि मानिनि ॥ 
सौ परआ बिधु-पुर सौर ॥ अरी सुनि मानिनि ॥८॥ डार डार मिलि मधुप 
पुंज ॥ सुनि मानिनि ॥ गुंजत सोरभ बाई ॥ अरी सुनि मानिनि ॥ मनौं 
रति की गति जानि कै ॥ अरि सुनि मानिनि ॥ नूपुर बाजति पाँई ॥ अरि 
सुनि मानिनि ॥९॥ त्रिगुन पवन चंचल तुरंग ॥ सुनि मानिनि चढ़द तिहि 
राज विदेह ॥ अरी सुनि मानिनि ॥ उड़ी जु पुहप पराग तहाँ ॥ सुनि मानिनि ॥ 
उड़ी माँनों खुर स्लरेह ॥ अरी सुनि मानिनि ॥१०॥ खग बंदी जन बदत 
बिरद ॥ सुनि मानिनि ॥ मदन जहां सिर्मौर ॥ अरी सुन मानिनि ॥ तिन 
में कपटी कहत मानों ॥ सुनि मानिनि ॥ एके तू नहि और ॥ अरी सुनि 
मानिनि ॥११॥ कुसुम सरासन कर धरें ॥ सुनि मानिनि ॥| खरे बिष भरे 
बाँन ॥ अरी सुनि मानिनि ॥ कौ सष्ठि है तीछन खरे | सुनि मानिनि ॥ 
चढ़े चंद खरसान ॥ अरी सुनि मानिनि ॥|१२॥ ब्रिंदाबन मिलि रम्य भयौ ॥ 
सुनि मानिनि ॥ नव कुसुमाकर चारूं ॥ अरी सुनि मानिनि ॥ ज्यौं कुच 
मंडल जुबति के ॥ सुनि मानिनि | मंडित मंजुल हारू ॥ अरी सुनि मानिनि 
॥१ ३॥ त्तरुन मुकट मनि बाल तू और तो बिनु रह्मौ न जाई॥ सुनि मानिनि ॥ 
लाल रसिक मनिराइ ॥ अरी सुनि मानिनि ॥ कीजे सुफल बसंत में ॥ 
सुनि मानिनि ॥ “नंददास' बलि जाई ॥ अरी सुनि मानिनि ॥१४॥ 


५२ (छू राग गौरी डर) सकल सखी मिलि आद्रहु नख सिख भेख बनाई ॥ 
इहि औसर देखन नंद के ग्रह मोहन राइ ॥१॥ नंद गांव नव मन्दिर सुंदर 

सिंखरि सुढार ॥ मंगल कलस बिराजत, उपर मुकता हार ॥२॥ सकल 
साज की सौंज ही लै आइ सुकुमारी ॥ चोवा चंदन छिरकति मोहन बदन 
निहारी ॥३॥ मृदु बोलनि मुसिकावनि हाथन कुंमकुम बारी ॥ जाल रंध्र 
छाजन चढ़े गावति मीठी गारी ॥४॥ ताल, मृदंग, उपंग, चंग, मुरली बहु 
मोल ॥ महुवरि झांझ झालरी बाजति दुंदुभि ढोल ॥५॥ झख करदम की 
कीच मची खेलति अब नंदलाल ॥ “आसकरन' प्रभु मोहन ललितादिक 
गुपाल ॥६॥ 


५३ (| राग गौरी ७) होरी खेलति डोलति सांवरो ढोटा नंद को लाल ॥ 
कैसें कै जाऊँ भरनि जमुना जल परचौ री रहति मेरे ख्याल ॥१॥ अरी 
यह लंगर मोहि ढिंग आई हेरि हंसि तोरी मोतिनमाल ॥ हों सकुचाई रही 
मुख चित्तवति परसि भज्यौ दोऊ गाल ॥२॥ अरी वे सनमुख होई पिचकारी 
छोड़े डारे सुरंग गुलाल ॥ औचका आई भेटि मुख में निज मुख दीनों 
उगाल ॥३॥ अरी बे तब तैं मोहि चटपटि लागी परी प्रेम कैं जाल ॥ जो 
तू हितू हमारी मिलाई 'रसिक' गुपाल ॥४॥ 


५४ (कल राग गौरी (७) होरी खेलनि को चले ॥ रंग भीने हो ॥ सुंदर 
मदन गुपाल ॥ लाल रंग भीने हो ॥ आगें दे बलबीर ॥ करति कुलाहल 
ग्वाल ॥ लाल०॥१॥ बाजे बहु विधि बाज हीं ॥ जंत्र पखाबज ताल ॥ 
रुंज मुरज ढ़फ दुंदुभि ॥ बिच बिच बैंनु रसाल ॥२॥ सबन सुनति सब 
ब्रज बधू ॥ घर घर तैं उठि धाई ॥ मुख्य जु राधा लाड़िली ॥ गावति 
गारि सुहाई ॥३ ॥ सनमुख आबैं हुलसि कै ॥ केसर भरि पिचकाई ॥ 
प्रान पिया कौं छिरकि हीं || बद मोरि मुसिकाई ॥४७॥ जुबती जूथ पै छरिकि 
हीं ॥ सुरंग गुलाल अबीर ॥ चौंक परैं सब खेलि हीं ॥ भरति परसपर 
भीर ॥५॥ हो हो होरी बोलि हीं ॥ नांचे दै कर तारि ॥ चहं दिस तें बे 
छिरकि हीं ॥ करि जु अरगणजा वारि ॥६॥ तब ललिता चंद्रावली ॥ गहि 
लीनें घनस्याम ॥ नैन ऑजि मुख मांड़ कैं ॥ झटकति गह्जि बन दाम ॥७॥ 
लै उठाइ भरि अंक में ॥ प्रेम आलिंगन देहि ॥ एक अधर रस घूंट ही ॥ 
एकु जु चुंबन लेहि ॥८॥ एकु जु पान खवाब हीं ॥ एकु जु लेहि उगार ॥ 

भुज भरि राखें पीय कौं ॥ हा हा खाहु कुमार ॥९॥ हंसि हंसि चिबुक 
उठाब हीं ॥ दुलरी लींनी खोल ॥ कै बल छूटो आपुनौ ॥ कै ब्रजराजें 
बोल ॥१०॥ यों गिरिधर संग खेलि हीं ॥ वाढ्यौ उर आनंद ॥ हेरैं नेन 
चकोर ज्यों ॥ पिय मुख पूरन चंद ॥११॥ मन भायो फगुवा लियो ॥ अंबर 
मोतिन माल ॥ बारें सरबसु वारनैं | बलि-बलि “दास” गुपाल ॥१२॥ 


५५ (है राग गौरी एड्) आओ मिल ब्रजकी नारी होरी धूम मचाओ ॥ 
चंदन वंदन कुमकुम ले मोहन मुख लगाओ तारी दे जारी गाओ ॥ १॥ केसर- 
केसर कनक पिचकारी भरे ले करन धाओ ॥ हरि किसोरी सन्मुख होय 
धारसों धार मिलाओ ॥२॥ 


५६ (है राग गौरी श) प्रथम ही होरी स्त्रेल ही व्रजलीला हो ॥ संतनके 
मन भाय लाल ब्रजलीला हो ॥ १॥ कामिनी काम प्रवेशही ब्रज ०| सब भामिनी 
मिलि गाय लाल० ॥२॥ मरुली महुवर डफ बाजही ब्रज०। चर्चरी सरस 
धमार लाल० ॥ ३॥ इत राधाजू बिराजही ब्रज०| सब भामिनी सिरमोर लाल० 
॥४॥ राधा गहत पिचकाइयाँ ब्रज०। छिरकत साँवल गात लाल० ॥५॥ 
गोपीनाथ झोरी भरे ब्रज०॥ चंदन कपूर बरास लाल० ॥६॥ कासमीर भर 
नीरसों ब्रज०। खेलत स्यामा स्थाम लाल० |॥७॥ छरियन मार मचाबही 
ब्रज०। सरके मदनगोपाल लाल० ॥८॥ ग्वालिन ग्वाल सबै हँसे ब्रज०। 
मोहन नेन विसाल लाल० ॥९॥| इत राधा उत साँवरो ब्रज०। परिरंभनकी 
आस लाल० ॥१०॥ नंदजसोदा देखही ब्रज०। नैन करत सुखपान लाल० 
॥ १ १॥ बारि कुँवर पर नंदरानी ब्रज०। देत विप्रन बहु दान लाल० ॥१२॥ 
सारद सुन भोरी भई ब्रज०। कहा बरने रामदास लाल० ॥६३॥ 


५७ (ही राग गौरी इँड्र) बोलत मदन गोपाल लाल सुन मानिनी ॥ जिनि 
करो एतो मान आये सुन मानिनी ॥ आयो सरस वसन्‍त समय सुन माननी ॥ 
रह्यो काहुको मान आये सुन मानिनी ॥ १॥ उतर धरनितें घर चल्यो सुन०। 
सुंदर दिनमनि पिय आये सुन०।| छाड कछु इक मान जानि सुन०| दछिन 
बिच छिन तीय आये सुन० ॥२॥ मलयपवनकी आजुही सुन०। ब्है गई 

ताती वाय सुन०। जानु दछिन दिस विरहिनी सुन०। लीनो विरह उसास 
सुन० ॥३॥ वह सुन कानन कान दे सुन०। कोकिलकी कुद्कानि सुन०। 
आनक मानो ऋतुराजको सुन०| सिर पर बाज्यो आन सुन० ॥9॥ जिहि 
डर वल्लिन मान छाँड सुन | उलही आनिके पेट सुन०। नायक द्रमन कंतसों 
सुन०। कैसे गई है लपेट सुन० ॥५॥ साम गई रजनी भइ सुन०। गई रविमंडल 
छाई सुन०। थिरचर ये सब रहसिके सुन०। मिलि पियनिसों जाई सुन० 
॥६॥ ठोर-ठोर मिल मधुप पुंज सुन०। गुंजे सौर मचाई सुन०। मानो विहरत 
मधुप छबि वधु सुन०। नूपुर जु बाजत पाई सुन० ॥|७॥ मिल कुंजहि किल 
कोकिला सुन०। कोमल कंठ सुजाति सुन०। अटन चढि मानो मधु वधु 
सुन०। करत परस्पर बाति सुन० |॥|८॥ मोर विहंगम रंगभरे सुन०। करत 
कुलाहल भोर सुन०। मानो मन्मथ कुँवर छूट्यो सुन०। पर्यो मधु नगरी 
सोर सुन० ॥९॥ त्रिगुन पवन चंचल तुरंग सुन०। चढ्यो तिहिं राज विदेह 
सुन०। उडी जु पोहोपबन राजत सुन०। बढी मानो खुर रेह सुन० ॥१०॥ 
खग बंदीजन वदत बिरद सुन०। मदन जहाँ सिरमौर सुन० तिनमें कपटी 
कहत मानों सु० । एके तू नहीं और सुन० ॥११९१॥ कुसुम सरासन कर 
धरे सुन०। विषमें विष भरे बान सुन०। को सहिहे तिछन खरे सुन०। चढे 
चंद खरसान सुन० ॥१२॥ वृन्दावन मिलि रस भयो सुन०। नव कुमुमाकर 
चारू सुन०। ज्यों कुचमंडल जुबतिके सुन०।| मंडित मंजुल हारु सुन० ॥ ६ ३॥ 
तरूनी मुकुटमनि बाल तू सुन०। लाल रसिकमनि राय सुन०। कीजिये सुफल 
बसन्‍त मम सुन०। नंददास बलि जाय सुन० ॥१४॥ 


५८ कक! राग गौरी |.) ठगत जुवतीजन कान्ह ठग माईरी ॥ डारत सिर 
चितवन भुरकी महा ठग माई री ॥१॥ खेलत हाँसी फाँसी मेलि ठज०। 
ले मुरली मंतर सुनाई महा० ॥२॥ बीरी मोहि खबवाई ठण०। मानिनी मानि 
सिंगारि महा० ॥३॥ चाँचर चेटक लाइ ठग०। निंदित नंद-सुबन कही महा० 
॥४॥ सखा सर्व बुलाई ठग०। तित ही ठाडो जित जाई महा० ॥५॥ बगर 
बगर ब्रज डगर डगर ठग०| टगर टगर टेरे गाय महा० ॥६॥ चरन लकुंटी 
लपटाय ठग०| हम इनको न पताय महा० ॥७॥ तबही और किसोर भोर 

उग०। होत न छिन प्यारो न्‍्यारों महा० ॥८॥ दण तारा सुख देन ठण०। 
गोबिन्द प्रभु संग उठि धाये महा० ॥९%॥ 


५९ (हु! राग गौरी [ड/ ठाढ़ो हो ब्रज-खोरी ढोटा कौन कौ ॥ लटिहि 
त्रिभंगी इक पद (री) मनमथ-गौन कौ ॥ मोर मुकिट कछनी कसे (री) 
पीतांबर कटि-सोभ ॥ नेन चलावै फेरिके (री) निरखि होत मन लोभ ॥ 
भौंह मरोरै मटकिकै (री) रोकत जमुना-घाट ॥ चिततै मंद मुसुकाइकै (री) 
जिय करि लेई उचाट ॥ हँसत दसन चमकाइकै (री) चकचौंधी-सी होति ॥ 
बणग-पंकति नव जलद मैं (री) उर माला गज मोति ॥ पिचकारी रतननि- 
जरित (री) तकि-तकि छिरकत अंग ॥ टेसू कुसुम निचोइकै (री) अरू 
केसरिकौ रंग ॥ फैंट शुलाल भराइकैं (री) डारत नैननि ताकि ॥ एतेपै 
मन हरत है (री) कहा कहों गति वाकि ॥ पुनि हो हो करि मिलत है (री) 
नाना रंग बनाई ॥ नंद-सुबन के रूपपै (री) सूरदास बलि जाई ॥ 


राग - श्री टी 


१ (छ| राग - श्री हठी हूँ) ब्रज जुबतीं नागरि राधा पै, मिलि मोहन 
ले आईं ॥ लोचन आंजि, भाल बेंदी दे, पुनि-पुनि पाई पराईं ॥ बेनी गूँथि, 
मांग सिर पारी, बधू-बधू कहि गाई | प्यारी हँसति देखि मोहन-मुख, जुवत्ती 
बने बनाई ॥ स्याम अंग कुसुंभी नइ सारी, अपनैं कर पहिराई । कोऊ 
भुज गहति, कहति कछु कोऊ, कोऊ गहि चिबुक उठाई ॥ एक अधर गहि 
सुभग अंगुरियनि, बोलत नहीं कन्हाई ॥ नीलांबर गहि खूंट चूनरी, हॉसि- 
हँसि गाँठि जुराई ॥ जुबती हँसति देतिं कर तारी, भई स्याम ! मन भाई ॥ 
कनक-कलस अरणजा घोरि कै, हरिके सिर ढरकाई ॥ नंद सुनत, हँस 
महरि पठाई, जसुमति धाई आई ॥ पट-मेवा दै स्थाम छुड़ायौ, सूरदास 
बलि जाई ॥ 


२ (कक राग - श्री हठी ६५) आजु सखी तेरैं आवैंगे, हरि खेलन कौं 
फाग री ॥ सगुन सँदेश सुन्यौ हो तेरैं आंगन बोले काग री ॥ मनमोहन 
तेरे बस माई ॥ सुनि राधे बड़भाग री ॥ बाजत ताल, मृदंग, झांझ, डफ, 

का सोबै, उठि जाग री ॥ चोवा चंदन लै कुमकुम अरू केसरि, पैयाँ लाग 
री ॥ सूरदास प्रभु तिहारे दरसन, आवत अचल सुहाग री ॥ 

३ (की राग - श्री हठी एछ्) स्थाम-संग खेलन चलि स्यामा सब सखियन 
कौं जोरि ॥ चंदन अगर कुमकुमा केसरि, बहु कंचन-घट घोरि ॥ उड़त 
गुलाल अबीर कुमकुमा, छबि छाई जनु साँझ ॥ नाहीं दृष्टि परत राधा- 
मुख, चंद निलंबर-मांझ | खेलि फाग अनुराग बढ्यौ घर, मची अरगजा- 
कीच ॥ ब्रज-बनिता कुमुदिनि-सी फूलीं, हरि-ससि राजत बीच ॥ अष्ट 
सिद्धि, नव निधि ब्रज बीथिनि, डोलत घर-घर बार | सदा बसंत वृंदावन, 
लता-लता द्वरुम डार । देखि-देखि सोभा-सुख-संपति, जिय मैं करतिं 
बिचार ॥ ब्रज बनिता हम क्‍यों न भईं, यौ कहति सकल सुर-नार ॥ फाग 
खेलि अनुराग बढ़ायौ सबकैं मन आनंद | चले जमुन अस्नान करन कॉ, 
सखा, सखी, नंद-नंद ॥ दुष्टनि दुःख, संतनि-सुख-कारन, ब्रज-लीला 
अवतार।॥ जै जै ध्वनि सुमननि सुर बरषत, निरखत स्याम-बिहार || जुगल- 
किशोर-चरन-रज मांगौं, गाऊँ सरस धमारि ॥ श्री राधा गिरिवर-धर- 
ऊपर सूरदास बलिहारी ॥ 

४ (कक राग - श्री हठी (हु) हरि-संग खेलन फागु चलीं री ॥ चोवा, 
चंदन, अगरु, अरगजा, छिरकतिं नगर चलीं री ॥ राती पीरी अंगिया पहिरे, 
नव तन झूमक सारी ॥ मुख तमोर, नैननि भरि काजर, देहिं भावती गारी ॥ 
रितु बसंत आगम रतिनायक, जोबन-भार-भरी री ॥ देखत रूप मदन- 
मोहन कौ, नंद-दुवार खरीं री ॥ कह्चि न जाई गोकुल की महिमा, घर- 
घर बीथिनि-माहीं | सूरदास सो क्‍्यौं करि बरनै, जो सुख तिंहु पुर नाहीं ॥ 
५ एक राग - श्री हठी एड) खेलति फाजु फिरति रस फूलै ॥ स्यामा 
स्याम प्रेम बस नाँचति गावति सरस हिंडोरे झूलै ॥ १ ॥ ब्रिंदाबन की जीबनि 
दोऊ नट नागर बंसीबट मूलै ॥ “व्यास स्वामिनि' की छबि निरखति नैन 
कुरँण फिरति रस भूले ॥२॥ 


धघमार के पद (] राग बिहाग ३१७ 
_धमार पंथजी लाल के पद 


१ कै राग - गौरी ए) नागर नंद दा मैनु दे दे जाँदाँ यालियाँ । बोलीयाँ 
ठोलीयाँ कह्ि-कहि होलीयाँ गावदाँ दे दै तालियाँ । तकु दा फरदां सुधर 
सलौनियाँ सोहनी खेलनि बालियाँ ॥ लसखि ललचाई लवंद लावंदाँ ॥ चोली 
दे पिचकारियाँ ॥२॥ सानू अतर अंडियाँ बडियाँ चाखियाँ रति तालियाँ ॥ 
दिल डसि लेडियाँ सितम करेदियाँ जालिम जुल्फैं कालियाँ ॥३॥ मैंने दी 
फौजै-बिच लावैदियाँ भौंहें दे चल चालियाँ ॥ रसिक सखी सौं हँसा मुख 
चुख लखि अखियाँ हौं दी सुखालियाँ ॥४॥ 


२ है राग - काफी [) ए रैंगीला रँँग डारि कै कित जादां ॥ ध्रु० ॥ 
दुरि-आंदां तनक छिप-जादां तो चोर कहादां ॥ जब जानौं जसुमति के 
ढोटा सनमुख दरस दिखादां ॥१॥ गारी गादां घेरि मिलांदां लरिकन कौं 
सिखलांदां ॥ भलै भए तुम सुघर सयांने ब्रज में लोग हँसादां ॥२॥ पकरंगा 
तेरी पणिया रँँग हो तब तो कौंन छुड़ादां ॥ निरलज निपट लाल लंगरवा 
सो सो सोगंद खादां ॥३॥ चोवा चंदन औरू अरगजा रोरी रुँँग मिलांदां ॥ 
आजु सखी “हरि दास” के ठाकुर इह बिधि धूम मचांदां ॥४॥ 

३ (कै राग - बिहाग [.श्) छोरी दे ख्याल बिच यह क्याकीता ॥ मेनूल- 
गाय छरी फूलोंदी सिरदा घूंघट खोल बेलीता ॥|१॥ पथां गुलाल आंखों 
विचमैंडी देखनदासुख छीताबेछीता ॥| सखी देखेंदी लाजमरोंदी चुंबन 
गालोंदीता ॥२॥ ऐसी न कीजे निगडनंददे कह्ेलांदा ब्रज जनदा मीता ॥ 
रसिक प्रीतम नाल हा हा खांदी हों हारी तू जीता वे जीता ॥३॥ 


४ (| राग - बिहाग (श्र) छोरी खेलत कुमर कन्हाई ॥ चोवा चंदन 
अगर कुमकुमा धरणी कीच मचाई ।|१॥ अबीर गुलाल उड़ाय ललितादिक 
शोभा वरणी न जाई || अरस परस छिरके चु स्याम को केसरि भरी पिचकाई 
॥२॥ नख सिख अंग परम रूप माधुरी भूषण वसन बनाई ॥ गिरिवरधर 
की यह छबी निरखत कुभंनदास बलि जाई ॥३॥ 

१ (हक राग हमीर ) होरि खेलति है नंदलाल ॥ इत सब सखा मंडली 
राजति उत समूह ब्रज बाल ॥१॥ बाजति सरस मृदंग ढोल ढ़फ बीना बैनुं 
उपंग ताल ॥ छिरकति कुँमकुमा और अरगजा उड़ति अबीर गुलाल ॥२॥ 
गावति गारि मगन भई गोपी मीठी परम रसाल ॥ फणुवा मिसि गिरिधर 
गहि आने लींनीं और बनमाल ॥३॥ रस बस भई सकल ब्रज वनिता अंग 
न कछु सँभाल ॥ “गोविंद प्रभु पिय की बलिहारी अंबुज बदन रसाल ॥|४॥ 
२ हक राग हमीर एड) खेलन आये हरि नंदगामतें रंग भीने बरसाने ॥ 
मृगमद मेद अरणजा चोवा सब नारी नरसाने ॥१॥ दूय ढिंग छांड भांड 
केसर मुख रिझत सुख सरसाने ॥ बिन कारज कारज कर राखे शोभित 
चख अरसाने ॥२॥ सोई अंजन विष ईशद लोचन करे मदन खरसाने ॥ 
“कृष्णजीवन' लछीराम के प्रभु माई खेल लखजीये जलथर वाने ॥३॥ 
धमार के पद राग - कल्याण 

१ हुक राग कल्याण हु.) नवल कुंवर ब्रजराय के लाल खेलत रस भरे 
होरी हो ॥ गौर स्याम तन राजहीं ओर बल मोहनकी जोरी हो ॥१॥ ऊँचे 
चढ जबटेरिया सुबल श्रीदामा भाई ॥ श्रवण सुनत सब धाईयो ओर बोलत 
कुंबर कन्हाई ॥२॥ मंदिर ते सब सज चले जाय जुरे सिंघपोरी ॥ मोहन- 
मुरली बजाईयो सुनत ब्रज वधू दोरी ॥३॥ चहुंदिशते बाजे बजे रुज मुरजडफ 
ताल ॥ दुंदुभी डिमडिम झालरी विचबिच बेणु रसाल ॥४॥ ब्रजनन सब 
एकन्न भये एक ओर ब्रजनारी ॥ गाबत गीत सुहावने हसहस देतबगारी ॥५॥ 
अरणगजा भरभर पिचकाई अंचल बीच दुराई || बलरामकृष्ण कों छिरकहीं 
वदनमोर मुसिकाई ॥६।| कोप सखा सनन्‍्मुख भये अरगजा कुंकुम घोरी ॥ 
घेरसकल ब्रज सुंदरी एक एक करबोरी ॥७॥ युवती यूथ मध्य राधिका 
उत ब्रजराज किशोरा ॥ युग शशि रूप किरण पीबें लोचन चारुचकोरा ॥८॥ 
सब सखियन मिलमतो मत्यो मोहनकों पकराई ॥ छल बल तो नहीं पाइये 
किहिं मिस पकरें जाई ॥९।॥| ललिता आगे लेदोरी मोहन लीनेघेर ॥ पियप्यारी 
गठजोरियो हसत वदन तनहेर ॥१०॥ गाल बहुत तुम मारते सुनों सखा 

वलभाई ॥ जाय कहां ब्रजराजते मोहन लेड छुडाई ॥११॥ यह बिध होरी 
खेलहीं देत सकल आनंदा ॥ गोबिंद बलबल बलजाई जयजय गोकुल 
चंदा ॥१२॥ 


२ एक राग कल्याण ([) श्रीगोवर्धनराय लाला ॥ प्यारे लाल तिहारे 
चंचल नयन विशाला ॥ तिहारे उरसोहे वनमाला ॥ यातें मोहि रही ब्रजबाला 
॥ध्रु.। खेलत खेलत तहां गये जहां पनिहारिन की वाट ॥ गागर ढोरें 
सीसते कोऊ भरनन पावे घाट ॥ १॥ नंदराय के लाडिले एसो खेल निवार ॥ 
मनमें आनंद भररह्यौ मुखजोवत सकल ब्रजनार ॥ २॥ अरगजा कुंकुम घोरके 
प्यारी लीनों कर लपटाय ॥ अचकां अचकां आयकें भाजी गिरिधर माल 
लगाय ॥३॥ यह विध होरी खेलही क्रज वासिन संग लगाय ॥ गोवर्धन 
धर रूप पर जन गोबिंद बलबल जाय ॥४॥ 


३ एक राग कल्याण #ँष्यू) ब्रजराज लडेतो गाइये लाल मनमोहन जाको 
नाम ॥ खेलत फागु सुहावनों रंग भीज रह्यो सब गाम ॥ १॥ ताल पखावज 
बाजहीं डफ सहनाई भेर ॥ श्रवण सुनत सब ब्रजबधू झुंडन आई घेर ॥२॥ 
उतही गोप सब राजहीं इत सब गोकुल नारि ॥ अति मीठी मन भावती 
देत परस्पर गारि ॥३॥ चोवा चंदन छिरकहीं उडत अबीर गुलाल ॥ मुदित 
परस्पर खेलहीं होरी बोलत ग्वाल ॥|9॥ एक सखी मोहन गहिआने प्यारी 
पकरेहाथ ॥ गोपी भेष बनाय के रचबेनी गुंथीमाथ ॥५॥ बहू रमतो कर 
सुंदरी हलधर पकरे जाय ॥ नवकेसर मुख मांडकें आयेंडें आंख अंजाय 
॥६॥ पीतांबर मुख मूंदकें निरख हँसे नंदलाल ॥| दाऊ जू आज भले बने 
कूकेंदेत गुवाल ॥७॥ सिमिट सकल ब्रजसुंदरी ब्रजपति पकरे धाय ॥ करत 
सबे मन भामतो नेंकनराखतकाय ॥८॥ तब नंदरानी बीच कियो मेवा दियो 
मंगाय ॥ पट आभूषण पहरायकें हषी केश बलजाय ॥९%॥ 

४ (३ राग कल्याण #ड्) खेलत गिरिधर फाग अति अनुराग भरे होरी 
के ॥ ग्वालन संग गोकुल गलीयन में गोहन लगे गोरी के ॥ १॥ पिचकाइन 
पलाश कुसुम जल बूका वंदन भरझोरी के ॥ बोरी रंग में अंगअंग भाव 
भरी ब्रज भामिनि भोरी के ॥२॥ 

५ (छह राग कल्याण (छ्ु) गिरिधर यमुना तट कुंजनमें खेलत फाग सुहावनों 
ग्वाल मंडली बल संगलीने आनंद प्रेम बढावनों ॥१।॥| परम रुचिर उज्ज्वल 
वसनन ले अंगअंग भेख बनाबनों ॥ अगर सहित मृगमद गोरासों अरगजा 
घोर लगावनों ॥२॥ अति सुरंग केसर के रससों हाटक घटभर लावनों ॥ 
रत्न जटित पिचकाई भरले ब्रज वधु बनवर धावनों ॥३॥ नवसत साज 
सिंगार राधिका रूप अनूप दिखावनों ॥ ब्रज नारी सब जोर साथले सन्मुख 
गुलाल उडावनों ।|४॥ सौरभ अधिक अबीर सेतसों भरभर मुठी चलावनों ॥ 
हो हो हो हो बोल सखिन संग लाल गुलाल उडावनों ॥ पटह झांझ झालर 
आवजडफ ताल मृदंग बजावनों ॥ राग कल्याण जमाय सप्रस्वर तान मान 
सों गावनों ॥६॥ मधुमंगल बोल्यो हलधरसों अब कहामतो उपावनों ब्रजबनि 
तनकी सयना आगें केसेंक ढोय बचावन ॥७॥ तब बल दाऊ मतो रच्यो 
मन ललितानेंक बुलावनों वदिये चतुरजो दाव विचारे चित्तकों यह सिखावनों 
॥८॥ सुन मधु मंगल ललिता टेरी नेंक यहां लों आवनों || मेजिय मांज 
उपाय बनायो करिये तुम मन भावनों ॥९॥| तब हरि हित ही बोली हसकें 
यह निश्चय ठहरावनों ॥ तुम सब दूर रहो ठाडे ब्हे हमही स्याम पकरावनों 
॥१०॥ छल बल कर पकरेजु अचानक कीनों सकल खिलावनों ॥| सुबल 
श्रीदामा आदि सखा सब याहा को जो मिलावनों ॥११॥ मनमोहन संभ्रम 
सन्मुख व्हे बोलत बोल सुहावनों ॥ सखा यूथ में देखी ललिता ठाडी करत 
जनाजनों ॥१२॥ प्रीतम कोंपकरन दोरी राधा गद्यो स्यथाम सुख छाबनों ॥ 
नयनन नेन मिलत मुसिकानी रहतन नेह॒दुरावनों ॥१३॥ युवती सब मिल 
झुंडन गावत गारी द्वंद मचावनों ॥ सुर ललना सब देख थकित भई कोन 
पुंन्य ब्रज पावनों || १ 8॥ प्रमुदित मनसों अष्टयामजुर राधा पति हिलडावनों ॥ 
यह रस तजजे और जो चाहे सोतो जन्म गमावनों ॥ १ ५॥ कोकविवरणिसके 
या सुखकों देखत दुख बिसरावनों || शुकपिक मोर मधुप गण बोलत ऋतु 
वसंत हुलसाबनों ॥ १६॥ सुन बिनती सुत नंदरायके फगुवा बहुत मंगावनों ॥ 
यह जोरी अब चल चिरजीयो ब्रजनित हो हु बधावनों ||१७॥ राधा कृष्ण 
अमृत रस सागर क्यों घट होय समावनों ॥| गोकुल चंद चरण पंकजरज 
निशदिन तन लपटावनों ॥१८॥ 

६ (की! राग कल्याण एक) होरी खेलत मदन गोपाल संग लिये ब्रजबाल ॥ 
छिरकत आन परस्पर हरखत किलक देत करताल ॥ १॥ बाजत डफ मृदंग 
ओर ताल विचविच वेणु रसाल ॥ प्यारी लई घन सारकी झोरी पियहि 
अबीर गुलाल ॥ २॥ ललिता चंद्रावली मतोकर पकरे स्याम तमाल ॥ रामदास 
प्रभु फगुवा दीनों श्रीगिरिधर मणिलाल ॥|३॥ 


७ एक राग कल्याण रु) अरगजा गुलाल छिरकत वल्‍लभ लाल के संग ॥ 
अतर गुलाब ओर चोवा चंदन कुंकुमा भरत पिचकारी लाई ब्रजनारी सब 
विविधि भांत सों बहुरंग ॥१॥ वरणवरण अंबर तन पहरे आभूषण अति 
विचित्र छबि गावत सरस सुरतान मानसों पुलकित अंग ॥ वलल्‍लभ पिय 
सनन्‍्मुख निरखत हें सब ज्यों चकोर चंदा तन चितवत नयन निरखत उपज्यो 
प्रेम अनंग ॥२॥ 


८ (है राग कल्याण एड) हरि संग हो हो हो होरी खेलत राधा गोरी ॥ 
तरूणी समूह तरणि तनया तट मंडित मोहन जोरी ॥ १॥ नब ऋतुराज समाज 
सहित बहुरंग लता द्वमफूले || मोर मराल मधुप कोकिल कल कूजत आनंद 
मूले ॥२॥ बानिक विपिन विलोक युगलवर हर्षित हैं हिय मांही ॥ रच्यो 
खेलन ब फाग रसिकवर कल्प तरूवर छांही ॥ ३॥ बाजत वेणु मृदंग चंगमुख 
चंग अना गतिलावें ॥ नायक निपुण कनक बरणी तरूणा तारी देदे गावें 
॥9॥ एक सखी बन वेष स्यामको संग सखा सब सोहें ॥ चेत गीत बडुभांत 
बेनकल सुनत श्रवण मनमोहें ॥५।| अति अद्भुत युगटोल परस्पर बोल वदत 
मनभाये ॥ कोटि अनंग अंग पावत सुन जेर सग्रंथन गाये ॥६॥ विविध 
सुंगध अरगजा दुंहंदिश रंग बढ्यो अति भारी ॥ परम प्रवीण सुघर घातन 
मोहन वृषभान दुलारी ॥७॥ रुपे सुभट रणधीर उभयदल छल बल टरत 
न टारे ॥ छिरकत भरत बचावत विहसत रूप यौवन मदभारे ॥८॥ नयनन 
सयनन विवश किशोरी लाल गहे भर कोरी || सहचरी गण भरभर पिचकाई 
हो हो हो कर दोरी ॥९॥ मृणमद साख जवाद कुंकुमा सुभग सीसतें नावे ॥ 
नायक नाम पलट पिय को प्रभु डांगन वसन बनावे ॥| १ ०॥ मोहि रहे ब्रजराज 

सांवरे अंग बनी रंगसारी ॥ राजत दीठ बचावत भाजत निजतन निर्खत 
नारी ॥११॥ टेढी पाग पीतपट शोभित ग्रीव गौर भुजदीने ॥ कीरति कुंवर 
बनी राधापति त्रिय नंद सुत कीने ॥ १ २.। ललितादिक सींचत सुख नयनन 
भूषण पलट बनाबे ॥ रीझरीझ तृण तोर मुदित मुख मोर हंसें कछ गावें 
॥१३॥ शारद सकुच निरख दंपति सुख वर्णन कों मति थोरी ॥| स्याम 
निकुंज विहारिण प्यारी प्रीतम नवल किशोरी ॥१४॥ 


९ (एक. राग कल्याण (59) खेलत होरी लाल संग लियें ब्रजकुलके बाल ॥ 
ब्रजकी पोरी खोरी ब्रजराज की दोरी सबहिन कों छिरक कर फेंट गुलाल 
॥१॥ ब्रजकी नारी मारी देंदे गावत हँसत गुवाल ॥ यह विध ब्रज रंग छायो 
सुंदर रसिक रसाल ॥श॥ 

8० क्र राग कल्याण (डर) होरी खेलत कुंज विहारी ॥ संग लिये केसर 
कुंकुम भर पिय पर प्यारी डारी ॥१॥ चोबा चंदन अगर अरगजा चरचित 
ब्रज की नारी ॥ तक तंक छिरकत मोहन कों किलक देत करतारी ॥२॥ 
मदन गोपाल गहे श्रीराधा हम हि वेहु फगुवारी ॥ श्रीमिरिधर लाल दियो 
तहां सर्वस्व रामदास बलहारी ॥३॥ 

११ छक्के राग कल्याण 5७) खेलत मनमोहन होरी अति रस रंग भीने ॥ 
गाय गाय और रीझरीझ मीठी मीठी तानन लीने ॥१॥ काहूको हार तोर 
काहूकी भुज मरोर काह्ूकी कंचुकी के बंद छोर दीने ॥ कृष्ण जीवन लछीराम 
के प्रभु देखे कोटि मदन की छबि छीने ॥२॥ 

१२ छक्के राग कल्याण हज्र) मोमन यह व्यापी पकर मोहन पेंवैर लेहूं ॥ 
सब सखियममें छिपजो चलों पाछेंते दौरि जाय अंजनवेहूं ॥१॥| कर गहि 
पीठ गढाय कुचनसों कान पकरकें गुलचा देहूं ॥ कृष्णजीवन लछीराम के 
प्रभुपें मनभायो हों फगुबा लेहूं ॥२॥ 

१३ (कटे राग कल्याण ए.ह) लिये सकल सोंज होरी की नवल किशोरी जू 
नयनन में ॥ सेत अबीर स्याम तागर सुत नेह फुलेल सन्‍्यों नयनन में ॥१॥ 
कुटिल कटाक्ष छूटत पिचकाई प्रीति रंग भरभर नयनन में ॥ लाल गुलाल 

अरुण अरुणाई मिलवत ललित सखी नयनन में ॥२॥ विहंसन फगुवा 
देतलेतहें सहचरी हूं न लखे नयनन में ॥| रस भीजे रीझे पिय प्यारी जगन्नाथ 
पूरण नयनन में ॥३॥ 


१४ (ही! राग कल्याण एड) कर हो हो होलें रे खेलत पिय डारत पिचकारी ॥ 
बाढ्यों हे राग रंग परण गति सहत गावत नीकी तान देतारी ॥१॥ केसर 
रंग भर भर जु चलावत आवत सोह़े लाजत नारी ॥ एक भर छिरकत 
नयनन में भीजत रंग तन तन रही रंग सारी ॥२॥ 

१५ (ऐ राग कल्याण [[8) खेलोंगी पिय संग होरी खेलोंगी ॥ नव निकुंज 
ठाड़े मोहन के उर गूंथि कुसुम माल मेलोंगी ॥१॥ होरी की पून्यों पूरण 
शशि प्रेम सिंधु रस झेलोंगी ॥ रस बश व्हे निधरक ब्रजपति सों आरज 
पंथपण पेलोंगी ॥२॥ 

१६ (कै राग कल्याण (श्ब) माई होरी खेले कान्ह कुंजन में झुंडन में 
या गोकुल के ग्वेंडें ॥| ढीठलबार कह्यो नहिं मानत वह परच्यो हे सबन 
के पेंडें ॥१॥ कंचन की पिचकाई कर लिये डोलत अपनी ऐंडें ॥ कृष्ण 
जीवन लछीराम के प्रभु पिय तोरत लाज की मेंडें ॥२॥ 

१७ (हु? राग कल्याण एड) हो होरी के खिलार हो जु चतुर संभार हमारी 
बार ॥ रंग सुरंग तुम हम पर डारत सन्मुख ले मुख ते घुंघटटार ॥१॥ 
डरत न टरत भरतही आवबत नेंक न छांडत मेरे घरको द्वार ॥ कृष्ण जीवन 
लछीराम टरो किन नातर खैहो गार ॥२॥ 


१८ (है राग कल्याण (डर) खेलत फाण लाल रंग भीने ॥ तेसेई सकल 
सुघर लरका बने बलदाऊ संग लीने ॥|१॥ बाजे बजत विविध बहु भांतन 
ताल मृदंग झांझ कठताल ॥ आबज रुंज मुरज डफ वीना सुर मंडल मुख 
बेणु रसाल ॥२॥ दुंदुंभी मदन भेरि सहनाई पंच शब्द मिल घुरत निसान ॥ 
मह॒वर ढोल सहनाई घोरवसु नियत कान ॥३॥ इतनायक ब्रजराज लडेंतो 
उत्त चंद्रावलि नारी ॥ कोकिल स्वर मिल गावत झुंडन रीझ देत चोंखन 
सों गारी ॥४॥ सुंदर बनी कनक पिचकाई ऋरणजा के सर कुंकुमा घोरी ॥ 

मृगमद मलय कपूर आदि सोंधो जवाद छिरकत मुख मोरी ॥५॥ सुरंग 
गुलाल उडावत झोरी ग्वाल सखा समूह इकठोरी ॥ हो हो हो हो होरी 
बोलत देख देख लालन की ओरी ॥६॥ ब्रज सुंदरी मतो मत्यो आपस 
में क्यों हूं लालन लीजे घेरो ॥ जब दोरी सब मिल एकन्न व्हे सेनन प्यारी 
के नयनन हेरी ॥७॥ पकरे जाय यसोदा नंदन झकझोरत मोतिन दयो हार ॥ 
मुरली झटक प्यारी कर पीवत मुखसों मुख मधु धार ॥८॥ रस वशभये 
रसिक दोऊजन सुध न रही कछु तिहिं अवसर तन ॥ अंग अंग प्रति अमित 
माधुरी वे जाने के ऊनहीं को मन ॥९॥ तब चंद्रावलि काजर ले के आंजे 
पियके नयन संभार || शोभा निरख एक टक व्हे तन मन धन कियो बलहार 
॥१०॥ यह भांतन जू सकल ब्रजसुंदरि करत आपने मनको भायो ॥ प्रेम 
मुदित अखिल गुण पूरण रसिक राय तहां रसही पायो ॥ १ ६॥ फगुवा लियो 
दियो सर्वस्व तहां प्रफुल्लित मन तहां देडि असीस || जसोदा नंदराय व्रजभूषण 
लाल चिरजीबो कोटि बरीस ॥१२॥ सोंधे सब फब रह्यो मनोहर तेसो ही 
शोभित सावल अंग ॥ मानो मदगज घस रंग संभारद्यो करिणी यूथ लिये 
अपने संग ॥१३॥ यह विध खेलत सब मिल ब्रजमें आनंद सिंधु बढ्यो 
चहुंओर ॥ प्रेम ममन निरखत लालनकों नहीं जानत कीने निस भोर ॥१४॥ 
अतिही उत्साह भरी ब्रजरानी करत आपही बहु सनमान ॥ मागन देत 
अमोलिक भूषण पट अंबर कंचन मणिदान ॥ १५॥ क्‍यों वरनें मन हीन छीन 
बल लीला जल निधि परम रसाल ॥ गिरिधर पिया वल्लभ श्रीविट्ठल चरण 
कमल रज प्राण आधार ॥१६॥ 


१९ (ह्रीं राग कल्याण (श्झ) सब ब्रज के सिरताज नंद सुत होरी खेलें ॥ 
सुबल सुबाहु श्रीदामा मधु मंगल युवती दल पेलें ॥१॥ कमलन मारजु होत 
परस्पर सुख समूह अति झेलें ॥ मधुर सुगंध केतकी ले लें मानो कामकी 
सेलें ॥२॥ ताल निसान पटह बाजेंबाजें मधुर मृदंग धा घिलांग घेलें ॥ 
स्याम बजाय मधुर मुरली रव खणगमृण मुनि मन ठेलें ॥३॥ अबीर गुलाल 
कुंकुमा चोवा छिरकत करें बहु खेलें ॥ महँक रह्यो सोंधो चहुंदिशतें चली 
सुगंध की रेलें ॥8॥ अकेले कर पकरे बलदाऊ घिरि आईं सब छेलें ॥ 

अंग विचित्र बनाय स्बनके नयनन काजर मेलें ॥५॥ छुडाय लये फगुवा 
दे जसोमति मदन नृपति के झेंले ॥ खेलत रंग रह्मो अतिभारी विशद कीरति 
फेलें ॥६॥ घोष नृपति सुत स्थाम तमाल राधाजू माधवी वेलें ॥ खंजन 
मीन लजावत रसभरे सुंदर नयन वडेलें ॥७॥ खेलत फाग घरकों चले सब 
गावत गीत पहेलें ॥ पिय प्यारी दोऊ श्रमित भये कड़े गोविंद माला ले 
मेलें ॥८॥ 


२० (है राग कल्याण 8) अरि माई हो होरी हो होरी ॥ एसी चंचल 
चाल चोरी काम चली हे मानो रोरा रोरी ॥ १॥ विथुरे वार सारंग ले संभारत 
भीजत पीठ तरक गई चोरी ॥ वेनीके फुंदना बिराजत सबहीं चली मानो 
दोरा दोरी ॥२॥ उडत गुलाल अबीर सुरंग स्यामा स्याम भीनी रंगजोरी ॥ 
कृष्ण जीवन लछीराम के प्रभुसों होय रही झकझोरा झकझोरी ॥३॥ 
२१ (न राग कल्याण (घर) लाल तुम खेलो होरी भर मुठी डार गुलाल ॥ 
चोवा चंदन ओर अरगजा अबीर लिये भर झोरी ॥१॥ बाजत ताल मृदंग 
अधोटी वीन बजावत ध्वनि थोरी ॥ सूर स्याम रस वश कर लीने राधा 
नवल किशोरी ॥२॥ 


२२ (है राग कल्याण +) खेलत नवल वल्लभ पियहोरी ॥ राजत हैं 
सब सभा सहित अरू जुरि आईं नवल किशोरी ॥१॥ रही ढर पाग लाल 
भाल पर अरू अनुराग रंणसों चोरी ॥ रत्न जटित सिरपेच जगमगे रह्यो 
रवि निरख डोर रथ तोरी ॥२॥ चूनी चोली चुपरि चतुराइन चतुर नायक 
तन पहरे सोरी ॥ विविध भांत सों धोता ऊपर वरन सके एसो कबि कोरी 
॥३॥ मृगमद साख जवाद अरगजा ओर कपूर केसर ले घोरी ॥ दामिनिंसी 
कामिनि प्राण वल्‍लभकूं आई छिरकेत हसत मुख मोरी ॥४॥ मृदंग तालडफ 
बीन बजावत नाचत गावत हैं मा ओरी ॥ रह्यो अबीर छाय चहुंदिशते लसत 
हैं कनक वरण तन गोरी ॥५॥ होत प्रसन्न निरख भक्तन तन मृदु मुसकाय 
लेत चितचोरी ॥ भई रस मणन बदत नहीं काहू हें अलबेली वेश न थोरी 
॥६॥ श्रमित जान जब करत आरती तनमन प्राण न देत अकोरी ॥ मुरली 
प्रभु वल्लभ सुख निरखत रति पति व्हे गई मति बोरी ॥७॥ 

२३ (क_कै राग नायकी 8) तुम बिन खेंल न रुचे लगार सुन्दर यार हो 
तुम हो सुधर खिलवार ॥| नारी सब मिल गावत आवत पिचकारीन की 
मार ॥१॥ द्वार द्वार फग॒ुवा के कारण रोक रहन ब्रजनार ॥ अंतर्यामी 
आनंददाता सुरप्रभु नंदकुमार ॥२॥ 

२४ (कक राग कल्याण (8) आवो मिलि ब्रज की नारी होरी धूम मचाऔ ॥ 
चंदन वंदन कुमकुम लै मोहन मुख लगावो तारी दे गारी गाओ ||१॥ केसर 
कनक पिचकारी भरले करन धाओ ॥ 'हरिकिसोरि! सनमुख होय धारसौ 
धार मिलाओ ॥श॥ 

२५ (कक राग कल्याण एड) ऐसे ना होरी खेलिए हो कन्हैया यह नहिं 
खेलन कौ ढंग ॥ मैरी आँखिन में गुलाल उड़ावति आप बचावति अंग 
॥१॥ आईं अचानक पकरति पहुँचौ कौन करै तेरौ संग 'कृष्णनीबन लछीराम' 
के प्रभु कैसें पतिये ए छिनु-छिनु औरे रंग ॥५॥ 

२६ (कै राग कल्याण (डर) ख्लेलति हरि ग्वाल-सँग फागु रँँग भारी ॥ 
इक मारत इक तारत, इक भाजत इक गाजत, इक धाबत इक पावत, 
इक आवत मारी ॥ इक हरषत, इक लरखत, इक परखत घातहिं कौं, 
लोचन सु गुलाल डारि, सौंधें ढरकाबै ॥| इक घूमत संग संग, इक न्यारै 
है बिहरत, टरत दाँव दीबेकौं, वै जो नहिं पावै | इक गावत इक भावत, 
इक नाचत इक रांचत, इक कर मिरदंग ताल, गति-गति उपजाबै ॥ इक 
बीना इक किन्नरि, इक मुरली इक उपंण, इक तुंबुर इक रबाब, भांति सौ 
बजाबै।॥ इक पटहा इक गोमुख, इक आउझ इक झल्लरि इक अमृतकुंडलिकौं, 
इक डफकर धारें ॥ सूरज-प्रभु बल-मोहन, संग सखा बहु गोहन, खेलत 
वृषभानु-पौरि लिये जात टारै ॥ 

२७ (करी राग कल्याण हड्र) जमुना तैं हों बहुत रिझायौ ॥ अपनि सौंह 
दिय नंद-दुहाई, ऐसौ सुख मैं कबहुँ न पायौ ॥ मिले मातु पितु-बंधु स्वजन 
सब, सखनि-संग बन बिहरन आयौ ॥ आज अनंत भगवंत धरनि-धर, 
सुबस कियौ प्रिय गान सुनायौ ॥ भयौ प्रसन्न प्रेम-हित तेरे, कलिमल हरे 

जु इहिं जल नहायौ ॥ अब जिय सकुच कछू मति राखहि, माँगि सूर अपनौ 
मन-भायौ ॥ 
२८ (|| राग कल्याण हु) नंद कुंवर रंग गहर-गरबीली ॥ निस दिन 
पिय संग लागी डोलति छकी छबीली ॥१॥ ताहीं तें मान करति सबहिन 
तैं अंग अंग रूप-रसीली | 'सरस रंग' रस जानति सब बिधि तू ही सुघर- 
नवेली ॥२॥ 


राग भूपाली 


१ (हर राग भूपाली एड) होरी खेले री नंद कौ नंदन सुखदाई ॥ रंगमंगे 
ग्वाल बाल सब नांचति कहा कहें सुंदरताई || १॥ किन्नरी झाँझ ताल ढ़फबीना 
मुरली महुवर बाजति माई ॥ चोवा चंदन अरगजा कुंमकुम मृगमद केसर 
नीर मिलाई ॥२॥ गोपन करन कनक पिचकाई सुरंग गुलालन फैंट भराई ॥ 
हँसि हँसि बरखति जुबती जूथ पै बंसन लेति तरुनी तब धाई ॥३॥ प्रीतम 
आंनि गहे प्यारी तब कर तैं मुरली लई छिनाई ॥ फगुवा मँगाई दियो सबहिन 
कौं तब ही जाई मुरली भलैं पाई ॥४॥ देति असीस उलटि गोपी जन यह 
ब्रजराज करो ब्रजराई ॥ चढ़े बिमान इंद्रादिक आये कुसुमन की बरखा 
जु कराई ॥५॥ गोप बधू तन बारति सब ब्रज मंगल गाई ॥ तिष्ठिं अवसर 
तन मन धन प्रफुलित 'रघुबीर' बारनें जाई ॥६॥ 

१ छह राग ईमन (ड्झ) एरी चलौ सखी तहाँ जैये ॥ नव निकुंज में खेलि 
मच्यौ है रंग-रंग रंगनि रंगैयै ॥|१॥ तजि अभिमान समुझि मन सखिरी, 
स्याम मिले सुख पैयै || अरसपरस, आलिंगन लै लै चुंबन अधरन दैये 
॥२॥ करौ सिंगार सुभग तन गोरे मोतिन मांग भरैये || सारी सेत पहिरि 
त्तनसुख की, ओलि गुलाल भरैयै ॥३॥ “रसिक' प्रीतम प्यारे सौं मिलिए 
अंतर भाव जनैयै ॥ इष्ि बिधि फागु सुहागु सखी री आनंद सिंधु बढ़ैये ॥४॥ 


२ (कै राग ईमन [द्लि! छिपि जिनि जैयो हो बनवारी ॥ खेलनि आँई 

हैं ब्रज नारी ॥ बहुत सुगंध, लाईं अंग लावनि निकसी चतुर खिलारी ॥ १॥ 
बा दिन तुम सौं बोली नाँही लै सुगंधि आँखिन में डारी ॥ म्हों मांडे बिनु 
जानि न वैहौं, 'सूर” प्रभु सौंह तिहारी ॥श॥ 
३ (क? राग ईमन एड) लाल रस मांते हो खेलति डोलत फाग ॥ संग 
लिये गोकुल के लरिका उड़वति बिबिधि पराग ॥ १॥ कोऊ लियें पिचकाईं 
छिरकति कोऊ कुंमकुम जल लाग ॥ कोऊ अबीर गुलाल उड़ावति मैं न 
रूकायौ माग ॥२॥ कोऊ मधुरे सुर बैंनु बजावति कोऊ मचावति राग ॥ 
“रसिक' प्रीतम प्यारी संग बिहरति कंचन मिल्यौ है सुहाग ॥३॥ 
9 (है राग ईमन हैँडु) हम-तुम मिलि दोऊ खेलें होरी नव निकुंज में 
जैये ॥ अबीर गुलाल कुमकुमा केसरि रंग परस्पर नैये ॥ और सखी कोऊ 
भेद न जानति ग्वालनि हूँ न जनैये ॥ “परमानंद” स्वामी-संग खेलत मन- 
भावत सुख पैये ॥ 
५ एक्ली राग ईमन एड) माई री होरी खेलनि जाईये जहँ खैलति नंद कुमार ॥ 
राग रँग अरु सुर संगार बाजति मृदंग धु धु कार ॥१॥ रँँग भरे औ रंगन 
सौ छिरकति पिचकारिन सौं देति है मार ॥ 'कृष्ण जीवन लछीराम' के 
प्रभु कीं मुख मांड्यो हौ अरू दैउ गारि ॥२॥ 

१ (है राग रायसों $.) सकल कुंवर गौकुल के निकसे खेलन फाण ॥ 
हरि हलधर मध्य नायक अंतर अति अनुराग ॥ १॥ ओलन बुका बंदन रोरी 
हरद गुलाल ॥| बाजत मधुरे महुबर मुरली ओर डफ ताल ॥२॥ कनक 
कलश केशर भरे कांवर किंकर कंध ॥ ओर कहाँ लग कहिये भाजन भरेहें 
सुगंध ॥३॥ हँसत हँसावत गावत छिरकत फिरत अबीर ॥ भीज लगे तन 
शोभित रंगरंग रंजित चीर ॥४॥ फूलन की कर गेंदुक करत परस्पर मार ॥ 
छूटत फेंट लटपटी बिखर परत घनसार ।|५॥ कोलाहल ग्वालन को सुन 
गोपिका अपार ॥ टोलन टोलन निकसी कर सोल्हे शूृंगार | रूप माधुरी 
जिनकी कविपें वरणी नजाय ॥ तिन्‍्हे सची रती रंभा पगह्दू परत लजाय ॥७॥ 

अति सरस स्वर गावत कोऊ झील कोऊ घोर ॥ तिन्हे सुन्यौ नहीं भावत 
बीना नाद कठोर ॥८॥ ललित गली गोकुल की होत विविध विध केल ॥ 
अगर सहित कुंकुम की चली धरणी पररेल ||९॥| गयो गुलाल गगन चढ 
भये सुर सदन सुरंग ॥ मानो खुर खेह उड़ी है सेना सजी अनंग ॥१०॥ 
वन्यों वनिता बदनन पर कृष्णागर को पंक ॥ परिपूरण चंदन ते मानो च्वे 
च्वे चल्‍यो कलंक ॥११॥ छिरकत हरि ना ना रंग शोभित गोपिन गात ॥ 
मानो उमग्यो अंतरतें अंचल प्रेम चुचात ॥१२॥ बोले श्वाल बराती हमारे 
हरि को व्याह॥ दुलहनि गोपा किशोरी ॥ मोहन सबको नाह ॥१३॥ यह 
सुन गोपी कोपी हलघर पकरे जाय ॥ अंजनदे दृण छाँडे मृगमद मुख लपटाय 
॥१४॥ बहोर सिमिट सब सुंदरी घेरे मदन गोपाल ॥ कनकदली मंडलमें 
शोभित तरुण तमाल ॥१५॥ तब वृषभान किशोरी हरि भर लीने अंक ॥ 
कही न जात ता सुख की मानो निधि पाई रंक ॥|१६॥ वरण सके को 
हरिके अगणित चरित्र विचित्र ॥ जिहीं तिहीं भांत गदाधर रसना करों 
पवित्र ॥१७॥ 

२ (कक राग रायसों ड्झू) मिल जु डंडा रस खेलहीं नंदराय जू की पोर ॥ 
आनंदसों मनभर रह्यौ नवल किशोरी किशोर ॥१॥ लटकत फिरत रणमगे 
इत गोपी उत ग्वाल ॥ मानो छुटी मदन की मत्तगजन की ढाल ॥। २॥ गारीदेत 
सुहावनी इत सब गोपिका नार ॥ उत सब होलें बोलें बालक नंदकुमार 
॥३॥ बाजे बहुविध बाजें ताल मृदंग उपंग ॥ झांझ झालर किन्नरी मुरली 
डफ मुखचंण ॥४॥ चोवा चंदन छिरकहीं अबीर गुलाल सुरंग ॥ खेलत 
खेल गह् गह्मो लाडली लालन संग ॥|५॥ मृगमद केसर घोर कें लीने कर 
लपटाय ॥ ओचका आवत दूरतें भाजत मुखहि लगाय ॥६॥ तब वृषभान 
दुलारी पकरे मदन गोपाल ॥ मानो कंचन वेली लपटी स्याम तमाल ॥७॥ 
झूमरही चह्ंदिशते नेंक न राखत लाज ॥ मानो भूतल उदयो नक्षत्र सहित 
उड़राज ॥|८॥ काजरलोचन आंजकें कटिपट लेंहि उतार || आलिंगन पियदेत 
हैं ये सब ब्रजकी नार ॥९॥| गिरिधर अधर सुधा को कोऊ पीवत न अघाय ॥ 
हा हा खाउतो छांडें प्यारी कों सिरनाय ॥|१०॥ झटकत गहि मोतिन लर 
बूझत चिबुक उठय ॥ मन मान्यों फगुवा लियो पीतांबर दियो आय ॥१ १॥ 

श्रीणोकुलगाम सुहावनों कीनी बहुविध केलि || चिरजीयो दूल्हे दुलहनि मिल 
मन्मथ दलपेलि ॥ १ २ सिमिट सकल ब्रजवासी सूरसुता चले न्हान || विमल 
वसन तन पहरे देत बिप्र न बहुदान ॥१३॥ कुसुम वृष्टि सुरपति करें लीला 
देखें आय ॥ श्रीवल्लभ चरण प्रतापते कृष्णदास मुखगाय ॥ १ ४॥ 

३ (डी राग रायसों ड) खेलन कों स्यामाजू चली गिरिधर पियपास ॥ 
नवसत्त साज सिंगारहीं चंदमुखी मृद्हास ॥ १॥ सखी जुरी चहंदिशतें लेखेलन 
को साज ॥ ज्यों करिणी मदमाती ढूंढत मद गजराज ॥२॥ बीनर बाव 
किन्नरी वाजत मृदंग सुचंग ।| ललितादिक मध्य स्यामा गावत सब मिल 
संग ॥३॥ श्रवण सुनत गिरिधर पिय श्रीस्यामा को राग | अंकभरे प्यारीकों 
लूटत परम सुहाग ॥७॥ करसों करजोरे बैठे कुंज कुटीर ॥ ललित लता 
गुच्छन में वोलत मधुकर कीर ॥५॥| केसर मृगमद रोरी सुरंग गुलाल अबीर ॥ 
पियप्यारी मिल खेलत छिरकत चंदननीर ।।६।। बीरी खात खवावत हरखत 
मुख हसदेत ॥ आलिंगन अति रससों कंठ भुजा भरलेत ॥७॥ कुंज महल 
में क्रीडत दंपति अति सुखरास | यह लीला नितगाबे अतिवड भागीदास ॥ ८॥ 
४ एक राग रायसों 8) निकसे खेलन होरी हलधर गिरिधरलाल ॥ सुबल 
सुबाहू श्रीदामा संग सख्ा व्रजबाल |॥१॥ बन ठन बन ठन निकसे चले 
यमुना के तीर ॥ चोवा चंदन मृगमद फेंटन भरे अबीर ॥|२॥ करन कनक॑ 
पिचकाई केसर भरी कमोर | उड़त गुलाल सुरंग रंग मानो उनयो घनघोर 
॥३॥ गयो हे गुलाल ऊंचोचढ द्रमभये सकल सुरंग ॥ वाजत भेरि दमामा 
आवज ताल मृदंग ॥४॥ सुन ग्वालिनि कोलाहल निकस चली ब्रजनारि ॥ 
झुंडन मिल आईं सबदेत भामती गारि ॥५॥ करन पोहोपन वलासी करत 
परस्पर मार ॥ अचरा ओट पिचकारन मारत धारसोंधार ॥६॥ सिमिट 
सकल ब्रज सुंदरी कर गुलाल अंधियारी ॥ घेरले गई लाल कों ललिता 
भर अंकवारी ॥७॥ नयनन अंजन आंजकें मृगमद मुख लपटाय ॥ हो हो 
होरी बोलत हँस कर ताल बजाय ॥|८॥ स्यामा के नील वसनसों जोरत 
गांठ बनाय ॥ दोऊहें अति सुंदर यों कहि लेत बलाय ॥९| छीनत मुरली 
कर तें एक लकुटिया छिनाय ॥ एक कहत तुम फगुवा देहु हमें ब्रजराय ॥ १ ०॥ 

मैवा बहुत मंगाई भूषण वसन अमोल ॥| देत असीस सकल गोपीजन अंचल 
ओल ॥११॥ चिरजीयो यह जोरी युग युग गोकुल गाम ॥ विलसो सदा 
यह सुख श्रीवृंदावन ठाम ॥१२॥ गोवर्धनधर विहरत यह बिधफाग विलास 
श्रीवल्लभ श्रीविद्दन पदरज गाबत्त दास ॥१३॥ 
५ (कक राग रायसों पक) ऊँचौ सौं गोकुल गाँम जहँ हरि खेलति होरी ॥ 
चलौ सखी देखनि जाई पीया अपने कौं चोरी ॥१॥ बाजति ताल मृदंग 
और किन्नर की जोरी ॥ इत गोपीन को झुंड उत्ते हरि हलधर जोरी ॥२॥ 
बूका सुरँग गुलाल उड़ावति भरे भरि झोरी ॥ गाबति दै दै गारि परसपर 
भाँमिनि भोरी ॥३॥ नबल छबिले लाल तनी चोली की तोरी ॥ राधा जू 
चली रिसाई ढीठ सौं खेले को होरी ॥४॥| खेलन में कैसौ मान सुनौ बृषभानु 
किसोरी ॥ 'सूर' सखी उर लाई हँसति भुज गहि झकझोरी ॥५॥ 
६ (शी राग रायसों ६ैश्र) होरी कौ सुख अद्भुत मोपै बरन्यौ न जाई ॥ 
अति आनंद हुलसति मन प्रेम परसपर छाई ॥१॥ प्यारी राधा सँग जुरि 
जुरि सब ब्रजनारी आई ॥ ग्वाल बाल नैंदलाल जु मन में सबु सुख पाई 
॥२॥ अबीर गुलाल अरगजा कुँमकुमा छिरकै रँँग ॥ कुंज कुटिर में बैठे 
राधा गिरिधर सँग ॥३॥ ललिता श्रीमुख माँड़े अंजन नैन बनाई ॥ तारी 
दै सब नारी मुख सौं होरी गाई ॥४॥ राधा प्यारी दुलहिनि दुल्हे नंदकुमार ॥ 
सीस सेहरौ सोहै छबि लागति जु अपार ॥५॥ गारी गावैं हिलिमिलि बरसाने 
की नारी ॥ बाजे बहु बिधि बाज"ैं सब मिलि दै कर तारी ॥६॥ कर सौं 
कर तब जोरे फिरि भाँवर लेति ॥ अँचल ले दोऊन के गाँठि सबै मिलि 
देति ॥७॥ आरतो कर ललिता जु सुख सौं मंगल गाई ॥ देति असीस 
सबै मिलि सूरदास” बलि जाई ॥८॥ 

१ फूट! राग जेजेवंती (9) माई आज तो मोहन संग रंगभरी खेलोंगी ॥ 
लोकलाज पायनसों पिछोंडी पेलोंगी ॥१॥ निंदरोंगी आरज पंथ नैंकु न 
डरोंगी ॥ निधरक अंकवार पिया को भरोंगी ॥२॥ केसर के रंग रंगीलो 

करोंगी ॥ बेसरि मोती काजें फगुवा को अरोंगी ॥३॥ ललित त्रिभंगी रस 
ढरन ढरोंगी ॥ रति पति रण ब्रजपति सों लरोंगी ॥४॥ 


२ (कर राग जेजेवंती (9) होरी खेलन आईं आज हो हो हो हो होरी 
सरसानी मधुवन की नारी ॥ अपने पतिन तज तज थांई ॥१॥ घेर लयो 
गोकुल चहूंओर ते हरि पकरवे की लाह लगाई ॥ ग्वाल बाल सब भये 
हैं दुचिते ललिता गहि हलधरजू को लाईं ॥२॥ आतुर वश जब भये लालजू 
भूल गये सबही चतुराई ॥ ऐसी मार परीहे परस्पर नंदपौरि यमुनां तांई 
॥३॥ फेंट पकर कोऊ फणुवा मांगत कोऊ बंदन रोरी लेधाई ॥ अंचल 
की ढाल मुख ऊपर नयन थकी सेनन बान चलाई ॥४॥ नवसत साज चली 
सजनी सब मनो छूटे गज गहे हें लुगाई ॥ “सूरदास” हलधर दोऊ रोके 
लगहु गुहार गोपाल गुसाई ॥५॥ 

३ (है राग जेजेवंती (8) फाग अनुराग भरे खेलतहें गिरधारी एक युवती 
मध्य राधा सुकुमारी ॥ फेंटन अबीर भरे संग संग रंग करें लिये हाथ 
रंग भरी कनक पिचकारी ॥१॥ वाजत मृदंग ताल भेरि दुंदुभी रसाल वेना 
बीन डफ सहनाईं ध्वनि सुखकारी ॥| उत्सव गोपीजन परम मुदित मन हँस 
हँस रसभरी गावत मीठी गारी ॥२॥ आय जुरे दोऊ टोल आनंद हृदे कलोल 
छिरकत गोपगण देख देख ब्रजनारी ॥ झोरी भरले गुलाल उडवत व्रजबाल 
मच रही गगन चहूं दिश अंधियारी ॥ ३॥ ताही समें प्यारी धाय पकरे मोहन 
जाय गह्ि छल बल आंख आंजत अनियारी ॥ अंग अंग लपटाय लये लाल 
उरलाय यह छबि निरखत दास जन बलहारी ॥४॥ 


४ (| राग जेजेवंती (ड) होरी खेलेरी नंदको नंदन सुखदाई ॥ रणमगे 
ग्वाल बाल सब नाचत कहा कहें सुंदरताई ॥|१॥ किन्नरी झांझ ताल डफ 
बीना मुरली महुवर बाजत माई ॥ चोवा चंदन अरगजा कुंकुम मृगमद केसर 
नीर मिलाई ॥ २॥ गोपन करन कनक पिचकाई सुरंग गुलालन फेंट भराई ॥ 
हँस हँस वरखत युवती यूथ पर वंसन लेत तरूणी तब धाई ॥३॥ प्रीतम 
आन गहे प्यारी तब करते मुरली लई छिनाई ॥ फगुवा मगाय दियो सबहिनकों 
तबही जाय मुरली भलें पाई ॥४७॥ देत असीस उलट गोपीजन यह ब्रजराज 

करो ब्रजराई || चढ विमान इंद्रादिक आये कुसुमन की वरखाजु कराई ॥५॥ 
गोपवधू तन वारत सब ब्रजजन संग लगाई ॥ तिहिं अवसर तन मन धन 
प्रफुल्लित रघुवीर वारनें जाईं ॥६॥ 

५ (ही राग जेजेवंत्ती (8) फाग अनुराग भरे खेलति है गिरिधारी इक 
जुबति मधि राधा सुकुमारी ॥ फैंटन अबीर भरे संग सखा रंग भरै लिये 
हाथन रैंग भरी कनक पिचकारी ॥१॥ बाजति मृदंग ताल भेरि दुंदुभि रसाल 
बीना बैनु ढफ सहनाई धुनि सुखकारी ॥ उत सब गोपी जन परम मुदित 
मन हँसि-हँसि रस भरी गावति मीठी गारी ॥२॥ आई जुरे दोऊ टोल आनँद 
हिये कलोल छिरकति गोप गन देखि-देखि ब्रजनारी ॥ झोरी भरि लै गुलाल 
उड़वती ब्रजबाल मचि रही गगन चह्ूं दिस अँधियारी ॥३॥ ताही समैं प्यारी 
धाँई पकरे मोहन जाई गहि छल-बल आजि अँखियाँ अनियारी ॥ अंग- 
अंग लपटाई लाल उर लाय लये, यह छबि निरखति 'दासजन' बलिहारी ॥४॥ 

९ ही राग दरबारी कान्हरो [्ु) हा हा ब्रज नागरि आखें जिन आंजो 
॥ध्रुग। जो आंजो तो आप आंजिये ओर हाथ जिन देहो ॥ ह्ाांसि हानि 
दुडं विध जोखो समझ बूझ किन लेहो ॥१॥ सुन हें मेरे सख्ा संग के 
हस हंस देहें तारी ॥ बडे खिलार कहावत हें हरि आंख कराई कारी ॥२॥ 
परम प्रवीण जान पिय जिय की मृदु मुसिकाय निहारी || कृष्ण जीवन लछीराम 
के प्रभुकों रीझ भरत अंकवारी ॥३॥ 

२ (| राग कान्हरो (थु) खेलत फाण राग रंग बाजे मृदंग धाधि लंग 
ओर आन आन बाजे ॥ कंचन की पिचकाई सु केसर भरकें करन लाई 
बरण बरण वसन साजें ॥१॥ सुन सुन ब्रज वनिता बाडिर निकस निकस 
आय ठाडी भई लाल भरवेकों तिनसों वचन कहत लाजें | काहूकों पटपीत 
गहावत काहूकों निरख मन मनावत वुंदावन चंद विराजें ॥२॥ 


३ (| राग कान्हरो ईष्ड) अरी होरी खेलन जैयें सांवरे सलोनेसों ॥ बडे 
बडे माट भराय केसरसों पिचकाइन छिरकैयें ॥१॥ खेलत खेलत रंग रह्यो 

अबीर गुलाल उडैयें ॥ नंददास प्रभु होरी खेलत आनंद सिंधु बढ़ैये ॥२॥ 
४ (की! राग कान्हरो हु) हो हो होरी ब्रजमंडल मोहन खेलें स्यामा स्याम 
विराजत विविध भांत भुजमे लें ॥१॥ दुडं दिश दुंदुभी बाजें मुर॒ज डफ मुरली 
सरस सुहाई ॥ तार तार कठतार कर में छूटी अनंग दुहाई ॥२॥ कोऊ 
गावे कोऊ नृत्य करें कोऊ देय असीस सुधंग अंग दिखाबे ॥ कोऊ चंचल 
गति उरपति परले नयनन अंग नचावे ॥३॥ आसपास युवतिन की माला 
वीच फिरत बनवारी ॥ मानो जलज कलिन में अलि मिल सुंगध हितकारी 
॥७॥ सघन कुंज वुंदावन अंतर फाण विचित्र बनायो ॥ मानों अखिल लोक 
को सर्वेस्व हरि यह वार जनायो ॥५॥ यह विध छबि सों क्रीडत कान्हर 
वरसाने की पौरी ॥ मुरारिदास प्रभु की सुंदरता गोप वधू भई बौरी ॥६॥ 
५ (हक राग कान्‍्हरो हँड़्ु) मैं जब जानूंगी सुधर खिलैया होरी खेलन 
मेरें आबोगे ॥ हमरी चुनरीया रंगनिभिजोई अपनी पाग बचाओगे ॥१॥ 
चोवा चंदन अगर अरगजा मृगमद सोंधो उडाओगे ॥ जाऊं लाल बलिहारी 
तिहारी अपुनो कीयो पाओगे ॥२॥ 

६ एक राग कान्हरो (७) आज ब्रजवधु ब्रजनाथ वृंदावन में ताल बांसुरी 
बजावें हो | सबही को मन हुलास राग कान्हरो गावें हो ॥६॥ चोवा चंदन 
ओर अरगजा अबीर गुलाल उडावें ॥ केसर कुंकुमा पिचकाई भर भर छिरके 
ओर छिरकावें ॥२॥ सूर के प्रभु कों गण गंधर्व जीव जिते सुरनर मुनि 
सब देखन आवें हो ॥ हरख हरख कें तन मन धन वारत विमाननते पुष्प 
वृष्टि कराबें हो ॥३॥ 

७ छक| राग कान्हरो [ह) रंग भर खेलत हें हरि होरी ॥ रत्न जटीत 
पिचकाई कर लीये छिरकते नवल किशोरी ॥१॥ ललिता प्रीतम को मुख 
मांडत केसरसों रंग बोरी ॥ विचित्र विहारि विहारिन परस्पर आनंद सिंधु 
झकोरी ॥२॥ 

८ (कै राग कान्हरो ्) मोसों होरी खेलन आयो ॥ लटपटी पाग अटपटे 
पेचन नयनन वीच सुहायो ॥१॥ डणर डगर में वणर वणर में सबहि के 

मन भायो ॥ आनंद घन प्रभु कर दृण मीडत हँस हँस कंठ लगायो ॥२॥ 


९ (कक राग कान्हरो (ड्ठ) होरी खेलत लाल ललना संग ॥ विविध बन 
बन आंईं जुर ब्रज युवती बहु रंग ॥१॥ प्रथम देख हरि तन विथकित भई 
मूरतिवंत अनंग ॥ नयन बाण लागत उर अंतर भई विकल सब अंग ॥२॥ 
त्ज कुल लोक लाज तन की सुध कर मर्यादा भंग ॥ उमग उमग विलसें 
प्रीतमसों बांध गुलाल उछंग ॥३॥ कर विचार मति चारू सबे मिल अपने 
अपने संग ॥ जुरी जाय हरि सुधा सिंधुसों बढी प्रवाह मानों गंग ॥४॥ 
कोऊ लेकर पकर पिय को कर नृत्य करे थेई थुंग ॥ कोऊ पिय निज भुजसों 
भुज भर भेटे उरज उतंग ॥५॥ कोऊ बजावत वेणु मधुर स्वर कोऊ सरस 
उपंग ॥ कोऊ कर कठताल बजाबत कोऊ मृदुल मृदंग ॥६॥ कोऊ ठाडी 
पिय मुख निरखत गहि भुज लता लवंग ॥ कोऊ लेन उगार धरत मुख 
पीय कपोल पर अंग ॥७॥ कोऊक निकट जाय प्रीतम के मृदु बजाय मुख 
चंग ॥ कर कटाक्ष हँस हँस उत चितवत जीत्यो दृगन कुरंग ॥८॥ चंचल 
चपल कहांलों वरणों मेट्यो मान तरंग ॥ अंग नखसिख प्रकट देखियत 
सिर मुक्ताफल मंम ॥९॥ कबहुंक देख देख पिय को मुख नाचत सकल 
सुधंग ॥ बीच वीच वचन विविध मुख बोलत कूजत मानों बिहंग ॥१०॥ 
कबहुंक मुख सरसिज पर फेरत अति चंचल द्रण भृंग ॥ कबहडंक धाय अधर 
रस पीवत चित उपज्यो रति रंग ॥११॥ यह विधि पिय संग खेलत मेट्यो 
डसी मेन भुजंग | अति रसमद कछुट्ि नहिं जानत भई भाव पर पंग ॥१२॥ 
यह लीला सुमिरत रसिक मन हरि पद रति अति अनिषंग ॥ श्रीवल्लभ 
पद कमल विमल मति गावत उठत तरंग ॥१३॥ 

१० (| राग कान्हरो (ड्) खेलत फाण नंद नंदन ओर वृषभान दुलारी 
इतही गोप गण उत युवतीजन लोक लाज तज देत परस्पर गारी ॥१॥ 
वाजत सुर मंडल पिनाक वीना स्वर भेरि सरस सहनाई रुचिकारी ॥ अमृत 
कुंडली मदन भेरि ओर राय गिड गीडी पटह निसान हमारी ॥२॥ सरस 
फुलेल मेल मिल अंबर एक एक तन रहि न संभारी ॥ सुंदर करन कनक 
पिचकाई भर भर छिरकत सन्मुख व्हे गिरिधारी ॥३॥ तब ले ले वंसन 

कर धाई राधा संग सब गोकुल नारी ॥ चहुंदिशते सब घेर हरि पकरे 
गोप बालक देत किलकारी ॥४॥ अंचल पकर चंचल दृण पोंछत अंजन 
ले आंजत आंख ढरारी ॥ गांठ जोर तृण तोर कमल मुख ऊपर सब मिल 
देत अपन पोवारी ॥५॥ फगुवा को मिस कर आंकों भर क्रीडत कुंजन कुंज 
विहारी ॥ तोलों ले भाजी मुरली ललिता करते पुन उलट गदह्मों अचरारी 
॥६॥ तब बोली राधा हम फग्रुवा लियो करत बीच मुकरत कहारी ॥ तोक 
मंगाय दियो फगुवा हस कहत सबनसों मुरली देहु हमारी ॥७॥ उडत युलाल 
सुगंध घोख में परम रंग बाढ्यो अति भारी ॥ वरखत फूल देवगण हरखत 
प्रेम मगन व्हे निरख जात बलहारी ॥८॥ देत असीस सकल गोपीजन चिर 
जीयो ब्रजराज सदारी ॥ जाके राज करत निशदिन आनंद घोख मे होहु 
सकल सुखकारी ॥९॥ यह विध खेल फाग अनुराग बढ्यो आये नंद की 
पोर जहांरी॥ आये मन भाये सबके रघुवीर देख बल बल जात तहांरी ॥8०॥ 

१ (ऐड राग नायकी इ) ब्रज में खेलेरी धमार मोहन प्यारोरी नंदको ॥ 
संग बनी रस ओपी गोपी कह्मो न परत कछु बाढ्यो या सुख सिंधु उड़चंदको 
॥१॥ वाजत ताल मृदंग उपंग किन्नरी ऊपर बाढ्यो सुख आनंदको ॥ नंददास 
प्रभु प्यारे कौतुक देखत ओर शोभा गिरिधर मेन फंदको ॥२॥ 

२ (कक! राग नायकी एड) नारी गारी दे गई वे माई हो हो होरी आई ॥ 
मदन मोहन पिय बांसुरी बजाई श्रवण सुनत गृह तज जुरधाई ॥१॥ चंद्रावलि 
अंजन ले आई पकर मोहनजु की आंख अंजाई ॥ फगुवा विन दीयें कैसें 
जेहो धोंधी के प्रभु कुंवर कन्हाई ॥२॥ 

३ (कै राग नायकी [[) होरी रंग भर गावें सोई खिलार डफ लिये बजावें ॥ 
गाय गाय के रंग उपजावे जोई रीझे ताकों फेर सुनावे ॥१॥| सबे अरगजे 
मरग जे बागे नयन से न दे रस उपजावे ॥ कहियत नायक दक्षण-लक्षण 
आप गदाधर नाम कहावे ॥२॥ 

४ (है| राग नायकी एुछ) लाल गुलाल की मार रस भरे खेलत हरि होरी ॥ 


धमार के पद (7 राग नायकी ३३७ 


रत्न खचित पिचकाई सोंधे भर छिरकत नवल किशोरी || १॥ ललिता मोहन 
को मुख मांड्यो केसर सॉपट बोरी || विचिन्न विहारी विहारिण परस्पर 
आनंद सिंधु झकोरी ॥२॥ 

५ (| राग नायकी एह) आलीरी भरत मोहन जित तित मोकों गोहन 
लाग्यो डोले ॥ मांडत वदन अबीर मुठीले औचक आय अनबोले ॥१॥ 
हों दृष्टि बचाय चलत हटसों पट गहि घुंघट खोले ॥ गिरिधर उर धर 
सब रस लीनों वस कीनी बिन मोलें ॥२॥ 

६ (कक राग नायकी एह) खेले खेले मोहन कुंज गली ॥ रंग रंगीली वृषभान 
सुता संग राजत बहुत अली ॥१॥ ताल मृदंग बांसुरी वीना मधुरे मिल 
बजावत चली ॥ तेसोही स्वर गावत सब सुंदरी रंग रंग रली ॥२॥ कर 
गुलाल राधे जब छिरकत शोभित मानों कमल कली ॥ कुंज विहारी जू 
अरणगजा केसर छिरकी भांत भली ॥३॥ सर सरिता खगण मृण सुन मोहें 
सबहिन अपनी गति बदली ॥ गुण रूपके पिय प्यारी को मुख निरखत 
हैं सगली ॥४॥ 

७ (कं! राग नायकी ु) खेलेरी धमार मोहन प्यारी नंद को ॥ संग बनी 
रस ओपी गोपी कह्मयो न परत कछु बाढ्योरी सुख सिंधु उड़चंद को ॥१॥ 
बाजत ताल मृदंग उपँग किन्नरी ऊपर बाढ्यो सुख आनंद को ॥ ननन्‍्ददास 
प्रभु प्यार कौतुक देखत और शोभा गिरिधर मैन फँद को ॥२॥ 

८ (कै राग नायकी (थ्झ) लाल गुलाल की धूम मची है रसभर खेलत 
है हरि होरी॥ रतन जटित पिचकाई कर लिये छिरकत रसिक नवल किसोरी 
॥१॥ ललिता प्रीतम को मुख मांड्यो केसर सो पट बोरी॥ “बिचित्र' बिहारी 
देखि रीझे परस्पर आनंद सिन्धु झकोरी ॥२॥ 

९ (ही राग नायकी ड्झ) सुनी डफ दौरी आई बाल कहां जेहो लाल ॥ 
मुरली छिनाई लई स्यामजु बेंदी दीनी भाल ॥ १॥ काहु कर अरगजा लीनो 
काह्ु कर अबीर गुलाल ॥ कोऊ अंगुरिन करि आंजत अंजन कोऊ पहरावत 
माल ॥२॥ भली भई हरि नीके पाये पूजबत मनके ख्याल ॥ “नंददास' 

प्रभु छांड़ि हठीले टूटेगी मोतिनमाल ॥३॥ 

१० (के राग नायकी *#) होरी खेलियै हो जुबती बूंद में जाई ॥ अनुरागी 
पागी जु प्रेम सों नब जोबन अधिकाई ॥|१॥ एकु-एकु तैं नवल निपुन बनी 
मनमथ मद अकुलाई ॥ ब्रज तरूनी हरनी दूृण आईं करिनो गति समुहाई 
॥१॥ रहि न सकें रोकें ठोकें हूँ निकसे अति अकुलाई ॥ नब नागरि नब 
नागर तासौं भूषण बसन बनाई ॥३॥ अंतरंग दस छैकु सखी पै कुँमकुम 
कलस भराई ॥ सुरँग गुलाल लये ओलिन में सौंधे मुठी बधाई ॥9॥ सनमुख 
श्री बृषभानु नंदिनी नख सिख लखि छबि छाई ॥ बारि पुहुप अंजुली प्यारी 
पै पुनि-पुनि लेति बलाई ॥५॥ ललिता बूझति कौंन गांम और अपनों नाम 
बताई ॥ अबलौं मिली न कबहूँ देखी चपल दृगंचल माई ॥६॥| सखी संग 
की अधिक सयानी बोली मृदु मुसिकाई ॥ नंद गॉम नंद रावर ही में बसें 
परम पद पाई ॥७॥ राधे जू कों सोंज फाग की पठई जसुमति माई ॥ 
पुलकित तन कीरति सुकुमारी तन-मन मोदन माई ॥८॥ अरी भद्द सुनि 
सुंदर तेरो रूप अनूपम माई ॥ स्याम अंग में सहज लुनाई हरि की परति 
लखाई ॥|९॥ तब स्यामा मधि मृगमद मलयज प्यारी उर लपटाई ॥ कठिन 
उरज पानि परसत हीं जायो अनंग तन आई ॥१०॥ केसर खोर संवार 
भाल दै बंदन बिंदु बनाई ॥ कोमल कर कर सुभग कपोलन सुरंग गुलाल 
लगाई ॥११॥ फिरि कर लई कुँमकुमा रंग सौं भरि कनक पिचकाई ॥ 
तकि-तकि सब ब्रज जुबती छिरकी बहुत अबीर उड़ाई ॥१२॥ ता धूंधरि 
में नव स्याम जू प्यारी उर लपटाई ॥ आलिंगन परिरंभन दीनौं गुपत प्रीति 
प्रकटाई ॥ १ ३॥| हियै हरखि अति बढ्यों दुहुँन के पूरी मन के भाई ॥ ब्रजनारी 
गारी माबति हैं आनंद राई मल्हाई ॥१७॥ पलट भेख निज नंद लाड़िले 
हो हो बोले आई ॥ आधिक बार अति चतुर ग्वार सब रही अति अचरज 
पाई ॥१५॥ अद्भुत हास मच्यो जुबतिन में रंग रह्मो सरसाई || काल्हि 
हमारे बगर सबै तुम खेलौ दैडा रस आई ॥१६॥ यह बिधि खेलति फिरति 
सकल ब्रज फागुन के गुन गाई ॥ “ब्रजपति! चरन कमल रज बंदित ब्रज 
जन सीस नबाई ॥१७॥ 


धमार के पद 70 राग अडानो ली 


११ (डु राण नायकी ६ होरी कान्‍्ह पियारी रणमगे होरी खेले री ॥ 

उड़त गुलाल मानो अरुन उदित रवि कमल कनक की बेले री ॥१॥ जमुना 
तट द्रुम कुसुम माधुरी करी सुगंध की रेले री ॥ 'ब्रजाधीश' प्रभु अलि 
धुनि गावत गावत रतिपति छबि पेले री ॥ २॥ 


धमार के पद - राग अडानो 


8 (३ राग अडानो | गावत धमार आई ब्रज की सुकुमार नार ॥ 
चित्र अंकित डफ संवार तृण टकोर अंगुरी ढार बजवत रिझवार ग्वार ॥ १॥ 
सुन निकसे सुघरराय अर्भ कलीने बुलाय शंख शूंग चंग उपंग महुवर बंसी 
सहनार ॥ घुघरु घंटा घडियाल कंस ताल कठ ताल दुंदुभी मृदंग राग रंग 
होत नंद द्वार ॥२॥ चोवा मृगमद गुलाल मुख मंडित किये गोपाल केसर 
के सुत न पुंज कंचन कर सीसवार ॥ पिचकाई करन लाई धारा छूटत 
सुहाई सहचरी समीप आय छिरक रही हार हार ॥|३॥ अति विचित्र बाल 
मित्र विरहत मिल युवति युथ गावत हैं सुर संयुत होरी के गीत गार ॥ 
मुरारी दास प्रभु गोपाल फणुवा दीनो संभार दे असीस उलट चली रूप 
माधुरी निहार ॥४॥ 

२ (छह राग अडानो &) आवें रावल की ग्वार नार गोकुलते खेल ॥ 
शिथिल अंग लज्जित मेन मोहन रंग रंगे नयन पीक लीक अरचि एन किये 
रति केल ॥ १॥ अंस न अवलंब पांति प्रफुल्लित लपटात जात हसन दशन 
कांति जुडी ज्यों न रही फेल | पुलकित इत रोम पांति सोंधे सब सग बगात 
कैसर के रंग सिंधु प्रेम लहरि झेल ॥२॥ सब वेश नव किशोरी मनन्‍्मथ की 
मटक मोरी प्रीतम अनुराग फाग बाढी रंग रेल ॥ ब्रजपति रिझ बार पाय 
अचयो रस मन अघाय भोन गोन काज राज हंस न गति पेल ॥ ३॥ 

३ (हु! राग अडानो () नंदल्ाल खेलें फाण सब मिल भर भर अबीर 
गुलाल ॥ एक गोरी एक सांवरी सूरत करत नये नये ख्याल ।।8॥ प्यारी 
कर कठताल बजावत बिच बिच मोहन मुरली रसाल ॥ रसिकराय रस वश 
भये खेलत मोहि रही ब्रज बाल ॥ २॥ 

४ कै राग अडानो (एड) गावें धमार तान तरंग वाजें उपंग चंग खेलत 
फाग रंगे ॥ केसर चोवा गुलाल ले आईं ब्रज की बाल कंचन तन विविध 
बसन मोतिन भर मंगे ॥१॥ सोंधो ले मुख लगाय नयनन काजर सुहाय 
परसत सब अंग सुधा सिंधु मिली गंगे ॥ वल्‍लभ पिय रस विलास केलि 
कला सुख निवास तन मन धन नोछावर वारों कोटि अनंगे ॥२॥ 

५ छक्के राग अडानो (है) खेलत हें ब्रज में हरी होरी ॥ व्वाल बाल ललना 
संग लीने देत कूंक मिलब्रज की खोरी ॥१॥ अरणजा वाद कुंकुमा केसर 
चंदन बंदन रोरी ॥ सरस फुलेल अबीर अरणगजा सुरंग गुलाल लियें भर 
झोरी ॥|२॥ सुर मंडल मुख चंग पखावज विच मुरली मधुर ध्वनि थोरी ॥ 
श्रवण सुनत आई ब्रज सुंदरि संग लियें वृषभान किशोरी ॥३॥ गावत फाग 
राग केदारो नाचत रंग भरे दुइं ओरी ॥ तिहिं अवसर पकरे श्रीदामा आंजत 
नयन कहत हो होरी ॥४॥ रत्न जटित आभूषण अंबर और दई हँस पीत 
पिछोरी ॥ देत असीस चलीं सब गोपी नंद सुवन युग युग जीवोरी ॥५॥ 
कुसुमन वृष्टि करत इंद्रादिक आये खेल फेर सिंघ पौरी ॥ गोकुल नाथ 
वारत तन मन धन बल बल बल बल की नोरी ॥६॥ 

६ (कक राग अडानो (रु) ए नैना नैननि सौं खेले होरी ॥ लाल लाड़िली 
गुलाल उड़ावति पलकन की करि झोरी ॥ १॥ ऊघरत, मूँदत मुठि चलावति, 
कर-कर बैनन चोरी॥ “हरिबल्लभ' प्रभु खेलैं होरी आनंद सिंचु झकोरी ॥२॥ 
७ (हक राग अडानो (5) खेलै-खेलै मोहन कुंज गली ॥ रैंग-रंगीली बृषभानु 
सुता सँग राजति बहुत अली ॥१॥ ताल मृदंग बाँसुरी बीना मधुरे मिलि 
बजावति चली ॥ तैसोही सुर गावति सब सुंदरि रंग-रंग रली ॥२॥ कर 
गुलाल राधे जब छिरकति सोभित मानौं कमल कली ॥ कुंज बिहारी जू 
अरणजा केसर छिरकी भाँति भली ॥३॥ सर सरिता खग मृग मुनि मोहें 
सबहिन अपनी गति बदली ॥ गुन रूप पिय प्यारी को मुखर निरखति हैं 
सगली ॥४॥ 


८ (कह राग अडानो ) नवरंग पिय नवरंग़ प्यारी सौं बनि-ठनि हिलमिलि 


धमार के पद ( राग अडानो ३४१ 


खैलें फाज ॥ नवरँग पीत-बसन नवरँँग कटि किंकिनी नवरंग लालसिर 
बनी है पाग ॥१॥ नवरँग सखा संग बजावत ताल मृदंग, नवरँग राधिका 
ठाड़ी है बाम भाग ॥ '“नँददास' प्रभु छाँटति छिरकति रस भरे गावैं अडानौ 
राग ॥२॥ 


९ (हक राग अडानो ईड्ज) हों आज होरी खेलौंगी नैंद-महर के लाल सौं ॥ 
चोवा चंदन मृगमद केसर भरौंगी अबीर गुलाल सौं ॥ १॥| कंचन की पिचकाई 
भरि छिरकावौंगी मदन गुपाल सौं ॥ 'ब्रजपति” के संग खेलौंगी सब निस 
विलसौंगी रसिक रसाल सौं ॥श॥ 

१० (छ# राग अडानो (छ) हरि सैंग चलो खेलिए होरी ॥ औसर बड़ौ 
लाज तजि गावति हो-हो होरी कहौ री ॥१॥ देर जाई जहाँ हरि खेलति 
लोक बेद कॉनि ढहो री ॥ हास बिल्मस प्रफुलित कमल मुख इकटक निररिब 
प्रमोद लहो री ॥२॥ एसे समैं बिना हरि संगम घर रहिबो लगति विष 
सौ री ॥ सब ब्रत छाँड़ि अनन्य पुष्टि पथ एकु ब्रत काहे न गहौ री ॥३॥ 
पिय की प्रीति जानि अपुने जिय आनि एकु रस ले निबहौ री ॥ जा विनु 
चल्ने इक छिनु नाहीं ता कारन सब क्‍्यौं न सहौ री ॥४॥ वीतति है छिनु 
छिनु जोबन सुख अति दुरलभ सखी समौ यह होरी ॥ कहा विलंब करत 
हो पिय ढिण जैवे को ब्रज नारि अहो री ॥५॥ चलो दिखाऊ मोहनी मूरति 
यह आनँद अनत कित होरी ॥ अंग अंग की अमित माधुरी पीवति यह 
गुन धरन चहौ री ॥६।॥| अब ही प्रगट भयौ है यह रस भागणिन बहुरि नहिं 
लहौ री ॥ सुंदर स्याम मिलो नीकै करि काहे को तन ताप दहौ री ॥७॥ 
अब लग यह ब्रज माँहि विलसीबों सपने हूं मैं हुतो न होरी ॥ जाई जूरौ 
अपुने जीवन सों जीवन कौ फल आजु लहौ री ॥८॥ यह बिधि बचन सुनति 
ब्रजनारी चली बाई खेलनि सुख होरी ॥ श्री बललभ पद रैनु 'रसिक' ध्यान 
धरों यह दुरलभ होरी ॥९%॥ 


११ (हक राग अडानो ईछु) होरी खेलति रंग रह्यो हो ॥ चोवा चंदन अगर 
कुंमकुमा बिथिनि जात बद्यो हो ॥१॥ आँखिन में जिनि डारौ मोहन कितनी 
बेर कहयौ हो।| सखियन सबै सिखाई राधिका तब नंदलाल गहयौ हो ॥५॥ 


३४२ धमार के पद (८ राग केदारो 


ये बातैं अब सुधि करौ मोहन बेचन जात दह्यो हो || अबीर गुलाल अरगजा 
डारयो, सब नंदलाल सह्यौ हो ॥३॥ अरस-परस पिय के सँग बिहरति 
तन कौं ताप गयौ हो ॥ बौहौत कहा अब कहत “गदाधर” लोचन लाख 
लक्यौ हो ॥४॥ 

१ छक्के! राग केदारो ु) ब्रज में होरी खेलें नंद नंदन जग बंदन ॥ उतही 
गोप मध्य बल मोहन इत शोभित राधा तरुणी गन ॥१॥ तन सुख पाग 
लाल सिर राजत केसर रंग वागो पहरें तन ॥ सारी सरस लाल कसूंभी 
रंग पहरें राधा तन प्रफुल्लित मन ॥२॥ सनन्‍्मुख दीठ जोर दोऊ जन प्रकट 
करत उरको सनेह घन ॥ अति अनुराग भरे खेलन कों आईं जुर किलकत 
दुहंं टोलन ॥३॥ जब गोपाल बहुले देत सखीन बहुभांत अतोलन ॥ कनक 
कलश केसर के रंग भर पिचकाई तकत छिरकत सबन ॥४॥ तब राधा 
चंद्रावलि शोभित ललितादिक बोले तिहि छिन ॥ ले ले कर बंसन धांई 
मुख मांडत ले केसर सुंदर घन ॥५॥ ताल मृदंग भेरि महुवर डफ ढोल 
आदि बाजें सब बाजन ॥ चंग उपंग बांसुरी विच बिच बाजत पैरि सुनत 
ध्वनि न कोऊ कानन ॥ ६॥। चोबा मेद जवाद साख गोरा मृगमद एक करन ॥ 
अगर अरगजा अंबर घस घस अतर कुंकुमा सों लागे मलन ॥७॥ कर 
विचार ललितादिक मन में पकरे जाय रबक संकरषण ॥ ले अबीर कीनों 
गुलाल सम विविध भांत रति लागे करन ॥८॥ एक ओर हलधर ब्रज बालक 
एक ओर युवती सब यूथन ॥ वीच वीच ध्वनि राख दुह्ं दिश गारी देत 
गोप गोपीजन ॥९॥ फगुवा के मिस ललितादिक ऐंचत मुरली ओर पीत 
वसन ॥ मोल मंगाय विविध भूषण पट देत सबन फगुवा नंद नंदन ॥१०॥ 
नहान चले यमुना सुंदरवर कोटी काम मद लगे दलन | चढ विमान न 
देखत बरखत कुसुम सुर भूले घरन ॥१ १॥ अंचल वार वार मुख निरखत 
सुंदर स्याम कमल दल लोचन ॥ तिहिं अवसर रघुवीर धीर पै वार-बार 
लागे जल पीवन ॥१२॥ 


२ (| राग केदारो ँ्) खेलत मोहन राधा होरी ॥ इतही गोपिका जुर 

जुर आंई उत ग्वाल मंडली चांचर जोरी ॥१॥ पिय प्यारी पर प्यारी पिय 
पर अबीर गुलाल की झोरी ॥ कृष्णदास बल जाय इन पर स्यामा स्याम 
की बनी हे जोरी ॥२॥ 

३ (है राग केदारो (श्र) रसकों रसीलो लाल एंडोई डोलै ॥ ब्रज की 
बिथिनि बीच होरी खेले ।। केसर रंग अरगजा घोरै, पिचकाईन रँग रैले ॥१॥ 
सखी समाज झुंडन बीच रँँग रह्मों गुन प्रबीन रस काम को पेले ॥ 'सरस 
रँग” पिय रस भरी राधे सुघर तान सँग झेले ॥२॥ 

9 (हम! राग केदारो ईँछ्ु) रूषि के खेलति मोहन राधा होरी ॥ इत हि 
गोपिका बनि-बनि आँई उत ग्वाल मंडली चाँचरि जोरी ॥१॥ पिय प्यारी 
पै प्यारी पिय पै डारति अबीर गुलाल की झोरी ॥ 'कृष्णदास' बलि जाई 
जुगल पै स्यामा स्याम की बनी हैं जोरी ॥२॥ 

५ ुक राग केदारो ६8) रसिक गोवर्धन धरन खेलत होरी संग लिये 
बृज बालक हरि हलधर की जोरी ॥१॥ चले सूर सुता तीर बूंदावन माई ॥ 
बाजत मृदंग उपंग चंग बांसुरी सहनाई ॥ झांझि डफ ताल भेरि लागत 
सुहाए ॥ मानो अनंग द्वार बाजत बधाये ॥|३॥ उड़त गुलाल रंग अबीरन 
झोरी ॥ तारी दे दे कह्ेत सब बोलो हो हो होरी ॥|४॥ किलकारी दे दे 
नाचे ज्वाल रंग भरे ॥ कंचन पिचकाई रंग भरी कर धरे ॥५॥ बरसाने 
की ग्वालिनी सुनि सब आई ॥ गोरी अति भोरी सब बनी एकदाई ॥६॥ 
तिनमें दामिनी सो छ्वे सोहे सकुमारी ॥ चंद्रावली अरू वृषभान दुलारी ॥७॥ 
टोलमि टोलनि घेरि चहुँदिसा आई ॥ पकरे सबन मिलि कुमर कन्हाई ॥८॥ 
चंद्रावली गहेवलि सखा सब भाजे ॥ कुम कुम मुख मीडिवो लोचन आजे 
॥९॥ कनिक कलस केसरि भरि सीस नाए ॥ तारी दे कहेत हम तुम भले 
पाए ॥१०॥ सोंधो मुख लपटाए मन भाए कीने ॥ फणुवा ले मन मान्यो 
पाछे जान दीने ॥११॥ मोहन की गूथी रचि फूलन सो बेनी, मुरली लई 
स्यामा मृण नैनी ॥8२॥ ललिता रूचि सों पेहेराई तनसुख सारी लालन 
को पीत पटू आप लीयो प्यारी ॥१३॥ पिय को प्यारी को गांठि जोरि 

जु बनायो, निरखि निरखि सखीय सुख पायो ॥|१४॥ यह सुख गुढ़ रस 
कह्ेत न आवबे, श्री बललभ श्री बिद्डल पद बलि दास गावे ॥१५॥ 


६ (कै राग केदारो (छठ) होरी या बगर में माच रही री हों पनिया भरनि 
कैसें जाँऊ री ॥ लाज लिये मेरे घूंघट पट की हों कैंसेक निकसन पाँऊ 
री ॥१॥ मिसिह्दि मिसि रँग भरति साँवरों तिन सौं कहा कहाँऊ री ॥ नागरी 
कान्ह छूबे जिनि मानौं न्‍्याव कहति सब गाँव री ॥२॥ 

१ (फ़कै राग बिहाग $ह) रंगन रंग हो हो होरी खेलें लाडिलो ब्रजराज 
को ॥ सांवरे गात कमल दल लोचन नायक प्रेम समाज को ॥१॥ प्रथमहीं 
ऋतु वसंत बिलसे हुलसे होरी डांडो रोप्यो ॥ मानों फाग प्राण जीवन धन 
आनंदित सब ब्रज ओप्यो ॥२॥ मृगमद मलय कपूर अगर केसर ब्रजपति 
बहु घोर धरे ॥ सरस सुगंध संवार संग दीये रंगन कंचन कलश भरे ॥३॥ 
प्रेम भरी खिलवारन के हित सुख के साज सिंगार कियें ॥| भाग्य अपार 
जसोदा मैया बार-बार जल वार पियें ॥४॥ भई हे रंगीली भीर द्वारन प्रीतम 
दरशन कारनें ॥ अब बन ठन निकसे मंदिर तें कोटि मदन कीये वारनें 
॥५॥ फेंट भराय लई जननीपें आज्ञा लई ब्रज ईंशतें ॥ नंदराय तब रत्न 
पेंच रचि बांध्यो गिरिधर शीशतें ॥६॥ तापर मोर चंद्रका सोहे ग्रीव ढरन 
लहकात हैं ॥ मदन जीत को बानो मानों रूप ध्वजा फहरात हें ॥७॥ तेसेई 
सखा संग रंग भीने हरख परस्पर मन मोहे ॥ वरण वरण युवतिन के कमल 
मानों अंबर दिन मणि संग सोह़े ॥८॥ आनंद भर बाजे बाजत हैं नाचन 
मधु मंगल रंग किये || हरि की हसन दशनन की किरण नयनन की ढरन 
मन मोहि लिये ॥९॥ कोऊ द्वारे कोई चढ अटा कोऊ खिरकिन वदन सुहाये ॥ 
गोकुल चंद्रमा देखन को मानो चंद्र विमानन चढ चढ आये ॥१०॥ अबीर 
गुलाल उडाय चले देखत जेसें सब कोऊ हरखे ॥ छिरकत फिरत छेल 
नवरंगी कहा कहिये रस नव घन बरखे ॥१ १॥ राधा दृष्टि परत नहीं मोहन 
निरख नयन मन घूमें हों ॥ सनन्‍्मुख क्ल॑ पिय कल्पतरूवर महाभाग्य रस 
फल झूमेहो ॥१२॥ प्रमदा गण मणि स्यामा रसिक शिरोमणि सों खेलन 

आई ॥ दुह्ूंदिश शोभा उमग रंग मच्यो ॥ मान वेणु ध्वनि लाई ॥१३॥ 
नयनन बेनन खेलत वधू गेंदुक नवलासिन मार मची ॥ कमल नयन कर 
ले पिचकाई मृण नयनन सेनन भ्रृंड नची ॥ १ ४॥ छिरकी छेल छबीली भांतन 
मन हरणी जोबन बारी || सब अंग छींट बनी पिय वसनन फुलीं छबि फुलवारीं 
॥१५॥ पहोप पराग उडाय दाव रचि अछन अछन नेरे आंई ॥ दौर दामिनीं 
घन घेरदो पिय बात बनीं सब मन भाई ॥१६॥ कोऊ मुख मांडत दे गल 
बइयाँ कोऊ पोंछत आछी छबि सों ॥ अलकन ओ्रोहन मूल रंग रह्यो शोभा 
कहिय न जाय कबि सो ॥१७॥ कोऊ रचि रुचि पान खवावत पुलकित 
अधरन परस कियें ॥ कोऊ भुज गहि डहकाय फगुवा माँगत पिय नयनन 
चैन दिये ॥१८॥ राधा नागरि स्याम सुंदर पर प्रीत उमंग केसर ढोरी ॥ 
महा मनोहर ताकों राजा अभिषेक किये कहें हो हो होरी ॥१९॥ सरस्वती 
सहित महामुनि मोहे यह शोभा दंपति हेरे ॥ कहि भगवान हित रामराय 
प्रभु हँस चितवन वसी मन मेरे ॥२०॥ 


२ ७ राग बिहाग हैँ) एक दिसवर ब्रज बाला एक दिस मोहन मदन 
गोपाला ॥ चांचर देत परस्पर छबिसों कही न परत तिहिं काला ॥१॥ 
कुसुम धूर धूंवर मध्य चांदनी चंद किरण रही छाय ॥ तेसोहि बन्यो गुलाल 
गगन कछु वरणत वरण्यो न जाय ॥२॥ सुर मंडल डफ वीना झीना बाजत 
रसके ऐना ॥ चांचर में चाचर सी चितवत छबीली त्रियन के नयना ॥३॥ 
बन्योहे चटक कठताल तार ओर मृदुल मुरज टंकार ॥ तिन संग रंग रंगीली 
मुरली बिच अमृत की धार ॥४॥ बढ्योहे दुहुं दिश गुण बितान रस गान 
सुनत रस मूले ॥ मंद मंद आबन उलट न मानों प्रेम हिंडोरे झुले ॥५॥ 
लटक लटक आवत छबि पावत भावत नार नवेली ॥ प्रेम पवन बश डोलत 
मानों रूप अनूपम वेली ॥६॥ चारू चलन में मणिमय नूपुर किंकिणी कलरव 
राजे मानों भेद गति पाछें आछ मधुर मधुर ध्वनि छाजे ॥७॥ चमक चमक 
दशनावलि द्युति फिर अधरन मांझ समाई ॥ दमक दमक दामिनि छबि पावत 
चंद्रन में दुरजाई ॥८॥ अनेक भांत राण रामिणी अनुराग भरे उपजावें ॥ 
सुन विथके शिव नारद शारद तेहू पार न पावें ॥९॥ रस कदंब में बोरी 

गोरी नित उठ ख्ेलन आवे ॥ नंददास जाके भूरि भाग्यजे विमल विमल 
यश गावें ॥१०॥ 


३ (कक राग बिहाग (थ्झु) लाग्यो रे लाग्यो मोसों होरी खेलन लाग्यो ॥ 
जोबन मत्त कहा तू डोलत अबीर डार कित भाग्यो ॥ १॥ नई खिलार खेल 
ताहीसों जाके प्रेमरस पाग्यो ॥ कृष्ण जीवन लछीराम के प्रभु पिय सदाही 
रहत अनुराग्यो ॥श॥ 


४ (ही राग बिहाग (श्र) भली भई ब्रज होरी आई घर आये घनस्याम 
री ॥ चोवा चंदन ओर अरगजा वे राधा के काम री ॥१॥ धन्य तेरे भाग 
सुहाग लाडिली ओर न दूजी बाम ॥ कृष्ण जीवन लछीराम के प्रभुसों ज्यो 
सीता मिली राम ॥२॥ 

५ करी! राग बिहाग एड) वरसाने की ग्वालिनी ओर खेलत फाण वसंत 
हो ॥ शंक न मानें काहूकी मात पिता सुत कंत हो ॥१॥ चंद्रभागा चंद्रावली 
मध्य नायक राजत राधा ॥ सहज स्वरूप सुहावनो शोभा सिंधु अगाधा 
॥२५॥ सकल साज संग ले चली आंई बट संकेत ॥ पठई सखी एक आपनी 
नंद कुंबर के हेत ॥ ३॥| चली सब चतुर सिरोमणि ओर खेलनकों रस फाग ॥ 
रसिक कुंबरि वृषभान की तुमसों अति अनुराग ॥४8॥ रामकृष्ण हंस यो 
कह्मौ सुनो हो सखा श्रीदाम ॥ हमपें आय सबे जुरीं ओर तिनमें अति 
से भाम ॥|५॥ वेग चलो सब ग्वाल ले दिखाओ अपुने हाथ ॥ जेसें बहोरिन 
आवहीं छांड आपनों साथ ॥६॥ अनंत अबीर गुलाल ले देहु निसान घुराई ॥ 
बहुत कलश सोंचे भरे कुंकुम भर पिचकाई ॥७॥ दलवादर ज्यों देख सन्‍्मुख 
आईं धाई ॥ मेघ घटा ज्यों वरखहीं अद्भुत खेल मचाई ॥८॥ कमलन ले 
ले नवलासी कुसुम गेंद कर मारी ॥ मुरि भाजे बल मोहना हो हो कहें 
ब्रजनारी ॥९॥ चंद्रावलि बल जू गहढे स्याम गहे श्री स्थामा ॥ सखा गए 
सब भाज कें लियो छिनाय दमामा ॥१०॥ संकरषण सोंधे भरे स्याम भरे 
सुकुमारी ॥ आनन सीस सवारिकें भेष बनायो नारी ॥ 8 १॥ रस वश भई 
ब्रजसुंदरी लीला कहीय न जाई ॥ चतुर्भुज प्रभु इन वस किये गिरि गोवर्द्धन 
राई ॥१२॥ 

& (छु़| राग बिहाग एड) जब हरि हो हो होरी गावें | तरुणी यूथ तरणि 
तनया तट आरज पथ त्यज आवें ॥९॥ निरख नयन मनमोहन पियको 
अपने नयन सिरावें ॥ विविध कुसुम की दाम स्याम कों रबक जाय पहरावें 
॥२॥ अति कमनीय सो कमल वरण की कटि काछनी कछावें ॥| मंजुल 
मोर मुकुट मकराकृत मरूबट मुखहि बनावें ॥३॥ ताल मृदंग मुरज डफ 
महुबर वीना जंत्र सजावें ॥ नव नागर नटे बष धरें मध्य ठाड़े वेणु बजावें 
॥४॥ कोऊ झील कोऊ मंद घोर स्वर तान न गाय रिझावें ॥ ललित त्रिभंगी 
नवल रंगीलो अंग सुधंग नचावें ||५॥ हाव भाव सों निपुण नागरी नाना 
भांत हँसावें ॥ रीझ रीझ तृण तोर सोर कर युग कपोल परसावें ॥६॥ 
कोऊ एक सन्मुख बैठ लाल के अंचल अवनि बिछाबे ॥ ताहि आपनो पीतांबर 
मन मोहन विहस उढावें ।|७॥ कोऊ एक केसर कुसुम वारि घस घोर कलश 
भर लावें ॥ रत्न जठित पिचकाई भर भर पियकों छिरक छिरकावें ॥८॥ 
चोवा मेद जवाद साख गोरा घनसार मिलावें आपुस मांझ मतो मिल कर 
ले मोहन मुख लपटावें ॥९॥ एक पिया को वेष पलट सिर फेंटा ऐंठ बच्चावें ॥ 
बरुूहय पिच्छ धर नूतन मंजुरी दक्षण दिश थिरकावें ॥९०॥ कनक कटि 
पट फेंट बांध के कटि तट वेणु धरावें ॥ सेली वेंत अंस धर ताकों मन्‍्मथ 
मंत्र पढ़ावें || १ १॥| कोऊ एक मेन महा मदमाती आलिंगन दे आवैं | निरलज 
भई परिरंभण दे दे अधर सुधारस प्यावें ॥१२॥ तब ललिता ले मोहनजू 
को नारी को वेष बनावें ॥ नवसत द्वादश साज लाडिली नवल पियापें पठावें 
॥१ ३॥ अति सुकुमारि सलोनी स्यामा रति गुण ग्राम दूढावें ॥| निरख हरख 
पुलकित तन दंपति॥ अतुलित प्रेम बढावें ।| १ ४।। अद्भुत एक विचित्र माधुरी 
सो पिय को समझावें || हँसन लसन चितवन मिलवन में सहज उरझ सुरझावें 
॥१५॥ एक सखी ले बूका वंदन भर भर मुठी चलावें ॥ सुरंग गुलाल 
उडाय अधिक सो लोचन लाज नसावें ॥ १ ६॥| नवल कुसुम की ले नवलासी 
कमलन मार मचावें ॥ प्रेम छकी डोले मन खोले हो हो हो कर धावें ॥ १७॥ 
मणन भर्ड आनंद सिंधु में तन मन सुधि विसरावें ॥ व्रजजन मीन भये रस 
सागर अपनी तृषा बुझावें ॥ १८॥ 

७ (कक राग बिहाग (श्र) स्यामाजू होरी खेलन आंई ॥ ललिता चंद्रभगा 
चअंद्रावलि सखी अनेक सुहाई ॥१॥ जब यह बात सुनी जसोदा जु अरघ 
पामड़ें दीनें ॥ लाल भामती जोरी लख मन मांझ बधाई कीनें ॥२॥ फूली 
फूली फिरत सखी सब पकरन मदन गोपालें ॥ फिर फिर कहत रोहिणी 
अब जिन भरो नंद के लालें ॥३॥ यह सुन ललिता ओर चंद्रावलि बलदाऊ 
गहि लीनें ॥ मृगमद आड संवार मांड मुख भौपै बिंदा दीनें ॥४॥ भीजी 
नाना विधि के रंगन बोलत हो हो होरी ॥ अब गहि लेहु चलो मोहन कों 
यों दुर कहत किशोरी ॥५॥ चली दौर चहूंदिश तें सुंदर चढ गईं अटा 
अटारी ॥ बैठे हुते जहां मन मोहन घेर लिये चित्र सारी ॥६॥ पकरच्ो 
प्यारो प्यारी छलकर भेख सखी को कीनो ॥ आंख आंज केसर मुख मांड्यो 
मृगमद बेंदा दीनों ॥७॥| एक सखी कुसुमन सो कबरी नाना विधि जु संवारी ॥ 
सिंदूर मांग भरी ता ऊपर मोतिन की लर न्यारी ॥८॥ नीलांबर पहरायो 
रीझ पहराई मणिमाला ॥ स्यामा याको नाम धर्यो है यों कह्तत मुदित व्रजबाला 
॥९॥ सब सहचरी मिल लांई ताकों नंदरानी के पास॥यह सुंदर हमलाई 
हैं जु घनस्याम मिलन की आस ॥१०॥ देख रूप ललचाय जसोदा करत 
बहुत मनुहारी ॥ बार बार नोंछावर कर कें पीवत है जलवारी ॥११॥ जब 
यह भाव लर्यो सब ही मिल सखी भेख हे कीनों || नाना विध पटवार 
ओर मन मान्यो फगुवा दीनों ॥१२॥ भये दूहुंन के भाये मनके पिय प्यारी 
रस भीने ॥ जे जे हुती कामनां मन में जैसी विधि सुख दीनें ॥१३॥ छाय 
रह्यो अनुराग परस्पर कहा वरनें कबि कोंन ॥ देव विमानन फूलन वरखत 
शोभित हे नंद भोन ॥१७॥ चतुर सखा श्रीदामा तब एक भेष सखी को 
लायों || सखी यूथ में आय मिल्यों यह भेद न काड्डू पायो ॥१५॥ मिली 
दौर चंद्रावलि तासों भटू भट्‌ कट्दि टेरी ॥ आलिंगन दे ढिंग बैठारी मुदित 
बदन तन हेरी ॥१६॥ जान गई यह भेख कपट को सकुच रही मनही में ॥ 
विहँस मिली प्यारी प्रीतम सों ज्यों दामिनि घनही में ॥१७॥ स्यामा स्याम 
दोऊ सुख विलसत प्रेम बुद्धि अरुझाने ॥ 'सूरवास' ब्रजवासिन के वश 
ओर कछू नहिं जानें ॥१८॥ 

८ है राग बिहाग (ड्र) हो हो हो कही खेलत होरी अब तो रंग मच्यो 
है ॥ कहा कहिये सब सिमिट गईं मनमोहन रंग रच्यो हे ॥१॥ खेलत 
ही खेलसो कीनों अब कहा कछू बच्यो हे ॥ रस गारी नारी दे गावैं अब 
तो उघर नच्यौ है ॥२॥ चंद्र बदन मांडत गुलालसों दाऊ ने आन खच्यो 
है ॥ पिचकारी प्यारी की छूटत रंग भर लाल लच्यो हे ॥३॥ रस निधान 
ब्रजराज लाड़िलो शोभा सिंधु सच्यो हे ॥ “कुंभनदास' प्रभु की छबि निरखत 
मनन्‍्मथ मन हि कच्यो है ॥५॥ 


९ (हुए राग बिहाग ईछ्छ) खेलत रंगीले राधे रूप उजियारी ॥ पिय हिये 
वसत हो प्राण हूं तें प्यारी | १॥॥ वदन शरद शशि कोटि प्रकाश ॥ नागर 
नयना चकोर चाहत हें प्यास ॥२॥ आभूषण तारा गण नीलांबर रेनी ॥ 
बैनी अलि श्रेणी किधों त्रिवलि त्रिवेनी ॥|३॥ मृगमद आड़ किधों मेन की 
ध्वजा को ॥ भृकुटि धनुष वर मानों युग जाकों ॥४॥ नासिका सुमन तिल 
स्वांति सुत सोहें ॥ घन तन चतुर चातक चित मोहें ॥५॥ नगन जटित 
बीरे जगमगताई ॥ कनक मुकुरसे कपोलन में झांई ॥६॥ अरूण अघर 
लसे दर्शन सुपांती ॥ मानों माणिक मध्य हीरा की कांती ॥७|| बोलन मधुर 
पिक बोलन लजावे ॥ मुद्‌ मुसिकान द्युति दामिनी न पावे ॥८॥ सुंदर चिबुक 
तामें स्याम बिंदु ऐसो ॥ मोहन को मन मानों चुभ रह्यो जैसो ॥९॥ गरें 
पोत गरुंज की उपमा जिय मांही ॥ दीपक सरन मानों सोहे परछांहीं ॥१०॥ 
सुभग कंचुकी पर वर मोती हारा ॥ जानों युग शिव धरें सुरसरी धारा 
॥ १ १॥ वलय मंडित भुज उपमा न आवे ॥ जिनसे सांवरो सर्वस्व दे बधावे 
॥१२॥ तनु रुह रेखा नाभि एसी अनुहारी ॥ कुंदन कुंडी सें जानों सुधा 
की पनारी ॥१ ३॥ कटि निरखत मृगराज घट लागें ॥ रंभान के खंभा कहा 
जंघन के आगें ॥१४॥ चरणन नूपुरु नख यावक निकाई ॥ त्रिभुवन छबि 
जहां छबि आन पाई ॥8५॥ वरनो कहांलों प्यारी मेरी मति थोरी ॥ स्याम 
ललिता स्थामा खेलत होरी ॥१६॥ 


१० (हक़ राग बिहाग (8) रसिक दोऊ खेलन लागे होरी ॥ उत ते निकसे 
नंदनंदन इत वरसानें की गोरी ॥१॥ बाजत ताल मृदंग झांझ डफ मुरली 

मधुर ध्वनि थोरी ॥ गोपी ग्वाल सबें जुर आये भवन रद्यों नहीं कोरी ॥२॥ 
भवन भवन तें भामिनि निकसी छिरकत चंदन रोरी ॥ बाजत बीन रबाव 
किन्नरी मन्‍्मथ मान लज्यो री ॥३॥ भरत भांमते मदन गोपाले हो हो हो 
कर दौरी ॥ स्यामा स्याम कीया छबि ऊपर सब डारत तृण तोरी ॥४॥ 
तारी दे ललितादिक भाखत भली बनी यह जोरी ॥ केसर और मँगाय 
विविध संग दियों सीस तें ढोरी ॥५॥ खेल मच्यो ब्रज वीधिन महीयां कुंज- 
कुंज वर खोरी ॥ '“मुरारीदास प्रभु फगुवा दीयो लोचन लगी ठगोरी ॥६॥ 
११ (डक राण बिहाग #8) यमुना जल सजनी हों केसें जाऊं ॥ सांवरे 
अंग लरिकवा के डर परतन बाहिर पाऊं ॥ १॥ फागुन मास अभागी जाको 
नाह ओर ही गाऊं ॥ पिय प्यारी हे पियके पाछें को धरवाबे नाऊं ॥२॥ 
जब होंकर गहि आरसी देखों आपही आप सिहाऊं ॥ ऐसे ऐसें ही अरूण 
अधर रस सखी तापर बीरा खाऊं ॥३॥ कबहुंक उपजत चोंप चोंपई कुच 
कच चाहि के चाऊं ॥ कृष्ण जीवन लछीराम के प्रभु कौन मते ठहराऊं | ४॥ 
१२ (है| राग बिहाग (8) होरी आईरे कन्हाई ॥ जो कछु मन में ही 
सोई भई विधि यह बात बनाई ॥ ६।॥| तब सकुचन हों खेल न सकती अब 
खेलों तोसों धाय ॥ सखी सहेली तोसों सब खेलेंगी कहा करेगी माय 
॥२॥ गुरूजन यत्न करो बहु तेरो कोटिक करो उपाय ॥ अव तोरे तो सों 
मन लाग्यो तो बिन रत्यो न जाय ॥३॥ केसर ओर जवाद कुंकुमा छिरकूं 
तोहि बनाय ॥ हों हूं भरोंगी तुही भरेगो नयनसो नयन मिलाय ॥४॥ लोक 
बेद तृण ज्यों तोरी देऊं कुल कान वहाय ॥ निरमल सुत प्रभु नंदनंदन को 
राखोगी कंठ लगाय ॥५॥ 

8१३ (हु राणबिहाग डु) आज गह्वर बन होरी मानी॥ ब्रजरानी ब्रजराज 
कुंबर जन सुरंग गुलाल उडानी ॥|१॥ मानो उदित अनुराग सिंधु कुमुदमुखी 
हित आनी ॥ “ब्रजाधीश' प्रभु प्रमुदित बधुनि कोटि काम छबि मानी ॥२॥ 

8४ (है राग बिहाग ईष्ट) झुकि गुलाल किनि डारी अलक पर ॥ जिनि डारी सो 
आवी मेरे सनमुख नातर देहौंगी गारी ॥ १॥ काहे कौ रिस करति हो मैया डारी ॥ 
वृषमानु दुलारी ॥ “रसिक' प्रीतम की जननी जसुदा दोऊ कर लेति है झारी ॥ २॥ 

१५ (कक राग बिहाग ए) नबल बधू रैंग भींनी नबल पीतम संण खेलै ॥ 
झूम-झूम रस ताननि गावैं रिझवति छैल छबीलै ॥ १ ॥ रैंगीलौ लाल पिचकाईन 
रँग भरि उरजन ऊपर मेलै ॥ मुख मूंदें नैननि मन खोले भावति है मन फूलै 
॥२॥ पटकति धरती चरन लर-लटकति, लटकति हार हमेलै॥ प्रफुलित नबल 
बेल-सी लहकत, झेली बल अलबेले ॥ ३॥ अंचल मधि चंचल चख मानों 
मैंने सैंन कौं पेले ॥ वल्‍लभ रसिक घुमड़ नब घन लालन अंक सँकेलै ॥४॥ 


१६ (कक राग बिहाग ए[्र) नवरंग भीनो ग्वाल नव राधा गोरी ब्रिंदावन 
सोभागिनी खेले दोऊ होरी ॥१॥ मृदंग उपंग भेरि उमा इेभी बिराजे मनमथ 
राज पाय मानो बाजे बाजे ॥२॥ घुमड़िये लाल सोहे सुहाये मानो 
राते घन खेले मीन छबी धाये ॥३॥ ललना के संग पिय सोभा ऐसी लागे 
सुभग जराय मानो हीरा जगमगे ॥४॥ रंग भरि दुहु और छूटे पिचकारी, 
तन ते उछरी मानो होत छबि भारी ॥५॥ मुखते चुवत रंग कछु जात न 
कट्यो जलज ते मानो मकरंद बद्यो ॥६॥ झलके अलके बीच रंण बूंद गण 
मानो अलि पांति बनी मुख मधुपन ॥|७॥ टूटी उर माल बाल शोभा अपार 
हिये ते उमगि चली मानो रसधार ॥८॥ छलि आनि पिय रस गोरी मानो 
विधि कंज मिले विरह विसारी ॥९॥ सखी गह्ढे कर दृण बोरे राधा गोरी 
आँजे पिय के नैन सब बोले हो हो होरी ॥१०॥ लीनो फाणु अनुराग भरे 
प्यारे ऐसे रंग बढ़ि बहे रसहि पनारे ॥१॥ इहि विधि खेले होरी वैकुंठ 
धाम, दामोदर हित हिये बसो स्यामा स्याम ॥१२॥ 

१७ (की राग बिहाग (ँष्ु) होरी खैले ब्रज बरसानैं की तंबोलनी ॥ पान 
भरे मुख चमकति चौका वाकी मधुर-रसीली बोलनी ॥१॥ अँग रसीली 
सुगंध बसीली भौहैं चलति कपोलनी ॥ कोकिला कैसें कंठनि गावति रिझ्वति 
पिय को छोलनी ॥२॥ रति रस ध्यावै, केलि बढ़ावै, ब्रज जुबतिन मन 
मोहनी ॥ ्यास स्वामिनी' रिझि परसपर नंद नंदन रस झोलनी ॥३॥ 
१८ (कै राग बिहाग (8) होरी खेलत रंगभीने पिय प्यारी ॥ उतते जुरि 
झुंडन आई स्यामा मोहन बृषभान दुलारी ॥१॥ बाजे साजे कर नवरंगी 
जंत्र मंत्र डफ वारी ॥ उघटित धुनि संगीत सुघरता गृह-गृह ताता ताता 

थेई तारी ॥२॥ जमुना तीर सघन कुंजन में करि कुसुम बरखारी ॥ “नंददास! 
प्रभु कोतक सागर रसिक लाल गिरिधारी ॥३॥ 


१९ एूए्क! राग बिहाग (श्) होरी खेलत कुमर कन्हाई ।। चोवा चंदन अगर 
कुमकुमा धरणी कीच मचाई ।|१॥ अबीर गुलाल उड़ाय ललितादिक शोभा 
बरणी न जाई ॥ अरस परस छिरके जु स्याम को केसरि भरी पिचकाई 
॥२॥ नख सिख अंग परम रूप माधुरी भूषण वसन बनाई ॥ गिरवरधर 
की यह छबी निरखत कुभंन दास बलि जाई ॥३॥ 


२० एक राग बिहाग हड) कान्ह कुँवर खेलैं होरी जमुना तट ॥ सघन 
कुंज बन बिथिनि चोवा चंदन और अरगजा अबीर लीये भरि झोरी ॥१॥ 
बाजति ताल मृदंग बाँसुरी सुर की उठति झकोरी ॥ “धोंधी' के प्रभु तुम 
बहु नाइक खेलि मचायो गोरी ॥२॥ 


२१ कर राग बिहाग (() खेलति गुपाल लाल फागु रस भरे ॥ सखा 
सब संग बलदाऊ दल करे ॥१॥ मंजुल कमल बंधु सुता तीर पै री ॥ 
निरखति सुर मुनि गए मन हेरी ॥२॥| उज्जल बसनन के बागे जु मँगाए ॥ 
प्रफुलित मन सब ग्वाल पैहिराए ॥ ३॥ अरगजा मृगमद चोबा अंग लगाए ॥ 
पाछें बलभैया आपु लीनेि मन भाए ॥४॥ केंसरि के नीर भरि हेम घट जु 
लीनें ॥ चले स्याम संग जुरि प्रेम भीनें ॥५॥ ब्रज जन मन खैंचि आप 
बस कीनें ॥| देखति गयो हैं काम सरबसु छीनें ॥६॥| रतन जटित पिचकाई 
रँंग भींनी ॥ हाटक जटित सब सखान कौ दींनीं ॥७॥ छिरकति प्रमुदित 
धार अति झींनीं ॥ कौंन कबि छबि बरनैं जु मान हींनीं ॥८॥ उड़ति अबीर 
बस आँधी भई खरी || दिन मनि किरनि की गई दुति हरी ॥५॥ चकई 
बिछुरी जाति बिरह की भरी ॥ सुधि सब भूलि चिते परबस परी ॥१०॥ 
सोहत सुभग कटि गुलाल की झोरी ॥ बनी अति नीकी हरि हलधर की 
जोरी ॥१ १॥ हँसि करि सबन के लेति चित चोरी ॥ सखान सहित बोले 
हो हो हो होरी ॥|१२॥ बाजति पटह झांझि बीना मुख चंग ॥ आवज मुरली 
ढ़फ ताल सौं मृदंग ॥१३॥ सुनि घन गयो लजि भयौ मद भंग ॥ प्रैंम- 
सिंधु उमग्यौं न मात अंग अंग ॥ १४॥ खेलनि कौं आँई बृषभानु की कुमारी ॥ 

सनमुख जोरी सखी रूप उजियारी ॥१५॥ पैहिरे सुभग तनसुख सारी ॥ 
नख सिख सो हैं मनौं बिधि साँचे भरि ढ़ारी ॥१६॥ एकु तें अधिक एक 
रूप मदमाँति ॥ हँसि हँसि स्याम जु सौं करें मृद बाती ॥|१७॥ तनक सुवास 
फूलि मन जाती ॥ खेलति न जानि सब बीती दिन राति ॥१८॥ लींनें गहि 
औचका नवल गिरिधारी ॥ काजर सों आँजी नींकीं अँखियाँ अनियारी 
॥१५॥ चहूँ ओर ब्रज बधू बजावति तारी ॥ छाँड़ि सबै कुल लाज औरू 
गावति हैं गारी ॥२०॥ आई कै कुँवरी फैंट गहि रहि ठाढ़ी ॥ फगुवा मँगाई 
देऊ बोलो गुन आढ़ी ॥२१॥ चितवति नैननि सौं प्रीति चित बाढ़ी ॥ भरी 
है सुहाग को कोक कला रस पाढ़ी ॥२२॥ रीझै ब्रजनाथ जहाँ दैन कौं 
मँगाई ॥ पट आभरन मेबा बहुत मिठाई ॥२३॥ नारी सब सिमिटि झुंडन 
ढिंग आई ॥ गोकुल कौं चंद हँसि दियौ सुखदाई ॥२४॥ राधिका कुँवरि 
कान्ह मिले भरि बाँहि ॥ जोरी अबिचल नित रहौ ब्रज माँही ॥२५॥ वह 
हँसति चली ग्रह आनंद बढ़ाई बरनि न जाई यह सुख परछाँई ॥२६॥ 
२२ (छ| राग बिहाग हु) खेलति गुपाल माइ रंग भरे होरी ॥ कनक 
बरन सँग लीए सत गोरी ॥ १॥ भूषन बसन साजि सबै मन फूले ॥ निरखति 
हरि छबि अपन पो भूले ॥२॥ अति सुकुमारि राधा तिन मधि सोहै ॥ बार 
बार अबलोकि मोहन मन मौहे ।। ३॥ केसरि रंग कलसनि भरि भरि लींनें ॥ 
बिबिधि सुगंध सजि अनगन कींनें ॥४॥ बनि ठनि चले जहँँ नब निकुंज 
पिया री ॥ त्रिबिधि पवन जहँ बहति सुखारी ||५॥ जहाँ बिहरति खग जुगल 
सुहाए।॥ कोकिला कलख प्रमोद सुर गाए ॥६॥ तहाँ घुमड्यौ गुलाल अंबर 
छाये | माँनों आप रूप धरि अनुराग बढ़ाये ॥७॥ छिरकति सुरँग केसरी 
रँग रंगे ॥ मुदित परसपर मिलि अंग संगे ॥८॥ मुरज किन्नरी बीन ढ़फ 
सहनाई ॥ बिच बिच बैंनु धुनि अधिक सुहाई ॥९॥ इष्दि बिधि खेलति 
बाढ़चौ जु रँग भारी ॥ सब ब्रज जन मोहै गिरिधारी ॥१०॥ 

२३ छ! राग बिहाग (७) खेलन दे मोहे होरी हो रसीया॥ जानि न देहौं गहि 
राखौंगी काए को  बैंयाँ मरोरी हो रसीया।। १ ॥ ब्रिंदाबन बिच खेलि मच्यौ है सँग 
राधिका गोरी हो रसीया | सखी सहेली सब मिलि खेलैं हम कहा कींनीं चोरी 
हो रसीया ॥।२॥ फगुवा लीयै बिनु जानि न देहडों तुम मत जानौं भोरी हो रसीया ॥ 

“ऋषिकेस' प्रभु मिलि मणन भये डारति है तृन तोरी हो रसीया ॥ ३॥ 
२४ (करे राग बिहाग ु) मदन मोहन कुँवर बृषभानु-नंदिनी सौं भुवन 
कुंज मधि खेलति होरी ॥ गोप बालक संग एकु दांई बने, उत सकल ब्रज 
बधू इकु जोरी ॥१॥ बाजत बीना मृदंग झाँझ ढ़फ किन्नरि चेत झुमकि 
गान करति गोरी ॥ उड़ति बंदन नब अबीर बहु कुँमकुमा अरू बिबिधि 
रंगनि गुलाल झोरी ॥२॥ तब सखियन मतों करि धाँईं गिरिधर गहें नील 
पट पीत सों गाँठि जोरी ॥ एकु सखी स्याम कें सीस बैंनी गुही, एकु दृग 
आँजति मुख माँड़ति रोरी ॥३॥ तब हि ललिता दौरी झटकि मुरली लई, 
सब हि नंदलाल सौं करैं ठठोरी ॥ इक नब कुँमकुमा नबल गागरि भरि 
आँनि कैं दोऊन के सीस ढोरी ॥8॥ तब सखी आपुनो माँगि फगुवा लयौ 
दई मुरली अरू गाँठि छोरी ॥ “दास गुपाल” बलि जाई यह छबि निरखति 
रहौं हरि चरन दृढ़ बुधि मोरी ॥५॥ 

8 (हर राग वसंत (७) खेलि खेलि हो लडेंती राधे हरि के संग वसंत ॥ 
मदन गोपाल मनोहर मूरति मिल्यो हे भांवतो कंत ॥१॥ कोन पुन्य तप 
को फल भामिनि चरन कमल अनुराग ॥ कमल नेन कमला को वल्लभ 
तोकूं मिल्‍यो सुहाग ॥२॥ यह कालिंदी यह वृंदावन यह तरूवर की पांति ॥ 
परमानंद स्वामी संग क्रीडत चोसन जानी राति ॥३॥ 

२ (कह राग वसंत (8) खेलि खेलि हो लडेंती श्रीराधे तोही कों फव्यो 
है बसंत ॥ सुनि भामिनि दामिनिसी हो तुम पायो स्याम घन कंत ॥१॥ 
जमुना के तट श्रीवृंदावन परम अनूपम ठाऊं ॥ कुंजन कुंजन केलि करो 
भेलि सुवस बसौं बलि जाऊं ॥२॥ मदन गुपाललाल रसिया कों रस तेंई 
ले जान्यौ ॥ अपनो मन ओर वा मोहन को एकमेक करि सान्‍्यों ॥३॥ 
उडत गुलाल धूंधरि मधि राजत राधा अंग लपटानी ॥ कहि “भगवान' 
हित रामराय प्रभु यह छबि हृदय समानी ॥५॥ 


३ (की राग वसंत (ड्बर) चलि बन निरखि राज समाज ऋतु कौं, सकल 

तरू मोरे ॥ यह वसंतहि जानि रति कैं कंत दल जोरे ॥९१॥ विरहनी मति 
विकल करिवे मृगगन दौरे ॥ कोकिला कल कंठरव मिलि, काम सर छोरै 
॥२॥ तरनि तनया तीर मलयज पवन झकझोरै | गहरु तजि ब्रज भामिनि 
मिलि नँद किसोरै ॥३॥ 

४ (की राग वसंत 8) चलि बन बहति मंद सुगंध सीतल, मलय समीरै ॥ 
तुब पंथ बेठि निहारति सखी हरि, सूरजा तीरे ॥१॥ चहूं 53 फूल लता 
दम हरखित सरीरै ॥ तुब बरन तन स्याम सुंदर धरति पट पीरै ॥२॥ विविधि 
सुर अलि पुंज गुंजति मत्त पिक कीरै ॥ तुव मिलन हित नंद नंदन हैं अति 
अधीरै ॥ ३॥ “दासकुंभन' प्रभु करति बन बहु जतन सीरै ॥ तुव विरह न्याकुल 
गोवरधन उद्धरन धीरै ॥४॥ 

५ छुयी राग वसंत डर) रतिपति दे दुःख करि रतिपति सौं ॥ तूं तौ मेरी 
प्यारी और प्यारे हु की प्यारी उठे चलि गज गति सौं ॥ १॥ दुती कैं बचन 
सुनि कैं, मुसक्यानि, भूषन बसन सोंधो लियौ बहु भांतिसौं ॥ 'कल्यानः 
के प्रभु गिरिधर नागर धाई लई उर अतिसौं ॥२॥ 

६ (| राग वसंत (्ु) राधे देखि बनकैं चैन || भंग कोकिल सब्द सुनि सुनि 
प्रकट प्रमुदित मैन ॥ १॥ जहाँ बहति मंद सुगंध सीतल भाँमिनी सुख सैन ॥ 
कौन पुन्य अगाध कौं फल तूं जो बिलसति ऐंन ॥२॥ लाल गिरिधर मिल्यौ 
चाहति, मोहन मधुर बैन ॥ “दास परमानँद' प्रभु हरि चारू पंकज नैन ॥३॥ 
७ | राग बसंत दल) फिरि पछिताइगी हो राधा ॥ कित तू कित हरि 
कित यह औसर करत प्रेमरस बाधा ॥१॥ बहोरि गुपाल भेख कब धरि 
हैं कब इन कूंजन बसि है ॥ यह जडता तेरे जिय उपजी चतुर नारि सुनि 
हँसि है ॥२॥ रसिक गुपाल सुनति सुख उपजै आगम निगम पुकारें ॥ 
“परमानँद” स्वामी पै आवति कौ यह नीति बिचारै ॥३॥ 

८ (कर राग वसंत (ड्झ) ऋतु वसंत प्रफुलित बन बकुल मालती कुंद, जाति 
नवकरन कारन केतुकी कुरबक गुलाल ॥ चलि राधे चटमट करि तजि 
हठ सठ जिय कौं, हों पठई लेन तोहि आतुर है अति नँदलाल ॥१॥ तेसोई 

तरनि तनया तीर तेसोई बहति सुख समीर तेसोई चहूं दिस तैं उडति हैं 
सोॉंधौं गुलाल ॥ यह औसर कैँठ लाई रिझये “रघुवीर' राई तो तू एसी 
लागति है कनकलता कैं ढिग तरू तमाल ॥२॥ 

९ (|| राग वसंत (रथ) कहा आई री तरकि अब ही जू खेलत ही प्रीतम 
सँग एक हाथ अबीर दूजै फैंटा कर ॥ जब उन भुजन जोरि मुसिकाय बदन 
मोरयौं ते जान्यौं औरन तन चितए एसो यह होय जिन परइ इन नैनन 
मैं यही डर ॥१॥ जब ही तू उठि चली तबही लालन उझकि रहै औरन 
सो बूझन लागै बेझू झुकि गई कौन बात परि ॥| उठि चलि हिलिमिलि 
तूब रँग राख और सब लागति चुनी समान तूब मधि नाइक सँग सोहति 
लाल गुपाल गिरिधरि ॥२॥ 

१० (ही राग बसंत एछ) मान तजौ भजौ कंत ऋतु वसंत आयौ ॥ वन 
सोभा निरखि निरखि पथिकन सुख पायौ ॥|१॥| फूल बनराई जाई मधुकर 
लपटायौ॥ अँब मोर ठोर ठोर ब्रिंदाबनन छायौ || २। अति सुगंध बहति वायु बस 
पराग उडायौ ॥| उनमद झंकार करति विरही जन डरायौ ॥३॥ तिहारै हित 
कारनमैं यह सब्द सुनायौ ॥ 'रसिक' प्रीतम जाई मिलौ जुवतीन मनभायौ ॥8॥ 
११ हरे राग बसंत ईछु) ऐसो पन्न लिखि पठयौ नृप वसंत ॥ तुम तजो 
मान मानिनी तुरंत ॥श्रु० ॥ कागद नव दल अँब पाँति ॥ द्वात कमल मसि 
भअँवर जाति ॥ लेखन काम कै बान चाँप ॥ लिखि अनैँंग ससि दई छाप ॥ 
मलयानिल पठयौ करि बिचार ॥ बाँचे सुक, पिक, तुम सुनौं नारि॥ 'सूरदास' 
यौं बदति बानि | तू हरि भजि गोपी तजि सयान ॥१॥ 

१२ (हु राग बसंत (डर) चलि राधे तोहि स्थाम बुलावैं ॥ वह सुनि देखि 
बेन मधुरे सुर तेरो नाम ले लै गावैं ॥१॥ देखौ ब्रिंदानन की सोभा ठौर 
ठौर द्वुम फूलै ॥ कोकिल नाद सुनति मन आनँद मिथुन बिहँगम झूले ॥२॥ 
उनमद जोबन मदन कुलाहल यह औसर है नीकौ ॥ “परमानँद” प्रभु प्रथम 
समागम मिल्यौ भाँवतो जीकौ ॥३॥ 


8३ (छ़ै राग वसंत (8) देखि वसंत समैं ब्रज सुंदरी तजि अभिमान चली 

ब्रिंदाबन ॥ सुंदरताकी रासि किसोरी नवसत साजि सिंगार सुभग तन ॥ १॥॥ 
गई तिहि ठौर देखिब ऊँचै द्रम लता प्रकासित गुँगत अलि गन ॥ 'कुंभनदास' 
लाल गिरिधरि कौं मिली है कुँवरि राधा हुलसत मन ॥२॥ 


१४ (कै राग वसंत ) बेगि चलो बन कुंवरि सयानी ॥ समय वसंत, 
बिपिन मधि हय गज मदन सुभट नृप फोज पलानी ॥ १॥ चहूं दिस चाँदनी 
चमू चय कुसुम धूरि धूंधरी उडानी ॥ सोरह कला छिपांकर की छबि सोहति 
छनञ्न सीस कर तानी ॥२॥ बोले हंस चपल बंदी जन मनौं प्रसंसित पिक 
बर बानी ॥ धीर समीर रटत बन अलिगन मनों काम कर मुरली सुठानी 
॥३॥ कुसम सरासन बनि हि बिराजति मनौं मानगढ़ आन आन भानी ॥ 
'सूरदास' प्रभु की वेई गति करौ सहाइ राधिका रानी ॥४७॥ 


१५ (छोर राग वसंत ईँश्) मानिनी मान छुडावन कारन मदन सहाई वसंत 
ले आयों ॥ चतुरंगनि सैना सजि सुलभ पराग अटपटों छायौं ॥१॥ नील 
कमल दल सहस्र मानों गज कदली कुसुम रथ बेगि बनायौ || चंपक जुही 
गुलाल और कुंज बहु रँग तुरी सेन सजि धायौं ॥२॥ कुँद, कनेर, मालती 
जाती पाईकदली आगें जू सुहायौं ॥| नागकेत धुजा, अरुन चंबर इव सेत 
छत्र मोरि कुसुम धरायौं ॥३॥ अँकुस किंसुक सीखंड केतुकी कुरबक निसान 
बजायों ॥ त्रिगुन समीर सुजान छूट धर जस बंदी अलि कुल मिलि 
गायौं ॥७॥ कटक सँवारि कामिनी अँग अँग मोहन सों सर चाप चढायौं ॥ 
“कृष्णदास! गिरिधरि सौं मिलि रति करि रतिपति हार मनायो ॥५॥ 
१६ (| राग बसंत 8) आई ऋतु चहंदिश फुलै द्रम कानन कोकिला 
समूह मिलि गावत बसंत ही ॥ मधुप गुंजारत मिलति सप्त सुर भयो है 
हुलास तनमन सब जंतही ॥|१॥ मुदित रसिक जन उमगि भरे हैं नहि पावत 
मनमथ सुख अंत ही ॥ “कुंभनदास” स्वामिनी बेगि चलि यह समे मिलि 
गिरिधर नव कंतही ॥२॥ 

१७ (१ राग बसंत 8) चलि निधरक बन देखित्र सखीरी द्विज प्रमुदित 
पिक बानी ॥ जमुना तीर सघन कुंजन बनि ठाढौ छेल गुमानी ॥१॥ फूले 
बहुरंग कुसुम पराणिन त्रिविधि पवन सुख सांनी ॥ “ब्रजाधीश' प्रभु सब 

१ (कक राग कान्हरो (8) ए प्यारी मान न कीजै पिय सौं बावरी मेरे 
कहै चलि गज जामिनि ॥ बार-बार मुख निहार नवल नवेली नारी तू सुकुमारि 
आली बस कीए स्याम सुनि भामिनि ॥१॥ ज्यौं-ज्यौं रुक होत त्यौं-त्यों 
पीतम अधीर होत सुन्दर प्यारी तेरे बस भए ओर सकल ब्रज जुबति खेलति 
होरी हरि सँग सुनि री स्वामिनि ॥ फागुन में मान कैसो यै तो अनोखी 
रीति प्रीति क्‍यों न करि प्यारी अतर सुगंध अरगजा केसर घनसार 'ब्रजाधीस! 
प्रभु रचि राखी है बेगि चलि जात हे जामिनि ॥२॥ 


२ (कट राग कान्हरो ७) मानत नाहि नबल नबेलि नार तो पै अधिक 
प्यार स्याम छबीले ने बोली तोय ॥ कब की मनावत आली उतरू न देति 
कैसैंहु मम न आवत छेल छबीले की होरी को सुख तातैं लैन पठाई मोय 
॥१॥ सुनति बतीयाँ प्रीतम की प्रेम मग्ज क्यौं न होत धन तेरी छतीयाँ नींद 
भरी रहो सोय ॥ इतनौं सुनति प्यारी कर लीए पिचकारी 'रसिक' पीतम 
सँग मदन बिथा खोय ॥२॥ 


३ हक राग कान्हरो ुछ्ु) मान न कीजिए पीय सौं नागरी नवेली नार 
यह होरी के दिनन को ॥ अबीर गुलाल केसर चोवा चंदन घनसार मृगमद 
मलय कपूर सुवासन धरे हे बिबिधि रैंग तो बीनु लागति सब फीको ॥१॥ 
अधर बिंब ललित प्रवाल करि सिंगार मृगनैनी दसनन हूती तेरी नब जोबन 
अंग-अंग जगमग जोति रसिक प्रीतम को ॥ चले क्यों न भिरिधरनलाल 
सो हिलिमिलि आली और अनेक सब सुनि री नागरी भोजन पाछे का 
अचवन घृत को ॥२॥ 

४ (की राग कान्हरो (ुब्) रँग महल रंग फाग रंगन मिल्यो सुहाग रंगीली 
होरी की राति तोसूं रंग रहेगो आज ॥ रंगीले से गिरिधरन पिय रंग गुलाल 
अबीर लये तेरो ही मग जोबत मान गढ़ छाँडि प्यारी करि हो रंग अचल 
राज ॥१॥ दूती के बचन सुनि बृषभानु नंदिनी सकल सिंगार सजि चली 

भूषण बसन साज ॥ “ंददास' प्रभु प्यारी हँसि भेटत अँकवारी जाल रंध्र 
निरखि-निरखि सुफल पूरन काज ॥२॥ 

राग अडानो 
१ | राग अडानो ्) मान न कीजै पिय सौं भामिनि फागुन में पीतम 
तौ तोय बोलन ॥ अबीर, गुलाल, कुंमकुमा, केसर मृगमद, घनसार रचि 
धरे बिबिधि अमोलन ॥१॥ मान करि बेठी तोई लाज हू न आवति, होरी 
के दिनन है घुंघट क्‍यों न खोलत ॥ “नंददास' प्रभु प्यारी, रूप गुन उजियारी 
बाको मन तेरे आली सँग लाग्यो डोलत ॥श॥ 

राग बिहाग 


१ है. राग बिहाग (छ्झ) लाल करत मनुहार री प्यारी मान मनायो तेरो ॥ 
मदन मोहन पिय नव निकुंज में नाम रटत हें तेरो ॥१॥ नवल नागर गुन 
के आगर देख ऋतुराज आयो नेरो ॥ रसिक प्रीतम सों हिलमिल भामिनी 
ज्यों रीझे चित्त तेरो ॥२॥ 

२ छल राग बिहाग हँख्ल) प्यारी तेरो मानगढ कौन उतारे ॥ दिन प्रति 
नौतन होत सखीरी कौन काज बिचारे ॥१॥ तेरे मन कछु ओर सखीरी 
मेरे मन जो उचारे ॥ काहूं मिसले रंगन भरीरी गिरधर लाल समारे ॥२॥ 
यह समयो है दिवस चार को को यह न्याव बिचारे ॥ हित हरि वंश पुलिन 
यमुना तट लालन दृणन निहारे ॥ 

३ (| राग बिहाग एक) होरी खेलेई बनेगी रूसें केसें बनेगी ॥ ऐसेही रंग 
रहेगो रंगीली तू बहुरंग सनेगीं ॥ १॥ ऐसें कैसें फनुआ पैयत तामे गुन ओगुन 
ना गिनेगी ॥ रसिक प्रीतम के संग होरी खेलत खेलिमें भोंड तनेगी ॥२॥ 
9 (| राग बिहाग (घर) या ऋतु को सुख मान सखीरी त्ोय मान मनावन 
मोहि पठाई ॥ तू हठ मांड रही कब्डू ते तोहि वीर नाहि बिसारी ॥१॥ 
तो बिन होरी को रंग न व्हे है बिधिना कर तोए मान महारी ॥ प्रान प्रीया 
की प्रान पियारी मान मेरो कह्मो बलिहारी ॥२॥ 

५ छल राग बिहाग (छु) सो यह दिन कैसें निबहेणो मान तेरो आयो 
फाल्मुन मास कह्मो तू मान ॥ तज हठ कपट हठीली नागरि सुनि सांची 
जिय जान ॥१॥ आयेरी लाल मनावन तोकों भाग आपुने ऊर आनि ॥ 
ऊठ चलि हिल मिल हरिदास के स्वामी सों अब मोहें जिन तान ॥२॥ 
६ (| राग बिहाग ए#) लाडिली मानन कीजे होरी के दिन में कौन तिहारी 
बान ॥ चार दिवस को खेल मच्यो है बेठी है भोहे तान ॥१॥ मान मनाय 
बलैया लेहूं कहो जोरि जुग पान ॥ गुन निधान पीय पास उठि चलो केलि 
खेलि की जान ॥२॥ 

७ ए्‌होँ| राग बिडाग हु) पिय संग खेलति अधिक श्रम भयो री आवरीने कुकरों 
बयार ॥ अपुनों अंचल ले सकुमार प्यारी निरखि बदन श्रमकनकी बलिहार 
॥१॥ बिथुरी अलक श्रवन नासिका मांग के मोती अस्त व्यस्त भये ताय बांधु 
संवार॥ सूरदास प्रभु प्यारी के मिले को सुख जाय देखों ताय डारों बार॥२॥ 
८ (कली राग बिहाग एड) प्यारी मान धरे मन भावे ॥ वृंदावन खेलत नंदनंदन 
तो बिन सचु नही पावे ॥ १॥ अबीर गुलाल अरणजा लेकें ध्यान तेरें मुख 
लावे ॥ चोंक परें चितवे फिर इत ऊत ले मुरली फेर गावे ॥ २॥ कर सिंगार 
सहज थोरी ही बेगि चलो पिय सचु पावे ॥ श्रीविद्ठल भिरधरनलाल कों 
और न कोऊ चित आवबे ॥३॥ 

९ (कक्ै राग बिहाग ईझ्) नित उठ मान मनावे हो प्यारी ॥ कौन टेव परी 
ब्रज सुंदरी पीय कों पांय पडावे हो ॥९॥ नहीं बूझल समजत मनसजनी 
सहज बात उठ आबे हो ॥ तू जो कहत हों निपट सयानी सयानप कौन 
कहाबे ॥२॥ यह दिन फाग सुहाग राग के सब काह्दू मनभावे हो ॥ श्रीविन्‍्ठल 
गिरधरनलाल सों काहे न रंग बढ़ावे हो ॥३॥ 

१० (छक्के राग बिहाग [ड्र) यह दिन होरी को सो तू जिन मान करे ॥ 
मेरो कह्यो तू मान हठीली काहेंकू गर्ब करे || १॥ उठ चल हिल मिल गिरधर 
पीयसों तो सब काज सरे॥ तेरे ही बस हैं व्रजपति अब तेरोई ध्यान धरे ॥२॥ 


११ (छक्के राग बिहाग ईछ) होरी के खेल में गुमान केसो ॥ मान मान 

की ठोर जो तुम खेल खिलाय चाहत हो रंग राग रहे तोसो ॥१॥ इतते 
आई कुंवरि राधिका उततें आये कान्ह ॥ सूरदास प्रभु रस बस कर लीये 
राख्यो सबन को मान ॥शा 
8२ फल राग बिहाग () होरी के दिनन में पीया मोसौं बोलत नाही 
अब कछु जतन बताई भटू री ॥ तपत मेरो मन कबहु न छिरक्यो गुलाल 
सुरंग चूनरी मेरी पीत पट रीं ॥ १॥ अब कैसें जीवन होई मेरी सजनी जब 
निकसति स्याम मो तन निहारति वा गोरी सौं भयो है लटूरी ॥ मानति 
नाही मोसौं सोंह खाई 'रसिक' पीतम पीय नागर नद्वु री ॥२॥ 

१ (हक राग वसंत एछ्) खेलति खेलति पौढी स्थामा नवललाल गिरिधर 
पिय सँग॥ चोवा चंदन अगर कुँमकुमा झारति फिरति सकल अँग अँग ॥१॥ 
बाजति ताल मृदंग अघौंटी बीना मुरली तान तरँँग ॥ 'कुंभनदास' प्रभु यह 
बिधि क्रीडति जमुना पुलिन लजावति अनँग ॥२॥ 

२ (छ| राग वसंत ईडी) खेलि फागु मुसिकात चले दौऊ पौढे सुखद सेज 
मिलि दंपति ॥ हँसि हँसि बात करति सुनि सजनी निरखति कृपन मिली मनौं 
संपति ॥ १॥ करति सिंगार परसपर हुलसति सोभा देखि मदन तन कांपति ॥ - 
“ब्रजपति” पिय प्यारी मिलि बिलसति सखी ललितादिक चरनन चाँपति ॥ २॥ 
३ (कक राग वसंत डर) खेलि वसंत जाम चारयौ निसि हँसति चले पौढ़न 
पिय प्यारी ॥ नवल कुंज नव धाम मनोहर नवल बाल नव केलि बिहारी 
॥ १॥ नवल सहचरी गान करति नव नवल ताल बीना करधारी ॥ पौढ़े 
नवल सेज नव 'ब्रजपति' चाँपति चरन नव, भानु कुमारी ॥१॥ 

9 (की राग वसंत #) प्यारी पिय खेलति बर वसंत ॥ उपजति दुहूँ 
दिस सुख अनंत ॥ध्रु० ॥ अद्भुत सोभा गौर स्याम ॥ लाल पिया उर 
ललित दाम ॥ उमँगि उमँगि अँग भरति वाम ॥ सहचरी सँग कला काम 
॥१॥ सेज सुहाई अमल खेत ॥ चलति कटाच्छ पिचुकि भरि हेत || सनमुख 
भरि छबि छींट लेति ॥ रोम रोम आनँद देति ॥२॥| नख प्रह्मर छबि कनि 

गुलाल ॥ राजति बिच उर दुटी माल ॥ जावक रुँग रँंग्यौ लाल भाल ॥ 
पीक पलक रँँगी ललित माल ॥३॥ बाजैं ढफ भूषन सुभाई ॥ बाढ्यौ सुख 
कछु कहयौ न जाई | सुरति रँग अँग छाई ॥ 'दामोदर' हित सुरस गाई ॥४॥ 
५ एक! राग वसंत एल्र) बसंत बनाई चली ब्रज सुंदरि रसिक राए गिरिधर 
पिय पास ॥ अँग अँग बेलि फूलि मृग नैंनी कुच उतंग मनौं कमल विकास 
॥१॥ कोक कला बिध कुंज सदन मैं गिरिवरधर सँग किये बिलास || कुसम 
पर्यक अँक भरि पौढे निरखति बलि 'परमानँद” दास ॥२॥ 
६ (| राग वसंत एड) ऋतु वसंत बिलसति राजत रणमगे रैंग ॥ पौढे 
दंपति अंग अंग सोभा कही न जाई दामिनी सी सोभा तन राधा घनस्यथाम 
संग ॥१॥ अरस परस लुम झुम नैना अति घूम घूम मंद मंद आलस वलित 
लजावति कोटि अनंग ॥ हरियारो हरख अति सुजस गाय “नंददास” जाल 
रंध्र निरिखि निरखि मानु गोपीजन अति उमैंग ॥२॥ 
७ एक राग वसंत हु) खेलि फाग अनुराग भरे दोऊ हँसति चले पोढन 
पीय प्यारी ॥ नवल कुंज नव धाम मनोहर नवल बाल नव केलि बिहारी 
॥१॥ नवल सहचरी गान करति नव नवल ताल बीना कर धारी ॥ पौढे 
नवल सेज नव ब्रजपति चांपत चरन नव भानु कुमारी ॥२॥ 

राग काफी 
१ (हो! राग काफी हु) होरी खेलति ब्रज कुंजन महियाँ ॥ नंद नँदन 
सौं अति रति बाढ़ी लाड़िली बिहरति कदंब की छैयाँ ॥१॥ पौढ़न के समे 
के औसर और न कोऊ रघ्यों तिहिं सैयाँ ॥ 'सरस रंग' संतत यह जोरी 
पीतम प्यारी बिना कोऊ नहियाँ ॥२॥ 
२ छल राग काफी हब) ब्रज में होरी रँग सुहायो ॥ बंसी बट जमुना 
तट कुंजन पीतम प्यारी भायो ॥१॥ पौढन के समै के औसर ललिता रंग 
जमायो ॥ 'सरस रँँग' संतत यह जोरी भाग बड़े तें पायो ॥२॥ 

राग बिहाग 


१ (हर राग बिहाग एँड्) खेलत वसंत संगले भामिनी पोढे हैं पीय प्यारी ॥ 

श्रीराधे वृषभानु नंदिनी नवल लाल गोवर्धन धारी || १॥| सखी साज सब लै 
खेलन को घिरि आई तिहिं ठौरे ॥ सुंदर सरस जवाद अरणजा केसर चोवा 
चौरें ॥२॥ ले गुलाल कर मुखहि लगावत दोऊ परस्पर सोहें ॥ कहा कहूँ छबि 
की शोभा उपमा को कबि कोहें ॥३॥ नैन नींद भर अति आलस युत सुख 
बिलसत श्रीघनश्याम ॥ प्रभु रघुनाथ आनंद सो पूरे मन के काम ॥9॥ 

२ (मै राग बिहाग (ड्ड) रंगमहल पोढे पीय प्यारी ॥ नैन गुलाल लग्यो 
प्रीतम के ले अंचल पोंछत जतनन कर श्रीवृषभान दुलारी ॥१॥ रीझ रीझ 
मिलवत भौंहन अंग कछु सकुच जिय लाज बिचारी ॥ कुंभनदास प्रभु गोवर्धन 
धर हिय लगाय लई सकुमारी ॥२॥ 

३ है राग बिहाग कु) निकुंज में पोढे रसिक पिय प्यारी रंग रंग भीनी 
सारी॥ खेलि फाग रस अति ही उमग लियो है लाला मनुहारी ॥ १॥ शिधिलित 
बसन जूंमात आलस भरे पौढे पर्यक सुखकारी ॥ नंददास दंपति छबि ऊपर 
तन मन धन बलिहारी ॥२॥ 

४ (कै राग बिहाग () पोढी प्यारी पिय के संग सबै बसन भरे 
रंग ॥ खेलि फाग अनुराग बढ्यो दोऊ आलस बस सब अंग ॥१॥ हँसति 
परस्पर अतिरस बिहरति आंखें भरति उमंग ॥ परमानंद दंपति छबि ऊपर 
बारों कोटि अनंग ॥२॥ 

५ (एक! राग बिहाग प्र) लालन पोढीयें जु बाल रुचि-रुचि सेज बनाई ॥ 
सोंधे सों सुबास छिरकि कुमकुम अबीर अति सुखदाई ॥१॥ बीरा धरि 
पहुप माल भोग राग अति रसाल रसही रस केलि करौ ब्रजजन सुखदाई ॥ 
ब्रिंदावन चंद चारू चांदनी किशोरी कुंवरि रहसि हंस कंठ लगाई ॥२॥ 
६ (है राग बिहाग ब्ु) खेले वसंत पिया संग पोढी आलस युत रंग 
भीनी ॥ नवल लाडिली प्रान प्रीया दोऊ नवल अंस भुज दीनी ॥१॥ नौतन 
सेज रची सखीयन मिलि अति सुगंध सरसीनी || नवल बीजना कर लीयें 
माधुरी निरखत नेह नवीनीं ॥२॥ 


७ एक राग बिहाग श्र) नींद भरे नैना दुर दुर जात ॥ सब दिन बीत्यो 


३६४ आशिष के पद (0 राग वसंत 
होरी के ओसर अंग अंग अरसात ॥१॥ रंग रंग मगो गुलाल सगमगो 
लाग्यो अरगजा सामल गात ॥ ले अंचल पोंछत प्यारी राधा पीयतन देख 
देख मुसिक्यात ॥२॥ बहुत गई निस जान पीतम संग पोढ रही लपटाय ॥ 
सूरदास प्रभु फाग खेल की अरस परस बातें बतराय ॥३॥ 
८ (कु राग बिहाग एँड़ु) चलेहो भांवते रस ऐन ॥ खेल फाग अनुराग 
भरे दोऊ मत्त द्विद गति गैन ॥१॥ सोभित बसन गुलाल सगवगे अति 
आलस युत नेन ॥ रसिक बिहारी बिहारिन कीनों नव निकुंज मधि सैन ॥२॥ 
९ कै राग बिहाग (छ्ज) खेलि फाग निकुंजन दोऊ पोढे हैं पिय प्यारी ॥ रंग 
भीने रस भीने दोऊ करत बिलास महारी ॥ १॥ कुच कलसन पर बांह धरावत 
चुंबन अति सुखकारी ॥ रसिक मुकट मणि रसमय दंपति कृष्णदास 
बलिहारी ॥२॥ 
१० (फ़े राग बिहाग एड) निसके उनीदे नेना दुरिदुरि जात ।| सब दिन 
बीत्यों होरीके ओसर अंगअंग अलसात ॥|१॥ रंग रगमगे गुलाल सगमगे 
लग्यो अरगजा सांवल गात ले अंचर पोंछत पिय प्यारी पिय तन निरख 
मुसकात ॥२॥ बोहोत गई निस जान लाल संग पोढ़ी पिय अंग अंग 
लपटात ॥ कृष्णदास प्रभु फाग खेलकी अरसपरस बातें बतरात ॥३॥ 
११ (हक राग बिहाग एड) पोढ़े पीय-प्यारी रंग भरे ॥| अरसपरस दोऊ रीि 
रिझावति लै आरसी जो करे ॥ १॥| तेरी री बसन सौंधे सौं भरि जु रहे री खरी ॥ 
तु जो मिलती सखी री दै अधरामृत मोहन प्रसन करे री ॥२॥ 

बसंत धमार आश्रय के पद 


१ (| राग वसंत (हु) श्रीवल्लभ प्रभुकरुना सागर जगत उजागर गाइए ॥ 

श्रीवललभ कै चरन कमलकी बलि बलि जाइए ॥ १॥| बल्‍लभी सृष्टि समाज संग 

मिली जीवनकौं फल पाइए॥ श्रीवल्लभगुन गाइए याहि तैं 'रसिक' कहाइए ॥२॥ 
आशिष के पद 

१ छूकर राग वसंत (डर) खेलि फागु अनुरागु मुदित जुबती जन देति असीस ॥ 

रसिकन की रस रासि श्रीबल्लभ जीयौ कौटि बरीष ॥१॥ फिरि आईं खेलन 

के कारन अबला जुरि दस बीस ॥ “हरिदास' कै स्वामी स्यामा स्त्रेलौ वसंत 

जय जय गोकुल के इस ॥२॥ 

२ (कै राग सारंग (4) खेल फाग घर आयो लाडिलो जसुमति करत 

बधाई ॥ विविध उपहार लिये सब ब्रजजन संग लगाई ॥ १॥ कनक थार भर 

मुक्ताफल ले आरती उतराई ॥ नंदनंदन की या छबि ऊपर सूरदास बलजाई ॥२॥ 
डोल के पद - राग नट 


१ कै राग नट छ्ु) खेल फाग फूल बैठे झुलत डोल डहडह्ले नागर नयन 
कमल ॥ बहुत दिननके भये हें श्रमित सुख सखी संग लीने राधाकृष्ण 
रस रास जवल ॥१॥ गावत राग रागिणी सों मिल कंठ सरस कोकिलाहूतें 
अमल ॥ कल्याण के प्रभु गिरिधर रीझ झोटा देत हीये हरख गोरे गात 
छूटे छबि सों धवल ॥२॥ 

२ (| राग हमीर (एड्स) डोल झुलत हैं गिरिधरन झुलावत बाला ॥ निरख 
निरख फूलत ललितादिक श्रीराधावर नंदलाला ॥१॥ चोवा चंदन छिरकत 
भामिनि उडत अबीर गुलाला ॥ कमल नयन को पान खवाबत पहरावत 
उरमाला ॥२॥ वाजत ताल मृदंग अधोटी कूजत वेणु रसाला ॥ नंददास 
युवती मिल जावत रिझवत श्रीगोपाला ॥३॥ 

३ छुक! राग हमीर ईछ्झ) डोल चंदन को झुलत हलधर वीर ॥ श्रीवृंदावन में 
कालिंदी के तीर ॥१॥ गोपी रही अरगजा छिरकत उडत गुलाल अबीर ॥ 
सुरनर मुनिजन कौतुक भूले व्योम विमानन भीर ॥|२॥ वाम भाग राधिका 
विराजत पहरे कसुंभी चीर॥ परमानंद स्वामी संग झूलत बाढ्यो रंग शरीर। ५॥ 

१ छह राग कल्याण ईड) डोल झूलत हैं ललना ॥ निरख निरख फूलत 
ललितादिक संग सहचरी बलना ॥१॥ सप्त स्वरन मिल गावत सब मिल 
झील को किल कलना ॥ हरीदास के स्वामी स्यामा कुंजविहारी रीझ भये 
मगना ॥२॥ डोल झुतहें गिरिधरन नवल नंदलाला ॥ ब्रजपुर वनिता निरख 

वारतहें कंचन की मणिमाला ॥|३॥ सकल श्रृंगार अनूप विराजत कूजत 
वेणु रसाला ॥ माधोदास निरख गोपीजन प्रमुदित श्रीगोपाल ॥४७॥ 


२ (कै राग कल्याण ) डोल झुलतहें प्यारो लाल बिहारी विहारिन 
ए राग रम रहो ॥ काहू के हाथ अधोटी काह्ू के बीन काहू के मृदंग को 
झप ले ताल काहू के अरगजा छिरकत रंगरह्यो ॥१॥ डांडी डांडी खेल 
मच्यो जो परस्पर नहीं जानियत पण क्‍यों रह्यो ॥ हरीदास के स्वामी स्यामा 
कुं विहारी ऊनको खेल किंनहूं न ल्यो ॥२॥ 

३ (कक राग कल्याण 8) डोल झुलत हैं हंसि मुसक्यात परस्पर ॥ सुरंग 
गुलाल लई जु मुठी भर कटि तट में राखी छिपाय करि चाहत भयो द्र॒णंचर 
॥१॥ देखो कहत अनेक कुसम पर कैसें दोरत हें री अलिवर मानों चंपे 
पंचसर केसर ॥ जब जीयकी जानी मुख ऊपर तबे दई तारी सुंदर कर 
बिथके सब नारी नर ॥२॥ यह विधि फूलत हैं री गिरिवरधर परस पान 
कपोल मनोहर रीझे देत कबह्ूूं उरसों उर ॥ मदन मोहन पीय परम रसिक 
बर कहा कहूं यह सुख को सागर बलिहारी बानिक पर ॥३॥ 

४ कक राग कल्याण ईडी झूलत डोल नवल किशोर नवल किशोरी ॥ 
बृंदा बिपिन सुभग यमुना तट मुकुलित नूत माधवी मोरी ॥ १॥ कदली खंभ 
ढिंग ठाडी तरुणी गण गावत दुह्ूं ओरी ॥ पूरत अधर धरें मनमोहन मधुर 
मुरली ध्वनि थोरी ॥२॥ हाथन गहे कनक पिचकाई केसर सरस अगर 
घस घोरी ॥ पृथक पृथक छिरकत जु परस्पर सुंदर स्याम राधिका गोरी 
॥३॥ सुरंग गुलाल अबीर उडावत धन ज्यों जुर चढ गगन गयोरी ॥ जुगल 
किशोर नवल बानिक पर ब्रजजन बल डारत तृणतोरी ॥४॥ 

५ एछली| राग कल्याण (पु) झूलत नंद-नंदन डोल ॥ कनक खंभ, जराई 
पदढुली, लगे रत्न अमोल ॥ सुभग सर्ल सुदेश डॉड़ी, रची बिधना गोल ॥ 
मनौ सुर-पति सुरसभातैं, पठै दियउ हिंडोल ॥ जबहि झंपत, तबहि कंपति, 
बिहँसि लगति उरोल ॥ त्रिद्स-पति सजि चढ़े बिमाननि, निरख दै-दे 
ओल ॥ थके, मुख कछु कष्डि न आबै सकल मखकृत झोल ॥ सखी नव- 
सत साज कीनन्‍्हें, बदतिं मधुरे बोल ॥ थक्‍यौ रति-पति देखि यह छबि, 


डोल - आशिष के पद “] राग देवगंधार ३६७ 
भयौ बहु भ्रम भोल ॥ सूर यह सुख गोप-गोपी, पियत अमृत कलोल ॥ 


६ (की राग कल्याण (४) डोल झुलत नंदनंदन छिरकत चोबा-चंदन ॥ 
ललिता-बिसाखा झुलवति ठाढी कर गहि डोल जु कंचन ॥ बूंदाबन प्रफुलित 
द्रम-बेली कोकिल कुंजन हंसन ॥ नौतन चूत प्रवाल रहे लसि एक लिये 
ठाढे हैं अंजन ॥ अबीर-गुलाल उडावत दुहूँ दिसि लियें भराई भरि-भरि 
झोरनि ॥ 'परमानंददास” कौ ठाकुर गोपिनि के चित-चोरनि ॥ 

७ (कै राग केदारो (8) झूलत डोल नवलकिशोरी ॥ वृंदाविपिन सुभग 
यमुनातट मुकुलित नूत माधवी दोरी ॥१॥ कदली खंभ ढिंग ठाडी गुण 
गावत दुह्ँओरी ॥ पूरत अधर धरे मनमोहन मधुर मुरली ध्वनि थोरी ॥२॥ 
हाथन गह़े कनक पिचकाई केसर सरस अगर घसघोरी ॥ पृथक-पृथक 
छिरकत जु परस्पर सुंदर श्याम राधिका गोरी ॥३॥ सुरंग गुलाल अबीर 
उड़ावत घन ज्यों जुर चढ गगन गयोरी ॥ जुगलकिशोर नवल बानिकपर 
ब्रजजन बल डारत तृणतोरी ॥४॥ 

(यह पद ४ थे भोग आरती के बाद गावें) 

१ (| राग देवगंधार (5) झूलत डौल दोऊ अनुराग ॥ केसर और गुलाल 
सों मीजे चोवा लपटे वागे ॥ १॥ ललितादिक मिल झुलवत गावत एक एकते 
आगें ॥ वाजत ताल पखावज आवज मुरली संग सुहागें ॥|२॥ देत असीस 
चली ब्रज सुंदरि फिर खेलेंगे फागें ॥ कृष्णदास प्रभु की छबि निरखत 
रोम रोम रस पाणगें ॥३॥ 


२ (| राग देवगंधार () सखी मिलि झुलवत अपुने रंग ॥ झूलवत डोल 
लाडिलो गिरिधर राधे ले अरधंग ॥१॥ अंब मोर फल लता माधुरी रचि 
फूलन करि संग ॥ नॉचत गावत करत मनोरथ भाव दिखावत अंग ॥२॥ 
प्रथम खेल स्यामा प्यारी कों केसर चोवा बंद || अबीर गुलाल उडावति 
है बिलि रीझय गोकुल चंद ॥३॥ दूज्यो खेल रच्यो चंद्रावलि अद्भुत बन्यो 
स्वरूप ॥ दोऊनके मनमोद बढावत लागत परम अनूप ॥४॥ तीज्यो खेल 

रच्यो ललितादिक को करि सके बखान।॥ ओर अकोर कहां लो दीजे नोछावरि 

करि प्रान ॥५॥ चोथो खेल मदनमोहन को बरखत रंग अपार ॥ पिचकाई 

चहूं दिस तें छूटत अबीर गुलाल धमार ॥६॥ यह रस रीति कहा कोऊ जाने 

श्रुति हूँ गावति नेति ॥ 'द्वारकेश' प्रभु झूलि पधारे निज मंदिर संकेत ॥७॥ 
राग धनाश्री 


१ की राग धनाश्री एछ) राधाकुंवर रसिकसरब्री अनुरागे पागे रससों 
सब नंदद्वार पै आये ॥ बार आरती बिविध भांत सों जसुमति करत बधाये 
॥१॥ न्हान चले यमुना किलकित सब शोभा बरनी न जाई ॥ देखत ही 
अमरेस थकित भये पहुंपन वृष्टि कराई ॥२॥ खेलि फाग अनुराग सिंधु 
बढ्यो ब्रजजन संग लगाई॥ सुंदर बदन कमल ऊपर रघुवीर वारनें जाई ॥३॥ 


राग बसंत 


१ एके राग वसंत (8) खेल फाग अनुराग मुदित जुवती जन देत असीस ॥ 
रसिकन की रस रासि श्रीवल्लभ जीयो कोटि बरीष ॥१॥ घिर आई खेलन 
कें कारन अबला जुरि दस बीस ॥ हरिदास के स्वामी स्थामा खेलो बसंत 
जय जय गोकुल के ईश ॥२॥ 

२ (कै राग बसंत 5) खेलि फाग घर आयो लाडिलो जसोमति करत 
बधाई ॥ विविध भांति उपहार लीयें सब ब्रजजन मंगलगाई ॥१॥ कनक 
थार भरि मुक्ताफल लै आरती उतराई ॥ नंदनंदन की या छबि ऊपर सूरदास 
बलिजाई ॥२॥ हे 

श्री गुसांई भादो बसंत 

६ फूक्की राग वसंत हु) खेलत बसंत वर विड्डलेश ॥ आनंद कंद गोकुल 
सुदेस ॥१॥ श्रीगिरिधर गोविंद संग ॥ श्रीबालकृष्ण लज्नित अनंग ॥२॥ 
श्रीगोकुलनाथ अनाथ नाथ ॥ रघुनाथ नवल जदुनाथ साथ ॥| ३॥ श्रीघनश्याम 
अभिराम धाम॥ श्रीकल्यान राय परिपूरन काम ॥ ४॥ मुरलीधर आदि समस्त 
बाल ॥ सेवक विचित्र सेवा रसाल ॥|५॥ जहां उडत गुलाल अबीर रंग ॥ 


श्री गुसांई भादो वसंत्र 00 राग सारंग ३६५९ 


तहां वाजत ताल मृदंग चंग ॥।६॥ जहां गिरिवरधारीजू खेलन आये ॥ तहां 
लघु गुपाल बलिहारी जाये ॥७॥ 

२ (हु! रागसारंग ह) डोल भलो सिंगायों फुलनि ॥ वृन्दावन वंसीवट 
छैयां श्री जमुना के कुलनि ॥१॥ नंदनंदन वृषभान नंदिनी बैठे दोऊ जन 
झुलनि || छिरकत केसर चोवा चंदन छाड्यो गुलाल अतुलनि || २॥ माँगति 
फगुवा सब ब्रज युवति कद्यो हमें जिन भूलति ॥ वसन मँगाय दिये “ब्रजपति! 
तब ओरे रतन अतुलनि ॥३॥ 

३ (! राग सारंग 8) नंद नंदन कुंवरि राधिका नागरि डोल झूलति बने 
रँग भीनें ॥ को मन रहे झुमन फल फूल चहूँ और तैं ॥ गोपिका जूथ मिलि 
मधुर लीनें ॥१॥ खेलि गहरो दोऊ और तें ह्ले रह्मो रैग घुमडनि भई प्रबल 
भारी ॥ देव मुनि देखि किन्नर थकित ह्लै रहे सुर वधू बिकसि रही काम चारी 
॥२॥ ब्रज कुंवर लाडिलो नित्य लीला ललित हे रही सरस रस रंगकारी ॥ 
'रसिक' जन मनन करे देखि दृण अपने परान इक बल करों वारि डारी ॥३॥ 
४ (री रागसारंग प्र) माई ! फूलेही फुलत, श्री राधा कृष्ण झूलत, 
सरस रसहि फूल डोल ॥ फूले फूलनि जोरत, फुले निमिष न मोरत, संतनि 
हित फूल डोल ॥ फूल फटित खंभ रचित, कंचन ही फूल खचित, सरस 
रसहि फूल डोल ॥ पढुली नव रतन पचित, हीर लाल मोति जटित, संतनि 
हित फूल डोल || मरूवा मयारी दरोल, झूमका प्रवाल ओल, सरस रसह्डि 
फूल डोल ॥ डाडि हेम चारू गोल, चुनिनि फूल लगे लोल, संतनि हित 
फूल डोल ॥ फूले बुँदावन, अनुकूल, सघन लता फूले फूले, सरस रसहि 
फूल डोल ॥ फूले श्री जमुन कूल बिबिध रंग फुले फूल, संतनि छ्वित फूल 
डोल ॥ फूले चंपक, चमेलि, फूल लबँग लता बेलि, सरस रसहि फूल 
डोल ॥ फूली नेवारि एलि, मोगर सेवति, सुबेलि, संतनि हित फूल 
डोल ॥ तहाँ मौरे अंब फूले, निबुआ फर सदा भूले, सरस रसहि फूल डोल ॥ 
तहाँ कमल, केवर फूले केतकि कनैर फूले, संतनि हित फूल डोल ॥ फूली 
मधु मालति रेलि, फूलि मधुप करत केलि, सरस रसहि फूल डोल ॥ फूले 
फले आनंद बेलि फूलि पिबत सुरस पेलि, संतनि हित फूल डोल ॥ फूलनिके 

सौंधे वार, मनौ मधुप छबि अपार, सरस रसहि फूल डोल ॥ फूलनि के 
हियपै हार, सुरसरि मनु धरे धार, संतनि हित फूल डोल ॥ माथ मुकुट 
रचित फूल, फूलनिके, सीसफूल, सरस रसहि फूल डोल ॥ फूलनि बेंदी 
लिलार, फूलनि नख-सिख सिँगार, संतनि हित फूल डोल ॥ फूलि धेनु 
ग्वाल-बाल, झूले नँदजू के लाल, सरस रसहि फूल डोल ॥ फूलि तरूनि 
बुद्धवाल, फूलि करति बिबिध ख्याल, संतनि हित फूल डोल ॥ फूलि रोहिनि 
जसुद रानि, फूलि देखि राजधानि, सरस रसहि फूल डोल ॥ नँद हलधर 
सुख मानि गोकुल, सब फूले प्रानि, संतनि हित फूल डोल ॥ फूल बजै 
मुदंग, महुवरि, डफ, ताल, चंग, सरस, रसहि फूल डोल॥ फूलि बजे बंसुरि 
संग, अमृत कुंडली, उपंग, संतनि हित फूल डोल ॥ फूलि बजें किनरि, 
तार, सुरमंडल, झनतकार सरस रसहि फूल डोल ॥ फूल बजैं गिरिगिरार, 
भेरी घहरें अपार, संतनि हित फूल डोल ॥ फूलि बजै मुरूँज, रूज, झाँझ 
झालरीनि पुंज सरस रखहि फूल डोल॥ फूले बजै दुंदुभि गुज, कूजत कोकिल 
निकुंज, संतन हित फूल डोल ॥ ब्रज ललना डोल फुलै गोपि झुलवत कान्‍्ह 
झुलै, सरस रसहि फूल डोल ॥ फूले मुदित मनोहर तूले रसिकिनी रसिक 
फूले संतन हित फूल डोल ॥ फूले हरषि परसपर गावैं, मीठी बोली बुलावै, 
सरस रसहि फूल डोल॥ फूली मुदित मनोहर भावैं, लाड़ लालनहिं लड़ावै, 
संतन हित फूल डोल ॥ फूली चंदन बंदन रोरी, केसरि मृगमद घोरी, सरस 
रसहि फूल डोल ॥ फूली छिरकति नव किसोरि, अबिर भरि गुलाल झोरि 
संतन हित फूल डोल ॥ फूली नाचति जोबन बिभोरि, जुथनि ले जूथ जोरि 
सरस रसहि फूल डोल ॥ फूली करत कुलाहल खोरी, पुर नर-नारी किसोरी 
संतन हित फूल डोल ॥ फूले फगुवा दे रस राख्यो, पट भूषन नहिं काँख्यो, 
सरस रसहि फूल डोल ॥ फूले हरि हँसि अमृत भाख्यौ, सबहीको मन 
राख्यौ संतन हित फूल डोल ॥ फूले नारदादि करत, गान, रिषि मुनि सिव 
धरत ध्यान, सरस रसहि फूल डोल ॥ फूले बीना हरि जस बखान, फेरि 
उग्रसेन आन, संतन हित फूल डोल ॥ फूले कहि हरि, मुनि ॥ कहो जाई, 
तुरत मोहि लै बुलाई, सरस रसहि फूल डोल॥ फूले रजधानी, असुर आई, 
जमुना मैं यो बहाई, संतन हित फूल डोल ॥ फूले अग्रसेन छत्र द्याई, मथुरा 

आनँद बढ़ाई, सरस रसहि फूल डोल ॥ फूले पितु माता मिलौं धाई दुःख 
नसि, सुख देऊँ जाई, संतन हित फूल डोल ॥ फूले मुनि सुनि यह हरषाई, 
भूमी ब्रज रतन छाई सरस रसहि फूल डोल ॥ फूले सूरपति, सुर सची 
आई नभ सुमन चढ़ि बरषाई, संतन हित फूल डोल ॥ फूले हरषत होरी 
खिलाई, मुनि गे बैकुँठ सिधाई सरस रसहि फूल डोल ॥ फूले हरषति 
हरि सुजस गाई, पूछत सुर, कहि न जाई, संतन हित फूल डोल ॥ पढ़े, 
पढ़ाइके सुनावै, ते बेकुंठ पद पावै, सरस रसहि फूल डोल ॥ सूरदास कैसे 
करि गावे, लीला सिंधु पार न पावे, संतन हित फूल डोल | 
शेहरा के पद 

१ एक राग बसंत हु) दुलहे श्री ब्रजराज दुलारो दुलहिन भानु किसोरी ॥ 
सीस सेहरो सोभित नीकों भली बनी यह जोरी ॥ १॥ राजति रंग भरे दोउ रस 
रस में आई जुरी ब्रजनारी ॥ गावति मंगल गीत बधाए हँसि- हँसि देति परसपर 
तारी॥२॥ बूका वंदन चोवा चंदन गुलाल अबीर उड़ावे ॥ मृगमद केसर लै- 
लै छिरकति सबहीन के मन भावे | ३॥| आरति वार करति न्योछाबर ब्रजनारी 
सुख पायो ॥ जुगल रूप मन माँही बसो 'रघुनाथ दास” मन भायो ॥|४॥ 
२ ३ रागसारंग एछ) डोल झुलावत लाल बिहारी नाम लेलें बोलें लालन 
प्यारी हैं दुलहा दुलहेनि दुलारी सुंदर वरस कुमारी ॥ नखसिख सुंदर सिंगारी 
केसु कुसुम सुहस्त सम्हारी स्याम कंचुकी सुरंग सारी चाल चले छबि 
न्‍्यारी ॥१॥ वारंवार बदन निहारी अलक तिलक झलमलारी रीझ रीझ 
लाल रे बहिलारी पुलकित भरत अंकवारी ॥ कोककला निपुन नारी कंठ 
सरस सुरहि भारी सुयश गावत लाल बिहारी बिहारिन की बलिहारी ॥२॥ 

डोल के पद - राग देवगंधार 
१ (छह राग देवगंधार ६24 मनमोहन अद्भुत डोल बनी ॥ तुम झूलों हों 
हरख झुलाऊँ वृंदावन चंद धनी ॥। १॥ परम विचित्र रच्यो विश्वकर्मा हीरालाल 
मनी ॥ चतुर्भुज प्रभु गिरिधरनलाल छबि कापें जात गनी ॥२॥ - 
२ एफ राग देवगंधार (छ) झूलत फूल भई अति भारी ॥ निर्मित वर 

हिंडोल विटप तरू बूंदा विपिन विहारी ॥१॥ सखी सकल अति मुर्दित भई 
हें पहरें विविध रंग सारी ॥ भूकुटी भृंगण लावण्य अंग अंग प्रति कोटि मदन 
छबि टारी ॥२॥ वरणन करिये कहा प्रेम को रुचिदायक तहां गारी ॥ व्यास 
स्वामिनी की छबि निरखत प्राण संपदावारी ॥३॥ 


३ (कल! राग देवगंधार (8) मोहन झूलत बढ्यो आनंद ॥ एक और वृषभान 
नंदिनी एक और ब्रज चंद ॥१॥ ललिता बिशाखा झुलवत ठाडी कर गहि 
कंचन डोल || निरख निरख प्रीतम अरू प्यारी बिहस कहत मृदु बोल ॥२॥ 
उड़त गुलाल कुंकुमा वंदन परसत चारू कपोल ॥ छिरकत तरुणी मदन 
गोपाले आनंद हदें कलोल | ३॥ कहाकहों रस बढ्यो परस्पर त्रिभुवन वरन्यों 
न जाय ॥ कुंभनदास लालगिरिधर की बानिक अधिक सुहाय ॥४॥ 


४ कह! राग देवगंधार (ड) झूलत डोल नंद किशोर ॥ वाम भाग वृषभान 
नंदिनी पहिंरें पीत पटोर ॥१॥ वाजत ताल पखावज आवज झालर मुरली 
घोर ॥ उड़तगुलाल अबीर अरगजा कुंमकुम जल चहूँ ओर ॥ २॥ वृंदाबन॒फूली 
बन वेली कुंजित कोकिला मोर ॥ झूलत स्याम झुलावत गोपी आनंद बढ्यो 
न थोर॥३॥ अति अनुराग भरी सब सुंदरि कर अंचर की छोर ॥ कमल नयन 
मुख शरद चंद्रमा युवती जन नयन चकोर ॥४॥ सुर विमान सब कौतुक भूले 
बरखे कुसुमन जोर ॥ “सूरदास' प्रभु आनंद सागर गिरिवरधर सिरमोर ॥५॥ 


५ व राग देवगंधार $8) आज माई झूलत हैं नंदलाल॥ संग राजत वृषभान 
नंदिनी जोरी परम रसाल ॥१॥ श्रीगोवर्द्धन की सुभग शिखर पर रच्यो जो 
डोल विशाल ॥ कदली करण केतकी कुंजो बुकल मालती जाल ॥२॥ नूतन 
न्यूत प्रवाल रहे लस माधुरीसों अरुझय ॥ कमल प्रसून पराग पुंज भर बढ़त 
समीर सुहाय || ३॥| मधुप कीर कल कोकिल कुंजत रस मकरंद लुभाय॥ सुन 
सुन श्रवण पुलक पिय प्यारी रहत कंठ लपटाय ॥४॥ निरझर झरत सुगंध 
सुबासित रंग रंग जल लोल॥ उभय कूल कलहंस मंडली कूजत करत कलोल 
॥५॥ युवतिजन समूह मिल गावत प्रमुदित लोचन लोल॥ बाजत ताल मृदंग 
होत रंग विहसत चारू कपोल ॥६॥ चोवा चंदन छिरकत भामिनि अवलोकत 
रस भाय ॥ श्रीविट्ठलनाथ आरती उतारत दास निरख बलजाय ॥७॥ 

६ (|| राण देवगंधार 8) मदन गोपाल झूलत डोल ॥ वाम भाग राधिका 
बिराजत पहरें नील निचोल ॥१॥ गौरी राग अलापत गावत कहत भामते 
बोल ॥ नंद नंदन को भलो मनावतत जासों प्रीति अतोल ॥२॥ नीको वेष 
बन्यों मन मोहन आज लईं हममोल ॥| बलहारी मनमोहन मुरति जगत देहुं 
सब ओल ॥ ३॥ अद्भुत रंग परस्पर बाढ्यो आनंद हृदय कलोल ॥ परमानंद 
दास तिहिं अवसर उडत होलिका झोल ॥४॥ 


७ (| राग देवगंधार एड) झूलत दोऊ नवल किशोर ॥ रजनी जनित 
रंग रस सूचित अंग अंग उठ भोर ॥६॥ अति अनुराग भरे मिल गावत 
सुर मंडल कल घोर ॥ बीच बीच प्रीतम चित चोरत प्रिया नयन की कोर 
॥२॥ अबला अति सुकुमार डरपत वरहिं डोल झकोर || पुलक- पुलक प्रीतम 
उर लागत दे नव उरज अकोर ॥३॥ अरुझी विमल माल कंकण सों कुंडल 
सों कचडोर ॥ वे पथ युत क्‍यों बने विवेचित आनंद बढयो न थोर ॥४8॥ 
निरख निरख फूलत ललितादिक बिब मुख चंद्र चकोर || दे असीस हरिवंश 
प्रशंसित कर अंचल की छोर ॥५॥ 

८ छूक| राग देवगंधार एुथ्छ) वृंदावन नीको बन्यो डोल ॥ झूलत कृष्ण 
तरणि तनया तट जहां मधुपन के टोल ॥ १॥ आस पास ब्रज बालक मंडली 
मधुप करत झकझोर ॥ फूली सरस सुगंध माधवी झूम रही चह् ओर ॥२॥ 
ओर पुष्प कहां लों वरनों अगणित झूमक झोर ॥ तामें कोकिला शब्द 
सुहाये नाचत मधुरे मोर ॥३॥ चोवा चंदन ओर अरणजा केसर भरी हें 
कुमकुम घोर ॥ पिचकाई भरभर जु चलाबत तक नव ऊरज कठोर ॥४॥ 
वाजे सरस सुहाये बाजत ताल मृदंग उपंग ॥ बाजत वीन बांसुरी मद्दूबर 
ओर डफ ढोल मृदंग ॥५॥ हँस गावत करताल बजावत कहत होरिका होल ॥ 
डारत भरत अबीर सबे मिल भरत झोलका झोल ॥६।|| सुख की सीमा 
बरनी न जाई भली बनी हें जोर ॥ रस में ममन भये सब राजत कहा 
कहुं मति थोर ॥७॥ कहि मोहन जन प्रभु की लीला नवल किशोर किशोरी ॥ 
शोभा मोपें बरणी न जाय प्रमुदित चंद चकोरी ॥८॥ 


९ (ही राग देवगंधार (8) झूलत हंससुता के कूल ॥ सघन निकुंज पुंज 

मधुपन के अद्भुत फूले फूल ॥ १॥ ललित लता लपटी ललितादिक बरषत 
आनंद मूल ॥ घन दामिनि ज्यों राजत मोहन निरख गई मति भूल ॥२॥ 
रमा आदि सुरनारि सहचरी नाष्ठिं कोऊ समतूल ॥ विष्णुदास गिरिधरन 
छबीलो सर्वस्व तहां अनुकूल ॥३॥ 

१० (है| रागदेवगंधार हँष्र) डोल माई झूलत हैं ब्रजनाथ ॥ संग शोभित 
वृषभान नंदिनी ललिता विशाखा साथ || १॥ बाजत ताल मृदंग झांझ डफ 
रूज मुरज बहु भांत ॥ अति अनुराग भरे मिल गावत अति आनंद किलकात 
॥२॥ चोवा चंदन बूका वंदन उडत गुलाल अबीर ॥ परमानंद दास बलहारी 
राजत हैं बलबीर ॥३॥ 

११ एकल राग देवगंधार (घर) झूलत डोल नंदकुमार ॥ चंहुओर झुलावत 
ब्रज सुंदरी गावत सरस धमार ॥ ९।॥| वाम भाग वृषभान नंदिनी साजे सकल 
सिंगार ॥ आसकरण प्रभु मोहन झूलत ब्रज के प्राण आधार ॥ २॥ 

१२ (|! राग देवगंधार एँश) गोकुल नाथ विराजत डोल ॥ संग लियें 
वृषभान नंदिनी पहरें नील निचोल ॥|१॥ कंचन खचित लाल मणि मोती 
हीरा जटित अमोल ॥ झुलवत यूथ मिली ब्रज सुंदरी हरखत करत कलोल 
॥२॥ खेलत हँसत परस्पर गावत हो हो बोलत बोल || २॥ सूरदास स्वामी 
पिय प्यारी झूलत झूलवत झोल ॥ ३॥ 

2३ (क राणदेवगंधार [ि) झूलत सुंदर जुगलकिशोर || नंद नंदन वृषभान 
नंदिनी पीवत सुधारस नयन चकोर ॥१॥ भूकुटी भृंग धनुष सी शोभित 
तिलक सायक जोर ॥ मंद मंद मुसिकात स्यामघन करत कटाक्ष इन ओर 
॥२॥ अंजन दीप्ति रंजन लागे राजत दशन तंबोर || मृगमद आड बने कर 
कंकण हार सिंगारन डोर ॥ ३॥ गयो सिरतें पटोल मनोहर उघरे कुच कलश 
कठोर || सूरसु निरखत भये प्रेमवश तब पिय करत निहोर ॥॥४॥ 

१४ (हल राग देवगंधार [[म) डोल माई झूलत नंदकुमार ॥ वाम भाग 
बृषभान नंदिनी जोरी अति सुकुमार ॥१॥ श्री यमुना तट सघन कुंज तर 
बृंदावनहि मझार ॥ माधुरी कुंद लता अति प्रफुल्लित उरझि परस्पर 

डार ॥२॥ बहुत समीर मंद अति शीतल अलिपिक करत पुकार ॥ झोटादेत 
हरख ललितादिक इकटक रहत निहार ।। ३॥| कुरबक बकुल पहोप नव लासी 
होत परस्पर मार ॥ उड़त अबीर गुलाल कुंमकुमा देत भामती गार ॥४॥ 
बाजत ताल मृदंग झांझ डफ रीझ देत उरहार ॥ ललिताजू अपने कर बीरी 
पिय मुख देत संवार ॥५॥| हरख असीस देत गोपीजन जोरी रहो अटार ॥ 
श्रीवल्लभ श्रीविद्डल पदरज दास निरख बलहार ॥६॥ 

१५ (क्ठे राग देवगंधार ६8) झुलत डोल नंदकुमार ॥ चहुँ ओर झुलावत 
ब्रजसुंदरी गावत सरस धमार ॥ १॥ वामभाग वृषभान नंदिनी साजे सकल 
सिंगार ॥ छिरकत चोवा चंदन बंदन कुंमकमा करन करन पिचकार ॥|२॥ 
उत गुलाल अबीर दुह्ूं दिश बाढ्यो रंग अपार | आसकरण प्रभु मोहन झुलत 
ब्रज के प्राण आधार ॥। ३॥ 

१६ (|! राग देवगंधार 8) डोल पर देत परसपर तारी ॥ बेसरी सौं 
अलके अरुझांनी तुम देखो नवल बिहारी ॥ १॥| उरसों उर नहिं टारत मोहन 
नेकु करत नहिं न्‍्यारी ॥ 'परमानंद' दास तहाँ ठाढ़ें तुम जीते हम हारी ॥२॥ 
१७ ए(ह रागदेवगंधार एड) डोल झूलत हैं हंसि मुसक्यात परस्पर ॥ 
सुरंग गुलाल लई जू मुठी भर कटि तट में राखी छिपाय करि चाहत भयो 
द्रगंचर ॥ १॥ देखो कहत अनेक कुसुम पर कैसे दोरत हैं री अलिवर मानों 
चंपे पञ्चसर केसर ॥ जब जीयकी जानी मुख उपर तबै दई तारी सुंदर 
कर बिथके सब नारी नर ॥२॥ यह विधि फूलत हैं री गिरिवरधर परस 
पान कपोल मनोहर रीझे देत कबदह्ूूँ उरसों उर ॥ मदन मोहन पीय परम 
रसिक वर कहा कहूँ यह सुख को सागर बलिहारी बानिक पर ॥ ३। 

१८ एक! राण देवगंधार (है) डोल झूलावत सब बृज सुंदरी झूलत मदन 
गोपाल ॥ गावत फाग धमार हरख भर हलधर और सब ग्वाल ॥ १॥ फूल 
कमल केतकी कुंजो गुंजन मधुप रसाल | चंदन बंदन चोवा छिरकत उड़त 
अबीर गुलाल ॥|२॥ बाजत बीन विषाण बांसुरी डफ मृदंग और ताल ॥ 
नंददास प्रभु के संग विलसत पुण्य पुंज ब्रजवाल | ३॥ 


१९ (7 रागदेवगंधार (8) सखी मिलि झुलवति अपुने रज़् ॥| झुलवत डोल 

लाडिलो गिरिधर राधे लै अरधंग || १॥ अंब मोर फल लता माधुरी रचि फूलन 
करि संग ॥ नाँचत गावति करत मनोरथ भाव दिखावत अंग ॥२॥ प्रथम खेल 
स्यामा प्यारी कौं केसर चोवा बंद ॥ अबीर गुलाल उडावति है बलि रिझय 
गोकुल चंद ॥ ३॥ दूजो खेल रच्यों चन्द्राबली अद्भुत बन्यों स्वरूप ॥ दोऊन 
के मन प्रीति बढ़ावत लागति परम अनूप ॥४॥ तीजो खेल रच्यो ललितादिक 
को करि संके बखान ॥ और अकोर काहा लों दीजे नोछावरि करि प्रान ॥५॥ 
चोथो खेल मदनमोहन कौं बरखत रज्ञ अपार ॥ छूटति पिचकाई चहूँ दिस 
तें अबीर गुलाल धुमार ॥६॥ यह रस रीति काहा कोऊ जाने श्रुति हूं गावति 
नेति 'द्वारिकेस' प्रभु झुलि पधारे निज मन्दिर संकेत ॥७॥ 
२० (कली राग देवगंधार (ुँड्ु) हसि मुसकात परस्पर डोल झूलत हैं ॥ 
सुरक्ञ गुलाल लई मुठि भरि कटि तट में राखि छिपाई धरि चाहत भर्यों 
दृगंचर ॥ १॥ देखों कहत अनेक कुसुम पर कैसे दोरत हैं हो अलिवर मानों 
चले पंचसर के सर ॥ तब जियकी जानी मुख ऊपर तब ही दई तारी 
सुंदर कर बिथके सब नारी ॥२॥ इहि विधि झूलत हैं री गिरिधर परसत 
पानि कपोल मनोहर रीझि देत कबहू उरसों उर ॥ “मदनमोहन” पिये परम 
रसिकवर कहा कहों यह सुख को सागर बलिहारी बानिक पर ॥३॥ 
१ एक राग पंचम एुँड़) आज बने मोहन झूलत डोल ॥ बाम अंग लगि 
सोहति भामिनि सौभग सींव अतोल ॥ दुहूँ ओर प्रमुदित मन पुलकित ब्रज- 
बनिता मिलि टोल ॥ तेल-गुलाल मिलाई करनि सों मंडित करत कपोल ॥ 
रतन-जटित पिचकारिनि छिरकत केसरि-रंग अमोल ॥ पंचम राग अलापति- 
गावति मधुरे-मधुरे बोल ॥ सुरंग गुलाल अबीर उड़ावत चह्|ं-दिसि भरि- 
भरि डोल ॥ बाढ़ी भक्ति दास 'परमानँद' जग में बाजत ढोल ॥ 

डोल - राग वसंत 


१ (हर राग बसंत ) डोल विचित्र बन्यो नंदनंदन गुहि गुह्ि लाई फूल ॥ 
ब्रजनारी सिमिट सब आंई अपने अपने टूल ॥ १॥ ललिता कहे सुनों मममोहन 

प्रीतम प्यारी की बात || संग सहित वृषभान नंदिनी दोऊ मिल झूलो साथ 
॥२॥ कोऊ एक झांझ मृदंग बजावत कोऊ अलापत राग ॥ कोऊ मुक्तामाल 
खगवारो वारत मानत भाग ॥ ३॥| छबीली छटन सुर नर मुनि मोहे गंधर्व मोहे 
गान।॥ मगन भई ब्रजनारी गावें मणन भये अति मान ॥ 8॥ इतनी कहों यथामति 
मेरी प्रभु मुकुंद विलास ॥ राधा नंद सुबन दोऊ पर बल-बल जाये दास ॥५॥ 
२ (कु राग वसंत थ्) डोल झुलावत सब ब्रज सुंदरि झूलत मदन गीपाल ॥ 
गावत फाग धमार हरख भर हलधर ओर सब ग्वाल ॥१॥ फूल कमल 
केतकी कुंजो गुंजत मधुप रसाल ॥ चंदन बंदन चोवा छिरकत उडत अबीर 
गुलाल ॥२॥ वाजत वेणु विषाण बांसुरी डफ मृदंग ओर ताल ॥ नंददास 
प्रभु के संग विलसत पुण्य पुंज ब्रजबाल ॥३॥ 


३ (कै रागवसंत ईैड्) आज ललना लाल फाग खेलत बने मिल झूलत सखी 
नवरंग डोल ॥ झोटका देत ब्रजनारि आनंद भरी छिरकत कुंकुमादि सौरभ 
अमोल ॥ १॥ दिव्य आभरण चीर चारु अमोल छबि अंग राग राजत चित्र 
कुसुम कलोल ॥ सुरत तांडव लास्य भुव नृत्यत मदन गण उपहसत लोचन 
विलोल॥२॥ वेणु वीणा मृदंग झांझ डफ किन्नरी तान बंधान नव नागरी ढोल ॥ 
ततथेई थुंगनी नचत शब्दावली होरी हो होरी हो होरी हो बोल ॥।|३॥| रसिक 
बर गिरिधरन रसिकनी राधिका रसमस्ये चुंबत रसमय कपोल ॥ बाल 
कृष्णदास वैभव निरख मधुमास चल मलय पवन रस सिंधु झकझोल ॥४॥ 
डोल - राग हिंडोल 
१ (ही राग हिंडोल (ड्अ) झुलत युग कमनीय किशोर सखी चहुुंओर झुलावत 
डोल ॥ ऊंची ध्वनि सुन चकृत होत मन सब मिल गावत राग हिंडोल 
॥१॥ एक वेष एकबयस एकसम नव तरुणी हरणी दृण लोल ॥ भांत भांत 
कंचुकी कसें तन वरण बरण पहरें वलिचोल ॥|२॥ वन उपवन द्वुम-वेली 
प्रफुल्लित अंबमोर पिकनि कर कलोल ॥ तैसेहीं स्वर गावत ब्रज वनिता 
झूमक देत लेत मनमोल ॥३॥ सकल सुगंध संवार अरगजा आंई अपने 
अपने टोल ॥ एकतक पिचकाइन छिरकत एक भरत भर कनक कचोल 
॥४॥ कबहूँ स्थाम पीय उतर डोलतें कौतुक हेत देंत झकझोल ॥ तब प्रिया 

उर भरि स्वास कंप तन विरम-विरम बोलत मृदु बोल ॥५॥ गिरत तरोना 
गद्यो स्याम कर श्रवणदेन मिस छुवत कपोल ॥ तब प्रिय ईषद मुसक मंद 
हँस वक्रचिते कर भ्रुंड सलोल ॥६॥ भेरि झांझ दुंदुभी पखावज ओर डफ 
आवज बाजत ढोल ॥ आए सकल सखा समूह जुर हो हो होरी बोलत 
बोल ॥७॥ रत्न जटित आभूषण दीने ओर दीने मुक्ताहार अमोल ॥ सूरदास 
मदन मोहन प्यारे फगुवा दे राख्यो मन ओल ॥८॥ 
डोल - राग जेतश्री 

१ प्‌ राग जेतश्री (8) शोभा सकल सिरोमणी दंपति झुलें डोल | मोहन - 
राय झूलहीं | कनक खंभ मरकत मणी हीरा खचित अमोल || १॥ चोकी 
पन्ना पांच पिरोजा रची रत्नन की पांत ॥ मुक्तामाल सुहावनी कहा वरनों 
बहु भांत ॥ २॥ झुले दुलहनि राधिका दुल्हे नंदकुमार ॥ रतिरस केलि बिराजही 
बाढ्यो रंग अपार ॥| ३॥| ताल पखावज आवज झांझ झनक सहनाय ॥ वीणा 
वेणु रबाब किन्नरी मध्य मुरली की भाय ॥|४॥ सखा मंडली शोभित गावत 
फाग धमार॥ इत शोभित ब्रजसुंदरी गावत मीठी गार॥।५। झकझोरें पिचका 
चलें कहा वरनों यह बान ॥ चोवा चंदन छिरकहीं गोपी गोप सुजान ॥६॥ 
जख कर्दभ उर मंडिता उडत गुलाल अबीर ॥ करत विनोद कौतुडला राजत 
अति से भीर ॥७॥ खेलत वल्‍्लव वल्लवी प्रतिछिन नव अनुराग ॥ कमल 
खंड केसर मधुपणण गुंजत पीत पराग ॥८॥ शिथिल वसन कटि मेखला 
रही अलक लर छूट ॥ एक एक मिल धावहीं गई मोतिन लर टूट ॥९%॥ 
चिंरजीयो सुंदर वर प्यारो सकल घोष सिरताज ॥ नंद जसोदा को सुकृत 
फल प्रकट भयो है आज ॥ १ ०॥ सुर कुसुमन वरखा करें लीला देखें आय ॥ 
आसकरण प्रभु मोहन को यश रह्यो सकल जग छाय ॥ 8 १॥ 

२ (फल राग धन्याश्री ([ष्झ) झूलति डोल गोपाल संग नव नागरी चल नव 
नागरी || इंदु-बदनी मृण नैंनी सबे गुन आगरी ॥ चलि नवनागरी ॥ १॥ रत्न 
खचित द्वे खंभ के ही राजही ॥ चोकी हेम जराय के बहु विधि साज ही 
॥२॥ कदली मोर अंब पाँति द्वे परम सुहाव ही ॥ विविध कुसुम रंग बोरी 
के अति मन भाव ही ॥|३॥ चहूं दिस गोपी ग्वाल सखा संग सोह 

ही ॥ निरख वदन तन हेर सबे मन मोह ही ॥४॥ ताल मृदंग उपंग बैनु 
बहू बाज ही ॥ ढफ दुंदुभी कठ ताल मधुर सुर गाज ही ॥|५॥ केसर कुंमकुम 
घोर मृगमद सान के ॥ प्यारी को छिरकति पिचकारी जान के ॥६॥ सुरँग 
गुलाल अबीर उड़ावत भामिनी ॥ बरन-बरन भये बसन कियो दिन जामिनी 
॥७॥ दुहूँ दिस बाढ्यों खेल पोरि बृजराय के ॥ प्यारी दियो अरगजा ढोर 
स्याम सिर धाय के ॥८॥ फगुवा देऊ कुमार के हम ही मँगाय के ॥ मेवा 
बसन आभूषन बहुत मिलाय के ॥९॥ यह विधि खेलत रंग रह्यों परे ॥ 
जसोमति अति अभिलाष सों आरती करे ॥१०॥ जुग-जुग अविचल जोरी 
के नित बिहार ही ॥ “श्री विद्डल' पद रज हरि जिन सिर धार ही ॥११॥ 


डोल - राग काफी 


१ छह राग काफी [डु) झुलत रस रंग भरे हो दोऊ राजत स्यामा स्याम 
॥ध्ु०॥ परिवा प्रथम सुहाग दिन मह्दूरत बांध्यो डोल बनाय ॥ कंचन मणि 
मुक्ताफल मानों रवि शशि उड्गण पाय ॥|१॥ करि मंजन भोजन कर बीरा 
बैठे सोंधो लगाय ॥ नील पीत पट की छबि मानों दामिनि घन जो लगाय 
॥२॥ उरझी स्याम तमाल सों मानों कंचन वेली अनूप ॥ भूषण भूषित 
गात मनोहर कहा वरने कवि रूप ॥३॥ नूपुर क्वणित चरण कर कंकण 
कटि किंकिणी कलबाज ॥ मानों मराल बाल वर बोलत अति अद्भुत छबि 
राज ॥४॥ संहचरी मुदित झुलावत फूलत गावत गोप ध्मार ॥ राग जम्यो 
बहु बाजे बाजत मानों उमग्यो निधिवार ॥५॥ चोवा चंदन और अरणजा 
कुमकुम अगर सुवास ॥ मानों मलया गिरि हूँते छूटी विविध पवन 
सुखरास ॥६॥ कहाँलों कहों अनुपम शोभा रही विविध छबि छाय ॥ निरख 
काम रस धाम आपनो मानों रह्यो मुल्‍झाय ॥७॥ देत असीस सकल गोपीजन 
रही सब सीस नवाय ॥ श्रीराधा गिरिधारी ऊपर स्यामदास बलजाय ॥८॥ 
२ (| राग काफी छू) बन्यो डोल मनोहर झूलत नंद को लाला ॥ संग 
बनी रसरंग सनी प्यारी सुंदर नयन बिशाला ॥१॥ प्रेम भरी ललितादि 
खरी फूली गावत गीत रसाला ॥ बाजत बेणु पखावज झांझ रुंज मुरज डफ 
ताला ॥२॥ केसर नीर कपूर की धूरि उडाबें अबीर गुलाला ॥ देखत हैं 

जे कृष्ण स्नेह सों होत है नयन निहाला ॥३॥ 
३ (छी राग काफी एड) बन्यो ललित डोल चितचोर झूलत सांवरो ॥ 
रंग भरे बने अंग निरखि द्रग होत मदन मन बावरो ॥१॥ शोभित प्रिया 
संग मन मोहन अंग शुंगार सुहाये ॥ गावत हित सहचरी झुलावत बहोत 
सबन मन माये ॥२॥ बाजत ताल मृदंग रंग भरे छिरकत रंग रंगभीनी ॥ 
जन जे कृष्ण बसो ऊर अंतर जोरी परम प्रबीनी ॥३॥ 

डोल - राग सारंग 

(चार भोगकी भावना चौथे भोग में) 

8 (हू राग सारंग एुँड) झूलत डोल राधिका संग ॥ गोवरधन पर्वतके 
ऊपर खेलत अति रसरंग ॥| १॥ प्रथम खेल राधे मन हुलस्यो केसर लपटत 
अंग ॥ 2339 खेल रच्यो चंद्रावलि अबीर गुलाल सुरंग ॥२॥ तीजो खेल 
कीयों अग्नि कुमारी संग ॥ चोथा खेल कियों चन्द्रावलि पिय 
मोहे 'रसिक' अनंग ॥३॥ 
२ कलू राग सारंग हड्र) झूलत नंद किशोर किशोरी ॥ उत ब्रजभूषण 
कुंवर रसिक वर इत वृषभान नंदिनी गोरी ॥१॥ पीतांबर नीलांबर फरकत 
उपमा घन दामिनी छबि थोरी ॥ देख-देख फूलत ब्रजवनिता झूलवत लेकर 
डोरी ॥२॥ मुदित भये जु परस्पर गावत किलक किलक देउ उरज अकोरी ॥ 
परमानंद प्रभु वह सुख बिलसत इंद्र वधु सिर धुनत झकोरी ॥३॥ 
३ कक रागसारंग (8) डोल झुलत श्यामा श्याम सहेली॥ राजत नवल निकुंज 
बूंदावन विहरत गर्व गहेली ॥ १॥ कबहुंक प्रीतम रबक झुलावत कबहुँक नवल 
प्रिय हेली॥ हरीदास के स्वामी स्यामा कुंज विहारी कहि कह्टि बोलत हेली ॥ २॥ 
४ (कै राग सारंग हु) हरि को डोल देख वृजबासी फूले ॥ गोपी झुलावें 
गोविंद झूलें ॥१॥ नंद चंद गोकुल में सोह़े ॥ मुरली मनोहर मन्मथ मोहें 
॥२॥ कमल नयन को लाड लडबावें ॥ प्रमुदित प्रीत मनोहर गावें ॥३॥ 
रसिक शिरोमणि आनंद सागर ॥ रामदास प्रभु मोहन नागर ॥9॥ 


५ छू राग सारंग (ुछ्ु) डोल झूलत हैं पिय प्यारी ॥ नंद नंदन वृषभान 

दुलारी ॥१॥ कमल नयन पर केसर डारी ॥ अबीर गुलाल करी अंधियारी 
॥२॥ झूलें स्थाम झूलावत नारी ॥ हँस हँस देत परस्पर गारी ॥ ३॥ गावत 
गीत दे दे कर तारी ॥ बाजत वेणु परम रुचिकारी ॥४॥ भीज लगी तन 
तन सुखसारी ॥ खेल मच्यो बृंदावन भारी ॥५॥ रसिक सिरोमणि कुंज 
बिहारी ॥ कृष्णदास प्रभु गिरिवरधारी ॥६॥ 


६ (| राग सारंग एड) झूलत झूडोल हरख हरख गावत ॥ निरख निरख 
छबि परस्पर नवल दोऊ सचु पावत ॥|१॥| रसिकराय विहारी प्यारी सरस 
मृदुल मधुर तान रीझ रिझावत्त ॥ माधो प्रभु गिरिधरण नागर नागरी प्राण 
पिया मिल भावत ॥२॥ 

७ (राग सारंग () डोल झूलत है प्यारोलाल बिहारी बिहारिनी पहोप 
वृष्टिहोति ॥ सुरपुर गंधर्वपुर तिनकी नारि देखत वारत हैं लरमोति ॥१॥ 
घेरा करत परस्पर सब मिल नहीं देखी युवती ऐसी जोति ॥ हरीदास के 
स्वामी स्यामा कुंज बिहारी सादा चुरी खुभी पोति ॥२॥ 

८ (कक राग नट (.) देरिब देखि दृणन दंपति कौ सुख माई कैसें आज 
झुलति डोल ॥ गौर स्याम यह सहज सुभग वपु पहरें पीत पट नील निचोल 
॥ १॥ वरण वरन भूषन नग जटित जगमगात तामें अधिक अमोल ॥ “कल्याण! 
के प्रभु गिरिधर राधा प्यारी कों झुलावत परसत पाणिरी कंठ कपोल ॥२॥ 


९ (ही राग सारंग (8) गहवर रस सघन निकुंज छायातर रोप्यो डोल 
तहां नागरी नागर दोऊ प्रेमसुं झूले | भूषण अंग बने हीरामणि कटि तट 
मानों घनदामिनी छबि राजत नलि गन ॥१॥ बीरी खात खवाबत 
प्रमुदित मन गावत सारंग राग गानसों मन फूले ॥ केसर चोवा अगर 
गुलाल उडे और केलि कपूरन धूले ॥२॥ मृदंग ताल डफ बीना मधुर स्वर 
चहु और गावत उपमा कहे दोऊ को समतूले ॥ यह सुख देख कोन धीरज 
धरे कह्े गोविंद सुरनर मुनि मन की गति भूले ॥३॥ 


१० (छल राग सारंग एल) नंद नंदन कुँवरि राधिका नागरि डोल झूलति बने 
रँग भीनें ॥ कौं मन रहे झुमन फल फूल चह्ँ और तें ॥ गोपिका जूथ मिलि 
मधुर लीनें ॥१॥ खेलि गहरो दोऊ ओर तैं ब्है रह्मों रैंग घुमडनि भई प्रबल 

भारी ॥ देव मुनि देखि किन्नर थकित ्है रहे सुर बधू बिकसि रही काम चारी 
॥२॥ ब्रज कुँवर लाडिलो नित्य लीला ललित है रही सरस रस रंगकारी ॥ 
“रसिक' जन मनन करे देखि दृग अपने परान इक बल करों बारि डारी ॥ ३॥ 
११ 0 रागसारंग एड) देखत डोल सबे आनन्द ॥ नीलकमल ढिंग 
राजत चंद ॥१॥ लेइ गुलाल परस्पर डारे ॥ सिर नारी सुख सिंधु निहारे 
॥२॥ कुसुमन की बरखा बरखावे | ब्रजबनिता मनमोद बढावे || ३॥ गोपी 
प्रीत झुलावे झूले ॥ पिचकारी तकि डारत फूले ॥|४॥ गोपवधू सब करी 
रणमणगी अखियाँ लागत भली रततीजगी ॥५॥ देई असीस आरती वारत ॥ 
द्वारकेस प्रभु अलक संवारत ॥६॥ 

१ (| राग होरी काफी £9) वन आयौ छैला होरी कौ ॥ मल्‍ल काछु सिंगार 
बन्यो है याके फेंटा सीस मरोरी को ॥ १॥ सोंधे सन्‍यो उपरेना सोहत याके मार्थें 
बेंदा रोरी को ॥ परसोतम प्रभु कुंवर लाडिलो यह रिझवार किशोरी को ॥२॥ 

२ (! राग होरी काफी ) काना धरे रे मुकट खेले होरी || इत स्याम 
लई पिचकारी रंग भर उत्त श्यामा केसर घोरी ॥ १॥ हाथन लाल गुलाल 
फेंट भर मारत हैं भर भर झोरी ॥ चंद सखी भजि बालकृष्ण छबि तेरे 
बदन कमल पर चित चोरी ॥२॥ 

३ (ही राग होरी काफी क्‍) होरी आईरे मोहन पर रंग डारो ॥ नैनन 
अंजन दे मन रंडन याके कान पकर गुलचा मारो ॥१॥ केसर में बोर करो 
रंग गारो सह न रहे यह तन कारो ॥ बंसी लेह्टू छिनाय स्याम की फिर पांछे 
नोछाबर वारो ॥२॥ 

४ ७५ राग होरी काफी 99 दरसन दे निकसि अटामेंते ॥ उमा, रमा, 
ईद्राणी, भवानी, जाके निकसी है नख चंद्र छटामेंते ॥१॥ राधेजू निकस 
अटा भई ठाडी मानो निकस्यो है चंद घटामेंते ॥ पुरुषोत्तम प्रभु की छबि 
निरखत मानो माखन निकस्यो मठा मेंते ॥२॥ 

५ (| राग होरी काफी (8) आज बिरज में होरी है रसिया | बाजत 
ताल मृदंग झांझ ढफ और नगारे की जोरी रे रसीया ॥१॥ उडत गुलाल 
लाल भये बादर केसर रंग झकझोरी रे रसीया | चंद सखी भज बाल 
कृष्ण छबि चिरजीयो यह जोरी रे रसीया ॥२॥ 

६ (हु राग होरी काफी 8) होरी के रसीया ओर ख्याल ॥ फगुवा दे 
मोहन मतवारे फगुवा दे ॥ ब्रजकी नारी गावे गारी ॥ दो बापन के बिच 
डोले ॥ १॥ नंदजु गोरे जसोदा गोरी ॥ तुम कहांते भये कारे ॥ २॥ पुरुषोत्तम 
प्रभु जुबतिन हेते || गोप भेख लियो अबतारे ॥ ३॥ 

७ (७ रागहोरी काफी ४8) दरशन दे मोर मुकुट वारे || अरू कटि 
राजत सुभग काछनी फरकत पीरे पटवारे || १॥ बृंदावन में धेनु चरावे, बाजत 
बंसीवट चारे | पुरुषोत्तम प्रभु के गुण गावे शेष सहस्र मुख रसना हारे ||३॥ 
८ ७ रागहोरी काफी 7/$ उठाडी रहे ग्वालन मदमाती ठाडी रह | 
यह अवसर होरीको हेरी ॥ हम तुम खेले संग साती ॥ १॥ भूल गयो घर गेल 
हमारी ॥ ले लगाई अपुनी छाती ॥२॥ पुरुषोत्तम प्रभु हंसत हंसावत ॥ 
ब्रज वनिता सब गुण गाती ॥ ३॥ 

९ (हम रागहोरी काफी एड) डफ बाजे नंद बाबा घरके | चलोनि सखी 
मिल देखन जइए ॥ छेल चिकनीयां नागरके ॥१|| अरूु बाजतह़े ढोल 
दमामा ॥ सुनियत घाव नगारनके ॥२॥| नाचत गावत करत कुलाहल | 
संग सखा हे बराबरके ॥३॥ पुरुषोत्तम प्रभुके संग खेलत || झख मारत 
धरबारन के ॥४॥ 

१० (हरी रागहोरी काफी ९8) ब्रजकी तोय लाज मुकुटबारे ॥ चंद्र सूरज 
तेरो ध्यान धरतहें ॥ ध्यान धरे नवलख तारे ॥१॥ इन्द्र ने कोप कियो 
ब्रज ऊपर ॥| तब गिरिबर कर पर धारे ॥२॥ पुरुषोत्तम प्रभु की छबि 
निरखत ॥ गाय गोपि के रखवारे ॥३॥ 


११ हैड़ी रागहोरी काफी ४8) मृगनेनी को यार नवल रसिया ॥ बड़ि 

बडि अखियां नेन में सुर्मा ॥ तेरी टेडी चितवन मेरे मन वसिया ॥१॥ 
अतलसको याकें लहेंगा सोहे ॥ प्यारी झुमक सारी मेरे मन वसिया ॥ 
छोटी अंगुरीन मुंदरी सोह़े || याके बीच आरसी मन बसीया ॥२॥ याके 
बांह बडो बाजूबन्ध सोहे ॥ याके हीयरे हार दीपत छतिया ॥ रंग महलमें 
सेज बिछाई ॥ याकें लाल पलंग पचरंग तकिया ॥ पुरुषोत्तम प्रभु देख 
विवस भये ॥ सबे छांड ब्रजमें वसिया ॥३॥ 

१२ (| राग होरी काफी (5) गहरे कर यार अमल पानी ॥ चल बरसाने 
करे मिजमानी ॥ तेरी भांग मिरचकी मैं जानी ॥१॥ तोही करेंगे होरीको 
रसिया ॥ हम होयेगी तेरी अगवानी ॥ पुरुषोत्तम प्रभु की छबि निरखत ॥ 
तेरे मनकी हमने जानी ॥२॥ 

१३ (हु राग होरी काफी (8) होरी खेलूंगी स्याम संग जाय मेरे भागनतें 
फागुन आयो ॥ ये भींजवी मेरी सुरंग चुनरियां ॥ में भिजवुं याकी पाग 
॥१॥ चोवा चंदन अतर अरगजा ॥ रंगकी परत फुंवार ॥२॥ लाज निगोडी 
रहों चाहे जावो ॥ मेरो हियरो भर्यो अनुराग ॥३॥ आनंदघन खेलों सुघर 
बालमसों ॥ मेरो रहियोहे भाग सुहाग ॥४॥ 

१४ ७ राग होरी काफी पा रह दे फगुवा ब्रजवासी ठाडो रह ॥ 
रंग डार कित भाज्योरे लंगरवा लोक करे मेरी हांसी ठाडो रह ॥ १॥ बालपनो 
खेलनमें खोयो गोकुल में मारी मासी ठाडो रह ॥२॥ पुरुषोत्तम प्रभुकी 
छबि निरखत जन्म-जन्म तिहारी दासी ठाडो रह ॥३॥ 

१५ एके राग होरी काफी एड) कान्हा धयोरि मुकुट खेले होरी कान्ह 
धयोरि ॥ इततें आये कुंवर कन्हाई उततें आई राधा गोरी कान्हा धर्योरि 
॥१॥ कहां तेरो हार कहां नकवेसर कहां मोतियन की लर तोरी कान्ह 
धयोरि ॥२॥ गोकुल हार मथुरां नकवेसर वृंदावन में लर तोरी कान्हा धर्योरि 
॥३॥ चोवा चोवा चंदन अगर अरगजा अबीर उडावो भर भर झोरी कान्हा 
धयेरि ॥9॥ पुरुषोत्तम प्रभुकी छबि निरखत फयुवा लीयो भर भर झोरी 
कान्हा धरयोरि ॥५॥ 


३५ ३७५ ३२ 
हर 4 नई 


